
Prefaţă 



Trebuie să recunosc că pentru mine cartea Lilianei Popescu a fost o 
surpriză. Ne cunoaştem de mult — indirect ştiam de la mama mea care i-a 
fost profesoară că face parte dintr-o promoţie de filosofi în care ea a 
strălucit, iar direct ne-am cunoscut după 1989, feminismul fiind cel care ne-a 
apropiat. Deşi ştiu că este prin fire şi structură o persoană implicată şi activă, 
pusă pe făcut, nu doar pe „vorbit şi citit despre", m-aş fi aşteptat să scrie o 
carte academică în sensul strict al cuvântului, axată mai ales pe dimensiunea 
de gen a politicului românesc — zonă în care a mai scris şi în care este recu- 
noscută. 

M-am înşelat. Ceea ce propune Liliana Popescu în Politica sexelor este un 
gen de „feminism pentru toţi", care se construieşte în jurul unei palete largi 
de probleme reunite în jurul tezei principale a cărţii, aceea că „România este 
mai democratică pentru bărbaţi decât pentru femei". Autoarea a scris o carte 
de teorie politică feministă pentru un public larg, o carte în care evită 
conceptualizările sofisticate, limbajul specializat şi în care informaţia este 
mereu raportată şi racordată la contextul realităţilor de la noi. 

Argumentele pentru teza cărţii vin dintr-o multitudine de unghiuri de 
vedere: de la repere din istoria feminismului occidental (nu lipseşte aproape 
nimeni din incursiunea ei istorică — de la Betty Friedan la Kate Millet şi 
Juliett Mitchell, de la Susan Brownmiller la Sheila Tobias, Susan Moller Okin 
şiJudith Butler — sursele sunt diverse şi la zi), dar şi autohton (sunt citate şi 
comentate autoarele şi autorii consacraţi de la noi), la abordarea unor aspecte 
specifice ca prostituţia, pornografia, violenţa domestică, traficul de femei, 
heterosexualitatea sau reprezentativitatea politică. Autoarea foloseşte un 
spectru larg de abordări şi perspective care, prin eterogenitatea lor, par, la o 
primă vedere, haotice. Există însă o logică, o ordine gnoseologică a demer- 
sului. Cartea se încheagă de la un capitol la altul în jurul câte unei idei de ti- 
pul „ideii propulsive" de care vorbeşte Lucian Blaga. Astfel în final, eteroge- 
nitatea este oarecum strunită, temele fiind abordate într-o manieră unitară, 
atât explicativă cât şi problematică. Citind afli, înţelegi şi te întrebi în acelaşi 
timp, autoarea punând câteva accente permanente legate de: caracterul fluid 
al teoriilor, evoluţia permanentă a acestora, existenţa de „feminisme" şi nu a 
unei singure interpretări, caracterul aplicativ al teoriilor feministe, decalajul 
istoric între valurile de feminism occidental şi situaţia de la noi. 

Deşi se adresează mai curând unui public larg decât unuia specializat, nu 
doar acesta este beneficiarul efortului autoarei. Chiar şi pentru cunoscători, 

de la an la an mai mulţi şi mai multe (Liliana Popescu contribuind la „pepi- 
niera" de specialişti şi specialiste, făcând parte din echipa de cadre didactice a 
Masteratului de „Studii de Gen şi Politici Publice" de la Facultatea de Ştiinţe 
Politice, SNSPA), cartea oferă abordări şi informaţii interesante. De exem- 
plu, discuţia despre studiile despre bărbaţi jmen studie?) şi despre impactul 
mişcării mitopoetice din anii 80, zonă mai puţin cunoscută în mediul femi- 
nismului academic de la noi, sau sinteza dezbaterilor teoretice în jurul pro- 
blemelor bisexualităţii, transsexualităţii şi identităţilor de gen alternative mi 
s-au părut, mie cel puţin, inedite prin sinteza informaţiilor şi interpretărilor. 

Tot pentru „cvnnaisseurs" consider cartea provocatoare prin anumite 
poziţii teoretice şi unghiuri de vedere ale autoarei în jurul unor teme contro- 
versate şi intens dezbătute azi ca prostituţia, pornografia, traficul de femei, 
discriminarea pozitivă/acţiune afirmativă pentru femei în politică şi în alte 
domenii (teme ca acestea conţin controverse atât la nivel de conceptualizare, 
cât şi la nivel de etică şi morală a lor). Sunt convinsă că vor exista reacţii la 
anumite poziţii ale autoarei referitoare la problema legiferării prostituţiei, la 
pornografie, aşa cum este ea definită de legea 196/2003, la argumentele le- 
gate de nevoia unei heterosexualităţi eliberate de obsesia „dominaţiei 
cetăţenilor cu penis asupra celor fără penis", etc. 

Cei familiarizaţi cu domeniul, pot simţi, de asemenea, simpatiile şi anti- 
patiile autoarei. Cu siguranţă Liliana Popescu o place mult pe Anne Phillips, 
care îi serveşte ca sursă de inspiraţie chiar şi atunci când intra în polemică cu 
ea. Chiar dacă definiţia de suflet a autoarei este „feminismul este acea 
concepţie radicală conform căreia femeia este om", am simţit-o mai curând 
pe Liliana Popescu pendulând între variantele radicale, social constructiviste 
şi liberale ale feminismelor contemporane. 

Cei implicaţi direct în feminismul academic şi activist românesc, vor fi 
cei care vor gusta din plin şi incursiunile în istoria feminismului 
postdecembrist (de exemplu, prezentarea pe larg a scandalului Playboy şi a 
primei manifestări de stradă a mişcării de femei). Cei implicaţi direct în 
mişcarea pentru drepturile omului din România îşi vor putea confrunta pro- 
priile experienţe cu cele relatate de autoare (legate, de exemplu, de istoricul 
abolirii articolului 200 din Codul Penal). Vor avea nuanţe de adăugat, poate 
au trăit şi simţit lucrurile un pic diferit decât Liliana Popescu, direct implicată 
în multe din iniţiativele societăţii civile din ultimii ani. Cert este însă că 
această carte are şi o valoare de document, lăsând urme scrise, dovezi pentru 
memoria colectivă ale eforturilor societăţii civile de democratizare a societăţii 
româneşti. 

Un merit şi un posibil atu al cărţii pentru un „succes de librărie" este 
abordarea deschisă, tranşantă, dezinhibată (uneori şocant de dezinhibată) a 

anumitor probleme legate de dimensiunea de gen a democraţiei româneşti. 
Discuţia despre libertate sexuală, despre mitul orgasmului vaginal şi în gene- 
ral despre evoluţia discursului sexologilor în domeniu, despre practicile 
sexuale alternative şi modul în care se raportează instituţiile şi indivizii la 
acestea sau prezentarea datelor şi informaţiilor legate de fenomenul traficului 
de femei ca sursă importantă de profituri ilegale sunt doar câteva exemple de 
astfel de subiecte în care teoriile, realităţile şi interpretările autoarei creează o 
imagine care, prin francheţe şi realism, surprinde deseori şi incită la reflecţii 
ulterioare. 

Fără îndoială vocaţia filosofică a Lilianei Popescu se face simţită în Par- 
tea a III -a, în care autoarea deschide discuţia despre democraţia participativă 
şi reprezentativă în general şi despre democraţia asimetrică din România de 
azi, având ca „idee propulsivă" conceptul de „politică a prezenţei" al lui 
Anne Phillips. In mijlocul acestor dezbateri, Liliana Popescu este la ea acasă 
- argumentele sunt mai închegate, discursul e mai percutant, conţinutul este 
mai dens. Pe de altă parte însă, şi în încercarea de popularizare a ideilor fe- 
ministe şi de educare „de masă" în sensul acceptării diferenţelor dintre oa- 
meni, dar a neacceptării inegalităţilor sociale, autoarea găseşte de multe ori 
perspectivele, dozajul şi tonul potrivit. In acest sens, cel mai bun exemplu îl 
constituie capitolul „Ce nu e feminismul" în care sunt demontate pas cu pas 
o serie de prejudecăţi clasice legate de feminism. Găsim aici, după părerea 
mea, printre cele mai bine scrise pagini ale cărţii. 

„Lumea în care trăim", ne spune autoarea, „pare să fie asemenea unui 
ocean imens în care relaţiile sexuale sunt invadate de afirmarea abuzivă a 
dominaţiei. Ca şi cum relaţiile sexuale nu pot fi decât relaţii de putere, de 
asimetrie absolută, de umilire şi exploatare, de imposibilitate a reciprocităţii şi 
respectului în/prin erotism. In interiorul acestui ocean, există şi insule de 
bunăstare erotică şi sexuală, pe care unii reuşesc să şi le creeze acasă sau în 
grupuri- şi reţele restrânse, bazate pe consens şi comuniune". Dacă citind 
cartea unii vor dori să îşi creeze asemenea insule de bine - nu doar în sens 
erotic şi sexual, ci şi în sensul unor oaze de parteneriat privat şi public 
funcţional, firesc, neconstrângător, consensual, Liliana Popescu nu a scris 
degeaba. Dacă citind cartea, alţii vor intra în polemică teoretică cu anumite 
idei expuse, Liliana Popescu nu a scris degeaba. Dacă citind cartea, câţiva îşi 
vor depăşi propriile prejudecăţi legate de feminism şi feministe, Liliana 
Popescu poate chiar să fie mulţumită. Ar fi un semn că sporul de informare, 
de înţelegere şi sensibilizare adus fără discuţie de cartea ei are potenţialul de a 
produce schimbări de atitudine atât de aşteptate. 

Laura Griinberg 

ly As a woman I feel very strong" 
Tania Măria 

„Dreptul de a vota, sau drepturi civile egale, pot fi cau A e bune, 

dar adevărata emancipare nu începe nici în secţiile de votare nici în tribunale. 

Ha începe în sufletul femeii." 

Emma Goldman 



Introducere 



Scrierea unei cărţi este o experienţă extraordinară: de cunoaştere, de 
autocunoaştere şi de efort de comunicare cu oameni pe care probabil nu-i 
vei cunoaşte niciodată. Aceasta este o carte scrisă cu multă plăcere şi pasiune: 
pentru subiect, pentru subtilităţile lui şi pentru oameni. 

Am început să reflectez asupra dinamicii relaţiilor dintre sexe, asupra 
politicii sexelor, cu ani în urmă, în timpul studiilor mele în Marea Britanie — 
ţară cunoscută pentru tradiţia ei de afirmare a drepturilor individuale. M-a 
izbit modul independent de a fi al britanicelor. Am început să citesc cărţi 
care tratau subiecte referitoare la emanciparea femeilor. Treptat, am realizat 
că ea nu se poate realiza fără emanciparea bărbaţilor. Reîntâlnirea cu mediul 
românesc al relaţiilor de gen mi-a creat un disconfort pe care mi-am dorit 
să-1 desluşesc. Lucrarea de faţă este rezultatul încercărilor mele de a-mi ex- 
plica acest sentiment de disconfort. 

O motivaţie majoră a scrierii acestei cărţi a reprezentat-o dorinţa de a 
aduce la cunoştinţa publicului român informaţii şi interpretări asupra mişcării 
de femei, a mişcării de bărbaţi şi a spulbera o parte din prejudecăţile privind 
„feminismul". O a doua motivaţie este legată de constatările mele referitoare 
la ce se întâmplă în România de azi. Reflectând asupra modului în care se 
articulează democraţia românească, am ajuns la concluzia că ea este deficitară 
şi asimetrică pe aliniamente de gen. A crede că noţiunea de cetăţean este 
neutră este o iluzie, întreţinută nu doar în discursurile cunoaşterii comune, ci 
şi ale cunoaşterii ştiinţifice. De îndată ce depăşim punctul de vedere al drep- 
turilor formale şi intrăm pe teritoriul exercitării lor, iluzia se spulberă. 

Femeile şi bărbaţii trăiesc multe experienţe diferite, alături de 
experienţele comune. Adesea aceste diferenţe sunt ignorate, fără a lua în 
considerare efectele lor asupra reprezentanţilor celor două sexe şi asupra 
statutului lor cetăţenesc. Se ignoră faptul că relaţiile dintre reprezentanţii ce- 
lor două sexe, relaţiile de gen, sunt şi relaţii de putere. „Politica sexelor" pu- 
ne în evidenţă diferenţele şi încearcă să arate care sunt consecinţele lor în 
termeni politici. 

I 



Partea I 



Despre mişcarea de femei, 
mişcarea de bărbaţi si feminisme 

Un sondaj realizat în Statele Unite ale Americii în 1989 arăta că una din 

trei femei se considera feministă, că 62% dintre intervievate considerau că 
feminismul a ajutat femeile, iar peste 80% considerau că mişcarea de femei a 
ajutat femeile să devină mai independente şi să-şi îmbunătăţească viaţa. 1 Da- 
că percepţia este că mişcarea de femei a îmbunătăţit viaţa unei majorităţi a 
populaţiei SUA, atunci studierea acestei mişcări nu poate fi decât folositoare. 
Cu siguranţă, mişcarea a avut un impact similar în alte ţări în care s-a mani- 
festat. 

In ce a constat mişcarea de femei din lume? Care au fost marile teme ale 
mişcării de bărbaţi? Ce este feminismul? Iată întrebări la care voi răspunde în 
această primă parte, prin prezentarea comparativă a diferitelor mişcări de 
femei, prin descrierea activităţii unor organizaţii de seamă, prin discutarea 
diverselor aspecte ale mişcării de bărbaţi, prin prezentarea unor teorii şi con- 
cepte care au alimentat aceste mişcări. 

Printre cele mai importante fenomene ideologice şi sociologice contem- 
porane se numără feminismul — sau mai corect, feminismele. Şi totuşi, acest 
fenomen este foarte puţin cunoscut în România. Sunt multe neînţelegeri, 
interpretări greşite şi prejudecăţi în privinţa feminismelor. Pentru depăşirea 
acestora este necesară cunoaşterea fenomenului. De pildă, puţină lume ştie 
că nu toţi feminiştii sunt femei. Mişcarea de bărbaţi din lume este şi mai 
puţin cunoscută. Se poate spune că ea s-a limitat la lumea anglo-saxonă, 
având o intensitate şi un activism maxime în SUA. Mişcarea de femei — care 
s-a dezvoltat la scară globală în anii '80 şi '90 ai secolului XX — a fost mult 
mai proeminentă decât mişcarea de bărbaţi, atât ca intensitate cât şi ca răs- 
pândire geografică. 

Luând în considerare toate aceste aspecte, vă invit în această exotică şi 
labirintică incursiune în lumea mişcării de femei, a mişcării de bărbaţi şi a 
feminismelor. 



1 Clark, 1994: 106. 

Mişcarea de femei în lume 

5 



Originile mişcării de femei se găsesc în statutul şi condiţia socială a fe- 
meilor dintr-un anume timp istoric. Mişcarea de femei s-a dezvoltat cumula- 
tiv, cu contribuţii succesive din diferite părţi ale lumii, din partea unor femei 
şi bărbaţi deopotrivă, din clase, rase şi orientări sexuale diferite. Cea mai ma- 
re contribuţie au avut-o, cel puţin în prima fază, femeile din Imperiul Brita- 
nic (ulterior Marea Britanie) şi cele din Statele Unite aleAmericii. 

„O mişcare socială este o activitate conştientă, colectivă, de promovare 
a schimbărilor sociale, reprezentând un protest împotriva structurii de putere 
existente şi împotriva normelor şi valorilor dominante." 2 în cazul mişcării de 
femei, este vorba despre o structură de putere care defavoriza femeile pe 
plan social şi îi favoriza pe bărbaţi. O mişcare socială este o mişcare de suc- 
ces dacă sunt întrunite anumite condiţii sociale şi politice prielnice. Dar 
niciodată o mişcare a celor mai asupriţi sau brutal dominaţi nu a fost condu- 
să de aceştia, ci de stări sociale relativ privilegiate. Fiecare dintre diferitele 
mişcări revendicative ale femeilor a beneficiat de o elită conducătoare - ca de 
pildă, liderele implicate în Revoluţia Franceză' 1 sau liderele celei mai cunos- 
cute şi active organizaţii nord-americane, NOW {National Organisation for 
Women sau Organizaţia Naţională pentru Femei). 

Deşi epoca modernă a marcat începutul mişcării de femei, ea nu 
epuizează mulţimea reacţiilor publice sau private ale femeilor faţă de condiţia 
lor în societate şi familie. Iniţial, protestele femeilor nu au avut o ideologie 
clar definită, dar ulterior ele au fost însoţite de o serie de te> >rii feministe. 



1. „Sunt femeile oameni sau nu?" 1 

Iată o întrebare care a dominat teritoriul disputelor teoretice legate de 

raportul femei — bărbaţi, chiar din zorii evului modern. In secolele XVI şi 
XVII s-a manifestat în spaţiul cultural european aşa-numita Dispută pripind 



2 Dahlerup, 1986: 2. 

3 In cadrul Revoluţiei Franceze s-a manifestat o puternică componentă de afirmare a 
drepturilor femeilor, din păcate absentă din cărţile noastre de istorie. 

Femeile {Querelle des Femmes). 4 Principala întrebare în jurul căreia se purta 
această querelle a fost „Sunt femeile oameni sau nu?". Ea a fost însoţită de 
alte întrebări, precum „Sunt femeile asemenea bărbaţilor?" sau „Ce sunt fe- 
meile?". O serie de scriitori, învăţaţi şi gânditori (de ambe sexe) ai timpului 
au fost implicaţi în această dispută filosofică. „Disputa" a fost continuată şi 
în epoca modernă. O serie de lucrări semnificative publicate la începutul 
epocii moderne reflectă poziţia socială a femeilor raportată la cea a bărbaţilor 
şi modul în care erau construite structurile sociale din punctul de vedere al 
relaţiilor dintre cele două sexe. Ele încearcă să dea şi soluţii pentru schimba- 
rea acestor relaţii. 

Având în vedere că spaţiul anglo-american a fost leagănul celei mai pu- 
ternice şi articulate mişcări a femeilor, accentul va cădea pe discutarea ideilor, 
acţiunilor, eşecurilor şi reuşitelor din acest spaţiu. Dincolo de acesta, cultura 
europeană oferă surprize... Iată ce regăsim în spaţiul francez în secolul 
XVIII: lucrarea intitulată Femeia nu este inferioară bărbatului, publicată în 1739, 
a cărei autoare este o anume „Sophia". 5 Aparent este vorba despre o femeie 
autoare, dar cercetările indică drept autor pe gânditorul cartezian Francois 
Poullain de la Barre. Acesta era un avocat al educării sporite a femeilor şi 
autor al unei alte lucrări: De l'egalite des deux sexes, ce fusese publicată în 1673. 

Pentru „Sophia", intelectul transcende, trece dincolo de diferenţele din- 
tre cele două sexe. Ea respinge tirania obiceiurilor şi atitudinilor care 
depreciază valorile feminine şi consideră degradante activităţile din spaţiul 
casnic. Sophia scrie că nu vede de ce nu ne-am imagina o femeie conducând 
o armată şi un bărbat brodând. Aceasta este o scriere de la sfârşitul secolului 
XVII, dar ale cărei vederi generoase privind relaţiile dintre sexe depăşesc 
considerabil viziunea multor contemporani! 

Poziţia Sophiei este radicală faţă de alte scrieri din epocă — de pildă, faţă 
de cele ale unei scriitoare de cealaltă parte a Canalului Mânecii, cunoscută 
pentru atitudinea sa protestatară, Mary Astell (1666-1731). Astell este autoa- 
rea lucrării Serious Proposal to the Fadies" (1694), în care invită femeile să intre 
într-o academie - asemănătoare unei mănăstiri protestante. Pentru Astell, 
păstrarea castităţii e starea cea mai stimulatoare pentru dezvoltarea capacităţi- 
lor lor intelectuale, iar celibatul este o condiţie a existenţei femeilor ca fiinţe 
raţionale. Femeile şi-ar putea dezvolta personalitatea şi şi-ar împlini potenţialul 
cu care au fost înzestrate de la Dumnezeu prin educaţie superioară acompa- 
niată de castitate. Academia pe care o întrevede ea nu ar fi deschisă bărba- 



4 Bock, 2002. 

5 Mulvey şi Mizuta (ed.), 1994 (1). 

6 Opropunere serioasă către domnişoare (în traducere românească). 



23 



ţilor, ci doar tinerelor femei. Astell a şi încercat să înfiinţeze o asemenea 
instituţie separatistă şi elitistă, dar episcopul Burnet i-a refuzat donaţia a 
10.000 lire sterline necesare unei asemenea întreprinderi. 

Tot lui Astell îi este atribuită o altă lucrare, Essay in Defense of Female Sex,' 
publicată în 1696, în care autoarea sfidează ideea potrivit căreia femeile ar fi 
inferioare bărbaţilor prin natura lor şi în care critică cultura patriarhală (fără a 
o denumi ca atare). Lucrarea a deschis drumul spre radicalismul saloanelor 
revoluţionare franceze din secolul XVIII. 

Scrierile celor doi autori, Sophia şi Mary Astell, împărtăşesc o caracte- 
ristică comună gândirii emancipatoare timpurii: revendicarea raţionalităţii 
pentru femei — caracteristică negată femeilor în mentalitatea epocii moderne 
din acea vreme. Această revendicare făcea posibile alte premise pentru 
schimbarea statutului social al acestora. Câţiva autori care s-au remarcat în 
epoca modernă în această întreprindere de critică a condiţiei sociale a fe- 
meilor trebuie menţionaţi în acest context: Marchizul de Condorcet, Mary 
Wollstonecraft, Harriet Taylor, John Stuart Mill. 



2. Teme majore ale gândirii şi acţiunii 
emancipatoare în secolul XIX 

Statutul civil al femeilor în ţările revoluţiei industriale 

Criminali, idioţi, femei şi minori. Este corectă clasificarea ? 

(Frances Cobbe Power, 1868) 
Pentru a înţelege de ce s-au publicat în epoca modernă anumite lucrări şi 

de ce s-au iniţiat o serie de acţiuni politice (care vizau în primul rând schimbări 
legislative), ar trebui să avem cel puţin o imagine sumară asupra situaţiei fe- 
meilor din epoca respectivă. La mijlocul secolului XIX, femeilor din Europa 
şi America de Nord (ca să folosesc o terminologie actuală) nu le era permis 
prin lege: 

să divorţeze de soţi, 

să intenteze proces pentru a obţine un venit de întreţinere sau pentru 
a-şi redobândi proprietăţile, 



7 Eseu în apărarea sexului femeiesc. 

să obţină custodia copiilor, 

să beneficieze de veniturile obţinute prin munca lor. 

Şi, în cazul în care ele câştigau un venit, acesta era „contabilizat" juridic 
în numele soţilor lor. 

Să luăm în considerare perioada mijlocului de secol XIX în Marea 
Britanie, ţara care a înfăptuit prima revoluţia industrială şi care s-a aflat în 
prima linie a dezvoltării economice din primul sfert al secolului XIX. Nu 
întâmplător, Marea Britanie este ţara în care s-au manifestat cel mai pregnant 
atitudini de protest faţă de situaţia femeilor (de diferite categorii şi condiţii 
sociale — dar mai ales privind pe cele din clasele privilegiate!) şi încercări de a 
o schimba prin măsuri legislative şi implicit politice. 

Caroline Norton a fost una dintre englezoaicele cele mai profund 
nemulţumite de statutul femeilor căsătorite şi de modul în care era regle- 
mentat divorţul în Anglia. La graniţa dintre teoretizare şi activism politic, 
Caroline Norton (1808 — 1877) a lansat un manifest care privea pe femeile 
căsătorite şi divorţate. Ea a publicat lucrările English Laws for Women in the 
Nineteenth Century* şi The Non-Existence of Women' în 1855 şi a condus o cam- 
panie împotriva legilor ce reglementau divorţul. Ironie a situaţiei, scrierile lui 
Caroline Norton erau proprietatea soţului ei. In virtutea legilor existente, 
veniturile rezultate din vânzarea cărţilor ei reveneau soţului. Norton a fost ea 
însăşi victima injustiţiei legilor ce reglementau căsătoria şi divorţul. In încer- 
carea (reuşită) de a-1 ajuta pe soţul său să obţină slujba de magistrat pe care 
acesta şi-o dorea, Caroline a apelat la Lordul Melbourne. Peste patru ani însă, 
soţul ei îl acuza în justiţie pe lord de „conversaţie penală" [cu soţia lui — n. 
a.]. „Justiţia" 1-a exonerat pe acuzat, Lordul Melbourne, în schimb Caroline 
şi-a pierdut copiii, care au fost daţi în custodie tatălui lor, „reputaţia ei fiind 
ştirbită". Soţul n-a divorţat de ea, întrucât nu avea dreptul prin lege să inten- 
teze un al doilea proces. Dar Caroline şi-a pierdut copiii în timp ce Lordul 
Melbourne a rămas liber şi neatins. 1 " 

Ideea fundamentală a lui Norton era că femeile sunt inexistente din 
punct de vedere legal ca subiect de drept. In schimb, ele sunt obligate să su- 
porte consecinţele inexistenţei drepturilor lor. Ea a trimis o scrisoare Reginei 
Victoria, în care arăta că semnăturile femeilor n-au nici o valoare în imperiul 
în care trona regina, întrucât ele nu aveau dreptul să încheie contracte sau să 
semneze testamente. Campania de apărare a drepturilor femeilor măritate şi 
divorţate, condusă de Caroline Norton, a fost răsplătită în final prin adopta- 



" Legile englezeşti pentru femei în secolul XIX. 

9 Non- Existenţa femeilor. 

10 Mulvay şi Mizuta (ed.), 1994 (2). 

rea Legii Căsătoriei şi Divorţului, votată 4n 1857. Aceasta permitea femeilor 
să divorţeze pe motiv de violenţă asupra lor, adulter sau părăsire de către soţ. 
Ea oferea protecţie femeilor divorţate sau separate în ce priveşte obţinerea 
unui venit de întreţinere şi le oferea un control asupra veniturilor lor. Legea 
era favorabilă" femeilor şi în ceea ce priveşte custodia copiilor lor. 

Poate părea surprinzător, dar Caroline nu a susţinut ideea egalităţii în 
drepturi a femeilor şi bărbaţilor. Se pare că ea agrea ideea de superioritate a 
bărbaţilor! Având în vedere perioada în care a trăit, victorianismul mentalită- 
ţilor, dar şi perseverenţa cu care a luptat pentru cauza femeilor divorţate şi 
drepturile lor, consider că istoria a absolvit-o pe Caroline de păcatul unei 
asemenea erori de judecată! Curajul ei este cu atât mai admirabil cu cât 
acţiunile ei se petreceau într-o epocă cunoscută prin conformismul şi rigidi- 
tatea canoanelor de convieţuire socială. 

O asemenea experienţă de activism, ca aceea a Carolinei Norton, ne 
poate pune în faţa unei dileme: este mai bine pentru femei să existe astfel de 
semene de-ale lor care să preia iniţiativa unei lupte politice pentru un drept, 
pentru o schimbare legislativă, sau este de preferat o viaţă liniştită fără astfel 
de tulburări generate de un activism politic public, care ar putea aduce atin- 
' gere unei anumite imagini publice a „femeii cuminţi"? 

Statutul precar al femeilor măritate în comparaţie cu statutul femeilor 
nemăritate, divorţate sau văduve este constatabil în mai multe ţări în epocă, 
inclusiv în România — la care mă voi referi ceva mai târziu. De aceea şi pri- 
mele luări de atitudine s-au şi manifestat în legătură cu statutul femeii măritate. 

Destul de ciudat este că, dacă prin adoptarea Legii Căsătoriei şi 
Divorţului situaţia femeilor divorţate s-a ameliorat, problema drepturilor 
femeilor măritate a fost amânată pentru aproape 30 de ani în Anglia. Aceasta 
a determinat şi nemulţumirea lui Frances CobbePower (1822 — 1904) şi a 
Barbarei Bodichon, 12 care au propus schimbări radicale ale acestei legi printr-o 
lege privind dreptul la proprietate şi venituri al femeilor măritate. Acest pro- 
iect a fost votat ca lege într-un târziu, în 1882, dar nu fără surescitarea prea- 
labilă a opiniei publice, fără lobby şi zgomot. Succesul are totdeauna un preţ. 

Spre deosebire de Caroline Norton, ale cărei demersuri vizau doar cla- 
sele de mijloc, Barbara Bodichon a acordat multă atenţie femeilor din clasa 
muncitoare şi problemelor lor specifice. Această mutare de accent indică o 
radicalizare a viziunii persoanelor preocupate de drepturile şi bunăstarea fe- 
meilor. Frances CobbePower a avut inspiraţia de a publica în 1868 un pam- 



Mai bine zis, mai puţin defavorabilă. 
12 Mulvey şi Mizuta (ed.), 1994 (2). 

flet intitulat Criminals, Idiots, Women and Minors. Is the Classification Sounds In 
acest pamflet, CobbePower face o comparaţie între o mireasă şi un criminal 
care a fost descoperit. Unei femei care se căsătoreşte [„commits matrimony", în 
engleză, în original — n. a.] i se confiscă proprietatea la fel ca şi persoanei care 
a omorât/jefuit şi căreia îi sunt descoperite faptele. Diferenţa constă în aceea 
că ceea ce este pedeapsă pentru criminal, (confiscarea proprietăţii) este consi- 
derat a fi „răsplată" (căsătoria) pentru mireasă, pentru conformitatea socială 
a acesteia. Frances CobbePower compară căsătoria cu închisoarea. Conclu- 
zia ei este că atât timp cât legile nu sunt schimbate, o propunere de căsătorie 
poate fi o ofertă periculoasă pentru o femeie. 

Este posibil ca în acest punct al lucrării cititoarea/cititorul să se întrebe: 
„Oare de ce vorbeşte autoarea despre femei doar?" Motivul este simplu, nu 
au existat manifestări publice cu caracter revendicativ ale bărbaţilor, ceea ce 
poate indica faptul că nu existau motive de nemulţumire. Cu siguranţă că 
vom gândi aşa dacă ne uităm la modul în care erau configurate legile din 
epocă. Fără îndoială că bărbaţii din clasele privilegiate, în primul rând, au fost- 
avantajaţi în spaţiul public şi erau în mare parte împotriva schimbărilor. Din- 
colo de aceasta, structurile sociale erau osificate pe o structură economică şi 
de putere care aparţinea unei lumi preindustriale, care se dovedea a fi 
depăşite de nevoile şi aspiraţiilor oamenilor unei noi epoci. 

Ieşirea femeilor în spaţiul public 

Este vorba aici despre ieşirea femeilor din spaţiul casnic înspre „lumea 

largă" a spaţiului public. Nu se poate vorbi în acest context despre vreo 
„ieşire a bărbaţilor" în public, pentru că acesta este spaţiul lor familiar, pe 
care şi l-au construit de secole şi milenii, cu reguli puternic înrădăcinate şi 
care .poartă amprenta modului în care s-a afirmat masculinitatea în istorie şi 
cultură de mii şi mii de ani. 

Atitudinile faţă de femeile care munceau în spaţiul public s-au metamor- 
fozat pe parcursul secolului XIX. Treptat, au fost acceptate femeile din clasa 
de mijloc care munceau şi primeau bani pentru munca lor, după o relativ 
îndelungată perioadă în care au fost desconsiderate şi marginalizate. Căutarea 
şi găsirea unui loc de muncă în afara casei reprezenta o sfidare a noţiunii de 
pasivitate feminină — noţiune comună culturii dominante a clasei de mijloc. 
Construcţia feminităţii prin idealizarea femeii „înger" casnic şi pasiv era in- 



Criminali, idioţi, femei şi minori. Este corectă clasificarea? 

compatibilă cu situaţia femeilor lucrătoare şi a acelora care nu aveau alte sur- 
se de venit decât „vânzarea forţei lor de muncă." 

O schimbare majoră au cunoscut-o şi atitudinile privind meseriile sau 
sferele de activitate care erau considerate „potrivite" femeilor. Acest aspect 
atinge problematica „locului femeilor" — temă deosebit de interesantă cu atât 
mai mult cu cât nu există vreo expresie similară în ce-i priveşte pe bărbaţi. 
Nimeni nu vorbeşte de „locul bărbaţilor" sau de bărbaţi „la locul lor". In 
secolul XIX funcţionau o serie de restricţii în privinţa sferelor de activitate ce 
puteau fi abordate de femei şi o rezistenţă la intrarea femeilor în profesii 
dominate de bărbaţi şi care le îndepărtau de preocupările lor tradiţionale. Un 
caz notoriu s-a înregistrat chiar în România — cel al Ellei Negruzzi căreia, 

deşi avea studiile necesare, i-a fost refuzat ani de zile dreptul de a profesa 

14 

avocatura pentru că era femeie! 

Pentru femeile din clasele de jos această ideologie a restricţiilor nu era 
prevalentă. Ziua de lucru extinsă peste puterile omului „mediu", bolile pro- 
fesionale, accidentele de muncă, veniturile sub limita sărăciei, erau lucruri 
comune pentru femeile muncitoare. In Anglia, o serie de persoane luminate 
(Catherine Barmby, Barbara Bodichon, B. L. Hutchins, Isabella Ford) au 
pledat pentru necesitatea reformării locurilor şi a situaţiilor de muncă pentru 
femei. Isabella Ford a argumentat necesitatea organizării femeilor în sindi- 
cate, deşi aceasta ar fi fost eficientă doar pe fondul obţinerii dreptului de 
vot. 15 în 1874 a fost înfiinţată Liga de Protejare a Femeilor, transformată 
ulterior în Liga Sindicală a Femeilor. 

Pentru Barbara Bodichon 16 cheia emancipării femeilor era independenţa 
lor economică. La fel şi pentru Catherine Barmby, care a susţinut că munca 
le va elibera pe femei de izolarea casnică. B. L. Hutchins, referindu-se la fe- 
meile privilegiate, afirma că virtutea casnică nu este aducătoare de venit şi că 
mult mai eficientă decât cura de odihnă, munca este antidot al stărilor de 
neurastenie ce afectează clasele de mijloc şi care sunt induse prin artificiala 
stare de lenevie. Munca este şi un antidot al cultului pentru dragostea ro- 
mantică, care distrage energia femeilor de la scopuri mai productive şi mai 
creative, considera Hutchins. Toate aceste activiste pentru drepturile femei- 
lor au realizat că bărbaţii nu vor acorda femeilor drepturi fără a opune rezis- 
tenţă, astfel încât ele să obţină independenţa economică, putere şi privilegii 
pentru şi prin ele însele." 



14 Vezi documente în Ştefania Mihăilescu, 2001. 

15 Isabella Ford - Women's Wages, 1893. 

16 Barbara Bodichon — Women and Work (Femei şi muncă), 1857. 

17 Hutchins, B. L. (1911) în Mulvey şi Mizuta (ed.). Volumul The Workers (1995). 

Reproducerea: controverse 



Cultura dominantă în secolul XIX idealiza rolul mamei, fără însă a ga- 
ranta mamelor drepturi legale corespunzătoare acestei importanţe declarate. 
Una dintre aceste nedreptăţi este că mamele nu aveau drept de custodie asu- 
pra copiilor lor. Ele îşi riscau viaţa prin naştere, ca după aceea, în cazul unei 
despărţiri să li se ia copilul. Capul familiei putea să-şi părăsească familia şi 
apoi să dea copilul unei iubite sau unui străin, mamele neavând nici un drept 
legal de a-şi păstra sau recupera copiii. Iată de ce termenul de „dublu stan- 
dard" este uneori folosit în limbajul drepturilor femeilor. In acest caz, dublul 
standard se referă la modul în care legea reglementa discriminatoriu dreptu- 
rile părinţilor. 

Caroline Norton a făcut în 1837 multiple demersuri pe lângă membrii 
parlamentului britanic penteu a introduce un Proiect de lege privind Custo- 
dia Copilului (Infant Custodii Bill; în engleză — n. a.). Printre alte acţiuni, ea a 
distribuit pamflete parlamentarilor semnându-le cu nume de bărbaţi! Prin 
acest proiect mamele care nu se făceau vinovate de adulter aveau dreptul la 
custodia copiilor sub 7 ani. Legea a fost votată în 1839 şi este cunoscută a fi 
prima lege feministă — în istoria feminismului britanic, cel puţin. 

Margaret Llewelyn Davies, care avea funcţia de secretar general al Ghil- 
dei Cooperative a Femeilor, a fost preocupată de problemele femeilor din 
clasele neprivilegiate: probleme practice de igienă, educaţie sanitară şi sexua- 
lă. 18 Ea a adunat date privind condiţiile de viaţă ale femeilor muncitoare 
pentru a le prezenta guvernului, astfel încât acesta să ia măsuri corespunză- 
toare de asistenţă pentru copii şi mame. Alte femei s-au afirmat ca apărătoare 
ale ideii de control al naşterilor, având în vedere mai ales riscurile pentru 
sănătate ale potenţialelor mame. Femeile din acea epocă purtau nenumărate 
sarcini, unele pe care le puteau menţine, altele, nu. Anne Besant şi Mary 
Stopes s-au numărat printre cele mai vehemente activiste în acest domeniu. 
Controlul reproducerii era un subiect tabu la acea vreme. Ideile lui Besant 
expuse public au atras multă opoziţie, ea fiind judecată şi pedepsită cu închi- 
soarea pentru susţinerea lor. Alte feministe din epocă s-au împotrivit ideii de 
contracepţie întrucât considerau că ar fi încurajat abuzuri sexuale ale soţilor 
faţă de soţiile lor, contribuind la oprimarea sexuală a femeilor. Aceasta este o 
temă reluată în timpul celui de-al „doilea val" al mişcării de femei. 



Mulvey şi Mizuta (ed.), 1994 (2). 

Femei şi sexualitate 



In cadrul mişcării de femei din a doua jumătate a secolului XIX a fost 

abordat din ce în ce mai amplu ideea unei autonomii crescute, a unei educaţii 
sexuale mai dezvoltate şi a unei libertăţi sexuale sporite pentru femei. 
Ameninţarea cea mai serioasă la adresa ideologiei dominante venea tocmai 
din această direcţie: printr-o libertate sexuală mai mare a femeilor bărbaţii 
pierdeau controlul asupra corpurilor femeilor şi a capacităţilor lor 
reproductive. Controlul sexualităţii era una din modalităţile de perpetuare a 
dominaţiei masculine în societate. Una din modalităţile de control din epocă 
era soluţia chirugicală: prin excizarea clitorisului - motivaţia fiind: „clitorisul 
nu este esenţial pentru reproducere". Chirurgia era folosită în tot felul de 
'cazuri patologice sau „patologice", catalogate drept isterie, epilepsie etc. 

O altă modalitate de control era reglementarea prostituţiei. Vizibilitatea 
prostituatelor punea în pericol dezvăluirea secretului căsătoriilor, a artifi- 
cialităţii lor în multe cazuri şi a faptului că sexul era obţinut de către mulţi 
bărbaţi contra cost. Mitul că prostituatele erau motivate de dorinţa de plăceri 
le îndepărta şi mai mult de modelul victorian al moralei. Cu atât mai mult, 
situaţia prostituatelor trebuia ţinută sub control. Josephine Butier a fost una 
dintre cele mai active protestatare faţă de condiţia prostituatelor. Ea a avut o 
contribuţie importantă la revocarea Contagious Diseases A.ct (Legii Boii/or Conta- 
gioase) prin care orice femeie bănuită că ar fi practicat prostituţia era obligată 
să se supună controlului medical, în timp ce legea rămânea mută în privinţa 
controlului medical al clienţilor. Femeile sunt prostituate din nevoia de bani, 
din sărăcie, susţinea Butier. Acest lucru e valabil în mare măsură şi în Româ- 
nia de azi, ca şi în alte părţi ale lumii. 

Dreptul de vot şi mişcarea sufragetelor 

Mişcarea pentru dreptul de vot a fost poate cea mai complexă bătălie a 
femeilor din secolele XIX şi XX. Noi acum, în secolul XXI, nu avem o ima- 
gine prea clară despre modul anevoios în care votul egal a fost obţinut de 
către diferite categorii sociale. Regimurile occidentale au fost mai întâi libe- 
rale şi abia după aceea democratice. Ele au servit interesele unor grupuri pri- 
vilegiate şi în primul rând ale genului masculin din aceste grupuri. Iniţial, in- 
dividualismul liberal a avut un caracter restrâns la sexul masculin. Democra- 
tizarea, extinderea puterii reprezentative la alte categorii s-a produs treptat şi 
inegal. In SUA, de pildă, americanii de culoare au dobândit drepturi 
cetăţeneşti înaintea femeilor de orice condiţie, privilegiată sau neprivilegiată. 

Democratizarea pe linia obţinerii votului femeilor a continuat până în 
secolul XX. E vorba mai întâi de majoritatea ţărilor vest-europene, între care 
Elveţia a reprezentat ultimul bastion al unei cetăţenii feminine ciuntite sau al 
unei pseudo-cetăţenii ce a supravieţuit concomitent cu forme evoluate şi 
inovaţii democratice apreciate în lumea civilizată până în anii '70. Democra- 
tizarea societăţilor continuă şi în secolul XXI — e suficient să menţionăm 
exemplul Afganistanului, al absenţei dreptului de vot al femeilor, pe fondul 
unui fundamentalism islamic care a adus femeile la rolul de animal exclusiv 
casnic. 

Nu reducem însă democratizarea pe dimensiunea feminină la obţinerea 
dreptului de vot deşi acest drept este o componentă importantă a accesului 
femeilor la o serie de drepturi cetăţeneşti. De altfel, în multe dintre scrierile 
sau ideile exprimate public de persoane preocupate de îmbunătăţirea 
condiţiei femeilor pe parcursul secolului XIX apare clar ideea importanţei 
dreptului de vot pentru ulterioara îmbunătăţire a cadrului legislativ, mai favo- 
rabil lor. Această idee apare inclusiv la scriitoarele românce din secolul XIX 
şi începutul secolului XX — poate cu o excesivă accentuare a faptului că acest 
drept de vot e doar un mijloc şi nu un scop: ca şi cum româncele de la 
cumpăna celor două secole, XIX şi XX, s-ar fi temut de putere sau mai cu- 
rând de imaginea pe care ar fi putut-o crea „voinţa de putere" la femei. (Unui 
bărbat român nu i-ar fi trecut probabil prin minte să încerce să se disculpe 
pentru faptul că are dreptul de vot şi pentru că vrea puterea!) De unde pu- 
tem deduce cât de rigide şi potrivnice femeilor erau mentalităţile şi normele 
care reglementau aşa-zisul „loc al femeii". 

Argumentele pentru sufragiu au oscilat între două puncte de vedere: 1. 
femeile sunt egale din punct de vedere politic cu bărbaţii; 2. femeile, fiind 
„mai morale şi mai virtuoase", ar aduce pacea lumii, ar fi mai bune 
conducătoare decât bărbaţii dacă ar dobândi votul. 1 ' Adoptarea celei de-a 
doua poziţie pare a fi ea însăşi o încercare de accentuare a diferenţelor între 
cele două sexe şi indică o contradicţie internă a unor revendicări. Ori se vrea 
egalitate în drepturi pe temeiul faptului că suntem în mod egal cetăţeni, 
plătim impozite etc. ori se vrea o diferenţiere pe temeiul faptului că unul din 
cele două sexe este „superior" celuilalt prin puritate, virtute moralitate etc. Şi 
în acest ultim caz, întrucât am fi diferiţi în mod esenţial, orice nedreptate s-ar 
putea justifica prin aceste diferenţe. 



Această clasificare aparţine lui Aileen Kraditor, istorică, şi se referă la mişcarea 
sufragetelor dintre 1890-1920 (Tobias, 1997). 

Pentru că am amintit de exemplul încetăţenim treptate din SUA, să ne 
apropiem de el mai în detaliu. In secolul XIX femeile americane albe şi libere 
reprezentau o clasă de sub-cetăţeni. Statutul lor era marcat de faptul că: 

o femeie măritată nu avea drepturi de proprietate, 

femeile nu aveau dreptul să acţioneze pe cineva în judecată, 

dreptul mamelor la custodia propriilor copii era secundar dreptului 
tatălui copiilor de a lua copiii în custodie, 

decizia de a întrerupe o sarcină aparţinea bărbatului etc. 

Copilul nenăscut, ca şi soţia însăşi, erau proprietatea soţului. O femeie 
necăsătorită avea mai multe drepturi decât una căsătorită, cele mai multe 
drepturi şi libertăţi avându-le văduvele. De asemenea, existau limitări serioase 
în ce priveşte drepturile profesionale şi accesul la slujbe al femeilor. Singura 
meserie cu adevărat deschisă americancelor în secolul XIX era meseria de 
educatoare (învăţătoare sau profesoară), dacă facem abstracţie de meseria 
„neonorabilă" de prostituată, care şi ea a fost o permanentă posibilitate des- 
chisă femeilor în istorie. 

Pioniere ale mişcării de femei din SUA, Elizabeth Cady Stanton şi 
Lucretia Mott, au reuşit să aducă laolaltă, în 1848, două sute de femei şi pa- 
truzeci de bărbaţi într-o întâlnire în Seneca Falls, în nordul statului New 
York. Acolo au adoptat o declaraţie referitoare la faptul că femeile şi bărbaţii 
sunt egali în ce priveşte toate aspectele vieţii civile şi că, prin urmare, ele me- 
rită toate drepturile şi privilegiile unei cetăţenii depline. Primele acte legislati- 
ve care schimbau statutul femeilor măritate privind proprietatea au fost 
adoptate în statul New York, în 1848. Prin aceste legi femeile puteau să 
moştenească proprietate de la familie, dar ele nu aveau drept de proprietate 
asupra veniturilor realizate din activităţi proprii! 

In 1865 Congresul american a adoptat trei amendamente la Constituţie: 

al 13-lea amendament declara sclavia 2 " ilegală în SUA; 

al 14-lea conferea şi garanta foştilor sclavi deplină cetăţenie; 

al 15-lea amendament conferea explicit dreptul de vot foştilor sclavi. 

Toate aceste amendamente se refereau doar la foştii sclavi bărbaţi. 

Dobândirea dreptului de vot de către femei este mult ulterioară acestor 
amendamente. Evident, faptul că bărbaţii sclavi au fost declaraţi drept 
cetăţeni deplini nu a înlăturat discriminarea de fapt împotriva lor. 

Pe teritoriul SUA funcţionau cluburi ale femeilor afro-americane care 
considerau că ordinea importanţei era următoarea: (1) ratificarea acestor 



Femeile au jucat un rol important în lupta anti-sclavie. Există voci care consideră 
că lupta anti-sclavaj a reprezentat cel mai important factor în configurarea mişcării 
de femei. 



32 



amendamente şi (2) lupta pentru drepturile civile ale femeilor. Considerentul 
de rasă era mai important decât cel de sex — lucru de luat în seamă atunci 
când vrem să înţelegem diversitatea intereselor manifestate în interiorul miş- 
cării de femei de pretutindeni. (Ar fi interesant de cunoscut interesele comu- 
nităţii femeilor rrome din România de azi, dacă ar exista o astfel de comuni- 
tate cu interese coagulate clar. Cu siguranţă că priorităţile lor ar diferi faţă de 
cele ale femeilor clasei de mijloc şi faţă de cele reprezentate de o serie de 
organizaţii neguvernamentale care derulează programe pentru femei.) 

In 1869, Stanton şi Susan Anthony au creat Asociaţia Naţională a Fe- 
meilor pentru Sufragiu (ANFS) care se opunea ratificării amendamentelor 
mai sus amintite, considerând că aceasta va amâna şi îngreuna lupta pentru 
drepturile femeilor. In 1890, ANFS a fuzionat cu Asociaţia Femeilor Ameri- 
cane pentru Sufragiu şi formând Asociaţia Naţională Americană a Femeilor 
pentru Sufragiu (NAWSA). Pentru vremea sa, viziunea tripletului Mott- 
Anthony-Stanton privind emanciparea femeilor cuprindea o mare paletă de 
teme care se refereau la: 

drepturi în interiorul familiei (căsătorie, divorţ, custodia copiilor); 

drepturi economice; 

dreptul de organizare al femeilor; 

drepturi civile (inclusiv dreptul de a depune mărturie, dreptul de a pleda 
în faţa instanţei). 

Activitatea intensă de lobby şi de protest public a NAWSA a reuşit. 
Luptându-se şi cu opoziţia preşedintelui Woodrow Wilson pentru o bună 
perioadă de timp, a reuşit să determine Congresul să voteze al 19-lea amen- 
dament care se referă la dreptul femeilor la sufragiu, în 1919. In mai puţin de 
un an, amendamentul a fost ratificat în toate statele: un record în domeniul 
ratificărilor de amendamente! 

Prin concentrarea exclusivă pe obţinerea dreptului de vot, a egalităţii 
formale, sufragetele au tolerat implicit inegalităţile socio-economice. Cu puţi- 
ne excepţii, sufragetele nu au realizat că bărbaţii puteau face uz de puterea 
lor politică legală doar datorită puterii lor economice şi a unor condiţii sociale 
aferente. Sufragetele au căzut într-o capcană „legalistă", considerând că schim- 
barea legală a statutului lor este calea spre realizarea scopurilor lor politice. 
De aceea au fost demoralizate să constate, după legalizarea dreptului lor de 
vot, că structurile sociale şi economice care susţineau puterea politică au 
rămas neschimbate şi că fără organizarea femeilor într-un bloc sau o forţă 
politică pentru promovarea intereselor lor ca grup, lucrurile nu se vor 
schimba prea repede în bine. 

Mişcarea anti-sufragiu 



Mişcarea sufragetelor a fost întâmpinată cu rezistenţă şi ostilitate chiar 
de către Regina Victoria care se referea la ea astfel: „this mad, wickedjolly of 
«Women's Rights», with all its attendant horrors". 2 * Se pare că ostilitatea împotriva 
sufragetelor a fost suficient de mare încât în 1908 să fie înfiinţată organizaţia 
anti-sufragiu Women's National Anti-Suffrage League 2 ' şi publicaţia The Anti- 
Suffrage Review 2 '. In 1912 a apărut chiar şi un manual antisufragiu! Liga s-a 
destrămat în 1918 ca rezultat al obţinerii parţiale a dreptului de vot pentru 
femei, dar a fost foarte activă pe parcursul scurtei sale existenţe. 

O opoziţie vehementă s-a manifestat şi din partea socialiştilor. Ernest 
Belfort Bax (1854—1926), fondatorul Partidului Comunist din Marea 
Britanie, considera că întrucât femeile sunt lipsite de responsabilitatea de a-şi 
câştiga pâinea nu se poate vorbi de oprimarea lor, iar dacă votul egal ar fi 
introdus, atunci bărbaţii ar fi excedaţi de numărul femeilor şi acest lucru ar fi 
inacceptabil pentru că bărbaţii sunt „superiori femeilor întrucât au creiere 
mai mari"! 24 Un alt anti-sufragist, Heber Hart, scria în lucrarea sa intitulată 
Woman's Suffrage: A National Danger'^ (1912) că votul femeilor este ceva 
nepatriotic şi că el reprezintă un pericol la adresa securităţii naţionale şi a 
întregului imperiu britanic! 26 

Sufragetele au fost acuzate de „isterie militantă", expresie aplicată ulte- 
rior şi manifestărilor feminismului din anii '60 şi '70 ai secolului XX. Invo- 
când acest argument, doctorii închisorilor în care au fost închise femeile 
protestatare au fost autorizaţi să le hrănească cu forţa pe sufragetele care 
ţineau greva foamei. 

Figura cea mai proeminentă a mişcării pentru sufragiu în Anglia a fost 
Christabel Pankhurst, care a acreditat formula: Votes for Women and Chastity for 



21 „această nebună, răutăcioasă nebunie a «drepturilor femeiloD>, cu toate ororile sale 
adiacente" [e vorba de sufragete — n. a.]. In introducerea la volumul The 
Antisufjragists editat de Mulvey şi Mizuta (ed.), 1995. 

22 Liga Naţională Anti-Sufragiu a Femeilor. 

23 Avista Anti-Sufragiu. 

24 Vezi capitolul „Mişcarea de femei din România" pentru o discuţie pe larg privind 
creierele... Sofia Nădejde prezintă un superb ansamblu de argumente care indică, 
fără a face explicită, stupiditatea ideii de directă proporţionalitate între greutatea 
creierelor şi inteligenţă (căci oricum, până la superioritate mai e cale lungă!) întrea- 
ga discuţie privind greutatea creierelor comparate era extrem de în vogă la sfârşitul 
secolului XIX şi începutul secolului XX. 

ir Sufragiul femeilor, un pericol naţional. 

26 Hart (1912) în Mulvey şi Mizuta (ed.), 1995. 

Men. 2 ' Pentru Pankhurst, bărbatul antisufragiu le priveşte pe femei ca pe 
nişte obiecte create exclusiv pentru folosinţa sexuală a bărbaţilor, ele fiind 
împărţite în două categorii: cele care sunt folosite pentru reproducere şi 
prostituatele. Este foarte probabil că bărbaţilor să le fi fost teamă să dea 
drepturi egale femeilor în spaţiul public pentru că aceasta ar fi putut atrage 
după sine şi cerinţa de drepturi egale în dormitor, mai spunea Pankhurst. 

In epocă se considera că votul va desexualiza femeile erodându-le pasi- 
vitatea naturală şi caracterul submisiv! Astfel, dominaţia masculină ar fi 
ameninţată. Dreptul la vot va defeminiza femeile spunea Mărie Corelli, au- 
toarea lucrării Woman or Suffragettef Dar ceea ce este şi mai comic, sau poate 
mai trist, este că multe femei care aveau opinii anti-sufragiu optau pentru 
modalităţi de expresie „feminine", adică se abţineau de la a vorbi în public 
pentru că era considerat „vulgar" sau refuzau să semneze scrisori antisufra- 
giu pentru că asta ar fi compromis neajutorarea lor pur „feminină"! 



3. Cele trei valuri ale mişcării de femei 

Obţinerea dreptului de vot pentru anumite categorii de femei din ţările 

avansate ale lumii la începutul secolului XX a reprezentat un vârf de lance în 
lupta ulterioară a femeilor din alte ţări ale lumii. Deşi mişcarea de femei nu a 
mai avut o intensitate similară după obţinerea dreptului de vot în cele mai 
avansate ţări din acest punct de vedere, ea nu s-a destrămat după obţinerea 
sufragiului. Există o continuitate între primul val al mişcării de femei, despre 
care am vorbit mai sus, şi cel de-al doilea val, care a izbucnit în anii '60 ai 
secolului XX. De pildă, în SUA Partidul Naţional al Femeilor a introdus în 
Congres în 1923 un act crucial pentru orice mişcare de femei în secolul XX: 
un amendament constituţional pentru drepturi egale (Equal Rights 
Amendment). In Germania s-a afirmat în anii '20 o mişcare de femei care a 
fost condusă mai curând de sus în jos, dar care a avut şi rezultate pozitive în 
ce priveşte statutul femeilor în societate. 

In perioada interbelică o serie de alte probleme au intrat pe agenda 
mişcării de femei: grija faţă de femeile aflate în perioade pre- şi post-natale, 
munca copiilor, legislaţie care să protejeze femeile care lucrau ş. a. Femeile 
au câştigat treptat teren în domeniul profesiunilor şi mai ales al 
învăţământului. Au pătruns în învăţământul superior şi s-au afirmat din ce în 



~ Voturi pentru femei şi castitate pentru bărbaţi 
28 Femeie sau sufrăgetă? 

ce mai mult în sfera publică. O contribuţie importantă la eliberarea şi eman- 
ciparea femeilor în toată perioada interbelică au adus-o doi factori: dezvolta- 
rea metodelor de control contraceptiv şi creşterea numărului de locuri de 
muncă disponibile pe piaţă. Această creştere s-a accentuat odată cu intrarea 
în cel de-al doilea război mondial. Desigur, erau avantaje de care beneficiau 
doar femeile din cele mai dezvoltate ţări. 

In SUA, o figură feminină a fost transformată în eroină naţională în 
timpul celui de-al doilea război mondial, în contextul în care întreaga naţiune 
îşi îndrepta eforturile spre susţinerea armatei: Roşie the Riveter — ilustrarea unei 
femeie în putere, îmbrăcată ca o gospodină, cu mânecile suflecate, cu un 
zâmbet larg pe faţă şi care îşi arată muşchii unui braţ cu pumnul strâns pu- 
ternic'. Ea avea rolul de a susţine moralul naţiunii acasă, pe sol american. 
Roşie era întruchiparea femeii angajate, gata să lucreze ca substitut al soţului 
plecat la război, să susţină eforturile de război ale ţării sale. Multe femei au 
preluat locuri de muncă ocupate înainte de soţii lor, au intrat în profesii 
„neîncercate" înainte şi erau încurajate să facă aşa, ca parte a întregii politici 
şi propagande de război. Poza lui Roşie ilustrează intensa propagandă pentru 
femeile-susţinătoare ale eforturilor de război. La terminarea războiului multe 
femei din ţările participante la război au fost disponibilizate pentru a fi înlo- 
cuite de bărbaţii întorşi de pe front, în condiţiile unei economii reorientate 
dinspre eforturi de război spre dezvoltare şi a nevoii de a răsplăti pe cei care 
au luptat pe front pentru patrie şi au supravieţuit conflagraţiei. 

In literatura feministă se vorbeşte de trei valuri ale mişcării de femei, 
istoric distincte. 

• Primul corespunde perioadei dintre a doua jumătate a secolului XIX şi 
primele două decenii ale secolului XX şi se încheie cu dobândirea drep- 
tului de vot de către femei într-o serie de ţări ale lumii civilizate. 

Al doilea corespunde mişcării femeilor din anii '60 şi '70 — mişcare ce s-a 
afirmat în contextul unui spirit revoluţionar la nivel de masă, caracterizat 
prin demonstraţii revendicative ale cetăţenilor din ţările cu un avansat 
grad de dezvoltare (SUA, Franţa, Marea Britanie ş. a.). Mişcarea viza 
influenţarea „din stradă" a deciziilor politice în direcţia unor revendicări 
neconvenţionale: protestul împotriva armelor nucleare, protejarea me- 
diului înconjurător, drepturi egale ale femeilor, contracararea rasismului. 

Al treilea val ne este contemporan, desfăşurându-se în anii '90, cu pre- 
lungiri în noul mileniu. 

Sheila Tobias consideră că aceste trei valuri se disting nu doar temporal, 
ci şi prin trei clase diferite de probleme care au fost ridicate: 

Primul val era preocupat de probleme de egalitate. Toţi oamenii ar trebui 
să aibă aceleaşi drepturi, ei având aceeaşi valoare chiar dacă nu sunt 

identici. Acesta este un „val" dominat de problematica egalităţii în faţa 
legii. Nu a fost preocupat de schimbarea rolurilor sociale ale femei- 
lor/bărbaţilor. 

Al doilea val a fost mai îndrăzneţ în ce priveşte schimbările de rol. A fost 
mai dificil de acceptat social tocmai datorită acestei ambiţii. De pildă, 
obţinerea de drepturi reproductive şi controlul femeilor asupra 
capacităţii lor de reproducere au fost greu acceptate. 

Al treilea val aduce cu sine o serie de probleme care pot fi considerate 
un lux de către unii, dar care ţin'de nucleul presupoziţiilor gândirii 
sexiste. Iată trei din cele mai importante probleme abordate: pornografia, 
rolul femeilor în domeniul militar, hărţuirea sexuală. 



4. Al doilea val al mişcării de femei 

Dacă despre primul val se poate spune că a fost un fenomen euro- 

adantic, cu diferite ţări de avangardă (Franţa, Marea Britanie, Statele Unite), 
liderele celui de-al doilea val au fost femeile din Statele Unite ale Americii, 
fără îndoială. Sunt trei „piloni" umani ai acestei mişcări afirmate în anii '60- J : 
persoanele numite în Comisiile pentru Statutul Femeilor în diferite admi- 
nistraţii, începând cu cea condusă de John F. Kennedy; 

soţiile casnice şi mamele care au avut o reacţie fermă, pozitivă, la chema- 
rea cărţii lui Betty Friedan Mistica feminină, care expunea deschis statutul 
subordonat al femeilor din societatea americană, 

stânga studenţească a anilor '60 organizată în asociaţia Studenţi pentru o 
Societate Democratică (SDS) care a contribuit la mişcarea de eliberare a 
femeilor. 



Comisiile pentru Statutul Femeilor 

Se spune că la ceremonia de inaugurare a lui John F. Kennedy ca 

preşedinte, acesta ar fi afirmat cu mândrie că e primul preşedinte „născut în 
acest secol." 30 Pentru a dovedi caracterul progresiv al intenţiilor sale a anga- 



Tobias, 1997. 
Secolul XX. 

jat consilieri bărbaţi tineri şi inteligenţi pe care i-a numit „Bărbaţii 31 Noii 
Frontiere". Eleanor Roosevelt l-ar fi întrebat pe Kennedy: „Unde sunt 
femeile Noii Frontiere?". Ca urmare a acestei remarci s-ar fi hotărât 
Kennedy să înfiinţeze Comisia pentru Statutul Femeilor. Este o povestioară 
drăguţă care indică un fapt: americanii aveau încă de la începutul anilor '60 o 
astfel de Comisie prezidenţială, de prestigiu, pe care România nu o are nici la 
începutul secolului XXI." 

Decada anilor '60 a fost foarte favorabilă unor schimbări majore în „ra- 
portul de forţe" dintre femei şi bărbaţi în SUA. A fost o conjunctură deose- 
bită, prin care şi oamenii din structurile guvernamentale au fost în mare 
măsură deschise spre schimbări favorabile îmbunătăţirii statutului femeilor. 
Pentru a detalia această conjunctură să urmărim puţin istoria acelor ani care 
au declanşat cel de-al doilea val al mişcării de femei din lume. 

Pentru prima dată de la primul Război Mondial s-a creat o structură exe- 
cutivă, arondată Preşedinţiei, care avea mandatul de a studia toate as- 
pectele statutului femeilor din SUA. Această primă Comisie pentru Sta- 
tutul Femeilor a fost alcătuită din 15 femei şi 11 bărbaţi. Dincolo de a 
aduce o agendă pentru schimbare, această Comisie a adus „vizibilitate şi 
legitimitate intereselor femeilor"." 

Ulterior, au fost înfiinţate alte Comisii privind Statutul Femeilor la nive- 
lul statelor componente, prin numirea membrelor/membrilor lor de 
către guvernatorii statelor. Aceste Comisii au adus laolaltă o serie de fe- 
mei cu experienţă în diferite profesii. 



31 in engleză există o ambiguitate lingvistică: „men" e folosit şi pentru a desemna 
oameni, dar şi pentru a desemna doar „bărbaţi". 

32 Să nu ne amăgim că problemele egalităţii de şanse în România de azi sunt mai 
puţine decât cele ale americancelor de la începutul anilor '60! In România avem azi 
o mică direcţie în interiorul Ministerului Muncii şi Solidarităţii Sociale, dotată cu patru 
angajaţi şi care ar trebui să se ocupe de statutul femeilor care muncesc. Această 
unică structură guvernamentală care se ocupă de statutul femeilor indică (1) faptul 
că problematica drepturilor omului nu este considerată importantă şi (2) faptul că 
dacă e să fie luate în considerare drepturile femeilor, ele ar ţine doar de sfera mun- 
cii, ca şi cum femeile doar atâta ştiu şi trebuie să facă în această ţară: să muncească. 
Ca şi cum ele nu au probleme de sănătate, de educaţie, de dezvoltare fizică şi 
sport, de cultură etc. Ultima încercare de înfiinţare a unei structuri guvernamentale 
de mji mare anvergură pentru promovarea drepturilor femeilor în România 
aparţine Comisiei UE şi ea va fi înfiinţată tot în cadrul MMSS. 

33 Pauli Murray citată în Tobias, 1997: 75. 

în 1964 a fost votat ca lege federală Tidul VII din Legea Drepturilor 
Civile (Civil Rights Act), prin care se interzicea cuscriminarea pe bază de 
sex la locul de muncă şi în procesul de angajare. 

Scrieri influente 

în anul 1963 a fost publicată o carte care avea să devină o adevărată 

scânteie a celui de-al doilea val. Este vorba de cartea The Feminine Mistique de 
Betty Friedan. Roluri similare, de animator şi izvor de idei, l-au avut alte 
două lucrări cheie în mişcarea feministă: Sexual Politics (Politica sexelor, în 
tălmăcire) de Kate Millet (1970) şi Al Doilea Sex scrisă de Simone de 
Beauvoir (lucrare publicată în Franţa în 1949 şi în SUA în 1953) - şi care a 
văzut lumina tiparului în traducere românească în anul 1998 la Editura Uni- 
vers. 

în ordinea influenţei pe care au avut-o asupra publicului, Mistica Femini- 
nă de Betty Friedan ocupă locul întâi. Ea descoperea fenomenul „oboselii 
casnicei" ( „housemfe's fatigue" , în engleză) — un sindrom despre care revistele 
pentru femei sau pentru casnice nu scriau decât ocazional. Precizez aici 
într-o scurtă paranteză că femeii române nu i-a fost dat să cunoască în pe- 
rioada comunistă, contemporană cu aceea despre care vorbim în SUA, blaza- 
rea, plictiseala, spleen-ul... pentru că munca era o „datorie de onoare" a 
oricărei cetăţene a R.S.R. Revenind însă la conţinutul lucrării care a încins 
spiritele americancelor în anii '60, merită să urmărim argumentaţia lui 
Friedan, pentru că se regăsesc elemente de actualitate privind statutul fe- 
meilor din ţara noastră. Iată câteva din întrebările pe care şi le-a pus Betty 
Friedan în Mistica Feminină: 

«De ce li se alocă femeilor locul de casnice, specializate în treburile ca- 
sei?» 

«Oare pentru că soţii lor nu doresc ca soţiile să intre în competiţie cu ei 
pentru statut social?» 

«Sau pentru că angajatorilor le convine această situaţie în care le plătesc 
mai puţin pe cele care lucrează pe temeiul faptului că nu sunt ele cele 
responsabile pentru câştigul familial?». 

Concluzia lui Friedan era că este vorba de o conspiraţie pentru a ţine 
femeile în mreaja acestei „mistici feminine" (adică în mreaja ansamblului de 
credinţe false privind ce sunt ele, care e rolul lor etc.) şi care distorsionează 
ce pot ele şi ce ar vrea ele să facă dacă nu ar exista această plasă de'norme 
sociale care le atribuie Locul (cu L mare, locul prin excelenţă) în spaţiul cas- 
nic sau domestic. 

în discuţia ei privind „mistica feminină", Friedan critică teoria lui Freud, 
potrivit căreia forţa motivantă a personalităţii feminine ar fi „invidia de pe- 
nis". Potrivit părintelui psihanalizei, atunci când micuţele fete descoperă că 
nu au penis încep să se simtă incomplete, pentru că acţiunile femeilor ar fi 
motivate de această invidie faţă de penisul bărbatului. Aşa s-ar explica de ce 
mai târziu în viaţă ele doresc un soţ şi un copil băiat (mai curând decât o fa- 
tă), consideră Freud. Toate bolile şi caracteristicile feminine sunt explicabile 
prin această invidie de penis: nevrozele, concentrarea excesivă pe sine (auto- 
absorbţia), absenţa originalităţii şi a unui simţ al dreptăţii." A suferi de mala- 
dia incurabilă a „invidiei de penis" e rău, dar a nu accepta inevitabilul invidiei 
este şi mai rău. încercarea de a compensa lipsa penisului prin copierea com- 
portamentului masculin, prin încercarea de afirmare a unor ambiţii (sociale, 
profesionale etc), o aruncă pe femeie într-un „complex masculin" şi o 
sorteşte ireversibil imaturităţii sexuale şi frustrării. 

Freud „is missing thepoinf," spune Friedan (şi alţi critici ai acestei teorii): 
fetele se simt într-adevăr inadecvate, dar nu datorită faptului că nu au penis. 
Ele se simt deficiente pentru că le lipsesc oportunităţile de a se realiza în afa- 
ra gospodăriei. Aceasta era situaţia ce caracteriza aranjamentele sociale din 
timpul şi locul în care a crescut şi trăit Freud (la cumpăna dintre cele două 
secole, la Viena în cea mai mare parte). Freud n-a vrut niciodată să schimbe 
societatea, ci doar a căutat să ajute oamenii (bărbaţi şi femei deopotrivă) să se 
adapteze la ea. 

Kate Millet, care şi-a publicat cartea Sexual Politics 36 în 1970, a dat un 
nume dominaţiei masculine: patriarhat. Cartea lui Millet se concentrează pe 
relaţia de putere dintre femei şi bărbaţi în societate şi în familie, ea 
răsturnând presupoziţii convenţionale privind temperamentul femeilor şi 
rolurile lor. în societatea contemporană," doar trei roluri sunt considerate 
potrivite pentru femei: acela de mamă, de soţie şi rolul decorativ (pe care şi- 1 



" 4 Putem citi şi astfel ceea ce spunea Freud: dacă femeile nu au acelaşi simţ al 
dreptăţii ca al bărbaţilor atunci nu au nici un simţ al dreptăţii. In zilele noastre 
Carol Gilligan a publicat o carte In a Different Voice (Harvard University Press, 
1982) în care arată că există două tipuri de abordări etice: una axată pe justiţie şi 
cealaltă axată pe grijă. Poate că multe femei, prin educaţie şi alţi factori culturali, 
tind să aibă un simţ al dreptăţii bazat pe grijă mai curând decât unul bazat pe reguli 
implacabile. 

13 „Ocheşte dar nu loveşte unde trebuie" în tălmăcire românească. 
" Politica sexualităţii, în tălmăcire. 

,7 Autoarea se referea la societatea americană contemporană ei, la cum stăteau lucru- 
rile în perioada anilor '60 şi '70 ai secolului XX. 

pot asuma doar când sunt tinere). Carierele considerate cele mai potrivite 
pentru femei sunt cele care apar a fi prelungiri naturale ale celor trei roluri 
acceptate social. In consecinţă, celelalte le sunt inaccesibile şi inacceptabile 
social. 

Atmosfera în care au fost create aceste idei, foarte succint şi impre- 
sionist prezentate mai sus, a fost însoţită de entuziasme generoase şi 
implicări afective. Exista o emulaţie intelectuală constructivă şi un spirit de 
sacrificiu pentru o cauză, lată un exemplu. Kate Millet, invitată fiind la o 
întrunire şi conferinţă la Universitatea Corneli, pentru care avea biletul de 
avion plătit de organizatori, a schimbat biletul personal (care i-ar fi asigurat 
confortul călătoriei) pentru un microbuz închiriat care să ducă la conferinţă 
un grup de colege interesate de subiectul conferinţei. Printre cele care au 
călătorit cu microbuzul se număra şi membrele unui grup intitulat W1TCH 
(adică VRĂJITOARE). Simpatică (dar şi ameninţătoare în felul ei) era şi 
semnificaţia numelui grupului care stătea în spatele siglei WITCH: Women's 
International Terrorist Conspiracy from Hell sau Conspiraţia Internaţională Teroristă 
din Iad a Femeilor?^ WITCHES (Vrăjitoarele) au reprezentat o mişcare radi- 
cală în interiorul Mişcării de Eliberare a Femeilor — o mişcare antisistem — 
extrem de active în spaţiul public şi de virulente în critica lor socială. 

Societatea nu fusese foarte receptivă la mesajele de început, cuminţi, ale 
promotoarelor acestor idei înnoitoare. De aceea una dintre tacticile de a 
contracara inerţia, indiferenţa şi, mai târziu, dispreţul social cu care au fost 
întâmpinate a fost tocmai să şocheze prin afirmarea fără nici o oprelişte a 
nonconformismului. In folclorul creat în jurul feminismului, feministele sunt 
şi acum luate în derâdere în Occident drept „femeile alea nebune care şi-au 
ars sutienele". Istoricele mişcării arată însă că nu s-a înregistrat niciunde o 
astfel de manifestare publică de ardere a sutienelor!" 

Dar să ne întoarcem la cea de-a treia scriitoare de mare influenţă în epo- 
că, Simone de Beauvoir. In cartea ei crucială AI doilea sex, Beauvoir arată că în 

40 

tradiţia culturală occidentală femeile au fost obiectificate de către scriitori 
bărbaţi şi descrise uneori ca „îngeri", alteori ca „sirene" sau „vrăjitoare". Şi în 
orice caz, erau întotdeauna prezentate şi descrise ca altceva decât fiinţe uma- 
ne. Acest fapt cultural, plus experienţa femeii de a fi permanent privită ca 
„altul/alta" în comparaţie cu bărbatul (totdeauna luat ca reper sau standard) 



38 Această siglă a avut mai multe semnificaţii; în funcţie de interesele grupului, sigla a 

fost folosită pentru a desemna diferite denumiri de grup. 
"Morgan, (ed.), 1970. 

4,1 Obiectificate = privite, abordate ca obiecte, fără o viaţă a lor, fără o voinţă de afir- 
mare a personalităţii lor. 

a contribuit la formarea imaginii de sine a femeilor şi le-a ştirbit din, sau 
chiar negat, statutul de voce legitimă în cultura occidentală. 41 

O altă femeie filosof, de data aceasta de dincolo de Canalul Mânecii, 
britanica Juliet Mitchell, 42 cu înclinaţii spre critică socială, a încercat să 
răspundă la întrebarea lui Friedan care poate fi frazată după cum urmează: 

«Cum se face că societatea încă mai crede, după mişcarea de femei 
ce a urmat perioadei preindustriale", că locul femeilor este tot în go- 
spodărie sau acasă?» 

Mitchell scrie că în perioada preindustrială, femeile aveau patru funcţii 
de îndeplinit — producţie (de mâncare, bunuri gospodăreşti, îmbrăcăminte 
pentru cei ai casei), reproducere (între 6 şi 1 1 sarcini în medie pentru fiecare 
femeie), creşterea copiilor (între 4 şi 8) şi datoria de a sprijini pe soţ şi a-i fi 
soţie. Revoluţia industrială a redus aceste funcţii preluând producţia şi dimi- 
nuând numărul de copii. Pentru a înlocui funcţiile pierdute şi a opri femeile 
de la explorarea altor capabilităţi ale lor, societatea a creat norme prin care a 
ridicat funcţiile rămase la rangul de „normă întreagă" pentru femei. 44 

Dintre scrierile timpurii ale valului al doilea al feminismului s-a mai re- 
marcat articolul lui Naomi Weisstein 43 „«Kinder Kiiche, Kirche» as Scientific 
Law: Psychology Constructs Female" („«Copii, Bucătărie, Biserică» în chip 
de lege ştiinţifică: psihologia construieşte femeia"). Weisstein arată că psiho- 
logia nu studiază pur şi simplu psihicul feminin dar, prin natura ei de ştiinţă, 
ea construieşte un psihic feminin care să se potrivească cu viziunea celor ce 
păstoresc psihologia, adică potrivit cu imaginea despre femeie a celor ce 
practică psihologia. Această remarcă a lui Weisstein se potriveşte şi teoriei 
psihanalitice a lui Freud. Viziunea psihologiei privind psihicul şi personalita- 
tea femeilor nu se bazează pe cercetări reale, ci pe „mituri", pe stereotipuri 
de care e plin mediul cultural în care trăiesc psihologii şi psihiatrii. Articolul 
este bine documentat şi arată neajunsurile metodologice ale demersurilor 
psihologilor care ajung să facă afirmaţii nefondate privind psihicul feminin. 
Ei întăresc, prin legitimitatea ştiinţifică de care se bucură, diverse prejudecăţi 
despre femei. Pentru Weisstein, singura diferenţă de neschimbat între femei 
şi bărbaţi este aparatul genital. 

Intre 1968-1973 au apărut o mulţime de publicaţii feministe în SUA. 
Astăzi există cel puţin două discipline acreditate academic în Occident care 



41 Simone de Beauvoir, 1998. 

42 Mitchell, 1974. 

" Adică după „primul val". 

44 Tobias, 1997: 64. 

45 în Robin Morgan, ed., 1970. 

îşi au originile în această efervescentă perioadă de gândire şi regândire a rolu- 
rilor sociale ale femeilor şi bărbaţilor, a relaţiilor dintre ele, a raporturilor de 
putere, a schimbării statutului femeilor ş. a.m.d. Este vorba despre: Studii de 
Gen [Gender Studies) şi Studii privind Femeile (Women's Studies). După cum vom 
vedea şi mai târziu, o a treia disciplină a devenit parte din curricula universitară 
relativ recent — e vorba despre- Studii privind Bărbaţii (Men's Studies). Producţia 
intelectuală a celui de-al doilea val al feminismului a introdus concepte noi în 
teoria politică: patriarhat, sexism, gen, oprimarea femeilor, eliberarea femeilor 
şi altele. Cele mai importante vor fi discutate într-un capitol următor. 

Eliberarea femeilor 

Componenta cea mai radicală a mişcării de femei provine din rândurile 

tinerelor şi tinerilor, dezvoltându-se prin activiştii pentru drepturi civile. A 
fost componenta cea mai prezentă în media şi cu manifestările cele mai 
şocante. Mişcarea de eliberare a femeilor este legată în primul rând de acti- 
vitatea grupurilor studenţeşti. In cadrul organizaţiilor studenţeşti se mani- 
festau fenomene de discriminare: de pildă, tinerii bărbaţi ocupau locuri de 
conducere şi vizibilitate, lăsând locurile de muncă intensivă şi din „spatele 
scenei" colegelor lor. Din declaraţia retrospectivă a unui membru al SNCC 
(Comitetul Studenţesc Coordonator Nonviolent — care avea în primul rând 
obiective antirasiste şi de apărare a drepturilor civile ale cetăţenilor de 

culoare): „femeile făceau sandvişuri, serveau la masă, făceau curat şi erau 

M 

disponibile pentru sex. Acesta era rolul lor". ' Nu e de mirare că atitudinile 
de reacţie adoptate de studente au fost extreme pe alocuri! 

Prima organizaţie care a folosit termenul de „eliberare" a fost Chicago 
Women's Liberation Group (Grupul de Eliberare a Femeilor din Chicago) în 
1967. Asemenea grupuri au fost înfiinţate în toată ţara. Dar cele mai vizibile 
şi mai radicale erau cele din Noua Stângă, din mişcarea de „eliberare a fe- 
meilor" din jurul lui SDS (Studenţi pentru o Societate Democratică) şi a gru- 
pului de ridicare a conştiinţelor Femeile Radicale din New York. Acest grup 
a pus în scenă un protest împotriva transformării femeilor în obiecte prin 
intermediul concursurilor de Miss America în 1968. Astfel, la Atlantic City 
au organizat o scenă cu un podium pe care au încoronat o oaie vie drept Miss 
America. Ideea pe care voiau s-o transmită era că femeile nu trebuie să concu- 
reze între ele pentru atenţia bărbaţilor şi nici să întrunească anumite standar- 
de de frumuseţe. Desigur, azi putem spune multe despre simbolul oii — 



Evans, 1980: 98, citat în Tobias, 1997. 



43 



prostie, animal cu spirit de turmă, obedient etc. Cert este că protestatarele au 
vrut să atragă atenţia asupra faptului că femeile tind să fie considerate drept 
obiecte (de dorinţă, de admiraţie, de folosinţă şi atât) şi acest lucru este inac- 
ceptabil. O femeie este un subiect, este un om. 

Acţiunile publice şi creaţiile artistice ale multor organizaţii radicale inti- 
tulate WlTCH de pe întregul teritoriu al SUA au devenit notorii. Iată mai jos 
unul din catrenele inventate de o organizaţie WITCH: 

DOWN WITH CHAIN S 

CHAINS ON BRAINS 

SHACKLED BY 

BEAUTY CLAIMS. 4 ' 

Organizaţii de femei şi lupta pentru drepturile femeilor 

Organizaţia Naţională pentru Femei (National Organisation for Women sau 

NOW pe scurt) a fost înfiinţată în 1966 de către un grup restrâns de femei 
şi bărbaţi (30 de bărbaţi) cu scopul de a face presiuni asupra guvernului pen- 
tru ca acesta să respecte reglementările legale care existau în scripte. 4- A fost, 
probabil, cea mai eficace organizaţie în temeni de rezultate concrete în fa- 
voarea drepturilor femeilor (procese câştigate cu ajutorul NOW, precedente 
create în justiţie, vizibilitatea drepturilor femeilor etc). lată un exemplu de 
situaţie în care NOW a intervenit. In 1964 fusese autorizată mfiinţarea Co- 
misiei pentru Egalitatea Şanselor de Angajare (Equal Employment Opportunity 
Commission - EEOC)) care avea rolul de a face audieri publice, investigaţii şi 
de a aplica noua lege {Civil Rights Act). Iniţial, Comisia s-a văzut responsabilă 
doar pentru nedreptăţile cauzate afro-americanilor, considerând implicit că 
nu există discriminări în domeniul muncii pe dimensiunea de sex. NOW a 
fost ingenioasă în ce priveşte atragerea atenţiei media la protestele lor: arun- 
cau pachete de ziare legate cu panglici roşii pe treptele EEOC în semn de 
protest faţă de anunţurile publicitare de locuri de muncă disponibile care 
erau segregate pe sex. Sau organizau demonstraţii de nesupunere faţă de 
practicile discriminatorii curente ale diferitelor firme: de pildă, intrau în grup 



Jos cu lanţurile, 
lanţurile de pe creiere, 
încătuşate de 

idealuri de frumuseţe. (Morgan, 1970). 
,ls NOW înseamnă „acum" în engleză. 

* Nici unul din membri NOW nu era parte a „mişcării de eliberare". 

în restaurantele în care nu erau servite femeile şi stăteau în picioare pentru a 
atrage atenţia asupra acestei discriminări. 

NOW a dat în judecată organizaţii non-profit şi corporaţii private. 
Agenţii de stat au fost date în judecată în instanţa federală. Activitatea de 
lobby a NOW a fost acompaniată de un larg proces de educaţie publică prin 
care cetăţenii erau învăţaţi să nu comenteze într-o împrejurare de serviciu 
lungimea picioarelor şi mărimea sânilor colegelor lor sau să nu întrebe în 
aceeaşi împrejurare dacă o femeie este măritată sau nu. Au fost publicate 
cărţi despre violuri, despre procese de viol şi traumele cauzate de acest act de, 
brutalitate criminală. 

Iată un alt exemplu de implicare a NOW, care a devenit celebru. în 
1963 se votase Equal Pay Act (Legea Plăţii Egale). Şi totuşi, compania de te- 
lefonie AT&T încălca acest act normativ. NOW s-a implicat în intentarea 
unui proces împotriva acestei companii telefonice care angaja numai femei 
pe posturi de telefoniste la centrală şi numai bărbaţi pe posturi de întreţinere 
de linie. Cea mai înaltă funcţie deţinută de o femeie era cea de şefă de tură, 
iar cea mai înaltă poziţie deţinută de un bărbat era cea de manager. Posturile 
de telefonistă şi de şefă de tură erau semnificativ mai prost plătite decât 
posturile de întreţinător de linie şi respectiv, de manager (la care femeile nu 
aveau acces). Loreen Weeks, o operatoare, a dorit să lucreze la întreţinerea 
de linie, dar i-a fost refuzată cererea pe motiv că este femeie. A dat în jude- 
cată compania, iar cheltuielile pentru avocata sa, Sylvia Roberts, au fost aco- 
perite de Fondul pentru Apărare Legală şi Educaţie al NOW. Loreen Weeks 
a câştigat procesul — compania plătind despăgubiri în valoare totală de 40 
milioane dolari. 

Emanciparea femeilor din SUA poate fi descrisă ca o împletire de acte 
normative şi iniţiative guvernamentale, de inteligenţă, perseverenţă şi organi- 
zare a femeilor, lată o ilustrare. Preşedintele Roosevelt dăduse încă din 1941 
o ordonanţă prin care nici o autoritate guvernamentală nu avea dreptul să 
cumpere de la o companie care nu asigura egalitatea de şanse de angajare pe 
criterii de rasă sau minoritare. Această măsură era menită să stimuleze indi- 
rect companiile private să respecte principiul egalităţii de şanse, fără discri- 
minare rasială. 

Făcând un pas înainte, Lyndon Johnson a semnat în 1966 o ordonanţă 
prin care orice companie care voia să facă afaceri cu guvernul federal trebuia 
nu doar să asigure egalitatea de şanse, dar şi să adopte acţiuni afirmative 3 " 
pentru a aduce proporţiile angajaţilor la nivelul celor prezente pe piaţa mun- 



| 5 " Acţiune afirmativă este orice politică instituţională menită să deschidă domenii 
tradiţional dominate de un anumit grup altor grupuri sociale excluse anterior. 

cii. La angajate erau impuse cote temporare pentru afro-americani, pentru a 
compensa efectele practicilor discriminatorii şi nedreptăţilor trecute. Prin 
lobby şi presiune din partea organizaţiilor de femei, Johnson a extins 
conţinutul acestei ordonanţe la discriminarea de sex, prin Ordonanţa 1 1375. 

O serie de alte realizări ale activismului în favoarea drepturilor femeilor 
merită să fie menţionate. In 1974, Congresul a votat Equal Credit Opportunity 
Act ptiu care femeile dobândeau dreptul să obţină credit în mod independent 
de soţi. înainte de 1974, chiar şi femeile care utilizaseră ireproşabil cărţi de 
credit nu puteau obţine credit după ce se măritau. Dacă protestau, li se spu- 
nea să îl roage pe soţ să le „treacă" pe cârdul lui de credit. Pregnancy 
Discrimination Act (Legea privind Discriminarea legată de Sarcină) adoptată în 
1978 a interzis discriminarea împotriva femeilor însărcinate în toate dome- 
niile de angajare: angajarea propriu-zisă, concedierea, drepturi de pensie, se- 
curitatea locului de muncă, beneficii aferente. Ea a survenit în urma unei serii 
de presiuni şi a unui caz celebru, în care a fost incriminată firma General 
Electric în 1976 (şi în care Curtea Supremă a dat câştig de cauză firmei). 
Acuzaţia era că G. E. ar fi discriminat femeile însărcinate în ceea ce priveşte 
acordarea de beneficii. Apărarea G. E. a fost că reglementările sale erau neu- 
tre, întrucât nu menţionau faptul că angajaţii pot rămâne însărcinaţi (evident 
că doar femeile rămân!). Iată un caz de discriminare indirectă, în care legea 
prin „neutralitatea" ei produce discriminări. 

Prin acţiunile lor, organizaţiile pentru drepturile femeilor, împreună cu 
alte grupuri mai puţin organizate, dar mai radicale şi mai vizibile în media, au 
schimbat în mod sensibil statutul femeilor în societatea americană: în dome- 
niul angajării, al comportamentului la locul de muncă faţă de femei, al acce- 
sului la meserii şi la poziţii anterior inaccesibile etc. Şi totuşi, au existat şi 
domenii în care aceste acţiuni nu au avut succesul scontat. Este exemplul 
aşa-numitul Equal Rights Amendment (ERA), adică Amendamentul Drepturi- 
lor Egale la Constituţia SUA. In 1973 Congresul a votat acest Amendament 
(ERA), care ar fi eliminat discriminarea pe bază de sex la nivel federal şi la 
nivelul statelor. Acesta ar fi trebuit ratificat de către state până în 1979. Din 
păcate el nu a ajuns să fie ratificat până la sfârşit şi aceasta cu contribuţia 
semnificativă a opoziţiei unei femei conservatoare 51 care a blocat procesul 
împreună cu susţinătoarele ei. 

Toată această efervescenţă socială şi politică alternativă afirmată în SUA, 
precum şi într-o serie de alte ţări dezvoltate au condus la o interna- 
ţionalizare a problemelor femeilor. Astfel, Organizaţia Naţiunilor Unite a 
declarat decada anilor '70 decada femeilor. Au început să fie organizate 



31 Phyllis Schlafly, despre care voi vorbi în secţiunea dedicată mişcărilor anti-feministe. 

conferinţe ONU pentru femei — prima Conferinţă ONU a Femeilor fiind 
organizată la Mexico City în 1970, a doua la Copenhaga în 1975, cea de-a 
treia la Nairobi în 1980. Ulterior, în 1995 a fost organizată Conferinţa de la 
Beijing. Procesul e în plină desfăşurare. 

Problematica valului al doilea 

Din descrierea „valului al doilea" făcută până acum rezultă că una dintre 

temele principale abordate a fost aceea a pătrunderii semnificative a femeilor 
în spaţiul public. Contestarea faptului că „Locul femeii" este casa, gospodăria 
şi contestarea faptului că rolurile „predestinate" ale femeilor sunt doar cele 
de mamă, soţie şi obiect decorativ — au fost motive fundamentale îh această 
mişcare. Crearea de şanse egale pentru afirmarea femeilor în societate, 
pentru pătrunderea lor în diferite profesii până atunci refuzate lor, pentru 
tratament nediscriminatoriu la angajare şi la locul de muncă (inclusiv elimina- 
rea hărţuirii sexuale şi a tratamentului nediscriminatoriu pentru femeile 
însărcinate), au reprezentat subiectele multor demersuri politice ale 
organizaţiilor pentru drepturile femeilor — mai ales în ţările dezvoltate. 

Dar diferitele idei afirmate au creat şi confuzii şi contradicţii în interiorul 
mişcării. Iată un exemplu. Una dintre dificultăţile ridicate de contestarea ro- 
lului de casnică a fost legată de posibila interpretare a muncii casnice ca fiind 
degradantă, umilitoare, de dispreţuit, inferioară, nevaloroasă. Şi aici intră în 
joc valorizarea rolurilor. O asemenea interpretare din partea feminiştilor ar 
însemna o negare sau o devalorizare a ceea ce făceau femeile de mii de ani. A 
nega importanţa rolului de mamă în favoarea celui de femeie de carieră ar fi 
inadecvat. Mai mult, ar fi şi o gafă politică în acelaşi timp, în orice caz. 

Ceea ce rămâne pozitiv din afirmarea diferitelor idei legate de rolurile 
femeilor este refuzul cantonării lor obligatorii în rolul de casnice şi mame, 
fără alternative, condamnate la dependenţa de soţi. Apare evident de aici că 
mişcarea de femei a celui de-al doilea val este benefică bărbaţilor, de aseme- 
nea. Independenţa femeilor şi dezvoltarea abilităţii lor de a se relaţiona inter- 
dependent este un lucru pozitiv pentru ambele sexe. Ea duce, de asemenea la 
reconsiderarea rolurilor de gen, la crearea unor noi configuraţii ale masculi- 
nităţii şi ale feminităţii. 

O problemă delicată şi importantă ridicată de generaţia a doua a fost cea 
a violurilor. Organizaţia New York Radical Feminists au organizat confesiuni în 
public ale victimelor de violuri — în parte cu scopuri terapeutice şi de solida- 
rizare feminină, dar şi cu scopul de a face cunoscute publicului sentimentele 
victimelor. Aceste manifestări ţinteau şi modificări legislative. In cartea sa 

Against Our Will: Men, Women, and Rape (împotriva voinţei noastre: bărbaţi, femei şi 
viol), publicată în 1975, Susan Brownmiller aprecia violul ca fiind: „singura 
acţiune de violenţă în care legea aşteaptă din partea victimei ca aceasta să se 
opună", făcând astfel trimitere indirectă la legea referitoare la viol care dădea 
indirect un avantaj violatorului. Această problematică a violului se 
prelungeşte înspre a treia generaţie (sau al treilea val), care a pus şi problema 
violului de către un prieten (sau iubit): „date rape", adică violul de către per- 
soana cu care ţi-ai dat întâlnire. Susan Estrich în cartea sa Real Rape (Viol 
Adevărat, 1987) scria că una dintre probleme este că atunci când femeia spu- 
ne „nu" se consideră că ea a zis „da", indiferent de atitudinea ei, se consideră 
implicit că ea doreşte sex forţat. S-a discutat şi se discută încă mult chestiu- 
nea mitului că femeile preferă violenţa şi forţa atunci când doresc sex. 

In România suntem mult înapoiaţi în discutarea acestei chestiuni şi în 
dispersarea acestui mit. Nu numai că problema violurilor-de-întâlnire nu a 
ajuns pe agenda politică, dar nici cea a violurilor înfăptuite de străini. Desigur 
că există femei şi situaţii în care comportamentul agresiv este dorit de către 
femei. Dar chestiunea lui „nu" care înseamnă „da" pentru violatori, familie şi 
judecători rămâne încă o rană deschisă care se cere vindecată şi în ţara noastră. 

Una dintre instituţiile criticate de către feministele generaţiei a doua a 

fost instituţia căsătoriei. Unul dintre documentele WITCH din februarie 1969 

spunea: „căsătoria este o instituţie dezumanizantă — prostituţie legalizată 
52 

pentru femei". Au fost incriminate cultura dominantă masculină şi modali- 
tăţile prin care erau promovate căsătoria şi rolul de mireasă. In mod particu- 
lar au fost criticate aşa-numitele Bride Fairs (Târguri de Mirese), care încurajau 
pe tinerele vulnerabile să se comporte îndatoritor şi supus, cultivând com- 
portamentul de auto-sacrificiu. Unul dintre sloganurile cunoscute impuse de 
feministe în epocă a fost ,"Alv/ays a bride, never a person", adică „Totdeauna mi- 
reasă, niciodată o persoană'. ' 3 Feminiştii valului al doilea au fost preocupaţi de 
schimbarea aranjamentelor privind divorţul, astfel încât să devină posibil 
legal divorţul fără vină. 

Critica modului convenţional de distribuţie a rolurilor sociale între cele 
două sexe a vizat şi domeniul educaţiei. Şcoala, alături de căsătorie, a fost o 
altă instituţie criticată de feministele valului al doilea. învăţarea istoriei în 
şcoli şi facultăţi, s-a afirmat, este oarbă la experienţele femeilor din istorie, la 
prezenţa şi activitatea lor. Istoria este prezentată ca şi cum femeile ar fi 
aproape absente din ea. Ea se învaţă ca istorie a figurilor masculine şi prin 
valorizarea activităţilor tradiţional susţinute de către bărbaţi (războaiele de 



52 Făcând trimitere aici la ideea lui Engels din Originea familiei, a proprietăţii şi a statului. 
" Morgan (ed.), 1970: 543-544. 

pildă!). Şi atunci când se apleacă asupra femeilor, istoria predată în şcoli 
distorsionează adevărul, îl falsifică (exemplul vrăjitoarelor, care erau „ţapi 
ispăşitori" pentru relele comunităţilor, este grăitor). învăţarea istoriei femei- 
lor era considerată un imperativ. 

Instituţia bisericii nu a scăpat nici ea scrutării inteligente a feministelor. 

Iată cum o prezintă Mary Daly, o scriitoare celebră care s-a afirmat în epocă, 

54 

în articolul Women and the Catholic Church. ' Există un contrast între 
învăţăturile bisericii catolice privind valoarea şi demnitatea fiinţei umane şi 
misoginismul bisericii care degradează pe femeie ca persoană. Biserica 
acreditează mitul „eternului feminin", prezent în diferite scrieri religioase. 
Potrivit acestui mit, femeia ar avea vocaţia abandonului-de-sine-în-faţa-altuia 
fsurrender) şi a misterului (de unde simbolul vălului). Nefiind o persoană în 
sine [selfless), ea nu se realizează ca individ, ci se realizează fizic şi spiritual ca 
o persoană în dependenţă, ca mamă. De unde viziunea că dacă femeile au 
prea multă autoritate sau sunt „prea intelectuale" se „de-feminizează", devin 
ne-feminine. Biserica nu o vede pe femeie Ca fiinţă autentică, unică, creatoa- 
re, activă şi în dezvoltare. Excluderea femeilor din poziţii bisericeşti pe crite- 
rii de sex ar trebui eradicată, scrie Daly. Ele ar trebui să fie preotese în biseri- 
ca catolică, să facă slujbe şi să împartă sfânta comuniune. Desigur că şi în 
Biserica Ortodoxă Română ar fi binevenite femei ca preoţi. Ele au fost admi- 
se ca studente la Facultate de Teologie — ceea ce este un pas important în 
considerarea lor drept semenele bărbaţilor. Tradiţionalismul B.O.R. apare 
însă mult mai accentuat în comparaţie cu acela al Bisericii Catolice din acest 
punct de vedere, fără a menţiona alte biserici şi mai progresiste. 

Filosofic vorbind, cel de-al doilea val al mişcării de femei a contestat 
ideea că femeile sunt îngeri, zâne, sirene, vrăjitoare sau orice altceva în afară 
de oameni. 5 ' Femeile au afirmat politic că sunt persoane în sine, cu indi- 
vidualitate proprie, independente, că sunt oameni — această condiţie fiind 
indispensabilă afirmării interdependenţei. 

Eliberarea sexuală a femeilor 

Una dintre temele importante ale acestei etape a mişcării de femei 1-a 

reprezentat aşa-numita „revoluţie sexuală" sau mişcarea de eliberare sexuală 



54 Vezi Morgan (ed.), 1970. 

53 Un ţăran îi spune altuia: soţia mea e un înger! Celălalt îi răspunde: nici a mea nu e 
om. (Rememorez aici un citat folcloric prezent ca motto în cartea Mihaelei Miroiu, 
Gândul Umbrei). 

a femeilor. Aceasta necesită o tratare aparte. Eliberarea sexuală a femeilor a 
jucat un rol esenţial în cadrul mişcării generale de eliberare a femeilor, fiind o 
încercare remarcabilă de a ieşi din tradiţionalism şi de a pune în mod deschis, 
explicit, o serie de probleme legate de sexualitatea femeilor, de diversitatea 
sexuali taţilor, de relaţiile dintre femei şi bărbaţi, de relaţiile dintre femei şi 
femei, de imporanţa dimensiunii erotice în viaţă. 

Această mişcare îşi are rădăcinile în problematizarea: 

căsătoriei (dependenţa materială faţă de bărbat, obUgativitatea sexua- 
lităţii conjugale etc), 

reproducerii (legătura/diferenţa dintre sexualitate şi procreaţie, protejarea 
fiinţei biologice feminine faţă de efectele sarcinilor multiple etc), 

erotismului şi afirmării sexualităţii proprii în sprijinul creşterii calităţii 
vieţii femeilor. 

„Eliberarea sexuală a femeilor" s-a dezvoltat din experienţele generaţiei 
de femei care au ajuns la vârsta maturităţii sexuale în anii '60 — '70 şi au fost 
primele care au avut acces la anticoncepţionale înainte de căsătorie. Ea a de- 
butat cu o critică a subordonării sexuale a femeilor. In acest sens, o mare 
influenţă a avut-o din nou lucrarea Simonei de Beauvoir amintită mai sus, A.I 
Doilea Sex, publicată în 1949 în Franţa şi în 1953 în SUA. Pentru Beauvoir 
eroticul este expresia libertăţii umane, iar autonomia sexuală, deşi dificil de 
obţinut, este un proiect demn de urmat pentru femei. Feministele radicale s-au 
inspirat din ideile Simonei de Beauvoir privind centralitatea sexului şi a pro- 
blematicii sexului în viaţa femeilor. 

Ideea afirmării sexualităţii feminine, asupra căreia insista Beauvoir, a dat 
tonul iniţial valului de eliberare sexuală a femeilor din anii '60. începutul 
anilor '70 a fost marcat de o preocupare deosebită pentru tehnici sexuale. In 
acest sens, două lucrări au avut un impact deosebit asupra noului mod de a 
gândi sexualitatea: eseul „Mitul Orgasmului Vaginal" al lui Anne Koedt 
(1969), care tratează problema redefinirii locului şi intensităţii orgasmului 
femeiesc, localizându- 1 exclusiv în clitoris şi lucrarea lui Mary Jane Sherfey 
despre natura şi evoluţia reacţiilor sexuale femeieşti (1973), care expune per- 
suasiv puterea orgasmului multiplu. 

întrebările fundamentale ale celor care s-au implicat în această mişcare 
au fost: 

Cum pot femeile să ajungă să-şi controleze propria experienţă şi activi- 
tate sexuală? 

Prin ce mijloace pot ele să învingă prezenta lor aservire sexuală? 
Ce este mai important: erotismul unei relaţii, orgasmul, autonomia sau 
independenţa femeilor? 

Cum poate fi evitată subordonarea sexuală faţă de bărbaţi: prin auto- 
erotism şi celibat, prin lesbianism, prin evitarea penetrării vaginale sau 
cum altfel? 

Cum poate fi înlocuită neplăcerea de a face sex cu plăcerea de a face sex? 
Cum şi ce pot face femeile pentru a nu fi tratate drept simple obiecte 
sexuale? 

In decursul acestor discuţii şi dezbateri, s-a ajuns pe alocuri şi la puncte 
de vedere extreme. Devenise tabu să afirmi, în anumite cercuri feministe, că 
ai plăcere sexuală prin penetrare, din moment ce „locul" orgasmului era cli- 
torisul, iar penetrarea era considerată drept simbol al subordonării! Mai mult, 
trebuia să explici teoretic anatomic de ce o femeie ar vrea să se culce cu un 
bărbat. In unele grupuri, heterosexualitatea ajunsese să fie echivalată cu 
subordonarea faţă de bărbaţi. Opţiunea lesbianismului şi autoerotismul 
apăreau drept cele mai bune soluţii pentru a evita contactele heterosexuale 
„subordonante". Subliniez că aceste opţiuni şi manifestări extreme sunt peri- 
ferice discuţiilor şi atitudinilor feministe luate ca întreg. Ele nu definesc 
mişcarea de eliberare sexuală a femeilor, feminismul valului doi şi cu atât mai 
puţin mişcarea de femei. 

In ceea ce priveşte feminismul lesbian, cu care feminismul este adesea 
asociat (şi chiar identificat de către unii în mod eronat!) — acesta îşi are 
rădăcina în insistenţa (binevenită!) a mişcării de eliberare sexuală a femeilor 
pe ideea dreptului femeilor de a fi sexuale, de a-şi afirma sexualitatea. In in- 
teriorul mişcării feministe din anii '60 — '70 s-au manifestat câteva faze: 

faza homofoba , anti-lesbiană, reflectată inclusiv în celebra Mistică Femi- 
nină a lui Betty Friedan, 

faza războiului intestin între feministele homofobe şi cele lesbiene, 

faza acceptării reciproce, de către heterosexuale şi lesbiene, a orientării 
sexuale a celeilalte „tabere". 

Ideile conservatoare de apărare a sexualităţii aşa-zis „naturale": mo- 
nogame, heterosexuale, reproductive , consfiinţite prin căsătorie de către bi- 
serică şi stat — au fost inamici constanţi ai mişcării de eliberare a femeilor. In 
acelaşi timp, suporterele/suporterii eliberării sexuale a femeilor au avut opi- 
nii contradictorii privind modalităţile de afirmare a sexualităţii. Pornografia 
este unul din aspectele controversate. Pentru mişcarea anti-pornografie , por- 
nografia prezintă imagini sexuale care evocă violenţa şi fixează în imagini 
vulnerabilitatea femeilor ca fiind naturală, universală, ţinând de esenţa fiinţe- 
lor feminine. Feministele care se împotrivesc aceste mişcări anti-pornografie 

,6 Homofobia înseamnă ura faţă de persoanele care practică relaţii sexuale cu per- 
soane de acelaşi sex. 

subliniază varietatea sexuală şi plăcerea. Dar chestiunea pornografiei este 
mult prea complexă pentru a fi tratată într-un paragraf. Ea este discutată în 
Partea a Il-a a acestei cărţi. 

Discuţiile feministe despre sexualitate au dus la depăşirea punctului de 
vedere că femeile sunt doar vehicule ale proiecţiilor sexuale masculine şi au 
contribuit la afirmarea faptului că sexualitatea umană nu poate fi înţeleasă 
fără experienţele femeilor, diferite de cele ale bărbaţilor. Vizibilitatea şi noto- 
rietatea lor a dus la răspândirea largă a acestor idei dincolo de graniţele ţării 
de origine şi la transformarea conştiinţei de sine a femeilor. Mişcarea nu a 
trecut neobservată de către bărbaţii nefeminişti: unii au salutat aceste schimbări, 
alţii nu s-au putut împăca cu această liberalizare care le diminuează controlul 
într-un important domeniu al vieţii lor. Ulterior efervescenţei acelor ani, o 
serie de critici au fost aduse modului de a înţelege eliberarea sexuală a feme- 
ilor — şi aceste critici au venit chiar din interiorul mişcării feministe. 

Decada anilor '80: sfârşitul unei mişcări? 

Cu Reagan mai întâi, apoi cu George Bush la preşedinţia ţării, mişcarea 

de femei a înregistrat un recul în Statele Unite, în decada anilor '80. Evident, 
acest fapt nu anulează succesele remarcabile de până atunci ale mişcării. In 
ciuda conservatorismului administraţiei conduse de el, Ronald Reagan a nu- 
mit prima femeie judecător la Curtea Supremă de Justiţie în 1981, Sandra 
Day O'Connor, care deşi era politic conservatoare, s-a dovedit în practică 
mult mai favorabilă egalitarismului decât era de aşteptat. Dar la nivel 
macrosocial, drepturile femeilor au început să se erodeze în aplicarea lor 
practică. De pildă, decizia Curţii Supreme în renumitul caz Roe vs. Wade (caz 
care a deschis legalizarea avortului în 1973) a găsit o nouă interpretare în de- 
cada '80, astfel că doar femeile care îşi puteau permite un doctor particular îşi 
puteau exercita acel drept. Statul nu avea obligaţii în acest sens. 

In cazul Roe vs. Wade, rezoluţia Curţii Supreme fusese că femeile au 
dreptul constituţional protejat (deşi nu drept absolut) de a decide dacă sarci- 
na se întrerupe sau nu. Ulterior, au urmat o serie de alte procese în care a 
fost contestată legitimitatea finanţării avorturilor de către statul federal sau 
statele componente. S-a constituit o mişcare anti-avort, cu presiuni asupra 
factorilor locali de a adopta legi locale pe care pro-avorţioniştii să fie nevoiţi 
să le atace în curtea de justiţie. Numirea judecătorilor la Curtea Supremă a 
devenit parţial o chestiune legată de opţiunea în chestiunea avortului a can- 
didatului la funcţia de judecător la Curtea Supremă. De aceea, femeile ameri- 
cane care susţin libertatea de alegere (femeile să aibă dreptul de a alege dacă 

să păstreze copilul sau nu) au fost extrem de îngrijorate în perioada cam- 
paniei pentru alegerile prezidenţiale din anul 2000. 

Manifestările grupărilor aşa-numite „pro-life" (pentru viaţă) au ajuns la 
extreme care contraziceau filosofia lor de bază: apărarea vieţii. S-au înregis- 
trat cazuri de crime înfăptuite de prozeliţii pro-life în clinici unde se făceau 
avorturi. Pentru contracararea mişcării pro-avort (de fapt pro-alegere) s-a 
format organizaţia Operaţiunea Salvare" (mai târziu numită Coaliţia pentru 
Apărare Creştină"), ai cărei membri, alături de afirmarea unor convingeri 
anti-avort foarte puternice, au devenit şi autori ai unor acţiuni de hărţuire a 
personalului din clinicile unde se efectuau avorturi, blocând accesul în clinici, 
folosindu-se de bombe şi omorând (doi doctori, o recepţioneră de clinică şi 
un asociat al unei clinici), numind avortul „agenda satanei". 

Administraţia republicană a reprezentat şi fondul resuscitării şi 
amplificării atitudinilor conservatoare. Phyllis Schlafly (principala opozantă a 
ratificării Amendamentului Drepturilor Egale, ERA, ea însăşi republicană cu 
veleităţi politice ratate) a regăsit un teren mult mai favorabil implementării 
ideilor ei: considerând că educaţia sexuală (inclusă relativ recent în curricula 
şcolară) era cauza pentru care adolescentele rămâneau gravide şi că feminis- 
tele sunt împotriva familiei, s-a erijat în conducătoarea unei campanii „pro- 
familie" şi s-a alăturat eforturilor de a trece în Congres o Lege de Protecţie a 
Familiei. Printre altele, acest proiect includea interzicerea finanţărilor federale 
pentru manualele care conţineau fotografii cu femei în alte roluri decât cele 
tradiţionale şi anularea legilor federale împotriva abuzului împotriva copiilor 
şi soţiei/soţului! 5 ' 

Decada anilor '80 se dovedeşte a fi contradictorie într-un sens, dar şi o 
perioadă de consolidare a atitudinilor şi realizărilor legislative din decada 
precedentă. In orice caz, anii '80 nu au mai fost scena unei prezenţe politice 
zgomotoase a feminiştilor. A avut loc, în schimb, o internaţionalizare a pro- 
blematicii afirmării femeilor, prin implicarea ONU şi aceasta pe fondul unei 
puternice mişcări din ţările dezvoltate (mai ales europene, alături de SUA) de 
vizibilizare a acestei problematici. Au fost înfiinţate în întreaga Europă o 
serie de instituţii guvernamentale menite să implementeze legile novatoare 
adoptate, care protejau drepturile femeilor şi afirmau drepturi egale între fe- 
mei şi bărbaţi. 

Feminismul a creat o tradiţie a mişcării de femei în afara politicului, 
înţeles în sens tradiţional. Primul val a creat o asemenea tradiţie prin mişca- 



37 Operation Rescue, în engleză. 

" Christian Defence Coalition, în engleză. 

" Tobias, 1997. 

rea pentru sufragiu. O mulţime de femei casnice au fost sensibilizate de ideile 
lui Betty Friedan şi s-au afirmat ca forţă politică după ce s-au convins de 
dreptatea cauzei lor. Nici tinerii studenţi care au alcătuit substanţa mişcării de 
eliberare a femeilor nu fuseseră în politică înainte de implicarea lor în spriji- 
nul idealului eliberării. 

In decembrie 1989, jurnalul Times declara feminismul o mişcare moartă, 
fără speranţă. Unii au început să vorbească în aceeaşi vreme despre post- 
feminism, într-un mod ambiguu, considerând că perioada activismului femi- 
nist incandescent s-a terminat. Este neclar dacă post-feminismul a vrut să 
însemne că feminismul odată ce şi-a afirmat public crezul şi-a încheiat misiu- 
nea sau că feminismul bate în retragere. In orice caz, Gloria Steinem (scrii- 
toare feministă militantă şi întemeietoarea faimoasei reviste feministe din anii 
valului doi, intitulată Mr"°) a pus punctul pe „i" când a afirmat că atât timp 
cât problemele ridicate de feminism, de egalitatea în drepturi şi egalitatea de 
şanse, nu au fost rezolvate, nu se poate vorbi despre un postfeminism. 

într-adevăr, iradierea ideilor şi emulaţia produsă de către cel de-al doilea 
val al mişcării de femei, a dus la o internaţionalizare a conştiinţei feministe, 
în ţări şi regiuni în care condiţiile nu permiseseră anterior afirmarea unor 
revendicări specifice femeilor, au început să apară organizaţii locale care, 
întemeindu-şi demersul pe Convenţii Internaţionale (adoptate în mare parte 
sub presiunea feminismului din lumea întâi), au obţinut reechilibrări ale 
relaţiilor de drept dintre femei şi bărbaţi în diferite domenii. Replicile mai 
mici ale valului al doilea nu au întârziat să apară în diverse colţuri ale lumii. 



5. Al treilea val 

Al treilea val al mişcării de femei este mai dificil de definit în comparaţie 

cu celelalte două, el începând în anii '90. Este şi mai dificil de spus când şi 
dacă s-a încheiat. în orice caz, este remarcabil că într-o lume a globalizării 



„Ms" desemnează o formulă de adresare a unei femei, fâră precizarea statutului ei 
civil. Dacă „Miss" desemenază o formulă de adresare a unei domnişoare (femeie 
necăsătorită), „Mrs" se referă la o doamnă (femeie căsătorită). Formula „Ms" face 
imposibilă identificarea statutului marital al femeii. La bărbaţi nu exista decât for- 
mula de „Mr" (Mister) care nu face deloc trimitere la statutul marital al bărbatului. 
Inventarea formulei „Ms" are multiple semnificaţii: este neimportant pentru iden- 
titatea unei femei statutul ei marital, o femeie doreşte să fie tratată ca o persoană 
de sine stătătoare şi nu drept dependentă de altă persoană (soţul), ea are o identi- 
tate în sine independentă de faptul că e căsătorită sau nu. 



coexistă femei care au drepturi egale cu bărbaţii şi femei care nici nu visează 
la drepturi egale, ci sunt oprimate trăind în regimuri anacronice. Un exemplu 
pregnant e reprezentat de femeile afgane din timpul regimului talibanilor, 
pentru care şi lumina zilei reprezenta un lux, nemaivorbind de accesul lor 
(sau mai bine zis lipsa lor de acces) la spaţiul public, la exercitarea meseriilor 
pe care le-au învăţat în timpul unui regim trecut, de depresiile şi sinuciderile 
în care sunt aruncate datorită tratamentului care li se aplică. In valul al treilea 
coexistă o problematică nouă şi sofisticată cu o problematică şi contexte ce 
ţin de valul întâi. 

Al treilea val a fost adus de femeile tinere, de o nouă generaţie, nepărtaşe la 
mişcările anilor '60 şi '70, ci născute în acea perioadă. Problematica pe care o 
propune este oarecum diferită, în sensul că ea se centrează pe contracararea 
discriminării unor grupuri specifice şi pe combaterea unor fenomene pre- 
zente în rândul unor grupuri specifice. De pildă: accesibilitatea la servicii de 
sănătate a femeilor sărace, o mai bună educaţie sexuală, contracararea abu- 
zului sexual asupra tinerilor şi tinerelor sub 18 ani, 61 soluţii de contracarare a 
creşterii alarmante a cazurilor de sarcină înainte de 18 ani," contracararea 
unor boli din ce în ce mai răspândite în rândul tinerilor, cum ar fi anorexia şi 
bulimia. In Statele Unite au luat fiinţă o serie de organizaţii, cum ar fi: 
WHAM (sigla pentru organizaţia Acţiunea şi Mobilizarea pentru Sănătatea 
Femeilor), FURY" (Feminism Unit pentru a Reprezenta pe Tineri), YELL" 
(Linia de Supravieţuire a Educaţiei Tinerilor). 

Reprezentantele celui de-al treilea val sunt precaute din cauza reputaţiei 
create de manifestările extremiste ale celui de-al doilea val, de „ură împotriva 
bărbaţilor", centrare îngustă pe un set de scopuri ale femeilor din clasa do- 
minantă (albe şi din clasa mijlocie), marginalizarea femeilor minoritare şi ale 
celor cu venit mic. Sheila Tobias vede în această perioadă o oarecare auto- 
marginalizare a feminismului, a problematicii sale acreditate pe parcursul 
anilor '60 şi '70." Rând pe rând, grupurile despre care se credea că sunt mai 
puţin oprimate au fost marginalizate până când marea diversitate care a ca- 
racterizat mişcarea în momentele sale timpurii a devenit mai curând o pro- 
blemă decât o tărie a mişcării. 

O importantă faţetă a celui de-al treilea val este consolidarea unor 
structuri de stat care promovează activ, politic, programatic drepturile fe- 



6j 8 milioane fete afectate în SUA anual. 

" 40 de mii de fete renunţă la şcoală anual în SUA din cauza sarcinii. 

" Fury înseamnă furie. 

64 To yell înseamnă „a urla". 

" Tobias, 1997. 

meilor. De asemenea, continuarea internaţionalizării şi localizarea simultană 
a problematicii ridicate de feminismele anterioare este o altă caracteristică. 
Schimbul internaţional de experienţă în ce priveşte tacticile de impunere a 
perspectivelor feministe în politicile publice a luat amploare. Au fost create 
programe internaţionale de cooperare şi transfer de cunoştinţe în domeniu şi 
există finanţări semnificative în această direcţie. Astfel, ţări fără o tradiţie 
feministă sunt incluse în această orbită şi „suroritatea" de care vorbeau mai 
ales radicalele din anii '70 devine o realitate internaţională. 

Mişcarea de femei începută în anii '60, şi revigorată în anii '90, a fost di- 
ferită de cea de la cumpăna dintre secolele XIX şi XX pentru că a avut drept 
liant o doctrină, o ideologie: feminismul, cu diferitele sale curente. Unul din 
scopurile mişcării a fost acela de a ridica nivelul conştiinţei femeilor privind 
caracterul „opresiv" (cum spuneau radicalele) al condiţiilor lor de viaţă, pro- 
testul fiind îndreptat împotriva structurilor patriarhale ale ordinii sociale, 
economice şi politice existente." 

întreaga mişcare a femeilor, cu toate controversele la care a dat 
naştere, cu toate manifestările extreme şi contradicţiile ei interne este de 
admirat pentru spiritul de care a fost animată. Au fost angrenaţi femei şi 
bărbaţi, s-a dezvoltat un spirit de solidaritate în jurul valorii de dreptate 
socială şi nediscriminare între sexe. Această solidaritate pentru o cauză 
comună, iniţiativele venite din rândul femeilor „de rând", transformarea 
iniţiativelor locale într-o mişcare de masă, presiunea de jos în sus pentru 
adoptarea anumitor măsuri politice şi legislative şi succesele acestei mişcări 
au creat un precedent. Au educat mari mase de oameni, au creat un curent 
de opinie de masă şi o modificare ireversibilă a atitudinilor în ce priveşte 
relaţiile dintre cele două sexe în cultura, occidentală şi cea a ţărilor 
influenţate de ea. Treptat, aceste valori şi atitudini au contagiat şi alte părţi 
ale lumii. Această mişcare nu s-a încheiat încă ... 



"'Githens, 1994. 

Mişcarea de femei din România 



în România a existat în trecut o mişcare de femei. Pe alocuri mai con- 
sistentă, mai aserdvă şi mai vizibilă, alteori mai timidă. Pentru cunoaşterea ei, 
pentru înţelegerea fluctuaţiilor de activism, este necesară o prezentare relativ 
detaliată a contextelor istorice, a evoluţiei condiţiei femeilor şi a atitudinilor 
manifestate în societatea românească faţă de ele. De aceea, în continuare, voi 
prezenta aceste aspecte atât sistematic (şi tematic), cât şi istoric. 

1. Condiţia femeilor în epoca modernă 

Femeia fiind sătulă de rolul înjositor de roabă saupăpuşe ce-i îngăduie legile, 

cere a%i dezrobirea în sensul larg al cuvântului, precum au fost dezrobiţi 
iobagii, negrii fi ţiganii, adică egalitate cu bărbatul în faţa legilor.' 

(Neli Cornea, 1913) 

Este o întreprindere dificilă de a încerca să abordezi uniformizator 

condiţia femeilor pe o perioadă atât de lungă de timp. Societatea româneas- 
că, stratificată, cu o numeroasă populaţie rurală, împărţită în unităţi statale 
distincte pentru o bună bucată din timpul la care mă refer — sunt argumente 
care ar putea fi aduse împotriva unei asemenea abordări. Sunt totuşi câteva 
coordonate esenţiale, care ţin de tratamentul diferit al femeilor faţă de cel al 
bărbaţilor în teritoriile româneşti şi mai apoi în România Mare şi care sunt distri- 
buite relativ uniform în rândul femeilor de orice condiţie socială. Educaţia, sta- 
tutul juridic şi drepturile civile, drepturile politice sunt câteva aspecte majore care 
indică o condiţie aparte a româncelor în această perioadă de timp. 

Educaţie „de ambe sexe "? 

Carenţele sistemului de educaţie care le defavoriza pe fete, promovate 

formal la nivel de stat dar şi în familii, au fost criticat de o serie de persona- 
lităţi culturale româneşti masculine, dintre care amintesc aici pe Ion 



Neli Cornea — 



„Ce-i feminismul?", în Drepturile femeii, anul II, mai 1913. 

Heliade Rădulescu 2 şi George Bariţiu, care deplângea la 1853 diferenţele de 
educaţie între fiii şi fiicele românilor. Tinerilor bărbaţi le era oferită o 
experienţă socială şi o educaţie în şcoli cu deschidere spre lume care le era 
refuzată tinerelor fete. 3 

Pentru a avea o imagine asupra disproporţiilor şi asimetriilor este suficient 
să menţionez că în 1878 în România erau comune cu câte 46 de şcoli din care 
doar două de fete (şi 44 de băieţi)! 4 O serie de personalităţi au depus eforturi 
susţinute pentru introducerea unui sistem de educaţie a fetelor adecvat 
dezvoltării lor ca fiinţe umane cu roluri sociale familiale şi publice deopotrivă. 
Constanţa Dunca a fost una dintre cele mai dedicate personalităţi, care a făcut 
multiple demersuri pentru a influenţa politica de stat în acest sens. 5 O eferves- 
centă activitate s-a desfăşurat mai ales în a doua parte a secolului XTX. Reuni- 
unea femeilor române din Braşov a deschis şcoli, împreună cu filialele sale, 
„pentru împărtăşirea fetiţelor române în panea nutritorie a culturii". 6 O serie 
de societăţi au fost mfiinţate pentru sprijinirea fetelor sărace, alături de ajutora- 
rea altor categorii defavorizate (a studenţilor, 7 orfanilor, răniţilor de război ş. a.). 

Cele mai încinse discuţii privind educaţia femeilor din secolul XTX au 
fost legate de şansele lor de supravieţuire într-o societate în care „locul lor" 
era văzut a fi în casă, în gospodărie şi în care nu toate femeile se puteau că- 
sători astfel încât să intre în circuitul „mărfurilor conjugale" — din lipsă de 
dotă familială. Sistemul dotai a subzistat până spre mijlocul perioadei in- 
terbelice. Adela Xenopol critica modul în care erau educate fetele care „cuta- 
re lucru nu trebuie să-1 ştie, cutare anume să nu-1 facă, şi toate aceste 
fracţiuni dacă le adunăm vedem că ne va da rezultatul tămpirea". Privarea de 
cunoştinţe utile, împovărarea cu interdicţii inutile contribuiau la handicapa- 
rea lor şi la lipsa lor de îndemânare în a se descurca autonom în societate. 

Dacă în mediul rural progeniturile masculine aveau constant prioritate la 
educaţie, în defavoarea celor de gen feminine — mai ales când familiile erau 



2 De exemplu în Curier deAmbe Sexe, 1837, nr. 2: 43-48. 

' Gazeta Transilvaniei, an XVI, nr. 15, 21 februarie 1853, în G. Bariţiu, Scrieri social- 
politice, Editura Politică, Bucureşti, 1962: 157-158. 

4 Monitorul Oficial citat în Femeia Română, anul I, nr. 84, 10 decembrie 1878. 
Un exemplu foarte bun este planul complex alcătuit de Constanţa Dunca şi adresat 
Domnitorului Cuza şi Camerei Deputaţilor, publicat în serial în Amicul Familiei, 
anul I, nr. 2-14, 1863. O altă pledoarie a Constanţei de Dunca a fost adresată Mi- 
nistrului Cultelor şi Instrucţiunii Publice - în favoarea educaţiei fetelor şi creşterii 
contribuţiei statului la dezvoltarea învăţământului pentru fete /Amicul Familiei, an 
III, nr. 24-25,1865: 592-594). 

6 Mihăilescu, 2001: 99-100. 

' De exemplu, Reuniunea ajutatorie a doamnelor Române din Lugoj, legalizată în 1864. 

sărace şi cu mulţi copii, lucrurile nu au stat mult mai bine nici în mediul ur- 
ban în domeniul educaţiei superioare. Proporţia studentelor în anul univer- 
sitar 1924-1925 era de 21,88%, cunoscând o creştere până la 30,66% în 
1934-1935 — cifre mult inferioare celor analoage din statele Europei occi- 
dentale, apreciază Gabriel Gherasim." 

Starea economică a femeilor 

Prima măsură pe care guvernul ar trebui s-o ia, potrivit lui Paul 

Scorţeanu, este „răspândirea instrucţiunii integrale care să dea femeii o pro- 
fesiune, scoţând-o astfel din sclavia-i către bărbat".' în genere, femeia „fiică, 
soţie sau mamă, [...] trăieşte numai prin bărbat, depinde de el, şi-n generali- 
tatea exemplelor este sclava lui". 10 Aflată în serviciu, angajată în sfera publi- 
că, femeia se află şi acolo la dispoziţia exploatatorului care nu-i dă alt salariu 
decât strictul necesar spre a nu muri. 

în conferinţa susţinută la Ateneul Român în 10 februarie 1894 cu tema 
„Rolul economic al femeii române", At. Popovici vorbeşte despre impor- 
tantul rol jucat de femeia de la ţară: „Fără preget şi tără pretenţiuni, femeia 

11 

de la ţară este stâlpul casei, stâlpul statului român". în lipsa unei diviziuni 
sociale a muncii, ea e o maşină universală care produce tot. în acel timp soci- 
etatea românească era predominant rurală, iar economia gospodăriei 
ţărăneşti reprezenta sursa principală de venit naţional. 

în societatea românească de la sfârşitul secolului XIX, munca nu le 
făcea independente pe femei. Modul în care era plătită această muncă nu le 
asigura independenţa economică. Acest lucru a rămas valabil pentru o bună 
perioadă a secolului XX. Se înregistra o stare de dependenţă a femeilor din 
clasele de mijloc faţă de soţii lor, 12 o precaritate a independenţei femeilor în 
sistemul muncii salariale şi o dependenţă a economiei ţărăneşti de munca 
productivă a femeilor. 



! Gherasim, Gabriel - „Constantin Dobrogeanu-Gherea şi Lucreţiu Pătrăşcanu - 
între patriarhalismul conformist al tradiţiei autohtone şi străpungerile doctrinare 
emancipatoare" în Bucur şi Miroiu (ed.), 2002: 250. 

5 „Starea economică a femeii", articol de Paul Scorţeanu, în Femeia Română, anul IV, 
nr. 220 din 1 ianuarie 1881. 

" -Ibidem. 

11 In antologia de texte — Mihăilescu, Ştefania, 2001. 

12 In condiţiile sistemului dotai al căsătoriei, soţia aducea cu sine în căsătorie o dotă 
care rămânea în completă administrare şi la totală dispoziţie a soţului de îndată ce 
căsătoria era încheiată. 

Statutul lor juridic 



Iată pe scurt coordonatele condiţiei juridice a femeilor în epocă: 
Conform articolului 195 din Codul Civil, 13 femeia datora ascultare 
bărbatului. 

Dacă femeia avea avere constituită ca dotă, administrarea ei era dată 
soţului, care nu dădea socoteală nimănui pentru aceasta. 

Conform articolului 199 din Codul Civil, averea femeii care nu era 
prevăzută în dotă, aşa-numita „parafernă", nu putea fi înstrăinată de 
către femeie fără acordul bărbatului. 

Femeia nu putea da în judecată şi nici nu putea fi parte în proces cu ci- 
neva fără autorizaţia soţului. 

Femeia nu putea să dea şi nici să primească bani sau alte lucruri de va- 
loare; ea nu putea să primească sau să refuze moşteniri fără ştirea 
bărbatului. 

In timp ce bărbatul avea dreptul de a scoate bani din bancă, femeia nu 
avea dreptul de a retrage bani fără consimţământul soţului, chiar dacă ea 
a avut dreptul de a deschide cont fără acest consimţământ. 

Conform legii pensiilor, dacă soţul murea înainte de a împlini 15 ani ve- 
chime, soţia împreună cu copiii rămâneau fără pensie şi prin urmare, 
erau muritori de foame. 

Dacă femeia cerea despărţirea de soţ, legea nu-i permite să părăsească 
locuinţa bărbatului în timpul litigiului oricât de periculoasă ar fi fost 
această şedere pentru ea. 

Soţul avea drept de custodie asupra copiilor indiferent de condiţia aces- 
tuia (oricât de decăzut ar fi fost acesta). 

Femeia nu era subiect în acţiuni judiciare cu o singură excepţie: îşi putea 
face testamentul fără autorizaţia soţului! 

Acest statut juridic precar, care consfinţea lipsa autonomiei femeilor 
măritate, nu era unic în Europa sau în lume la mijlocul secolului XIX. Ceea 
ce diferă este data la care aceste prevederi handicapante pentru femei au fost 
ridicate din codurile legislative. Intr-o serie de ţări occidentale cu puternice 
mişcări de femei, cum a fost Anglia, statutul femeilor măritate a început să se 
amelioreze încă din ultimele decenii ale secolului XIX. In România, abia în 
anii '30 ai secolului XX. 



Calypso Botez, în Problema feminismului - O sistematizare a elementelor ei critica Codul 
Civil al lui Napoleon care s-a aplicat la noi în ţară şi care reglementează familia pe 
absoluta autoritate a bărbatului. Acest cod, spune Botez, a făcut un pas înapoi faţă 
de Codul Callimachi prin care femeia măritată avea aproape aceeaşi capacitate ca şi 
bărbatul. 

Cauza acestei condiţii juridice precare a femeii române este faptul că 
femeile nu au luat parte la facerea legii, considera C. V. Ficşinescu la 29 mar- 
tie 1898 în discursul său din Aula Universităţii din Iaşi. 14 In contextul în care 
citează legea engleză de la 1882 prin care femeile măritate şi-au dobândit 
dreptul de a-şi administra averea şi în care se referă la ruşi, unde femeia 
măritată avea independenţă de mariaj în ce priveşte bunurile ei, Ficşinescu 
propunea „să acordăm şi femeilor noastre independenţă în căsnicie... să în- 
locuim regimul dotai cu cel bazat pe separaţia bunurilor". Iată că emancipa- 
rea civilă a româncelor nu a dus lipsă de sprijin masculin. Dar cel politic 
masculin cu efecte concrete a venit abia trei decenii mai târziu. 

Şanse egale de afirmare socială? 

Nici sistemul de educaţie formal, nici cadrul educativ general în care 

erau crescute fetele românce nu le ofereau aceleaşi şanse de a se dezvolta ca 
fiinţe autonome în comparaţie cu tinerii bărbaţi români. Educaţia era defici- 
tară, dar nu doar ea. Şansele femeilor de a obţine un loc de muncă din care 
să poată supravieţui erau foarte reduse. 

Multe fete nu se puteau mărita din lipsă de avere. De aceea multe voci 
s-au pronunţat pentru înfiinţarea de şcoli profesionale şi deschiderea de 
opţiuni de carieră pentru aceste tinere. Cornelia Emilian a fost iniţiatoarea 
înfiinţării primei şcoli profesionale — considerând că aceste şcoli vor facilita 
dezvoltarea umană şi emanciparea acelor fete lipsite de avere, astfel încât 
să-şi poată croi singure un drum în viaţă şi o carieră. In ciuda eforturilor 
depuse de diferite persoane, femei şi bărbaţi, care credeau în importanţa 
educaţiei adecvate şi a parităţii în educaţie, şcolile pentru bărbaţi erau de 
departe mult mai elaborate şi complete, clar superioare celor care pregăteau 
tinere femei. 

Cornelia Emilian a avut o preocupare deosebită pentru cunoaşterea de 
către cercuri cât mai largi a statutului femeilor considerând că femeile, care 
de regulă dobândeau o spoială de educaţie (cu câteva noţiuni de geografie şi 
istorie, eventual o limbă străină) şi cunoştinţe domestice tipice (cum să facă 
cozonacii sau să pună murături etc), „nu au altă însemnătate, decât a fi 
idealul bărbaţilor". Is Măria Flechtenmacher se referea şi ea la problema 
educaţiei, dar mai ales la consecinţele lipsei ei: 



" Lumea nouă, anul IV, nr. 1122-1124, aprilie 1898. 
" Familia, nr. 23 din 7/19 iunie 1887: 270-271. 

„Femeile sunt nedreptăţite pe terenul instrucţiunii, aceasta lor mai 
cu osebire le este prejudicios; în acelaşi timp, ele sunt asuprite pe ter- 
enul economic, şi acesta devine un pericol social, căci sclavia 
economică a femeii naşte oribila cangrenă socială, prostituţiunea" . . 
„cât timp femeia nu va putea să-şi susţină existenţa prin însăşi 
forţele şi valoarea sa reală, până atunci viciul care degradează şi pros- 
tituţiunea ce înspăimântă nu vor dispare din societăţile omeneşti." 1 
Cât despre un argument vehiculat în epocă privind problema accesului 
femeilor la diverse meserii şi „natura femeilor" (chipurile neprielnică instrui- 
rii, însuşirii de cunoştinţe şi accesului lor la meserii), Valeriu Hulubei scria: 
„Cât de nelogic e argumentul scos din natura femeii contra drepturilor ei se 
vede şi de aici: dacă în natură se poate citi menirea femeii, atunci la ce mai e 
nevoie de sancţionarea prin lege a acestei meniri?". 18 

Unul din cazurile de notorietate privind interdicţia de a-şi exercita mese- 
ria aleasă, interdicţie datorată pur şi simplu sexului ei, este cazul Ellei 
Negruzzi. Ea absolvise Facultatea de Drept şi voia să profeseze avocatura. 
Nu i-a fost îngăduit. Ca urmare, a intrat într-o serie de procese pentru a i se 
recunoaşte dreptul de a profesa (1915). 

Eleonora Stratilescu a scris despre aceste procese. Ea citează pe unul din- 
tre oponenţii Ellei Negruzzi în tribunal care sugera că ar fi mai util ca doamna 
Negruzzi să ajute învăţământul românesc 1 "' care are atâta nevoie de cadre. In 
învăţământ, atunci ca şi acum, se câştiga mult mai prost decât în avocatură. De 
aceea Stratilescu răspunde ironic: „Aşa e! Ce caută femeile să obţină şi ele 
situaţii mai bune şi nu se mulţumesc cu viaţa necăjită şi amară ?![...] Este doar 
«menirea femeii» să ocupe totdeauna o situaţie mai umilă şi oropsită!". 20 

Ca urmare a unei intense activităţi de promovare a drepturilor lor, fe- 
meile au început să obţină dreptul de a practica meserii înainte refuzate lor. 
Astfel, începând din 1914 şi femeile au dreptul să pledeze. Din 1919 femeile 
au putut lucra la Căile Ferate Române. Treptat, alte meserii le-au devenit 
accesibile. 



14 Măria Flechtenmacher, Femeia Română, an II, nr. 95, 25 ianuarie 1879. 

17 Ibidem. 

18 Valeriu Hulubei — „Natura femeii", Docbia, anul II, nr. 5, septembrie 1897: 66-67. 
,1J Plătit mult mai prost decât avocatura, ca şi azi. 

2(1 Eleonora Stratilescu — „Procesul doamnei Ella Negruzzi la casaţie", Unirea femeilor 
române, anul VII, nr.5, mai 1915. 

2. Atitudini faţă de femei şi faţă de emanciparea femeilor 



Sfârşiţi odată cu tratamentul cel copilăresc ce ne daţi [,..] 
de a ne săruta mâinile şi a ne compara cu îngerii, 
iar în absentă a ne trata de paria. 

(Sofia Nădejde, 1879) 

Se poate remarca o continuitate în tipologia atitudinilor faţă de femei 

comparând scrieri din secolele XIX şi XX. Unele cu prelungiri chiar în zilele 
noastre. Perioada socialismului de stat nu a făcut decât să suprime manifesta- 
rea oricărei atitudini, dar a conservat unele atitudini esenţiale faţă de femei. 

O caracterizare generală a atitudinilor bărbaţilor faţă de chestiunea 
emancipării femeilor duce inevitabil la termenul de „contradictoriu". Nu 
putem vorbi de o atitudine invariabil anti-emancipare dar nici de o angajare 
pentru emancipare civilă şi politică a femeilor. Iată o serie de tipuri de atitu- 
dini faţă de femei şi faţă de emanciparea lor. 

Idolatrizare şi excludere. In scrierile lui Nicolae Bălcescu găsim o clasică 
idealizare şi stereotipizare a femeii. Ea e o fiinţă misterioasă, fantastică, înge- 
rească destinată a fi centrul civilizaţiei familiale: „Cu femeia... natura scrie în 
inima bărbatului". 21 Atitudine romantică prin excelenţă, dar în acelaşi timp 
nebenefică pentru femeile reale: dacă eşti înger categoric nu eşti om şi nici 
nu vei fi tratată ca atare. 

Ironie şi descurajare. Măria Flechtenmacher spunea că în România, spre 
deosebire de alte ţări, bărbatul „o descurajează [pe femeie], o ia în râs dacă 
vede că voieşte să sfarăme singură crisalida care-i ţineau lipite aripile inteli- 
genţei". 22 In articolul „Şicane bărbăteşti", 23 Sofia Nădejde scria că unii 
bărbaţi se silesc să descurajeze pe femei în a se educa şi instrui, scriind varii 
anecdote sau articole pe seama femeilor care învaţă (în condiţiile în care era 
dificil să obţii instrucţie ca femeie). In universităţi, dominate în proporţie de 
aproape 100% de bărbaţi — şi la catedră şi în bănci, atitudinile faţă de femeile 
care doreau să aibă o şansă în viaţă prin educaţie superioară erau potrivnice 
şi derizorii. 

Indiferenţa şi tolerarea status-quo-ului. Sofia Nădejde remarca cu luciditate că 
„bărbaţii au puterea în mână şi nu voiesc a-şi avea părtaşi noi la dânsa, ştiind 



Foaie pentru Minte, Inimă şi Literatură, an VIII, nr. 5, 28 ianuarie 1846: 33-34. 
Aprilie, 1878, într-un discurs adresat bărbaţilor. 
Contemporanul, anul III, nr. 8, 1883: 312-315. 

că atunci va trebui să-şi micşoreze fiecare porţia lor". 24 Un băiat când trece la 
vârsta bărbăţiei va crede, socotind după modul de alcătuire al societăţii, că 
„rară nici un merit şi chiar de ar fi cel mai prost dintre bărbaţi, numai prin 
naştere, numai că e de parte bărbătească, va fi mai presus decât jumătate din 
omenire. Foarte de timpuriu băieţii încep a se crede superiori fetelor [...]". 25 
Această atitudine s-a reflectat cu prisosinţă în atitudinea oamenilor politici 
români. Majoritatea oamenilor politici români au adoptat poziţia unui „pa- 
triarhalism al indiferenţei" în ce priveşte femeile. 26 

Femeia ca proprietate a bărbatului. Foarte controversate în epocă au fost 
ideile lui Napoleon Bonaparte — geniu militar cu opinii civile ultraconserva- 
toare. In scrierile vremii sunt prezente poziţii pro-Napoleon, dominante în 
societatea românească francofilă. „Femeia este dată omului pentru ca să facă 
copii; femeia este proprietatea noastră, noi nu suntem a sa. Ea ne dă copii, 
noi nu-i dăm nimica. Ea este proprietatea noastră după cum arborul care ne 
dă fructe este al grădinarului" (Napoleon Bonaparte). 27 De unde se poate 
înţelege că femeia nu e om, din moment ce e dată omului ca proprietate. 
Aceste idei sunt reflectate din plin în Codul Civil şi legislaţia vremii care 
tratează femeia ca pe o proprietate, nicidecum ca pe o persoană. 

Bărbaţi pentru drepturi egale. In diferite împrejurări, în medii academice sau 
în parlament, o serie de bărbaţi s-au pronunţat pentru acordarea de drepturi 
femeilor, potrivit vremurilor respective. Astfel, Paul Scorţeanu se pronunţa 
pentru ca: 

„Legea să recunoască femeia deopotrivă cu bărbatul şi în caz de di- 
vorţ să ţină seama de munca ei în familie; lucreze să intre femeia în 
tribunalul unde să aibă dreptul să apere procesele femeii, emanci- 
peze la vot pe femeia cu titluri şi pe aceea care alături cu bărbatul, 
împlineşte datoria către stat, înfiinţeze ateliere unde femeia să înveţe 
deosebite ramuri de profesiuni cu puterile ei [..,]"." 
Intr-o retorică exemplară, C. V. Ficşinescu amintea poporului român că 
„şi femeia e om şi că, deci şi ei i se cuvin aceleaşi drepturi ca şi bărbatului". 29 
Iar în conferinţa sa susţinută la Ateneul Român în 10 februarie 1894 cu tema 
„Rolul economic al femeii române", At. Popovici critică „sentinţa tăietoare a 



24 Sofia Nădejde - „Libertatea femeii în prelegerea d-lui Missir" în Contemporanul, 

anul II, nr. 18, 1882/1883:712-717. 
23 Ibidem. 

26 Nicolescu-Quintus şi Pircă, 2002. 

27 Flechtenmacher, în Mihăilescu, 2001: 185. 

28 Cornelia Emilian — „Femeia în trecut şi femeia în prezent", în Rândunica, an I, nr. 
2, februarie 1893: 49-54. 

" Ibidem. 

lui Napoleon I: «prefer de o mie de ori pe o femeie care dă soldaţi patriei 
decât pe una care să scrie cărţi»", 1 " considerând că ea nu e valabilă în toate 
contextele. In aceeaşi conferinţă, Popovici elogiază activitatea productivă şi 
creativă în care femeile sunt angajate. 

Eugenia de Reuss Ianculescu, într-un efort de a convinge audienţa mas- 
culină românească despre actualitatea internaţională a mişcării feministe, 
scria într-un jurnal al vremii că la Londra s-a format în 1912 o alianţă 
internaţională a bărbaţilor pentru a sprijini dreptul de vot al femeilor cu re- 
prezentarea a 24 de ţări, „dovedind prin aceasta că mişcarea sufragistă nu-i o 
mişcare de război contra bărbaţilor şi nici o încăpăţânare a câtorva femei prea 
avansate şi exaltate"." 

Vocile bărbaţilor pentru drepturi egale au fost excedate categoric de vi- 
ziunea femeii ca proprietate sau de înger şi idol - reflectate în ultimă instanţă 
în indiferenţa publică şi politică faţă de statutul civil şi politic inferior al 
femeilor. 



3. Idei şi activism feminist în secolul XIX şi 

începutul secolului XX 

„Mândre matroane şi Brumoase Bice ale României, deşteptaţi-vă!" 

Citind din jurnalele vremii din a doua jumătate a secolului XIX nu pu- 
tem să nu remarcăm caracterul mobilizator al multor articole publicate mai 
ales în presa militantă pentru drepturi ale femeilor. Ceea ce frapează este 
amărăciunea ce transpare de multe ori din aceste mesaje, cauzată de slăbiciunea 
reacţiilor feminine în apărarea propriilor lor interese. Iată în continuare câte- 
va din aceste aprecieri: 

„Dar pentru Dumnezeu mândre matroane şi frumoase fiice ale 
României! Deşteptaţi-vă mândria în sânul vostru, simţământul ma- 
tern şi patriotic al gintei voastre! Aduceţi-vă aminte cât a contribuit 
femeia greacă antică la căderea primului imperiu al lumii, cât a con- 
tribuit femeia latină la ridicarea imperiului său ". 3 2 

Măria Flechtenmacher era nemulţumită de faptul că femeile române nu 
păreau să dea semne de viaţă şi nici nu păreau a avea dorinţa de a-şi mani- 



30 Mihăilescu, 2001:268. 

11 Eugenia de Reuss Ianculescu - „Femeia română şi politica", în Drepturile femeii, 
anul II, ianuarie şi februarie 1913. 

12 Măria Flechtenmacher — Femeia Română, anul I, nr. 20 din 20 martie 1878. 

festa public, în mod organizat, nemulţumirile privind statutul lor în societate. 
„Nici un semn decisiv de viaţă nu s-a manifestat, pentru că femeile române 
continuă în trista şi descurajata lor indolenţă" ... „La luptă dar ... Decideţi-vă, 
întruniţi-vă şi lucraţi la opera de regenerare a sexului vostru"." Neli Cornea 
scria în 1898: „A venit timpul când femeia din toată lumea îşi vine tot mai 
mult la cunoştinţa demnităţii sale, numai noi româncele să fim veşnic 
zăvorâte, osândite a târî ghiuleaua apatiei?". Dar poate cea mai dramatică şi 
tristă constatare este cea a Corneliei Emilian. Pentru ea femeia română este 
„lipsită de voinţă şi fără dragoste de sine, ea nu ştie să pună preţ pe fiinţa sa, 
şi nici nu-i în stare să fie ceva mai mult decât o îngrijitoare, o slugă credin- 
cioasă a omului"." 

Ceea ce constatau aceste femei pentru sfârşitul secolului XIX pare a fi o 
constantă a atitudinii femeilor române însele faţă de propriul statut public — 
în întreaga epocă modernă şi traversând secolul XX până în zilele noastre. 
De aceea cuvintele Măriei Flechtenmacher sunt valabile şi astăzi ca o chema- 
re la deşteptare! 

Periodice, lucrări, asociaţii 

Principalele mijloace de coagulare şi transmitere a acestor idei, înflorite 

pe fertilul teren al inegalităţilor sociale între cele două sexe, au fost mai întâi 
jurnalele. Primele scrieri pentru drepturile femeilor au aparţinut bărbaţilor, 
cum era şi firesc datorită poziţiei lor sociale şi educaţiei primite. Curierul de 
ambe sexe al lui Ion Heliade Rădulescu (1837) a fost un prim jurnal în aceste 
sens, în care Rădulescu scria „bărbaţi, nu vă plângeţi de femeile voastre, că 
pricina nu este într-însele, ci în cei ce le-au crescut George Bariţiu, de 

asemenea, se pronunţa în favoarea unei educaţii egalitare în Galeta Transilva- 
niei (1853). Treptat, o serie de jurnale au fost favorabile publicării de astfel de 
articole (de pildă scrierile Constanţei Dunca din Amicul Familiei (1863) sau 
cele ale Sofiei Nădejde din Contemporanul începând cu primele numere 
1881/1882). O serie de reviste şi jurnale au fost editate de femei în epocă: 
Femeia Română întemeiată de Măria Flechtenmacher (1878-1888). In Femeia 
Română au mai scris şi Paul Scorţeanu, Sofia Nădejde, Cornelia Emilian ş. a.; 
au fost publicate documente ale organizaţiilor sau iniţiativelor internaţionale 



Ibidem. 

Neli Comea - „Femeia şi civilizaţia", Dochia, anul II, nr. 10, februarie 1898. 

Cornelia Emilian într-un articol publicat în revista Familia, nr. 23 din 7/19 iunie 
1887: 270-271. 

ale femeilor. Familia, Munca (1 889), Rândunica (1893), -Lumea nouă (din 1894), 
Buletinul ligii Femeilor (începând din 1895) sunt alte reviste unde s-au vehicu- 
lat idei feministe, de apărarea drepturilor femeilor sau în care s-au formulat 
idei revoluţionare în epocă privind relaţiile dintre sexe. In 1896 este înfiinţată 
revista Dochia editată de Adela Xenopol, „menită să apere, să susţină şi să 
cerceteze drepturile femeii", în care a publicat şi Valeriu Hulubei. Românca, 
Unirea Femeilor Române (1908), Viitorul româncelor (1912), Drepturile femeii (în- 
temeiată în 1912) sunt alte jurnale în care au publicat Eleonora Stratilescu, 
Eugenia Ianculescu de Reuss, Neli Cornea, Adela Xenopol etc. 

Alături de reviste au fost publicate şi lucrări de sine stătătoare precum 
cele ale Sofiei Chrisoscoleu (1863)," Măria Buţureanu (1913)," Calypso Bo- 
tez ( 1 920), 38 cu prezentări coerente de idei şi argumentaţii aferente solide. 
Aceste doamne au fost, de asemenea, implicate politic în asociaţiile de femei 
create pe parcursul perioadei la care ne referim. In noianul de organizaţii de 
femei care s-au înfiinţat în această perioadă, majoritatea lor fiind dedicate 
acţiunilor de caritate faţă de copii, de educaţia fetelor, de răniţi de război etc, 
se disting două organizaţii declarat politice, ce aveau drept menire apărarea şi 
promovarea drepturilor femeilor şi egalizarea juridică a statutului celor două 
sexe: Liga Femeilor din România (1894), prima organizaţie de femei din 
România declarat feministă şi Asociaţia pentru emancipare civilă şi politică a 
femeilor române, înfiinţată în iulie 1918, o adevărată unire de forţe a român- 
celor din toate teritoriile viitoarei Românii Mari, cu ambiţii mari de reformă 
nu doar a condiţiei femeilor ci de reformă socială în general. 

Aceste jurnale, lucrări şi asociaţii, au reuşit să creeze curente de opinie 
critice la adresa legislaţiei înrobitoare a femeilor (şi mai ales a femeilor 
căsătorite) dar şi a ideilor care întemeiau persistenţa unor legi umilitoare 
pentru femei până în secolul XX. Iată în continuare o expunere a acestor 
„idei axiomatice" ce a ghidat acea logică legislativă. Se poate constata că 
aceste axiome ale gândirii sexiste, discriminatorii, s-au perpetuat în mare 
măsură şi până azi. 



36 Publicate sub titlul Operele Doamnei Sofia Chrisoscoleu, născută Code, Bucuresci, Typografia 
Naţională a lui Ştefan Rasidescu, 1862, veni Mihăilescu, 2001: 56-62. 

37 Buţureanu, Măria - Femeia. Studiu social, Iaşi, Institutul de Arte Grafice N. V. 
Ştefănescu & Co., 1913. 

3S Botez, Calypso C. - Problema feminismului. O sistematizare a elementelor ei, Bucureşti, 
Tipografia Gutenberg, 1920, "Mihăilescu, 2001: 531-537. 

Femeia - inferioară bărbatului? 

în lupta pentru emancipare nici un vrăjmaş nu poate fi mai fatal dezmoşteniţilor, 
decât prejudecata că aceştia arfi fiind inferiori clasei ce stăpâneşte lumea. 

(„Crivăţi", Buletinul Ligii Femeilor, Iaşi, 1895) 

Una din ideile şi atitudinile pregnante prezente în epocă, cum am văzut şi 

mai sus, era cea a inferiorităţii femeilor. Aceasta a fost una din cele mai criti- 
cate idei, cu argumente dintre cele mai pertinente. Adela Xenopol afirma în 
1879 că femeia nu este inferioară bărbatului, cum încearcă unii să acrediteze. 
In sfârşit femeile române, credea ea, s-au deşteptat că sunt pe aceeaşi treaptă 
morală cu bărbaţii; căci femeia are aceeaşi capacitate şi e capabilă de aceeaşi 
activitate cu bărbatul.'" 

Intr-un articol briliant, Sofia Nădejde pune din nou problema inferio- 
rităţii/superiorităţii femeilor/bărbaţilor. Ea scrie despre o problemă la modă 
în epocă, aceea a Creierului femeilor, făcând trimitere la un articol cu acelaşi 
tidu publicat în Franţa în La Liberte.*" Nădejde face mai întâi rezumatul arti- 
colului: „femeia e incapabilă de orice dezvoltare; oricât ar încerca să-şi dez- 
volte inteligenţa ea nu va reuşi; ba chiar cu civilizaţiunea ea «se tâmpeşte şi 
tinde către idiotism»". Argumentul articolului se baza pe ideea că există o 
directă proporţionalitate între greutatea creierului unei fiinţe şi inteligenţa 
acesteia. Se constatase că greutatea creierelor bărbaţilor era mai mare decât 
greutatea creierelor femeilor şi concluzia a fost imediat trasă: femeile sunt 
inferioare bărbaţilor fiind mai puţin inteligente întrucât creierul lor e mai uşor. 
Argumentele Sofiei Nădejde sunt extrem de percutante: 
Dacă inteligenţa e funcţia materiei cenuşii atunci nu se poate trage nici o 
concluzie pe baza greutăţii creierelor, căci ar trebui avută în vedere 
greutatea materiei cenuşii. 

Greutatea nu e cea mai potrivită măsură la urma urmei: calitatea materiei 
cenuşii, numărul celulelor şi a polilor acestora, şi ramificaţiile lor ar tre- 
bui să fie măsura inteligenţei. 

Dacă privim comparativ cavitatea creierelor oamenilor primitivi (din 
timpuri străvechi) şi pe cea a creierelor omului modern constatăm o 
scădere de capacitate şi de volum, atât la bărbaţi cât şi la femei. Ceea ce 
ar însemna fie că (a) şi bărbatul regresează odată cu femeia, fie că (b) un 



Adela Xenopol publica sub numele DOCHIA în Femeia Română, anul II, nr. 91, 11 
ianuarie 1879. 

Femeia Română, anul II, nr. 111 din 25 martie 1879. 

volum mai mic indică o evoluţie [caz în care volumul mai mic al creie- 
rului femeilor ar însemna că ele sunt mai evoluate — n. a.]. Nădejde 
adaugă ideea că creierul e proporţional ca greutate cu cantitatea muscula- 
ră pe care creierul trebuie s-o comande. 

Dacă e să judecăm inteligenţa după greutatea creierului, atunci ar trebui 
să spunem că unele păsări „Sai, Saimiri, Uistiti", care au un creier mai 
greu raportat cu trupul, sunt mai inteligente ca omul! 

De asemenea, o serie de alienaţi mintali au fost găsiţi cu creiere cântărind 
mai mult decât greutatea medie a creierelor bărbaţilor. Sunt ei mai 
inteligenţi din această cauză? 

Titu Maiorescu susţinuse aceeaşi idee a proporţionalitătii dintre greuta- 
tea creierelor, inteligenţă şi superioritatea sexelor. Sofia Nădejde a răspuns şi 
lui Maiorescu argumentând că dac-ar fi să conteze greutatea creierului, de ce 
nu luăm în considerare raportul dintre greutatea creierului şi greutatea cor- 
pului?! Dacă ar fi luat în considerare acest aspect, atunci femeile ar avea mai 
mult creier/kilogram! 41 

Adevărata problemă (socială şi politică) nu era cea a distribuţiei inteli- 
genţei, ci cea a ignoranţei sau, în orice caz, cea a ignoranţei relative la sex/gen. 
„Dacă femeile sunt astăzi, nu neinteligente, ci ignorante, a cui e vina?", se 
întreba retoric o doamnă din epocă. Atât timp cât femeilor li se implantează 
prin diferite mijloace ideea că ele sunt inferioare ele vor acţiona ca şi cum ar 
fi inferioare — este una din ideile care au fost vehiculate: „In lupta pentru 
emancipare, nici un vrăjmaş nu poate fi mai fatal dezmoşteniţilor, decât pre- 
judecata că aceştia ar fi fiind inferiori clasei ce stăpâneşte lumea". 42 Li s-a 
spus femeilor că sunt inferioare bărbaţilor şi ele au plecat capul, au devenit 
ascultătoare... 

Femeia nu poartă pecetea inferiorităţii sale din naştere. Ea apare ca infe- 
rioară datorită condiţiilor în care trăieşte şi se dezvoltă. Pe de altă parte, cum 
spunea Adela Xenopol: „fie un bărbat destul de mărginit, el în virtutea se- 
xului cu niţică protecţie sau situaţie politică, va ajunge departe, pe când o 
femeie, fie ea un geniu şi nu va dobândi decât profesoratul, şi acela până la 
şcoli secundare". 41 Această remarcă este extrem de binevenită ca preambul al 
chestiunii referitoare la inegalităţi sociale. 



" Contemporanul, anul I, nr. 24, 1881/1882: 873-881. 

42 „In chestia inferiorităţii" în Buletinul Ligii Femeilor (secţiunea Iaşi), anul I, nr. 5, 

octombrie 1895 - articol semnat „Crivăţi". 
" Adela Xenopol în articolul „Drepturile Femeii", în Dochia, anul I, nr. 3, iulie 1896. 

Inegalităţi sociale 



Femeile învăţate din epocă cunoşteau cele mai noi şi mai înaintate scrieri 
din epocă. Lucrarea The Subjection of Women [Subordonarea Femeilor) a lui John 
Stuart Mill era cunoscută în anumite medii intelectuale româneşti. Sofia 
Nădejde se ralia ideii luiJ. S. Mill: raportul femeii faţă de bărbat este acela de 
la vasal la senior, doar că (spune ea) „femeia este supusă la mai multă ascul- 
tare decât vasalul". 44 Şi asta datorită statutului ei consfinţit juridic şi social. 
Femeia trebuie să urmeze pe bărbat oriunde vrea acesta, inclusiv într-un loc 
contrar sănătăţii ei. Ea nu poate intenta vreun proces fără consimţământul 
bărbatului, nu poate aliena sau ipoteca proprietate fără consimţământul soţu- 
lui, iar tatăl singur are autoritate asupra copilului până la majorat. Apare clar 
că femeile din clasa de mijloc o duceau mai rău din punctul de vedere al sta- 
tutului şi libertăţii lor decât alte clase, nelegate de sistemul dotai. 

Nu doar legile trebuiau schimbate ci şi mentalitatea oamenilor în ce le 

priveşte pe femei. Educaţia reprezintă o piatră e încercare în acest sens. 

Pentru Sofia Nădejde, argumentul că femeilor trebuie să li se dea educaţie 

pentru a fi mame bune şi întrucât altfel ar fi lipsite de simţul dreptăţii este 

irelevant. „Şi cei vechi dădeau educaţie înaltă unor robi care să le crească 
45 

odraslele". Această mentalitate ne aduce aminte de ideile lui Napoleon, pen- 
tru care femeia e o proprietate şi trebuie tratată ca atare. Ea este bună ca 
mamă, doar şi de aceea ea trebuie educată ca să dea fii destoinici patriei. 
„Trebuie să se dea femeii instrucţie pentru că e om, pentru că e semenul 
bărbatului. E numai o perioadă a vieţii în care femeia e mamă şi ar fi nedrept 
ca restul vieţii să şi- 1 petreacă într-o neştiinţă dobitocească." 46 

Una din chestiunile cele mai dezbătute în epocă era aceea a copiilor na- 
turali abandonaţi sau care rămâneau la mamă şi aceea a căutării paternităţii. 
Atât de pregnant era resimţită această problemă încât o vom regăsi şi în 
anumite platforme politice la sfârşitul secolului XIX şi începutul secolului 
XX. Legile impuneau femeii datoria de a avea grijă de copil în timp ce tatăl 
natural nu avea nici o îndatorire: „Pe femeia care-şi leapădă copilul, legea o 

pedepseşte, iar pe tatăl denaturat îl ocroteşte şi parcă în râs, îl numeşte tată 
' 47 

natural". Legea asuma în mod implicit că este de datoria absolută a femeii 
să aibă grijă de copil; ba mai mult, că este „vina" femei de a fi rămas gravidă, 



44 „Starea femeilor şi mijlocul prin care se vor putea emancipa", Femeia Română, anul 
II, nr. 122, 31 mai 1879. 

45 Sofia Nădejde - „Studentele" în Contemporanul, anul V, nr. 11 mai 1887: 477 - 479. 
* Ibidem. 

47 Lumea Nouă Literară şi Ştiinţifică, seria a Il-a, anul I, nr. 21 (338), 30 octombrie, 1895. 

ea fiind aceea care se poate abţine de la dorinţa sexuală, în timp ce bărbatul 
în mod absolut nu se poate abţine şi este privat de orice vină atunci când 
femeia rămâne gravidă. „Este logic, scrie Neli Cornea, ca femeia [considerată 
- n. a.] inferioară să reziste tentaţiilor, pe când bărbatul [considerat — n. a.] 
superior nu e constrâns să practice virtutea?" 48 

Cel mai frumos şi cuprinzător gând privind egalitatea socială l-am 
regăsit în scrierile Eugeniei de Reuss Ianculescu: „Egalitatea socială vine de 
la sine atunci când femeia româncă, care nu e inferioară celor din alte ţări, se 
va hotărî să-şi arunce orientalismul care i-a ucis nu numai independenţa 
voinţei, hotărârea energiei, dar şi pe cea a judecăţii" . 45 

4. Activitatea politică pentru drepturi ale femeilor 

Femeia din popor n-are conştiinţă de valoarea sa de om. 

(Document al Ligii Femeilor din România, 1894) 

Revendicări 

Revendicările femeilor române au fost similare cu cele ale femeilor din 

lumea civilizată occidentală, doar că multe din revendicările româncelor s-au 
realizat mai târziu sau mult mai târziu (ca în cazul dreptului de vot), în 
comparaţie cu surorile occidentale. Femeile din elita românească şi transilva- 
nă erau la curent cu evenimentele internaţionale, acestea fiind discutate în 
presa feminină. De pildă, Congresul Internaţional al Femeilor, desfăşurat la 
Paris, iulie-august 1878 a fost relatat pe larg în revista Femeia Română. 

Liga Femeilor din România a fost prima organizaţie de femei din Ro- 
mânia declarat feministă, care afirma în statutul său că „în lupta pentru exis- 
tenţă locul pentru femeie este prea restrâns" (1894). Ea a fost înfiinţată, 
printre altele, pentru că: 

femeii nu i se dă gratuit instrucţiune îndestulătoare ca şi bărbatului, 

„statul nu-i dă liceu şi ea e silită să se instruiască pe spezele ei, pentru a 

putea urma la Universitate"; 50 
femeia chiar dacă termină Universitatea şi obţine aceleaşi tiduri ca şi 

bărbatul, e pusă în imposibilitatea de a-şi exercita meseria; 51 



Neli Cornea, „Căutarea paternităţii" în Românca, anul I, nr. 11 şi 12, 1906. 

Eugenia de Reuss Ianculescu - „Drepturile femeii" în Drepturile femeii, anul I, nr. 7, 

iulie 1912. 

Statutele Ugii Femeilor din România, 1894. 

legea pune pe femeia măritată „în rândul minorilor şi al intercucţiilor"; 

legea nu ţine cont de munca femeii acasă şi în caz de divorţ sau deces al 
bărbatului, femeia rămâne pieritoare de foame dacă nu are copil din acea 
căsătorie; 

munca manuală e considerată o înjosire (adică inclusiv munca desfă- 
şurată acasă de către soţii). 

Corespunzător, scopul Ligii era de a scoate femeile clin rândul minorilor 
şi al interdicţiilor; de a pune pe femeie în societate la nivelul ce i se cuvine; de 
a le ajuta să-şi câştige „neatârnarea economică"; de a le înlesni îmbunătăţirea 
stării lor culturale; de a le oferi un câmp mai deschis pentru activitatea fe- 
meilor întru asigurarea existenţei lor. 32 

Şi mai articulate regăsim o serie de revendicări, în set lărgit şi concret, în 
formularea Eugeniei Ianculescu de Reuss din 1912: 

Modificarea codului civil ... mai ales în ce priveşte condiţia juridică a 

femeii. 

îndepărtarea incapacităţii civile a femeii. 

Relativ la copii, drepturile mamei egale cu ale tatălui. 

Căutarea paternităţii. 

Extinderea drepturilor femeilor relativ la tutelă şi dreptul de face parte 
din consiliul de familie. 
Suspendarea prostituţiei legale. 
Independenţa economică a femeii măritate. 
Aplicarea principiului „la muncă egală salariu egal". 
Admiterea femeilor în profesiunile liberale de avocat, notar etc. 
Admiterea femeilor comersante la camerele şi tribunalele de comerţ. 
Admiterea femeilor în învăţământul universitar superior, în funcţia 
de directoare de spitale. 

Admiterea femeilor în corporaţii, societăţi de administraţie, binefacere, 
caritate şi asistenţă publică.^ 



1 Vezi cazul Ellei Negruzzi într-un paragraf anterior. De asemenea, sunt citate ca- 
zuri de femei absolvente de medicină la Paris şi cărora, reîntoarse, nu li s-a dat 
voie să participe la concursuri pentru ocupare de post „fiindcă femeile nu au drept 
de vot", în „Un drept uzurpat al femeii", în Dochia, anul I, nr. 6, octombrie 1896: 
74-75 [n. a.]. 

a Statutele Ligii Femeilor din România, Iaşi, Tipografia Evenimentul, 1894. 
13 Eugenia de Reuss Ianculescu — „Drepturile femeii", în Drepturile femeii, anul I, nr. 
7, iulie 1912. 

Eugenia de Reuss Ianculescu adaugă ulterior la cele 12 puncte de 
revendicări, un al 13-lea: evaluarea în bani a lucrului soţiei în gospodărie. Iar 
Neli Cornea adaugă şi drepturile politice. 

încă din 1894, Moţiunea celui de-al doilea Congres al Partidului Social- 
Democrat al Muncitorilor din România votată în unanimitate conţinea 
următoarele: 

„Congresul [...] având în vedere că femeii general vorbind, îi sunt în- 
chise toate mijlocele de a-şi manifesta voinţa şi de a trăi în mod cinstit, [...] 
declară că va lupta pentru: 

1. absoluta egalitate între bărbat şi femeie în ceea ce priveşte exercita- 
rea tuturor profesiunilor fie liberale, fie manuale, precum şi în 
privinţa instrucţiunii; 

2. egalitatea drepturilor politice şi civile dintre femeie şi bărbat; 

3. principiul «la muncă egală, salariu egal»; 

4. alcătuirea de legi protectoare a muncii femeii în ateliere şi fabrici".' 4 
O situaţie specială au avut-o femeile din Transilvania, în măsura în ca- 
re primordiala lor revendicare era să poată comunica şi acţiona împreună cu 
surorile lor din România, în condiţiile în care autorităţile maghiare le con- 
trolau strict activitatea. Demersurile Reuniunii femeilor române din Braşov 
din anii de la cumpăna secolelor XIX şi XX de a avea membri din afara 
Transilvaniei (din România) au fost zădărnicite de către ministerul de in- 
terne maghiar. 

Printre mijloacele utilizate de românce pentru satisfacerea revendică- 
rilor lor se găsesc: întruniri şi conferinţe publice, publicarea în jurnale a 
petiţiilor şi listelor de revendicări, petiţionarea către Camera Deputaţilor şi 
Senat. De pildă, Liga Femeilor din România a trimis o petiţie Adunării 
Deputaţilor cerând ca femeile măritate să iasă din statutul de minore şi să li se 
recunoască dreptul de a-şi administra singure averea — fapt consemnat în 
documentele Camerei Deputaţilor din anii 1895/1896. Acţiunea intervine 
la mai bine de 10 ani de când în Anglia femeile obţinuseră deja acest drept 
după îndelungate lupte şi dispute. In România, statutul femeilor măritate s-a 
ameliorat doar începând cu anii '30 ai secolului XX, desăvârşindu-se doar cu 
prima constituţie comunistă. 



" Munca, an V, nr. 9, 24 aprilie 1894. 

55 Mihăilescu, 2001: 410-415. 

56 Dezbaterile Adunării Deputaţilor, sesiunea 1895/1896, şedinţa din 5 martie, 1896: 
463. 

Drepturi politice 



Cel mai controversat punct de pe agenda organizaţiilor de femei a fost 
cel referitor la dreptul de vot al femeilor. Nimic nou sub soare, întrucât în 
alte ţări nu numai că a fost o chestiune controversată, dar au fost create 
organizaţii antisufragiste, manuale anti-sufragiu, iar sufragetele au fost ne- 
voite să recurgă la acţiuni-şoc pentru a atrage atenţia asupra problemei lipsei 
de drepturi politice a femeilor. 

Eliza Popescu spunea, în cadrul unei Conferinţe citite la Reuniunea Ligii 
Femeilor din Iaşi (1898) că femeile au nevoie de dreptul de vot pentru a în- 
drepta deficienţele legale care le nedreptăţesc. Eliza Popescu este poate prima 
militantă la care întâlnim răspicat importanţa dreptului de vot pentru femei. 
Ea arată că: „In diferite părţi ale lumii civilizate femeile au drepturi — asupra 
averii, ba în America şi drept de vot [în anumite state, şi limitat încă, dar 
aveau — n. a.]. Şi numai la noi, în România, idcca dc emancipare, dorinţa de 
egalitate a drepturilor politice cu a bărbaţilor, e privită ca o uşurătate, o va- 
nitate, o răscoală trecătoare şi neîntemeiată, făcută cu intenţia de a te impu- 
ne, a te distruge, a-ţi face vază [.. . ]"." 

Şi Eleonora Stratilescu considera că revendicările femeilor nu pot fi 
soluţionate fără drepturi politice ale femeilor. Adela Xenopol a cerut, prin 
intermediul publicaţiei Viitorul Româncelor, să se acorde dreptul de a vota 
„deocamdată tuturor femeilor care se bucură de aceleaşi funcţii şi deci 
drepturi ca şi bărbaţilor. Celelalte vor intra pe rând după dreptul câştigat"." 
Societatea Drepturile femeii, înfiinţată în 1911, cu sediul la Bucureşti, deschi- 
să deopotrivă femeilor, bărbaţi, şi persoanelor din străinătate, includea în 
scopul societăţii obţinerea de drepturi politice. s " Societatea s-a afiliat la 
Alianţa internaţională feministă (Women suffrage). 

Au avut loc dispute şi în Parlament. Astfel, deputatul Lascăr Costin 
contrazicea opiniile deputatului Furculescu care afirmase: „nu dau femeilor 
dreptul să se amestece în alegerile comunale unde se discută interesele noas- 
tre". Lascăr Costin considera încă din 1878 că dacă: 

„In timpul romanilor femeia era considerată ca res, lucru, astăzi că 
suntem intraţi într-o eră nouă, femeia nu mai este considerată ca lu- 
cru, ci ca parte integrantă a omului. [...] D-lor, să nu fim egoişti, să 



57 Supliment la Buletinul Ligii Femeilor, 1898. 

58 Adela Xenopol - „Viitorul româncelor", în Viitorul româncelor, anul I, nr. 1, ianua- 
rie 1912. 

5<J Punctul (m) din paragraful „Scopurile societăţii" stipulează „Egalizarea femeii cu 
bărbatul pe teren politic Dreapturilefemeii, anul II, iunie-august 1913. 

nu lăsăm toată viaţa politică numai pentru noi, să deschidem femeii 
această cale cel puţin la alegerile comunale." 1 ^' 

E vorba aici de dreptul femeii divorţate sau văduve care ar avea „intere- 
se comunale", fiind mame şi reprezentând defunctul în administrarea averii. 
Deputatul Furculescu afişase temerea, ca de altfel şi alţi mulţi deputaţi, că 
dacă femeile (singure, divorţate, văduve) ar obţine dreptul de vot la nivel 
comunal, ele ar divorţa! 

Participarea politică a femeilor în vederea afirmării drepturilor lor s-a 
înteţit în perioada din preajma izbucnirii primului război mondial. Petiţionarea 
succesivă a Camerei Deputaţilor a fost modalitatea principală aleasă de fe- 
meile române. Una dintre petiţii, a femeilor din Iaşi, 61 a fost înaintată în 1914 
prin Adela Xenopol. O nouă petiţie a unui mare număr de femei române din 
clasa înstărită şi educată a societăţii 1-a însărcinat pe senatorul D. P. Bujor să 
pună problema în Senat în numele lor. „Rolul pe care femeia română îl 
îndeplineşte în aceste timpuri legitimează cererea de drepturi civile şi politice 
depline" [din textul petiţiei — n. a.] ... „Se zice că femeia guvernează. Ei bine, 
dacă e aşa atunci de ce să nu i se recunoască aceasta şi în mod legal?" 62 

Asociaţia pentru emancipare civilă şi politică a femeilor române 63 , 
înfiinţată în iulie 1918, cu membre fondatoare din toate teritoriile româneşti, 
a înaintat memorii succesive Parlamentului. Anterior înfiinţării sale oficiale, 
Asociaţia a organizat întruniri publice pentru drepturi civile şi politice la Iaşi 
în vara anului 1917, apoi din nou în 1918. Un gest politic deosebit aparţine 
Reginei Măria care a acordat la 18 iulie 1919, o audienţă delegatelor 
Asociaţiei pentru emancipare civilă şi politică. In cadrul acestei audienţe, Re- 
gina Măria a declarat că „este părtaşă a dreptului de vot pentru femei şi a 
îmbrăţişat cu căldură mişcarea femeilor din România pentru emancipare". 64 

Intre 1919-1920, secţiunea din Bucureşti a asociaţiei a organizat un ciclu 
de conferinţe publice la Ateneul Român, în cadrul căruia au vorbit şi 
personalităţi masculine ale vieţii publice româneşti ca: Nicolae Iorga, Vasile 
Goldiş, I. G. Duca şi alţii. Totuşi, nici unul dintre partide nu a afişat vreo 
preocupare programatică în acest sens. Astfel, dreptul de vot la nivel local a 
fost obţi nut de către femei în 1929 ~iin timpu l guvernării^ ţărăniste, beneficiind 
de simpatia lui Iuliu Maniu. Dreptul de vot la nivel naţional a fost acordat de 



6,1 Sesiunea 1878/1879 - Dezbaterile Adunării Deputaţilor, şedinţa din 2 decembrie 
1878: 7532. 

" Viitorul româncelor, anul III, nr. 4, aprilie 1914. 

62 Dezbaterile Senatului, sesiunea ordinară 1916-1917, şedinţa din 16 iunie 1917. 

63 Asociaţia pentru emancipare civilă şi politică a femeilor române. Iaşi, Tipografia Dacia, 1918. 
«Botez, 1920. 

către Carj3l _aj_JI-lea Inil939.i dar nu a fost exercitat decât cu prilejul alegerilor 
contrafăcute din IJ-946A, 

Este sesizabilă, luând în considerare demersurile făcute, o anumită reti- 
cenţă a femeilor legată de temerea de a nu fi socotite necuviincioase, nesupu- 
se, cum „nu se cuvine", „nelalocul lor." Persistă teama de a nu fi înţelese 
greşit, susceptibilitatea alimentată de mentalitatea prevalentă în societate, 
care anatemiza încercările de afirmare politică a femeilor, suspiciunea şi agre- 
sivitatea de care ele erau înconjurate. „Repetăm de teama de a nu fi rău 
înţeleşi — că sufragiul femeiesc nu e scopul final al feminismului; ci numai un 
mijloc şi numai începutul datoriilor multiple ce-1 va atrage după el", scria 
Măria C. Buţureanu. „In orice caz domnia clandestină a papucului şi a fustei 
nu mai este de tolerat; domnia pe faţă a dreptăţii trebuie să le ia locul." 63 



5. Mişcarea de femei în perioada interbelică 

Fără a avea o prezenţă publică cu adevărat proeminentă, mişcarea de 

femei din România s-a maturizat odată cu experienţele dobândite în perioada 
antebelică. Activitatea s-a axat pe aceleaşi coordonate ale obţinerii de drep- 
turi civile şi politice, cu atât mai mult cu cât în alte ţări acestea au fost împli- 
nite. Organizaţiile de femei au început să se coordoneze, astfel că în 1921 ia 
fiinţă Consiliul Naţional al Femeilor Române — forum de anvergură naţiona- 
lă, al cărui scop era de a „stabili o legătură de solidaritate între diferitele 
societăţi feminine şi feministe [...] în scopul de a servi în modul cel mai pu- 
ternic statul, familia şi cauza feminină"." 

Se organizau întruniri ale femeilor, unde erau rostite cuvântări în spriji- 
nul revendicării de drepturi civile şi politice. O serie de femei s-au făcut re- 
marcate: Alexandrina Gr. Cantacuzino, Calypso C. Botez, Elena C. Meissner, 
Măria M. Pop ş. a. Activitatea lor a fost mai intensă în perioada care a prece- 
dat adoptarea Constituţiei din 1923. Se dorea adoptarea prin constituţie a 
acestor drepturi, aducându-se ca argumente schimbările produse în vestul 
Europei, dar şi promisiuni făcute pe pământ românesc. Calypso Botez in- 
vocă într-una din prelegerile ei Adunarea de la Alba Iulia din 1918 care „a 
înscris pentru femeile ardelene omagiul acordării drepturilor depline civile 
şi politice". 67 



65 Buţureanu, 1913. 

66 Mihăilescu, 2002: 40. 
" Ibidem: 264. 

Partidele politice şi politicienii români au avut în mod constant poziţii 
ezitante şi ambigue în ce priveşte problemele ridicate de mişcarea de femei. 
Astfel, Take Ionescu susţinea emanciparea civilă, dar avea rezerve în ce 
priveşte emanciparea politică, iar I. G. Duca admitea în principiu emancipa- 
rea femeilor, dar evita promisiuni angajante pentru liberali, Vasile Goldiş era 
de acord cu egalizarea drepturilor celor două sexe, iar Iuliu Maniu avea o 
poziţie inconsecventă. 68 Totuşi, Maniu a fost cel care a sprijinit adoptarea 
legii prin care femeile au obţinut drept de vot la nivel local în 1929. 
Nicolescu-Quintus şi Pircă fac o caracterizare şi mai drastică a poziţiei politi- 
cienilor români faţă de emanciparea civilă şi politică a femeilor atunci când 
scriu că majoritatea oamenilor politici români au adoptat poziţia unui „pa- 
triarhalism al indiferenţei" în ceea ce priveşte femeile. 6 ' 

Acest patriarhalism este vizibil şi din încetineala cu care s-au produs 
schimbările legislative ulterioare adoptării Constituţiei din 1923. Emancipa- 
rea civilă parţială a femeilor măritate s-a produs abia la nouă ani după aceea, 
prin adoptarea Legii privind ridicarea incapacităţii femeii măritate de a sta în 
justiţie (şi de a contracta) adoptată în 1932. 7,1 Abia prin Constituţia din 1948 
a fost suprimată autoritatea maritală, a fost consfinţită egalitatea în drepturi a 
tuturor cetăţenilor fără deosebire de sex şi adoptat principiul „la muncă egală 
salarizare egală"." 

Climatul intelectual din perioada interbelică nu a fost în genere favorabil 
drepturilor femeilor şi afirmării lor. Dimpotrivă. Se poate remarca totuşi că 
ideile provenite din stânga eşichierului politic au fost mai generoase în 
comparaţie cu dreapta românească, în genere tributară tradiţionalismului. 
Iată ce scrie unul din reprezentanţii dreptei, Emil Cioran: „Femeile sunt nişte 
nulităţi simpatice. Cu cât te gândeşti mai mult la ele, cu atât le înţelegi mai 
puţin. [...] [FJemeia poate fi o salvare vremelnică pentru aceia care trăiesc pe 
culmi, deoarece [...] contactul cu ea înseamnă o întoarcere spre voluptăţile 
naive şi inconştiente ale vieţii". 72 Unele dintre scrierile lui Mircea Eliade, de 



68 Câncea, 1976: 100. 

" Nicolescu-Quintus şi Pircă, 2002. 

711 Câncea, 1976: 125. ' 

" Ibidem: 152. 

72 Fragmentul complet: „Femeile sunt nişte nulităţi simpatice. Cu cât te gândeşti mai 
mult la ele, cu atât le înţelegi mai puţin. Este un proces analog cu acela care te re- 
duce la tăcere din ce gândeşti mai mult asupra esenţei ultime a lumii. Dar pe când 
aici rămâi înmărmurit în faţa unui infinit indescifrabil, în cazul femeii nulitatea îţi 
pare un mister, când ea nu este în fond decât nulitate. Pe lângă satisfacerea nevoi- 
lor sexuale, singurul sens al femeii în lume pare acela de a da prilej bărbatului să 
scape temporar de presiunea chinuitoare a spiritului. Căci femeia poate fi o salvare 
vremelnică pentru aceia care trăiesc pe culmi, deoarece fiind extrem de puţin 
dezintegrată de viaţă, contactul cu ea însemna o întoarcere spre voluptăţile naive şi 



pildă, abundă în valorizări negative la adresa femeii şi a feminităţii. Iată unul 
din mesajele fundamentale transmise de istoricul religiilor în aceste scrieri: 
„dacă vrei să devii un adevărat reprezentant al noii elite cultural-politice, 
atunci fii tot ceea ce nu este feminin sau feminizat'. 

Cu referire la această denigrare a femeii, prin publicarea articolelor şi 
eseurilor lui Eliade în presa de larg tiraj, Nicolescu-Quintus şi Pircă apreciază 
că ea are: „repercusiuni directe asupra problematicii de ansamblu a mişcării 
feminine... prin aceea că ambalajul ideatic ce însoţeşte misoginismul lui 
Eliade are o formă persuasivă direct îndreptată către convingerea şi atragerea 
de prozeliţi, astfel influenţând convingerile social politice ale unei mari părţi 
a tinerimii române... favorizând răspândirea concepţiilor negative legate de 
sexul opus la nivelul maselor largi"." 

Intr-un alt ton, dar pe aceeaşi lungime de undă cu Eliade, „Căpitanul" 
mişcării legionare, Corneliu Zelea Codreanu, declara: „Eu consider cea mai 
mare glorie la care poate să aspire o femeie, gloria de a fi Mamă". 74 întreaga 
mişcare legionară, ca şi cea naţional-socialistă sau ca şi cea fascistă au consi- 
derat că locul femeilor este acasă, în spaţiul domestic. Acela este domeniul în 
care ele pot excela şi orice ieşire în spaţiul public este o transgresare 
nepermisă de „natura lor". „Femeia trebuie să dea ascultare. în ceea ce 
priveşte rolul ei în stat, eu sunt împotriva oricărui feminism", spunea 
Mussolini. „Sloganul «emanciparea femeilor» a fost inventat de intelectualii 
evrei. Dacă lumea bărbatului trebuie să fie Statul, ... locul femeii este într-o 
lume mai mică. Fiindcă lumea ei este soţul ei, familia ei, copiii ei şi casa ei", 
spunea Hider." 

Feministele din România au avut şi o activitate internaţională destul de 
activă. De remarcat că la congresul feminist de la Roma din 1923, ele şi-au 
reunit forţele cu feministele din Cehoslovacia, Polonia, Iugoslavia şi cu asen- 
timentul bulgăroaicelor şi grecoaicelor au înfiinţat Mica înţelegere Feminină. 
Rostul acestei Mici înţelegeri era de colaborare şi susţinere reciprocă. Prima 
conferinţă a acestei alianţe a avut loc la Bucureşti între 2-6 noiembrie 1923. 

Organizational vorbind, în România interbelică au funcţionat multe 
organizaţii de femei care, ca şi azi, aveau primordial scopuri caritabile. 
Totuşi, unele aveau scopuri legate de drepturile femeilor. Cele mai active în 
sensul unor cerinţe tranşante au fost cele influenţate de către ideologiile de 
stânga. Una dintre acestea a fost Frontul Feminin constituit în 1936. Printre 
semnatarele declaraţiei de înfiinţare s-au numărat Sofia Nădejde şi Lucia 



inconştiente ale vieţii". (Emil Cioran, Pe culmile disperării. Bucureşti: Humanitas, 
1990). 

" Nicolescu-Quintus şi Pircă, 2002: 183. 

74 Apud Nicolescu-Quintus şi Pircă, 2002: 193. 

73 Apud Nicolescu-Quintus şi Pircă, 2002. 

Sturdza-Bulandra. Scopurile constituirii sale erau maximale în sensul drep- 
turilor civile şi politice ale femeilor. O altă iniţiativă, de astă dată centrată pe 
dobândirea drepturilor politice, a fost Gruparea Naţională a Femeilor Ro- 
mâne — înfiinţată în 1929 cu scopul de a pregăti „politiceşte oe femeia româ- 

' ' 'll 

nă, astfel încât să-şi câştige egala îndreptăţire politică în stat". 

In 1929 a fost făcut un pas înspre emanciparea politică a femeilor prin 
adoptarea Legii pentru organizarea administraţiei locale, prin care femeile de 
o anumită condiţie (absolvente de învăţământ secundar, normal sau profe- 
sional, funcţionare sau văduve de război) primeau dreptul de vot la alegerile 
comunale, municipale, judeţene. Abia o decadă după aceea, în 1939, prin 
contribuţia directă a regelui Carol al II-lea, femeile primesc drept de vot prin 
lege pentru alegeri parlamentare. Dar nici prin legea electorală din 1939 fe- 
meile nu puteau fi alese, ci doar vota. 78 Acest drept a fost pentru prima dată 
fructificat abia în 1946 — cu prilejul alegerilor a căror validitate a fost înde- 
lung discutată. In 1938 Carol al II-lea decretase dizolvarea partidelor politice 
şi a asociaţiilor constituite pentru propagarea idelor politice. Aici sunt incluse 
şi organizaţiile feministe care pledaseră pentru dreptul de vot acordat femei- 
lor. Dar Carol înfăptuieşte în plan legal principalul obiectiv politic al român- 
celor. Având în vedere incoerenţa opiniilor partidelor politice privind drep- 
turile politice ale femeilor ca şi inconsecvenţa lor în a urmări legalizarea lor, 
pe fondul unor idei defavorabile venite din dreapta spectrului politic şi inte- 
lectual, cum am văzut, iată că abia în perioada dictaturii regale se legalizează 
un deziderat de decenii al mişcării de femei. Dar abia Constituţia din 1948 * 
prevede interzicerea discriminării de gen — adică incorporează expresia „fără 
deosebire de sex" — şi consfinţeşte dreptul femeilor de a fi alese în adunări 
reprezentative (consilii locale şi parlament). 

Războiul, absenţa unui cadru legal care să permită existenţa organiza- 
ţilor militante pentru drepturi ale femeilor (organizaţii inerent politice, având 
scopul de a schimba cadrul legislativ şi a afirma macrogrupul social al fe- 
meilor ca o forţă politică), au făcut ca elementele unei mişcări de femei, pre- 
zente în perioada interbelică să se disipeze. Dictatura regală marchează sfârşi- 
tul mişcării de femei din România, chiar dacă în timpul ei au fost luate mă- 
suri favorabile femeilor. Acelaşi lucru se va întâmpla şi în perioada comu- 
nistă (sau, aşa-zis comunistă) când o serie de deziderate ale mişcărilor de fe- 
mei din ţări occidentale au fost legalizate de sus în jos, fără o contribuţie efectivă 
a marii mase de beneficiare ale acestor măsuri. 



16 Câncea, 1976: 116. 
77 Ştefănescu, 2002: 319. 

7! Anterior era nevoie de două treimi din Parlament pentru a vota o lege care să dea 
drept de vot femeilor. Fe/n Gheonea şi Gheonea (2), 2003. 



79 



6. Statul socialist si absenta oricărei mişcări 

9 5 » 



Desigur, este vorba aici despre absenţa unei mişcări autentice a femeilor, 
pornite de jos în sus. Pentru că organizaţii de masă, mobilizare şi acţiuni vi- 
zibile la nivelul întregii ţări au fost evidente pe parcursul întregii perioade 
aşa-zis comuniste. Dar acestea au fost trecute sub controlul partidului unic, 
care a monopolizat treptat viaţa politică din România. Acţiunile civice, care 
să exprime nevoile şi interesele diferitelor categorii de femei şi care să fie 
organizate de jos în sus prin însăşi iniţiativa femeilor, au fost descurajate — la 
fel ca orice alte mişcări şi acţiuni civice care scăpau controlului de partid. 

Un rol distinct în această „confiscare" l-au jucat măsurile legislative şi 
administrative care veneau în întâmpinarea unor revendicări preexistente. Un 
prim pas 1-a reprezentat acordarea dreptului de vot şi dreptului de fi votate în 
toate forurile politice la nivel local şi central, prin Constituţia din 1948. 
Acelaşi document fundamental consfinţea eliminarea oricăror discriminări în 
drepturi, menţionând explicit criteriul de sex (gen) — o noutate în peisajul 
legislativ românesc de până atunci. In 1948 a fost înfiinţată, sub îndrumarea 
Partidului Muncitoresc, Uniunea Femeilor Democrate — organizaţie de masă 
care viza mobilizarea femeilor, formal situată în afara organizaţiei de partid. 
Abia în 1957 UFDR este preluată sub aripa partidului unic, sub noua denu- 
mire de Consiliul National al femeilor (CNF).' 1 Prin această acţiune se dorea 
subordonarea oricărei iniţiative legate de interesele femeilor partidului unic. 
Totul trebuia controlat şi dirijat de către partid, orice poziţii ideologice tre- 
buiau să se înscrie în cadre bine cunoscute şi acceptate de partid. Mobilizarea 
de masă a femeilor de sus în jos a luat locul diversităţii de organizaţii de fe- 
mei şi mobilizării diferitelor segmente ale acestui grup macrosocial din pe- 
rioada interbelică. Mişcarea femeilor în forma ei autentică, cu slăbiciunile şi 
imperfecţiunile ei, a fost ucisă. Perversitatea tacticii bazată pe principiul „vjL 
dăm drepturi, proclamăm egalitatea, dar vă subordonaţi imperativelor de 
partid" şi-a arătat colţii mai târziu - e suficient să menţionez aici adoptarea 
noii politici demografice la scurt timp după venirea lui Ceauşescu la condu- 
cerea partidului, întruchipată prin decretul de interzicere a avorturilor din 
1966. 

Există simiUtudini între macrogrupul social al femeilor şi alte grupuri 
sociale în ce priveşte suprimarea posibilităţii mobilizărilor de jos în sus, fără 
controlul partidului. Dar ce este particular pentru cazul grupului femeilor 
este că au „sărit" dintr-o dependenţă (consfinţită prin legi — reamintim că 



„Plenara CC al PCR din 30 iunie-3 iulie 1957 a hotărât ca mişcarea de femei să 
treacă sub conducerea directă a partidului...", în Câncea, 1976: 155. 

ameliorarea semnificativă a statutului femeilor măritate s-a produs abia în 
1932, iar emanciparea de autoritatea maritală abia după război) într-alta: de- 
pendenţa de statul socialist. S-a produs o continuare a unui patriarhat al 
soţilor şi taţilor cu un patriarhat al statului unic muncitoresc. Iar acest patriar- 
hat s-a instaurat cu măsuri pozitive (formal vorbind) pentru femei, cum ar fi 
cele din Constituţia din 1948. Şi a şi continuat în acelaşi ton. Pentru că în 
România, o serie de măsuri ce ţin de statutul femeilor în societate, de 
bunăstarea lor, au fost luate de către acest nou patriarh: statul socialist. Un 
exemplu: accesul egal la educaţie al bărbaţilor şi femeilor, care a fost transpus 
în fapt pe parcursul noului regim. Sigur că aceste măsuri luate au fost per- 
manent incluse în propaganda de partid şi utilizate pentru a legitima regimul 
însuşi. O serie din aceste măsuri luate au fost manipulate politic într-un mod 
mai pervers: de pildă campania de promovare a femeilor în politică din anii 
'70, menită să legitimeze ascensiunea politică a Elenei Ceauşescu. 80 

Este interesant de remarcat o anumită asemănare între atitudinile 
naţionalismului interbelic faţă de femei şi noului lider de partid de la mijlocul 
anilor '60, Nicolae Ceauşescu. El „a privit femeia aproape exclusiv din per- 
spectiva funcţiei sale reproductive şi a profesiunii sale materne", femeia ca 
„muncitor productiv, reproductiv şi educator". 81 Chiar în broşura Consiliului 
Naţional al Femeilor din 1966, este prezentă directiva următoare: principala 
preocupare a femeilor trebuie să o constituie familia. 82 Femeia nu este un 
subiect, cu nevoi proprii pe care să şi le afirme social şi politic, ci o parte de- 
pendentă a societăţii, a cărei principală funcţie este reproducerea forţei de 
muncă — cu toate fazele ei, inclusiv cea mai elaborată a educaţiei. Diferenţe 
în acest sens între gândirea ceauşistă, legionară, mussoliniană sau hitieristă, 
nu prea există. Modul barbar de aplicare a acestei gândiri, prin adoptarea de- 
cretului din 1966 care interzicea avorturile a fost o particularitate românească 
postbelică, care a condus la cea mai mare rată a mortalităţii materne înregis- 
trată vreodată în Europa datorată avortului ilegal — în România anului 1989. " 

Despre femei s-a scris foarte puţin în perioada socialismului de stat. 
Presupoziţia tacită era că odată fiind declarată egalitatea în drepturi şi nedis- 
criminarea pe criterii de sex, cetăţenii femei au aceeaşi soartă cu cetăţenii 
bărbaţi. Lucru doar parţial adevărat, pentru că diferenţele de statut între fe- 
mei şi bărbaţi au continuat să existe în fapt. Totuşi, au fost publicate în 
această perioadă o serie de scrieri referitoare la problematica femeilor în so- 
cietate — foarte puţine. Totuşi se poate face o împărţire a acestora în două 



80 Zoe Petre, Gail Kligman, în Olteanu, 2003: 12. 

81 Olteanu, 2003: 29,31. 

82 Gheonea şi Gheonea (1): 2003. 

83 Kligman, 2000: 16. 

categorii: unele care merg strict pe calea întăririi preceptelor de partid, altele 
care erau critice la adresa ideologiei oficiale şi care au pus sub semnul întrebării 
noţiunea declarată şi politic corectă a egalităţii dintre sexe. In prima categorie 
ar intra lucrări de genul celei semnate de către Aneta Spornic, Utilizarea eficientă 
a resurselor de muncă feminine în România, şi în care susţinea ideea că femeile tre- 
buie să se plieze pe necesităţile sociale şi politice identificate de partid. 

Tot în această categorie se înscriu publicaţiile periodice adresate femei- 
lor: Femeia, Săteanca, Dolgozp No." Intre altele, aceste reviste au fost mijloace 
importante prin care s-a construit campania de promovare a femeilor în po- 
litică prin glorificarea modelului femeii comuniste române, Elena Ceauşes- 
cu. In mod implicit sau explicit, documentele de partid promovate pe diferite 
căi atât membrilor de partid cât şi nemembrilor de partid, întăreau ideologia 
oficială privind femeile şi rolul lor în societate. 

In a doua categorie pot fi incluse scrierile Ecaterinei Oproiu sau ale Sta- 
nei Buzatu. In cartea sa, Condiţia femeii, dimensiune a progresului contemporan, Sta- 
na Buzatu pune în evidenţă aspecte discriminatorii existente în societate: deşi 
principiul „plată egală pentru muncă egală" este afirmat, femeile tind să se 
distribuie în ramuri economice mai prost plătite. Ea se mai întreabă de ce 
există învăţământ ideologic de partid special doar pentru femei. De ce nu se 
organizează învăţământ politic special pentru bărbaţi? De ce se face această 
discriminare? Ecaterina Oproiu considera că e necesară nu doar emanciparea 
femeii ci şi emanciparea bărbatului. Ea remarca şi absurditatea faptului că 
problema reconcilierii dintre muncă şi obligaţiile familiale se pune doar pen- 
tru femei şi nu pentru bărbaţi. 84 Dar acestea erau subtilităţi critice necunos- 
cute marii mase a femeilor şi nu jucau nici un rol în dezbaterile ideologice. 
Ele erau tolerate tocmai datorită caracterului lor inofensiv. Nu erau cunos- 
cute, nu erau făcute cunoscute, nimeni nu lua nici o măsură în legătură cu 
conţinutul lor. Iar aceste voci erau atât de răzleţe încât se pierdeau în faţa 
marii mase dominante a propagandei de partid. Este probabil inutil de 
adăugat că lucrări feministe occidentale fundamentale sau informaţii primare 
despre mişcarea de femei din lume erau inaccesibile chiar şi specialiştilor în 
ştiinţe sociale. 

Asemenea majorităţii populaţiei, participarea politică a femeilor nu era o 
participare autentică datorită cadrelor în care trebuia să se înscrie: un regim 
cu partid unic, fără competiţie politică, fără candidaţi propuşi de o forţă al- 
ternativă Partidului Comunist, fără libertate de expresie, fără libertate de aso- 
ciere," 3 cu o politie politică bine dezvoltată etc. Ea nu diferea din acest punct 



4 Ecaterina Oproiu, într-un capitol al lucrării Cartea fetelor, vezi Gheonea şi Gheonea 
(1): 2003. 

5 Deşi aceste libertăţi erau garantate constituţional. 

de vedere de cea a electoratului masculin. Bărbaţi şi femei, erau deopotrivă 
supuşi lui Big Brother care veghea necontenit asupra conştiinţelor indivi- 
duale. Nici comportamentul elitei de partid feminine nu a diferit de cel al 
conducerii masculine. Totuşi prezenţa femeilor în rândul liderilor de partid a 
diferit considerabil, numeric vorbind. „Nomenclatura CNF a făcut parte din 
categoria «celor puternici» situată în poziţii de dominare a vieţii publice şi 
private a femeilor prin transmiterea şi impunerea mesajului autorităţii." 86 
Cristina Olteanu arată în stadiile ei că nu a existat nici o deosebire semnifi- 
cativă între comportamentul politic al femeilor lider faţă de cel al colegilor 
lor. Mai mult, această nediferenţiere este caracteristica cea mai importantă a 
prezenţei lor în politică. 

Datorită absenţei unei participări politice autentice, treptata creştere în 
timp a prezenţei reprezentative a femeilor în diferite foruri de conducere îşi 
pierde din substanţă. Cu alte cuvinte, chiar dacă reprezentarea feminină în 
Marea Adunare Naţională a ajuns la aproape 33% la începutul anilor '80 şi a 
rămas constant în jurul lui 33% pe parcursul anilor '80, aceasta nu spune 
mult despre puterea efectivă a femeilor în forul respectiv. Simbolic, această 
cifră foarte ridicată (dacă o comparăm cu prezentul) înseamnă mult. In ter- 
meni reali, de putere de influenţare a deciziilor, ea nu spune nimic. Mai mult, 
aş specula că pe măsură ce forurile respective au avut mai puţină putere po- 
litică prezenţa femeilor în respectivul for a crescut. Sau, cu cât mai puţine 
avantaje asociate unei poziţii politice (de pildă, membru supleant al CC al 
PCR), cu atât mai multe femei; cu cât mai multe avantaje asociate poziţiei 
politice, cu atât mai puţine femei. Ceea ce înseamnă că, dincolo de observaţia 
că femeile lider s-au purtat similar cu liderii bărbaţi, regula patriarhală gene- 
rală conform căreia concentraţia resurselor de putere coincide cu concen- 
traţia prezenţei masculine este încă o dată confirmată. 

Iată într-un tabel sintetic," 7 care a fost situaţia reprezentării de gen pe 
mai multe nivele, de-a lungul ultimilor 25 de ani de regim (aşa-zis) comunist. 

Proporţia de aproximativ 33% reprezentare feminină în Marea Adunare 
Naţională s-a menţinut pe toată durata anilor '80. 

Dar cea mai semnificativă participare politică a femeilor s-a desfăşurat 
în spaţiul casnic, acolo unde, în calitatea lor de „gospodine", reuşeau să 
împartă bugetul (restrâns în genere) şi să drămuiască alimentele cu măiestrie, 
astfel încât să hrănească întreaga familie — în condiţii de penurie de carne şi 
de tot felul de produse necesare vieţii. Femeile au avut o contribuţie esenţială la 
supravieţuirea fa miliil or lor. 



16 Olteanu, 2003: 25. 

;7 Tabel realizat pe baza datelor din articolul Cristinei Olteanu, 2003. 

1965 


1969 


1974 


1979 


1984 


1989 


Membre CPEx a CC al PCR 






9%° 


20%"" 


14%*> 




Membre pline a CC al PCR 


4% 


4% 


5% 


20% 


20% 


24% 


Membre supleante ale CC al 
PCR 


7% 


4% 


15% 


32% 


40% 


39% 


Membre ale Marii Adunări 
Naţionale 






15,18%" 


32,79%" 




33%" 



Partidul comunist avea metodele sale pentru a ţine pe cetăţeni ocupaţi 
cu tot felul de activităţi pentru a-i menţine sub control. In ce le priveşte pe 
femei, parcă acest control s-a extins în timp şi a amorţit însăşi capacitatea de 
a se mobiliza şi lansa o mişcare socială atunci când statul-patriarh a fost ani- 
hilat. Perioada patriarhatului socialist a avut şi funcţia de a anestezia (sau chiar 
anihila) spiritul civic şi spiritul de organizare politică a diferitelor segmente 
de cetăţeni cu interese distincte. Luarea unor măsuri favorabile femeilor de 
sus în jos pare să fi contribuit la această anesteziere a simţului lor civic. Ele 
par să fi uitat că fac parte dintr-un mare grup social distinct, cu interese spe- 
cifice — regimul statului socialist inculcând ideea că toţi cetăţenii României, 
ca toţi comuniştii, sunt egali, că nu există discriminări şi nu există diferenţe 
de tratament între cetăţeni. Cum altfel s-ar putea explica absenţa unei mişcări 
a femeilor în perioada de după decembrie 1989 — până în zilele noastre? 

7. Perioada postdecembtistă - între negarea discriminărilor şi 

timiditatea acţiunilor 

Statul român a mai funcţionat prin măsuri de sus în jos şi după 1989. 

Exemplul actului legislativ, adoptat imediat după schimbarea puterii, prin 
care avorturile erau permise este grăitor. A fost un act necesar, fără îndoială 
şi în favoarea româncelor, care apelaseră între 1966-1989 la metode primitive 
şi neigienice de întrerupere a sarcinilor. Dar practic, măsura venea pe fondul 
unei cvasi-totale ignorante feminine în materie de contracepţie. Rezultatul a 
fost că în primul an de legalizare a avorturilor s-au înregistrat peste un milion 
de avorturi — România deţinând primul loc la acest capitol în Europa. 
Avortul a continuat să fie folosit masiv ca metodă contraceptivă, deşi în de- 



ss Adică două femei. 
! * Adică cinci femei. 
911 Adică trei femei. 
" în 1975. 
"în 1980. 
"în 1989. 

trimentul sănătăţii celor care îl practicau. Cu greu, diferitele programe — mai 
ales cu finanţare externă — au reuşit să diminueze din importanţa avortului ca 
metodă contraceptivă. 

Coagularea unei mişcări de femei în România, care să preia iniţiativa din 
rândul maselor de femei şi să ajungă la influenţarea deciziilor politice, se lasă 
încă aşteptată. Este izbitor contrastul între activismul feminin din perioada 
interbelică şi cel din perioada post-decembristă. Cu siguranţă că anestezierea 
spiritului civic despre care vorbeam înainte are un rol important de jucat aici. 
Au fost înfiinţate organizaţii şi asociaţii voluntare după 1990 şi acesta este un 
punct câştigat. Numărul lor este mare, majoritatea desfăşurând muncă de 
caritate. Dar există puţine organizaţii pentru femei care sunt preocupate au- 
tentic de influenţarea deciziilor politice. Există şi mai puţine astfel de 
organizaţii care au mijloacele de a o face. In genere, ca mai toate organizaţiile 
neguvernamentale din România, ele sunt finanţate din exterior. Doar recent, 
la iniţiativa deputatei Mona Muscă, a fost înaintată o propunere de finanţare 
a acestor organizaţii de la bugetul de stat prin alocarea unui procent de 2%, 
după o procedură în detaliile căreia nu voi intra aici. 

In măsura în care vrem să vorbim despre o mişcare de femei în Româ- 
nia, trebuie să vorbim şi de mijloacele pe care le au la dispoziţie diferitele 
persoane cu spirit voluntar care doresc să se dedice problematicii dreptăţii 
sociale de gen în România de azi. Din acest punct de vedere, pot fi găsite 
circumstanţe atenuante actualelor organizaţii, care îşi desfăşoară activitatea 
într-un climat economic şi într-un cadru legal de reglementare a proprietăţii 
(inclusiv cadrul de reglementare a sponsorizărilor) — diferit de cel al 
organizaţiilor patronate de elita avută a societăţii feminine româneşti din 
prima parte a secolului XX. Cum femeile, în genere — aşa cum arată şi 
Vladimir Paşti în cartea sa Ultima inegalitate — au un venit considerabil mai 
mic decât cel al bărbaţilor (în general vorbind, lăsând excepţiile la o parte) — 
apare cumva firesc că activismul pentru cauze feminine este diminuat. Este 
necesară, aşadar, o capacitare a femeilor, nu doar la nivel individual, dar şi la 
nivel organizadonal. Dar cine să conducă un asemenea proces şi cum să se 
înfăptuiască el? 

i Laura Griinberg vorbeşte despre ONG-izarea mişcării de femei. Dar 

ezită între această apreciere şi cea conform căreia nu există o mişcare de fe- 
mei în România. O mişcare de femei cu siguranţă ar avea nevoie de forme 
organizate, de asociaţii, de activism. Dar organizarea este doar una din 
condiţiile unei mişcări. Griinberg se referă implicit la faptul că organizaţiile 
existente îşi desfăşoară activitatea sub imperative impuse de finanţatorii 
străini şi nu au o autonomie de acţiune. „ONG-istul român s-a adaptat la 
modelul normativ impus din afară, dar nu a reuşit să se impună în interior ca 

un partener social puternic." Dar nu există nici o presiune venită din rândul 
femeilor de rând pentru articularea organizată a unor probleme relevante 
pentru ele şi care să necesite soluţionare politică. 

O mişcare de femei ar presupune cel puţin trei elemente: (1) o 
conştientizare relativ extinsă la nivelul electoratului feminin al discriminărilor 
existente pe criteriu de gen, (2) un activism sporit al acestui electorat şi o 
legătură relativ bine rutinată şi fluentă între mase de femei şi asociaţii sau 
organizaţii de femei, (3) o uniune sau colaborare stabilă între o serie de astfel 
de organizaţii, care să acţioneze concertat ca factor de lobby asupra politicu- 
lui. Ideal ar fi dacă şi la nivelul elitei politice reprezentante şi reprezentanţi 
convinşi de (discriminările de gen existente ar forma alianţe pentru rezolvarea 
unor probleme foarte concrete şi care să ducă efectiv la schimbări politice 
semnificative. Aceasta ar presupune depăşirea condiţiei lor de parlamentari 
supuşi rigorilor stricte de partid — rigori care adesea lucrează împotriva 
colaborării dintre puţinele reprezentante femei din Parlament. 

Dacă ar fi să ne referim sistematic la cele trei elemente identificate mai 
sus şi care ar contribui la coagularea unei autentice mişcări de femei, putem 
constata din Barometrul de gen că jumătate din electorat consideră că nu există 
discriminări împotriva femeilor. Părerile sunt împărţite în două." Iată deci o 
dificultate în calea manifestării unui spirit civic la nivelul maselor. 

In ce priveşte a doua condiţie, referitoare la organizare, dintre cele peste 
60 de organizaţii de femei care au fost identificate până în 2000, se pot dis- 
tinge câteva categorii. Şi această categorisire este semnificativă pentru evalua- 
rea stadiului la care se află activismul în favoarea femeilor. Există organizaţii 
profesionale (ale femeilor care lucrează în afaceri de pildă), dar şi organizaţii 
de binefacere, precum şi unele organizaţii care au adoptat în mare măsură 
stilul festivist şi care sunt centrate mai curând pe declaraţii de principii şi pe 
participări la întruniri internaţionale ale liderilor lor. Mai sunt şi organizaţii 
ale căror activitate este ghidată aproape exclusiv de imperative ale finanţa- 
torilor, fără să aibă vreun credo autentic. Sunt foarte puţine organizaţii care să 
îşi asume o identitate feministă — şi doar una singură care îşi declară explicit 
această afiliere: Societatea de Analize Feministe AnA, dar şi aceasta este 
centrată pe studii şi mai puţin pe acţiune. Există totuşi un număr de 
organizaţii pentru femei cu potenţial de constituire într-un nucleu de 
organizaţii care să poată să acţioneze concertat pentru a face lobby la nivel 
politic. Aici sunt incluse organizaţii care lucrează în favoarea drepturilor 



Griinberg, 2000. 

Este adevărat că cifra femeilor care admit existenţa discriminărilor de gen e ceva 
mai mare decât a bărbaţilor care au aceeaşi opinie. 
Griinberg, 2000. 

omului (ca SIRDO, GRADO, cu câţiva ani în urmă LADO etc), dar şi 
organizaţii specific orientate spre problematică feminină ca Şanse Egale 
pentru Femei (ŞEF) din Iaşi, Artemis din Cluj şi Baia Mare, Asociaţia pentru 
Promovarea Femeilor din România (APFR) din Timişoara etc. 

Un rol important în ghetoizarea activităţii organizaţiilor de femei (fe- 
nomen fără îndoială prezent) îl joacă şi modul în care femeile sunt prezente 
în discursul public. Un studiu realizat de către Mihaela Miroiu şi un grup de 
studenţi acum câţiva ani, dar ale cărui rezultate le regăsim din plin şi azi, 
arată că pe dimensiunea de vârstă, partea feminină a societăţii e prezentă sis- 
tematic în presă după cum urmează. Fetiţele există doar ca victime ale violuri- 
lor (de regulă violatorii fiind protectorii lor), femeile tinere (cea mai repre- 
zentată categorie) sunt prin excelenţă vedete, trupuri decorative sau amante 
la umbra bărbaţilor în floare, femeile mature sunt gospodine, neveste ale 
unor personaje interesante mediatic, rareori profesioniste, eventual dău- 
nătoare (în politică), în timp ce femeile vârstnice sunt victime ale sărăciei, 
frigului, rudelor rapace sau ale violurilor comise de beţivi şi demenţi." Studiul 
Mihaelei Miroiu se bazează in principal pe monitorizarea cotidienelor 
Adevărul, Evenimentul Zilei, Ziua, Libertatea, National, monitorizare întreprinsă 
sub egida Societăţii AnA în septembrie 1997. Studiul mai arată că prostituţia 
şi striptease-ul sunt cele mai mediatizate ocupaţii. Iată că o asemenea imagine 
prezentată public este de natură să descurajeze încercările de a arăta că majo- 
ritatea femeilor refuză statutul de victimă, pe cel de anexă a bărbatului şi pe cea 
de persoană fără valoare socială (în afară de cea de prestatoare de servicii acasă). 

Revenirea la libertatea cuvântului şi la libertatea de gândire totodată a 
marcat deopotrivă începutul unei perioade de exprimare a gândurilor şi ati- 
tudinilor autentice faţă de femei (ca şi faţă de bărbaţi de altfel) dar şi o 
parţială revenire la atitudinile conservatoare ale patriarhatului strivit de regi- 
mul comunist instaurat treptat după 1945. Mihaela Miroiu vorbeşte despre 
existenţa unui „patriarhat fără taţi" referindu-se la revenirea unor atitudini 
patriarhale fără suportul practic (al dependenţei femeilor faţă de bărbaţi) afe- 
rent. Dimpotrivă, femeile sunt cele care, muncind pentru un salariu dar şi 
efectuând cea mai mare parte a muncilor casnice şi de îngrijire, au mai cu- 
rând în dependenţă pe soţi, copii, părinţi. Un lucru este cert: ceea ce era as- 
cuns sub vălul propagandei comuniste ca gândire despre relaţiile de gen a 
ieşit la iveală odată cu noul regim de după 1989 care a adus cu sine libertatea 
de exprimare autentică. Astfel că imaginea femeilor, aşa cum e prezentă în 
presă, derizorie, nu face decât să oglindească aceste atitudini. 



97 Miroiu, AnaWe, 1998. 

Datorită prestigiului prost al cotelor de reprezentare politică impuse în 
perioada socialismului de stat, problema adoptării unor procente minime de 
reprezentare politică (de genul, cel puţin 40% pentru oricare din cele două 
sexe) este mai dificil de realizat. Multe femei chiar resping ideea de cotă da- 
torită faptului că nu doresc să fie promovate fără merit — ignorând în acelaşi 
timp faptul că şansele de reuşită politică a femeilor sunt sensibil reduse în 
societatea noastră. Pe de altă parte, româncele înclină să se subordoneze unui 
model autoritar de raportare la instituţii politice centrale şi, pe de alta, mo- 
delului patriarhal ce impregnează relaţiile societăţii civile. Modelele autohto- 
neja dispoziţia româncelor sunt fie femeia supusă şi oricând dispusă la sacri- 
ficiu de sine fie femeia care se prostituează pentru a obţine ce vrea (unde 
prostituarea trebuie luată în sens larg, de vânzare de favoruri şi servicii sexu- 
ale în schimbul unor beneficii materiale sau avantaje). O altă variantă de mo- 
del este de regăsit doar în alte culturi, în speţă cele occidentale.' 8 

Chiar dacă succesele femeilor în beneficiul afirmării propriilor lor 
drepturi nu sunt spectaculoase, chiar dacă nu s-a conturat o mişcare de femei 
în perioada postdecembristă, există totuşi o serie de reuşite care merită 
subliniate în acest context. Ele îndreptăţesc constatarea că în România există 
activism cu rezultate înspre echilibrarea balanţei dreptăţii sociale dintre cele 
două genuri. O serie de organizaţii pentru femei, o serie de acţiuni concertate 
ale ONG-urilor, sindicatelor şi celor implicate în politică (de pildă demonstra- 
ţia împotriva violenţei în familie din aprilie 2000, sau demonstraţia organizată 
pentru stoparea proiectului de lege care plafona venitul mamelor lăuze, din 
primăvara lui 2003 etc), dezvoltarea unor unităţi şi module de studiere a 
problematicii de gen, apariţia unor publicaţii tematice (de exemplu, revista 
AnA) — indică un grad sporit de implicare a femeilor şi bărbaţilor în domeni- 
ul afirmării drepturilor şi şanselor egale. Există rezultate concrete şi pozitive 
ale organizaţiilor de femei, de regulă obţinute cu sprijin internaţional — de 
menţionat aici Coaliţia pentru Sănătatea Reproducerii (cu contribuţia 
USAID), dar şi prezenta Coaliţie pentru Combaterea Violenţei în Familie 
care, din fericire, a reuşit să lanseze o campanie naţională de conştientizare 
benefică. Rămâne încă de evaluat care sunt rezultatele acestor campanii şi 
activităţii coakţiilor formate asupra cetăţenilor şi comportamentului lor. In 
genere „organizaţiile de femei continuă să vorbească mai ales între ele — 
ghetoizând discursul şi îngrădind aria de soluţii". '~ 

Şi totuşi, mai există excepţii — de luat în seamă campaniile conduse de 
organizaţii specifice — cum a fost cea a Asociaţiei pentru Promovarea Femei- 



Miroiu şi Popescu, 1999. 
Griinberg, AnaU^e, 2000. 

lor din România care ţintea violenţa împotriva femeilor (din vara anului 
2000), sau munca constantă de ani de zile pentru a contracara fenomenul 
violenţei în familie a organizaţiei ŞEF, sau multele sesiuni de training care 
ţinteau membrele de rând ale paradelor politice de orice orientare etc. Toate 
acestea se acumulează şi duc cu siguranţă la perspective diferite ale persoanelor 
care au intrat în contact cu aceste idei favorabile dreptăţii sociale de gen. 

Masteratul de stadii de gen de la Şcoala Naţională de Studii Politice şi 
Administrative, înfiinţat în 1998,'°° cu contribuţia crucială a doamnei profe- 
soare Mihaela Miroiu, cel similar înfiinţat în 2003 la Universitatea Babeş- 
Bolyai prin efortul doamnei profesoare Eniko Magyari-Vincze, cursurile 
susţinute la diferite facultăţi de litere, jurnalism, ştiinţe politice, filosofie etc. 
de la diferite universităţi din ţară pregătesc viitori specialişti. 101 Editura 
POLIROM a determinat deschiderea unei serii de lucrări intitulată „Stadii de 
gen" — unde au fost publicate traduceri, dar şi producţii autohtone care dez- 
voltă teme în acest domeniu cu aplicare la societatea românească. O serie de 
alte cărţi au fost publicate în cadrul altor edituri, dar în tiraje foarte mici şi 
fără a beneficia de distribuţii în librării la nivel naţional. 

încă se mai poate auzi argumentul că „ideile acestea feministe sunt adu- 
se la noi din alte părţi şi nu se potrivesc situaţiei de la noi" — ca şi cum libe- 
ralismul sau diferite alte ideologii adoptate la noi nu ar fi tot produse alogene 
dar care, cu toate acestea, exprimă aspiraţiile şi atitudinile unei părţi a cor- 
pului cetăţenesc românesc. La fel cum idealul libertăţii individuale, sau cel al 
minimizării amestecului statului în afacerile private, sunt legitime — deşi Ro- 
mânia de azi e altceva decât Anglia secolului XVII, aşa şi idealul femeii ca 
persoană autonomă şi cel al egalizării şanselor de reuşită socială sunt legitime 
— deşi România de azi e altceva decât Statele Unite de la mijlocul secolului 
XIX. Asemenea argumente sunt de natură să descurajeze o deja fragilă 
conştiinţă feministă în România. Nici nu ne-am putea imagina, de altfel, că pe 
plaiuri mioritice s-ar putea ivi dintr-o dată o Christabel Pankhurst, după cum 
nici un libertarian de genul lui Lysander Spooner. 

Şi întrucât statal joacă un rol important în mai tot ce se întâmplă, public 
cel puţin, nu e posibilă ignorarea rolului său în (ne)mişcarea de femei în Ro- 
mânia de azi. Deşi trăim în epoca în care problematica drepturilor femeilor 
s-a internaţionahzat şi în foruri speciale ale Naţiunilor Unite s-a stabilit im- 



1 Pentru mai multe detalii vesş Popescu, 2003. 

1 Pentru detalii a se vizita pagina de internet http//: www. genderomania.ro - pagi- 
nă realizată la iniţiativa unei inimoase tinere universitare, Theodora Văcărescu - 
care a reuşit să conecteze majoritatea universitarilor care predau cursuri de gen în 
universităţi româneşti prin intermediul acestei pagini web. 



89 



portanta creării în fiecare ţară a unui mecanism naţional al instituţiilor de stat 
care să asigure implementarea acestor drepturi, în România (semnatară a 
declaraţiilor ONU respective) nu a fost constituit un asemenea mecanism. 
Unitatea guvernamentală de cel mai înalt rang pe care o avem este o minus- 
culă Direcţie de Şanse Egale (cu patru angajaţi, inclusiv directoarea) în cadrul 
MMSS, în timp ce alte ţări au ministere care se ocupă de problematica fe- 
meilor, sau miniştri delegaţi pe lângă primul ministru. Această unitate nu are 
buget propriu, şi abia în 2003, la iniţiativa Delegaţiei Comisiei UE, s-a pus 
problema înfiinţării unei Agenţii Naţionale pentru Şanse Egale (tot în cadrul 
MMSS) dotată cu un buget de 2 milioane de euro, din care doar 10% vin de 
la guvernului român, restul provenind din fonduri europene. Oricât de meri- 
tuoasă ar fi activitatea unei direcţii mici, ca aceea din MMSS, ea nu poate 
avea jurisdicţie şi rezolva probleme referitoare la egalizarea şanselor în 
multiple domenii (sănătate, aplicarea legilor, activitatea poliţiei, 1 " 2 distribuire a 
bugetului etc). DSE a colaborat cu diferite organizaţii neguvernamentale şi a 
desfăşurat o activitate bogată, dar ea nu se poate ridica la nivelul unui minis- 
ter — nici din punctul de vedere al capacităţii, nici al prestigiului. 

In România nu s-a manifestat nicicând o puternică mişcare de femei — 
poate din pudoare, poate dintr-o prea adânc-înrădăcinată modestie şi încre- 
menire în „locul femeii", poate din cauza subdezvoltării economice sau din 
alte cauze. Au existat momente de vârf ale activismului pentru cauza femei- 
lor, perioade de implicare medie, dar şi perioade de acalmie totală (dacă igno- 
răm mobilizarea de partid, perioada dintre 1945-1990 a fost astfel). Ultimul 
deceniu şi jumătate pot fi caracterizate prin timiditate, ignoranţă şi spirit ci- 
vic. Sunt de salutat, totuşi, eforturile puţinelor persoane şi personalităţi care 
au ridicat în public probleme legate de egalitatea şanselor de gen. 



102 E suficient să amintesc aici importanţa atitudinii cadrelor de poliţie în cazuri de 
viol, violenţă domestică, sau — mai delicat — viol marital. 

Mişcarea de bărbaţi sau mişcarea tăcută 1 

5 9 5 



Mişcarea de bărbaţi este un fenomen relativ nou, care s-a afirmat după 
cel de-al doilea război mondial, dar care s-a manifestat pregnant aproximativ 
în aceeaşi perioadă cu cel de-al doilea val al mişcării de femei (anii '60 şi '70). 
Nu este o coincidenţă, desigur. Lumea postbelică s-a dovedit a fi, în timp, o 
altă lume decât cea interbelică. Una din trăsăturile definitorii ale acesteia e 
legată de schimbările de roluri de gen şi a raporturilor dintre sexe. Adaptarea 
la aceste schimbări a fost mai grea sau mai uşoară şi a fost percepută diferit 
de diferite grupuri sociale. 

In ciuda denumirii generice de „mişcare de bărbaţi" este vorba de o 
multitudine de manifestări — uneori chiar la antipozi (dacă ne gândim la 
bărbaţii feminişti şi la cei ultraconservatori ai Ligii Naţionale a Bărbaţilor din 
SUA anilor '50). Substanţa acestei mişcări se constituie din organizarea bărba- 
ţilor pentru apărarea drepturilor lor, pentru dreptate socială văzută din 
punctul de vedere al diferitelor categorii de bărbaţi. Informaţii despre 
mişcarea de bărbaţi sunt dificil de obţinut întrucât s-a scris mult mai puţin 
despre ea şi a avut proporţii reduse în comparaţie cu mişcarea de femei. 
Mişcarea de bărbaţi este un fenomen apărut în Statele Unite şi a cunoscut 
cea mai amplă dezvoltare în aceeaşi ţară. Ea a luat forma unei mişcări 
instituţionalizate de răsunet naţional şi internaţional. Ceea ce s-a întâmplat 
acolo este ilustrativ pentru problematica masculină şi pentru perspectiva 
masculină privind schimbările de roluri ale femeilor şi bărbaţilor în societate. 

Mişcarea de bărbaţi nu a apărut doar ca reacţie la mişcarea feministă, ci 
este un fenomen cu o problematică proprie şi un profil distinct. Se pot dis- 
tinge diferite tipuri de grupuri şi organizaţii care pun probleme legate de ro- 

2 

lurile şi drepturile bărbaţilor, după cum urmează: 

organizaţii „de reacţie^ la mişcarea feministă ale bărbaţilor non- 
feminişti; 

grupuri pentru drepturile bărbaţilor ale bărbaţilor non-feminişti (în ca- 
drul cărora un loc special îl joacă grupurile pentru drepturile taţilor); 



1 Denumirea de quiet movement (mişcare tăcută) aparţine lui Betty Friedan. 

2 Articol al lui Baumli Francis şi Williamson Tom, „The History of die Men's 
Movement" (1997), htm://\ vww.amazoncastle.com/ferninism/menhist.shtml 

* Backlash, în engleză. 

organizaţii ale bărbaţilor feminişti. 

In cadrul fiecăreia dintre aceste categorii există o diversitate care nu tre- 
buie neglijată. Şi aceasta e cu atât mai mult valabil pentru cea de-a doua cate- 
gorie descrisă mai sus. 

Reacţiile la mişcarea de femei 

Aceste reacţii au fost multiple, dar printre cele mai radicale se numără 

curentul care pleda pentru o răsturnare totală a tot ceea ce realizase mişcarea 
de femei, inclusiv schimbări legislative astfel încât femeile să fie scoase com- 
plet din serviciile publice, să nu mai lucreze în sectorul public şi să se 
reîntoarcă acasă. O singură organizaţie a avut o astfel de reacţie, anume Le- 
giunea Naţională a Bărbaţilor, 4 care a funcţionat la sfârşitul anilor '50 în 
SUA. Acest grup considera feminismul ca fiind o ideologie „comunistă" 3 şi 
ca fiind expresia declinului moralei americane. Legiunea Naţională a 
Bărbaţilor a fost în mare măsură produsul timpului său, în care punctul de 
vedere oficial impunea interpretarea oricărei schimbări sociale ca pe o încer- 
care de complot a Rusiei de a prelua conducerea lumii. Este perioada în care 
erau vânaţi trădători, ţapi ispăşitori, este perioada McCarthy-ismului, al 
vânătorii de „vrăjitoare". Şi este de remarcat că această ligă a apărut inde- 
pendent de primele semne ale celui de-al doilea val al feminismului. Este 
întrucâtva o mişcare anticipativă sau o organizaţie care a reacţionat la cele 
mai mici semnale de clătinare a rolurilor de sex tradiţionale — aşa cum s-au 
manifestat în timpul şi după cel de-al doilea război mondial. 

Grupuri pentru drepturile bărbaţilor ale bărbaţilor 
non -feminişti 

Unul dintre cele mai timpurii grupuri ce poate fi socotit ca parte a 

mişcării de bărbaţi şi care viza afirmarea unor drepturi ale bărbaţilor, a fost 
aşa-numitul United States Divorce Reforin înfiinţat la Sacramento, California, de 



4 National Men's Legion, în engleză. 

3 Este evidentă asemănarea dmtte ideea nazistă că „emanciparea femeilor este o crea- 
ţie a evreilor" şi cea a Legiunii Naţionale, care blama comuniştii pentru acelaşi lucru. 
" Reforma Divorţului în Statele Unite. 

Ruben Kidd şi George Partis în 1960. Membrii acestei mişcări pentru refor- 
marea divorţului erau în genere bărbaţi ce se considerau victimele unui sis- 
tem judiciar nedrept. Este vorba despre un sistem judiciar care avantaja pe 
mame, în opinia protestatarilor — iar acest sistem, inclusiv legile care îl fun- 
damentau, era un rezultat al mişcării de femei din prima parte a secolului 
XX. Anterior, americancele avuseseră un statut marital precar, la fel ca în 
multe alte părţi ale lumii. 

Richard Doyle este un personaj important în mişcarea americană de 
bărbaţi pentru eforturile lui de a aduce unitate mişcării de bărbaţi şi pentru 
faptul că a încercat să lărgească orizontul problematicii eliberării (non- 
feministe a) bărbaţilor dincolo de problema divorţului. In 1973, Doyle a 
format Asociaţia Drepturilor Bărbaţilor (MRA), 7 devenind preşedintele 
acesteia. Aparent paradoxal, asociaţia a fost de partea ratificării ERA 1 
(Amendamentului Drepturilor Egale). De ce? Pentru că membrii ei conside- 
rau că bărbaţii au fost cei care au avut cel mai mult de suferit datorită 
discriminării bazate pe apartenenţa la sexul masculin. Ulterior, Doyle a for- 
mat asociaţia MTLN* International, dar datorită personalităţii sale (de one-man- 
show") şi caracterului său dominator a îndepărtat posibili aliaţi. 

Mişcarea de bărbaţi îşi are şi ea doctrinarii ei. Unul dintre ei este Charles 
V. Metz, care a scris cartea Divorce and Custody for Men \ publicată în 1968. In 
această lucrare Metz trece dincolo de simpla plângere împotriva nedreptăţilor 
sistemului judiciar american, susţinând că societatea americană este dominată 
de femei, iar bărbaţii americani sunt primele victime ale acestei societăţi. 
Pentru Metz, bărbaţii înşişi sunt vinovaţi de faptul că femeile îi domină. 
Aceştia au deţinut poziţii de putere şi au folosit acea putere pentru a oprima 
alţi bărbaţi adoptând atitudini cavalereşti pentru a obţine favorurile şi apro- 
barea femeilor. Bărbaţii au abdicat singuri de la putere. „Trebuie să învăţăm 
din nou să fim capii de familie şi gospodărie" este îndemnul lui Metz. 12 Inte- 
resant de remarcat că Metz pune problema raporturilor dintre cele două sexe 
în termeni de putere. Din acest punct de vedere, există o coincidenţă între 
gândirea lui şi cea a multor feminişti. Doar că sensul în care se exercită pute- 
rea ar reprezenta un subiect de dispută. 

1 Men 's Rights Association. 
" Equal Rights Amendament. 

' Un joc de cuvinte: „MEN" înseamnă „BĂRBAŢI" în engleză. 
10 Spectacol al unui singur personaj. 
" Divorţ şi custodia copiilor. 

12 http://www.amazoncasde.com/ feniimsm/menhist.shtml 

O altă lucrare influentă care a găsit aderenţi gata de a se organiza în te- 
meiul ideilor sale a fost cartea lui Herb Goldberg intitulată Pericolele faptului de 
a fi bărbat: Supravieţuind mitului privilegiului masculina publicată în 1976. Această 
carte a înfierbântat imaginaţia câtorva bărbaţi din Columbia, statul Maryland, 
care au înfiinţat în 1977 grupul Bărbaţii Liberi (Free Men, Inc.). La început 
tema principală a grupului a fost următoarea: ceva este fundamental greşit în 
ce priveşte interpretarea feministă a experienţei masculine; probabil că 
experienţele masculine, modul masculin de a trăi realitatea socială sunt necu- 
noscute pubkcului; este deci necesară formarea unor grupuri ale bărbaţilor 
care să articuleze experienţele lor în diverse domenii şi care să le facă cunos- 
cute. Bărbaţii Liberi au iniţiat formarea de grupuri de „trezire a conştiinţelor" 
(consciousness-raising groups), au organizat conferinţe educaţionale anuale şi au 
publicat un buletin informativ. A fost creat chiar un manifest al Bărbaţilor 
Liberi intitulat The Men's Liberation Movement: A Perspective (Mişcarea de eliberare 
a bărbaţilor. O perspectivă). Bărbaţii Liberi nu acceptau teoria bărbatului ca 
opresor al femeii — teză feministă afirmată cu putere în anii '60 şi '70. Totuşi, 
această organizaţie a preferat dialogul cu grupurile de bărbaţi feminişti, con- 
siderând alte organizaţii de bărbaţi ca fiind prea de dreapta. Ei se situau un- 
deva la mijlocul spectrului stânga-dreapta în ce priveşte poziţia privind 
drepturile bărbaţilor, masculinitatea şi schimbările de roluri etc. 

Bărbaţii Liberi au început să aibă probleme interne legate de organizare 
şi funcţionare pe la începutul anilor '80. Coaliţia Bărbaţilor Liberi a încercat 
să reconstruiască organizaţia Bărbaţilor Liberi şi a reuşit. Principalul scop al 
coaliţiei era unul educativ şi una dintre modalităţile de a se manifesta educa- 
tiv public era organizarea de conferinţe publice. „Filosofia" sa se bazează pe 
ideea că cele două sexe sunt interrelaţionate prin natura istorică a compor- 
tamentului lor. Din punct de vedere politic s-au apropiat de grupurile pentru 
drepturile taţilor şi de grupul Drepturile Bărbaţilor (Aden's Rights, Inc.). Acest 
grup reuşise să atragă atenţia publicului asupra faptului că există aşteptări 
culturale privind o viaţă mai scurtă a bărbaţilor. Şi au reuşit acest lucru prin 
succesul obţinut în campania pentru schimbarea reglementărilor existente în 
statul Massachussetts, înlocuind reglementări care defavorizau bărbaţii cu 
reglementări egalitare a asigurărilor de viaţă pentru cele două sexe. 



" The Hazards of Being Male: Surviving the Myth of Male Privilege. 

Bărbaţii fetninişti 



La stânga spectrului îi găsim pe bărbaţii feminişti activi în mişcarea fe- 
ministă a celui de-al doilea val. In 1981 un număr de bărbaţi feminişti au 
înfiinţat Organizaţia Naţională a Bărbaţilor 14 , redenumită în 1983 
Organizaţia Naţională pentru Bărbaţi 15 şi mai târziu redenumită Organizaţia 

Naţională pentru Schimbarea Bărbaţilor. 16 Jurnalul oficial al acestei 

A 

organizaţii se numeşte Bărbaţi în schimbare: probleme de gen, sex şi politica — cu 
apariţii trimestriale, primul număr a fost publicat în 1981. Organizaţia mamă 
avea şaizeci de filiale (organizaţii locale), care au subscris la editarea jurnalului. 

Dialogul dintre grupurile de bărbaţi feminişti şi grupurile de drepturi ale 
taţilor a fost şi este practic nul. Bărbaţii Liberi sunt singurii care au păstrat 
legătura cu toate facţiunile. De-a lungul timpului însă relaţiile dintre Bărbaţii 
Liberi şi cei feminişti s-au deteriorat, principalul obiect de dispută fiind legat 
de problema bărbatului-opresor. Primii criticau femeile şi aduceau argu- 
mente în favoarea ideii că bărbaţii sunt afectaţi de sexism. Feminiştii au in- 
terpretat atitudinea Bărbaţilor Liberi ca fiind mai mult decât antifeministă, 
chiar misogină. Pe de altă parte, pentru grupurile de bărbaţi de dreapta, 
discuţiile în jurul problemei schimbărilor de roluri deschise de Bărbaţii Liberi 
îi situa pe aceştia din urmă ca fiind pro-feminişti. 

Excesele unor grupuri feministe şi atitudinile radicale ale unor 

organizaţii feministe din valul al doilea au determinat îndepărtarea unor 

bărbaţi feminişti de mişcarea de femei. Un număr semnificativ de bărbaţi se 

1 8 

înrolaseră în organizaţiile mişcării de femei din anii '60-'70. NOW, princi- 
pala organizaţie americană feministă era intitulată Organizaţia N aţională pen- 
tru Femei şi nu „a femeilor". Din comitetul ei de conducere făceau parte şi 
bărbaţi. Unul dintre bărbaţii fondatori ai organizaţiei şi membru al Comitetului 
Director al NOW din New York City pentru câţiva ani, Warren Farrell, s-a 
retras din această organizaţie, urmând o lime oarecum independentă. Farrell 
fusese dezamăgit de atitudinea celor din conducerea NOW, care refuzase o 
propunere legislativă ce ar fi asigurat custodia comună a părinţilor asupra 
copiilor. Aprecierea lui Farrell a fost că mişcarea de femei devenise nu o mişcare 
pentru drepturile omului, ci un grup oarecare de interese. Farrell s-a îndepărtat 



" The National Men's Organisation, în engleză. 

" The National Organisation for Men, în engleză. 

16 The National Organisation for Changing Men, în engleză. 

" Changing Men: Issues in Gender, Sex and Politics, în engleză. 

" National Organisation for Women, în engleză. 

de mişcarea de femei în forma sa instituţionalizată şi a publicat o serie de lucrări, 
referitoare la eliberarea bărbaţilor şi la înţelegerea experienţelor lor. 1J 

Farrell a publicat în 1993 o carte intitulată Mitul Puterii Masculine — titlu 
amintind de lucrarea lui Herb Goldberg (Pericolele faptului de a fi bărbat: 
Supravieţuind mitului privilegiului masculin, publicată în 1976). In cartea sa, 
Farrell demontează presupoziţii ale unor idei feministe privind puterea mas- 
culină şi modalităţile de dominare masculină. Farrell scrie despre experienţele 
masculine despre care nu se vorbeşte îndeobşte — cum ar fi presiunea asupra 
bărbatului de a asigura traiul familiei sale (şi rolul asumat de bărbaţi în acest 
sens) sau greutăţile derivate din prestarea serviciului militar — experienţe care 
îl arată pe bărbat într-o lumină mai adecvată decât doar cea de opresor. Fără 
îndoială că discuţiile privind experienţele masculine este extrem de bineve- 
nită şi punerea în context a raporturilor dintre sexe, la fel. Farrell pare să 
victimizeze întrucâtva pe bărbaţi şi să sugereze că este necesară reevaluarea 
vulnerabilităţilor lor — decât să fie văzuţi ca atotputernici şi privilegiaţi. 
Farrell s-a îndepărtat treptat de mişcarea feministă, apropiindu-se de poziţiile 
drepturilor bărbaţilor, glisând dinspre stânga mişcării de bărbaţi spre centru, 
poate chiar centru-dreapta. 

Un aspect optimist al experienţei bărbaţilor feminişti îl reprezintă 
Organizaţia Naţională pentru Bărbaţi împotriva Sexismului (National 
Organisation for Men Against Sexism sau NOMAS pe scurt), care a fost o 
organizaţie umbrelă pentru organizaţiile bărbaţilor feminişti. Deşi s-a 
destrămat în 1997, conferinţele anterior sponsorizate de NOMAS, intitulate 
Bărbaţi fi Masculinitate, au fost preluate şi organizate şi sponsorizate la nivel lo- 
cal. Unele organizaţii de bărbaţi la nivel de state încă mai păstrează numele 
NOMAS în titulatura lor, astfel că o revitalizare a organizaţiei este posibilă. 

Prima demonstraţie publică semnificativă a unor grupuri diferite din 
mişcarea de bărbaţi a fost organizată în Boston cu ocazia Zilei Tatălui, 21 în 
iunie 1982. Au participat o serie de grupuri şi organizaţii de bărbaţi non- 
feminişti, care au hotărât formarea unui Congres Naţional pentru Bărbaţi (the 
National Congress for Men). Cu toate acestea, nici acest Congres National nici o 
altă organizaţie a bărbaţilor nu a ajuns la gradul de dezvoltare, organizare şi 
finanţare al organizaţiei analoage pentru femei, NOW. Şi aceasta s-a datorat 



Vest bibliografia. 
Vest bibliografia. 

In ţările de tradiţie anglo-saxonă se sărbătreşte o Zi a Tatălui, în fiecare an în iunie. 

în mare parte neînţelegerilor de la vârf, dintre conducătorii diferitelor 
organizaţii componente. 

O serie de eforturi au fost făcute pentru a reface unitatea naţională a 
organizaţiilor de bărbaţi. Unul dintre ele, foarte inovadv, încerca să aducă 
împreună membrii acestor organizaţii prin intermediul internetului. David 
Usher a făcut o astfel de încercare. Puternic implicat în mişcarea pentru 
drepturile taţilor, Usher a folosit lista de corespondenţe a „Coaliţiei Taţilor 
Americani" {American Fathers Coalition) pentru a trezi interesul mulţimii de 
organizaţii masculine şi a le aduce la o întâlnire virtuală la o anumită dată. 
Prima demonstraţie de acest fel a avut loc la 4 octombrie 1996. 

Mişcarea mitopoetică 

Anii '90 au fost marcaţi de proeminenţa ideilor cuprinse într-o carte pu- 
blicată în 1990 şi care a stimulat o stârnit multe spirite masculine, astfel dând 
naştere aşa-numitei mişcări mitopoetice (Mythopoetics). Cartea se intitulează 
Ion-cel-de-Fier flron John) şi a fost scrisă de poetul american Robert Bly. In lu- 
crarea sa, Bly invocă un basm german al fraţilor Grimm şi invită la o 
regândire a relaţiilor dintre bărbaţi, a relaţiilor dintre fii şi taţi, a relaţiilor 
dintre fii şi mame, fiind puternic influenţat de psihologia lui Jung. Bly consi- 
deră că masculinitatea e în criză pentru că bărbatul de azi nu mai are nici o 
legătură cu bărbatul sălbatic al primitivităţii. Bărbatul tradiţional era destruc- 
tiv, dar cel de azi, blând şi sensibil nu-şi face şi nu face nimănui nici un bine. 

Cartea a inspirat o mişcare a bărbaţilor dornici de a-şi recupera o 
bărbăţie iniţială, aşa cum şi-o imaginau şi cum se inspirau din diverse surse, 
întreaga mişcare care s-a dezvoltat din sugestiile cuprinse în această carte şi 
s-a bazat foarte mult pe reînvierea şi căutarea unor ritualuri din diferite cul- 
turi ale lumii care să contribuie la revigorarea unui tip de masculinitate revo- 
lut. Protagoniştii mişcării mitopoetice făceau parte din clasa de mijloc, erau 
relativ înstăriţi, de vârstă mijlocie şi exclusiv albi (într-o societate multira- 
sială). Nici nu puteau fi decât din clasa de mijloc întrucât mişcarea s-a bazat 
foarte mult pe petrecerea împreună a multor sfârşituri de săptămână, lucru 
destul de scump pentru cineva cu un venit mic (costul pentru un week-end se 
situa între $200 şi $500)." 



22 Kimmel şi Kaufman, 1997. 

in ochii majorităţii americanilor şi a multor străini, mişcarea bărbaţilor a 
intrat în conştiinţe pornind doar de la manifestările mişcării mitopoedce: 
grupuri de bărbaţi albi din clasa de mijloc şi de vârstă mijlocie se duc în 
păduri şi dansează, îmbrăcaţi în piei de animale, bat tobele sălbatic, se îmbră- 
ţişează, urlă primitiv ş. a. Unii consideră că mişcarea mitopoetică e mult mai 
mult decât atât. Marvin Allen deplânge modul în care mass-media a discre- 
ditat mişcarea mitopoetică a bărbaţilor şi a transformat-o în senzaţional. Deşi 
Allen afirmă că el însuşi este feminist (pronunţându-se pentru egalitate şi 
dreptate între sexe) distinge tranşant între trăsături sinonime cu masculinita- 
tea, „conducere, independenţă, asprime, curaj, responsabilitate, stoicism", şi 
trăsături feminine ca „răbdare, vulnerabilitate, gentileţe, compasiune, 
empatie", 23 construind o frumoasă stereotipizare a celor două sexe. 

Pentru Kimmel şi Kaufman, mişcarea mitopoetică a bărbaţilor ascunde 
moduri tradiţionale de a gândi relaţia dintre cele două sexe, nepotrivite cu 
noul context social. 24 Ea indică faptul că cei mai afectaţi de schimbările pro- 
duse în a doua jumătate a secolului XX în ce priveşte rolurile masculine şi 
feminine, au fost bărbaţii albi între 30 şi 50 de ani din clasa de mijloc, iar 
mişcarea mitopoetică le-a oferit un debuşeu în acest sens. Definirea tradiţio- 
nală a masculinităţii s-a bazat pe noţiunea de autonomie economică. Această 
autonomie, împreună cu patriarhia publică (sau puterea masculină în dome- 
niul public) au constituit temeiul sentimentului de securitate al bărbaţilor. 
Acest sentiment de securitate ca şi identitatea masculină construită tradi- 
ţional au fost serios zdruncinate în cea de-a doua jumătate a secolului XX. 
Kimmel şi Kaufman apreciază că „probabil nimic nu a avut un impact cultu- 
ral mai mare în criza masculinităţii decât mişcarea femeilor". Mişcarea 
mitopoetică a bărbaţilor este o invocare a certitudinii privind bărbăţia (şi ce 
înseamnă ea) „într-o societate în care atât puterea bărbaţilor cât şi definiţiile 
de gen rigide sunt puse în discuţie 25 de către feminism". 26 Mişcarea 
mitopoetică conţine o presupoziţie privind un sens esenţializat al bărbăţiei pe 
care încearcă să îl recupereze prin ritualuri şi practici atent selectate din toate 
părţile lumii. Cercetările antropologice arată că toate culturile celebrate de 
mitopoeţi ca facilitând accesul la bărbăţia esenţială sunt culturi în care 
bărbaţii erau dominanţi, iar femeile aveau statuturile cele mai scăzute. 



23 Allen, 1997: 403. 

24 Kimmel şi Kaufman, 1997:407. 

25 Challenged în engleză = termen care se poate tălmăci în română în funcţie de con- 
text, dar nu se poate traduce exact. 

26 Kimmel şi Kaufman, 1997: 408. 

în orice caz, într-o formulare simpatică Kimmel şi Kaufman scriu: „We 
need more Ironing Johns, not more Iron John/' („Avem nevoie de mai mulţi Ioni care să 
calce [rufe] decât de Ioni de Fier"), sugerând aici că este mai important pentru 
bărbaţi să înţeleagă şi să accepte schimbările sociale şi de roluri ale celor 
două sexe decât să adere rigid şi chiar să cultive o noţiune de bărbăţie şi 
masculinitate complet nepotrivite evoluţiilor sociale recente, cum o face 
mişcarea mitopoetică a bărbaţilor. 

Studii ale bărbaţilor 

Studierea problematicii bărbatului în societate şi-a găsit expresii şi din 

punct de vedere instituţional. Astfel, în 1986 a fost înfiinţată Asociaţia Stu- 
diilor Bărbaţilor 27 , iar mai târziu Asociaţia Americană a Studiilor Bărbaţilor 
{American Men's Studies Association) în 1991. Aceasta din urmă este un 
consorţiu de profesori universitari care predau studii ale bărbaţilor în diferite 
universităţi. Studiile privind masculinităţile au luat amploare în special înce- 
pând cu mijlocul anilor '90. Azi există reviste specializate şi catedre de studii 
ale masculinităţilor care înfloresc asemenea celor de studii de gen, care au 
deja o istorie mai îndelungată. 

Este interesant de remarcat faptul că de-a lungul întregii sale istorii 
mişcarea de femei a avut o susţinere destul de puternică din partea bărba- 
ţilor, chiar dacă aceasta a presupus o mişcare contra valului în societate, în 
timp ce mişcarea bărbaţilor nu s-a bucurat de un sprijin similar din partea 
femeilor. 28 Posibil că modalităţile de expresie a organizaţiilor de bărbaţi nu 
au fost cele mai potrivite şi că problematica drepturilor femeilor este mult 
mai pregnantă în comparaţie cu cea a drepturilor bărbaţilor. E posibil ca 
unele din manifestările mişcării de bărbaţi să conţină elemente tradiţionaliste 
incompatibile cu viziunile feministe. în unele manifestări femeile nici nu sunt 
admise — ca de pildă în mişcarea mitopoetică — pentru că implicarea lor ar fi 
contrariul esenţei mişcării. Poate şi pentru că revendicările şi mişcarea însăşi 
a bărbaţilor este prea puţin cunoscută. Sau poate toate aceste elemente la un 
loc explică implicarea redusă a femeilor în mişcarea de bărbaţi. 



Men's Studies Association. 

Baumli Francis şi Williamson Tom, „The History of the Men's Movement" 
(1997), http://www.amazoncasde.com/ feminism/menhist.shtml 

Despre feminisme 



în multe din discursurile cotidiene se consideră implicit că există un 
unic „feminism" căruia i se atribuie, în funcţie de atitudinile vorbitorului, 
caracteristici care nu au legătură cu ideile emise de diferitele curente femi- 
niste. „Feminismul" se constituie din mai multe feminisme, care sunt diver- 
gente prin unele din argumentele lor. 

1, Ce nu este „feminismul"? 

„Feminism" este o noţiune mai puţin familiară în spaţiul nostru. 

Mişcarea de femei afirmată în anii '60 şi '70 în Occident a lipsit din România. 
La fel şi ideologia care a însoţit mişcarea. Partidul Comunist Român a pretins 
că a rezolvat o dată pentru totdeauna problema egalităţii dintre femei şi 
bărbaţi. Iar anii de după 1989 nu au adus în avanscena politică ceva care să 
semene a mişcare de femei. Nici producţia teoretică nu a fost suficient de bo- 
gată pentru a dezvălui conţinutul politic şi complexitatea „feminismului".' 

în ciuda unei culturi deficitare privind această mişcare politică cu 
ramificaţii mondiale, mulţi români sunt anti-feminişti convinşi. Mulţi se 
ghidează după criticile pe are le aud când pleacă în Statele Unite (fără să fie 
informaţi despre fondul şi originea problemelor) sau după unele gesturi, cum. 
ar fi refuzul unor femei de a li se deschide uşa sau de a li se oferi „ajutor" la 
coborârea dintr-un mijloc de transport — atitudini care li se par bizare, obiş- 
nuiţi fiind cu alte maniere, tradiţionaliste. Acest antifeminism-fără-cunoaş- 
terea-feminismului se suprapune peste un misoginism răspândit în mod cu- 
rios în egală măsură la bărbaţi şi femei — la femei manifestându-se ca neîmpă- 
care cu sine sau chiar ca ură de sine. 2 Atât antifeminismul, cât şi misoginis- 
mul, sunt moduri distincte de „încremenire în proiect" şi se bazează 
deopotrivă pe lipsa de informare şi, într-o anumită măsură, pe rea credinţă. 
Pentru a identifica ceea ce nu este feminismul mă voi folosi de o manieră 
indirectă: prezentarea celor mai flagrante prejudecăţi despre feminism. 



1 Abia în ultimii doi ani am început să avem pe piaţă o literatură feministă, repre- 
zentată totuşi de foarte puţine volume, dintre care multe cu circulaţie restrânsă la 
cei iniţiaţi în domeniu. 

2 Termenul analog celui de „misogin" pentru a desemna ura faţă de bărbaţi este de 

„misandrie", mult mai puţin cunoscut şi folosit. 

Câteva prejudecăţi despre feminism 



Iată câteva dintre cele mai populare prejudecăţi: 

„Feminismul descrie femeile ca pe nişte victime, bărbaţii fiind vinovaţii 

pentru această victimizare a femeilor", 

„Feminismul este promovat de femei urâte, bătrâne, divorţate sau 

nedorite de bărbaţi", 

„Feminismul este o ideologie în exclusivitate a lesbienelor", 
„Feminismul este esenţialmente o mişcare anti-bărbaţi" , 
„Feminismul este o ideologie care dispreţuieşte munca casnică", 
„Feminismul este o ideologie occidentală neadecvată realităţilor 

româneşti". 

„Feminismul descrie femeile ca pe nişte victime, bărbaţii fiind vinovaţii pentru această 

victimizare a femeilor." 

Această opinie ignoră diversitatea feminismelor. Există o mare varietate 
de curente feministe, cum am văzut deja — liberal, socialist, marxist, psihana- 
litic, postmodern, radical, ecofeminism etc. Doar în cadrul unora dintre 
concepţiile feministe femeile sunt într-o anumită măsură portretizate ca vic- 
time: în unele scrieri radicale, de pildă. Dar în majoritatea scrierilor feministe 
femeile nu sunt prezentate ca victime, dimpotrivă, ele sunt apar ca persoane 
care luptă pentru drepturile lor. Cel mai bun exemplu în acest sens, îl 
reprezintă curentul relativ recent afirmat în Statele Unite (în anii '90 ai seco- 
lului XX), care poartă numele de />0MT-feminism. 3 Acest feminism evi- 
denţiază schimbările în raporturile de putere dintre bărbaţi şi femei în socie- 
tate din ultimele decenii — schimbări favorabile părţii feminine. Powr-femi- 
nism este un feminism anti-victimizator, optimist, neresentimentar, care este 
preocupat de parteneriatul dintre femei şi bărbaţi, care valorizează preocu- 
pările şi realizările femeilor mai presus de orice. El conţine o expunere raţio- 
nală şi lucidă a stadiului în care femeile se găsesc pe piaţa muncii, în relaţiile 
economice, politice, interumane etc. 

Dar power-fcmmism nu este singurul curent feminist care nu victimi- 
zează femeia. In majoritatea scrierilor feministe, sublinierea caracterului pre- 
car al condiţiei sociale a femeilor este dublată de ideea că ele sunt capabile şi 
vor să schimbe această condiţie. Ele sunt văzute ca persoane capabile de a-şi 



3 Poiver-feminism (engleză) se traduce cuvânt-cu-cuvânt „feminism-putere". Acest cu r 
rent desemnează chiar o tendinţă inversă victimizării, potrivit căreia femeile sunt 
puternice, ele sunt responsabile în mod absolut de ceea ce li se întâmplă şi sunt 
stăpâne pe destinul lor. 

depăşi condiţia prezentă, în măsura în care acesta este cazul. Este o in- 
terpretare îngustă şi chiar rău-voitoare aceea care vede în manifestele sau în 
doctrinele feministe o absolută victimizare a femeilor sau o învinovăţire gro- 
sieră a tuturor bărbaţilor pentru condiţia lor. Desigur că putem găsi în noia- 
nul de documente ale celui de-al doilea val expresii foarte dure la adresa 
bărbaţilor, văzuţi drept opresori ai femeilor, dar acelaşi tip de excese le pu- 
tem regăsi şi în cadrul mişcării bărbaţilor, ca să nu menţionăm aproape toată 
istoria gândirii politice care le desconsideră explicit pe femei. 

feminismul este promovat de femei urâte, bătrâne, divorţate sau nedorite de bărbaţi. " 

Reprezentanta cea mai ferventă a power-femmismu/ui, despre care vor- 
beam mai sus, Naomi Wolf, este o femeie tânără, frumoasă, heterosexuală, 
căsătorită, are un copil şi se declară a fi fericită. Şi sunt multe femei feministe 
asemenea ei. Sofia Nădejde, Christabel Pankhurst, Simone de Beauvoir, Glo- 
ria Steinem sau Germaine Greer străluceau prin apariţia lor şi nu au avut mai 
multe succese sau eşecuri în viaţa personală decât femeile obişnuite. Pe de 
altă parte, din ce în ce mai mulţi bărbaţi se declară feminişti. Alţii sunt 
feminişti fără să se declare ca atare, sau poate chiar fără să ştie. 

Această prejudecată conţine în sine o atitudine misogină şi trimite la 
anumite standarde violent sexiste. Potrivit acestor standarde, femeia trebuie 
să fie perpetuu tânără, frumoasă, supusă, îndatoritoare, dependentă, disponi- 
bilă oricând şi dornică de a depinde şi a se supune unui bărbat. 

Femeile pot deveni feministe ca urmare a unor nemulţumiri profunde 
privind modul în care sunt privite şi tratate în societate. Dar aceasta nu este 
singura cale către deve'nirea feministă. Un simţ al dreptăţii sociale şi al 
solidarităţii feminine, sau pur şi simplu al solidarităţii umane în cazul 
bărbaţilor feminişti, pot să se întâlnească în firea unei persoane şi să conducă 
la această opţiune valorică de preţuire a demnităţii umane şi de acţiune în 
temeiul acestei opţiuni. 

„Feminismul este esenţialmente o mişcare anti-bărbaţi. " 

Această prejudecată indică mai curând o atitudine defensivă. Ea îşi 
poate găsi rădăcinile într-o serie de exprimări şi expresii dure vehiculate în 
zorii celui de-al doilea val al feminismului. Un exemplu: într-un manifest al 
organizaţiei americane Southern Women se promova ideea abţinerii de la acti- 
vitate sexuală care să includă bărbaţii, de la contacte heterosexuale de pene- 
trare." Dar aceste atitudini nu descriu esenţa mişcării feministe. Majoritatea 
feministelor sunt femei heterosexuale cu un considerabil potenţial de relaţio- 



' A. Southern Women's Writing Collective, 1994. 

nare intimă şi care nu consideră abstinenţa drept o soluţie. Abstinenţa de la 
relaţii heterosexuale , considerate a fi chintesenţa subordonării femeilor de 
către bărbaţi de către un anumit curent feminist, a surâs doar unor comunităţi 
insulare care au transformat temporar ideologia lor în religie. 

O serie de manifeste feministe, în special la început 3 , identificau pe 
bărbaţi drept vinovaţi pentru situaţia oprimantă a femeilor. Treptat, repre- 
zentanţii „sexului tare" au fost înlocuiţi în rolul de vinovaţi cu structuri de 
putere. Cu alte cuvinte, dacă la început au fost învinovăţiţi bărbaţii pentru 
oprimare şi femeile pentru starea de a se lăsa oprimate, mai târziu au fost 
identificate structuri de dominare şi reţele de relaţii privilegiate care explicau 
asimetriile de statut social dintre bărbaţi şi femei. 

In esenţă, mişcarea feministă este o mişcare constructivă, care pune ac- 
cent pe construirea de alternative pentru femei, în ideea reechilibrării 
„balanţei de putere" dintre femei şi bărbaţi. Feminismele sunt mişcări anti- 
inerţiale: îndreptate împotriva inerţiei unor relaţiilor asimetrice de putere 
dintre cele două sexe şi împotriva imobilismului acestei asimetrii. Recent, tot 
mai multe scrieri feministe pun accent pe asumarea responsabilităţii de către 
femei în schimbarea relaţiilor de gen, spre deosebire de scrieri mai timpurii 
axate pe înlăturarea subordonării faţă de bărbaţi. 

feminismul este o ideologie care dispreţuieşte munca casnică. " 

In mişcarea feministă a anilor '60 şi '70 a existat tendinţa de răsculare 
împotriva muncii casnice şi aceasta poate fi asemănată revoltei muncitorilor 
din secolul XIX împotriva maşinilor cu ajutorul cărora erau exploataţi. A 
fost mult acuzată închiderea în universul casnic, pentru că această închidere 
le condamna pe femei la inegalitate socială şi la o diviziune a muncii foarte 
tranşant determinată: femeilor le aparţinea spaţiul privat şi erau stăpâne acolo 
(atât cât puteau fi de stăpâne în condiţiile în care mijloacele de trai erau asi- 
gurate de către soţi) în timp ce bărbaţilor le aparţinea lumea largă a spaţiului 
public, unde au fost şi au rămas stăpâni. Dar aceste critici nu au fost absolute 
şi urmăreau, în ultimă instanţă, lărgirea orizontului femeilor, ieşirea lor în 
spaţiul public şi afirmarea lor socială. 

O serie de feminişti au fost intens preocupaţi de valorizarea şi 
recunoaşterea socială a muncii casnice a femeilor. Se remarcă preocuparea 
practică de a măsura valoarea acestei munci şi de a găsi soluţii pentru a o 
remunera. In România 7 1 % din lucrătorii familiali neremuneraţi sunt femei 1 ' 
iar contribuţia lor la realizarea produsului intern brut nu este recunoscută. 



' E vorba aici de cel de-al doilea val. 

6 Femei şi bărbaţi în România, UNDP, 2000: 19. 

Atitudinea, încă preponderentă, potrivit căreia este treaba femeii să gătească, 
să spele, să facă curat, să îngrijească copiii etc. este depăşită în lumea civili- 
zată. Forme combinate de distribuţie echilibrată a muncii domestice şi de 
facilităţi în achiziţionarea şi folosirea aparatajului de uz casnic au luat locul 
supraîncărcării femeilor cu dubla zi de muncă. In România de azi, o mare 
parte a muncii neplătite este preluată de către femei acasă — îngrijirea vârstni- 
cilor, a celor bolnavi, a copiilor etc. — pentru că statul nu mai oferă servicii de 
calitate cetăţenilor săi în ciuda impozitării excesive. 

feminismul este o ideologie occidentală neadecvată realităţilor româneşti. 

Această idee ascunde o mare ipocrizie în care se complac mulţi români. 
Ea este construită pe fondul următoarei logici: «noi românii suntem creştin- 
ortodocşi şi respectăm femeile ca femei; căminele noastre sunt armonioase; 
la noi există înţelegere între soţi; în România există egalitate între femei şi 
bărbaţi, consfinţită prin Constituţie şi alte legi». Contrar acestei logici aparent 
coerente şi realiste, dar în mare măsură fanteziste, realitatea românească arată 
altfel: violenţă intrafamilială, preponderent îndreptată împotriva femeilor şi 
copiilor, de proporţii - peste 90% din cazurile de violenţă intrafamihală sunt 
îndreptate împotriva femeilor, 30% din femei sunt agresate în familie 7 - vic- 
time ale violurilor arătate cu cruzime în mass media (fără ca violatorii să fie 
expuşi), femeile tinere cele mai afectate de şomaj 8 ş. a. m. d. 

Toate aceste fenomene indică existenţa unui temei solid pentru coagula- 
rea de atitudini şi acţiuni feministe în România, chiar dacă ele au un specific 
românesc şi diferă întrucâtva de condiţia femeilor din occidental Europei sau 
din SUA. Din nefericire, nici până azi nu s-a ajuns la înfiinţarea unei federaţii 
de organizaţii pentru drepturile femeilor la nivel naţional, care să articuleze 
problemele complexe cu care se confruntă această majoritate de gen, femeile. 
O mare parte a femeilor (săracele săracilor, cum spune Mihaela Miroiu)' 
poartă în tăcere poveri mai grele decât minoritatea de gen, bărbaţii, care deţin 
poziţiile cheie în luarea de decizii economice şi politice în România. 

O altă prejudecată este aceea că femeile nu pot fi solidare şi că este în 
natura lor să se atace şi să se „faulteze" reciproc. Fără a subestima potenţialul 
individualist feminin, apreciez că această afirmaţie este nefondată întrucât 
presupune că un set de atitudini derivate din condiţia lor de fiinţe umane 
subordonate social ar fi valabil în orice condiţii. Dincolo de aceasta, să nu 



7 Interviu cu Monica Secoşan (director Asociaţia pentru Promovarea Femeilor, Timişoara), 

Buletin Informativ, FSD, decembrie 2001. 
* Femeile şi bărbaţii in România, UNDP, 2000. 
" Ve%i: România. Starea de Fapt, Bucureşti, Nemira, 1998. 

uităm sublimele dovezi de solidaritate feminină din diferite ţări şi momente 
istorice, evocate chiar în această carte. 

/ 

Feminism şi lesbianism 

Feminismul nu a inventat lesbianismul, 
iar lesbianismul nu e acelaşi lucru cu feminismul. 

(Sheila Tobias, 1997) 

O altă prejudecată, nediscutată mai sus, spune că: „Feminismul este o ideo- 
logie în exclusivitate a lesbienelor". Această frază nu este rostită simplu- 
constatativ, ci are încărcătură peiorativă. A spune că este o „ideologie a 
lesbienelor" înseamnă a spune că «este o ideologie a unor femei „perverse" 
care se discreditează social prin preferinţele lor sexuale, o ideologie susţinută 
de femei care nu sunt „la locul lor"». 10 Apare o dată o valorizare negativă a 
femeilor cu orientare sexuală lesbiană şi această valorizare se transferă mai 
departe feniinismului. De aici şi atitudinea multor femei occidentale care neagă 
despre ele însele că ar fi feministe. In societate (inclusiv în cea românească) există 
o teamă de a fi socotită „anormală", de a te îndepărta de la norma „femeii la 
locul ei" — şi aceasta este cu atât mai valabil pentru generaţiile mai vârstnice. 

Această prejudecată indică şi o atitadine homofobă, resentimentară faţă 
de minoritatea de preferinţă sexuală a lesbienelor. Mascat, ea condamnă şi 
relaţiile de apropiere afectivă, emoţională şi chiar de solidaritate feminină — 
toate elemente fundamentale ale unei atitudini feministe. Să presupunem că, 
într-adevăr feminismul ar fi o ideologie a lesbienelor. Atunci, ce ar face-o să 
nu fie valabilă în ce le priveşte pe heterosexuale? Cert este că feminismul 
vizează, în ciuda conservatorilor fără leac, mult mai mult decât eliberarea 
sexuală şi mult mai multe obiective politice decât o cere „locul femeilor"! 

Intr-o mare măsură feminismul şi lesbianismul au fost şi sunt două lu- 
cruri diferite, dar care în mod logic ar fi trebuit să meargă mână în mână de 
îndată ce s-au descoperit una pe alta. Feministele şi feminiştii ar fi trebuit să 
includă problematica dreptului fiecărei femei de a-şi manifesta preferinţa 
sexuală fără interferenţa autorităţii de stat sau a oricărei autorităţi (vocea 
tradiţiei, morala de un fel sau altul etc). Lesbienele ar fi trebuit să susţină 
agenda feministă întrucât era în avantajul lor, al promovării drepturilor lor. 



Ca şi cum ar trebui să aibă un loc al lor. De ce ar trebui femeile să aibă un loc al lor? 
Cine defineşte care le este locul? De ce oare expresia „bărbat la locul lui" nici nu există? 

Dar lucrurile nu au stat aşa. în anii '60, în vâltoarea mişcării de femei, 
lesbienele" le întrebau pe feministe: Cum de vă puteţi culca cu inamicul [citeşte: 
bărbatul — n. a.] ? Pentru lesbiene nici o feministă autentică nu ar „alege" să fie 
heterosexuală pentru că bărbaţii au fost văzuţi ca fiind cauza oprimării lor. Pen- 
tru pionierele feministe mişcarea lesbiană reprezenta o adevărată ameninţare 
(„ameninţarea lavandei" 12 ) întrucât plana pericolul ca mişcarea feministă să fie 
asimilată cu mişcarea lesbienelor, a celor cu preferinţă exclusiv homosexuală. O 
bună bucată de timp NOW" nu a avut legături cu femeile din incipienta mişcare 
lesbiană. Lesbienele au început să se organizeze către sfârşitul anilor '70 formând 
grupuri numite provocator precum: Radicalesbians, sau Lavander Menace Group 
(Grupul Lavandelor Ameninţătoare). Integrarea mişcării lesbiene a pus proble- 
me serioase, inclusiv teoretice: feminiştii riscau să aibă un comportament sexist 
chiar faţă de femei (lesbiene) dacă refuzau să coopereze! 

Pentru Betty Friedan, „mişcarea femeilor... nu a avut nimic cu lesbia- 
nismul sau cu renunţarea la... iubirea bărbaţilor". 14 Friedan a fost un caz 
aparte, ea luând o poziţie oarecum rigidă faţă de problema lesbianismului. 
Kate Millet, o altă cunoscută teoreticiana a mişcării de femei, era căsătorită 
dar a recunoscut public că este bisexuală. Alte militante de marcă, indiferent 
de orientarea sexuală, dar incluzând un număr considerabil de heterosexuale , 
au afirmat că feministele şi lesbienele luptă pentru acelaşi scop: Gloria 
Steinem (fondatoarea revistei Ms.), Susan Brownmiller (autoarea unei celebre 
cărţi despre viol ls ), Aileen Hernandez (a doua preşedintă a NOW). Pentru 
Steinem, de pildă, cerinţa ca sexul să se reducă la cel desfăşurat în cadrul ma- 
riajului patriarhal cu scopul exclusiv de a procrea reprezintă o problemă atât 
pentru feministe (luptătoare sau activiste pentru drepturile femeilor), cât şi 
pentru lesbiene (luptătoare pentru drepturi sexuale ale femeilor). 16 

Problema raporturilor dintre feminism şi lesbianism este şi una de con- 
formitate socială. Oare câte femei cu înclinaţii lesbiene nu s-au căsătorit din 
motive de conformitate socială şi acum suportă consecinţele sexuale şi de 
relaţionare familială aferente? Consider că orice feministă ar trebui să se 
ralieze la (sau să simpatizeze cu) activitatea grupurilor de lesbiene şi homo- 
sexuali pentru a elimina acele prevederi legislative, practici, mentalităţi şi ati- 
tudini care prejudiciază libertatea sexuală a femeilor şi bărbaţilor deopotrivă. 



" Aci mă refer la lesbienele care au decis să fie militante pentru drepmrile lor sexuale. 
12 Lavanda şi culoarea lavandei fiind simbolul ales de lesbiene. 
" National Organisation for Women. 
l4 Fnedan, 1976: 158. 
" Vein Bibliografia. 

16 Ms, septembrie-octombrie 1993: 35-6. / 

Feminism şi antifeminism 



Antifeminismul este o formă de manifestare a misoginismului şi nu 
cunoaşte diferenţiere de sex în rândul celor care îl susţin. Este în mod egal 
distribuit printre femei şi bărbaţi. Cum suntem încă departe de a şti ce este 
feminismul, am înainta în cercetare dacă ne-am îndrepta atenţia asupra dife- 
ritelor faţete ale antifeminismului. Mişcarea anti-sufragiu este o expresie 
elocventă a antifeminismului. Dorinţa de a obţine dreptul de vot a trezit atât 
de multă aversiune în Imperiul Britanic, încât s-a format o Ligă Naţională 
Anti-Sufragiu şi chiar a fost alcătuit şi circulat un manual anti-sufragiu! 
Mişcării sufragetelor i s-a opus şi Regina Victoria însăşi. 

Motivaţiile mişcării antisufragiu au variat de la invocarea caracterului 
nepatriotic al luptei pentru sufragiu, la desexualizarea femeilor şi de la eroda- 
rea pasivităţii lor naturale(î), a submisivităţii şi a feminităţii lor până la ame- 
ninţarea securităţii naţionale." Votul pentru femei era considerat un pericol 
naţional pentru Heber Hart. Pentru Mărie Corelli, ori eşti femeie, ori sufra- 
getă, ambele calităţi fiind incompatibile. Asemenea verdicte şi acuzaţii au mai 
fost aduse feminiştilor din diferite perioade ale mişcării pentru drepturile 
femeilor. Christabel Pankhurst, poate cea mai activă sufragetă din Anglia 
începutului de secol XX, considera că bărbaţii cu opţiuni anti-sufragiu văd 
femeile doar ca obiecte sexuale şi că temerea lor cea mare era ca nu cumva 
odată ce votul va fi fost obţinut, femeile să vrea şi drepturi egale în dormitor! 

Teama de schimbare în genere şi mai ales teama de schimbarea de roluri 
au fost principalii inamici ai mişcărilor de emancipare. In cazul sufragiului 
pentru femei, dobândirea acestuia însemna activism, ieşire în spaţiul public, 
preluarea unui rol perceput ca fiind masculin, îndepărtarea femeilor de roluri 
percepute ca feminine: pasivitate, preocupare cu treburile casnice, lipsă de 
îndrăzneală (mai ales publică), subordonare, supuşenie. Printre oponenţii faţă 
de sufragiu nu s-au numărat doar bărbaţi. Femeile însele, în concert cu 
bărbaţii conservatori, au fost cele mai fervente opozante faţă de votul fe- 
meilor. Pentru multe opozante la sufragiu a acţiona în mod public şi a-ţi 
afirma public opinia faţă de sufragiu era ceva total nefeminin şi de aceea ele 
au „protestat" subteran, în discuţii private sau prin încurajarea bărbaţilor de a 
se împotrivi votului femeilor. 

Un alt exemplu celebru de manifestare a antifeminismului a fost campa- 
nia împotriva Amendamentului Drepturilor Egale la Constituţia SUA (ERA 
sau Equal Rights Amendment), propus de organizaţiile feministe din anii '60- 



Heber Hart - Woman's Suffrage: A National Danger sau Sufragiul femeilor: un pericol 
naţional, 1912. 

70. La 22 martie 1972 Congresul a votat ERA, urmând ca în decurs de 7 ani 
să fie ratificat de trei pătrimi din state (adică 38 de state). După un an fusese 
deja acceptat în 30 de state", dar în următorii 6 ani, doar 5 state l-au mai 
votat, în ciuda extinderii timpului de ratificare până în 1982. ERA nu a fost 
ratificată până la urmă în mare parte datorită activismului unei republicane, 
care a devenit vice-preşedinta Federaţiei Naţionale a Femeilor Republicane 
în 1966 şi care candidase fără succes de câteva ori pentru a intra în Congres, 
pe nume Phyllis Schlafly. 

In viziunea lui Schlafly femeile au totdeauna nevoie de mai multă 
protecţie întrucât ele sunt dependente prin natura lor (pretindea ea) şi în ori- 
ce caz mai dependente decât bărbaţii, iar mamele nu pot asigura aceeaşi se- 
curitate financiară ca şi soţii. Evident, Schlafly lua drept neschimbabile con- 
diţia socială şi structura socială care confereau femeilor statutul de depen- 
denţă faţă de soţ şi de vulnerabilitate financiară crescută a mamelor. 1 " Pentru 
Schlafly era ceva de neconceput că o femeie ar dori să lucreze ca reparator 
de linie telefonică de pildă, când ar putea alege să fie operatoare (chiar dacă 
inevitabil mai prost plătită) sau că poţi să alegi ca femeie să fii independentă 
dacă poţi fi dependentă de un bărbat cu bani! 

Categoria de femei la care a avut cel mai mare succes campania anti- 
ERA a fost cea a femeilor care se simţeau ameninţate de schimbările de rol. 
Mai precis, categoria femeilor pentru care respectul, autoritatea şi securitatea 
consta în poziţia lor în familie şi comunitate şi reflecta în primul rând statutul 
soţilor lor. Majoritatea suporterelor lui Phyllis erau casnice. Pentru ele agen- 
da Organizaţiei Naţionale pentru Femei (NOW) era o ameninţare la adresa 
stabilităţii căminelor lor, pentru că făcea mult mai acceptabilă social o even- 
tuală părăsire a lor de către soţi. 20 Este remarcabil faptul că nici un bărbat nu 
s-a alăturat mişcării anti-feministe a lui Phyllis Schlafly. 

Antifeminiştii argumentează că diferenţele de sex sunt înnăscute şi de- 
terminate biologic, în timp ce feminiştii consideră că există o condiţionare 
socială la mijloc. 21 Desigur că feminiştii nu susţin teza absurdă conform 
căreia nu există diferenţe biologice la naştere (şi ulterior) între femei şi 
bărbaţi. Ei spun însă că semnificaţia diferenţelor se construieşte social şi 
cultural, astfel încât diferenţele biologice devin umbrite de către cele con- 



18 Primul fiind statul Hawaii, după 22 minute de la votarea în Congres. 

" Legea egalităţii de şanse privind creditul (Equal Credit Opportunities Act) a fost 
adoptată doar în 1974. Până atunci femeile măritate, chiar dacă aveau un serviciu 
şi erau independente financiar, nu puteau să ceară credit de la bancă. 

20 Tobias, 1997: 150. 

2j Robyn Rowland, 1994. 

struite social. Un simplu exemplu: daca biologic femeia este singura care 
poate da naştere, hrănirea copilului de către mamă după încetarea alăptării nu 
este deloc ceva biologic ci ceva cu care ne-am obişnuit. Mulţi spun: este na- 
tural ca mama să continue să-şi hrănească copilul. Feminiştii ar spune că nu 
este cu nimic mai puţin natural ca tatăl să hrănească copilul deopotrivă. De 
asemenea, rolul de îngrijitoare a copilului atribuit femeilor este şi el construit 
şi transmis social. 

O altă faţetă a antifeminismului se manifestă printr-o atitudine destul de 
răspândită şi în România de azi. Antifeministele consideră succesul personal 
ca fiind rezultatul exclusiv al meritului propriu. Faptul de a te considera cau- 
za unică a unei cariere/vieţi reuşite este o implicită denunţare şi detaşare de 
orice solidaritate de gen. O manifestare tipică a acestui antifeminism este 
expresia: fiecare femeie să reuşească pe cont propriu şi pe baza meritelor sale 
şi nu să fie „favorizată" prin vreo politică anume de şanse egale. Cu alte cu- 
vinte, lipsa de merit le-ar face pe sute de milioane de femei să nu reuşească şi 
nu absenţa unor condiţii egalitare de afirmare. De unde se poate deduce ce 
părere proastă au aceste femei despre genul feminin şi ce părere extraordina- 
ră au despre ele însele, în schimb! Statistic vorbind, câte tinere femei din 
favelas 22 braziliene se afirmă în comparaţie cu un lot similar ca număr din cla- 
sa de mijloc nord-americană? 



Feminismele. . . 

...nu sunt ideologii care consideră femeile victime deşi discută în deta- 
liu modalităţile prin care societatea creează condiţii de subordonare a feme- 
ilor faţă de genul masculin; 

...nu sunt mişcări îndreptate împotriva bărbaţilor, dar sunt contrare 
anumitor mentalităţi conservatoare ce se regăsesc deopotrivă printre bărbaţi 
şi femei; 

.. .nu ar putea fi ideologii care să dispreţuiască munca casnică pentru că 
şi-ar anula însăşi esenţa lor de valorizare a muncii a miliarde de femei; 

.. .nu sunt simple ideologii de export din lumea avansată înspre lumea a 
treia, pentru că lumea a treia creează ea însăşi structuri de subordonare a 
femeilor ca gen; 

...nu s-au născut ca ideologii ale lesbianismului şi nici nu sunt promo- 
vate în primul rând de lesbiene, deşi lesbienele au fost binevenite, în cea mai 
mare parte a cazurilor, să se alăture mişcării feministe. 

J2 Mahalale, cartiere foarte sărace, unde locuiesc şi trăiesc uneori sute de mii de oa- 
meni nevoiaşi. 

Menţionarea succintă a câtorva faţete ale antifeminismului aduce ceva 
mai multă lumină în ce priveşte înţelegerea fenomenului feminist şi a modu- 
lui său de manifestare în secolul XX. Demersul acesta de înţelegere prin ne- 
garea a ceea ce nu este feminismul ne-a adus la câteva concluzii, aşa cum se 
poate vedea în caseta de mai sus. 

2. Ce este „feminismul"? 

Feminismul este politică. 
(A. Phillips, 1998) 

Adesea identificat cu luările de poziţie extreme şi rigide din mişcarea de 

femei, cu gesturile flamboiante ale unor grupuri restrânse, pus în rând cu 
„ismele" 23 şi dispreţuit, feminismul excelează prin faptul că este necunoscut 
publicului larg. Aceasta e cu atât mai adevărat în ţările foste comuniste, unde 
multe dintre obiectivele luptei femeilor şi bărbaţilor feminişti occidentali au 
fost atinse prin directive de partid, chiar dacă unele în mod pur demonstrativ 
(cum a fost cota de 30% de reprezentare a femeilor, care a dus la promova- 
rea multor nulităţi politice feminine şi a discreditat ulterior ideea de acţiune 
afirmativă). 

„Feminismul" este mai curând o ficţiune întrucât nu e unul, ci mai 
multe, cum ar spune filosofii. în istoria gândirii politice s-au articulat mai 
multe feminisme — unele dintre ele contrazicându-se în ce priveşte modalită- 
ţile prin care femeile pot intra în posesia propriilor lor fiinţe, a autonomiei 
lor, a propriei identităţi — identitate distinctă de cea a fiinţelor cu care se 
relaţionează (bărbaţi, copii, părinţi etc). E suficient să aduc ca exemplu 
contradicţiile dintre segmente ale feminismului radical timpuriu, într-o anu- 
mită măsură victimist, şi power-feminism-u\ anilor '90, care glorifică puterea 
feminină. Luând drept teren comun acest interes pentru crearea unei 
identităţi feminine independente putem vorbi totuşi de o mare familie de 
atitudini care pot fi puse sub umbrele generică de „feminism". 

Feminismul se referă deopotrivă la mişcarea de femei pentru drepturile 
lor şi la ideile care au fundamentat aceste acţiuni. Afirmarea lor a însemnat, 
printre multe altele: 

informarea publicului despre dubla zi de muncă a femeilor (a celor care 

aveau şi un serviciu şi „obligaţia" muncii casnice), despre munca 



Liberals, marxism, conservatoare, sociala etc. - sunt ideologii părtinitoare şi 
limitate tocmai datorită perspectivei părtinitoare adoptate. 



110 



neplătită şi ne-preţuită a femeilor şi despre accesul inegal la locuri de 
muncă bine plătite; 

discutarea publică a chestiunii diferitelor meserii deschise doar practicării 
lor de către reprezentanţii unui sex (de regulă bărbaţilor, dar nu totdeau- 
na) ; 

discutarea deschisă a problemei violenţei în familie şi încercarea de prote- 
jare a celor afectaţi (în primul rând femei şi copii) prin diferite mijloace; 

afirmarea dreptului femeilor la decizii privind propriul lor trup (dreptul 
la avort în cazul în care femeia consideră că nu e pregătită pentru a purta 
o sarcină şi a creşte copilul); 

informarea sistematică a publicului privind discrepanţele dintre femei şi 
bărbaţi în ce priveşte accesul la poziţii de decizie şi putere politică. 
Cu prilejul unei mese rotunde organizate în toamna anului 1997 la Cole- 
giul Noua Europă din Bucureşti pe tema feminism-antifeminism, la care 
participau câteva figuri importante ale lumii universitare şi intelectuale româ- 
neşti, am asistat la ceea ce mi s-a părut a fi cel mai spectaculos argument îm- 
potriva feminismului. Unul dintre participanţi, proeminent om de cultură al 
României, ne spunea: „Mă simt neiubit. Noi, bărbaţii, iubim femeile..." 
[Subînţelesul acestei afirmaţii fiind: „Dacă noi le iubim, de ce trebuie femeile 
să se revolte în acest fel prozaic?"]. Am fost uimită de această reacţie şi m-am 
văzut nevoită să răspund că atitudinea feministă nu vizează aspectele de 
relaţionare intimă, afectivă, interpersonală decât, poate, colateral; că apărarea 
drepturilor femeilor (luate ca o categorie distinctă de cetăţeni), la fel cu 
apărarea drepturilor cadrelor didactice (o altă categorie socială, distinctă pe 
alte criterii) de pildă, nu are de a face în mod direct cu relaţionarea intimă cu 
semenii noştri. Dar cred că cel mai bun răspuns ar fi fost cel al Eugeniei de 
Reuss Ianculescu: 

„în feminismul adevărat nu e vorba nici de mândria femeii, nici de 
libertatea ei de a iubi, e vorba de drepturile ei din punct de vedere legal, 
economic, politic [sublinierea autoarei]. Interesul feminismului e a face 
femeia să fie considerată şi să se considere ea singură ca o fiinţă de 
sine stătătoare, nu ca un obiect în veşnica stăpânire a altora şi veşnic 
condusă de alţii". 24 
Este adevărat că există o anumită ambiguitate în ce priveşte folosirea 
termenului de „feminism". Este feminismul o teorie (sau mai multe teorii 
relaţionate în vreun fel anume)? Este o mişcare socială? Se referă la acţiuni 
ale femeilor şi bărbaţilor cu anumite atitudini? Este feminismul o atitudine? 



Eugenia de Reuss Ianculescu — „Femeia română şi politica" în Drepturile femeii, 
anul II, ianuarie şi februarie 1913 — în Mihăilescu, Bucureşti, 2001. 

Sau un ansamblu de atitudini? Chiar dacă această ambiguitate va continua să 
existe, şi e firesc să fie aşa, cred că este suficient de clar că atitudinile de un 
anumit fel sunt relaţionate cu elemente teoretice, cu (posibile) acţiuni sociale 
şi chiar cu o mişcare (atunci când acţiunile şi manifestările sociale în favoarea 
drepturilor femeilor iau amploare). Cea mai completă caracterizare a femi- 
nismului îmi apare a fi următoarea: feminismul este o mişcare politică, 
susţinută de anumite teorii, atitudini şi acţiuni orientate spre afirmarea femeilor 
şi dezvoltarea de relaţii parteneriale între femei şi bărbaţi. Accentul cade pe 
faptul că este o mişcare politică, cu pretenţii de a influenţa deciziile politice 
într-un mod care să fie profitabil aplicării drepturilor femeilor şi egalizării 
şanselor de realizare umană între cele două sexe. In acest sens, Joni 
Lovenduski 23 scrie: „Feminismul este o teorie despre relaţiile de putere între 
bărbaţi şi femei şi care are drept scop schimbarea acestora. Minimal, femi- 
nismul este politică pentru că implică puterea, pe care o situează la nivelul 
vieţii casnice, al statului şi în cunoaşterea însăşi." 26 

Pe un afiş folosit de irlandezele din Republica Irlanda în anii '70 scria: 
feminismul este acea concepţie radicală conform căreia femeia este om ". 

Este cea mai reuşită definiţie pe care am întâlnit-o până acum. Pentru 
mulţi, în mod implicit, femeia nu este om pentru că ea nu este bărbat, 
presupoziţia fiind că om este doar bărbatul. De aici şi standardele care au 
fost impuse în diferite domenii: ceea ce era standard pentru bărbat devenea 
standard pentru ce era om. Ceea ce era standard pentru om (citeşte „bărbat") 
devenea standard pentru femeie. Şi totuşi femeile sunt diferite de bărbaţi, dar 
nu atât de diferite încât să nu se justifice egalitatea în drepturi şi în aplicarea 
legii cu semenii lor, bărbaţii. In pildele noastre populare, femeile apar a fi 
altceva decât oameni, ele formând o lume aparte, complet diferită de cea a 
bărbaţilor. Intr-unul din motto-utile de la un capitol al cărţii sale Gândul Um- 
brei, Mihaela Miroiu invocă o butadă folclorică în care apare un cuplu de 
ţărani. Unul îi spune celuilalt: „Nevastă-mea e un înger!" Iar celălalt replică: 
„Nici a mea nu e om!" 27 In celebra dispută din secolele timpurii ale evului 
modern, querelle desfemmes, dar şi mai târziu, în timpul Revoluţiei Franceze, 
s-a dezbătut intens pe marginea întrebării dacă femeile sunt şi ele oameni sau 
nu. 28 Nu e deci un fenomen excepţionalist românesc, a nu le considera oa- 
meni fără a se îndoi mai întâi de aceasta. 



Joni Lovenduski este fostă studentă a profesorului britanic de origine română 
Ghiţă Ionescu. 

Lovenduski, Joni în Lovenduski, Githens, şi Norris, 1994: 230. 
Miroiu, 1995. 

Bock, 2002: 60 şi capitolele precedente. 

De îndată ce feminismul a deschis explicit această temă: femeia este om, 
multe feministe au crezut că a fi om înseamnă a adopta standardele masculi- 
ne (prezentate drept standarde umane). Accentul pus în ultimul deceniu pe 
înţelegerea diferenţelor, dar şi pe importanţa acceptării lor, ne conduce la 
ideea că nu există standarde masculine care trebuie acceptate ca fiind stan- 
darde umane universale. 

Duerst-Lahti şi Rita Mae Kelly vorbesc despre „masculinism", o ideolo- 
gie implicită prevalentă constituită din opinii {beliefs) despre natura umană 
centrate pe bărbaţi şi care dau un credit mai mare potenţialului oferit de 
bărbaţi — ideologie care subzistă atât timp cât puterea este organizată în 
societate astfel încât bărbaţii predomină. Nici masculinismul nici feminismul 
nu sunt inerent bune sau rele dar poartă cu sine presupoziţii despre 
distribuţia adecvată de putere şi de privilegii, şi care servesc drept bază pen- 
tru un plan de acţiune. 2 ' 

Denigrarea feminismului derivă dintr-o privire îngustă şi parţială a fe- 
nomenului feminist. Considerarea feminismului ca extremism derivă din 
„felieri" şi decupări din largul spectru de idei feministe a acelora care convin 
descrierii de extremism. Este rău-voitoare identificarea feminismului cu scri- 
erile uneia dintre autoarele de lucrări feministe sau, mai rău, cu citate extrase 
din contextul unor lucrări. Pentru exemplificare, iată cum ar putea arăta un 
astfel de decupaj din scrierile unor feministe din anii '60 şi '70 ai secolului 
XX: 

toţi bărbaţii sunt nesiguri şi frustraţi; 

bărbaţii domină şi devorează femeile („canibalism metafizic"); 

bărbaţii sunt o formă perimată de viaţă în această eră tehnologică, un 
anacronism într-o perioadă în care băncile de spermă au preluat unica 
funcţie masculină cu efecte pozitive asupra rasei omeneşti; 

bărbaţii sunt demoni, vampiri, care se hrănesc din sângele şi mintea fe- 
meilor precum Dracula. 

Soluţiile la dispoziţia femeilor, corespunzătoare acestor etichete ar putea 
fi pe măsură: 

inversarea „opresorului" cu „oprimatul" şi inversarea rolurilor în caniba- 
lismul metafizic: femeile să ia locul canibalilor metafizici! 

femeile ar trebui să răspundă cu aceeaşi monedă la puterea crudă a 
bărbaţilor: ele ar trebui să înveţe să joace murdar; 



29 Duerst-Lahti şi Kelly, 1995. 

femeile trebuie să se elibereze de tirania biologică a capacităţilor lor 
reproductive prin înlocuirea reproducerii naturale cu reproducerea artifi- 
cială. 

Toate aceste idei sunt produsul unei anumite epoci (anii '60-70 în Oc- 
cident), al unui anumit timp revoluţionar în care au răbufnit, ca într-o ceartă 
de familie, noiane de nemulţumiri. Ele pot fi asemănate mulţimii de slogane 
revoluţionare pronunţate, scrise şi oferite publicului de către revoluţionarii 
români de la 1989 şi prezente în orice revoluţie. Revoluţia Franceză este mai 
puţin prezentă în memoria omenirii prin excesele ei revoluţionare, prin cri- 
mele ei, decât prin imboldul său de schimbare a relaţiilor şi aranjamentelor 
sociale revolute. De ce ne-am aminti de revoluţia feministă 30 prin aceste dure 
afirmaţii şi nu prin efectele ei benefice?! 

*•' Dacă ne uităm la scrieri ale unor bărbaţi pe tema relaţiilor de gen, cum 
ar fi cartea Mitul Puterii Bărbaţilor a lui Warren Farrell, constatăm că şi acestea 
conţin afirmaţii gratuite sau exagerări şi victimizări ale bărbaţilor. Dacă am 
decupa din aceste scrieri (scrieri care au în ansamblu un conţinut raţional, 
coerent şi problematizator de altfel) doar frazele care dau verdicte şi 
suprasimplifică lucrurile am spune la fel, că este vorba despre un alt fel de 
extremism: un extremism „întors pe dos". 

De ce a apărut şi de ce persistă atitudinile feministe? Printre altele, pen- 
tru că: 

într-una din cele mai bogate naţiuni ale lumii la începutul anilor 70, fe- 
meile măritate nu puteau obţine credit de la bănci, deşi aveau un loc de 
muncă, şi aceasta pentru simplul motiv că erau femei; 

femeilor li se refuza şi li se refuză încă şansa de a lucra în anumite do- 
menii dominate de bărbaţi; 

femeile continuă să fie privite ca obiecte de plăcere sexuală în contexte 
nepotrivite (la locul de muncă, pe stradă etc); 

majoritatea prostituatelor sunt incriminate şi umilite, în timp ce clienţii 
lor sunt cei care le incriminează şi nu sunt, în cele mai multe ţări, 
mcriminaţi sau expuşi publicului, ca şi cum ei nu ar căuta servicii sexuale 
cu plată, ci ar fi „agresaţi" de ele; 

politica continuă să fie o lume bărbaţilor, cu reguli stabilite în mare 
măsură de ei în calitate de protagonişti majoritari, unde rezolvarea pro- 
blemelor publice ocupă un rol secundar, iar femeile dacă vor să intre 
sunt obligate prin natura sistemului să adopte comportamente masculi- 
ne, după care sunt acuzate că sunt nefeminine, „bărbate". 



30 Decât spre amuzament. 

Lista ar putea continua pe multe pagini tară a dilua consistenţa proble- 
melor în cauză. Atât timp cât toate acestea vor exista, vor mai exista şi 
feminisme. In orice caz, studiile de opinie publică privind statutul şi rolurile 
femeilor şi bărbaţilor indică relativ puţine diferenţe semnificative între sexe. 
Ele arată, de asemenea, că nu sunt mai multe femei consistent feministe de- 
cât bărbaţi. 31 Ceea ce ne îndreptăţeşte să folosim pluralul „feminişti" pentru 
a acoperi atât reprezentarea femeilor cât şi a bărbaţilor feminişti. 

Feministe sunt toate mişcările emancipatoare şi eliberatoare ale femeilor 
din lume care s-au manifestat la un moment dat în timp. Chiar dacă ele nu 
s-au numit la acea vreme aşa, retroactiv ele pot fi numite feministe. Există o 
familie de atitudini feministe, o familie de convingeri feministe şi o serie de 
moduri de a privi viaţa (socială) bazate pe aceste atitudini şi convingeri. 

Cel mai interesant fenomen desfăşurat după revoluţia feministă începută 
la sfârşitul anilor '60, a fost aşa-numitul „feminism de stat" implementat în 
ţările nordice." Au fost înfiinţate instituţii de stat pentru a aplica principiul 
şanselor egale de afirmare socială a celor două sexe şi pentru a implementa 
legi adoptate ca urmare a angajamentelor asumate de parlamentele respecti- 
ve. Desigur că această întreagă activitate programatică guvernamentală a avut 
efecte. Azi ţările nordice au cele mai echilibrate scheme de reprezentare po- 
litică la nivel înalt a celor două sexe. 

Absenţa unei mişcări de femei în România contemporană este un semn 
de subdezvoltare civică şi politică în contextul în care situaţia femeilor (a 
majorităţii, evident, nu a grupurilor mici privilegiate) s-a deteriorat conside- 
rabil în ultimii 14 ani. Este şi un semn de lipsă de capacitate de organizare a 
femeilor dar, poate cel mai semnificativ, este şi un indiciu al unui capital so- 
cial deficitar: încrederea femeilor unele în altele, a organizaţiilor pentru femei 
între ele, în ce priveşte posibilitatea de a schimba împreună şi conjugat legile 
şi practicile care vizează egalitatea dintre sexe. La fel de importantă este lipsa 
de încredere a femeilor în reuşita unei astfel de acţiuni comune: lipsa de în- 
credere în posibilitatea de a influenţa politicile publice. Totuşi, trecutul isto- 
ric al femeilor române oferă revelaţii în privinţa nivelului de înţelegere şi in- 
terpretare a fenomenelor de subordonare socială a femeilor. Nu doar că au 
existat femei care au luptat pentru drepturi sociale şi politice, dar au fiinţat 
societăţi şi reviste, au fost susţinute prelegeri publice de către universitari de 
seamă şi politicieni ai vremii (şi atunci, ca şi acum, bărbaţi mai toţi). A existat 
un mod de afirmare a conştiinţei inegalităţii care azi este, din păcate, amorţit. 



Sapiro, 1980 şi Inglehart-Inglehart, 1975, citaţi în Sapiro, 1998: 167. 
http://www.helsinki.fi/science/xantippa/wee/weetext/wee253.html 

In 1949 când a publicat^/Z)o//ea Sex, Simone de Beauvoir era convinsă 
că odată cu instaurarea ordinii socialiste, se va pune capăt şi oprimării 
femeilor. Ea se considera o socialistă şi nu o feministă. In 1972 însă, după 
consumarea unor decenii de socialism, ea s-a alăturat mişcării de eliberare a 
femeilor şi s-a declarat pentru prima dată feministă. Experienţa ţărilor socia- 
liste o dezamăgise în privinţa echilibrării condiţiilor celor două sexe. Iar 
„feminiştii sunt femei sau bărbaţi care luptă pentru schimbarea condiţiei fe- 
meilor", spunea de Beauvoir. Excelentă şi binevenită este şi ideea ei potrivit 
căreia trebuie să aflăm cum se văd femeile pe ele însele şi nu să presupunem 
că ele se văd într-un fel sau altul. In fond, feminismele ţintesc să schimbe acest 
mod de autopercepţie a femeilor şi de percepere a relaţiilor lor cu bărbaţii, 
familia, copiii, munca lor, propria lor sexualitate, statutul social şi alte aspecte 
pe care ele le consideră importante. 

Dacă eu mă văd altfel decât se vede majoritatea, am dreptul să lupt 
pentru afirmarea unei alte identităţi autopercepute a femeilor. Dacă eu con- 
stat că există aspecte ale vieţii unui grup social din care fac parte care pot fi 
ameliorate considerabil, voi încerca să folosesc diferite mijloace pentru a-1 
impune atenţiei publice şi pentru a-1 transforma în subiect de politică. Practic 
feminismul asta a şi făcut pe parcursul ultimelor decenii: a inovat în termeni 
de subiect de politică. Viaţa şi calitatea vieţii femeilor a fost trecută pe agen- 
da politică. Jean Bethke Elshtain scria: „Calitatea de domeniu relativ deschis 
al politicii este indicată de faptul că dă posibilitatea ca gânditori inovatori şi 
revoluţionari să declare a fi politice aspecte care nu fuseseră gândite ca poli- 
tice înainte"." 

Feminismul exprimă şi aspiraţia femeilor de afirmare a libertăţii perso- 
nale." Feminismul afirmă ceva major, trecut cu vederea de cele mai multe 
ori: femeile sunt puternice şi unele chiar vor să caute mijloacele de a se afir- 
ma ca fiinţe puternice, spre beneficiul lor şi al celor din jurul lor. Afirmarea 
femeilor ţine de esenţa feminismului. Libertatea de exprimare a propriei 
personalităţi fără bariere artificiale ţine de esenţa fiinţei umane. 



33 „The relatively open-textured quality of politics means that innovative and 
revolutionary thinkers are those who declare politics to exist where politics was 
not thought to exist before", Elshtain, 1993: 201. 

34 Aşa cum o face Amartya Sen, autorul cărţii libertatea ca dezvoltare, pentru care a 
primit Premiul Nobel în 1999, pe^i Bibliografia. 

Partea a Il-a 



Bărbaţi şi femei în spaţiul public şi în 
spaţiul privat 

In România, la fel ca peste tot în lume, femeile şi bărbaţii sunt diferiţi, 

sunt două genuri diferite în interiorul aceleiaşi specii. Dar dincolo de aceste 
diferenţe, a fi cetăţean femeie şi a fi cetăţean bărbat ar trebui, conform Con- 
stituţiei cel puţin, să fie acelaşi lucru. 1 Dar lucrurile nu stau aşa. Explorând o 
serie de aspecte ale vieţii românilor, am realizat că există discriminare între 
cetăţenii femei şi cetăţenii bărbaţi şi că în cele mai multe cazuri discriminarea 
funcţionează în detrimentul cetăţenilor femei. 2 Fără a avea pretenţia de a 
epuiza toate aceste aspecte, cele pe care le explorez în continuare sunt prin- 
tre cele mai relevante: 

Muncile, carierele şi veniturile bărbaţilor şi femeilor. In ce fel societatea 
distribuie muncile şi veniturile sale între cele două sexe? 

Doritori şi ofertanţi de servicii sexuale — sunt trataţi în acelaşi mod, prin 
legislaţie şi practici ale autorităţilor de stat? Sunt clienţii mai morali decât 
lucrătorii sexuali? 
în ce moduri afectează pornografia pe femei şi pe bărbaţi? 
Homosexualitate, heterosexualitate şi alte forme de expresie ale 
sexualităţii. De ce este stigmatizată homosexualitatea? Câtă libertate se- 
xuală au românii? 

1 

„Cum să-ţi baţi nevasta fără să laşi urme?" sau „bătaia ruptă din Rai" a 
vieţii cotidiene de familie a multor români. 

Finalmente, în ultima parte a acestei lucrări (Partea a 111-a) voi arăta, pe 

baza discutării aspectelor de mai sus, că societatea românească este mai 
puţin democratică pentru femei decât pentru bărbaţi. Dar în continuare îmi 
propun să spulber mitul conform căruia nu există discriminări între cele 
două sexe în România de azi. 



1 Ar trebui să nu existe diferenţe de tratament între cetăţenii heterosexuali şi cei cu 
orientare sexuală alternativă. 

2 Există, de asemenea, discriminări pe criteriul orientării sexuale. 

3 Acesta este tidul unui articol publicat de revista Playboy, ediţia românească, aprilie 2000. 

Politica muncilor si a veniturilor 

9 



1. Dependenţă, discriminate, drepturi şi şanse egale 

Există un mod de a gândi relaţia femeie — bărbat prin care femeia tre- 
buie să fie dependentă de bărbat, material în primul rând. Este un mod de 
gândire prevalent încă în România de azi. Probabil că este unul din elemen- 
tele care ne diferenţiază clar de ţări vest-europene. Unul dintre foştii mei şefi 
considera că ar fi trebuit să mă mulţumesc cu salariul pe care mi-1 oferea 
instituţia, deşi el reprezenta doar două treimi din salariul alocat poziţiei res- 
pective, „consolându-mă" aşa: „Lăsaţi domnişoară, o să vă măritaţi şi o să vă 
îmbunătăţiţi situaţia materială". După părerea mea, nu aveam nevoie să mă 
mărit pentru a-mi îmbunătăţi situaţia materială. Era suficient să mi se 
recunoască pregătirea profesională şi să mi se acorde dreptul la salariul alocat 
poziţiei care o obţinusem prin eforturi proprii. Dar de ce să mă mărit pentru 
o situaţie materială mai bună?! 

Această experienţă este neînsemnată în comparaţie cu experienţa multor 
tinere care vor să se angajeze şi cărora li se cere (adesea implicit) să fie ama- 
bile, drăguţe, şi chiar să-şi ofere serviciile sexuale pentru a-şi păstra locul de 
muncă. Dincolo de dependenţele de şefi, de autoritari ale statului, de 
autorităţi de cunoaştere ş. a., femeile sunt mai vulnerabile la fenomenul 
hărţuirii sexuale decât bărbaţii. 4 Ceea ce mai transpare uneori prin presă nu 
este decât vârful unui aisberg. Pentru că mulţi „şefi" s-au învăţat să aibă la 
îndemână funduri, sâni şi siluete mlădioase care să-i facă să se simtă bine şi, 
mai ales, mai puternici. La rândul lor, româncele, s-au obişnuit să se ofere, să 
se facă plăcute, să cedeze, pentru a fi pe placul altora, pentru a fi privite po- 
zitiv sau pentru beneficii şi avantaje, sau pur şi simplu pentru supravieţuire. 
Unor bărbaţi le repugnă faptul că femeile pot obţine avantaje doar 
folosindu-se de trup. Alţii se bucură că pot să se situeze în postura de „sul- 
tan". Există, pe de altă parte şi femei care adoptă acest comportament de 
bunăvoie: se folosesc de propriul trup şi de farmecele personale pentru a 
obţine avantaje materiale. Dar prezenţa lor nu anulează fenomenul de 
hărţuire sexuală pe care-1 trăiesc dureros o serie de alte femei. 

Dacă apreciem femeile occidentale pentru spiritul lor de independenţă şi 
pentru capacitatea lor de relaţionare partenerială, ar trebui să apreciem şi 



4 întrucât marea majoritate a poziţiilor de putere sunt deţinute de bărbaţi 
heterosexuali. 

politicile guvernamentale şi filosofia fundamentală care informează aceste 
politici. Schimbarea de mentalităţi şi de atitudini sunt legate de acestea. 
Apreciem suedezele, de pildă, pentru comportamentul lor liber, pentru faptul 
că ştiu să se afirme social, dar ignorăm faptul că filosofia politicilor lor publi- 
ce de egalitate a şanselor se bazează pe ideea fundamentală a independenţei 
lor economice. 

Dacă modul de gândire al românilor şi româncelor rămâne cantonat în 
ideea de dependentă materială, în atitudinea „să se mărite ca să-şi facă o 
situaţie", vom continua să visăm la. suedeze... Realitatea relaţiei parteneriale 
dintre femei şi bărbaţi se construieşte inclusiv cu mijloace politice. Există un 
cerc vicios: atitudine de dependenţă a femeii — punere în situaţie de depen- 
denţă — trăirea dependenţei — educarea copiilor în acest spirit — perpetuarea 
atitudinii de dependenţă. Punerea în situaţie de dependenţă se cuplează cu o 
precaritate a situaţiei materiale a femeilor şi cu „neputinţa lor" 5 de a se mani- 
festa ca individ autonom. Această atitudine se transformă ea însăşi în handi- 
cap şi în perpetuarea dependenţei. Cultivarea ideii de independenţă materială 
la femei este legată de cultivarea ideii de libertate individuală şi de acceptarea 
principiilor liberale până la capăt şi nu doar pentru jumătate din corpul 
cetăţenesc. Eugenia de Reuss Ianculescu spunea că feminiştii adevăraţi sunt 
individualişti prin excelenţă şi împing individualismul până la ultimele lui 
consecinţe, aplicându-1 nu doar unei jumătăţi a neamului omenesc, ci omeni- 
rii întregi, femeilor la fel ca şi bărbaţilor. 

Alături de adânc-înrădăcinata idee că femeia trebuie să fie dependentă 
de un bărbat, o altă idee se manifestă cu o forţă apreciabilă (fiind o inedită 
manifestare a excepţionalismului românesc): „In România nu există discri- 
minare între femei şi bărbaţi". In Barometrul de Gen există o diferenţă semni- 
ficativă între răspunsurile date de bărbaţi şi cele date de femei la întrebarea: 
„Există în România egalitate reală în drepturi între femei şi bărbaţi?". O mi- 
noritate a bărbaţilor a răspuns „Nu există discriminare" (47%). Fără să exce- 
leze în cunoaşterea propriilor interese, totuşi, o majoritate a femeilor au 
răspuns „Nu, nu există egalitate reală" (53%). Cum bărbaţii sunt cei ce do- 
mină mass media şi politica, evident că punctul de vedere masculin 
prevalează în aceste domenii esenţiale. 

Discuţiile din România privind (discriminarea femeilor au rămas la nive- 
lul grupurilor restrânse de persoane iniţiate în problematica de gen, dar nu au 
fost mediatizate corespunzător, iar problema discriminărilor de gen nu a 
ajuns pe agenda politică. Este foarte probabil ca însăşi ignorarea subiectului 



5 Construită social. 

6 Fundaţia pentru o Societate Deschisă. 

şi evitarea unei discuţii publice să contribuie la menţinerea ideii că nu există 
discriminare de gen în această ţară. Este important să distingem între „dis- 
criminare directă" şi „discriminare indirectă" — ambele prezente în societatea 
noastră. Prin discriminare directă se înţelege diferenţa de tratament a unei per- 
soane în defavoarea acesteia, datorită apartenenţei sale la un anumit sex, reli- 
gie, etnie, orientare sexuală etc. Un exemplu: la Oficiul de Muncă al sectoru- 
lui 4, se putea citi în iarna anului 1997, un anunţ privind locuri de muncă 
vacante cu menţiunea „exclus romi." Prin discriminare indirectă se înţelege 
diferenţa indirectă de tratament prin aplicarea unor prevederi, criterii sau 
practici în aparenţă neutre dar care, prin efectele lor afectează într-o măsură 
semnificativ mai mare persoanele de un anumit sex, religie, etnie, orientare 
sexuală etc. Un exemplu de discriminare indirectă este cel a stabilirii salariilor 
în diferite sectoare de muncă. Aparent e vorba de stabilirea salariilor în 
funcţie de valoarea muncii respective. Efectele indirecte sunt, printre altele: 
salarii mici în domeniile dominate numeric de angajate femei şi salarii mari în 
domenii dominate numeric de bărbaţi. Iată un alt exemplu de discriminare 
indirectă. Legi referitoare la uşurarea presiunii şomajului care se aplică egal 
femeilor şi bărbaţilor (Legile: nr. 1/1991, nr. 65/1997, nr. 108/1997) se apli- 
că unei realităţi care deja defavorizează femeile. Nici una din legile de mai sus 
nu conţin măsuri de acţiune afirmativă pentru a compensa realitatea faptului 
că femeile între vârstele 20-25 şi 45-50 sunt cele mai defavorizate, scrie 
Liliana Coica, lideră în cadrul uneia din ele patru mari confederaţii sindicale. 
De asemenea, la elaborarea acestor legi nu s-a ţinut cont de faptul că şomajul 
femeilor e de mai lungă durată decât cel al bărbaţilor. 7 Agenţia Naţională 
pentru Ocupare şi Formare Profesională (înfiinţată prin Legea nr. 145/1998) 
nu prevede programe de recalificare adaptate şomajului specific feminin." 

Egalitatea în drepturi se referă la cadrul legislativ existent şi la măsura în 
care acesta prevede explicit egalitatea dintre femei şi bărbaţi. Complementar, 
egalitatea în drepturi este asigurată şi de acele prevederi legislative care 
prevăd absenţa discriminării. Ce înseamnă egalitatea de şanse între femei şi 
bărbaţi?' înseamnă, în termeni practici, ca reprezentanţilor celor două mari 
categorii sociale — femei şi bărbaţi — să li se deschidă posibilităţi egale de 
afirmare socială în toate domeniile: educaţie, muncă, muncă casnică, îngriji- 
rea membrilor familiei, reprezentare politică, practicarea sporturilor etc. Cei 



7 Aşa cum vom vedea mai jos şi din datele unui studiu statistic realizat cu sprijinul 
UNDP România. 

! Coica, Liliana — „Egalitatea de şanse în România" — lucrarea prezentată la semina- 
rul Sindicatele din România şi egalitatea de şanse (27-28 noiembrie 2001, Sibiu). 
' Legea Egalităţii Şanselor adoptată în România va fi analizată în Partea a 111-a. 

care consideră azi că femeile şi bărbaţii nu au şanse egale în România susţin 
că reprezentarea politică este dezechilibrată flagrant în favoarea bărbaţilor, că 
distribuţia slujbelor şi veniturilor obţinute pe aliniamente de gen 1 " nu se 
datorează incapacităţii femeilor ci aranjamentelor sociale care favorizează 
sistematic bărbaţii. Egalitatea de şanse este un concept mai cuprinzător decât 
cel al egalităţii în drepturi, pentru că ia în considerare atât dimensiunea formală 
cât şi dimensiunea informală a aplicării cadrului legal. „Egalitatea de şanse" se 
referă şi la modalităţile în care se aplică (sau nu se aplică) legile existente. 

2. Munci şi venituri în perspectivă comparată 
Revoluţia industrială şi efectele ei 

Revoluţia industrială a reprezentat în istoria omenirii un pas important 

în schimbarea naturii muncilor la nivel global şi în schimbarea diviziunii 
muncii. Ea a adus separarea muncii desfăşurate în spaţiul public, de munca 
casnică. Numărul bărbaţilor care au început să lucreze în afara casei a devenit 
semnificativ, în timp ce pentru anumite categorii de femei („clasa muncitoa- 
re"), munca în afara casei a fost adăugată celei casnice. Industrializarea a 
creat două fenomene: 

1. bărbaţii au ocupat majoritatea locurilor de muncă plătite, în timp ce 
majoritatea femeilor stăteau acasă şi munceau fără a primi un sala- 
riu care să le confere autonomie; 

2. locurile de muncă plătite s-au segregat pe sexe. 

In a doua jumătate a secolului XX s-a produs o creştere constantă a 
participării femeilor la piaţa locurilor de muncă plătite şi acesta este unul 
dintre cele mai semnificative aspecte ale transformării relaţiilor dintre femei 
şi bărbaţi in secolul trecut. 

In lumea de azi fenomenul care a „acreditat" cuplul bărbat care câştigă 
pentru familie 12 şi soţie dependentă material a fost destabilizat. El 
supravieţuieşte însă ca mentalitate. Fenomenul segregării pe piaţa muncii este 
încă valabil. Regăsim o segregare pe orizontală (ramuri dominate de bărbaţi, 
ramuri dominate de femei) şi una pe verticală (şefii sunt majoritatea bărbaţi 



10 ... în condiţiile în care nu există diferenţe de performanţă şcolară între femei şi 

bărbaţi. 
" Walby, 1997. 

12 Bărbat-care-aduce-pâinea-în-casă. 

iar majoritatea femeilor sunt subordonate). Aceasta se întâmplă peste tot în 
lume, inclusiv în ţările Uniunii Europene. In proporţii diferite, totuşi. 

Procesul desegregării a început în cele mai dezvoltate ţări ale lumii în 
anii '70 şi '80 şi a fost realizat în cea mai mare parte prin expansiunea pre- 
zenţei feminine în locurile tradiţional ocupate de bărbaţi. Mult mai puţin se 
manifestă fenomenul prin care bărbaţii preiau activităţi tradiţional exercitate 
de către femei. Dincolo de problema identităţii masculine presupuse de o 
asemenea mutare către locuri de muncă tradiţional feminine, sunt şi alte as- 
pecte care îi reţin pe bărbaţi: plata mică şi autonomia scăzută aferentă unei 
asemenea plăţi. Femeile au mult de câştigat prin ocuparea de locuri de mun- 
că tradiţional bărbăteşti în timp ce bărbaţii au puţin de câştigat, ba chiar de 
pierdut, dacă se orientează către locuri de muncă tradiţional feminine." 

Segregarea pe sexe a muncilor şi explicaţii ale fenomenului 

In anii 70 şi '80 dezbaterile feministe se refereau la importanţa factoru- 
lui familie şi a structurii pieţei muncii, la semnificaţia capitalismului şi a patri- 
arhatului ca determinanţi ai subordonării femeilor atât în familie cât şi în 
munca prestată în sectorul public. Spre sfârşitul anilor '80 au fost produse 
explicaţii alternative, mai curând culturale decât economice, a început să se 
discute despre „discursuri ale sexualităţii" etc. Iată, în continuare, câteva ti- 
puri de explicaţii pentru segregarea muncilor. 

Printre primele explicaţii se numără cea care arată că munca publică este 
structurată în două mari paliere: (1) munca din sectorul primar caracterizat 
de salarii mari, oportunităţi de pregătire profesională superioară, securitate 
mai mare a serviciului, grad mai mare de sindicalizare şi (2) munca din secto- 
rul secundar cu salarii mai mici. Angajatorii tind să discrimineze şi să angaje- 
ze femeile preponderent în sectorul secundar. 

ExpHcaţiile marxist-feministe bazate pe „paradigma producţiei" insistă 
pe ideea că angajarea femeilor în muncă se bazează pe considerarea lor ca 
rezervă de muncă atunci când este nevoie, când piaţa o cere. Un mare număr 
de femei intră atunci pe piaţa muncii, părăsind treburile casnice (sau 
restrângându-şi activitatea domestică), intrând ca lucrătoare neexperimentate, 
necalificate, în activităţi slab plătite şi vulnerabile. Un exemplu aplicat al 
acestei teorii în reprezintă mobilizarea forţei de muncă feminine în timpul 
celui de-al doilea război mondial şi apoi disponibilizarea acesteia în mare 
parte la sfârşitul războiului. 



13 Witz, 1997: 243. 

Un model central de explicaţie se bazează pe noţiunea de bărbat-care- 
câştigă-păinea-famiHet '. Esenţa modelului e reprezentată de ideea că segregarea 
muncilor, discriminarea de plată între munca casnică şi cea publică precum şi 
discriminările de salarii din sfera muncii publice se datorează perpetuării pa- 
triarhatului în capitalism. Lupta pentru un „salariu familiar'" reprezenta jus- 
tificarea pentru asigurarea de salarii mari bărbaţilor şi implicit pentru perpe- 
tuarea dependenţei economice a femeilor din familiile muncitoreşti. Pentru 
Heidi Hartman 16 relaţiile patriarhale de dominaţie masculină asupra femei- 
lor s-au conservat în capitalism, iar fundamentul puterii bărbatului se află 
tocmai în controlul masculin asupra muncii femeilor atât în familie cât şi pe 
piaţa muncii. Segregarea muncilor şi „salariul familial" au reprezentat pivoţii 
acestui control. In tonul aceleiaşi explicaţii, Sylvia Walby consideră că „patriar- 
hatul" s-a extins de la domeniul privat la cel public: de la patriarhat familial la 
patriarhat public. 17 Modelul „bărbatxdui-care-câştigă-pâinea-familiei" domină 
încă gândirea ce fundamentează politicile publice şi atât timp cât lucrurile 
stau aşa, este puţin probabilă dezvoltarea unei noi ordini caracterizate 
printr-o distribuţie echitabilă a muncii salariate, casnice şi a veniturilor. 18 
Este vorba aici de un cerc vicios: cu cât se perpetuează mai mult timp men- 
talitatea că bărbatul este Intreţinătorul întregii familii (şi deci plătit ca atare), 
cu atât şansele femeilor de ieşire din dependenţă sunt mai mici. Desigur, sunt 
multe femei care preferă ideea de fi dependente de un bărbat cu „salariu fami- 
lial" şi mulţi bărbaţi a căror masculinitate e strâns legată de această dependenţă. 

Preocupări mai recente ale feminiştilor ies din „paradigma producţiei" şi 
pun accent pe trup şi „întrupare", pe relaţiile dintre acestea şi abilităţile nece- 
sare exercitării unei meserii. Bărbaţii se prezintă ca persoane care au diverse 
abilităţi, îşi construiesc trupuri musculoase, instrumente şi maşini, 
constituindu-şi o imagine de persoane puternice şi capabile. In acelaşi timp ei 
construiesc femeile ca fiind fizic şi tehnic incompetente." Acest lucru e po- 
sibil atât timp cât ei domină media, canalele de comunicare, producţia cultu- 
rală şi sunt percepuţi ca autorităţi epistemice. Cynthia Cockburn scrie că 
bărbaţii fac uz de discursuri ale diferenţelor pentru „a pune femeile la locul 
lor", subliniind diferenţele lor trupeşti şi sexuale, folosindu-se de o „politică 



" Breadwinner, în engleză. 

15 Salariul familial este un salariu suficient de mare al bărbatului ca să poată susţine şi 
pe soţie şi pe copii. 

16 Hartman (1979, 1981) în Witz, 1997. 

17 Walby, 1990. 

is * * * Bulletin on Women and Employment in the E.U., Nr. 7, Octombrie, 1995. 
" Witz, 1997. 

a trupului" pentru a submina scopurile de egalitate politică în organizaţii şi la 
locul de muncă. 20 în lucrarea Vorbele Secretarelor: Sexualitate, Putere şi Muncă, 2 * 
Rosemary Pringle analizează relaţia dintre secretare şi şefi nu ca pe o pro- 
blemă a pieţei muncii ci ca pe o relaţie din cadrul unui „discurs al puterii", 
subliniind prezenţa unei structuri bazate pe dominaţie, sexualitate şi plăcere. 

Suntem obişnuiţi să credem că un loc de muncă este „destrupat", adică 
nu are ataşat nici un presupus om care să ocupe poziţia respectivă. Dar dacă 
am face un experiment mental şi am încerca să ne imaginăm cum am vedea 
un şef, cel mai probabil „portret robot" care ar rezulta ar fi acesta: o persoa- 
nă de 40 — 40-şi de ani, cu experienţă profesională, bărbat, cu familie, cu o 
soţie care îl îngrijeşte din punct de vedere gospodăresc, sexual şi emoţional şi 
care îl degrevează de activităţi „triviale" ca îngrijirea copiilor şi de alte pro- 
bleme familiale. 

Feminiştii contemporani au redefinit înţelesul termenului de muncă ast- 
fel încât acesta include atât activitatea casnică neplătită cât şi serviciile de 
îngrijire. Au creat noi concepte: muncă de îngrijire, muncă emoţională, mun- 
că sexuală. Conceptul de muncă emoţională a fost dezvoltat pe baza 
experienţelor stewardeselor care au o pregătire specială în domeniul mana- 
gementului şi controlul emoţiilor, sentimentelor, atenţiei şi prezenţei fizice. 22 
Conceptul de muncă sexuală a fost dezvoltat mai ales pe baza experienţelor 
femeilor care lucrează în industria de divertisment şi show-bi^ unde femeilor 
li se cere nu doar să fie productive ca lucrătoare ci şi „sexual-productive". 
Ele oferă atractivitate, senzualitate şi disponibilitate sexuală ca parte a fişei de 
post în schimbul angajării lor. Li se cere să fie permanent atente la apariţia 
lor fizică şi răspund în mod obişnuit la cererile sexualizate ale clienţilor 
bărbaţi. „Lucrătoarele femei reprezintă o forţă de muncă transformată în 
bun de consum." 23 Această specializare a femeilor pe muncă sexuală este 
foarte vizibilă la posturile româneşti de televiziune, dar foarte rar întâlnită în 
cazul bărbaţilor, deocamdată. 



20 Cockburn, 1991. 

21 Pringle, Secretaries' Ta/k: Sexuality, Power and Work, 1989. 

22 Hochschild, 1983 - citată în Witz, 1997. 

23 Witz, 1997: 253. 

Discrepanţe de şanse între sexe în domeniul muncii în 
România 

Participarea tot mai activă a femeilor la piaţa muncii a creat şi creează 

încă o serie de probleme care le afectează în primul rând pe ele: 

dubla zi de lucru pentru femei: la serviciu şi acasă; 

necesitatea concediilor de maternitate şi a reglementării lor; 

îngrijirea bătrânilor şi a persoanelor cu disabilităţi în condiţiile în care ele 
îşi asumă primordial această muncă de îngrijire; 

activitatea de creştere şi îngrijire a copiilor; 
* discriminări ale femeilor la locul de muncă (inclusiv hărţuirea sexuală); 

precaritatea situaţiei celor care stau acasă (dependenţă de soţ sau/şi vul- 
nerabilitate după despărţirea de soţ sau decesul acestuia). 
Aceste probleme au condus la adoptarea de măsuri şi chiar de politici 
privind creşterea copiilor, facilităţi oferite de stat sau sisteme particulare 
pentru acest scop, la politici sociale pentru sprijinirea celor în vârstă, şi la 
adoptarea de legi pentru realizarea şanselor egale şi împotriva discriminărilor 
- în diferite ţări ale lumii. Campioanele politicilor sociale egalitare în lume 
sunt ţările nordice ale Europei, unde s-a vorbit chiar de „feminism de stat". 

Femeile continuă să fie, inerţial sau prin tradiţie, cele care îşi asumă 
munca de îngrijire a copiilor, bătrânilor şi a altor membri ai familiei aflaţi în 
suferinţă, în majoritatea cazurilor. Aceste sarcini devin şi mai acute şi mai 
dificil de dus la capăt în perioade de criză economică, atunci când statele alo- 
că mai puţini bani pentru servicii sanitare, educaţie, protecţie socială, servicii 
sociale. In România de azi, după perioada statului socialist, care adoptase o 
serie de politici sociale menite să preia din munca de îngrijire a femeilor, 
aceste servicii sunt într-o stare precară (creşe, grădiniţe de stat, servicii de 
îngrijire a bătrânilor etc). Politicile de ajustare structurală adoptate, la în- 
demnul forurilor financiare internaţionale, au dus la menţinerea unor bugete 
foarte scăzute pentru educaţie, sănătate, servicii sociale. Implicit, ele au dus la 
o şi mai accentuată împovărare a femeilor — care sunt puse în situaţia de a 
freca mai mult cu detergenţi mai proşti şi mai ieftini, de a aloca mai mult 
timp pentru educarea copiilor lor în condiţiile în care şcolile funcţionează la 
parametri calitativi reduşi, 24 de a face tot felul de munci casnice cu consu- 
muri cât mai scăzute, de a avea mult mai multă grijă de părinţii lor în vârstă 
cu pensii sub limita supravieţuirii. 



Mulţi părinţi care au bani plătesc meditaţii copiilor lor, dar câţi părinţi au bani 
pentru asta? 

Muncă şi educaţie. Femeile continuă să facă parte din populaţia activă în 
sfera publică în proporţii apropiate cu cele ale bărbaţilor. Din populaţia ocu- 
pată cu program parţial, 53,9% sunt femei, iar din populaţia ocupată cu pro- 
gram integral 42,5%. 5 1,1% din elevi şi studenţi sunt femei — proporţie 
corespunzătoare proporţiei populaţiei României. 2 ' Din punct de vedere al 
accesului la educaţie lucrurile stau echitabil între cele două sexe, aparent cel 
puţin. Dar există un fenomen interesant prin care femei şi bărbaţi tineri care 
absolvă aceleaşi şcoli, licee, facultăţi, deşi au aceleaşi performanţe 
educaţionale, totuşi după câţiva ani de la absolvire poziţia, importanţa socială 
şi veniturile obţinute de bărbaţi sunt net superioare celor obţinute de femei, 
statistic vorbind. Ar fi util de realizat un studiu pe această temă. Prezenţa 
cetăţenilor pe piaţa muncii nu poate fi separată de educaţie pentru că ea 
oferă premisele afirmării pe piaţa muncii. Dar această afirmare nu este de- 
pendentă doar de gradul de educaţie dobândit. In genere, după absolvirea 
unei şcoli (fie ea liceu, şcoală profesională, facultate etc), oamenii se 
căsătoresc şi încep să preia (sau continuă să performeze) roluri de gen, care 
prescriu anumite comportamente pentru femei şi altele pentru bărbaţi. Şi 
totuşi, chiar sistemul de funcţionare al educaţiei „predestinează" absolvenţii 
anumitor evoluţii distincte în funcţie de sex. Educaţia, aparent neutră, îi 
orientează pe tineri spre anumite meserii iar pe tinere spre altele. Manualele 
după care se predă sunt părtinitoare inculcând anumite preferinţe pe meserii 
şi socializând tinerii în roluri tradiţionale. Pe de altă parte, educatorii înşişi 
stimulează elevii să se orienteze „genizat" spre anumite meserii. Intr-un stu- 
diu al Doinei Ştefănescu şi Laurei Griinberg se arată că băieţii sunt îndrumaţi 
de către profesorii lor spre poziţia de manager, în timp ce fetele spre cea de 
asistent de manager. 26 

Diferenţe de sfere de activitate. Mari discrepanţe între bărbaţi şi femei apar 
când e vorba de tipul de activitate prestată, de domeniul de activitate sau de 
ramura economică unde sunt angajaţi, respectiv angajate. Există mari discre- 
panţe de gen între femei şi bărbaţi în ceea ce priveşte numărul de patroni şi 
numărul de lucrători pe cont propriu. Ambele sunt poziţii care presupun 



iniţiativă şi independenţă de decizie şi acţiune. 





Femei (%) 


Bărbaţi (%) 


Patroni 


24.6 


75.4 


Lucrători pe cont propriu 


32.0 


68.0 



Femeile şi Bărbaţii în România, CNS /PNUD, 2000. 
Ştefănescu, Griinberg, 2002. 

Deşi majoritatea copleşitoare a firmelor private înregistrate în România 
prezintă caracteristicile unor micro-întreprinderi (sub 9 salariaţi şi cifre de 
afaceri sub 9 zerouri) firmele create de femei în calitate de proprietar- 
investitor-acţionar se cifrează sub 1%. 27 „Am putea trage concluzia că pentru 
femeile din România problematica iniţiativei economice şi antreprenoriatului 
nu este o provocare. Dar poate că însăşi lipsa cultivării spiritului antrepre- 
norial este principala barieră pe care femeile o întâmpină!", remarcă Despina 
Pascal în articolul ei despre femeile şi activitatea de faceri din România. 28 
Este nevoie ca problematica egalităţii de şanse să devină o prioritate şi un 
subiect de dezbatere publică în mediul economic şi de afaceri din România, 
afirmă Pascal. 

Munci plătite fi munci neplătite. Să vedem unde apar discrepanţe în sens in- 
vers, acolo unde femeile sunt majoritare şi bărbaţii minoritari. 





Femei (%) 


Bărbaţi (%) 


Lucrători' familiali neremuneraţi 


70.6% 


29.4 


Persoane inactive 


76.6 


23.4 



Principalul comentariu pe care îl pot face aici este că femeile tind să îşi 
asume munci neplătite, responsabilităţi nerăsplătite social, care sunt eventual 
recunoscute moral. Intr-o economie de piaţă ce este valoros este remunerat, 
plătit, recunoscut prin recompense materiale. Persoanele inactive sunt în 
majoritate femei, pentru că ele sunt cele care se oferă să se retragă primele 
din spaţiul public şi, de asemenea, pentru că se presupune că ele sunt primele 
care ar trebui să se retragă acasă. Este cunoscută politica de escamotare a 
şomajului şi de pensionare foarte timpurie a femeilor dacă ele aveau un 
număr de ani vechime — politică practicată de guvernele anilor '90. S-a mizat 
chiar pe această tendinţă existentă real dar şi pe norma conform căreia femeile 
ar trebui să părăsească primele spaţiul muncii publice. Atunci când statisticienii 
folosesc termenul „persoană inactivă", ei se referă exclusiv la inactivitatea 
persoanelor ca angajaţi într-o instituţie sau firmă publică. Acest termen as- 
cunde însă activitatea desfăşurată de femei acasă. Dacă ne uităm din nou la 
Barometrul de Gen din 2000 al Fundaţiei pentru o Societate Deschisă, vedem 
câteva cifre extrem de mari în ce priveşte proporţia în care femeile se ocupă 



27 Pascal, 2000. 
2S Ibidem. 

cu gătitul (86%), curăţenia în casă (8 1%), spălatul hainelor (88%), spălatul 
vaselor (81%), călcatul rufelor (88%). Bărbaţii se ocupă de spălatul maşinilor 
(acolo unde ele există şi unde venitul nu permite spălarea la service) şi 
reparaţiile în casă — în proporţii de peste 80%. Dar oare cât de des se strică 
lucruri în casă reparabile de către nespecialişti în comparaţie cu activităţile 
casnice uzual desfăşurate de către femei? Oare cât timp consumă reparaţiile 
acestea ocazionale? Cert este, din cifrele prezentate mai sus, că femeile îşi 
asumă cu mult mai des munci neplătite decât bărbaţii. 

Mitul, dar şi norma bărbatului-care-aduce-pâinea-în-casă continuă să 
funcţioneze în România. Majoritatea respondenţilor măsuraţi în Barometru 
de gen (70%) consideră că este mai mult de datoria bărbatului să aducă bani 
în casă decât a femeilor. E vorba de o adeziune ideologică la concepţia con- 
form căreia bărbatul este cel care trebuie să aducă în casă un „salariu familial" 
din care să poată fi întreţinută toată familia. Dar vremea acestui tip de familie 
a cam apus. Rămâne însă concepţia conform căreia bărbatul are datoria de a 
câştiga pentru întreţinerea familiei. Femeia nu e percepută de majoritatea ca 
având această datorie, în schimb o are pe aceea de a-şi asuma munci neplătite 
şi nerecunoscute social — în contrapartidă cu banii aduşi în casă de bărbat. 
Implicit, acest model impune un tip de femeie dependentă, cu o libertate 
redusă, înclinată spre spaţiul familial relativ îngust, fără o deschidere socială 
mai largă. Desigur, există diferenţe şi nuanţe ale acestui model în funcţie de 
mediul social: sat, oraş mic, oraş mare — pentru care regăsim şi gradaţii dife- 
rite ale manifestării mitului bărbatului-care-aduce-pâinea-în-casă. 

Segregarea de munci şi venituri. Să urmărim segregarea pe orizontală a muncilor 
în funcţie de sexe. In 1998 femeile deţineau ponderi mari în următoarele ra- 
muri: 

Sănătate şi asistenţă socială = 76,0% 
învăţământ = 70,6% 

Activităţi financiare, bancare, asigurări = 67,2% 
Hoteluri şi restaurante = 54,5% 
Poştă şi telecomunicaţii = 53,3% 
In acelaşi timp, bărbaţii deţin majoritatea în: 
construcţii = 87,5% 
industria extractivă = 84,7% 
transport şi depozitare = 8 3,1% 
energie electrică şi termică, gaze şi apă = 78,0% 
administraţie publică =77,8%" 



29 Femeile şi Bărbaţii în România, CNS /PNUD, 2000. 

w 



Proporţia femeilor este majoritară în sectoarele bugetare — învăţământ, 
sănătate, asistenţă socială, comerţ, hoteluri, restaurante, industria uşoară — 
activităţi salarizate de regulă cu până la o treime sub media salarizării pe eco- 
nomie. In ramurile industriei extractive, energetice, metalurgie, chimie, 
transporturi, telecomunicaţii — ramuri de vârf din punct de vedere al venitu- 
rilor, predominanţi sunt bărbaţii. 

In ramurile de activitate în care femeile salariate sunt majoritare, salariul 
mediu brut de bază este mai mic decât cel înregistrat pe întreaga ramură. De 
pildă, în sectorul bănci femeile obţin un salariu brut de bază mai mic decât 
cel pe ramură, situat în a treia cvartilă de salarizare, cum spun statisticienii. 
Este adevărat, pe de altă parte, că sectorul bănci reprezintă o excepţie din 
punctul de vedere al segregării pe orizontală, de această dată în favoarea fe- 
meilor: este un sector de vârf ca venituri şi cu o majoritate feminină. 

Distribuţia salariaţilor pe grupe de salarii în octombrie 1998 arată că la 
niveluri mici de salarii diferenţele de venituri salariale dintre femei şi bărbaţi 
sunt minime, dar ele cresc spectaculos pe măsura creşterii salariilor — cu 
proporţii de 25/75% în favoarea bărbaţilor pentru salarii mai mari de 5 mi- 
lioane de lei şi în continuare descrescător în defavoarea femeilor la salarii mai 
mari. 3 " în industria extractivă lucrurile arată şi mai dramatic: la salarii de 
peste 5 milioane proporţia femeilor e de doar 5%. 3 ' 

Dinamica pe orizontală (mobilitatea forţei de muncă feminine şi a celei 
masculine) este în strânsă legătură cu veniturile aferente unui domeniu sau 
altul. In rândul specialiştilor cu ocupaţii intelectuale numărul femeilor a cres- 
cut de la 46% în 1994 la 50% în 1998, iar cel al bărbaţilor a scăzut de la 54% 
la 50%. E posibil ca această ajustare să fie legată de nivelul tot mai scăzut al 
retribuirii ocupaţiilor intelectuale. 

în ce priveşte segregarea pe verticală, autorii lucrării Femei şi bărbaţi în Romă- 1 
nia subliniază că „în grupa conducătorilor şi funcţionarilor superiori din 
administraţia publică şi din unităţile economico-sociale numărul femeilor 
este în general de aproape patru ori mai mic decât cel al bărbaţilor". 32 în 
rândul profesorilor universitari numărul femeilor este foarte mic, el crescând 
pe măsură ce gradul universitar scade (ca de altfel şi importanţa academică, 
drepturile şi veniturile aferente). Acelaşi lucru se poate spune despre ierarhia 
medicală, despre cea din domeniul bancar etc. în tabelul cu proporţii ale popu- 
laţiei pe grupe de ocupaţii mai găsim următoarele: conducătorii şi funcţionarii 
superiori sunt în proporţie de aproximativ 73% bărbaţi şi 27% femei. 



30 Figura 3.2. din Femeile şi Bărbaţii în România, CNS /PNUD, 2000. 

31 Figura 3.3. din Femeile şi Bărbaţii în România, CNS /PNUD, 2000. 

32 Femeile şi Bărbaţii în România, CNS /PNUD, 2000. 

Diferenţe de şanse de a munci pe bani. în perioada 1991-1998, rata şomajului 
la femei a fost sistematic superioară celei înregistrate de bărbaţi — cu un ma- 
xim de diferenţă de aproape 5% în 1993 şi cu 0,3% în 1998. Cel mai vulne- 
rabil grup îl constituiau femeile tinere între 18 şi 24 de ani care înregistrau o 
rată a şomajului de 19,7% în timp ce bărbaţii din această grupă înregistrau 
17,3%. în ce priveşte durata şomajului la femei şi bărbaţi la toate grupele de 
vârstă, cu o excepţie, femeile aşteaptă mai mult decât bărbaţii până la o 
eventuală reangajare." Cele mai lungi durate ale şomajului le înregistrează 
femeile cu vârste între 35 şi 49 de ani. Aşadar, există diferenţe semnificative 
chiar în interiorul marelui grup social al femeilor. Unul din subgrupurile cu 
şanse de afirmare mai mici decât „media" femeilor din România este cel al 
femeilor rrome. Ponderea casnicelor este de peste 4 ori mai mare în rândul 
populaţiei de rromi decât în cea la nivel naţional." Dacă luăm în considerare 
simultan o serie de criterii: genul, etnia, starea economică, atunci constatăm 
că există grupuri discriminate pe multiple dimensiuni, nu doar pe cel de gen. 

Segregarea ofertei de muncă. O cercetare realizată de către Forumul Femeilor 
din Târgu Mureş arată că multor femei le este refuzat un serviciu pentru că 
„sunt prea tinere", cu implicaţia că sunt în perioada de fertilitate şi că angaja- 
rea lor aduce un risc nedorit ce ar afecta eficienţa firmei, sau pentru că sunt 
„prea vârstnice" şi deci de ne-reeducat şi neatractive ca potenţial de lucru." 
Analiza respectivă face referiri şi la rezultatele monitorizării a două ziare lo- 
cale în ce priveşte ofertele de locuri de muncă în ianuarie 2000. 

Ofertele de muncă sunt în proporţie semnificativă segregate pe sex astfel 
încât slujbele frecvent oferite bărbaţilor sunt cele de ingineri, operatori 
de computer, chimişti, agenţi de vânzare, contabili, administratori. Sluj- 
bele frecvent oferite femeilor sunt: femei de serviciu, secretare, 
vânzătoare, manichiuriste etc. 

Din oferte 26,66% cereau bărbaţi candidaţi şi doar 4,4% cereau femei în 
ziarul 24 de ore; 10,69% din anunţuri cereau un bărbat, iar 7,58% o fe- 
meie în ziarul Cuvântul Uber. 
Din poziţiile de conducere publicate pentru 8,69% dintre ele se cerea 
explicit un bărbat în ziarul Cuvântul Uber. 



Femeile şi bărbaţii în România, NS/PNUD 2000: 24, Tabel 2.3. 
Ana Măria Dima, 2001/2002. 

Citat în lucrarea Women 2000. An Investigation into the Status of Women's Rights in Cen- 
tral and SEE and the NIS, International Helsinki Federation for Human Rights, 2000. 

Rezultatele acestei cercetări sunt relevante pentru ceea ce se întâmplă cu 
forţa de muncă feminină în diverse domenii şi companii. In decembrie 2001 
a fost adoptată Hotărârea de Guvern privind organizarea şi funcţionarea Con- 
siliului National pentru Combaterea Discriminării (CNCD)." CNCD a fost 
înfiinţat în baza Ordonanţei 137/2000 şi ar trebui să vegheze ca asemenea 
anunţuri de servicii segregate pe criteriul sexului să nu mai apară în presă. 
Problema care rămâne este cea a situaţiilor locale, în care anunţurile sunt 
corecte politic vorbind, iar discriminările se produc în procesul de selecţie a 
personalului, inclusiv la interviuri. Sunt multe cazuri în care bărbaţii sunt 
preferaţi femeilor căsătorite aflate la vârsta fertilităţii. Pe de altă parte, 
CNCD este foarte puţin cunoscut. In studiul Institutului de Politici Publice 
publicat în septembrie 2003, apare că 58% din populaţie nu are cunoştinţă de 
existenţa CNCD, iar alţi 9% nu răspund." CNCD nu s-a făcut remarcat 
până acum prin nici o rezolvare de marcă a vreunui caz de discriminare pe 
Criterii de gen. 

Diferenţele de şanse între femei şi bărbaţi pot fi măsurate cu ajutorul parame- 
trilor discutaţi anterior care pot fi prezentaţi sintetic după cum urmează: 

Diferenţe de venituri. Există o segregare pe orizontală (sectoarele bine 
plătite coincid în genere cu sectoarele dominate de bărbaţi; sectoarele 
dominate de femei sunt în genere mai prost plătite) şi una pe verticală 
(şefii sunt în genere bărbaţi în timp ce subordonaţii sunt în genere fe- 
mei). 

Diferenţe de şanse de a ocupa un loc de muncă. Ele sunt în genere în 
favoarea bărbaţilor — mai ales când e vorba de slujbe bine plătite. 
Diferenţe de şanse în ocuparea de poziţii de conducere. 

Diferenţe în ce priveşte cantitatea de timp Uber disponibil (munca de 
îngrijire şi muncile casnice le afectează mai mult pe femei, reducându-le 
din timpul liber). 

Soluţii. Identificarea soluţiilor pentru reducerea discrepanţelor reprezintă 
un subiect extrem de vast şi complex. El ar trebui să fie centrul 
preocupărilor unei structuri guvernamentale distincte — un secretariat de stat, 
un ministeriat delegat pe lângă primul ministru sau o structură asemănătoare. 
Având în vedere complexitatea subiectului voi enumera câteva exemple de 
soluţii punctuale. 



36 Monitorul Oficial, anul XIII, nr. 792 din 12 decembrie 2001. 

37 Intoleranţă, discriminare şi autoritarism în opinia publică. Institutul pentru Politici Publi- 
ce Bucureşti. România, septembrie 2003. 

Aplicarea principiului muncii de valoare comparabilă, conform căruia 
muncile ale căror valori sunt egale (pe baza unui barem de comparabili- 
tate) trebuie răsplătite la fel. Dacă acesta ar fi implementat, ar însemna că 
muncile şi locurile de muncă predominant ocupate de către femei ar tre- 
bui reevaluate în sensul unei mai bune valorizări şi ar trebui plătite mai 
bine." 

Studierea fenomenelor de discriminare indirectă şi luarea în considerare 
a rezultatelor cercetării de către autorităţile legislative. Aceste studii ar 
trebui făcute cu contribuţia marilor grupuri sindicale şi mai ales cu 
organizaţiile de femei ale acestora. Merită a fi luat în consideraţie faptul 
că ramurile cu salariate femei s-au sindicalizat major. 

Măsuri stimulative pentru firmele şi instituţiile care angajează prioritar 
femei tinere (18-25), care sunt cele mai dezavantajate şi au cele mai mari 
procente de şomaj, precum şi a categoriilor de femei care stau în cele 
mai lungi perioade în şomaj. 

încurajarea, prin intermediul presei, prin mass media în genere, a 
sesizărilor către autorităţi, în speţă către CNCD a cazurilor de discrimi- 
nare de gen. 

Aş adăuga, ca o concluzie generală că este necesară încurajarea indepen- 
denţei femeilor — ca atitudine, la locul de muncă, ca mod de relaţionare cu 
partenerii, ca mod de viaţă. Independenţa este o precondiţie a interdepen- 
denţei — doar ea generează relaţii de parteneriat şi nu de subordonare. 



Atitudini ale românilor faţă de munci diferenţiate pe sex 

Iată câteva date relevante privind atimdinile românilor faţă de diverse 

tipuri de activităţi şi segregarea lor pe sexe. 

63% consideră că este mai mult de datoria femeilor decât a bărbaţilor să 
se ocupe de treburile casei. Chiar şi cei cu educaţie superioară au o majo- 
ritate de 52% la această întrebare — faţă de 76% din cei cu educaţie pri- 
mară. 



Există o serie de probleme legate de măsurarea valorii activităţii desfăşurate la un 
loc de muncă: In ce constă această valoare? Cum e determinată ea ? In ce măsură 
această determinare se bazează pe o viziune tradiţională asupra valorii a ceea ce fac 
bărbaţii şi femeile? In ce măsură o asemenea viziune poate fi depăşită? 
Barometrul de Gen, 2000. 

70% consideră că este mai mult datoria bărbaţilor decât a femeilor să 
aducă bani în casă. Intelectualii răspund negativ în proporţie de 48%, iar 
44% răspund pozitiv. 

La întrebarea dacă bărbaţii pot creşte copii la fel de bine ca şi femeile, o 
majoritate a respondenţilor de 53% au răspuns negativ. De remarcat că 
în două zone ale ţării, Banat şi Dobrogea, cei care au răspuns negativ 
sunt în minoritate (43%). Din rândul celor cu educaţie superioară majo- 
ritatea dădeau un răspuns afirmativ şi 4 1 % au răspuns negativ. 

5 1 % din respondent consideră că muncile casnice trebuie 
plătite/răsplătite ca orice altă muncă. Pe criteriul regional, Crişana- 
Maramureş (cu 68%) şi Transilvania (58%) se detaşează ca afirmare a 
atitudinii pozitive în ce priveşte răsplata muncii casnice. Remarcabilă 
este proporţia celor care consideră că muncile casnice nu sunt cele mai 
uşoare munci (81%). 

6 % din respondenţi pretindeau să fi cunoscut persoane cărora să li se fi 
cerut servicii sexuale în schimbul unor avantaje materiale sau pentru a 
nu-şi pierde locul de muncă, iar 92% dintre aceştia erau femei. 7 1 % din 
aceste persoane sunt de vârste cuprinse între 16 şi 30 de ani (perioadă 
vulnerabilă din punct de vedere al carierei). 67% din cei care caută servi- 
cii sexuale sunt patroni şi şefi. 

Cele mai importante calităţi ce trebuie să le fie cultivate băieţilor şi fete- 
lor conform respondenţilor: 

- băieţilor: disciplina (61%) — faţă de 43% pentru fete; 

- fetelor: hărnicia (53%) faţă de doar 3 5 % la băieţi; 

- fetele trebuie să înveţe să fie ascultătoare (46%) faţă de doar 

33% pentru băieţi; 

- în ce priveşte libertatea de alegere şi independenţa, fetelor li se 

prescrie mult mai puţină decât băieţilor (16% faţă de 24% 
la libertate de alegere şi 8% faţă de 16% în ce priveşte in- 
dependenţa). 

Cele mai netradiţionale atitudini pe parcursul întregului sondaj le-au 
avut constant elevii şi studenţii. 

Din sondajul 1PP 4 " rezultă că peste 30% din populaţie consideră că 
bărbaţii au dreptul la slujbă mai mult decât femeile. Dacă luăm în considerare 
toate aceste rezultate la un loc şi facem abstracţie de diferitele categorii care 



Intoleranţă, discriminare şi autoritarism în opinia publică. Institutul pentru Politici Publi- 
ce Bucureşti. România, septembrie 2003. 



133 



au răspuns într-o anumită măsură diferit de media, putem trage concluzia că 
societatea românească este încă tributară tradiţionalismului în ce priveşte 
rolurile de gen. Şi aici e vorba atât de populaţia masculină cât şi de cea femi- 
nină. Diferenţele semnificative în sensul unor viziuni progresiste apar mai 
curând pe criterii de pregătire educaţională sau de zonă istorică. Există totuşi 
o atitudine unde există o diferenţă semnificativă între femei şi bărbaţi — e 
vorba de întrebarea privind existenţa discriminărilor între sexe — unde feme- 
ile răspund pozitiv în majoritate, iar bărbaţii răspund negativ în majoritate. 

3. Favorizarea structurală a bărbaţilor în economie 

Fenomenul favorizării structurale a bărbaţilor în economie se referă la 

caracterul părtinitor al structurilor şi majorităţii politicilor economice adop- 
tate într-o ţară. Acest caracter părtinitor operează în favoarea genului mascu- 
lin şi în detrimentul celui feminin. Aceasta nu înseamnă că toţi bărbaţii 
acţionează concertat şi conspiraţional în domeniul economic astfel încât să 
nedreptăţească femeile. In cea mai mare parte, nici bărbaţii, nici femeile nu 
sunt conştienţi de existenţa acestui fenomen. 

El nu este un fenomen caracteristic doar României, ci are o manifestare 
cvasi-globală — ceea ce nu-1 face mai puţin criticabil. Diferenţele dintre ţări, 
din acest punct de vedere, se măsoară prin gradul de conştientizare a feno- 
menului şi prin măsura în care se manifestă voinţa politică de a corecta defi- 
cienţele existente prin politici specifice. Aceste deficienţe indică un dezechi- 
libru fundamental în relaţiile dintre femei şi bărbaţi ca relaţii de gen. 

Favorizarea structurală a bărbaţilor în economie se manifestă la cel 
puţin trei niveluri: (1) al atitudinilor şi acţiunilor cotidiene, (2) al teoretizărilor 
în domeniul economic, (3) al politicilor publice. 41 

La nivelul atitudinilor şi acţiunilor cotidiene, cel mai elocvent exemplu 
de manifestare al fenomenului de favorizare structurală a bărbaţilor în 
economie este prezenţa unor atitudini părtinitoare în familie, derivat din 
subestimarea contribuţiei femeilor la venitul familial, întrucât femeile fac, 
în genere, majoritatea serviciilor casnice. Consecinţele acestei stări de 
fapt sunt următoarele: o percepţie neadecvată, în genere, a membrilor 
unui cuplu privind contribuţia fiecăruia la venitul familiei şi, de aseme- 
nea, o percepţie distorsionată privind distribuţia veniturilor în familie. O 
serie de cercetători au remarcat că femeile tind să cheltuiască în primul 



41 Elson, 1995. 

rând spre beneficiul familiei şi doar în ultimă instanţă pentru ele însele. 
In ţări cu probleme de criză alimentară, fiii sunt cei care sunt salvaţi de 
foamete şi abia în al doilea rând vin fiicele — datorită percepţiei că fiii 
sunt mai importanţi decât fiicele. In România preponderent rurală ante- 
belică fiii erau cei trimişi la şcoală, la educaţie, fetele fiind destinate ma- 
riajului şi lucrului în casă. 

La nivelul teoretizărilor economice, fenomenul de favorizare structurală 
a bărbaţilor în economie este şi mai puţin vizibil, întrucât economiştii 
folosesc un limbaj aparent neutru. Totuşi, majoritatea modelelor eco- 
nomice tratează munca, ca şi pământul, drept un factor de producţie 
neprodus. Ele conţin presupoziţia implicită că timpul şi efortul necesare 
pentru reproducerea forţei de muncă sunt disponibile gratuit, ca şi cum 
ar fi o resursă naturală care se oferă spre exploatare. Aceste modele eco- 
nomice presupun că timpul şi eforturile de creştere a copiilor, de educa- 
re a lor în familie sunt gratuite (acestea fiind în mare măsură preluate de 
femei), până la vârsta maturităţii când intră pe piaţa muncii. 
La nivelul politicilor publice, fenomenul de favorizare structurală a 
bărbaţilor în economie este susţinut de manifestarea sa la nivelul 
atitudinal şi al teoretizărilor, despre care am vorbit mai sus. Un exemplu 
de politică publică prin care se manifestă acest fenomen este reprezentat 
de reformele rurale din China anilor '80. In China persistă mentalitatea 
feudală conform căreia fiii sunt indispensabili pentru bunăstarea familii- 
lor ţărăneşti. Familiile alocă resurse prioritar şi preponderent pentru 
educarea fiilor, întrucât asumă că de bunăstarea acestor fii va depinde 
îngrijirea proprietăţii lor şi a lor înseşi la bătrâneţe. Reformele rurale chi- 
neze sunt centrate pe familie şi sunt croite astfel încât ele întăresc şi 
perpetuează mentalitatea că doar fiii sunt cei care pot contribui la 
bunăstarea părinţilor la bătrâneţe, scăzând drastic şansele fetelor de a se 
afirma drept susţinătoare materiale. Este un cerc vicios la continuitatea 
căruia reformele adoptate în anii '80 au contribuit din plin. Dar poate că 
nici nu trebuie să mergem atât de departe — până în China — pentru că 
avem exemple la îndemână în România, unde speranţa familiei se 
îndreaptă în primul rând spre băieţii familiei în ce priveşte ajutorul acor- 
dat părinţilor la bătrâneţe (în special în mediul rural). în mod indirect 
sunt stimulate atitudini de pasivitate şi de importanţă socială mai scăzută a 
femeilor din familii. Cercul vicios este din nou prezent: importanţă mai 
scăzută acordată fetelor familiei, aşteptări scăzute în ce priveşte capacitatea 
lor de susţinere materială ulterioară — care, la rândul ei, perpetuează im- 
portanţa scăzută acordată fetelor. 

în ţările occidentale, femeile au fost cvasi-invizibile pentru creatorii de 
politici publice până la sfârşitul anilor '70. Creatorii de politici publice consi- 
derau femeile ca fiind dependente de bărbaţi. Se considera că de resursele 
alocate pentru bărbaţi vor beneficia în mod egal şi femeile (soţiile) şi copiii. 42 
Spre sfârşitul anilor '70 occidentalele au devenit treptat beneficiare de asis- 
tenţă socială, dar fără a fi considerate ca agenţi producători sau agenţi ai 
dezvoltării. Abia în anii '80 a fost reconsiderat acest aspect, astfel încât noile 
politicile adoptate au luat în considerare femeile ca agenţi ai dezvoltării 
sociale, ale căror grijă şi ocrotire pot substitui cheltuielile pentru sănătate, 
educaţie şi servicii sociale. Dar, cu puţine excepţii, interesele femeilor au 
rămas marginale în formularea şi implementarea politicilor economice. 

Situaţia în România a avut o evoluţie diferită faţă de cea a ţărilor occi- 
dentale, în sensul că în perioada numită „comunistă", dreptul şi obligaţia de a 
munci erau egal împărtăşite de femei şi bărbaţi. Nu acelaşi lucru se poate 
spune despre obligaţiile tradiţionale ale femeilor de a se ocupa de treburile 
casnice. Dubla zi de muncă a femeilor (la serviciu şi acasă) nu a reprezentat 
temeiul vreunei politici adoptate de PCR. Aceste sarcini casnice erau ascun- 
se, presupuse a fi „normale" şi erau tacit acceptate de toată lumea. După 
1989, dreptul şi obligaţia de a munci au dispărut, dar au apărut fenomene de 
trecere în şomaj, 43 de sărăcire cu precădere a femeilor (cercetările arată chiar 
un fenomen de „feminizare a sărăciei"). 44 S-au diminuat drastic facilităţile 
oferite de stat pentru creşterea copiilor (creşe şi grădiniţe acceptabile calitativ 
şi financiar), precum şi sumele acordate de stat pentru fiecare copil (alocaţii 
care sunt de echivalentul a 5 euro pe lună). Statul asistenţial a dispărut, astfel 
că femeile nu au mai fost considerate implicit nici cel puţin agenţi ai 
dezvoltării sociale. Ci doar ca prestatoare de servicii gratuite spre reproduce- 
rea forţei de muncă (este vorba aici de modul în care politicile publice au 
tratat implicit pe femei). 

Fenomenul de favorizare structurală a bărbaţilor în economie a dobân- 
dit dimensiuni noi în România în condiţiile crizei economice de după 1989. 
Multe ţări au trecut prin astfel de crize în anii '80 (ţări din Asia, Africa, Ame- 



Modelul „salariului familiar'. 

Studiul lui Paşti şi Ilinca (2000) arată că bărbaţii au fost cu precădere victimele 
şomajului, dar politica de compensaţii a intrării în şomaj a fost net favorizantă 
sectoarelor în care s-au produs masive disponibilizări de bărbaţi. Cu alte cuvinte, 
chiar dacă trecerea în şomaj a fost considerabilă în sectoare dominate de forţă de 
muncă masculină, compensaţiile au fost mari în aceste domenii (relativ la lipsa de 
compensaţii din sectoare dominate de forţă de muncă feminină). 
Codiţă, Miroiu, Paşti, 1997. 

rica Latină sau Caraibe), caracterizate prin mari deficite în balanţa de plăţi, 
mari rate ale inflaţiei, rate scăzute sau negative de creştere economică. Aceste 
ţări, ca de altfel şi România, au trebui să facă apel la Fondul Monetar 
Internaţional şi la Banca Mondială pentru asistenţă. 

In schimbul acestei asistenţe, România a trebuit să adopte programe de 
stabilizare macroeconomică şi ajustare structurală. Aceste programe presu- 
pun, printre altele, stimularea exporturilor de produse comercializabile şi o 
mutare a resurselor dinspre producerea de necomercializabile spre produce- 
rea de comercializabile (produse care se vând pe piaţa internaţională în 
schimbul unei valute forte). Printre altele, aceasta înseamnă şi reducerea 
cheltuielilor publice cu educaţia şi sănătatea (produse necomercializabile, 
care nu pot fi vândute la export pentru obţinerea de valută forte). Serviciile 
de educaţie şi de îngrijire sunt tot mai mult preluate în domeniul privat, al 
familiei şi transferat implicit celor care se oferă să se ocupe în mod gratuit de 
aceste activităţi (sau al serviciilor private alternative care sunt accesibile unui 
segment foarte mic al populaţiei). 

Desigur că fenomenul este mult mai complex, iar macrostabilizarea 
economică şi programele adoptate au multe alte consecinţe. Totuşi, referirea 
de mai sus este semnificativă pentru accentuarea fenomenului de defavoriza- 
re structurală a femeilor în economia românească în măsura în care se 
bazează pe o cantitate mai mare de prestări de servicii neplătite şi realizate în 
mare parte de către femei în interiorul familiei. 

4. Legislaţie nediscriminatorie şi realităţi discriminatorii 

Pentru a ajunge la egalizarea şanselor de afirmare socială între femei şi 

bărbaţi este necesară adoptarea unor măsuri legislative (şi implementarea lor 
corespunzătoare) astfel încât să existe o similaritate între condiţiile de plecare 
în situaţia femeilor şi a bărbaţilor. De regulă, aceste măsuri sunt măsuri de 
protecţie a femeilor. Aceste măsuri pot da impresia că favorizează femeile, 
dar trebuie luat în considerare cadrul legislativ preexistent, care s-a format pe 
tiparul masculin datorită faptului că forţa de muncă în sfera publică era pre- 
ponderent masculină. Măsurile legate de naşterea şi creşterea copiilor, de 
pildă, semnifică faptul că societatea înţelege să preia o parte (mică de cele 
mai multe ori) din munca de îngrijire a copiilor (resurse umane viitoare ale 
societăţii). 

Tratatul de la Amsterdam, în vigoare din mai 1999 prevede că egalitatea de 
şanse, combaterea discriminării, examinarea sistematică a diferenţelor între 
condiţiile de viaţă, capacităţile, nevoile şi aspiraţiile femeilor şi bărbaţilor în 

Uniunea Europeană constituie o obligaţie constituţională a UE. Articolul 13 
al Tratatului de la Amsterdam prevede existenţa mandatului Comisiei Euro- 
pene în iniţierea unor proiecte de combatere a discriminării, iar articolul 141 
fundamentează promovarea egalităţii de şanse şi tratamentul egal între femei 
şi bărbaţi în relaţiile de muncă. 

O serie de directive adoptate de către Comisia UE în spiritul prevederi- 
lor constituţionale se referă la următoarele aspecte: 

implementarea principiului tratamentului egal pentru bărbaţi şi femei în 

ceea ce priveşte accesul la angajare, pregătire profesională, promovare şi 

condiţii de lucru, 
salarizarea egală pentru bărbaţi şi femei, 

egalitatea de tratament în cadrul sistemului de securitate socială, 

egalitatea de tratament în cazul activităţilor desfăşurate pe cont propriu 
(inclusiv activităţi agricole) şi protecţia mamelor care lucrează pe cont 
propriu în timpul sarcinii, 

asigurarea condiţiilor de muncă şi introducerea unor măsuri de încuraja- 
re a îmbunătăţirilor în ceea ce priveşte siguranţa şi condiţiile de lucru 
pentru femeile gravide sau care au dat naştere de curând, 

concediul parental, 

remunerarea muncii part-time, 

răspunderea pentru prezentarea dovezilor în cazurile de discriminare pe 
bază de sex. 45 

In Programul Naţional de Aderare al României la Uniunea Europeană este 
prevăzută, printre altele, armonizarea cadrului juridic naţional cu legislaţia 
internaţională în domeniul egalităţii de şanse. In mare, acest lucru s-a realizat 
prin adoptarea actului normativ de combatere a discriminării şi adoptarea 
Legii Egalităţii de Şanse. Raportul de ţară al Comisiei UE din 2002 apreciază 
adoptarea acestei legi în mai 2002 şi menţionează că Hotărârea de Guvern 
privind funcţionarea CNCD va trebui amendată pentru a include discrimina- 
rea indirectă şi sarcina probei" conform Articolului 13 al Tratatului de la 
Amsterdam. 47 

La sfârşitul anului 2000 guvernul a aprobat un document iniţiat şi reali- 
zat de către Direcţia de Şanse Egale din cadrul MMSS: Planul National de 
Acţiune pentru Egalitatea de Şanse (prin HG nr. 1273/2000). Desigur, este 
importantă existenţa unui asemenea document cadru şi fixarea unor obiecti- 
ve. Dar: 



Vezi studiul Romaniţei Iordache, 2002. 
Burden ofproof în engleză. 

http://europa.eu.int/comm/enlargement/report2002/ro en.pdf 

„Acordarea unui mandat general Direcţiei pentru Egalitatea Şanselor 
şi prevederea unei obligaţii la fel de generale de realizare a obiec- 
tiveloroperaţionale, 4 " fără a fi stabilite mecanismul de control, 
structura operaţională, resursele financiare şi instituţionale, respon- 
sabilităţile şi sarcinile specifice, reprezintă lipsuri ale Planului Na- 
tionalcadocument-cadru". 4 " 
Pentru a avea o imagine şi mai clară a situaţiei ar trebui să spunem că 
Direcţia de Şanse Egale (DSE) din MMSS are 4 angajaţi (inclusiv directoa- 
rea). In aceste circumstanţe, nici nu poate fi vorba că agenţia ce ar urma să 
implementeze acţiunile Planului este DSE. Pe de altă parte, DSE nu are un 
buget propriu, iar o bună parte din activităţile prevăzute de plan presupun 
sume considerabile de bani. Acelaşi raport al Comisiei UE invocat mai sus 
(2002) aprecia că nu au fost făcute progrese în România în ce priveşte aloca- 
rea unui buget pentru implementarea Planului National de Egalitate a 
Şanselor. 

Dar adoptarea Legii Egalităţii Şanselor în 2002 a fost o realizare legis- 
lativă importantă. Istoria proiectului (sau mai bine-zis proiectelor) acestei 
legi este lungă. Prima variantă datează din 1997. Unul dintre cele mai ata- 
cate aspecte ale proiectului Legii Egalităţii de Şanse în Comisiile Camerei 
Deputaţilor (aspect în acord cu legislaţia şi practicile UE) se referea la 
faptul că sarcina probei de nevinovăţie revine persoanei fizice sau juridice 
chemate în instanţă sub învinuirea de discriminare. Un studiu detaliat şi 
competent asupra plusurilor şi minusurilor proiectului Legii Egalităţii 



48 Art. 4. Din HG 1273/2000 - Ministerul Muncii şi Protecţiei Sociale, prin Direcţia 
pentru Egalitatea Şanselor, în colaborare cu celelalte ministere, cu alte instituţii, cu 
organizaţii neguvernamentale care derulează programe în domeniul drepturilor 
omului şi drepturilor femeii ca parte integrantă a acestora, al egalităţii de şanse în- 
tre femei şi bărbaţi, va realiza şi va aplica Planul naţional de acţiune pentru egali- 
tatea de şanse între femei şi bărbaţi. 

Art. 5. - Ministerul Muncii şi Protecţiei Sociale, prin Direcţia pentru Egalitatea 
Şanselor, reprezintă mecanismul guvernamental responsabil cu elaborarea strategi- 
ilor şi politicilor în domeniul promovării egalităţii de şanse între femei şi bărbaţi şi 
eliminării oricăror forme de discriminare pe criterii de gen; în acest domeniu el se 
constituie drept partener de dialog cu structurile de specialitate existente la nivelul 
organismelor internaţionale (O.N.U., Uniunea Europeană, Consiliul Europei, 
Organizaţia Internaţională a Muncii etc). 

Art. 13. - Realizarea obiectivelor operaţionale în domeniul egalităţii de şanse între 
femei şi bărbaţi reprezintă o obligaţie pentru toate instituţiile implicate. 

45 Iordache, 2002. 

Şanselor adoptat aparţine Romaniţei Iordache. 5 " Legea reuşeşte o prezenta- 
re cvasi-generală a egalităţii de şanse în domeniul muncii, al accesului la 
educaţie, la sănătate, la cultură, la informare şi în domeniul participării la 
decizie, enumerând în acelaşi timp şi autorităţile publice abilitate cu aplica- 
rea şi controlul legislaţiei privind egalitatea de şanse. Ea nu prevede exis- 
tenţa unei instituţii care să monitorizeze aplicarea ei, iar Direcţia de Şanse 
Egale nu are capacitatea de a o face. Care va fi instituţia care va monitoriza 
aplicarea legii? In ce măsură diferitele agenţii citate de lege o vor şi aplica? 
Este necesară o Comisie pentru Egalitate de Şanse sau o altă instituţie a 
statului, de rang înalt, dotată cu buget adecvat, care ar avea un mandat spe- 
cializat. Această ar trebui să fie principala instituţie care să implementeze 
Legea Egalităţii Şanselor. 

Din iniţiativa şefului Delegaţiei Comisiei UE la Bucureşti a fost recent 
înfiinţată o structură guvernamentală, Agenţia Naţională pentru Şanse Egale 
(ANSE), subordonată M M S S şi care va fi dotată cu un buget de 2 milioane 
de euro, din care doar 10% reprezintă contribuţia statului român iar 90% 
este contribuţia Comisiei. Ar fi prima structură guvernamentală în domeniul 
şanselor egale dotată cu un buget — şi un buget relativ generos, având în ve- 
dere stadiul de dezvoltare al mecanismului românesc pentru şanse egale 
(ANSE va fi operaţională începând cu 2005). In ţări ca Franţa, statul aloca 
anual în jur de 70 de milioane de franci" pentru ministerul care se ocupa de 
problematica drepturilor femeilor (în anii '80). Şi în alte ţări europene 
mărimea bugetului alocat pentru problematica egalităţii de şanse este compa- 
rabil cu cel francez. 

Decizia luată la nivelul şefului Delegaţiei UE a trezit o serie de pasiuni 
politice în rândul opoziţiei, care a început să-şi manifeste brusc interesul 
pentru înfiinţarea unei structuri guvernamentale dedicate egalităţii de gen. 
Spiritele încinse ale reprezentaţilor opoziţiei au fost stinse la fel de brusc 
atunci când s-a constatat că în conformitate cu contractul dintre Comisie şi 
Guvernul României, fondurile alocate ANSE vor trebui să rămână la 
M M S S , în subordinea căruia se va afla agenţia. ANSE va avea competenţe 
doar în domeniul muncii, deşi problematica egalităţii şanselor este mult mai 
largă. O instituţie de stat cu competenţe în acest vast domeniu va trebui 
creată şi rangul ei ar trebui să fie mai înalt. O Comisie pentru Şanse Egale 
poate, cu fondurile alocate de statul român. 



50 Ibidem. 

51 înjur de 10 milioane de dolari SUA, în anii 1982-1983. 

în toamna lui 2000 guvernul a adoptat Ordonanţa 137/2000 privind 
prevenirea şi sancţionarea tuturor formelor de discriminare. 52 Abia în no- 
iembrie 2001, printr-o hotărâre de guvern s-au stabilit regulile de funcţionare 
ale Consiliului Naţional pentru Combaterea Discriminării" urmând să devină 
operaţională curând după acea dată. Conform Art. 1.2 al HG 1194/2001, 
Consiliul are rolul de a implementa principiul egalităţii dintre cetăţenii Ro- 
mâniei, prevăzut în Constituţie, în legislaţia internă in vigoare şi în docu- 
mentele internaţionale la care România este parte. El are un mandat general 
în combaterea discriminării. Referitor la CNCD, Raportul Comisiei UE din 
2002 apreciază că deşi CNCD se declară o instituţie independentă, ea este 
practic subordonată autorităţilor de stat, iar grupurile vulnerabile organiza- 
ţiile neguvernamentale nu sunt reprezentate în Consiliu. 34 

Adoptarea Ordonanţei 137/2000 (şi a HG din decembrie 2001), adop- 
tarea Legii Şanselor Egale, hotărârea de înfiinţare a Agenţiei Naţionale pen- 
tru Şanse Egale — au fost făcute fie prin presiuni sau implicarea directă a 
Comisiei U. E. Guvernanţii români nu au prea fost preocupaţi de această 
problematică, considerând-o în cel mai bun caz secundară altor probleme 
presante ale societăţii româneşti. De aceea se poate aprecia că influenţa UE 
asupra politicii româneşti în acest domeniu este considerabilă şi este probabil 
ca această situaţie să continue pe termen scurt şi chiar mediu. Absenţa unui 
activism intern eficient pentru politici în domeniul şanselor egale contribuie 
la această situaţie. 

Faptul că nu există mecanisme naţionale, bugetate corespunzător, nu 
trebuie să inducă pesimismul total. Uneori sunt găsite soluţii locale sau extin- 
se, cu contribuţia organizaţiilor neguvernamentale sau a femeilor din sindi- 
cate. Un exemplu: lidera organizaţiei de femei a CSDR," Măria Morărescu, a 
reuşit să influenţeze conţinutul Contractului Colectiv de Muncă pe ramura sanita- 
ră şi de asistenţă socială pe 2001 — 2002 astfel încât să conţină reglementări 
speciale privind contracararea hărţuirii sexuale. Aceasta a reprezentat o pre- 
mieră legislativă. Legea Egalităţii de Şanse nu fusese adoptată încă şi în te- 
meiul acestui Contract orice sindicalistă/sindicalist putea să apeleze la 
instanţe judecătoreşti în caz de hărţuire la locul de muncă. Conform acestor 



52 Ordonanţa Nr. 137 din 31.08.2000 privind prevenirea şi sancţionarea tuturor for- 
melor de discriminare. 

33 Hotărâre Nr. 1194 din 27 noiembrie 2001 privind organizarea şi funcţionarea 
Consiliului Naţional pentru Combaterea Discriminării, publicată in Monitorul 
Oficial nr. 792/12 .12.2001. 

34 http: / /europa, eu.int/comm/enlargement /report 2002 /ro en.pdf 
33 Confederaţia Sindicatelor Democratice din România. 

prevederi din Contract angajatorul avea obligaţia de a se ocupa de informa- 
rea lucrătorilor privind reglementările din domeniul hărţuirii sexuale, contra- 
cararea fenomenului şi soluţionarea cazurilor concrete. 

In ciuda unor lacune legislative în domeniul şanselor egale, liderele sin- 
dicale din România au ajuns la o colaborare fructuoasă între ele. Cele patru 
reprezentante ale marilor confederaţii sindicale au reuşit să conlucreze foarte 
bine şi rezultatul acestei conlucrări s-a concretizat în influenţarea 
conţinutului Contractului Colectiv de Muncă la nivel naţional (din care decurg şi 
celelalte contracte colective de muncă la nivel de ramuri şi de unităţi). Au 
introdus noi clauze în contractul din 2001 referitoare la durata zilei de mun- 
că, la condiţiile de muncă şi protecţia personalului muncitor — în mod special 
a femeilor gravide şi a celor ce alăptează. 

Dacă acquis-\A comunitar a fost aproximativ atins prin actele normative 
adoptate în ultimii ani, aplicarea lor este mult mai problematică decât adop- 
tarea lor. Conform Raportului Comisiei UE din 2002, în România „legislaţia 
antidiscriminatorie a fost adoptată dar nu este încă operaţională"." Anterior, 
Comisia aprecia că „progresul lent al aplicării în practică a acquis-ului, în 
domeniul egalităţii de tratament între bărbaţi şi femei este un motiv de în- 
grijorare". 37 România este departe de a întruni standarde europene în ce 
priveşte absenţa discriminărilor şi soluţionarea pe cale instituţională a plânge- 
rilor în acest sens. Nu doar că suntem departe de standardele europene în 
această privinţă dar nici nu prea conştientizăm cât suntem de departe. 51 



56 http://europa.eu.int/comm/enlargement/report2002/ro en.pdf 

57 Raportul Comisiei UE, 2000. 

5i Barometrul de gen (FSD, 2000) indică o majoritate a românilor care neagă existenţa 
discriminărilor pe criterii de sex. 

Sexualitate şi putere 



Dacă printre muncile desfăşurate de cetăţenii unei ţări includem şi mun- 
ca sexuală şi dacă acceptăm că majoritatea relaţiilor sexuale pe bani se 
desfăşoară între femei şi bărbaţi, continuarea cea mai firească a discuţiei des- 
pre politica muncilor şi veniturilor ar fi reprezentată de subiectul 
„prostituţie". Aceasta deschide o serie de teme care au referinţă explicită la 
sexualitate. Am identificat cel puţin trei teme mari legate de sexualitate — 
prostituţie, pornografie, homosexualitate/heterosexualitate — care au rele- 
vanţă pentru subiectul de faţă: politica sexelor. Sexualitatea aşa cum se mani- 
festă în diverse contexte şi geografii, dincolo de aspectul împlinirii prin 
plăcere, este folosită uneori în ciuda acestei potenţiale împhniri. Este folosită 
pentru exprimarea unor relaţii de putere, pentru afirmarea dominaţiei unora 
şi subordonarea altora. 

1. Prostituţia în lume si în România 

Prostituţia a fost şi este considerată un rău social. I se acordă atenţie de 

către biserică, stat, medici, filantropi, feminişti şi mulţi alţii. De ce i se acordă 
atâta atenţie în comparaţie, de pildă, cu filatelia? Şi de ce e stigmatizată? Iată 
întrebări la care voi încerca să răspund în continuare şi pe care le voi pune în 
legătură cu contextul românesc. 

în diferite ţări ale lumii în care s-a manifestat prostituţia (adică în toate) 
s-au căutat măsuri de prevenţie, de reformare şi chiar de suprimare, atunci 
când prevenţia şi reforma nu au avut succes. O intensă activitate în acest 
sens a fost înregistrată începând cu secolul XIX. în Anglia, de pildă, 
prostituţia a intrat în centrul atenţiei prin adoptarea controversatelor 
Contagious Diseases Acts (succesiv în 1864, 1866, 1869) care legitimau aresta- 
rea femeilor bănuite că s-ar fi prostituat şi efectuarea obligatorie a controlului 
genital al acestora pentru a descoperi eventuale boli venerice. 2 Argumentul 
era că aceste controale previn îmbolnăvirea cadrelor militare. Ca urmare a 
repetatelor şi insistentelor proteste împotriva lor 1 acele legi au fost anulate şi 
odată cu ele umilirea la care erau supuse femeile care se prostituau. 



' Legi ale Bolilor Contagioase. 

2 Există studii care arată că uneori femei sănătoase se îmbolnăveau din cauza instru- 
mentelor infectate cu care erau consultate (Bardey, 2000). 

3 Aceste legi au fost anulate în 1886 ca urmare a protestelor prelungite împotriva lor. 

Nu este singurul caz în care legile le-au umilit pe femei. Nu mai departe 
de anii '80 femeile din România aşa-zis comunistă erau păzite la uşile cabi- 
netelor ginecologice de securişti. Azi, în România aşa-zis capitalistă, se 
doreşte legalizarea prostituţiei pentru „salvarea naţiunii" de imoralele care 
răspândesc bolile venerice — ca şi cum tinerele fete care se îmbolnăvesc s-ar 
fi contagiat din cer iar educaţia privind utilizarea prezervativelor ar fi per- 
fectă în România. 

Prostituţia este un fenomen ce reuneşte caracteristicile muncii, dar are 
ca referinţă sexul şi sexualitatea. Uneori vorbim de prostituare intelectuală şi 
de alte tipuri de prostituare, dar atunci folosim sensul peiorativ de „prostitu- 
are", cu înţelesul de înjosire, vânzare a unei munci pe nimic, efectuare a unei 
munci stereotipe sau înjositoare. Nevoia de a îndepărta sensul peiorativ a 
fost unul din motivele pentru care a fost propus termenul de „muncă sexua- 
lă" 4 sau „servicii sexuale" în locul celui de „prostituţie" sau „prostituare". 
Noţiunea de „lucrător sexual" a fost lansată de Carol Leigh. Ea indică faptul 
că activitatea de prostituţie este generatoare de venit pentru femei şi bărbaţi. 
Noţiunea de „lucrător sexual" e legată de lupta pentru recunoaşterea muncii 
femeilor (întrucât ele formează majoritatea celor ce se prostituează) şi a 
condiţiilor de muncă decente. Munca realizată de prostituată sau de lucrăto- 
rul sexual e asemănătoare altor munci care implică părţi ale corpului şi lucru 
mental. 

Ce este prostituţia ? 

Prostituţia este schimb de servicii sexuale pentru bani. s Este muncă pe 

bani. Intr-un sens, atunci când se vorbeşte despre femei din Ucraina, Mol- 
dova, România care sunt duse în Bosnia, Albania, Kosovo sau alte locuri şi 
sunt obligate „să se prostitueze", exprimarea e greşită întrucât prostituarea 
presupune plată contra unor servicii şi o minimă libertate de stabilire a 
preţului. Acele femei nu primesc o plată consensual stabilită. Ele sunt viola- 
te, sunt supuse sexului forţat, ele sunt transformate în sclave. Un element 
important al muncii sexuale este că plata se stabileşte consensual de către 
ofertant şi client. Că lucrurile se întâmpla aşa doar uneori, asta e altceva. 
Priscilla Alexander afirmă că în SUA aproximativ 10% din femeile care se 
prostituează sunt forţate să-şi ofere sexul spre folosul altora (forţarea însem- 



4 Sexual work, în engleză. 

5 Delacoste şi Alexander, 1988: 16. 

nând o combinaţie de forţă brută şi înşelare) în timp ce în India, între 70- 
80% sunt forţate să se prostitueze." 

Există un continuum al muncii sexuale care are la un capăt munca sexu- 
ală plătită prin acordul părţilor privind cuantumul plăţii (prostituţia liberă) şi 
la celălalt capăt muncă sexuală gratuită fără a avea acordul părţii prestatoare 
(şi care echivalează cu sclavia sexuală). Spre acest din ultim capăt se situează 
exploatarea sexuală şi folosirea violenţei de diferite categorii: de la forţă brută 
şi până la cele mai rafinate forme de constrângere psihologică. Unii conside- 
ră că prostituţia este totdeauna forţată, că oamenii care se prostituează sunt 
forţaţi într-un fel sau altul să o facă. Nimic mai greşit. Există mărturii con- 
form cărora unora le place sexul pe bani. 7 Gail Pheterson consideră că în 
documentele ONU se presupune greşit că toată prostituţia e forţată, 
negându-se astfel alegerea celor care se prostituează şi legitimându-se 
intervenţia statului. 8 

Prostituţia se practică în diferite moduri: 

prostituţia de stradă, unde riscurile de violenţă împotriva femeilor care 
vând sex sunt foarte mari; 

cabinetele de masaj', unde pe lângă clienţi, femeile trebuie, de regulă, să 
servească proxeneţii (proprietarii) gratuit; 

prostituţia de bar, unde femeile plătesc barmanului şi proprietarului 
pentru permisiunea de a agăţa clienţi; 

bordeluri, care de regulă au un regim de izolare faţă de comunitate şi 
sunt supuse verificărilor periodice; 

servicii de escortă (femei de companie care oferă servicii sexuale contra 
unui tarif); 

serviciile telefonice de convorbiri erotice; 

servicii sexuale oferite la domiciliu prin mica publicitate. 

In afară de acestea, muncă sexuală se mai prestează cu grade mai mari 
sau mai mici de coerciţie la locul de muncă, în şcoli şi în alte locuri în care se 
întâlnesc prin relaţii de activitate comună femei şi bărbaţi, bărbaţi şi bărbaţi, 
femei şi femei şi unde relaţiile de putere prevalează asupra relaţiilor de oferi- 
re reciprocă de plăcere şi grijă. 

Una din dimensiunile care creează cele mai mari confuzii relativ la 
prostituţie e legată de ideea că sexul nu se poate face fără dragoste şi că dacă 



'Alexander, 1988: 200. 

7 Vezi Hardey, Nina în Delacoste şi Alexander, 1988. 
"Petherson, Gail, 1996. 

9 Cunoscute în Occident sub numele de massage parlours. 

se face astfel este dăunător sau imoral. Prostituatele ar contrazice categoric 
această aserţiune pentru că ele nu fac altceva decât să vândă iluzia că îi do- 
resc pe bărbaţii cu care fac sex şi să le închirieze temporar trupul lor. Tot 
ceea ce vor ele sunt banii. Munca prostituatelor poate fi asemuită muncii 
actorilor, terapeuţilor psihologici, maseurilor etc, care separă între realitatea 
relaţiilor intime, personale pe de o parte şi „munca emoţională" 10 pe de alta. 
Ele îşi pun la dispoziţia clienţilor ştiinţa lor într-ale satisfacerii erotismului 
masculin, creând iluzia că şi ele împărtăşesc acelaşi tip de sexualitate — sim- 
plă, orientată spre un orgasm, fără complexităţi derutante. Prostituţia este un 
„contract împotriva Terorii pe care o reprezintă pentru bărbat dorinţele 
femeii, tot ceea ce, în ea, depăşeşte micuţele voluptăţi masculine"." 

De ce există prostituţie? 

Deşi prostituţia are drept cauză majoră factorul economic, 12 acesta nu e 

singurul care o determină. Ea nu va dispărea odată cu sistemul de clase sau 
cu discriminarea rasială, consideră Priscilla Alexander. „Credem că cele mai 

multe probleme relativ la prostituţie sunt direct legate de stigmatizarea aso- 

. „ , . . - . , .. , „13 T . . ... 

ciata sexului şi in special muncii sexuale. Iar stigmatizarea prostituţiei per- 
sistă mai pretutindeni în lume în diferite proporţii. 

Tot atât de bine se poate spune că prostituţia se află în legătură cu faptul 
că mulţi bărbaţi tind să îşi impună sexualitatea lor ca fiind universală — adică 
să nege implicit (să se teamă, să se ferească de) sexualitatea femeilor. 
Bărbatul plăteşte prostituata pentru ca el să nu ţină cont de sexualitatea ei şi 
ea să îi permită acest lucru, adică pentru ca ea să-şi anuleze plăcerea. Plăteşte 
pentru a uita că în sex există un schimb oarecare, plăteşte pentru pasivitate 
absolută. 14 O altă faţetă a explicaţiei privind motivaţia clientului este legată 
de exersarea sexului ca relaţie de putere. Printre raţiunile de a fi client se 
regăseşte şi acela de cumpărare a puterii de a juisa pentru că exerciţiul sexului 
îţi permite să juisezi de putere.' 5 ,,[P]rin implicarea banilor, un anumit ero- 



10 Chapkis, 1997. 

" Bruckner şi Finkielkraut, 1995: 91. 

12 „Prostituatele erau considerate victime arhetipale ale industrializării", Bartley, 
2000: 6. 

13 Delacoste & Alexander, 1988: 17. 

14 Bruckner, Finkielkraut, 1995: 86. 

" Pentru unii clienţi, exerciţiul puterii prin sex este dătător de satisfacţii mai mari 
decât sexul în sine. Este, cu alte cuvinte, o perversiune, pentru că satisfacţia nu 

tism bărbătesc asociază căutarea plăcerii cu exerciţiul brutal al puterii asupra 
corpurilor reduse la statutul de obiecte şi cu sacrilegiul transgresării legii care 
spune că trupul (ca şi sângele) poate fi doar gratuit dăruit, presupunând o 
suspendare a violenţei", 16 scrie Bourdieu. 

Printre cauzele prostituţiei invocate în secolele trecute regăsim: vulnera- 
bilitatea fetelor la seducţie, slăbiciunea morală a femeilor, natura lor impulsi- 
vă şi nevoia lor de independenţă, 1 asigurarea castităţii fetelor şi liniştea ne- 
vestelor, salariile mici ale femeilor care duc la recrutarea de prostituate ş. a. 
Aceste presupuse cauze se află în legătură cu o anumite moduri de percepţie 
şi gândire asupra naturii şi rolurilor celor două sexe. Monogamia pentru fe- 
mei era considerată esenţială, iar naturile celor două sexe foarte diferite — atât 
de diferite încât parcă nu ar face parte din aceeaşi specie. Această diferenţă 
este subliniată atunci când se doreşte justificarea morală a comportamentului 
libertin pentru bărbaţi şi a celui monogam pentru femei. Dorinţa masculină 
era considerată de nestăpânit, în timp ce dorinţa feminină era văzută ca pasi- 
vă şi controlabilă. 18 Din această perspectivă faptul că prostituatele adoptă un 
rol activ le îndepărtează de „natura pasivă" a celorlalte femei. E ca şi cum 
femeile s-ar împărţi în două categorii: femei active şi femei pasive, femei 
cuminţi şi femei stricate, femei de casă şi femei de distracţie, femei de muncă 
domestică şi femei de muncă sexuală. Această perspectivă se perpetuează şi 
azi într-o anumită măsură. In opinia mea ea este falsă, pentru că se 
întemeiază pe premise eronate. 

De ce îşi aleg unele femei să practice munca sexuală este o altă proble- 
mă. In anumite circumstanţe unele femei aleg să practice prostituarea nu 
neapărat pentru că sunt constrânse să o facă în mod absolut. Uneori au altă 
variantă pe care ar putea-o alege: de pildă, să lucreze într-o fabrică pe bani 
insuficienţi unui trai decent sau să lucreze la patron ştiind că va trebui să 
întreţină gratuit relaţii sexuale cu acesta pe un salariu mediocru sau chiar 



provine din exerciţiul sexual ca atare, ci din exercitarea puterii. „Ridică piciorul, 
desfă-ţi fesele, suge-mă, pune-te în patru labe, bagă-mi degetul în fund..." 
(Bruckner, Finkielkraut, 1995: 162-163) sunt comenzi care permit clientului să se 
excite nu atât de posturile pe care le comandă cât mai ales de plăcerea de a co- 
manda. 
"Bourdieu, 2001: 16-17. 

17 A se contrasta această caracterizare cu o alta, conform căreia femeile sunt pasive şi 
submisive prin natura lor! Realizăm cât sunt de aleatorii, subiective şi cât de mult 
aceste caracterizări sunt croite astfel încât să sprijine demonstrarea unei teze care 
se vrea a fi „adevărată". 

18 Remarcăm aici din nou contradicţia dintre această afirmaţie şi explicaţia dată exis- 
tenţei prostituţiei potrivit căreia natura femeilor ar fi impulsivă şi independentă. 

umilitor." într-una din emisiunile realizate de Adrian Păunescu, pe tema 
prostituţiei, 20 acesta a adus la masa discuţiilor o prostituată, alături de depu- 
tate şi specialişti în domeniul bolilor venerice. Dincolo de faptul că tânăra a 
fost aşezată oarecum izolat de restul invitaţilor, realizatorul presăra discuţia 
cu remarci moralizatoare la adresa femeii invitate, având scopul vădit de a o 
umili. In ciuda tuturor încercărilor de intimidare, tânăra (care nu era nici pe 
departe o îndrăzneaţă) şi-a păstrat cumpătul şi a reuşit să transmită ideea că 
preferă să se prostitueze decât să lucreze la stat pe un salariu care nu i-ar 
acoperi un trai decent ei şi fetiţei sale. 

Emma Goldman asemuia prostituţia căsătoriei. Regăsim în scrierile 
Emmei Goldman din secolul XIX următoarele: „e doar o chestiune de grad 
dacă ea [femeia] se vinde unui bărbat, în sau în afara căsătoriei, sau mai 
multor bărbaţi." 21 Atât prostituţia cât şi căsătoria sunt considerate instituţii 
economice, diferenţa constând în faptul că în căsătorie femeia este plătită de 
un singur bărbat în timp ce prostituata e plătită de mai mulţi bărbaţi şi nu are 
obligaţiile nevestei. 22 Desigur, căsătoriile de azi se întemeiază în cea mai mare 
parte a cazurilor diferit decât cele din secolul XIX. Dar merită să medităm 
asupra comparaţiei pe care o face Goldman. 

Există o teorie care susţine că prostituţia ar fi superioară căsătoriei — 
dintr-un anumit punct de vedere. Pheterson (autoarea teoriei) spune că sunt 
patru instituţii cheie care reglementează relaţiile dintre bărbaţi şi femei: 

Heterosexualitatea obligatorie 

Căsătoria 

Reproducerea 

Prostituţia 

Fiecare din aceste instituţii, cu excepţia prostituţiei, este asimetrică în 
sensul că clasa bărbaţilor este cea care are autoritate, autonomie, acces la re- 
surse, drepturi mai mari decât cele ale femeilor, în timp ce clasa femeilor tre- 
buie să ofere servicii în toate cele 4 instituţii. Prostituţia este singura în care 
negocierea între femeie şi bărbat poate fi completă şi conţine un grad mai 
ridicat de reciprocitate decât mariajul. Pheterson susţine că reciprocitatea 
este asimetrică şi la prostituţie, dar într-un grad mai scăzut. 21 Pheterson are 
probabil în vedere modalităţile concrete în care se desfăşoară prostituarea: 



1<J Vezi şi Barometrul de Gen (FSD, 2000) - întrebarea referitoare la relaţii sexuale cu şeful. 
211 Emisiunea a fost difuzată în iarna 2001/2002 la ProTV. 

21 Goldmann, 1965: 20. Goldmann a fost o acidă critică a instituţiei căsătoriei la 
cumpăna dintre secolele XIX-XX. 

22 Delacoste & Alexander, 1988. 

23 Pheterson, 1996. 

ilegală în multe locuri deşi practicată intens, dispreţuită deşi dorită subteran, 
promiscuă şi stigmatizată pretutindeni. Dacă luăm însă în considerare capătul 
cel „luminos" al continuumului prostituţiei, despre care vorbeam mai de- 
vreme, se poate spune totuşi că reciprocitatea în termeni de schimb agreat 
între femeie şi bărbat este atinsă în cazul prostituării femeilor. Doar că nu 
este o simetrie în termeni de conţinut (se schimbă servicii sexuale pe bani) 
spre deosebire de relaţia de dragoste unde reciprocitatea este de conţinut. 

Dacă încercăm să răspundem la întrebarea de ce există prostituţie şi pu- 
nem problema din punctul de vedere al economiei de piaţă, răspunsul ar fi 
simplu: prostituţia feminină există pentru că femeile au ce vinde şi au şi cui. 
Este extrem de simplu. Faptul că unii dintre noi consideră că a-ţi vinde tru- 
pul nu este bine reprezintă o judecată morală, iar aderarea la această judecată 
este o opţiune morală. Persoana care se hotărăşte să facă acest lucru ia şi ea o 
decizie morală. Dar decizia este a ei, indiferent de modul în care o judecă alţii 
din jur. Astfel întrebarea „E bine să vinzi servicii sexuale?" are multe răspun- 
suri. In simplitatea ei exphcaţia prostituţiei prin cerere şi ofertă (persoanele 
oferă servicii sexuale pentru că au cui să le ofere) ne indică şi altceva. In 
măsura în care bărbaţii apelează mai mult la servicii sexuale plătite ca să sca- 
pe de complexitatea relaţiilor cu femei reale şi cu o sexualitate diferită de a 
lor, prostituţia este un simptom al unei probleme sociale legate de echilibrul 
şi sănătatea relaţionării dintre femei şi bărbaţi în genere. 

Condiţia prostituatelor 

Adesea prostituatele sunt văzute ca victime, fie că ele se simt victime sau 

nu. Marginalitatea şi vulnerabilitatea lucrătorilor sexuali nu ar trebui să fie 
însoţită de o automată victimizare a lor, tocmai pentru că ei nu sunt victime 
şi nu trebuie văzuţi în acest fel. Desigur, nu este vorba aici de acele persoane 
care sunt forţat vândute ca sclave în Kosovo, Bosnia, sau Italia, ci de persoa- 
ne care vând sex fără a fi constrânse sau fără a fi constrânse într-un mod 
semnificativ, adică acelea care au o marjă de libertate de alegere. O discuţie 
pe tema a ce reprezintă constrângere sau coerciţie şi care este această marjă 
de libertate ar putea constitui subiectul unui adevărat tratat despre sex şi 
putere, intitulat poate „Servicii sexuale: de la reciprocitate la marfă, jaf 24 
şi sclavie". 25 



Dacă serviciile sexuale sunt marfa (proprietate) şi sunt pur şi simplu achiziţionate 
prin forţă, ele nu pot fi decât servicii obţinute prin jaf sau tâlhărie. 
Aici fiind inclus şi traficul de femei care generează sclavie sexuală. 

Femeile care vând sex sunt supuse multor umilinţe, mai ales acelea care 
provin din clase sociale neprivilegiate. Violenţa împotriva prostituatelor vine 
în cea mai mare parte de la clienţi, uneori şi din partea poliţiei. Un studiu din 
1981 arăta că 70% din femeile intervievate fuseseră violate ca parte a servici- 
ului de prostituare. Clienţii au folosit forţa pentru a obţine servicii sexuale 
suplimentare şi nedorite de ofertant: acţiune analoagă jafului sau tâlhăriei 
atunci când e vorba de proprietate. Prostituatele sunt victimele preferate ale 
criminalilor în serie, iar politia are tendinţa de a nu se zbate prea mult când e 
vorba de grupuri sociale vulnerabile cum e cel al prostituatelor. Unii poliţişti 
cer sex gratuit şi se poartă brutal cu prostituatele în timpul aresturilor. 26 Dar 
nu toate prostituatele sunt victime şi faptul că au început să-şi apere dreptu- 
rile e un indiciu. Una din primele manifestări ale prostituatelor în perioada 
postbelică aparţine femeilor dintr-un bordel din Ecuador, care s-au revoltat 
şi au organizat o grevă în 1984, protestând împotriva exploatării şi a violenţei 
instituţionaUzate îndreptate împotriva tuturor prostituatelor." 

Există mărturii contradictorii din partea lucrătorilor sexuali în ceea ce 
priveşte experienţele lor de prostituare. Astfel, prostituatele din organizaţia 
WHISPER {Women Hurt In Systems of Prostitution Engaged in Revolt) 2S mărturi- 
sesc că nu au experimentat prostituţia ca pe o carieră. Ele consideră că actele 

de prostituţie pot fi cel mai adecvat caracterizate ca fund „intruzive, nedorite 

29 

şi adesea acte de sex violent pe care femeile le îndură". „Prostituţia este 
violenţă împotriva femeilor... este cea mai rea formă de violenţă împotriva 
femeilor pentru că te abuzează clienţii \iohns , în original — n. a.], te abuzează 
proxeneţii, te abuzează politia. Societatea în general îţi întoarce spatele. 
(WHISPER, 1988)"'" Prostituate din alte organizaţii au alte păreri, susţinând 
că orice comparaţie cu sclavia sexuală este exclusă, că ele nu s-au vândut 
pentru totdeauna, ci doar pentru un timp determinat, că sunt plătite pentru 
anumite acte spre deosebire de sclavi şi că, spre deosebire de sclavie, 
prostituţia este o „profesie" foarte lucrativă. 31 

O opinie la polul opus celui exprimat de organizaţia WHISPER aparţine 
lui Ona Zee Wiggers, care a fost intervievată de Drucilla Corneli. Wiggers 
afirmă că prin experienţa de prostituare „eşti pusă faţă în faţă cu propria ta 



26 Alexander, 1988: 201. 

27 Abad, Briones, Cordero, Mauzo şi Marchan, 1998. 

28 Femei Rănite în Sisteme de Prostituţie Angajate în Revoltă. 

29 Giobbe, 1994: 121. 
" Ibidem: 123. 

11 Corneli, 1998: 53. 

putere într-un mod magnific". Ea mărturiseşte că a fost alegerea ei să lu- 
creze într-una din cele mai mari reţele de prostituţie. „Poţi fie să faci [din 
această experienţă] o călătorie magnifică sau cel mai rău lucru care ţi s-a în- 
tâmplat vreodată." 31 Wiggers consideră că interzicerea prostituţiei le răpeşte 
femeilor lucrătoare porno şi prostituate de cea mai eficientă armă împotriva 
abuzurilor — sindicalizarea. 34 

In ce priveşte atimdinile clienţilor, Peggy Morgan consideră că există 
două mari categorii de clienţi: (1) cei care înţeleg de la început că dacă se duc 
la prostituate regula jocului e să plătească bani pentru sex (şi aceştia le 
tratează omeneşte pe prostituate) şi (2) clienţii macho care afişează siguranţă 
de sine dar sunt în fond nesiguri pe ei şi doresc să-şi afirme puterea asupra 
prostituatelor, să le domine şi să le arate ce „tari" sunt ei, umilindu-le." 

Condiţia prostituatelor a fost şi probabil va continua să fie marcată de 
atitudini sociale stigmatizante. Aceste atitudini au o mare contribuţie la pre- 
caritatea condiţiei prostituatelor. Dacă în societate cele care practică 
prostituţia ar fi privite ca oameni care nu fac altceva decât să urmărească re- 
gula jocului economiei de piaţă, atunci şi atitudinile poliţiei, judecătorilor etc. 
ar fi diferite. Atât timp cât vor fi dispreţuite ca „fete rele", faţă de cele „bu- 
ne" („cuminţi" şi „la locul lor"), riscul de a-şi perpetua condiţia socială pre- 
cară va fi mai mare. Codul Penal din Brazilia chiar menţine distincţia între 
„femei cinstite" şi „femei necinstite" — care dezvăluie concepţia că sexuali- 
tatea femeilor este ceva ce trebuie controlat. 36 Nu cred că este în interesul 
femeilor să cultivăm această distincţie între fete „bune" şi „rele". 

Există un standard dublu care se aplică comportamentelor feminine şi 
masculine. In acest sens, Gail Kligman scrie: 

„De obicei, femeile — şi nu bărbaţii — trebuie să dea socoteală pentru 
comportamentul lor sexual. Pornirile sexuale neadecvate şi excesele 
bărbaţilor, de la viol, şi până la refuzul de a folosi prezervative ca 
problemă curentă ţinând de protecţia actului sexual, sunt în general 
tolerate şi scuzate. Autojustificările de sine indulgente sunt sufi- 
ciente pentru a explica „dreptul" bărbatului de a pune în pericol 
sănătatea partenerei, urmărindu-şi satisfacerea propriei plăceri ime- 
diate". 37 



32 „You come to grips with your own power in a magnificent way." 

33 Corneli, 1998: 55. 

34 Ibidem. 57. 

33 Peggy Morgan - „Living on the Edge" - articol în Delacoste şi Alexander, 1988. 

36 Caldeira, 1998. 

37 Kligman, 2000: 268. 

Femeile ar trebui să fie primele care să se solidarizeze şi să facă ceva 
pentru ca acelea dintre noi care aleg să se prostitueze, mai mult sau mai puţin 
constrânse de împrejurări, să fie tratate ca oameni în primul rând şi apoi ca 
vânzători de sex şi nu invers. Ar trebui, cel puţin, să fie creat un statut egal al 
femeilor care vând sex cu cel al bărbaţilor care cumpără sex. Proiectul de 
lege al PRM înaintat de Constanţa Popa conţinea sancţiuni foarte drastice la 
adresa prostituatelor care dezvăluiau identitatea clienţilor — pedepse cu închi- 
soare de câţiva ani. Este revoltător modul în care se acceptă un tratament 
drastic aplicat prostituatelor, în timp ce clienţii rămân nu doar nepedepsiţi, ci 
chiar protejaţi. Dacă este vorba de morală, atunci cum se poate să fie o mo- 
rală cu două feţe — una pentru ofertantele de sex şi alta pentru clienţi? 

„Fete tele "şi „fete bune " 

Când se spune „ Prostituţia e cea mai veche meserie din lume" fraza e 

însoţită de obicei de un zâmbet trădând o complicitate condescendentă. Care 
este secretul acestei superiorităţi subînţelese afişate atunci când e vorba de 
prostituate? Există vreo vină sau o greşeală morală în faptul prostituării? In 
numele cărei morale? Şi în ce constă greşeala? Cine este vinovat în cazul 
prostituţiei? Şi mai ales, cine este îndreptăţit să pedepsească sau să stigmati- 
zeze pe prostituate? 

Au existat încercări de a dovedi ştiinţific „anormalitatea" prostituatelor 
astfel încât stigmatizarea lor să fie „întemeiată ştiinţific." In lucrarea sa Femeia 
criminală şi prostituata (1885) Cesare Lombroso susţine că prostituatele au o 
natură demonică, dovedibilă prin anumite măsurători şi configuraţii craniene. 
Atitudinile faţă de prostituţie au oscilat între prevenţie, reformă" şi eradica- 
re. Acţiunile şi legislaţia proiectată au fost dependente de aceste atitudini care 
s-au conturat într-o societate sau alta. Unii au fost preocupaţi de cum poate 
fi prevenită prostituţia considerând implicit că este un rău social, un rău ce 
contravine religiei creştine sau altor convingeri. Alţii au fost preocupaţi de 
cum pot fi schimbate prostituatele sau cum pot fi deturnate de la activitatea 
aleasă. In Anglia secolului XIX, de pildă, au fost înfiinţate case de recuperare 
sau de vindecare a prostituatelor, unde erau izolate şi uneori păstorite de 
călugăriţe, care aveau menirea de a le readuce pe „drumul cel bun". La 
cumpăna dintre secolele XIX şi XX atât reformatorii cât şi „social-puriştii" 
au tins să mute vina prostituţiei mai mult asupra bărbaţilor. Reformatorii 



38 Prin reformă referindu-ne la schimbarea circumstanţelor care duc la decizia de 
prostituare. 



152 



considerau că bărbaţii sunt agresivi prin natura lor şi biologic au tendinţa de 
a nu rămâne monogami şi virtuoşi. Ei „au nevoie să facă eforturi serioase 
pentru a-şi înfrâna avântul şi a rămâne căşti". 

împărţirea femeilor în „bune" şi „rele" este o constantă a istoriei soci- 
ale a omenirii. Alexander observă că în istorie au existat perioade în care fie 
(1) femeile „bune" 3 ' erau supuse restricţiilor (îmbrăcăminte, comportament), 
în timp ce prostituatele erau libere (erau tolerate, li se permitea să lucreze 
fără restricţii, aveau acces la o libertate de spirit nepermisă femeilor „bune"), 
fie (2) perioade în care prostituatele erau izolate şi restricţionate la o zonă de 
rezidenţă, obligate uneori să se alăture altor grupuri oprimate (de pildă, în- 
dreptate către zona rezidenţială a comunităţilor evreieşti, care erau şi ele 
restricţionate), iar femeile „bune" erau mai libere socialmente. Ceea ce 
rămâne constant este încurajarea rivalităţii între grupuri de femei: cele „bu- 
ne" contra „celor rele" şi invers. 

Majoritatea discursurilor feministe privilegiază „fetele bune." Ele sunt 
femeile care se conformează normelor de comportament acreditate social, 
cele care se conformează rolurilor consacrate în societăţi patriarhale. „Fetele 
rele" sunt „curvele", „târfele", „paraşutele", „târâturile", „putorile", „femeile 
publice." Dar „fetele rele" au fost şi primele care au fost publice într-un sens 
benefic pentru femei ca gen: cele care aveau voie să citească clasicii şi să se 
cultive aidoma bărbaţilor în perioade de severe constrângeri ideologice sau 
religioase (curtezanele, de pildă). Ele aveau libertăţi în spaţiul public pe care 
„fetele bune" nici nu visau să le aibă vreodată. „In fapt, libertatea este 
deopotrivă deasupra şi sub demnitatea femeilor onorabile; este deasupra cu 
bărbaţii nobili şi dedesubt cu femeile căzute." 4 " 

Femeile care vând sex încalcă ceea ce a fost delimitat pentru ele ca 
fiind acceptabil moral în contextul hegemoniei masculine. In cadrul hege- 
moniei masculine există două tabu-un: cererea explicită de bani pentru sex şi 
refuzul de a presta servicii sexuale bărbaţilor (fie prin refuzul avansurilor 
şefilor la serviciu, fie prin refuzul sexului când ea anticipează lipsa de preo- 
cupare a partenerului pentru plăcerea ei). Aşa se explică şi vâlva creată în 
jurul ideii de hărţuire sexuală în România. Stigmatizarea prostituţiei nu se 
datorează faptului că femeia care vinde sex este disponibilă pentru activitate 
sexuală, ci faptului că ea cere bani pentru sex în mod explicit. 41 De aici a 
apărut, probabil, şi înţelesul peiorativ al prostituatei — acela de „curvă". 
Kempadoo apreciază că în genere „actele sexuale femeieşti care servesc inte- 



" Nu în sens peiorativ aici. 
40 Pheterson, 1996: 12. 
" Ibidem: 17. 

resele sexuale sau economice ale femeilor sunt [considerate] periculoase, imo- 
rale, pervertite, iresponsabile şi indecente în contextul hegemoniei mascu- 
liniste". 42 

Discursurile oficiale privind activitatea de prostituare ignoră aproape 
total prezenţa clientului. 43 E ca şi cum clienţii nu ar exista, iar business-u\ vân- 
zării de sex ar funcţiona prin subvenţionare de stat! In fapt, lucrurile stau 
chiar invers: statele se folosesc de toate mijloacele posibile pentru a exploata 
pe prostituate. Există opinia după care în lumea dezvoltată „statul este pro- 
xenetul suprem". 44 Totuşi, mai există şi insule de normalitate: Suedia, de pil- 
dă, penalizează clienţii de prostituţie începând din 1999 (E adevărat că cele 

45 

2500 de prostituate s-au adaptat noii situaţii folosind telefonul şi internetul). 



Organizaţii şi documente internaţionale ale prostituatelor 

întrucât lucrătorii sexuali şi-au simţit drepturile şi demnitatea afectate 

prin diferite acţiuni ale autorităţilor de stat, au început să se organizeze. 
Există deja o mişcare mondială a lucrătorilor sexuali — mişcare pentru drep- 
turi, condiţii de muncă, dezincriminarea activităţii lor şi pentru recunoaşterea 
legitimităţii activităţii lor. Este instructivă cunoaşterea câtorva aspecte ale 
acestei mişcări. Prima organizaţie modernă a prostituatelor a fost COYOTE 
(Caii OffYour Old Tired Ethics 46 ) înfiinţată la San Francisco în 1973. Iniţial 
banii organizaţiei au fost strânşi în urma organizării unui Bal al Prostituate- 
lor. A urmat formarea multor organizaţii pe tot globul: Franţa şi Marea 
Britame (1975), Australia (1981), Italia (1982), Canada, Olanda (Dutch Red 



«Kempadoo, 1998: 5. 

43 De ce insultă uneori clienţi pe prostituate după ce au consumat actul sexual 
numindu-le „curve", „târâturi", „putori" etc? „Pentru că au înţeles că nu ei sunt 
stăpânii şi că pot obţine totul de la prostituată în afară de supunere", scriu 
Bruckner si Finkielkraut. Pentru femeia care vinde sex, bărbatul căreia îşi oferă 
serviciile nu este un bărbat, ci un client şi prin urmare, ea este indiferentă ca 
dorinţă şi pasiune faţă de acest bărbat pentru că îl tratează ca pe un client. Prosti- 
tuata este indiferentă şi la produsul şedinţei amoroase. Ea „simte tot atâta pasiune 
pentru sperma care curge în ea cât muncitoarea de la fabrica de cârnaţi pentru 
sfoara cu care leagă salamul". Unii clienţi nu rămân indiferenţi la indiferenţa pros- 
tituatei, ci îşi manifestă ura. Iar „ura clientului nu este altceva decât ura împotriva 
propriului său sex - îşi detestă meschinăria propriului erotism". Bruckner, 
Finkielkraut, 1995: 171 şi următoarele. 

44 Ibidem. 

43 Le Monde Diplomatique, 8 noiembrie 2001. 

46 j .Renunţă la vechea şi obosita ta etică" — în traducere. 



Thread, sau Firul Roşu Olande"), Germania (HYDRA); Ecuador şi Uruguay 
(1985), Venezuela, Chile, Mexic, Surinam, India, Columbia, Africa de Sud, 
Japonia, Republica Dominicană, Nicaragua (în anii '90). National Task Force 
on Prostitution ( N T F P ) 4 7 şi International Committee for Prostitutes ' Rights ( I C P R ) 4 s 
sunt alte două organizaţii importante dar cu o proeminentă componentă 
americană. 

Există o varietate semnificativă de concepţii care întemeiază activitatea 
acestor organizaţii: unele sunt liberale, altele socialiste, altele radicale. 
COYOTE, NTFP şi ICPR sunt organizaţii care îşi bazează demersurile şi 
concepţia pe ideea că femeia are dreptul să decidă cum să-şi folosească tru- 
pul: să avorteze sau nu, să aibă relaţii cu alte femei sau nu, să-şi folosească 
trupul pentru a face bani ş. a. Alte organizaţii, cum ar fi U. S. PROS şi 
English Collective of Prostitutes 4 ' consideră că prostituţia este o chestiune 
care ţine de diviziunea pe clase a societăţii şi că sărăcia forţează femeile la 
prostituţie. Organizaţia WHISPER, despre care am vorbit mai devreme, 
consideră că nici o femeie nu alege pur şi simplu prostituţia, că toate sunt 
victime. In viziunea membrelor W H I S P E R prostituţia este o instituţie creată 
de patriarhat pentru controlul şi abuzul femeilor. 

Au fost organizate două Congrese Internaţionale ale Curvelor 50 (Whores 
în engleză, limba folosită în congrese) - în Olanda (1985) şi în Belgia (1986). 
A mai existat o încercare ulterioară de organizare a unui congres în SUA, dar 
care a eşuat datorită acuzaţiilor aduse prostituatelor nord-americane, de 
subestimare şi subordonare a problematicii celor din ţările lumii a treia. Este 
vorba de Conferinţa Internaţională organizată în California în 1997, care s-a 
transformat într-un protest antiimperialist. 31 

Carta Mondială a Comitetului Internaţional pentru Drepturile Prosti- 

52 53 

tuatelor (ICPR) înscrie următoarele prevederi: 

scoaterea de sub incidenţa pedepselor penale a tuturor aspectelor 
prostituţiei adulte ce rezultă din decizii individuale; 

reglementarea corespunzătoare a prostituţiei, adică asemenea unei afa- 
ceri, întrucât actualele standarde permit abuzarea prostituatelor; 



Detaşamentul Naţional pentru Prostituţie. 

Comitetul Internaţional pentru Drepturile Prostituatelor. 

Comunitatea Engleză de Prostituate. 

„Whores" este termenul cu care s-au autointitulat participantele la congrese. 

Kempadoo şi Doezema, 1998. 

International Committee for Prostitutes' Rights. 

Pentru detalii se poate vizita http://www.mtholvoke.edu/~ilschrei/ charter.html 

educarea publicului astfel încât prostituţia să fie destigmatizată; acredita- 
rea ideii că atât clienţii cât şi prostituatele joacă roluri esenţiale în 

54 

prostituţie; ei nu trebuie condamnaţi moral. 

In Declaraţia de la cel de-al II-lea Congres Mondial al Curvelor (1986) 
se menţionează că în cadrul industriei sexului prostituatele sunt cel mai ex- 
plicit oprimate prin tot felul de controale legale şi sociale. Revendicările cu- 
prinse în Declaraţie se referă la: 

protejarea prostituatelor de bătăi, violenţe, violuri, în acelaşi fel în care se 
face protejarea celor care nu sunt prostituate; 
protejarea drepturilor care le sunt violate pentru că sunt prostituate: 

dreptul la viaţă (poliţia e mult mai puţin preocupată de 
uciderea unei prostituate decât de cea a unei ne-prostituate), 
dreptul la libertate şi la securitate personală, 
dreptul la libera folosire a posesiunilor (inclusiv a banilor pe 
care îi realizează din servicii sexuale), 

protecţie împotriva torturii şi tratamentelor degradante. 
In 1949, ONU a adoptat o convenţie de dezincriminare a prostituţiei, - 

care a fost ratificată de 50 de ţări. La ora actuală multe ţări au decriminalizat 
prostituţia şi o reglementează într-un fel sau altul. Tolerarea a fost una dintre 
atitudinile cele mai vechi în privinţa prostituţiei — tolerarea însemnând în 
acest context că se recunoaşte existenţa de fapt a acestei activităţi. Dar tole- 
rarea unei stări de fapt nu înseamnă că ea este şi admisă legal. Multe ţări au 
acceptat prostituţia ca activitate legală. Şi totuşi, dezincriminarea legală nu 
înseamnă şi acceptarea legitimităţii prostituţiei. Pentru a schimba condiţia 
prostituatelor (în condiţiile în care clienţii lor sunt tacit consideraţi cetăţeni 
onorabili) este necesară legitimarea activităţii de prostituare. Vizibilitatea şi 
stigmatul asociat vânzătorilor de sex ar trebui să fie, poate, aceeaşi cu vizibi- 
litatea şi stigmatul asociat consumatorilor de sex-marfă. Sau, şi mai firesc ar 
fi ca anonimitatea şi absenţa stigmatului asociat clienţilor să se extindă şi 
asupra prostituatelor. 

Prostituţia în România 

> 

Statul român face paşi mărunţi dar siguri spre a deveni „proxenetul su- 

prem". In România de azi s-a încercat legalizarea prostituţiei într-o manieră 



54 Minimal, evaluarea morală să nu fie reflectată în interzicerea prin lege a 
prostituţiei. 

care ne aduce aminte de practici şi mentalităţi europene, dar din secolul XIX. 
S-a încercat, prin proiectul de lege înaintat de deputata PRM Constanţa Po- 
pa, mascarea legalizării prostituţiei sub pretinsul interes pentru sănătatea ve- 
nerică a populaţiei, într-o manieră care stigmatiza implicit pe prostituate." 
Această încercare aduce aminte de celebrele Legi ale Bolilor Contagioase 
[Contagious Diseases Acts) din Anglia secolului XIX. Ipocrizia acelei legi bân- 
tuie încă, iar fantoma ei a ajuns şi în România secolului XXI. Titlul respecti- 
vului proiect românesc de lege 5 " priveşte preîntâmpinarea cazurilor de 
îmbolnăvire cu boli contagioase şi nu dezincriminarea activităţii de prostitua- 
re. Pe legiuitorii şi iniţiatorii legii îi interesează doar sănătatea populaţiei, se 
declara public. 

Iniţiatoarea legii împreună cu un medic de boli venerice în vârstă, ambii 
prezenţe de nedespărţit la diferitele emisiuni televizate despre prostituţie cu 
ceva timp în urmă, pretindeau că femeile care se prostituează sunt vinovate 
de răspândirea bolilor venerice în România. Mesajul transmis era: «Pe noi ne 
preocupă sănătatea naţiei. Iată-le pe prostituate, ele sunt de vină, să le expu- 
nem oprobiului public! Ele sunt vinovate pentru răspândirea bolilor veneri- 
ce!». Acest mesaj era transmis în condiţiile în care nu existau dovezi, studii, 
care să indice cauzele răspândirii bolilor venerice. Carenţele de educaţie se- 
xuală din România nici nu erau puse în discuţie. Nu au fost invocate nici un 
fel de studii privind gradul de educare al populaţiei în ce priveşte folosirea 
prezervativelor. In aceste circumstanţe apare greu de justificat de ce vina 
pentru răspândirea bolilor venerice ar fi a prostituatelor şi nu a clienţilor care 
preferă să facă sex fără prezervativ. Sau a guvernelor care nu au investit sufi- 
cient pentru educaţia sexuală a populaţiei. 

Diferite studii făcute în SUA arată că doar o mică proporţie a bolilor 
venerice şi cu transmitere sexuală e legată de prostituţie (aproximativ 5%). 57 
Desigur, societatea americană e diferită şi cu siguranţă că are o cultură avan- 
sată în ce priveşte folosirea metodelor contraceptive. Dar întrebarea este 
dacă în România s-au făcut studii temeinice care să fundamenteze acest pro- 
iect de lege românească a „bolilor venerice"? Istoricii au documentat convin- 
gător eşecul reglementărilor prostituţiei prin măsuri de sănătate publică." 



35 Anterior acestui proiect a mai existat un altul, iniţiat de deputata PD, Mariana 
Stoica — îndelung mediatizat — datorită ineditului şi caracterului spectaculos al 
subiectului. 

36 Proiect de Lege privind controlul bolilor cu transmitere sexuală (BTS) şi SIDA. 
" Alexander, 1988: 203. 

58 Pheterson, 1996: 28, care citează pe Corbin (1990), Gibson (1986), Walkowicz (1980). 

Legalizarea prostituţiei în România în această manieră întortocheată, în ca- 
drul unei legi ce vizează sănătatea venerică, ar fi fost o mare ipocrizie. 

Proiectul de lege includea înfiinţarea unor Eros-L//curi. s> Ea excludea po- 
sibilitatea ca prostituatele să-şi organizeze individual activitatea, ca orice altă 
afacere. Din acest punct de vedere, proiectul legislativ înaintat de o serie de 
senatori, în frunte cu senatorul independent Vasile Duţă, înregistrat la Senat 
în 18 iunie 2003, reprezintă un salt semnificativ în sensul pozitiv al lucrurilor. 
In primul rând pentru că înlătură ipocrizia şi se intitulează Propunere legisla- 
tivă privind regimul juridic al prostituţiei — fără referire la boli contagioase, 
BTS etc. In al doilea rând pentru că vorbeşte despre „prostituţie" şi nu des- 
pre „prostituate". Proiectul iniţiat de senatorul Duţă este clar superior celui 
iniţiat de deputata Popa pentru cel puţin alte trei motive: (1) proiectul 
defineşte prostituţia într-un mod adecvat, ca „activitate cu caracter sexual 
desfăşurată pe baza unei plăţi dinainte stabilite", spre deosebire de proiectul 
anterior care definea pe prostituate, preluând definiţia din Codul Penal, care 
făcea referire la „persoane care îşi procură mijloacele de existenţă practicând 
raporturi sexuale etc", (2) proiectul menţionează explicit mai întâi drepturile 
şi abia apoi obligaţiile „persoanelor care desfăşoară activităţi cu caracter se- 
xual", 60 (3) sancţiunile pe care le prevede nu includ şi sancţiuni pentru 
dezvăluirea identităţii clienţilor 61 — proiectul PRM prevedea pedepse de la 3 
până la 7 ani pentru această „infracţiune". In sfârşit, proiectul senatorului 
Duţă foloseşte termenul de „stabiliment" — un termen arhaic — pentru a 
defini locurile organizate pentru activităţi sexuale plătite. In orice caz, 
este un termen autentic care nu maschează în mod ipocrit, sub denumiri 
ca Eros-Eocuri, ceea ce se întâmplă acolo. 

Dincolo de diferitele proiecte de legi, trebuie spus că România nu este 
excepţională în felul în care se pun problemele privind prostituţia la nivel 
parlamentar şi societal. „Cele mai multe societăţi contemporane au abordări 
inconsistente privind prostituţia recunoscând industria sexului adesea ca o 
sursă semnificativă de venit, dar pedepsind în acelaşi timp prostituţia pentru 



Denumirea este probabil inspirată din aşa-numitele Eros Centers din Germania — 
deşi este neclar de ce se numesc ele „Eros" întrucât dragostea nu e principala pre- 
ocupare acolo. 

Aceasta este expresia folosită în lege, care întrucâtva aproximează noţiunea de 
lucrător sexual, având şi avantajul că nu este genizată (spre deosebire de termenul 
„prostituate" din proiectul PRM anterior). 

Chiar dacă în proiectul de lege se menţionează interzicerea divulgării identităţii 
clienţilor. 

tranzacţiile sexuale." Din acest punct de vedere, valul al doilea al femi- 
nismului a debordat în acuze la adresa industriei sexului care „exploatează şi 
oprimă femeile angajate în această industrie". Eforturile multor feminişti 
s-au îndreptat spre căutarea de mijloace pentru desfiinţarea industriei sexu- 
lui. In ce priveşte situaţia prostituţiei în lume, ea trădează o ipocrizie gene- 
ralizată: pe de o parte, este încurajată industria sexului (fie şi doar prin ab- 
senţa descurajării), pe de altă parte sunt pedepsite tranzacţiile sexuale în di- 
verse moduri — mai exact, sunt pedepsite ofertantele de sex, inclusiv prin 
stigmatizarea lor. 

Se poate constata prezenţa unei anumite mentalităţi care consideră vân- 
zarea de sex ca vânzare a sinelui, a celei mai profunde părţi a sinelui. Se 
poate presupune că acesta e unul din motivele pentru care femeile care vând 
sex sunt dispreţuite şi abuzate de către clienţi, comunitate, sistemul judiciar şi 
adesea de către feminişti. Eforturile feminiştilor de a interveni şi a schimba 
practica prezentă a prostituţiei ar putea pune accentul pe contestarea 
înţelesurilor culturale dominante ale prostituţiei (ca „vânzare de sine") şi pe 
aducerea în centrul atenţiei a discursurilor marginalizate despre prostituate ca 
rebele şi ca femei care au putere. 64 în România acest lucru e mai dificil de 
realizat ca tactică feministă întrucât la noi există o polarizare a prostituţiei în 
zona (1) unei capacitări jempowerment) care e mai curând o decapacitare, prin 
plăţi de 30.000-40.000 lei (mai puţin de un euro) pentru „un număr" de sex 
oral sau în jurul acestui preţ" şi (2) al unei potenţiale capacitări a celor care 
practică prostituţia de lux, dar care nu devine real decât în măsura în care ar 
fi percepută şi trăită aşa de către practicante. 

Dacă facem o trecere în revistă a argumentelor care s-au adus în presă 
din partea diferiţilor actori sociali şi politici în favoarea legalizării prostituţiei 
în România vom vedea că nici unul nu are de a face cu respectarea lucrăto- 
rilor sexuali ca oameni şi cetăţeni. Iată aceste argumente în ordinea 
descrescătoare a forţei lor pe piaţa atitudinală românească, dublate fiecare de 
un anumit tip de autoritate: 



62 Pheterson, 1996: 28. 

83 Barbara Sullivan pune în discuţie dificultatea internă a discuţiilor feministe care 
conţin idea abolirii industriei sexului ca scop final dar şi protejarea prostituatelor în 
prezent. Ca evaluare generală ea afirmă „Feminists remain in substanţial conflict 
about the sexual economics of prostitution, the moral status of the prostitution 
industry and the strategy of decriminalisation.", Sullivan, 1995: 184-197. 

64 Ibidem. 

65 Bocai şi Pănculescu, 1999. 

«statul român se va îmbogăţi», «statul va câştiga impozite multe» (auto- 
ritatea fiscală de stat; argumentele aduse: calcule, cifre fabuloase, salva- 
toare de naţiune, care chipurile s-ar obţine din implementarea proiectului 
de lege); 

«sănătatea naţiunii va fi asigurată», «bărbaţii nu vor mai avea de unde să 
se molipsească de boli venerice» (autoritate ştiinţifică/ tehnică confirmă: 
doctori ginecologi care au văzut multe în viaţa lor sunt aduşi drept mar- 
tori ai importanţei controlului medical al femeilor — doar al lor, nu şi al 
clienţilor — , iar punctul lor de vedere e consacrat şi cu autoritate morală); 

«este un păcat să-ţi vinzi trupul» (autoritatea clericală); 

«prostituţia este nocivă pentru femei» (autoritatea nepalpabilă a 
internetului: www.antiprositutie.go.ro în spatele cărui sit am putut ghici 
organizaţii cu tentă religioasă, bine intenţionate, dar care refuză exprima- 
rea opţiunilor individuale); 
«liniştea casnică va fi asigurată», «nevestele vor fi mai liniştite» (autorita- 
tea maritală a nevestei „cunoscătoare" a „naturii masculine", glasul 
experienţei feminine domestice confirmă: soţiile nu vor mai trebui să fie 
supuse asalturilor soţilor pentru că aceştia se vor linişti la curve). 
Este interesant că argumentul de liberă alegere a ceea ce este bine să fac, 
a ceea ce vreau să fac ca persoană, ca femeie/bărbat care vreau să vând sex 
sau bărbat/femeie care vreau să cumpăr servicii sexuale nu apare deloc în 
discursul public. Ca şi cum s-ar accepta cvasi-unanim că toate tipurile de 
autorităţi se impun individului, orice altă autoritate aflându-se deasupra 
autorităţii individului când e vorba de trupul acestuia, de folosirea lui sau când 
e vorba de alegerea lui în ce priveşte ce vrea să facă cu propria-i persoană. 

Reflecţii finale 

Sistemele de prostituţie din trecut şi din prezent pun accent pe protecţia 

clientului — în sensul că acesta nu este deranjat de publicitate, de oprobiul 
public şi nu i se cer verificări periodice ale sănătăţii. Dar atunci de ce incri- 
minăm pe vânzătoarele/vânzătorii de sex? De ce nu creăm sisteme de 
protecţie pentru ambii tranzactori de sex? Firesc ar fi ca activismul feminist 
să îşi îndrepte atenţia şi în acest domeniu: a face lobby pentru destigmatizarea 
şi dezincriminarea activităţii de prostituţie şi pentru politici publice care să 
pună accent pe protecţia ofertantului de sex cel puţin în aceeaşi măsură ca şi 
pe protecţia consumatorului. Unii feminişti ar avea obiecţii la această poziţie, 
dar contradicţiile sunt creative şi nu gândim cu toţii la fel. 

O lege privind reglementarea prostituţiei, în lumina celor expuse mai 
sus, ar putea să înceapă cam aşa: 

Articolul 1. Prostituţia este o ocupaţie. Prezenta lege reglementează 
cadrele de desfăşurare a activităţii de vânzare/cumpărare de sex şi 
urmăreşte ca toate părţile contractante, femei şi bărbaţi să fie re- 
spectate ca oameni indiferent de poziţia lor în actul contractării. 
Tentaţia de a-ţi impune propria judecată morală asupra altora este mare 
şi probabil că sunt multe persoane care rezistă ideii de dezincriminare a 
prostituţiei pe temeiul aprecierii că nu e bine să-ţi vinzi/închiriezi trupul sau 
că nu este uman să te laşi la dispoziţia altuia pentru bani." Acesta poate să 
conducă la ideea că nu e bine să dezincriminăm prostituţia pentru că s-ar 
crea un climat favorabil răspândirii prostituţiei. Raţionamentul ar fi acesta: 
«Legalizarea prostituţiei va deschide Cutia Pandorei şi prostituţia va lua 
proporţii. Eu cred că e rău să te prostituezi, deci şi alţii ar trebui să creadă 
acelaşi lucru. De aceea, prostituţia ar trebui să rămână interzisă şi incriminată 
penal». Opoziţia la dezincriminarea prostituţiei în principiu duce la perpetua- 
rea stigmatizării celor care vând sex. Pe de altă parte, persoanele pentru care 
libertatea individuală reprezintă o valoare morală supremă nu vor accepta 
impunerea unui mod particular de evaluare morală a unora asupra altora. 
Ceea ce am putea legitim să facem ar fi să încercăm să îi convingem pe 
ceilalţi că opiniile noastre sunt valide, dar atât. Aceasta este o perspectivă 
liberală, sau mai curând libertariană, asupra problemei pe care o discutăm. Ea 
nu este nici unica nici unica posibilă. In ceea ce mă priveşte optez pentru ea. 

„într-o lume în care sexul şi puterea nu ar fi conectate, cunoaşterea 
acumulată de lucrătorii sexuali profesionişti ar putea fi de folos băr- 
baţilor şi femeilor în căutarea lor de recreere şi plăcere sexuală. In 
acest caz, dorinţa de a obţine această expertiză ar fi unicul motiv 
pentru a vizita lucrătorul sexual, în acelaşi mod în care (într-o lume 
postpatriarhală) am vizita medicul pentru sfat medical."" 7 
Lumea în care trăim, cea românească dar şi societatea globală, pare să fie 
asemenea unui ocean imens în care relaţiile sexuale sunt invadate de relaţii de 
afirmare abuzivă a dominaţiei. Ca şi cum relaţiile sexuale nu pot fi decât 
relaţii de putere, de asimetrie absolută, de umilire şi exploatare, de imposibi- 
litate a reciprocităţii şi respectului în/prin erotism. In interiorul acestui 



66 Nu este uşor să detaşezi ceea ce tu crezi de ceea ce ai vrea ca şi alţii să creadă. Pe 
de altă parte, argumentul că nu este bine să îţi vinzi trupul este foarte puternic şi 
parcă ai vrea ca acest bine pe care tu îl vezi să fie pretutindeni aplicat de toată 
lumea. 

61 Sullivan, 1995: 184-197. 

161 



ocean, există şi insule de bunăstare 
să şi le creeze acasă sau în grupuri 
comuniune. 



erotică şi sexuală, pe care unii reuşesc 
şi reţele restrânse bazate pe consens şi 



2. Pornografia 

îmi imagine A că în utopie, pornografia ar dispărea odată 

cu statul, heroina şi Coca Cola. 

• (Ellen Wiliis, 1983) 

Ce este pornografia ? 

Cuvântul „pornografie" îşi are originile în greaca veche: porne (pros- 
tituată) şi grophos (scriere, descriere, desenare, ilustrare). Pornografia ar în- 
semna descrierea, ilustrarea prostituatelor. Pornografia de azi, cel puţin, este 
mai complexă, portretizând adesea şi pe cei care folosesc serviciile prosti- 
tuatelor. Asemenea prostituţiei, unde doar ofertantele de sex sunt conside- 
rate delicvente, cuvântul „pornografie" a păstrat doar imaginea prostituatelor 
ca obiect de deliciu vizualo-sexual dar nu şi pe cea a celor pe care-i deser- 
vesc. Strict vorbind, acolo unde imaginile pornografice portretizează cupluri 
sau grupuri heterosexuale este imposibil ca trăirile erotice ale privitorului să 
nu fie cauzate de interacţiunea celor portretizaţi — deci, adesea şi de prezenţa 
masculinului. 

Pornografia a fost definită şi prin referire la „obscen", cu sensul că 
provoacă repulsie, dezgust, ofensează. Dar termenul „obscen" se mai referă 
şi la ceea ce este extrem în raport cu aşteptările sau normele noastre: o per- 
soană poate fi obscen de egoistă, de perversă sau de imorală. Un gest poate 
fi obscen, fără să aibă vreo legătură cu sexualitatea. Nici unul dintre cele 
două sensuri nu reuşeşte să capteze fenomenul pornografiei de azi. 

O serie de definiţii ale pornografiei includ valorizări moralizatoare pri- 
vind ceea ce este ilustrat şi felul în care o ilustrează. Alte referiri la pornogra- 
fie exclud complet orice referire la obscen şi văd pornografia ca fiind com- 
patibilă cu diferite tipuri de moralitate. 

Definirea pornografiei: între moralizare şi amoralitate 

Iată două exemple de înţelegere a pornografiei ca fiind în contradicţie cu 

valorile morale comun acceptate. Ele aparţin Andreei Dworkin şi Hellenei 

Longino. Andrea Dworkin a devenit celebră pentru modul în care s-a remar- 
cat în campania anti-pornografie din Statele Unite şi pentru impunerea unei 
legislaţii anti-pornografie specifice, despre care voi vorbi mai târziu. Pentru 
ea „pornografie" nu înseamnă „scriere despre sex" sau „descrierea eroticu- 
lui", ci „ilustrarea grafică a femeilor ca şi curve ordinare". 68 

In Grecia, nu toate prostituatele erau considerate ordinare (în sensul 
peiorativ al termenului „ordinar") ci doar o parte din ele, cele numite porneia. 
Pornografia de azi, susţine Dworkin, se conformează înţelesului literal al 
termenului: ilustrarea grafică a celor mai de jos prostituate, a „curvelor ordi- 
nare", a „târfelor" etc. Dworkin utilizează aceşti termeni cu sensuri peiorati- 
ve, folosind cele mai dezaprobatoare expresii şi înţelesuri pe care le-a găsit în 
limba engleză. Dar ea susţine ceva mai mult decât spune sensul etimologic, 
întrucât pretinde că pornografia ilustrează femeile (ca gen) ca pe prostituate 
de cea mai joasă speţă. „In sistemul masculin, femeile sunt sex; sexul este 
curva. Curva este porne, cea mai de jos curvă, curva care aparţine tuturor 
cetăţenilor [...]". 6J Pornografia promovează şi întăreşte această viziune asu- 
pra femeilor. Adică toate femeile sunt curve şi ele sunt privite aşa în sistemul 
masculin (Dworkin sugerează că pentru toţi bărbaţii acest lucru e valabil). 

Totuşi, se poate constata că pornografia (atât cea de azi, cât şi cea din 
secolele trecute) ilustrează nu doar pe cele mai de jos prostituate ci şi femei 
obişnuite şi bărbaţi. Există sit-uri porno unde oameni obişnuiţi îşi trimit po- 
zele lor, naturale, celor care susţin asemenea sit-uri. Se poate subînţelege din 
scrierile lui Dworkin că pentru ea porneia sunt acele femei care îşi asumă rolul 
de prostituate care fac cele mai neplăcute servicii sexuale şi care sunt cel mai 
prost situate social şi economic. Dar pornografia de azi este de o varietate 
uluitoare, portretizând femei şi bărbaţi de diverse condiţii. Dworkin vrea să 
spună însă că toate femeile care se pun în postura de a fi portretizate sunt 
porneia şi că prin însuşi faptul de a apărea în acele posturi ele lezează imaginea 
şi statutul tuturor femeilor. Dar acestea sunt judecăţi de valoare care 
moralizează însăşi definiţia pornografiei şi nu servesc, în opinia mea, cauzei 
eUberării femeilor. 

„Bărbaţii au creat grupul, tipul, conceptul, epitetul, insulta, industria, 
comerţul, marfa, realitatea femeii ca şi curvă. Femeia ca şi curvă există în 
cadrul sistemului obiectiv şi real al dominaţiei masculine. Această afirmaţie 
se poate citi în multe moduri. Unul dintre ele poate fi următorul: «Faptul că 
fantezia masculină, în contexte sociale/politice date, ia asemenea întorsături 



««Dworkin, 1981: 191. 
" Ibidem: 202. 
7,1 Ibidem. 

(ca acelea prezente în pornografie) îmi displace profund. Pentru că nu o 
înţeleg consider că ea îmi lezează mie statutul de femeie». Interpretarea lui 
Dworkin este una din cele mai agresive interpretări. Ea poate indica o 
> carenţă de înţelegere sau de toleranţă faţă de un imaginar sexual diferit de cel 
al unor/multor femei. Şi, în ultimă instanţă, poate şti Andrea Dworkin care 
sunt fanteziile tuturor femeilor? Este posibil ca o serie de femei să aibă fan- 
tezii similare sau chiar comune cu ale bărbaţilor spre reciproca satisfacţie a 
pulsiunilor sexuale. 

Scrierile lui Dworkin dau impresia că orice act sexual de penetrare este 
fie o folosire fie o agresare a femeilor şi care le transformă în curve (în sensul 
peiorativ de fiinţe degradate). Iată ce scrie ea în lucrarea Intercourse. „Există o 
profundă recunoaştere în cultură şi experienţă că penetrarea este atât folosi- 
rea normală a unei femei, [...], cât şi un abuz violator, privatitatea ei [a feme- 
ii] fiind iremediabil compromisă [...]' 1 Dar de ce să fie penetrarea neapărat 
o folosire sau un abuz? Penetrarea este unul din modurile de relationare se- 
xuală, dar nu unicul. Deşi există o anumită simbolistică şi o încărcătură de 
valori asociate penetrării sexuale, nu orice act de penetrare este un viol. Mai 
nuanţat, Pierre Bourdieu arată că femeile şi bărbaţii acordă semnificaţii dife- 
rite actului sexual: ea e pregătită social să vadă sexualitatea ca pe o experienţă 
emoţională, intimă care nu presupune neapărat penetrare, bărbaţii tind să 
vadă sexualitatea ca pe un act de cucerire orientat spre penetrare şi orgasm; 

inclusiv practici aparent simetrice cafellatio şi cunnilingus au semnificaţii dife- 

72 

rite pentru femei şi bărbaţi. 

Pentru Hellen Longino, cea de-a doua autoare a unei definiţii moraliza- 
toare, pornografia înseamnă „reprezentări verbale sau pictoriale explicite ale 
comportamentului sexual care au drept caracteristică distinctă portretizarea 
degradantă şi înjositoare a rolului şi statutului femeilor ca simplu obiect se- 
xual spre exploatare şi manipulare . Aprecierile „degradant" şi „înjositor" 
presupun valorizări morale, astfel că definiţia devine una încărcată cu opţiuni 
morale. Dar ceea ce pentru tine e înjositor şi degradant poate să nu fie pen- 
tru mine înjositor şi degradant sau invers. Această definiţie moralizantă 
tratează nediscriminatoriu diferitele forme de pornografie care există pe piaţă 
în prezent, introducând evaluarea că orice expresie grafică a sexualului 
înjoseşte femeile. 

Termenul „pornografie" se poate defini fără apel la o judecată particula- 
ră de valoare. El se referă totdeauna la reprezentări (eseistică, poezie, pictură, 



71 Dworkin, 1988: 144. 

72 Bourdieu, 2001. 
"Longino, 1994: 154. 

film, fotografie ş. a) şi are două caracteristici majore: are funcţia de a excita 

sexual şi are un conţinut explicit de material sexual (activitate, posturi, etc). 

74 

Ambele trebuie să fie prezente dacă ne referim la pornografie. Pentru Ellen 
Willis pornografie este orice imagine sau descriere menită sau folosită pentru 
excitarea dorinţei sexuale." Asemenea definiţii lasă câmp liber şi deschis 
evaluărilor morale de un fel sau altul, dar nu impun o anumită scară de va- 
lori. Ele sugerează întrebări importante din perspectiva relaţiilor de gen: Oa- 
re ce este excitant sexual pentru bărbaţi este excitant şi pentru femei? Oare 
ce e excitant pentru femei este excitant şi pentru bărbaţi? In ce fel? Oare ce 
este excitant pentru bărbaţii homosexuali este excitant pentru cei 
heterosexuali? Oare ce le provoacă plăcere lesbienelor le produce plăcere şi 
heterosexualelor? Şirul întrebărilor ar putea continua pe multe pagini... 
Definiţiile de mai sus sunt perfect compatibile cu recunoaşterea faptului că 
sexualitatea este o dimensiune importantă a umanului. 

Hardcore şi softcore 

O subîmpărţire comună a pornografiei este între „softcore" 'şi „hardcore". 

Pornografie hardcore se referă la faptul că în scenele erotice ilustrate sunt 
arătate ca atare: 

organele sexuale ale femeii şi bărbatului, 

penisul în erecţie, 

acte de penetrare, 

ejaculări. 

Pornografia softcore se referă la scene erotice care maschează într-un fel 
sau altul cele enumerate mai sus deşi ilustrează nuduri şi scene erotice. 

In Raportul Departamentului de Justiţie al SUA apare un sens mai spe- 
cial al termenului hardcore. „Hard core pornography" înseamnă pornografie în 
extrem — care nu are nici o altă funcţie decât pe aceea de a excita şi nici un 
alt conţinut [substanţă — n. a.] în afară de cel sexual. 7 ^' In acelaşi raport, „eroti- 
ca" se referă la conţinuturi aluzive neexplicite, fiind „mai slabă" în conţinut 
decât pornografia. Hardcore este pus în opoziţie cu un alt termen, erotica. Ero- 



74 Acest tip de caracterizare e prezent în documentul Home Office. Report of the 
Committee on Obscenity and Film Censorship. Chairman Bernard Williams. London. 
Her Majesty's Stationery Office. 1979, retipărit 1981. 

" Willis, 1983: 462. 

76 U. S. Department of Justice Report, 1986: 229. 

tica descrie material sexual explicit care nu conţine nici scene de violenţă şi 
nici ilustrarea subordonării femeilor." 

Williams critică distincţia dintre erotica şi pornografie 18 considerând că ele 
ar corespunde, conform literaturii existente, distincţiei dintre reflectări ale 
sexualităţii feminine şi ale sexualităţii masculine. Unul din argumentele pe 
care le aduce este că distincţia dintre preferinţe în termeni de grafie sexuală 
dintre bărbaţi şi femei nu este clar delimitată astfel încât să putem distinge 
între expresii preferate de femei şi expresii preferate de bărbaţi. 7 ' 
Dimpotrivă. Tendinţa este ca producţiile erotice preferate de femei (ca de 
pildă, telenovelele) să devină tot mai explicite sexual, în timp ce producţii 
erotice consumate majoritar de bărbaţi (ca de pildă casetele video hardcore) să 
fie tot mai căutate de către cupluri şi femei. Diferite studii indică faptul că 
între 40% şi 50% din femeile din Franţa şi Germania privesc casete video 

, , - _, , 80 

hardcore in mod regulat. 

Şi Ellen Willis contestă distincţia dintre pornografie şi erotica. Erotica a 
intrat în circuitul vocabularului feminist ca desemnând o sexualitate integrată 
cu afectivitate şi dorinţă reciprocă între egali, în timp ce pornografia ar re- 
prezenta o sexualitate bazată pe dominaţie masculină şi exploatarea femeii. 
Pentru Willis, erotica este o ilustrare mai aluzivă a sexualităţii, un fel de por- 
nografie consumată de clasa de mijloc, în timp ce pornografia este sexualitate 
explicită, a claselor mai puţin avute. Conceptul de erotica, spune Willis, nu 
este feminist, ci feminin, având conotaţia de a face dragoste frumos, roman- 
tic, fară vulgarităţi şi fără impulsuri de putere, fără agresiuni de orice fel. 
Willis arată că femeilor le-a fost refuzată însăşi manifestarea agresivă în sex, 
ca experienţă genitală, recunoaşterea unor impulsuri sadice etc. Aceste două 
temeiuri: dimensiunea de clasă a distincţiei şi conotaţia ascunsă legată de ab- 
senţa agresivităţii feminine o fac pe Willis să refuze noţiunea de erotica. 

întreaga discuţie legată detfroft'ca/pornografieindică o diferenţă de fond 
în gândirea feministă în ce priveşte importanţa sexualităţii şi a modalităţilor 
prin care femeile se pot lăsa subordonate sau se pot afirma ca fiinţe puterni- 
ce prin trăirea propriei sexualităţi. 

O altă discuţie interesantă este legată de valoarea artistică a pornografiei. 
Poate fi pornografia artistică? Este pornografia artistică? Care expresii por- 



77 Ibidem: 230. 

78 Distincţia a fost populară în anii '70 şi a fost promovată, printre altele, de Peggy 
Morgan şi Gloria Steinem. 

79 Nu este inclusă aici varietatea derivată din sexualităţi alternative cum ar fi homo- 
sexualitatea, trans sexualitatea etc. 

«•Williams, 1989. 

nografice sunt artă? Inclusiv în Raportul ministerului de interne britanic, 
Home Office, găsim o asemenea discuţie, cu referire la uiumul film regizat de 
|L Pasolini, intitulat Salo. In acel film, deşi nuditatea şi exercitarea puterii şi 
dominaţiei prin folosirea sexului este prezentă pe tot parcursul filmului, ele- 
mentul de excitare a spectatorului este cvasi-nulă. Şi aceasta pentru că sexua- 
litatea este doar un pretext pentru exercitarea puterii crude în contextul unui 
regim totalitar. Cert este că Salo nu este un film pornografic, ci unul pur şi 
simplu artistic, dar care se foloseşte de mijloacele ilustrării sexuale. Chestiu- 
nea pornografiei ca artă este mult mai complexă şi nu mi-am propus să o 
discut mai larg în acest context. 

Pornografie şi sex pe internet 

,yAll the girls girl have one job - to makejou cum - and cum again. 

You won't be disappoinled - check ir out'*' 
(citat dintr-o pagină de pe internet) 

Cel mai larg răspândite şi mai inocente expresii pornografice sunt 
nudurile de femei asociate cu priviri feminine languroase care par să spună 
„vino şi ia-mă, sunt aici doar pentru tine şi doar pe tine te vreau." Enorm de 
multe reprezentări pornografice au în centru relaţii şi acte sexuale care impli- 
că femei şi bărbaţi — reprezentări care sunt mai mult sau mai puţin explicite. 
Dar diversitatea posturilor, tipurilor de relaţii reprezentate este şi ea imensă. 
O navigare insistentă pe internet poate dezvălui această diversitate. 

O mare parte a reprezentărilor pornografice sugerează ceea ce spune şi 
motto-u\ de mai sus: ejacularea. Preocuparea pentru manifestarea sexualităţii 
femeilor ilustrate rămâne destul de ascunsă. înţelesul pornografiei de portre- 
tizare a prostituatelor nu este depăşit: preocuparea pentru satisfacerea 
bărbatului şi indiferenţa sau ignorarea satisfacţiei feminine transpar din unele 
reprezentări. Dacă pornografia ar fi doar fantezie totul ar fi mai simplu, dar 
pornografia dă expresie unui ideal şi creează proiecte de cum trebuie trăită 
viaţa. Ilustrativ, în acest sens, este sloganul Playboy „Trâieşte-ţi viaţa!" adică 
«trăieşte-ţi viaţa după modelul pe care ţi- 1 sugerăm noi cei din industria se- 
xului: fii macho, afirmă-ţi propria sexualitate fără nici un compromis; the 
bunnies" 2 sunt acolo ca să-ţi facă ţie plăcere; cu siguranţă că ceea ce îţi face ţie 
plăcere îi face şi ei plăcere: ea derivă plăcere doar din a-ţi face ţie plăcere». 



„Toate fetele de fete au o singură treabă: să te facă să ejaculezi — din nou şi din 
nou. Nu vei fi dezamăgit: verifică." 
Iepuraşii 'Playboy - „fetele". 

Această presupoziţie din urmă este eronată, cel puţin pentru o parte din fe- 
mei, dar ea este cultivată de o parte a industriei pornografice. Ea eludează 
diferenţele şi aduce la unison, adesea forţat, sexualităţi diferite. 

Dincolo de acest mesaj transmis de majoritatea ilustrărilor pornografice 
se regăsesc „perversiunile." Iată un „meniu" al unei pagini web porno care 
ilustrează varietatea pornografiei pe internet: 



sex anal 
femei asiatice 
fellatio 
sâni 

femei de culoare (ebony) 
erotica 

i® 

fetişuri 
sex în grup 

fisting" 



hardcore 
femei latine 
sex matur 
staruri porno 
adolescente 
transsexual 
voaierism 
neveste 
femei mature 
BDSM 



Scenele de BDSM (Bondage," Domination, Sadism, Masochism) pe care le-am 
găsit pe internet reprezentau fete sau femei 83 care sunt legate, maltratate fără 
a fi deloc clar cât de consensuale sunt aceste acţiuni. Este posibil să fi navigat 
prea puţin faţă de cantitatea de materiale existente pe net şi prin urmare, ge- 
neralizarea mea să nu însemne mai mult decât ignoranţă. Absenţa consensu- 
lui prezentată unilateral, ca fiind suportată de femei, nu poate fi un impuls 
îmbucurător pentru consumatorul de pornografie în ipostaza de erotizare a 
plăcerii. 

Alte situri „extreme" sunt şi mai şocante. Să ne oprim la situri de vio- 
lentă evident neconsensuală. Unul dintre ele se intitulează Galeria violului 
săptămânal. Pe acest sit se face publicitate la cele mai brutale violuri vaginale, 
la violuri anale etc. El face trimitere la o serie de casete video numită 
GORAPE (DU-TEVJOLEAZA). Pe acelaşi sit mai găsim şi alte galerii de 
poze, cu conţinuturi similare. Pentru cei nesatisfăcuţi de violuri există şi pa- 
gini care se adresează unor gusturi super-excentrice. Sloganele uneia dintre 



Penetrare a anusului cu pumnul. 
Legare. 

Nu am văzut pe situri heterosexuale bărbaţi în postura de subiecţi ai BDSM. 
Bărbaţii pot fi văzuţi, în schimb pe situri care intră în categoria femdom jFemale 
Domination), în care bărbaţii sunt cei care plătesc femei-stăpâne pentru a fi umiliţi şi 
supuşi, pentru a fi subiecţi în tot felul de metode de „supunere în sclavie". 

aceste pagini sunt: „Violează şi torturează!", „Violează şi ucide!". O pagină 
alternativă ne arată victime care „ţipă îngrozite şi mustesc cu anticipaţie"." 6 
Reclama acestui sit sună în româneşte aşa: „Cel mai bun sex non-consensual, 
forţat, disponibil azi pe piaţă". 

Este important de făcut distincţia dintre producţii pornografice consen- 
suale, sau aparent consensuale," 7 şi producţii care ilustrează violenţe, sex 
neconsenual, care incită la violuri, abuzuri fizice şi psihologice, care incită la 
omor. Dacă valoarea celor consensuale poate fi discutată din perspectiva 
modului în care prezintă sexualitatea feminină şi pe femei ca fiind subordo- 
nate sau puternice, pornografia neconsensuală intră cu totul în alt registru. 
Ea nu se mai referă la erotism în înţelesul de reciprocitate a trăirii erotice ci 
pur şi simplu la abuz fizic, violenţă, incitare la omor. Din fericire, fanteziile 
care erotizează dominaţia şi subordonarea forţată nu sunt prevalente în an- 
samblul producţiilor pornografice. îmi place să cred că majoritatea scenelor 
porno sunt scene consensuale şi care erotizează plăcerea tuturor celor 
implicaţi. Dar, există o dinamică subtilă a erotizării puterii şi plăcerii, care 
uneori le împleteşte, iar alteori le separă. Una dintre cele mai interesante 
discuţii legate de pornografie se referă chiar la această dinamică. 

Plăcere, putere şi sex 

Când Tiresias a dezvăluit lui Zeus cantitatea de plăceri sexuale de care se 

bucură femeile, 1-a făcut extrem de gelos pe stăpânul lumii şi şi-a atras ura 
Herei, zeiţa-soaţă a lui Zeus. Drept pentru care Tiresias a fost pedepsit cu 
orbirea de către Hera şi gratificat de Zeus cu darul prorocirii. Aceasta este 
scena mitologică pe care Linda Williams o consideră ca metaforă semnifica- 
tivă pentru relaţia dintre putere şi plăcere."" „în orice fel ne uităm la acest 
raport timpuriu de pe frontul războiului sexelor, femeia pierde jocul puterii 
dacă îl câştigă pe cel al plăcerii".*' Să existe o relaţie perpetuă de inversă 
proporţionalitate între plăcere şi putere în relaţia femei-bărbaţi sau în relaţia 
feminin-masculin? Sexualitatea şi manifestările ei (aşa cum le regăsim azi, 
inclusiv reprezentate în pornografie) sunt şi moduri specifice de gestionare a 
relaţiilor de supunere şi dominaţie, a inversării de roluri, a relaţiilor de pedep- 
sire/ gratificare. 



„They scream in horror and cream in anticipation " în engleză. 

Este greu de ştiut ce se întâmplă în culisele filmărilor sau fotografierilor. 

Williams, 1989. 

Ibidem: 153-154. 

Linda Williams consideră că în ce le priveşte pe femei, „o constantă a 
istoriei sexualităţii 1-a reprezentat eşecul de a-şi imagina plăcerile în afara unei 
economii masculine dominante".'" Dar ce ar constitui o reuşită în a-şi imagi- 
na plăcerile în afara acestei economii? O reuşită în acest sens nu ar însemna 
neapărat să-ţi imaginezi plăcerile, ca femeie, în afara masculinului sau în afara 
prezenţei bărbaţilor, în opinia mea. Nu ar însemna nici izolarea într-o lume 
a lesbianismului absolut. Şi nici refuzul total al relaţiilor sexuale. Asemenea 
reacţii au existat, după cum se poate vedea din fragmentul următor: 

„Credem că homosexualitatea, pedofilia, lesbianismul, bisexualitatea, 
transsexualitatea, travestismul, sadomasochismul, celibatul non- 
feminist şi autoerotismul au aceeaşi relaţie malefică cu forţa mascu- 
lină empirică şi conceptuală ca şi heterosexualitatea. Aceste activităţi 
reprezintă nu excepţii, ci doar variaţiuni pe aceeaşi temă hetero- 
sexuală. Nu există altă cale de ieşire din practica sexualităţii decât ie- 
şirea. [...] Considerăm orgasmul ca marca epistemologică a sexualu- 
lui şi de aceea îl criticăm ca fiind un oprimator al femeilor"." 
Identificând sexul în sine ca sursa' 2 subordonării politice a femeilor şi 
echivalând orice manifestare a sexualităţii cu expresia supremaţiei masculine, 
grupul Southern Women adoptă tactica abţinerii de la orice formă de manifes- 
tare sexuală. Membrele acestui grup consideră că toate manifestările sexuale 
feminine sunt iremediabil impregnate de sexualitatea masculină, malefică în 
mod absolut. Este un punct de vedere care merită avut în vedere când vor- 
bim despre eşecurile/reuşitele femeilor de a-şi afirma propria sexualitate şi 
de a-şi imagina/trăi plăceri în afara economiei masculine dominante. Consi- 
der că soluţia extremă a abstinenţei ar priva femeile de o dimensiune impor- 
tantă a fiinţei lor umane: sexualitatea. 

In diferite lucrări de specialitate găsim ideea unei economii sexuale mas- 
culine dominante, care afectează modul în care femeile experimentează sexua- 
litatea, propria lor sexualitate şi a celor cu care se relaţionează. In scrierile 
radicalelor găsim exprimări de genul „sexul este ceea ce bărbaţii spun că este 
sex," exprimându-şi astfel insatisfacţia pentru faptul că multe femei nu 
reuşesc să-şi manifeste adecvat propria sexualitate într-un sistem de valori 
prevalent masculin. In acest context o întrebare esenţială se impune: Cum e 
posibilă crearea unei economii feminine a sexualităţii comparabile ca valoare 
socială cu cea masculină? Mulţi feminişti răspund că nu este posibilă atât 



Ibidem: 4. 

A Southern Women's Writing Collective, 1994: 513-514. 
„Sursa" în formă articulată: singura sursă. 

timp cât structurile şi aranjamentele sociale şi politice prevalente azi sunt încă 
patriarhale. 

O „economie feminină a sexualităţii" ar putea afirma prin consens ele- 
mentele esenţiale care definesc dorinţele, subtilităţile şi plăcerile sexuale fe- 
minine (mai degrabă prin decât prin forţă sau coerciţie). Probabil că forme 
de reprezentare analoage pornografiei pentru femei ar ilustra aceste 
modalităţi de afirmare. Dar o rigidizare a acestei poziţii ar putea esenţializa 
neadecvat o presupusă „sexualitate feminină" şi una „masculină", inclusiv 
prin subestimarea agresivităţii feminine şi a modurilor prin care ea se 
insinuează atunci când o femeie îşi doreşte plăcerea. E posibil ca o economie 
feminină a sexualităţii să nu difere esenţial de cea masculină, în măsura în 
care ambele conţin elementul consensualităţii. 

Secolul XIX este secolul în care s-a conturat o ştiinţă a sexului şi teorii 
legate de sexualitate — în sensul modern al termenului de teorie. Regăsim în acest 
secol, spre sfârşitul lui, scrierile psihologului Richard von Krafft-Ebbing privind 
sadismul şi masochismul — două modalităţi de expresie sexuală bine conturate 
şi cunoscute azi. De altfel, „cruzimea şi violenţa în relaţii sexuale este veche 
cât omenirea"/ 4 Este interesant de văzut cum a interpretat Krafft-Ebbing 
aceste fenomene. El scria că „ideile de supunere sunt, la femeie, în mod 
normal conectate cu ideea de relaţii sexuale". Deşi admitea că acest maso- 
chism şi supunerea voluntară sunt excrescenţe patologice şi la femei, afirma 

că „la femeie, o înclinaţie de subordonare faţă de bărbat [...] este într-o 

96 

anumită măsură o manifestare normală". Krafft-Ebbing transmitea ideea 
unei sexualităţi în care manifestarea raporturilor dominare-supunere sunt 
naturale. Poate că el ar fi fost de acord şi cu ideea că „patriarhatul este natu- 
ral". Leopold von Sacher- Masoch — scriitorul care a inspirat numele dublei 

trăiri plăcere-prin-subordonare, plăcere-din-durere (masochismul) — a scris 

97 * 

despre aceste trăiri cu referire la bărbaţi. In schimb, Kraft-Ebbing şi alţi 
sexologi ai timpului au descris fenomenul masochist ca fiind o „efeminare" 
patologică. „La femei subordonarea voluntară faţă de sexul opus este un fe- 
nomen fiziologic", susţinea Krafft-Ebbing. La bărbaţi e o anomalie. 

Se vorbeşte mult în literatura de specialitate de azi despre erotizarea 
dominaţiei în pornografie. „Dominarea şi supunerea sunt sexualizate, uneori 



93 Una şi doar una, total distinctă de o „sexualitate masculină". 
"Nye, 1999: 161. 
"Krafft-Ebbing, 1999: 168. 
* Ibidem. 

" Sacher-Masoch, Venus în blană (1870), ediţia românească 1999. 

în reprezentări explicite ale violurilor şi violenţei împotriva femeilor." Pen- 
tru RobertJensen o critică feministă radicală anti-pornografie ar considera că 
ideologia sexuală a patriarhatului erotizează dominaţia şi subordonarea, por- 
nografia fiind unul din domeniile cheie prin care aceste valori sunt 
mediatizate şi normalizate în cultura contemporană. Erotizarea plăcerii este fa- 
miliară, ea apare firească în contextul în care apare a fi singura trăire erotizată, fie 
şi doar normativ sau ca aşteptare. De aceea, erotizarea dominaţiei, a violenţei 
consensuale, dar şi a violurilor şi a morţii, prezente în reprezentările porno, 
par a fi ieşite din comun. John Stoltenberg merge mai departe şi spune că 
pornografia erotizează supremaţia masculină: „Pornografia instituţio- 
nalizează sexualitatea care incorporează şi dă expresie" supremaţiei masculi- 
ne. [...] Pornografia erotizează supremaţia masculină. Face ca dominaţia şi 
subordonarea să fie percepute ca sex"."' 

Stoltenberg mai spune că pornografia face ca violenţa şi forţa să fie per- 
cepute ca sex. Consider că această teorie este valabilă în măsura în care luăm 
în considerare pornografia care ilustrează scene de violenţă evident 
neconsensuale. 

Nu se poate neglija faptul că sexualitatea are o componentă de afirmare 
violentă a unor pulsiuni de dincolo de conştient şi că uneori comportamentul 
violent este asumat de către oameni în acte sexuale. Erotizarea dominaţiei şi 
a supunerii, a violenţei şi forţei sunt prezente în multe reprezentări porno- 
grafice. Dar pornografia este multivalentă: ea are valenţe de erotizare a dife- 
ritelor tipuri de relaţii dintre femei şi bărbaţi, femei şi femei, bărbaţi şi bărbaţi 
— unele aparent consensuale, altele vădit neconsen-suale. Evaluările morale 
bazate pe asocierea nediscriminată a violenţei cu dominaţia şi cu absenţa 
plăcerii, sau pe asocierea dintre absenţa violenţei şi prezenţa plăcerii, nu sunt 
adecvate pentru că nu reflectă trăirile reale — în speţă, posibilitatea de asociere 
între violenţă şi plăcere, sau între non-violenţă şi absenţa plăcerii. De aceea 
consider că din punct de vedere moral, reprobabil este sexul neconsensual şi 
reprezentările acestuia, spre deosebire de sexul consensual şi reprezentările lui. 

Pornografie şi homofobie 

Una dintre cele mai comune fantezii ale bărbaţilor heterosexuali este 

aceea de a face sex cu două femei în acelaşi timp. Este o excitaţie deosebită 



" Dines, Jensen, Russo, 1998: 2. 

" „enacts" în engleză. 

"" Stoltenberg, 1993: 150. 

să urmăreşti spectacolul a două lesbiene (sau pretins lesbiene). Producţia 
pornografică destinată heterosexualilor include această fantezie. Pe de altă 
parte, mulţi bărbaţi heterosexuali sunt foarte tulburaţi de scene gay dintre 
bărbaţi spunând că le creează o stare de disconfort, în cel mai bun caz. Un 
bun prieten pe care l-am invitat într-un bar gay din Manchester acum câţiva 
ani, mi-a mărturisit că s-a simţit teribil de ameninţat în acel mediu, că s-a 
simţit agresat de privirile clienţilor barului. 

Cum se explică aceste simţăminte? Femeile sunt în mod constant 
dezbrăcate din priviri când intră în cluburi sau baruri, sau chiar locuri de 
muncă. Un cuplu lesbian nu este deloc ofensiv în aparenţa sa, ci creează un 
ambient plăcut şi cald, orientat pe satisfacerea intimă a simţurilor. Un cuplu 
masculin în intimitate sugerează necesarmente penetrarea: şi de astă dată e 
vorba de penetrarea unui bărbat. Dacă penetrarea este subtil asociată cu sen- 
sul de afirmare a dominaţiei asupra celuilalt, atunci un cuplu de bărbaţi gay 
nu poate decât să sugereze că un reprezentant al sexului masculin este în ro- 
lul celui „pasiv", celui „subordonat", „slab" şi „neputincios". Şi iată cum, în 
mod pervers, unul din sensurile „penetrării" se întoarce împotriva bărbaţilor 
homosexuali. Lesbienele nu sunt ţinta homofobiei masculine nici pe departe 
în aceeaşi măsură ca şi bărbaţii gay. Bărbatul gay „pasiv" 1 '" poartă stigmatul 
dispreţului pentru că e perceput ca un orificiu pasiv, asemenea femeilor. 
Homofobia este un produs secundar al misoginismului. 

Astfel se explică şi configurarea celei mai mari părţi a pornografiei gay 
masculine — în care bărbaţii sunt prezentaţi ca supermasculini tocmai pentru 
a contracara stigmatul ataşat bărbaţilor gay trataţi ca pasivi. Reprezentările por- 
no pentru bărbaţii homosexuali conţin anumite coduri, după cum urmează: 

Cel ce a trecut prin practici disciplinatorii (legat, umilit, penetrat cu pum- 
nul) 102 devine supra-mascul — conform logicii: dacă ai trecut prin proba ve- 
nită de k un alt bărbat ţi s-a întărit masorlinitatea, eşti super-bărbat. 
Cel ce este penetrat anal este, de regulă, şi el autorul altei penetrări anale 
(aceasta pentru a evita conotaţia feminizantă de a fi penetrat doar). 
Ilustrările de stimulări sexuale reciproce nu durează mult, ele fiind cu- 
rând urmate de scene de forţă şi coerciţie (pentru ca nu cumva puterea 
masculină crudă să nu fie reafirmată). 



"" De multe ori, prima întrebare care se pune despre un presupus gay este: E „pasiv" 
sau „activ"? Aceasta tocmai pentru ca interlocutorul să ştie ce repere de evaluare 
să adopte. întrebarea indică, în acelaşi timp, o lacună în cunoaşterea homo- 
sexualităţii, privind schimbările de roluri şi practicile sexuale gaj. 
Fisting în engleză. 

103 Stoltenberg, 1993. 

Aceste coduri adoptate de pornografia masculină spun mult despre tăria 
cu care se afirmă semnificaţii tradiţionale culturale legate de penetrare, de 
tipul de practică sexuală (bazată pe intimitate împărtăşită şi tandreţe sau pe 
forţă brută), de acte sexuale heterosexuale în ultimă instanţă. 

Mişcarea anti-pornograiie 

„Teorie şi practică: pornografie şi viol" 104 a fost poate cel mai cunoscut 

slogan adoptat de mişcarea anti-pornografie. Acest slogan spune multe, dar 

în primul rând că susţinătorii lui consideră orice formă de pornografie ca 

instigatoare la viol şi violenţă împotriva femeilor. 

In SUA mişcarea anti-pornografie a căpătat amploare cu demonstraţiile 

1 1 >5 

organizaţiei Women Against Pornography (WAP) din New York şi publicarea 
cărţii Pornography: Men Possesing Women (G. P. Putnam's Sons, 1981). In 1976 
un grup feminist din California a protestat împotriva unei reclame billboard'"" 
care ilustra o femeie rănită în lanţuri însoţită de un text în care femeia se 
confesa publicului că îi place faptul că a fost violentată. Incidentul a adus 
după sine crearea organizaţiei, devenite celebră ulterior, Women Against 
Pornography (WAP). Deşi WAP a pretins să exprime o unică poziţie feministă 
(atitudine îmbrăţişată şi de media), în interiorul mişcării s-au manifestat 
opoziţii faţă de modalitatea îngustă de înţelegere a pornografiei de către 
WAP şi mai ales faţă de manifestările publice — demonstraţii împotriva por- 
nografiei ca atare etc. WAP a pretins că esenţa pornografiei nu este sexul, ci 
violenţa şi de aceea o condamnă. 

Filosofia care a întemeiat mişcarea anti-pornografie este cel mai bine 
exprimată în scrierile Cafherinei MacKinnon şi Andreei Dworkin, care au 
fost angajate la sfârşitul anului 1983 de către legislativul statului Minneapolis 
pentru a face schiţa unei legi anti-pornografie. Ca urmare a campaniei lui 
Dworkin şi MacKinnon, în 1984 a fost adoptată o ordonanţă în Indianapolis în 
care este prezentă următoarea caracterizare: 

„Pornografia este o practică discriminatorie bazată pe sex care neagă 
femeilor şanse egale în societate. Pornografia este centrală în crearea 
şi menţinerea sexului ca temei al discriminării. Pornografia este o 



1114 Slogan identic cu titlul eseului lui Robin Morgan. 

I0S în 1979. 

ioc Panou publicitar. 

practică sistematică de exploatare şi subordonare întemeiată pe sex 
care lezează diferenţiat pe femei". 107 
Valoarea juridică a acestei definiţii constă în aceea că plasează pornogra- 
fia pe circuitul elementelor care diminuează şansele femeilor de a se afirma în 
societate. O critică a acestui mod de a defini pornografia poate fi făcută pe 
aliniamentele criticii făcute definiţiilor moralizante, de la începutul acestui 
capitol. 

Andrea Dworkin, cu un talentul scriitoricesc seducător, afirmă o serie 
de idei foarte pesimiste la adresa afirmării sexualităţii feminine independente, 
nesupuse actelor de dominaţie masculine. Ea face şi afirmaţii contraintuitive: 
„[1] ntercourse distorts and ultimately destroys any potenţial human equality between men 
and women by turning women into objects and men into exploiters.'" Discursul des- 
pre sexualitate al mişcării şi literaturii anti-pornografie este mai puţin un dis- 
curs despre sexualitate cât este un discurs demonologie: toate instanţele in- 
criminate sunt prezentate în varianta cea mai sumbră, cu exemple extreme şi 

109 

cu manifestările cele mai şocante. 

Deşi iniţiată ca o mişcare împotriva violenţei în pornografie, WAP şi 
mişcarea însăşi s-a radicalizat prin includerea treptată a tot felul de grupuri cu 
viziuni înguste despre sexualitate şi pornografie. Unul dintre ele a fost grupul 
Southern Women pe care l-am citat într-un paragraf anterior şi care se 
pronunţa pentru o tactică a femeilor bazată pe refuzul sexului în orice formă 
întrucât toate formele de manifestare sexuală ar fi contaminate de relaţia de 
dominare intrinsecă relaţiilor sexuale dintre femei şi bărbaţi. 

Punctul de vedere al mişcării anti-pornografie, sumar descris mai sus, nu 
reprezintă un punct de vedere general feminist, ci doar un punct de vedere. 
El a fost criticat în diferite moduri de alţi feminişti. Williams, de pildă, critică 
mişcarea anti-pornografie pentru că a concentrat discuţia asupra problemei 
dacă pornografia trebuie să existe sau nu, înlăturând astfel din discuţie multe 
alte chestiuni care meritau o dezbatere publică. Mişcarea anti-pornografie a 
unilateralizat atenţia publică distorsionând importanţa meritată de o serie de 
alte probleme. Williams e de acord cu ideea mişcării feministe anti-pornografie, 
anume că pornografia oferă reprezentări simbolice ale puterii patriarhale în 
plăceri heterosexuale, dar nu crede că cenzura este soluţia pentru violenţă şi 
abuz patriarhal. A cenzura pornografia, ca expresie grafică a sexualităţii, fără 



Citat în Hunter, Saunders şi Willamson, 1993: 232. 

108 „Penetrarea sexuală distorsionează şi în final distruge orice potenţial de egalitate 
între bărbaţi şi femei prin transformarea femeilor în obiecte şi a bărbaţilor în ex- 
ploatatori." (Dworkin, 1988: 11). 

109 Rubin, 1999. 

a atinge rădăcinile fenomenului violenţei şi ale patriarhatului, nu ar face decât 
să limiteze dreptul la expresie liberă. Ca şi cum sexualitatea în sine ar fi ceva rău. 
Williams consideră cenzura pornografiei ca fiind un mijloc inadecvat pentru a 
adresa aspectele abuzive prezente într-o serie de producţii porno. 

Feministele anti-cenzură formează un grup necoagulat, divers, dar care 
are ca element comun opoziţia faţă de noţiunea de corectitudine politică în 
ce priveşte sexualitatea acceptabilă. Ele sunt de acord că multe reprezentări 
pornografice sunt sexiste, dar nu cad de acord asupra reprezentărilor care 
sunt sexiste şi mai ales asupra motivelor pentru care ele sunt considerate 
sexiste. Punctul lor comun este opoziţia faţă de ideea că reprezentările de 
acte sexuale în general sunt cheia opresiunii sexiste. Prin aceasta ele contestă 
poziţia mişcării anti-pornografie, pentru care sloganul „teorie şi practică: 
pornografie şi viol" devenise literă de lege: orice pornografie conduce la viol 
şi violenţă împotriva femeilor. 

Deşi nu există un corp unificat de argumente împotriva mişcării anti- 
pornografie, există un fir conducător ce uneşte aceste argumente. Este vorba 
despre un conservatorism ascuns al mişcării anti-pornografie care este criti- 
cat în diferite moduri. Activiştii anti-porn au raţionalizat o singură problemă 
şi au izolat-o de orice alt context politic mai larg, întemeind-o pe presupoziţii 
conservatoare neexplicite.' Iată mai jos câteva dintre aceste presupoziţii. 

Campania anti-pornografie a dus la întărirea opoziţiei „fată bună" - 
„fată rea" prin sugestia că femeile cărora le place pornografia sunt mani- 
pulate de propaganda şi valorile culturale masculine prevalente şi că ele 
mint pentru a evita oprobiul masculin. 

Se făcea apologia unui presupus tip ideal de sexualitate feminină „igieni- 
zată" sau „sănătoasă", opusă în puritatea ei cu tipul ideal masculin agre- 
siv — ceea ce este tot expresia unui conservatorism; totodată, se impunea 
un anumit tip de sexualitate feminină ca fiind cea „adevărată" sau 
„sănătoasă." „Sexualitatea feminină igienizată, fie ea heterosexuală sau 
gay, este la fel de limitată ca şi cea de tip masculin agresiv şi este la fel de 
centrală în opresiunea feminină."" 1 

Elogiul implicit adus superiorităţii morale a femeilor de către teoria ce a 
susţinut campania anti-pornografie este şi ea de esenţă conservatoare. In 
acest sens înţelegem şi afirmaţia lui Willis că termenul erotica vrea să de- 
semneze o modalitate respectabilă de sexualitate pentru femei. Ea con- 
testă noţiunea de erotica pentru faptul că implicit neagă femeilor alte 



""Willis, 1983. 
"' Ibidem: 465. 

manifestări decât cele blânde şi caline în sex — manifestări refuzate lor şi 
reprimate în cultura patriarhală. 
Victimizarea tuturor femeilor sau a întregului gen feminin în raport cu 
„dominatorul" bărbat este tot de esenţă conservatoare. 

Ca o dovadă a conservatorismului ei, campania anti-pornografie, spre 
deosebire de cea anti-avort, a fost considerată respectabilă în mediile ameri- 
cane ale clasei de mijloc. De asemenea, ea a atras o serie de conservatori, ca 
orice acţiune considerată respectabilă. 112 

Ideile care au animat mişcarea şi campania anti-pornografie au şi o altă 
faţetă, pe care Anne Snitow o identifică în mod subtil. „Femeile sunt natural 
copleşite de tema urii faţă de femei astfel că exprimarea omenească univer- 
sală conţinută uneori în pornografie tinde să rămână neobservată de către 
ele."" 3 Poate aici să fie una din cheile pentru înţelegerea înverşunării unor 
manifestări anti-pornografie. Desigur că sunt şi alte chei — nu în ultimul rând 
proporţiile violenţei împotriva femeilor şi a legăturii acestui fenomen cu 
anumite expresii pornografice. 

Fenomenul pornografiei este marcat de o serie de ambivalenţe — ceea ce 
şi determină dificultatea în a trata subiectul linear. Pornografia are funcţia de 
a excita, de a crea plăcere, de a inspira plăcere, de a afla ce fac alţii şi cum fac 
alţii ceea ce toţi oamenii fac: sex. Ea simplifică şi are funcţia de a reasigura pe 
bărbaţi de disponibilitatea femeilor şi de utilitatea lor în actul sexual şi, într-o 
anumită măsură, de a le asigura pe femei că bărbaţii sunt acolo pentru ele şi 
sunt potenţi. Ea exemplifică în cele mai variate moduri comportamente se- 
xuale posibile, care au rolul de a excita pe privitori şi de a oferi modele. Ea 
transmite o serie de mesaje în mod implicit. Dacă unele dintre aceste mesaje 
sunt benigne, altele sunt periculoase. Mesajul că toate femeile vor să fie vio- 
late face parte din această ultimă categorie. Ea a fost mult discutată de către 
radicale în anii '70, atunci când începuseră să se dezvăluie public problemele 
legate de violenţa împotriva femeilor. Este unul din meritele incontestabile 
ale feminismului radical de a fi adus problema violenţei împotriva femeilor 
pe agenda politică. Dar a o transforma în dimensiune esenţială a pornografiei 
este o distorsiune. 

Pornografia are deopotrivă o dimensiune reacţionară şi una 
revoluţionară. In măsura în care ea glorifică supremaţia masculină şi alienarea 
sexuală, în măsura în care ea incită la violuri, bestialitate şi omucidere, ea este 
profund reacţionară. In măsura în care ea respinge represiunea şi ipocrizia 
sexuală, în măsura în care dă expresie unei dimensiuni importante a fiinţei 



" 2 Rubin: 1999. 

113 Snitow, 1983: 255. 

umane — sexualitatea — ea are valenţe eliberatoare." 4 Asemenea Drucillei 
Corneli, consider că femeile care intră în industria sexului, prostituate, per- 
formere de porn, stripteuze — sunt persoane şi ar trebui respectate ca per- 
soane. Este contraproductiv ca feministă să defineşti pornografia în sine ca 
inamic pentru că astfel, multe femei se vor simţi vinovate de simţămintele lor 
sexuale şi le va fi teamă să fie deschise în ceea ce priveşte aceste simţăminte 
„şi ultimul lucru de care au nevoie femeile este mai multă ruşine, vinovăţie şi 
ipocrizie sexuală — de astă dată servite ca feminism"." 6 

Industria pornografică şi reglementări ale accesului la 
pornografie 

Critica radicală şi cea mai mare parte a campaniei anti-pornografie a fost 

îndreptată împotriva (1) violenţei neconsensuale folosite împotriva femeilor 
şi (2) a industriei pornografice care conţine şi perpetuează discriminări de 
gen. Există opinii conform cărora mişcările feministe anti-pornografie nu au 
ţintit imaginile pornografice în general, ci doar industria ce produce profituri 
de miliarde şi care contribuie la perpetuarea inegalităţilor sociale prin însăşi 
compoziţia socială a proprietarilor/ producătorilor/ lucrătorilor din această 
industrie. In acest sens Gayle Rubin scrie: „Propaganda anti-porn 
promovează adesea ideea că sexismul se originează în industria sexului co- 
mercial şi de aici el infectează restul societăţii. Acesta este un nonsens 
sociologic. Industria sexului [...] reflectă sexismul care există în societate ca 
întreg"." 7 

Produsele industriei pornografice sunt: filme şi alte materiale vizuale 
softcore şi hardcore, reclame, linii telefonice, texte scrise (proză pornografică), 
jurnale (dintre cele mai cunoscute Hustler, Penthause, Playboy, Mayfair — toate 
prezente şi pe piaţa românească), dar şi multe altele destinate unor grupuri 
ţintă precise cu preferinţe sexuale particulare. In SUA, încă din anii 1980 şi 

1981, profiturile anuale ale industriei porno depăşeau pe cele ale producţiilor 
de film şi ale producţiei de muzică luate la un loc." 8 In 1985, veniturile in- 
dustriei pornografice reprezentau un profit de peste 6,2 miliarde de dolari în 

1985 — profit mai mare decât cele ale marilor trusturi ABC, CBS şi NBC la un 



"' Willis, 1983. 

115 Corneli, 1998. Secţiunea „Are prostitutes persons?" 

117 Rubin, Gayle, 1999: 388. 

118 Dworkin, 1981: 192-202. 



178 



loc."' J Wendy Brown estimează profiturile industriei pornografice pentru 1995 

la o valoare de 10 miliarde de dolari. 120 Pe situl ABC găsim o cifră uluitoare: 

doar serviciile de sex telefonice din SUA au adus un profit de aproape un 

121 

miliard în 2002, deşi popularitatea lor scade datorită competiţiei internetului. 

Dar ce se întâmplă în interiorul producţiei de pornografie? Robert 
Stoller 122 a făcut o cercetare în interiorul industriei pornografice. Iată un 
fragment dintr-un interviu cu un regizor şi actor de porno realizat de antro- 
pologul american: 

„Singurul motiv pentru care lucrez în Industrie [pornografică] este 
de a satisface dorinţa acelor bărbaţi din lume cărora nu le prea pasă 
mult de femei şi vor să vadă bărbaţii din Industria mea răzbunân- 
du-se pe femeile pe care nu le-au putut avea pe când erau mai tineri. 
[...] Aşa că ejaculând pe faţa unei femei sau brutalizând-o sexual, 

într-un fel sau altul, noi îi răzbunăm pe bărbaţii [care ne privesc] 

123 

pentru visele lor pierdute". 
O tristeţe în plus... Stoller face o serie de comentarii legate de persona- 
litatea acestui actor de porno şi sugerează că el reprezintă un tip de personaj 
de regăsit în această industrie. Dacă acesta este spiritul ce animă o parte din 
performerii bărbaţi de porno, nu este de mirare că regăsim în altă parte re- 
marci şi teorii sumbre privind modul în care sunt tratate femeile care intră în 
industria sexului. Organizaţia de prostituate WHISPER 124 a raliat pe acele 
lucrătoare din industria sexului care au fost lezate prin munca lor în acest 
domeniu. Ele vorbesc despre fenomenele de depersonalizare care încep 
odată cu reificarea sexuală 12 şi de faptul că această depersonalizare face po- 
sibilă violenţa împotriva femeilor care lucrează în această industrie. Ele vor- 
besc şi despre coerciţia, degradarea, abuzul sexual şi bătaia pe care e fondată 



115 Dines, Jensen, Russo, 1998. 

120 Brown, Wendy — în Kemp şi Squires, 1997: 380. Brown consideră că această cifră 
indică o stare de urgenţă. 

121 http://abcnews.go.com/ sections/business/Nightline/porn 020325.html 

122 Antropolog american. 
Stoller, 1999: 387. 

" , Women Hurt In Systems of Prostitution Engaged in Revolt — Femei /jenate în Sisteme de 
Prostituţie Angajate în Revoltă. 

2= Ona Zee Wiggers, care a lucrat în industria prostituţiei, intervievată de Drucilla 
Corneli, arată că atunci când faci sex pentru a trăi/supravieţui te reifici, te transformi 
în obiect, te separi tu ca persoană de cea care lucrează sex. Corneli, 1999: 55. 

industria sexului. Se poate presupune însă că tipul identificat de Stoller nu 
este unicul şi că în industria porno activează şi bărbaţi lipsiţi de complexe. 

Pe de altă parte, unele femei ajunse stele ale pornografiei se bucură de 

127 

carierele pe care şi le-au ales. Nina Hartiey, un pom star, afirmă că este o 
exhibiţionistă şi că îşi alege totdeauna „roluri care arată pe femei bucurându-se 
de sex, puternice, satisfăcute, fără sentimente de vină, fără să fie nevrotice, 
nefericite sau neîmplinite". 128 Nina se consideră a fi feministă, în mod decla- 
rat. De la început a refuzat să joace roluri în care ar fi fost victimă a violuri- 
lor, a coerciţiei, în care ar fi fost dominată, supusă umilirii sau implicată în 
alte forme de sex neconsensual. Nina este un caz fericit întrucât a reuşit să îşi 
impună voinţa într-o industrie care are tendinţa de a exploata în primul rând 
pe femei. Industria porno pare a fi un domeniu în care riscurile pentru lu- 
crătoarele sexuale este considerabil mai mare decât în alte industrii — având 
în vedere pericolele, dar şi tentaţiile ei. 

Debie Sundahl este o altă femeie care a depus mărturie despre 
experienţa ei pozitivă în industria sexului, ca stripteuză. Ea afirmă că totul s-a 
clarificat pentru ea de îndată ce a înţeles că totul este în regulă să te transformi 
în obiect sexual în contextul potrivit. Debie activase împotriva violenţei în 
pornografie, inclusiv prin activism în cadrul organizaţiei Women A-gainst 
Pornography, şi i se pare firesc că a făcut acest lucru. Dar pentru prima dată s-a 
simţit liberă să-şi exprime sexualitatea într-un bar de striptease — un loc sigur, 
care i-a permis să se desfăşoare în voie. 12; Pentru că a descoperit această bu- 
curie a jocului de scenă, Debie — lesbiană şi feministă — împreună cu alte 
stripteuze au decis să îşi impună voinţa de a organiza spectacole doar pentru 
femei. Pentru ea acest lucru avea o semnificaţie deosebită, de opoziţie faţă de 
un regim de dominaţie, şi afirmă că: „Industria sexului şi instituţiile industriei 
sexului — teatrele, librăriile şi pubhcaţiile — au fost toate create de bărbaţi, 
pentru bărbaţi şi reprezintă ultima redută majoră a „clubului băieţilor" lăsată 
neatinsă de feminism." 130 

In multe ţări există reglementări privind pornografia şi mai ales accesibi- 
litatea producţiilor sale pentru marele public. Majoritatea reglementărilor 
recente din lume se referă la pornografia care îi implică pe copii şi care a luat 
amploare mai ales pe internet. Dar acesta este un subiect în care nu voi intra 
având în vedere perspectiva din care tratez subiectul. 



f> Giobbe, 1994: 120. 

127 „Stea a pornografiei", în engleză. 

128 Hartiey, 1988: 142. 

129 Sundahl, 1994: 117. 
13 ' Sundahl, 1994: 119. 

Şi în România a fost adoptată Legea privind prevenirea şi combaterea 
Dornografiei, nr. 196/2003. In ambientul orăşenesc şi mai ales din oraşele 
mari, Bucureştiul în special, pozele, revistele şi reclamele cu caracter sexual 
sunt o prezenţă vie, chiar şi după adoptarea legii. Oricărui copil care trece pe 
lângă un chioşc de ziare îi vor fi accesibile pentru vedere poze de femei 
goale cu priviri lascive. In Marea Britanie, de pildă, unde se respectă legea 
care reglementează produsele pornografice, în magazinele care vând ziare, 
jurnale, tutun etc, jurnalele porno soft sunt dispuse pe ultimul raft de sus, 
astfel încât copiii să nu le poată vedea, iar imaginile respective să nu inva- 
deze pur şi simplu în viaţa individului care nu caută să se uite la ele. Există 
locuri speciale de vizionat filme, intitulate Adult Film, iar casetele porno se 

pot cumpăra doar prin reţele speciale de distribuţie. Există magazine spe- 

31 

cializate cu jurnale şi alte materiale porno, de uz sexual.' Şi în România 
există magazine specializate, dar accesibilitatea materialelor porno este 
răspândită larg şi în afara lor, în ciuda existenţei Legii 196/2003. 

In lume s-au produs în ultimii 20 de ani o serie de modificări în legis- 
laţia care reglementează producţiile pornografice şi care sunt mai adecvate 
înţelegerii şi controlului aspectelor nocive ale fenomenului. Raportul Home 
Oftice" 2 propunea cu ani în urmă renunţarea la termenii „obscen", „indecen- 
ţă", „depravat" şi „corupt" folosiţi anterior pentru interzicerea pornografiei 
- pentru că nu reflectau ce era de obiectat în ce priveşte pornografia. 
Recomandările Raportului mergeau pe două direcţii: restricţii pentru ma- 
teriale ce sunt ofensatoare pentru persoane şi prohibiţii dacă materialul indi- 
că lezarea fizică a persoanei sau a persoanelor sub 16 ani.'" 

Un film foarte popular realizat acum câţiva ani People vs Farry Flynt 
(Scandalul Larry Flynt) aducea în atenţie posibilitatea de a apăra producţia 
pornografică în temeiul Primului Amendament la Constituţia SUA, privind 
dreptul la liberă exprimare. Filmul ilustra şi pleda apărarea pornografiei în 
temeiul acestui act legislativ. Totuşi, aşa cum arată Raportul Departamentului 
de Justiţie al SUA din 1986, Primul Amendament nu poate fi folosit în orice 
circumstanţă pentru apărarea dreptului la liberă exprimare, tot aşa cum acest 
amendament nu protejează pe cei care jură strâmb în faţa Curţii sau pe cel 
care îndeamnă la crimă.'" 



131 Şi desigur, în Londra există cartierul Soho... 
'" Ministerul Britanic de Interne. 

133 Home Office. Report of the Committee on Obscenity and Film Censorship. Chairman 

Bernard Williams. London. Her Majesty's Stationery Office. 1979, retipărit 1981. 
m U. S. Departmen of Justice Report, 1986: 255. 

Legea românească nu vizează combaterea pornografiei, aşa cum spune 
titlul, ci îngreunarea modalităţilor de acces la producţii porno — inclusiv pe 
internet. Printre alte reglementări, proprietarii de situri porno sunt obligaţi să 
taxeze accesările pe sit, să declare numărul accesărilor şi să plătească impozit 
pentru această afacere. Dar aproape oricine accesează internetul ştie că 
siturile de pornografie internaţionale sunt la îndemână, iar o parte a 
producţiilor porno sunt accesibile gratuit. Pe de altă parte, nu cred că această 
lege are vreun efect asupra exportului românesc de porno pe internet, asupra 
video-cto-urilor cu protagoniste românce şi cumpărători internaţionali etc. 

Modul în care este definită pornografia în Legea 196/2003 este în opinia 
mea complet depăşit. Se spune chiar din primul capitol că scopul legii este de 
a proteja, printre altele, demnitatea persoanei. Este neclar despre demnitatea 
căror persoane este vorba, implicaţia fiind că orice fel de producţie porno- 
grafică lezează demnitatea persoanelor. Eronat şi ipocrit, în opinia mea. Por- 
nografia este definită prin obscenitate, iar obscenitatea prin sexualitate expli- 
cită... care aduce ofensă la pudoare sau care e indecentă. Cine stabileşte care 
sunt limitele „pudorii" sau ale „decenţei"? Orice producţie care ilustrează 
acte sexuale sunt indecente, ofensează pudoarea şi lezează demnitatea per- 
soanelor? Având în vedere aceste noţiuni extrem de vagi şi maleabile, 
pretenţia de onorabilitate pe care o afişează, precum şi faptul că legea nu este 
centrată pe eliminarea accesibilităţii copiilor la producţii pornografice şi pe 
protejarea cetăţeanului care chiar nu vrea să vadă la tot pasul pornografie 
când se duce la serviciu, când îşi plimbă câinele, când se duce să-şi cumpere 
pâine etc, consider că legea este mai curând un produs neglijent realizat şi 
care conţine o doză vizibilă de ipocrizie. 

Pornografie pentru femei? 

„într-o societate mai puţin sexistă, ar putea exista o pornografie 

excitantă, expresivă, interesantă, poate, chiar semnificativă ca 
formă de rebeliune socială — toate trăsături umbrite de rolul 
prezent al pornografiei de supapă de eliberare a ostilităţii faţă de 
femei, sau ca o metaforă pentru ierarhii de putere straşnic păzite, 
în schimb, într-o societate sexistă, avem două pornografii, una 
pentru bărbaţi şi alta pentru femei."'" 
Acest fragment conţine cel puţin un adevăr: o parte a producţiilor por- 
no conţin valorizări negative ai adresa femeilor, aşa cum reieşea şi din in- 



135 Snitow, 1983: 257. 

terviul luat de Stoller, porn-starului masculin citat. Dar oare chiar există două 
pornografii? Este dificil de distins între producţii pornografice pentru bărbaţi 
şi producţii pornografice pentru femei — dacă ne referim la marea masă de 
producţie porno consensuală. Desigur, există producţii în care apare evident 
că femeile sunt tratate ca târfe ordinare şi care sunt însoţite de mesaje de 
genul „rolul vostru aici este doar să ne aduceţi pe noi la orgasm" — aşa cum 
menţionam într-o secţiune anterioară. De asemenea, se poate vorbi de 
sexism şi de tratament violent în scenele neconsensuale de BDSM, unde fe- 
meile sunt principalele protagoniste subordonate, sau de pornografia care 
incită la viol şi alte cruzimi. Dar dincolo de acestea, este dificil de spus dacă 
avem două pornografii diferite. Poate, dacă luăm în considerare că stimularea 
vizuală la bărbaţi este mai pregnantă decât pentru femei, să spunem că inte- 
resul masculin pentru pornografie este din start mult mai mare decât pentru 
femei. 

In orice caz, există şi producţii porno care au ca grup ţintă special pe 
femei. Iată, de pildă, Candide Royalle, fostă prostituată şi porn-star, regizează 
filme porno care ţintesc publicul feminin. FACT (feminist Anti-Censorship 
Task/orce)"" publică un jurnal porno intitulat Caught hooking 1 " ce conţine soft 
şi hardcore, benzi desenate ş. a. De asemenea, s-au afirmat producţii porno 
pentru femei Femtne Productions — video pentru femei şi cupluri, lesbiene şi 
bisexuale. Multe femei se uită la filme şi alte materiale porno concepute pro- 
babil pentru publicul masculin. In 1987 în jur de 40 % din femei occidentale 
erau consumatoare de filme video. " Anne McClintock scria în 1992 că 40% 
dintre persoanele care închiriau casete video în Marea Britanie erau femei şi 
aproape jumătate din ele vizionau în mod regulat filme porno; două treimi 
din femeile din Germania şi Franţa se uitau la video porno în mod regulat. 13 ' 

Există şi producţii cu aceeaşi funcţie ca şi pornografia — de a trezi fante- 
zii erotice — şi care sunt deghizate în altceva: în romane de dragoste sau 
telenovele. Snitow analizează, într-un articol celebru, romanele de dragoste 
de masă dintr-o serie extrem de populară în SUA, publicate de compania 
canadiană Harlequin Enterprises, hid. Ea spune că romanele Hariequin nu au 
intrigă, întreaga tensiune a romanului fiind creată de faptul că lumea descrisă 
este populată cu două specii incapabile de comunicare: bărbaţi şi femei. Ro- 
manele Harlequin glorifică distanţa dintre sexe, fiind scrise din punctul de ve- 
dere al unei femei care se străduieşte să înţeleagă, să decodifice gesturile ero- 



m Grupul de acţiune împotriva centaurii — în română. 

137 „Prins(ă) uitându-se" — în română. 

138 Williams, 1989: 231. 

139 McClintock în Nye, 1999: 389-391. 

tice ale unor bărbaţi înalţi, misterioşi şi puternici, totdeauna în poziţii sociale 
foarte bune. 14 " Relaţia uzuală este răsturnată — aici femeia e subiectul şi 
bărbatul e obiectul. „[CJultura noastră produce o experienţă patologică a di- 
ferenţei de sex", 141 comentează Snitow. 

Telenovelele ca şi romanele romantice au o funcţie similară cu cea a 
pornografiei — aceea de a da posibilitatea unor trăiri erotice prin intermediul 
unor expresii mai mult sau mai puţin artistice, mai simple sau mai complexe. 
Peter Parisi susţine că romanele romantice sunt esenţial pornografie pentru 
oameni cărora le e ruşine să se uite la pornografie. Orice contact în aceste 
romane este erotizat, iar limbajul folosit este un adevărat cod cu semnificaţii 
sexuale. 142 Probabil că nu e vorba de ruşine în primul rând, ci de un alt mod 
de a trăi erotismul, un alt mod de a trezi fantezii erotice, pe care îl gustă mul- 
te femei, probabil datorită anumitor condiţii de educaţie într-o societate dată. 
Nimic rău aici, desigur. Dar se poate constata o analogie între producţiile 
pornografice şi telenovele, prin funcţia lor de a trezi fantezii erotice, deşi în 
moduri diferite. 

Există o varietate de producţii pornografice cu protagoniste femei — fie 
că ele apar ca atare ca obiect al trezirii emoţiilor erotice, fie că sunt prezente 
ca partenere în diferite tipuri de relaţionali sexuale cu bărbaţi sau cu femei. 
Este probabil ca pe măsură ce interesul va creşte femeilor pentru pornogra- 
fie, în calitate de consumatoare, producătorii de materiale porno, deşi 
rezistenţi la includerea de outsider? în rândurile lor (feminişti, gay, lesbiene, 
etc), să producă astfel încât preferinţele sexuale ale femeilor să fie tot mai 
mult incluse. Desigur, aici e vorba şi de puterea economică a marii mase a 
femeilor — net mai slabă decât cea a bărbaţilor deocamdată. Piaţa şi regulile ei 
vor decide, în ultimă instanţă. 

Pornografie şi valori etice 

Problema pornografiei este una dintre cele mai minate zone de dispută 

între feminiştii de diferite orientări. Manifestările feministe anti-pornografie 
extreme au fost asociate cu diverse opţiuni ideologice privind sexualitatea, 
începând cu negarea heterosexuaktăţii, adoptarea prin opţiune deliberată 143 a 
relaţiilor lesbiene şi până la abstinenţă de la viaţa sexuală. Tipul de discurs 



14,1 Snitow, 1983: 247-248 
Ibidem: 247. 

142 Parisi citat în Snitow, 1983. 

143 Ca şi cum o femeie heterosexuală ar putea alege să fie lesbiană. 

propus de nucleul dur al mişcării anti-pornografie (căci despre acesta e vorba 
aici) e mai curând o demonologie decât o sexologie, scrie Gayle Rubin. 
Exemplele pe care le-a invocat această extremă anti-porno sunt cele mai rele 
exemple posibile, iar referirile la pornografie „iau în considerare cea mai 
dezgustătoare pornografie, cele mai exploatate forme de prostituţie, variaţiu- 
nile sexuale cel mai puţin plăcute publicului.""" 1 Alţi feminişti văd lucrurile 
diferit. Legislaţia privind pornografia inspirată de aceste opinii este diferită 
de cea impusă în Indianapolis în anii '80 sub impactul vederilor anti- 
pornografie ale lui MacKinnon şi Dworkin. Anne Mc Clintock consideră in- 
terzicerea pornografiei drept o sursă sigură de înflorire a producţiei de por- 
nografie în economia subterană — unde domină tot producătorii bărbaţi. Şi 
cel mai dăunător efect ar fi excluderea femeilor din producţia de pornografie 
— ca producătoare, regizoare şi consumatoare. 145 

Pornografia erotizează şi sexualizează şi raporturi de putere. Ea are cel 
puţin potenţialul de a o face. Ea contribuie la perpetuarea unor semnificaţii 
existente, prezente, ale practicilor sexuale: sex este în mare măsură penetrare 
vaginală, pentru că aceasta e o fantezie prevalentă pentru majoritatea bărba- 
ţilor heterosexuali şi pentru o mare masă de femei. Dar dacă această tehnică 
e luată drept standard de normalitate sexuală, cu atât mai puţin confortabil 
pentru cei cu fantezii alternative! Pornografia sugerează că sexualitatea poate 
fi legată de plăceri momentane, poate fi legată de putere şi nu doar de dra- 
goste şi afecţiune. Ea chiar sugerează o distincţie clară între sex şi dragoste. 
In ultimă instanţă, pornografia poate fi o simplă sursă de divertisment pentru 
bărbaţi şi femei deopotrivă. 

La nivel simbolic, deşi reprezentările pornografice ilustrează atât femei 
cât şi bărbaţi, majoritatea reprezentărilor sunt ale femeilor. Dacă ne punem 
întrebarea «Este pornografia expresia dominaţiei masculine?», se poate 
răspunde că ea este, cel puţin în sens economic. Ea este o afacere şi în 
această calitate se supune legilor capitalului, în care munca de lucrători se- 
xuali o fac în primul rând femeile şi un număr mai mic de bărbaţi, în timp ce 
marile profituri le iau în primul rând proprietarii şi managerii afacerilor - 
majoritar bărbaţi. 

Lezează pornografia demnitatea tuturor femeilor, asa cum susţin unii 
feminişti? In măsura în care diverse reprezentări porno prezintă femei ca 
servind exclusiv satisfacerea sexuală a bărbaţilor, ea contribuie la întărirea 
convingerii că acesta este rolul femeilor: de a satisface nevoile bărbaţilor fără 
preocupare pentru propriile lor nevoi. Aceasta aduce atingere demnităţii fe- 



144 Rubin, 1984:28. 

145 Anne McClintock, 1999: 389-391. 

meilor şi mai ales procesului de empowerment sau capacitare a lor ca fiinţe 
umane complexe, inclusiv sexuale. Acelaşi lucru se poate spune despre sexul 
neconsensual şi care implică violenţă nedorită de acestea. Pe de altă parte, 
sexualitatea este o activitate firească, umană şi de aceea participarea la sex nu 
are de ce să fie o lezare a demnităţii umane: nici a femeilor, nici a bărbaţilor. 
Să spunem că le-ar reprezenta pe femei în posturi de persoane umilite, folo- 
site, ceea ce se şi întâmplă în anumite scene porno. Desigur că aceste scene 
lezează demnitatea femeilor din acele scene. Dar aceste scene nu definesc 
întreaga producţie pornografică. Dacă în mod constant am regăsi violenţă 
împotriva femeilor în imaginile porno, atunci aceasta ar trebui să tragă un 
semnal de alarmă pentru legiuitori şi pentru cei care aplică legea. Este discu- 
tabil dacă violenţa ţine de esenţa fenomenului pornografiei, aşa cum am 
arătat în secţiunea referitoare la sex şi putere. Ce ţine de esenţa fenomenului 
contemporan al pornografiei este că producţiile sale sunt mărfuri care se su- 
pun legilor capitalului. Iar legile adoptate într-un stat ar trebui să reflecte 
preocupările derivate din experienţele specifice din acel stat. 

O serie de alte aspecte cu implicaţii etice sunt de punctat aici. In primul 
rând, chestiunea violenţei nedorite, aplicate fără consimţământul persoanei 
agresate (de cele mai multe ori femei, cum am arătat mai devreme cu referire 
la practicile B D S M de pildă) şi cazul extrem al violurilor şi incitării la ucidere. 
In al doilea rând, se pune problema caracterului forţat vs. benevol al celor 
care intră în industria sexului. După mărturiile celor din organizaţia 
WHISPER nu e vorba despre o alegere, ci despre faptul de a fi forţate să 
intre în această industrie a celor cu mijloace familiale precare de creştere şi de 
educaţie. Pe de altă parte, există mărturii contrare care indică faptul că o serie 
de femei intră benevol în această industrie şi chiar o consideră a fi o modali- 
tate de împlinire profesională şi personală. 146 In ce priveşte impactul 
producţiilor porno asupra femeilor ca gen, este imposibil de făcut o evaluare 
etică universalizantă. In măsura în care acceptăm că ilustrările grafice de sce- 
ne erotice sunt valorizate şi au capacitatea de a trezi emoţii erotice, nu li se 
poate nega utilitatea. Desigur că această utilitate pentru unii trebuie cântărită 
în balanţă cu ofensele aduse altora, şi aici legile şi aplicarea lor trebuie să-şi 
spună cuvântul. 



146 Vezi interviurile realizate de Drucilla Corneli. 

3. Libertate sexuală si homosexualitate 



Sexualitatea este politică. Ea e organizată în sisteme de putere, care 
recompensează şi încurajează pe unii indivizi şi unele activităţi, 
în timp ce pedepseşte şi suprimă pe alţii. 

(Gayle Rubin, 1980) 

Oricât de private ar putea apărea relaţiile intime dintre oameni, dintre 

cetăţenii unui stat, ele se află sub semnul politicului, al unui control comuni- 
tar şi statal de o intensitate şi agresivitate mai mică sau mai mare. Un stat 
poate avea legi mai liberale sau mai conservatoare în ce priveşte exprimarea 
sexuală, după cum cetăţenii unui stat pot avea vederi mai largi sau mai în- 
guste în ce priveşte orientările şi practicile sexuale pe care le tolerează. Dacă 
în cazul legilor, decidenţii politici pot fi influenţaţi prin diferite tactici, inclu- 
siv prin intervenţia unor foruri internaţionale, în ce priveşte modul de a 
gândi şi de a simţi al cetăţenilor lucrurile stau altfel, ele sunt mai dificil de 
schimbat, fiind influenţate de diferiţi factori educaţionali. Problema libertăţii 
sexuale a cetăţenilor unei ţări este importantă pentru că ea vizează bunăsta- 
rea 147 fiecăruia dintre noi. Toleranţa cetăţenilor faţă de orientarea sexuală a 
semenilor lor afectează în primul rând pe cei care nu sunt heterosexuali, dar 
chiar şi pe heterosexuali. Gradul de acceptare şi nivelul drepturilor non- 
heterosexualilor indică şi gradul de interiorizare a valorilor democratice dintr-o 
ţară. Pentru a avea o perspectivă mai largă asupra aspectelor menţionate mai 
sus, voi aborda în continuare istoric, dar şi tematic, problematica eliberării 
sexuale. 

Eliberare sexuală la plural 

Chestiunea eliberării sexuale a fost pusă în timpurile moderne repetat şi 

în diferite contexte. Problema eliberării sexuale a fost pusă în mod politic 
pentru prima dată de către feministele americane în anii 1830 — 1840. Ele au 
vorbit deschis despre sexualitate şi despre legătura dintre aceasta şi aservirea 
femeilor — un ecou timpuriu al viziunii feministe radicale din anii '60 ai se- 
colului XX. Eliberarea sexuală a femeilor a fost şi rămâne esenţialmente o 
mişcare de stânga. Ideile conservatoare şi cele ale noii drepte (de apărare a 
sexuali taţii „naturale": monogame, heterosexuale, reproductive , consfinţite 



Nu în sens material, bineînţeles. 

de biserică, legalizate) au fost inamici constanţi ai mişcării de eliberare se- 
xuală (şi nu doar a femeilor). 

începuturile „revoluţiei sexuale" (aşa cum a fost ea denumită în epocă) 
se leagă de adoptarea unor metode anticoncepţionale care să le elibereze pe 
femei de corvoada sarcinilor multiple succesive, dar şi de o schimbare radi- 
cală de atitudine faţă de sexualitate: de la atitudinea victoriană a ruşinii şi 
reţinerii faţă de manifestări sexuale la asumarea deschisă a sexului ca o com- 
ponentă importantă a identităţii umane. „Revoluţia sexuală" din secolul XX 
îşi găseşte începuturile în cartierul Greenwich Village din New York, printre 
cercurile boeme ale artiştilor, feminiştilor şi socialiştilor primelor decenii ale 
secolului. In acele timpuri, căsătoria reprezenta pentru marea majoritate a 
femeilor unica lor modalitate de a-şi asigura existenţa. Ideile germinate în 
aceste cercuri au deschis o nouă optică asupra femeilor: nu doar ca receptori 
ai avansurilor masculine, dar şi ca fiinţe cu propriile lor nevoi erotice şi cu 
iniţiativă. Aceste idei şi-au găsit complementaritatea în mişcarea pentru con- 
trolul sarcinilor prin răspândirea anticoncepţionalelor, între anii 1914 — 
1917. 148 Pe filieră socialistă, se considera că exprimarea sexuală liberă, în 
special a femeilor, era un drept uman fundamental, un scop legitim al luptei 
de clasă. Socialismul nu a fost unicul ferment al acestor idei. Mişcarea anar- 
histă prin reprezentanţi străluciţi, ca Emma Goldman, au discutat importanţa 

libertăţii sexuale şi distincţia necesară dintre căsătorie (aşa cum se practica în 
149 

epocă) şi iubire. Fenomenul „revoluţiei sexuale" a intrat în declin spre 
sfârşitul anilor '20 în Statele Unite. Dar aceasta nu a însemnat nici pe departe 
o uitare totală a ideilor revoluţionare. 

Un caz special 1-a reprezentat aşa-numita „Reformă Sexuală" din Ger- 
mania Republicii Weimar, petrecută în acelaşi timp cu afirmarea „Noii Fe- 
mei" în anii '20, care a antrenat în jur de 150 000 de persoane devenite 
membre în diferite organizaţii — doctori, lucrători sociali, oameni obişnuiţi, 
unii membri ai partidelor clasei muncitoare. 1 ^' Toţi aceştia erau reuniţi în 
numele unui angajament faţă de legalizarea avorturilor, contracepţie, educaţie 
sexuală, dreptul femeii la satisfacţie sexuală, dar şi faţă de eugenie. 151 Refor- 
ma sexuală avea drept sarcină „redomesticirea" Noii Femei şi reconstruirea 
premiselor care să ducă la conservarea cuplului heterosexual. Reforma a în- 



Snitow, Stansell şi Thompson, 1983. 
14 ' Goldman, 1970 (eseul Marriage and Love). 

150 Grossman, 1983. 

151 Eugenie = teorie care preconizează ameliorarea populaţiilor umane prin măsuri 
genetice (alegerea părinţilor, sterilizarea, interzicerea procreării etc). folosită de 
rasişti şi fascişti (DEX, Bucureşti: Editura Academiei RSR, 1975). 

semnat şi o încercare de reconciliere a rolului de mamă cu cel de soţie prin 
îmbunătăţirea vieţii sexuale a femeilor. Justificarea pentru libertatea sexuală 
era de ordin raţional: femeii trebuia să i se recunoască dreptul la o viaţă 
sexuală satisfăcătoare şi acest scop a fost urmărit în mod ştiinţific. Sexuali- 
tatea trebuia controlată şi subordonată scopurilor politice de reproducere şi 
de menţinere a cuplurilor. 1 5l Desigur că în această aritmetică nu era inclusă 
libertatea sexuală a orientărilor diferite de cea heterosexuală reproductivă. 
Noii devianţi erau Noile Femei — deviante faţă de rolul tradiţional şi care nu 
se interesau de mariaj. Se crease chiar un stereotip al Noii Femei: brunetă cu 
păr scurt, îmbrăcată în haine unisex, lipsită de apariţie maternă — imagine ce 
coincidea (fatalitate!) şi cu imaginea prostituatei, şi cu aceea a evreicei, şi cu 
aceea a lesbienei — adică toate rolurile care contraveneau corectitudinii politice la 
ordinea zilei. 

Alina Grossman apreciază că „revoluţia sexuală" a Republicii Weimar a 
fost complexă şi ambiguă, întrucât pleda pentru „satisfacţie sexuală pentru 
femei, deşi satisfacţia era proclamată şi definită mai ales de către bărbaţi; [...] 
sexualitate activă justificată pentru că era sănătoasă şi potenţial procreativă; 
orgasmul ca măsură eugenică". 153 Cele mai importante manuale despre sex 
au aparţinut bărbaţilor (de pildă Mariajul Ideal al lui Th. H. Van de Velde, 
publicat în Germania în 1928). Puţine femei au protestat împotriva acestei 
manipulări a sexualităţii femeii (Helene Stoecker, Margarete Kaiser, Solie 
Lazarsfeld, Alice Ruehle Gerstel). In orice caz, multe femei implicate în re- 
forma sexuală credeau că o sexualitate cu adevărat eliberată presupunea 
apariţia unei sexualităţi a femeii definită femeieşte, adică specific definită de 
subiecţii ei şi nu de altcineva. 

Noţiunea controlului sexualităţii practicată în societăţile „civilizate", a 
ascunderii faţă de ochiul public a existenţei activităţii sexuale şi suprimării 

pulsiunilor ca metodă curativă a fost magistral redată în comedia regizată de 

5 

Alan Parker, The Road to Wellville (1994), avându 7 i ca protagonişti pe 
Anthony Hopkins şi Bridget Fonda. Filmul ilustrează încercările de a însănă- 
toşi pacienţii ce acuzau diverse dureri, prin diferite metode bazate pe repri- 
marea instinctelor sexuale. 155 Dincolo de graniţele clinicii lui Kellog (intitulată 
sugestiv Wellville, adică Oraşul Bunăstării) se întâmplau alte lucruri: în cabi- 
nete particulare ale unor medici germani se mascau prin pretinse masaje ser- 



132 în Berlin a funcţionat şi un celebru Institut pentru Ştiinţă Sexuală condus de 

Magnus Hirschfeld al cărui slogan era „Per scientiam ad Justitiam". 
153 Grossman, 1983: 154. 
Iu Drumul spre 0 rapt l-Bunăstării. 

155 Hopkins juca rolul lui Kellog, mare patron al unei clinici celebre pentru bogătaşi. 

vicii sexuale oferite pentru satisfacţia sexuală a clientelei feminine. Şi acestea 
erau vândute drept metode curative, la fel ca şi curele lui Kellog. Ipocrizia 
maximă era (şi efectul comic maxim al filmului e dat de faptul) că însuşi 
Kellog avea o aparatură şi metode sofisticate de satisfacere a propriilor 
plăceri erotice, care sunt dezvăluite spre final. 

Cea mai recentă mişcare declarată de eliberare sexuală a femeilor şi nu 
doar a lor (cum se va vedea), s-a declanşat pe la mijlocul anilor '60 ai secolu- 
lui XX. Ea îşi are rădăcinile în problematizarea câtorva aspecte esenţiale ale 
vieţii, care vin în continuarea celor deja abordate de înaintaşi: 

căsătoria (dependenţa materială a femeii de bărbat, obligativitatea 
sexualităţii conjugale etc), 

reproducerea (protejarea trupului femeilor de efectele sarcinilor mul- 
tiple, legătura şi diferenţa dintre sexualitate şi procreaţie, etc), 

erotismul şi importanţa afirmării sexualităţii proprii (fie ea homosexuală 
sau heterosexuală sau de altă natură) în sprijinul creşterii calităţii vieţii. 
Iată câteva aspecte semnificative care ilustrează modul în care s-a mani- 
festat revoluţia sexuală din anii '60 şi urmarea ei. In anii '60 şi '70 au fost 
publicate în occident o serie de manuale despre sex destinate cuplurilor căsă- 
torite, ai căror termeni expliciţi nu aveau precedent. Au fost înfiinţate „co- 
mune sexuale" care funcţionau ca nişte unităţi de producţie şi administrative 
de sine stătătoare — în care se experimenta sexul de diferite feluri, se ofereau 
lecţii de tehnici sexuale celor din afara comunei 156 şi se profera absenţa orică- 
ror inhibiţii sexuale şi chiar mai larg, absenţa oricăror inhibiţii faţă de dorin- 
ţe." 7 Filosofia uneia din cele mai cunoscute comunităţi din SUA era „more" 
[mai mult — n. a.]. More House era numele comunei în care trăia această co- 
munitate şi ea a fost una dintre cele mai stabile şi de succes (financiar) co- 
mune din întreaga lume. Era în funcţiune deja în 1975. More House era locuită 
de 85 de bărbaţi, femei şi copii. Majoritatea adulţilor erau căsătoriţi, întrucât 
comuna nu se opunea căsătoriei ci doar monogamiei. O parte importantă a 
filosofiei more era găsirea celor mai bune metode practice pentru ca atât 
bărbaţii, cât şi femeile să aibă cele mai intense orgasme posibil. 



'S 6 Unul din cursurile predate se intitula Senzualitate Fundamentală {Basic Sensuatity) şi 
se baza în mare parte pe explicaţiile lui Masters şi Johnson privind răspunsurile se- 
xuale umane si ciclul lor. 

7 More House avea o listă afişată de dorinţe unde fiecare îşi putea scrie dorinţa şi pe 
care se putea citi la un moment dat: (1) Un Cadillac nou. (2) Fellatio de trei ori pe 
zi. (3) O noapte cu Sally şi Sue. (4) Un revolver placat cu aur care să se potrivească 
la noul meu costum de cowboy. (Heidendry în Nye, 1999: 356). 

încă din anii '70 ideile revoluţiei sexuale au fost exploatate în fel şi chip. 
Richard Neville relatează vizita pe care a făcut-o într-un târg sexual din Da- 
nemarca în 1970, târg numit Sex-for-Millions şi pe care îl vede nu ca pe o eli- 
berare, ci ca pe o „activitate comercială cu carne umană, care a împrumutat 
sloganurile hippie despre libertate şi administrat ca un magazin de pulove- 
re." 15 " Desigur că Sex-for-Millions era deja altceva decât More House, care avea 
aura autenticităţii, dar este de luat în considerare modul în care uneori piaţa 
distorsionează şi alterează complet idealuri şi filosofii de viaţă generoase în 
ultimă instanţă. 

In anii '60 şi '70 s-a afirmat un nou libertinism pentru necăsătoriţi, o 
deschidere pentru sexul între parteneri de acelaşi sex, mai multă îngăduinţă 
pentru plăceri, un apetit crescut pentru reprezentări ilustrative ale sexului şi 
mai puţină reţinere faţă de nuditate. Acceptarea interesului pentru orgasmul 
femeiesc ca pe ceva legitim şi apariţia pilulei anticoncepţionale le-a eliberat 
pe femei de teama de sarcini nedorite şi le-a oferit perspectiva de a putea 
urmări fără inhibiţii obţinerea plăcerii pentru ele însele — perspectivă pe care 
bărbaţii au avut-o totdeauna. 139 Noţiunea de eliberare sexuală a femeilor a 
fost receptată şi preluată în gândirea feministă din acea perioadă. Ea s-a dez- 
voltat în temeiul experienţelor generaţiei de femei care au ajuns la vârsta 
maturităţii sexuale între anii '60 - '70, fiind primele care au avut acces la 
anticoncepţionale înainte de căsătorie, şi a debutat cu o critică la adresa as- 
pectelor de subordonare a vieţii sexuale a femeilor. 

Ideea afirmării sexualităţii feminine, asupra căreia insista şi Simone de 
Beauvoir (influentă în epocă prin cartea sa. Al Doilea Sex),"" a dat tonul iniţial 
al mişcării şi a fost strâns legată de lupta pentru eliminarea legilor împotriva 
avortului — luptă fundamentată pe convingerea că femeile au dreptul să-şi 
manifeste sexualitatea fără a avea temeri că vor rămâne însărcinate. întreba- 
rea fundamentală a celor care s-au implicat în această mişcare, într-un fel sau 
altul era: cum pot femeile să ajungă să-şi controleze propria experienţă şi 
activitate sexuală şi prin ce mijloace pot ele să învingă prezenta lor aservire 
sexuală? în decursul celor două decenii „fierbinţi" din punctul de vedere care 
ne interesează aici, au avut loc discuţii aprinse referitoare la: 

Ce este mai important: erotismul unei relaţii, orgasmul sau independenţa 

femeilor? 



8 Neville, 1999: 359. 
5 Nye, 1999: 348-349. 
" Ve'H Beauvoir, 1998. 

Cum poate fi evitată subordonarea sexuală faţă de bărbaţi: prin auto- 

erotism şi celibat, prin lesbianism, prin evitarea penetrării vaginale sau 

. „ . . . » . , „î fii 

prin evitarea oricărei activităţi sexuale? 

Cum pot fi înlăturate traumele psihologice derivate din experienţe 

sexuale şi tratarea femeilor ca obiecte sexuale? 162 

In ceea ce priveşte feminismul lesbian — acesta îşi are rădăcina în insis- 
tenţa pe ideea dreptului femeilor de a-şi afirma sexualitatea indiferent de ori- 
entarea ei. In interiorul mişcării feministe din anii '60 - '70, acceptarea lesbia- 
nismului nu a fost lină. S-a trecut de la atimdini şi idei homofobe (reflectate 
şi în celebra Mistică Feminină a lui Betty Friedan) la război intestin (între fe- 
ministe prolesbianism şi cele antilesbianism), care s-a finalizat cu o acceptare 
reciprocă, de către heterosexuale şi lesbiene, a orientării sexuale a celeilalte 
„tabere." Ulterior revoluţiei sexuale şi ca o continuare a ei, a fost lansată 
ideea obligativităţii impuse a heterosexualitătn ce limitează posibilităţile de 
opţiune ale femeilor în ce priveşte manifestările sexuale. Articolul lui 
Adrienne Rich, „ Heterosexualitate obligatorie şi existenţă lesbiană" a devenit 
celebru pentru pledoaria sa împotriva constrângerilor determinate de această 
unică opţiune a heterosexualitătii, care li se impune femeilor în societate. 
Tăcerea privind lesbianismul ca posibilitate de viaţă sexuală pentru femei nu 
este decât „un mijloc de impunere a heterosexualitătii ca „preferinţă" obli- 
gatorie pentru femei." 16 "' 

Discuţiile feministe privind sexualitatea au dus la depăşirea punctului de 
vedere că femeile sunt doar vehicule ale proiecţiilor sexuale masculine şi au 
continuat cu afirmarea faptului că sexualitatea umană nu poate fi înţeleasă 
fără experienţele specifice ale femeilor în domeniu. Vizibilitatea şi notorieta- 
tea acestor discuţii a dus la răspândirea largă a ideilor respective mult dincolo 
de graniţele ţărilor de origine, SUA, Marea Britanie, Franţa şi la transforma- 
rea conştiinţei de sine a multor femei şi bărbaţi. 

In interiorul mişcării de femei se poate sesiza o falie între feministe care 
au salutat schimbările produse în sensul liberalizării sexuale multiple 
(anticoncepţionalele, liberalizarea mentalităţilor în ce priveşte homosexuali- 
tatea, destigmatizarea sexului premarital şi în afara mariajului etc.) şi altele 
pentru care eliberarea sexuală a folosit doar bărbaţilor întrucât le-ar fi facilitat 
accesul la sex ieftin şi fără responsabilităţi ataşate. 



161 Cum se va vedea ceva mai jos, preocupările pentru tehnici de satisfacţie sexuală în 
special în ce le priveşte pe femei au venit firesc în continuarea multiplelor progrese 
de cunoaştere ale sexologilor. 

162 Snitow, Stansell şi Thompson, 1983. 

163 Rich, 1994. 

Linda Grant este una din persoanele care aparţin primului grup şi care 
vede în fenomenele anilor '60 o eliberare autentică a femeilor. Ea a subliniat 
că nu trebuie uitate avantajele revoluţiei sexuale, supunând atenţiei o serie de 
fapte: până la mijlocul anilor '60 era imposibil pentru o femeie necăsătorită 
să aibă acces la anticoncepţionale; în unele clinici de planificare familială din 
Marea Britanie anticoncepţionalele erau prescrise celor logodiţi doar dacă se 
făcea dovada cumpărării rochiei de mireasă; pericolul şi vina faţă de pierde- 
rea virginităţii pentru fete constituiau presiuni psihologice semnificative; fe- 
meile fie aveau o carieră fie erau măritate. 164 în aceeaşi parte a primei „tabe- 
re" o includem şi pe celebra Germaine Greer. Ea scria că bărbaţii s-au sătu- 
rat să aibă toată responsabilitatea pentru sex, că e timpul ca şi ei să fie 
eliberaţi. 1 " Ideea este ca femeia să-şi afirme propria sexualitate şi să renunţe 
la prostraţia în faţa afirmării uneori violente a sexualităţii masculine. 166 

Pe de altă parte, pentru un alt grup de feministe, cu o viziune mai nega- 
tivă, cei care au profitat cel mai mult de revoluţia sexuală au fost bărbaţii 
înşişi. Sheila Jeffreys este o reprezentantă a acestui grup. Pentru ea, revoluţia 
sexuală a desăvârşit sexualizarea femeilor, în sensul că se aşteaptă atât de la 
femeile măritate cât şi de la cele nemăritate să fie experte în a servi sexual 
bărbaţii. Revoluţia sexuală a fost doar o revoluţie pentru bărbaţi. Unul dintre 
argumentele aduse este că lucrările de sexualitate publicate în epocă instruiau 
femeile cum să devină obiecte sexuale entuziaste pentru a face servicii nevoilor 
sexuale masculine chiar în detrimentul sănătăţii şi respectului de sine al fe- 
meilor. A Joy of Sex a lui Alex Confort este unul dintre manualele care le-au 
învăţat pe femei noul lor rol în revoluţia sexuală: servirea sexuală a bărbaţilor 
activ şi nu doar pasiv. 16 Desigur, revoluţia sexuală a avut multiple valenţe şi 
a fost deschizătoare de drumuri. Depinde de modul în care femeile şi 
bărbaţii s-au folosit de ea. Privind lucrurile astfel, înţelegem de ce a fost po- 
sibilă apariţia unor puncte de vedere atât de diferite. 

Revoluţia sexuală a anilor '60 (secolul XX) a însemnat totuşi o plurali- 
tate de eliberări, cel puţin potenţiale: o eliberare de teama unor sarcini 
nedorite, o eliberare de sex nedorit şi o deschidere a drumului către sex râv- 
nit, o eliberare de constrângerea instituţiei heterosexuaUtăţii, 168 o eliberare a 



164 Grant, 1999. 

"" „Men are tired of having the responsibility for sex; it is time they were relieved of 

it" (Greer, 1971: 338). 
'«Greer, 1971. 
1(17 Jeffreys, 1999: 360-363. 

168 Acest aspect este mai controversat cu privire la anii '60. Rămâne şi azi unul din 
cele mai controversate, mai ales în ţări întârziate în procesul eliberării sexuale. 



193 



femeilor de tirania virginităţii premaritale şi a castităţii în afara căsătoriei, o 
eliberare a bărbaţilor de tirania mariajului obligatoriu în caz de sarcină a par- 
tenerei, o eliberare a bărbaţilor de datoria de a fi unic subiect activ sexual, o 
eliberare a femeilor de tirania de a masca lipsa de satisfacţie sexuală şi o cale 
liber deschisă spre afirmarea propriei sexualităţi. Nu este o listă completă. Şi 
dacă ar fi completă, unele dintre eliberări au rămas doar în stare de 
potenţialitate: libertatea de a avea o sexualitate diferită de cea a majorităţii, de 
pildă, este încă prohibită sau dispreţuită de majoritate (mai puţin în ţări civili- 
zate). Eliberarea de heterosexualitatea obligatorie rămâne încă o aspiraţie. 
Curajul afirmării propriei sexualităţi este, de asemenea, o potenţialitate pen- 
tru mulţi şi multe. 

Sex şi reproducere 

Eliberarea sexuală prin dimensiunea ei de eliberare a femeilor de 

coşmarul repetatelor sarcini nedorite şi imposibil de onorat prin creşterea 
adecvată a celor mici, a fost primită cu entuziasm de majoritatea femeilor. 
Chiar dacă acest lucru nu este conştientizat, faptul că azi femeile nu mai sunt 
mai tot timpul gravide, cum se întâmpla în trecut, şi nu mai nasc în fiecare 
an, se datorează acestei invenţii numite „anticoncepţionale". In ţări dezvol- 
tate ale lumii, ele au început să fie utilizate la scară relativ largă în anii '60. 

Deşi anticoncepţionalele sunt disponibile, în sensul că se pot cumpăra 
pe piaţă şi se găsesc într-o varietate uimitoare, chestiunea controlului fertilită- 
ţii este departe de a fi o chestiune rezolvată şi echitabil distribuită ca respon- 
sabilitate între cele două sexe: femei şi bărbaţi. In primul rând trebuie să 
vorbim aici de una din metodele anticoncepţionale — avortul. Româncele 
trecute de 35 de ani au o amintire sumbră în ce priveşte politica de populare 
forţată printr-o politică demografică care constrângea femeile să nască copii 
indiferent de voinţa lor. In acest fel, în România anului 1989 s-a ajuns la cea 
mai mare rată a mortalităţii materne înregistrată vreodată în Europa. Princi- 
pala cauză era avortul ilegal. 16 " Româncele au fost campioane la rezistenţă 
prin moarte împotriva acestei politici. Cazul lor nu este unic decât prin 
proporţiile sale, într-o perioadă determinată politic şi istoric. In multe locuri 
ale lumii femeile îşi riscă viaţa pentru controlul asupra propriei fertilităţi. 
Femeile din Irlanda practică un adevărat turism medical, deplasându-se pen- 
tru avort în Marea Britanie. Desigur că ele pot folosi tablete 
anticoncepţionale, dar sunt situaţii în care acestea fie nu au putut fi folosite 



169 Kligman, 2000: 16. 

pentru că e vorba de un viol sau o relaţie heterosexuală consumată de către 
persoane care nu au vârsta unei maturităţi adecvate, fie pur şi simplu datorită 
imperfecţiunii anticoncepţionalelor. Preceptele Bisericii Catolice sunt adop- 
tate ca lege de stat, iar subiecţii controlului politic sunt femeile fertile. 

Pe de altă parte, modul în care s-au liberalizat avorturile în România, a 
dus la o supralicitare a serviciilor de avort, astfel încât cifra avorturilor legale 
din primii ani '90 au fost de departe cele mai mari din Europa — pe măsura 
cifrelor mortalităţii materne din 1989. Folosirea avorturilor ca metodă 
anticoncepţională este inacceptabilă din mai multe puncte de vedere — în 
primul rând din punctul de vedere al sănătăţii femeii care apelează la aceste 
metode. Chestiunea şi mai dramatică care se ridică în legătură cu avorturile 
post-revoluţionare este că pe măsură ce populaţia a sărăcit, tendinţa este de a 
nu mai apela la servicii medicale specializate de realizare a avortului, ci de a 
folosi metode empirice, „băbeşti" de a avorta. Prohibiţia bănească ia treptat 
locul prohibiţiei politice de dinainte de 1989, pentru largi categorii de femei 
cu mijloace materiale reduse: , , [D]isponibUtatea şi accesul la întreruperea 
legală a sarcinii rămân de fapt stratificate. Femeile sărace sunt în general 
dezavantajate în ambele cazuri".' 7 " 

Responsabilitatea practicării metodelor anticoncepţionale adecvate unui 
control al fertilităţii revine în proporţie de aproape 100% femeilor. Este cu- 
noscut faptul că majoritatea copleşitoare a metodelor anticoncepţionale sunt 
destinate uzului femeii şi chiar şi acele puţine metode anticoncepţionale care 
există sunt subutilizate de bărbaţi pentru că ei presupun că protejarea şi 
controlul fertilităţii revin femeilor — ca şi cum ar face sex singure!' 7 ' aşa cum 
precizează Gail Kligman: 

„De obicei, femeile — şi nu bărbaţii — trebuie să dea socoteală pentru 
comportamentul lor sexual. Pornirile sexuale neadecvate şi excesele 
bărbaţilor, de la viol şi până la refuzul de a folosi prezervative ca 
problemă curentă ţinând de protecţia actului sexual, sunt în general 
tolerate şi scuzate. Autojustificările de sine indulgente sunt sufi- 
ciente pentru a explica «dreptul» bărbatului de a pune în pericol 
sănătatea partenerei, urmărindu-şi satisfacerea propriei plăceri ime- 
diate." 172 

In mişcarea de femei, dar şi dincolo de aceasta, s-a conturat o dispută 
privind dreptul la avort şi dreptul la viaţă al embrionului/fătului conceput. 



"° Ibidem: 265. 

171 La fel ca şi în cazul (ne)responsabilizării pentru creşterea copiilor: „copilul e al 
tău" se aud vocile a destul de mulţi bărbaţi. 

172 Kligman, 2000: 268. 



195 



Este o discuţie pe baza căreia au fost scrise şi pot încă fi scrise cărţi întregi. 
Am amintit deja incursiunile reprezentanţilor organizaţiilor anti-avort în cli- 
nici şi unde au făcut uz de forţă ucigând în numele vieţii! Discursul privind 
dreptul la avort al femeilor s-a mişcat între câteva argumente majore care 
justifică acest drept: 

dreptul femeii de a alege să păstreze fătul în temeiul dreptului ei la pro- 
priul ei corp sau al dreptului ei de proprietate asupra trupului ei 1 3 (ys 
dreptul soţului sau al statului); 

dreptul ei de a decide să păstreze copilul sau nu în temeiul faptului că va 
fi principala persoană care va îngriji copilul; 

dreptul ei de a avorta fătul în cazul în care nu sunt întrunite condiţiile 
minime pentru creşterea corespunzătoare a copilului. 

Un caz celebru în justiţia americană, Roe vs. Wade, a deschis calea lega- 
lizării avortului în SUA în 1973. In acest caz, Curtea Supremă a luat decizia 
pe baza dreptului de privatitate şi al interesului pentru sănătatea femeii 
(avortul fiind admis în primul trimestru al sarcinii)." 4 Pentru Alison Jaggar 
două sunt principiile care determină dreptul la avort al unei femei. 

Dreptul la viaţă — la o viaţă umană completă a fătului. In condiţiile în 
care femeia/familia nu poate oferi o asemenea viaţă argumentul în fa- 
voarea avortului va fi mai puternic. 

Deciziile ar trebui făcute de către cei care sunt cel mai puternic afectaţi 
de ele: mama în primul rând, tatăl, dacă îşi asumă responsabilităţi, fami- 
lia, personalul medical, statul în măsura în care îşi asumă responsabilităţi. 
Jaggar denunţă faptul că temeiul dreptului la avort al femeii ar fi dreptul 
ei asupra propriului ei corp sau dreptul la privatitate, aşa cum a fost acreditat 
în dreptul american. 1 

Au fost exprimate şi o serie de poziţii critice privind avortul şi mai ales 
privind semnificaţia lui. Anne Maloney consideră că avortul nu este expresia 
libertăţii de alegere ci o soluţie ieftină pentru viol, incest, sărăcie, situaţii în 
care femeia are mulţi copii, situaţii în care mama potenţială doreşte să-şi 
menţină o slujbă, sau să continue să studieze. Avortul victimizează femeile, 
tocmai pentru că există ca soluţie de ieşire, o ieşire ieftină din probleme reale. 



173 Drept afirmat de către feministele liberale şi mult vehiculat în perioada revoluţiei 
sexuale a anilor '60-'70. 

174 In temeiul acelei decizii a Curţii Supreme întreruperea sarcinii în al doilea trimes- 
tru era restricţionată sau prohibită, după caz, luându-se în considerare interesul 
pentru viaţa fetusului. 

'"Jaggar, 1994. 

Ea nu este o alegere reală. 176 O poziţie şi mai radical exprimată regăsim la 

Catharine MacKinnon. Mai curând decât un avantaj şi o libertate sporită 

pentru femei, dreptul la avort avantajează bărbaţii şi este o expresie a 

dominaţiei masculine proprii lumii patriarhale. ,,[D]reptul la avort creează 

cadrul pentru modurile în care bărbaţii aranjează între ei să controleze 

177 

consecinţele activităţii lor sexuale." Această poziţie este la unison cu cea 
exprimată de Sheila Jeffreys cu referire la revoluţia sexuală şi reprezintă polul 
pesimist şi negativist al gândirii feministe — fără a fi lipsit, totuşi, de o anu- 
mită perspicacitate în sesizarea nuanţelor manifestării relaţiilor de putere 
dintre sexe. 

Dincolo de divergenţele de poziţii privind avortul, el trebuie protejat 
prin lege ca ultimă resursă pentru femeile care dintr-un motiv sau altul au 
rămas însărcinate şi care decid că nu îşi pot asuma răspunderea îngrijirii co- 
pilului într-o anumită perioadă/situaţie a vieţii lor. 

Nu putem încheia o secţiune dedicată relaţiei dintre sex şi reproducere 
fără a menţiona că una dintre chestiunile puţin discutate în contextul 
discuţiilor despre libertate sexuală este cea a distincţiei între sex reproductiv 
şi sex ca activitate de relaţionare specifică şi intimă între oameni. Această 
discuţie este cu atât mai actuală cu cât relaţiile homosexuale sunt mcriminate 
pe motivul că nu sunt naturale, cu sensul că nu sunt reproductive. întrebarea 
care se pune în acest context este cât sunt de naturale relaţiile heterosexuale 
neprocreative? Desigur că sunt la fel de naturale ca şi cele homosexuale, pen- 
tru că sexualitatea este o dimensiune a umanului distinctă de cea a reproducerii. 

Sexologii despre sex: orizonturi roz 

O discuţie asupra libertăţii sexuale care ar ignora diverse instanţe capa- 
bile de a pune sub control libertatea şi eliberarea sexuală, ar fi incompletă. 
Una dintre aceste instanţe este cea ştiinţifică. De aceea, este edificator să 
urmărim, chiar şi sumar, modificările petrecute în discursul sexologilor din 
ultimul secol şi ceva (de când sexologia s-a afirmat ca ştiinţă). 

Alături de masturbare şi atracţie sexuală pentru reprezentanţi ai ace- 
luiaşi sex, incriminate deopotrivă de diverse morale acreditate social, o serie 

de alte practici au fost luate sub scrutin sexologie. Cruzimea şi violenţa în 

, ■■ , ■ ■ - 178 ^ 

relaţii sexuale sunt vechi cat omenirea. De aceea este interesant de urmărit 



m Maloney, 1994: 273-274. 

177 MacKinnon, 1994: 277. 

178 Nye, 1999: 161. 

cum au calificat şi discutat primii sexologi (psihologi şi psihiatri) fenomenele 
de violenţă legate de sexualitate. Richard von Krafft-Ebbing, celebru psihia- 
tru austriac din a doua jumătate a secolului XIX, considera sadismul drept o 
perversiune. II definea ca fiind „trăirea de senzaţii sexuale plăcute (inclusiv 
orgasm) prin producerea de acte de cruzime, pedepse corporale aplicate 
propriei persoane sau văzute la alţii — fie aceştia animale sau oameni. De 
asemenea, mai înseamnă şi dorinţa înnăscută de a umili, leza, răni sau chiar 
distruge pe alţii pentru a-ţi produce plăcere sexuală". 17 ' Krafft-Ebbing face şi 
o serie de consideraţii referitoare la ce este potrivit „firii" bărbatului şi femeii. 
Actele sadice sunt mult mai frecvente la bărbaţi decât la femei, psihiatrul 
austriac atribuindu-le agresivităţii înnăscute a bărbaţilor. Dorinţa sexuală ex- 
cesivă se află la baza sadismului. Impotenţa este adesea însoţitoarea sadis- 
mului, spune el, neputinţa de a realiza actul sexual deturnând energiile către 
acte sadice. 

Krafft-Ebbing a fost şi creatorul termenului „masochism", după o altă figu- 
ră literară central-europeană, scriitorul german Leopold von Sacher-Masoch, al 
cărui eseu celebru Venus în blană ( 1 870) 18 " explora dominaţia şi trăirile aso- 
ciate ei. Interesant este că Sacher-Masoch — al cărui nume se şi reflectă în 
numele dat dublei trăiri subordonare/plăcere, „masochism" — a scris despre 
aceste trăiri cu referire la bărbaţi. Krafft-Ebbing şi alţi sexologi ai timpului au 
descris fenomenul acestei duble trăiri drept o „efeminare" patologică. In 
schimb, el considera că „la femei subordonarea voluntară faţă de sexul opus 
este un fenomen fiziologic" sau, într-o altă exprimare a sa, „la femeie, o 

înclinaţie de subordonare faţă de bărbat [...] este într-o anumită măsură o 
1 Bl 

manifestare normală". Admite totuşi că masochismul şi supunerea volun- 
tară sunt excrescenţe patologice chiar şi la femei. 

„Ideile de supunere sunt, la femeie, în mod normal conectate cu idea de 
relaţii sexuale", 182 scria Krafft-Ebbing în secolul XIX. Revoluţia sexuală 
începută la mijlocul anilor '60 ai secolului XX a contrazis vehement această 
idee. O simplificare a interpretării lui Krafft-Ebbing ar duce la următoarea 
formulare: este natural ca bărbaţii să fie sadici, excesiv de sexuali (deci şi 
agresivi) şi este la fel de natural ca femeile să se lase dominate şi să se supună 
voluntar. Probabil că Krafft-Ebbing ar fi puţin derutat azi, când practicile 



"'Krafft-Ebbing, 1999: 162. 
1,0 Sacher-Masoch, 1999. 

Krafft-Ebbing, 1999: 162. 
m Ibidem: 168. 

FE M DO M 183 sunt destul de larg răspândite în ţările „lumii întâi", majoritatea 
clienţilor fiind bărbaţi cu răspundere din lumea afacerilor, şi când cuplurile 
lesbiene S/M 1 " 4 sunt acceptate ca fiind naturale. Sexologii şi savanţii 
ştiinţelor umane în general sunt legaţi de contextele istorice în care trăiesc. 
Modurile în care ei reflectă şi evaluează fenomenele studiate, în care le 
cataloghează drept patologice sau normale, depind de modul în care ei le 
filtrează prin valorile politico-morale determinate ale unui loc şi timp. 

O serie de scrieri mai târzii ale sexologilor marchează o îndepărtare de la 
conceperea activităţii sexuale ca ţinând normativ de domeniul vieţii conjuga- 
le. Aici pot fi incluse scrierile lui Alfred Kinsey, rezultate din cercetări reali- 
zate de el împreună cu o echipă de cercetători (publicate în 1948). Ele au 
constat în mare parte din intervievarea multor subiecţi de pe teritoriul SUA 
de-a lungul a câţiva ani. Una dintre concluziile principale ale lui Kinsey şi ale 
echipei sale a fost că heterosexualitatea şi homosexualitatea majorităţii nu 
sunt tranşant diferenţiate. Istoriile unei părţi a populaţiei sunt într-adevăr 
exclusiv heterosexuale, dar mulţi oameni au reacţii psihice sau/şi experienţe 
sexuale combinate: heterosexuale şi homosexuale. Bărbaţii nu reprezintă do- 
uă populaţii distincte: heterosexuală şi homosexuală. Astfel, Kinsey a alcătuit 
o scală a sexualităţii la bărbaţi (studiul său se referă doar la bărbaţi) care are 7 
trepte: de la indivizi care nu au avut nici un contact sau vreun răspuns pozi- 
tiv (psihologic, comportamental) cu persoane de acelaşi sex — la un capăt al 
scalei — până la indivizi cu experienţe exclusiv homosexuale, la celălalt capăt 
al scalei. Proporţia celor cu experienţe combinate (heterosexuale şi homose- 
xuale) sau cu experienţe exclusiv homosexuale se dovedea a fi mult mai mare 
decât se presupunea până atunci. 

O altă lucrare care a reuşit să aibă un impact semnificativ asupra culturii 
populare, dar şi a universitarilor a fost Răspunsul Sexual Uman — cartea lui 
William Masters şi a Virginiei J ohnson . 1 ss Ei au postulat existenţa unui ciclu 
al răspunsului uman sexual comun la femei şi la bărbaţi, descriind în amă- 
nunţime fiziologia răspunsurilor sexuale la femei şi la bărbaţi, în termeni 
ştiinţifici. S-a considerat că este prima descriere în termeni biologici/fiziolo- 
gici a ceea ce se află în spatele funcţiei sexuale umane. Ulterior au fost 
acuzaţi de simplism şi biologism, întrucât reduceau implicit sexualitatea la 
aspecte biologice, fără a lua în considerare efectele psihologice, rezumând 



" u Practici sexuale de dominaţie feminină asupra bărbaţilor care implică violenţă 

fizică şi supunere morală pe parcursul activităţii sexuale. 
11,14 Practicile sexuale sado-masochiste. 

Ifl5 Masters, William şi Johnson, Virginia - Human Sexual Response. Boston: Little, 
Brown & Co., 1966. 

totul la genital. Lucrarea lui Masters şi Johnson a apărut pe fondul noii per- 
spective de afirmare a sexualităţii feminine din perioada anilor '60. 

începutul anilor 70 a fost marcat de o preocupare deosebită pentru 
tehnici sexuale. Două lucrări au avut un impact deosebit asupra noului mod 
de a gândi sexualitatea: eseul „Mitul Orgasmului VaginaP'al lui Anne Koedt 
— care tratează problema redefinirii locului şi intensităţii orgasmului femeiesc, 
localizându- 1 exclusiv în clitoris. Publicată prima dată în 1969, republicată 
ulterior în multe colecţii de eseuri, această lucrare îşi bazează argumentele în 
mare parte pe rezultatele cercetărilor ştiinţifice menţionate mai sus, dar nu 
numai. Principalul argument al lucrării este că necunoaşterea anatomiei şi 
fiziologiei sexualităţii feminine perpetuează noţiunea consacrată şi greşită că 
vaginul este locul în care îşi are sursa orgasmul femeiesc. Datele ştiinţifice 
existente (Kelly, Kinsey, Masters şi Johnson) arătau că clitorisul este locul în 
care se produce, fiziologic, orgasmul la femei. 

Sigmund Freud, întemeietorul psihanalizei, considera femeile inferioare 
şi secundare bărbaţilor. In temeiul acestei consideraţii Freud a interpretat 
cazurile de lipsă de satisfacţie sexuală a femeilor drept „frigiditate." Reco- 
mandarea era că pacienta „frigidă" are nevoie de un tratament psihologic. 
Unii psihanalişti care au urmat această teorie a lui Freud au ajuns până şi la 
soluţii chirurgicale pentru vindecarea definitivă a „frigidităţii" - prin mutarea 
clitorisului (care stătea în calea fericirii femeilor conform respectivelor 
consideraţii teoretice). 1 " 6 Acest gen de interpretări au făcut rău sănătăţii 
mentale a femeilor, care fie au suferit în tăcere autoacuzându-se de lipsă de 
interes sexual pentru penetrarea vaginală, fie s-au dus la psihiatru pentru a fi 
ajutate să identifice acele „reprimări" care le împiedica să simtă orgasmul 
vaginal. Atât timp cât femeile aveau un acces redus la studiu şi la autoritate 
ştiinţifică, ele au fost definite sexual în manuale şi tratate de sexologie în ter- 
meni care au corespuns nu doar ştiinţei, ci şi imaginaţiei bărbaţilor 
heterosexuali autori de manuale şi tratate. 

Koedt arată, bazându-se pe studii, că vaginul este unul din organele sis- 
temului genital feminin cu cei mai puţin senzori erotici. „Preludiul" este un 
concept creat pentru scopuri masculine, dar care lucrează în dezavantajul 
multor femei, întrucât de îndată ce femeia este excitată, bărbatul îşi schimbă 
tactica orientându-se spre stimulare vaginală, lăsând-o deopotrivă excitată şi 
nesatisfacuta. Dar ceea ce este mai interesant este explicaţia politica pe 
care o dă Anne Koedt menţinerii mitului orgasmului vaginal. „Recunoaşterea 



6 Mărie Bonaparte, de pildă, în lucrarea Sexualitatea feminină (Koedt, 1994: 483). 

7 Koedt, 1994: 483. 

orgasmului clitoridian ca fapt ar ameninţa instituţia hetero-sexualităţii."' 8 " Ul- 
terior, Shere Hite a preluat ştafeta studiilor privind percepţiile despre sexuali- 
tatea umană (dihotornizând-o în bărbătească şi femeiască) bazându-şi con- 
cluziile pe informaţiile cuprinse în fişe de sondaj trimise prin poştă de către 
respondent! Metoda ei a fost criticată, rezultatele analizelor ei interpretative, 
calitative, nefiind totuşi lipsite de relevanţă. Shere Hite a întărit practic, prin 
mărturiile respondentelor ei, concluzia majoră a lui Anne Koedt: orgasmul 
feminin îşi are locul primordial în clitoris. 18 ' 

O serie de alte lucrări ştiinţifice au încercat să găsească răspunsuri la 
întrebări majore legate de localizarea orgasmelor, de originea cromozomială 
a homosexualităţii etc. Discuţiile biologilor şi geneticienior continuă fără să fi 
ajuns încă la un răspuns clar la întrebarea: In ce măsură justificarea şi legiti- 
mitatea altor practici sexuale decât cele heterosexuale ţin de biologie sau ge- 
netică? In ce măsură modurile de practicare a relaţiilor heterosexuale, homo- 
sexuale, sado-masochiste sau altele, ţin de ceea ce este „natural" sau se află 
sub impactul valorilor şi tehnicilor curente acreditate sau sancţionate social? 

Heterosexualitate obligatorie 

,-A-l doilea sex se află, după felul în care este rânduită natura, 

cu o treaptă mai jos decât primul mai ales din cau^a 
poliţiei sale din timpul actului sexual. 

Q. G. Fichte, 1796) 

Heterosexualitatea obligatorie este larg cultivată în toate societăţile de 

azi pe care le numim civilizate. Ceea ce nu înseamnă că obligativitatea 
heterosexualităţii determină caracterul civilizat al acestora. Dimpotrivă, îl 
diminuează, pentru că ea reprezintă o diminuare a libertăţii noastre. La înce- 
putul anului 2002, guvernanţii României au decis să abroge Articolul 200 din 
Codul Penal."" Constrângerile faţă de comportamentul sexual al cetăţenilor 
după această dată vin doar dinspre opinia publică, care se împotriveşte în 
mare măsură oricărui tip de sexualitate diferit de cel heterosexual, con- 



m Ibidem: 487. 
"* Uite, 1976. 

190 Articolul 200 al Codului Penal din 1996 prevedea pedepse cu închisoarea pentru 
persoanele care făceau sex cu persoane de acelaşi sex dacă acese persoane 
provoacă scandal public. De asemenea, reglementa cUscrirninatoriu violurile şi se- 
ducerea de minori pentru relaţii sexuale între persoane de acelaşi sex. 

sfinţind în fapt heterosexualitatea obligatorie ca normă de comportament. 
Studiul Institutului de Politici Publice arată că peste 40% din români consi- 
deră că în România nu ar trebui să trăiască homosexuali. 1,1 

Adrienne Rich a fost prima care a pus răspicat chestiunea obligativităţii 
heterosexualitătii. 1,2 Pentru ea, heterosexualitatea este o instituţie politică 
întrucât ea consacră o anumită configuraţie a relaţiilor de putere şi impune 
anumite norme de comportament. Aplicarea heterosexualitătii obligatorii ca 
normă, ca modalitate de exprimare sexuală unică şi inevitabilă pentru femei 
este un mijloc de a asigura acces fizic, economic şi emoţional nelimitat al 
bărbatului la femeie. Faptul că femeile sunt „natural" heterosexuale este o 
minciună, spune Rich. Ele nu sunt cu adevărat libere să aleagă heterosexua- 
litatea pentru că ea li se impune de către societate. Ea nu e o preferinţă întru- 
cât este dictată, organizată şi propagată. Analog, se poate vorbi şi de absenţa 
libertăţii de alegere a heterosexualitătii de către bărbaţi, fireşte. 

Unul din mijloacele de impunere a heterosexualitătii este tinerea sub 
tăcere a posibilităţii lesbianismului, ca alternativă la heterosexualitate. Stig- 
matizarea lesbianismului este un stadiu avansat al propagandei heterosexiste. 
Rich ridică implicit spinoasa problemă a modului în care suntem socializaţi 
din punct de vedere al sexualităţii noastre. Ca fiinţă liberă, doresc să mă simt 
neconstrânsă să intru în relaţii heterosexuale pentru că aşa e „natural" sau aşa 
e „bine." Poate prefer relaţiile homosexuale, poate că mă ajută să mă exprim 
mai bine pe mine însămi, poate doresc să-mi experimentez simţămintele şi 
pornirile de atracţie către o altă fiinţă umană care e de acelaşi sex cu mine. 
Dacă eu nu doresc să experimentez aceste lucruri, cu siguranţă că există alte 
femei care doresc să fie libere să se relaţioneze intim şi sexual tot cu femei. O 
asemenea opţiune deschisă va da un câmp mai larg de afirmare sexuală femeilor. 

Legat de heterosexualitate şi impunerea ei normativă, Ruth Goldman 
foloseşte termenul de „heteropatriarhat" pentru a desemna modalitatea prin 
care „puterea taţilor" se impune cu ajutorul normării sexuali taţii. 13 „Hetero- 
sexismul" desemnează credinţa în superioritatea inerentă a unui model de 
dragoste, a unui mod de a face sex şi de aici rezultă afişarea dreptului său la 
dominaţie asupra celorlalte modele.'" 4 Obligativitatea cu care se impune 
heterosexualitatea membrilor societăţii este deopotrivă expresia hetero- 



"' Intoleranţă, discriminare şi autoritarism în opinia publică. Institutul pentru Politici Publi- 
ce Bucureşti. România, septembrie 2003. 
'" Rich, 1980. 
1,3 Ruth Goldman, 1996. 
m Lorde, 1994: 490. 

patriarhatului şi a hetero-sexismului. Iar hetero-sexismul este „inima 
fundamentalismului diferenţei sexuale." 1 ' 5 

Orientarea sexuală privilegiată se impune printr-o serie de mecanisme 
care-i asigură supremaţia. Relaţionarea intimă obligatorie pe dimensiunea 
sexului biologic femeie-bărbat nu este singura exigenţă a controlului social. 
O serie de alte dimensiuni intră într-un eşafodaj complex al permisivitaţii/ 
interdicţiei sociale faţă de comportamentul sexual. Gayle Rubin vorbeşte des- 
pre o ierarhizare valorică a sexului, ce caracteriza societatea americană în anii 
'80 — dar care reflectă în bună măsură ierarhizări familiare nouă. Comporta- 
mentele sexuale sunt acceptabile social în următoarea ordine descrescătoare: 
sexul reproductiv heterosexual; 
cupluri necăsătorite monogame; 

diverse alte dpuri de comportament heterosexual, printre care „sexul 
solitar pluteşte ambiguu" scrie Rubin; 

cupluri de homosexuali (bărbaţi şi femei) stabile sunt pe marginea 
respectabilităţii (nu şi în România, unde cu greu se acceptă ideea că o 
persoană are orientare homosexuală ca atare, iar prezenţa unui partener 
la scenă deschisă ar fi şi mai puţin acceptată — n. a.); 

gay promiscui, transsexuali, travestiţi, fetişişti, sadomasochişti, lucrători 
sexuali ca prostituatele şi modelele porno (în România modelele porno 
tind să ocupe locul cuplurilor de homosexuali care sunt pe marginea 
respectabilităţii în ierarhia lui Rubin — adică sunt mai sus pe scara 
acceptabilităţii — şi sunt cu atât mai respectabile cu cât câştigă mai bine — 
n. a.); 

sexul intergeneraţional (chiar şi acest comportament este semirespectabil în 
România dacă are o motivaţie pecuniară corespunzătoare — n. a. ) . 156 
„Indivizi al căror comportament figurează sus în ierarhia valorică sunt 
recompensaţi cu certificare de sănătate mintală, respectabilitate, legalitate, 
mobilitate socială şi fizică, susţinere instituţională şi beneficii materiale." 1 ' 7 
Ceilalţi au de suferit în aceste domenii. Dacă în trecut celor care figurează 
spre coada ierarhiei acceptabihtăţii sexuale li se interzicea prin mijloace legale 
să-şi manifeste sexualitatea, acum psihiatria şi etichetările psihiatrice sunt cele 
care joacă roluri de „gardieni" ai standardelor acceptate social, spune Rubin. 
Dacă în trecut biserica condamna comportamentele acestea drept păcate, azi 



155 Buder, 1999: viii. 

m Aici mai trebuie făcut un amendament: situaţia este mai uşor acceptată social dacă 
e vorba de un cuplu în care el este mult mai m vârstă decât ea decât dacă ea este mai 
în vârstă decât el. 

"Ibidem: 12. 

psihiatria joacă rolul de control, etichetând aceste comportamente drept ma- 
nifestări ale inferiorităţii emoţionale si mentale. Dar cum vom vedea într-o 
» > ' 

secţiune mai jos, în România şi această ordine cronologică a controlului social al 
sexualităţii este diferită. Homosexualitatea nu mai este interzisă prin lege, dar 
mai este considerată o boală de către medici neavizaţi sau un „viciu" de către 
ignoranţi. 

Rubin prezintă ierarhia sexului sub forma a două coloane contrastante 
care indică diferenţa între ceea ce este considerat „normal", sexualitate ac- 
ceptată şi, pe de altă parte, ceea ce desemnează „anormalul", sexualitatea 
neacceptată — după cum urmează: 



binele, naturalul, 
sexualitatea sfinţită" 
heterosexual 
căsătorit 
monogam 
procreativ 
necomercial 
în perechi 

în cadrul unei relaţii stabile 

în aceeaşi generaţie 

în privat 

fără pornografie 

doar cu corpuri şi părţi ale lor 

„vanilie" (fără senzaţii tari) 



răul, anormalul, 
sexualitatea damnatăi 
homosexual 
necăsătorit 
promiscuu 
ne-procreativ 
comercial 
singur sau în grup 
aleator 

între generaţii 
în public 
pornografie 
cu obiecte 
sado-masochist 



Desigur, sunt unele aspecte mai tolerate decât altele: de pildă în socie- 
tatea românească actuală este tolerat destul de mult sexul ne-monogam, în 
afara căsătoriei, mai ales când este vorba de bărbaţii heterosexuali (desigur, 
întrebarea care se pune este, cu cine „păcătuiesc" ei dacă nu tot cu femei?! Şi 
atunci de ce sunt mai blamate decât ei?) Sexul neprocreativ este destul de 
bine tolerat, chiar încurajat, iar cel în public nu mai este privit ca un scandal 
public, deşi este sancţionat de lege. Printre cele mai stigmatizate şi damnate 
comportamente sexuale în România de azi se află homosexualitatea, mascu- 
lină şi feminină. 



Homosexualitate 

Când vorbim de homosexualitate, includem relaţiile între persoane de 

acelaşi sex biologic — fie între femei (lesbianism), fie între bărbaţi (homose- 

xualitate masculină). In engleză există chiar un termen special, queer, care 
desemnează ceva care se află în afara ordinarului, ciudat, excentric, care face 
notă discordantă cu societatea. Queer descrie deopotrivă lesbienele (L), 
bărbaţii homosexuali (G), bisexualii (B) şi transsexualii (T)." s Dacă iniţial 
queer avea un înţeles peiorativ în occident şi pronunţarea lui era făcută în de- 
râdere, azi acest termen este folosit cu un sens de mândrie din partea celor 
vizaţi şi cu respect de către mulţi heterosexuali. 

Dar lucrurile nu au stat totdeauna aşa. In perioada nazistă au fost crunt 
persecutaţi şi exterminaţi în lagăre. 1 " Dar chiar şi în regimuri democratice au 
avut de suferit considerabil. De pildă, în SUA s-a manifestat o adevărată ob- 
sesie a controlului sexual îndreptat asupra prostituţiei şi masturbării în seco- 
lul XIX. Mai aproape de noi, în anii '50 ai secolului XX, obsesia i-a atins pe 
gay în aceeaşi măsură ca şi pe comunişti (numiţi persiflator „commies" — n. 
a.). 2 0 0 Homosexualii au fost, alături de comunişti, hăituiţi, vânaţi şi eliminaţi. 
Au fost făcute investigaţii ale Congresului şi iniţiate supravegheri sistematice 
de către FBI ale celor din structurile guvernamentale suspectaţi de a fi homo- 
sexuali. Cei descoperiţi erau demascaţi în media şi concediaţi. Au fost înfiinţate 
organizaţii de masă antihomosexuale. Una dintre ele se intitula Majoritatea Mo- 
rală, o alta Cetăţeni Pentru Decenţă. 201 Paranoia a mers atât de departe încât se 
făcea legătura între homosexualitate şi inamicul SUA din acea vreme, URSS. 
De pildă în 1977, Norman Pohoretz a publicat un articol în care îi acuza pe 
homosexualii pentru presupusa inabilitate a SUA de a tine piept ruşilor. 2 " 2 

Comportamentul homosexual (fie că aparţine unui gay sau unui bisexu- 
al), atracţia faţă de „cine-nu-trebuie" se află în prim planul reprimării pentru 
că reprezintă cel mai evident atac împotriva sistemului heterosexualităţii 
obligatorii. Prin acest sistem se impune voinţa regimului patriarhal şi se con- 
sacră ierarhia (1) bărbat dominant şi (2) femeie subordonată: «Cum se va mai 
putea afirma această ierarhie dacă El e dominant şi tot El subordonat? Cum 
să acceptăm că Ea este dominantă şi tot Ea subordonată?». Partea cea mai 
problematică pentru critici este legată de simbolistica penetrării, ceea ce ex- 
plică de ce se discută cu mult mai mult despre homosexualitatea masculină 
decât despre lesbianism. In logica şi simbolistica penetrării, el este activ 



Lesbians-Gay-Bisexual-Transsexuals (LGBT). Sintagma LGBT e folosită în literatură 
şi în comunicarea pe tema sexualităţilor alternative. 
"' Tratamentul lor în lagăre era chiar mai rău decât cel aplicat altor categorii. 

200 Comunişti, la diminutiv. 

201 Moral Majority, respectiv Citizens for Decency. 
2 12 Rubin, 1980: 8. 

(penetrează) şi ea este pasivă (se lasă penetrată). în cazul homosexualităţii, un 
el este activ şi tot un el este pasiv (penetrat). 

Bisexualitate 

Bisexualitatea este şi mai puţin cunoscută şi acceptată decât homosexua- 
litatea, în România nu am auzit vorbindu-se sau scriindu-se explicit despre 
bisexualitate — decât în cărţi de sexologie, unde de cele mai multe ori este 
etichetată drept patologică, deşi în Occident ea nu mai e considerată aşa de 
decenii. Dacă băieţii gay sunt primii care îşi definitivează o identitate şi o re- 
cunosc în faţa prietenilor, iar lesbienele sunt cele care ocupă locul al doilea în 
ierarhia coming out-u\ui, 2 "' bisexualii recunosc faţă de ei înşişi in primul rând 
că sunt bisexuali abia după vârsta de 20 de ani. 204 

Noţiunea de bisexualitate are şi ea o încărcătură politică, dar de o natură 
specială: este o provocare împotriva structurii heteropatriarhale dar şi împo- 
triva monosexualităţii şi a gândirii binare. 2 " Karen Baker consideră că bise- 
xuaktatea merge mai departe decât lesbianismul în sfidarea heterosexualităţii 
întrucât bisexualitatea este o provocare la adresa sistemului dual de gen. 
Heterosexualitatea obligatorie presupune un sistem de gen strict definit. 206 

Comportamentul bisexualilor este şi mai dificil de înţeles de către o per- 
soană încorsetată în sistemul heterosexual strict, pentru că îi este greu să 
vadă cum poate cineva să baleieze de la un sex la celălalt şi înapoi. Bisexu- 
alul impune noţiunea de a face sex cu o altă fiinţă umană pur şi simplu — 
caracteristică generoasă, dacă ne-am gândi la delimitarea clară şi strictă a obi- 
ectului erotic al heterosexualilor şi homosexualilor deopotrivă (ambele cate- 
gorii definind partenerul/partenera în termeni de sex biologic şi nu de 
apartenenţă la specia umană). Pe de altă parte, această orientare dublă induce 
o anumită ambiguitate şi inconsecvenţă în alegerea de femei şi bărbaţi în rol 
de obiect al atracţiei sexuale. 

Dacă în România nu se vorbeşte de bisexuaktate, în alte părţi ale lumii 
unii sunt dezamăgiţi cu promisiuni neînfăptuite ale mişcării de eliberare se- 
xuală ale anilor '60 şi '70, care întrezăreau o deschidere către o sexualitate 
fără constrângeri de orientare sexuală, către un bisexualism universal. 207 
Recunoaşterea potenţialului nostru bisexual nu s-a concretizat ca urmare a 



201 Asumării publice a propriei sexualităţi. 

2 0 4 Rust, 1996. 

2 0 5 Goldman, 1996. 

2 0 6 Baker, 1994. 

2 0 7 Udis-Kessler, 1996. 

declarării sale în perioada entuziasmului mişcării de eliberare sexuală. Azi 
bisexualii tind să îşi afirme public o identitate proprie, fără mari şanse de 
înţelegere nici din partea homosexualilor nici a heterosexuahlor, tocmai dato- 
rită ambiguităţii deschiderii lor către ambele sexe ca obiecte erotice. 

Transsexualitate 

ţ O persoană de sex biologic feminin care se simte bărbat (care se identi- 
fică prin personalitate, atitudini etc. ca fiind masculină, deşi în „capcana" 
unui trup femeiesc) şi o persoană de sex biologic masculin care îşi percepe 
identitatea ca fiind feminină, pot fi consideraţi transsexuali. Transsexua- 
litatea, spre deosebire de bisexualitate, nu vizează transcenderea diferenţelor 
de sex şi nici nu este o provocare directă a heteropatriarhatului. întrucâtva 
transsexualii pot fi consideraţi victime ale sistemului binar care distinge 
tranşant între feminitate şi masculinitate. Transsexualitatea destabilizează 
orice încercare de identificare a sexului biologic cu genul şi impune atenţiei 
multiplicitatea identităţilor de gen, cu atât mai mult cu cât nici sexualitatea 
trans sexualilor nu se poate înscrie în regimuri binare. Transsexualitatea are 
cel mai mare potenţial subversiv faţă de identificarea sexului cu genul. 

Categoriile la care m-am referit aici sunt distincte prin identităţile asu- 
mate la un moment dat de reprezentanţii acestora. Dincolo de diversitatea 
identităţilor sexuale, neepuizate de cele descrise până acum, există o mare 
varietate de practici sexuale, de dorinţe şi obiecte ale dorinţelor pentru care, 
în spiritul principiului egalităţii prin diferenţă, ar trebui să încercăm a le 
cunoaşte, înţelege şi tolera — dacă nu putem empatiza cu ele. Este adevărat 
pe de altă parte că insistenţa discursivă asupra sexualităţii poate indica şi o 
anumită grijă a societăţii de a exercita un control asupra ei, aşa cum arată 
Michel Foucault. 208 

Judith Buder, o importantă teoreticiana a identităţilor de gen, considera 
că mişcarea pro-sexualitate din teoria şi practica feministă a argumentat cu 
succes că sexualitatea este totdeauna construită în cadrul unui discurs al pu- 
terii — unde puterea este parţial înţeleasă în termeni de convenţii 
heterosexuale şi culturale falice. 20 ' 1 Experienţele sado-masochiste concreti- 
zează cel mai vizibil modul în care se construieşte sexualitatea în cadrul unui 
discurs al puterii — inspirat mai mult sau mai puţin din heterosexualitate. 



20! Foucault, 1978. 
20 ' Butler, 1999: 40. 

Practici sexuale alternative: cazul S/M 



Practicile sexuale sado-masochiste (S/M pe scurt) sunt mult mai 
răspândite decât ar putea fi înclinaţi să creadă multă lume. Ele sunt 
răspândite în rândul cuplurilor obişnuite heterosexuale unde, adesea, femeile 
sunt cele care adoptă comportamentul masochist, iar bărbaţii pe cel sadic. 2 " 1 
Ce poate fi mai masochist decât a te lăsa violată de propriul partener sau 
soţ?! Desigur, se pot găsi multe motivaţii la mijloc, inclusiv o anumită plăcere 
derivată din supunere. In orice caz, violenţa asupra unei persoane cu 
consimţământul acesteia — violenţă exercitată de un partener/o parteneră — 
este un fenomen bine reprezentat în societate. 

Aşa cum plăcerile unora sunt considerate reprobabile (diferite tipuri de 
fetişism, prostituţie etc). practicile S/M sunt adesea echivalate cu coerciţia şi 
violenţa nelegitimă. 2 " în relaţiile sau jocurile S/M identităţile nu sunt stabile, 
statice sau clar demarcate, ci sunt construite, imaginate şi schimbătoare; pu- 
terea este construită, imaginată şi negociată între participanţi. Jocurile S/M 
sunt bazate pe diferenţă şi erotizarea diferenţei. 212 Pentru Ami, S/M presu- 
pune încercarea conştientă de confruntare a discursurilor şi proceselor de 

putere: „S/M este un mod de a fi eu însămi într-un mod mai agresiv şi de a 
213 

alege să fiu eu". Ea recunoaşte riscurile implicate în faptul că modurile în 
care erotizează puterea pot fi înrădăcinate în forme culturale de inegalitate 
existente. 

Relaţiile S/M consensuale presupun scene clar negociate, unde puterea 
şi rolurile se schimbă între partenere/parteneri. Acest tip de experienţă sexu- 
ală reprezintă o provocare la adresa specializării pe roluri: pasiv şi activ, do- 
minant şi subordonat etc. — cu atât mai mult cu cât ea are drept protagonişti 
şi cupluri gay, nu doar cupluri heterosexuale. Sado-masochismul ne învaţă că 
violenţa la care consimţim este distinctă faţă de violenţa pe care o denunţăm 
şi căreia nu acceptăm să i ne supunem. Şi, din această perspectivă, ceea ce 
poate fi perceput ca viol al unei soţii poate foarte bine să nu fie un viol din 
punctul de vedere al soţiei care a intrat într-un joc al martiriului asumat, care 
probabil îi aduce satisfacţii. Dar la fel de probabil este ca multe soţii să nu 
ştie că au alternativa de a nu accepta violul repetat şi violenţa din partea pro- 
priilor lor soţi. Aici nu mai e vorba de S/M ci de dominaţie patriarhală brută. 



210 Aşa cum observa şi Krafft-Ebbing în scrierile sale. 

211 Rubin, 1984. 

212 Duncan, 1996. 

213 Ami este una din femeile gay din cupluri care practică S/M, intervievată de către 
Patricia Duncan (1996). 

Homosexualitatea: între etică şi genetică 



Homosexualitatea nu diminuează nimănui umanitatea. 

(Eric Marcus, 1999) 

Modalităţile şi sistemele de control ale sexualităţii sunt foarte diverse şi 

complexe. Pot fi chiar depistate anumite secvenţe de succesiune a factorilor 
de control. Ion Vianu 214 remarca înlocuirea treptată a modelului penal al re- 
presiunii cu cel medical, pentru a perpetua incriminarea homosexuaktăţii. 
Timp de 30 de ani de practică, profesorul Vianu nu a întâlnit nici un homo- 
sexual care să vrea să renunţe de bună voie la particularitatea sa şi nici unul la 
care terapia să fi dat rezultatul scontat — adică schimbarea orientării sexuale. 
Homosexualitatea nu este o boală. Ea nu are la bază nici o anomalie biologi- 
că şi nici o suferinţă în sine (în afara celei provocate de o societate care nu-i 
acceptă pe gay). „Să deducem de aici că va trebui să tratăm societatea? Poate 
că da!", 215 scrie Vianu. 

în România anilor 2000 încă mai găsim pe piaţă cărţi de sexologie care 
consideră homosexualitatea ca fiind o boală — în condiţiile în care homose- 
xualitatea a fost scoasă din Manualul Diagnostic şi Statistic al Asociaţiei Psihiatrice 
Americane " din 1973. Medicii care cunosc acest lucru şi nu vor să-1 accepte 
aduc alte argumente: homosexualitatea este un viciu. 2 ' 7 De altfel, aceasta este 
succesiunea „firească" a factorilor de control se pare: de la instanţe penale de 
control, la cele medicale şi apoi la cele morale (susţinute de reprezentanţi ai 
clerului, de lideri de opinie, de oameni de rând). 

Se pot distinge două tabere, după cum urmează. 

Fundamentalstii, care se opun homosexualităţii şi consideră că indivizii 
„aleg" homosexualitatea, subhniind păcatul alegerii libere a homosexua- 
lilor. Dar, cum spunea William Byne: „chiar dacă homosexualitatea ar fi 
o chestiune de pură alegere, încercările de a o stârpi prin sancţiuni so- 
ciale sau criminale devalorizează libertăţile umane fundamentale şi di- 

• t „218 
versitatea . 

Determiniştii, susţinătorii drepturilor gay, care insistă că homosexualii se 
nasc cu această orientare şi prin urmare cer aceeaşi toleranţă legală ca şi 



214 Ion Vianu, 1999. 
2h Ibidem. 
w Ibidem. 

217 Vezi' Rodica Raţiu în documentele ASCOR, 1995. 

218 Byne, 1999: 294. 

oamenii de culoare. Mulţi gay, lesbiene, sau transsexuali, aleg determi- 
nismul drept refugiu în faţa unei societăţi care nu vrea să îi accepte. De 
aici provin şi tentativele de a găsi o „genă" a homosexualităţii. 
Pe acest fond al disputelor privind legitimitatea homosexualităţii s-a 
conturat una din cele mai recente tendinţe în cercetările sexologice: încerca- 
rea de a localiza cauzele orientării sexuale în general şi pe cele ale orientării 

homosexuale în particular. Căutarea genei gay a fost iniţiată de Dean Hamer, 

221) 

un genetician de la Institutul Naţional de Sănătate, în 1991, dar care nu a 
fost încununată de succes. Ea a fost urmată de alte cercetări, printre care şi 
cele ale lui Simon LeVay, biolog cercetător la Institutul Salk (SUA) şi care a 
făcut o comunicare controversată, într-unui din articolele sale, privind o 
structură specifică homosexualităţii localizată în hipotalamus. Aceste 
cercetări au o dominantă esenţialistă: sexul ca forţă naturală care precede 
vieţii sociale, care este o proprietate a indivizilor şi care poate rezida în ge- 
nele, hormonii sau în psihicul lor. Această dominantă este îmbrăţişată şi de 
mulţigay, pentru că altfel sunt acuzapi că îşi exercita liberul arbitru ca viciu! 

William Byne consideră că cercetările genetice şi biologice asupra 
homosexualităţii pornesc de la premisa falsă că sexualitatea este dimorfică şi 
distribuită (sau programată) în mod „normal" în felul următor: bărbaţii sunt 
programaţi să fie atraşi de femei şi femeile sunt programate să fie atrase de 
bărbaţi — indiferent care ar fi aceştia/acestea. Această premisă este falsă: 
orientarea sexuală nu este dimorfică ci multi-morfică; nenumărate experienţe 
(şi interpretări subiective ale experienţelor) pot interacţiona şi conduce oa- 
meni diferiţi la un grad relativ asemănător de atracţie sexuală faţă de anumiţi 
bărbaţi sau faţă de anumite femei. 221 

Heterosexualitatea obligatorie este o expresie a acestei gândiri dimor- 
fice, care ne constrânge inclusiv la ierarhizarea valorică a feminităţilor şi 
mas cuhni taţilor. Intr-o anumită măsură, rădăcinile homofobiei se află în ura 
a ceea ce este perceput drept feminin în bărbaţi. „Cel mai adesea, bărbaţii gay 
dispreţuiesc în ei înşişi nu homosexualitatea per se, ci ceea ce ei au fost învă- 
ţaţi de copii să perceapă ca fiind diferit şi ceea ce a fost etichetat mai întâi de 
alţii şi apoi de ei înşişi ca fiind „feminin". 222 

O serie de cercetători au studiat atitudinile şi valorile asociate 
homosexualităţii — nu în România, încă. Se poate presupune că mecanismele 
de respingere a homosexualităţii se încadrează în aceiaşi parametri la noi ca şi 



2 " Nye, 1999. 

22 ° 'National Institute of Health (în engleză). 
221 Byne, 1999. 
2 2 2 Isay, 1993: 129. 



210 



în societăţile occidentale. Societatea americană contemporană asociază pu- 
ternic homosexualitatea masculină cu feminitatea şi efeminarea — relevă un 
studiu făcut de Michael Gorman. 22 ' Dar asocierea dintre homosexualitate şi 
feminitate nu a existat dintotdeauna: la grecii antici, de pildă, practicarea 
relaţiilor homosexuale erau normale în instituţii care stimulau idealuri mas- 
culine (armată, şcoli de lupte ş. a.). Societăţile contemporane refuză relaţiile 

224 

gay pentru că ele reprezintă o ameninţare la adresa masculinităţii bărbaţilor 
- aşa cum este ea concepută tradiţional. Acest sens al masculinităţii include 
noţiunea de relaţionare dintre bărbat-femeie ca de la superior la inferior şi 
atunci, firesc, nu poate fi acceptată homosexualitatea masculină pentru că ea 
ar încălca această conotaţie implicită a masculinităţii. Pe de altă parte, homo- 
sexualitatea feminină este total neinteresantă (doar în sensul de necriticabilă) 
din punct de vedere al acestei ideologii întrucât nu ar presupune acest sens 
subînţeles al masculinităţii. Ceea ce se şi întâmplă în fapt: homosexualitatea 
feminină este ignorată ca fenomen de către cei care condamnă relaţiile gay. 22s 

Reversul perceperii bărbaţilor gay drept efeminaţi este reprezentat de 
convingerea (şi uneori chiar teatralitatea) cu care unii bărbaţi gay afişează 
comportamente macho 216 exagerate — marinari musculoşi, îmbrăcăminte „im- 
penetrabilă" de piele, fisting şi alte practici sexuale care să ateste masculinita- 
tea „în ciuda" faptului că sunt gay — toate acestea pentru a compensa imagi- 
nea publică dispreţuitoare derivată din faptul că se angajează în practici sexu- 
ale care presupun faptul de a fi penetraţi, ca femeile (interpretată ca simbol al 
inferiorităţii sexuale şi sociale). 

Nu a fost descoperită până acum nici o genă a homosexualităţii şi nici 
nu cred că descoperirea unei asemenea structuri — fie ea genă, hormon, sau 
altă entitate biologică — ar spune ceva despre relaţionarea socială dintre 
heterosexuali şi homosexuali. In măsura în care nu lezează alţi oameni sau 
interesele lor, homosexualitatea este asemenea heterosexualităţii — expresia 
unei orientări sexuale, a unor preferinţe în termeni de relaţionare intimă cu 
alţi oameni, în condiţiile unor practici acceptate de comun acord. In legătură 
cu consimţământul persoanei care face obiectul dorinţei sexuale există o 
prejudecată propagată cu mult sârg în media: homosexualii îi corup pe mi- 
nori. La întrebarea „Sunt homosexualii persoane care molestează copii?", 



2 2 3 Gorman, 1999. 
224 Isay, 1993: 133. 

223 Decât ca obiect de deliciu şi excitaţie sexuală, în ideea că lesbienele fac jocul amo- 
rului între ele pentru privitorul masculin în exclusivitate (autoamăgire binecunos- 
cută). 

2 26 In sensul de „ultramasculine". 

Eric Marcus răspunde: „cele mai multe dintre persoanele ce molestează copii 

sunt heterosexuali. Majoritatea covârşitoare a victimelor abuzurilor sexuale 
227 

sunt fete". Acest lucru este valabil şi în ce priveşte consimţământul per- 
soanelor mature: numărul violurilor şi agresiunilor faţă de partener sunt mult 
mai numeroase în relaţii heterosexuale (de obicei bărbatul este agresorul, iar 
femeia persoana agresată) decât în relaţii homosexuale. 

Căutarea unei explicaţii genetice pentru homosexualitate este mai cu- 
rând o căutare disperată a unui motiv de a legitima şi accepta această orienta- 
re sexuală minoritară. Deci răspunsul rezultat din complicate experimente şi 
analize de laborator poate fi substituit simplu prin acceptarea diversităţii 
orientării sexuale a oamenilor. Şi aici nu e vorba doar de homosexualitate ci 
de orice orientare sau preferinţă sexuală care iese din tiparul gândirii dimor- 
fice (masculin-feminin, activ-pasiv etc). In măsura în care se bazează pe 
consens, orice practică sexuală între persoane mature ar trebui acceptată. 

O prejudectă majoră privind homosexualitatea este aceea că persoanele 
gay nu sunt „normale", nu sunt „naturale." Dacă „normalul" e definit în ter- 
meni de majoritate, atunci homosexualii nu sunt normali. Dar nici stângacii. 
„Ca şi stângăcia, homosexualitatea nu diminuează nimănui umanitatea, 
dorinţa firească de a iubi şi de a fi iubit, de a se implica social şi de a fi feri- 
cit." 22 " Desigur, „normal" mai poate însemna «noi, majoritarii, am hotărât că 
heterosexualitatea e singura care corespunde acestei noţiuni» — caz în care nu 
are rost să mai purtăm nici o discuţie pentru că poziţia „normalităţii" este 
dincolo de comunicarea pe bază de argumente. Majoritarii impun dogma şi 
sistemul în care intrăm este o „tiranie a majorităţii", pentru a-1 parafraza pe 
Tocqueville. 

O educaţie în spiritul aşa-numitei normalităţi, adică a exclusivităţii 

heterosexualitătii, poate avea efecte devastatoare asupra personalităţii şi a 

stimei de sine a celor care finalmente se identifică a fi lesbiene/homosexuali 

/bisexuali/transsexuali. In schimb, o educaţie în spiritul toleranţei faţă de 

diferite orientări sexuale ar contribui la o evoluţie armonioasă a integrării 

sociale a celor care îşi descoperă o orientare a dorinţei sexuale alta decât cea 

heterosexuală. Se vor crea premisele pentru ca ei/ele să-şi construiască o 

stimă de sine adecvată fără să trăiască sub stigmatul social al „anormalităţii," 

se vor crea premisele pentru ca ei/ele să se accepte pe sine în ciuda faptului 
229 

că sunt diferiţi/diferite. Desigur, educaţia se face şi prin legi şi prin aplica- 
rea lor în societate. De aceea, prezenţa unui cadru legislativ, dar mai ales al 



2 27 Marcus, 1999. 

224 Ibidem. 

22 * Isay, 1993: 132. 

unor practici adecvate de aplicare a legilor ar contribui la dezvoltarea tole- 
ranţei faţă persoanele cu orientări sexuale alternative. 

Feminităţi şi masculinităţi 

Autoarea care a adus clarificări semnificative pentru înţelegerea raportu- 
rilor dintre corp biologic — sex — sexualitate — gen, a fost Judith Butler, înce- 
pând cu cartea sa, Genul — un măr al discordiei. Butler arată că genul 
înseamnă mai mult decât feminitate şi masculinitate, este un complex ce de- 
notă o unitate de experienţă, de sex 2 ", gen 2 3 2 şi dorinţă. Avem două noţiuni 
de „gen": (1) una cu sens restrâns, de construcţie culturală în temeiul 
apartenenţei la un sex biologic sau altul şi (2) una cu sens larg, complex, ca 
unitate ce cuprinde deopotrivă biologicul, experienţa şi dorinţa sexuală. 

Heterosexualitatea obligatorie construieşte/întăreşte normativitatea lui 
„a fi femeie" şi „a fi bărbat", fortificând dihotomia însăşi. O persoană este 
femeie în măsura în care funcţionează ca făcând parte din cadrul hetero- 
sexual dominant, iar a problematiza acest cadru ar putea însemna pierderea 
sensului locului ei în sistemul de gen. ' In acelaşi sens, Monique Wittig con- 
sidera că o lesbiană nu este femeie tocmai pentru că ea nu intră în sistemul 
de gen care face dintr-o femelă o femeie. A fi femeie înseamnă a fi hetero- 
sexuală, iar cine cade în afara acestui tip de sexualitate nu mai este femeie. Pe 
această linie de argumentare, Buder critică modul în care feminismul a luat 
drept obiect „femeile". In mod implicit sunt luate în considerare doar 
femeile heterosexuale, iar noţiunile de gen feminin, de feminităţi, de 
identităţi feminine distincte, sunt puse în umbră sau de-a dreptul ignorate. 

Pot fi identificate două triade la Butier (care nu apar explicit şi didactic 
în scrierile ei). Una din ele este următoarea: bărbat — masculinitate (mascu- 
linităţi) — mascul (trup, alcătuire morfologică şi funcţionare fiziologică), unde 
bărbat semnifică deja un produs cultural, masculinitate desemnează un set de 
roluri tradiţional jucate de membrii unui grup denumiţi bărbaţi, iar mascul 
desemnează alcătuirea trupească a persoanei. Cea de-a doua triadă este: fe- 
meie — feminitate (feminităţi) - femelă (trup, alcătuire, funcţionare, ceas biolo- 
gic etc). Acestor triade li se alătură dorinţa, astfel că modul în care aceste 



230 Gender Trouble — publicată pentru prima dată în 1990 în SUA şi apărută în traduce- 
re românească în 2000. 

231 Aici „sex" în sens de alcătuire biologică. 
23 2 Aici „gen" în sens de construct cultural. 
2 3 3 Butler, 1999. 

elemente se combină, în unitatea de experienţă, sex, gen şi dorinţă, ne con- 
duc la identitatea de gen a persoanei. Buder contestă, cu dreptate, corelarea 
automată a femelei biologice cu femeia şi cu un anumit dp de feminitate. La 
fel, în ceea ce priveşte asocierea triadei bărbat-masculinitate-mascul. Dar 
constată totodată că în prezent funcţionează o „metafizică a genurilor 
substanţă" în cadrul căreia se presupune automat că „a fi femeie" înseamnă 
şi „a fi heterosexuală". La fel de neproblematic există prezumţia că „a fi 
bărbat" înseamnă şi „a fi heterosexual" . 

Cultura occidentală, dar şi cea est-europeană (şi probabil că afirmaţia se 
poate extinde la întreaga cultură iudeo-creştină) au delimitat ferm între ca- 
racteristici şi roluri masculine şi feminine. Cel mai puternic valorizate social 
sunt atributele tradiţional masculine, umbrindu-le pe cele feminine. Aceste 
valorizări se transformă în funcţie de purtătorii acestora. Iată un exemplu: 
homosexualii care preiau comportamente şi atitudini feminine sunt 
depreciaţi în măsura în care au renunţat la privilegiul lor de a fi „bărbaţi." 
Femeile care adoptă comportamente masculine, care se simt mai bine cu sine 
comportându-se conform unor atribute masculine sunt în genere depreciate 

şi ele în măsura în care nu este acceptabil să transgresezi obligatoria combi- 

234 

naţie femelă-femeie-feminitate -heterosexualitate. Halberstam remarca faptul 
că dacă un comportament masculin al unei femei este cuplat cu heterosexua- 
litatea (cum ar fi cel al actriţei Sigourney Weaver în Aliens), atunci aceasta îi 
îmblânzeşte masculinitatea şi este considerată acceptabilă. Dar, „atunci şi 
acolo unde masculinitatea femeiască se conjugă cu posibile identităţi homose- 
xuale, 235 este mult mai puţin probabil să întrunească aprobarea". 2 " 

Societatea impune anumite constrângeri care parazitează dezvoltarea li- 
beră şi sănătoasă a indivizilor. Cum spunea Byne, „noţiunea că bărbaţii gay 
sunt feminizaţi şi lesbienele masculinizate ne poate spune mai mult despre 
cultura noastră decât despre fenomenul homosexualităţii". 237 

Gen şi masculinităţi 

In societăţile contemporane civilizate masculinitatea evocă noţiuni de 

putere, legitimitate şi privilegiu. Adesea simbolizează puterea statului şi 
distribuţia inegală a bogăţiei şi e legată de forţa brută şi de anume tipuri de 



2 34 Feminitate de tip tradiţional. 

215 In text apare noţiunea „queer"'pentm care nu există o traducere exactă în română. 
2 3 6 Halberstam, 1998: 28. 
2 3 7 Byne, 1999. 

manifestate violentă a acesteia. ' Dar masculinitatea nu este doar un privile- 
giu. Ea este şi o povară atunci când este o masculinitate obligatorie, care pre- 
supune, printre altele, acceptarea cu stoicism a vătămării psihologice şi fizice 
propriei persoane. Mecanismul dual de lipsă de grijă faţă de sine şi nepăsarea 
faţă de alţii face parte din masculinitatea bărbaţilor albi. ,,[D]eşi descrierea 
tipică a masochismului îl portretizează drept o perversiune femeiască, maso- 
chismul este construit în însăşi masculinitatea bărbătească. " 2 3 ; Aceasta este o 
idee amplu discutată de Warren Farrell într-o lucrare referitoare la mitul pu- 

240 

terii bărbatului. 

Un mod aparte de manifestare a masculinităţii este cea adoptată de unii 
bărbaţi gay, care vrea să contracareze prin atitudini înfăţişate cu accente dure 
percepţia-prejudecată conform căreia homosexualii sunt efeminaţi şi demni 
de dispreţ pentru că nu sunt masculini, duri, necruţători, neîndurători cu ei şi 
cu ceilalţi etc. Merită amintit aici tipul de pornografie gay care s-a născut în 
acelaşi perimetru valoric: secvenţialitatea scenelor şi practicilor disciplinato- 
rii 241 în cadrul cărora semnificaţia penetrării este deturnată. Dacă penetrarea 
în cadrul relaţiilor heterosexuale este asociată cu dominarea femeii de către 
bărbat, în cadrul relaţiilor gay, supermasculinizate penetrarea şi îndurarea 
formelor ei extreme {fisting, de exemplu) au semnificaţia (re)câştigării 
demnităţii de „mascul adevărat". Reconfirmarea masculinităţii are loc prin 
trecerea cu stoicism şi chiar masochism a probelor de rezistenţă la duritate. 
Masculinitatea gay de acest tip poate fi descrisă ca masculinitate acreditată 
heterosexual şi recuperată prin ultramasculinitate. 

Un tip de masculinitate despre care aproape că nu se vorbeşte este 
„mas cuhni ta tea fără masculi". Până acum am văzut că masculinitatea nu 
poate fi redusă la cea derivată din orientarea heterosexuală. Ar mai trebui 
explorat dacă ea există în afara celor care au trupuri de masculi. In acest sens, 
Judith Halberstam a scris o carte pe tema masculinităţii celor cu trup de fe- 
meie şi de constrângerile suferite de identităţi de gen care combină trupuri de 
femei cu atitudini şi comportamente etichetate drept masculine. 242 



25S Halberstam, 1998. 

Ibidem: 275. 
24 1 Farrell, 1993. 

241 Descrise în secţiunea referitoare la pornografie. 
2 4 2 Halberstam, 1998. 

Identităţi de gen alternative 



,,[P]resupunând pentru moment stabilitatea sexului binar, nu rezultă de 
aici că «bărbaţii» se vor construi exclusiv pe corpurile masculilor sau că «fe- 
mei» va desemna doar corpuri de femele." 243 Buder contestă binaritatea ge- 
nurilor şi pledează pentru perceperea multiplicităţii identităţilor de gen. Pe 
aceeaşi idee merge şi Halberstam atunci când vorbeşte de o serie de identităţi 
de gen alternative, nefamiliare şi greu asimilabile de către indivizi care se 
identifică prin corespondenţe univoce de genul mascul-bărbat-heterosexual- 
masculin sau femelă-femeie-heterosexuală-feminin. 

Una din aceste identităţi alternative de gen este: femelă biologic, care se 
prezintă ca butch, 2 " trece drept mascul în anumite circumstanţe, dar îşi 
menţine distanta fată de categoria „bărbat". Această identitate indică exis- 
tenţa mai multor feminităţi şi identităţi de gen ale persoanelor care sunt bio- 
fiziologic femele. In acest sens înţelegem şi ideea Emiliei Stere: „Intr-o ţară 
în care promo-ul unui hot-line pentru bărbaţi heterosexuali înfăţişează scene 
de lesbianism, [...] mă simt şi eu printre bărbaţi". 24 ' Triada femelă-femi- 
nitate-femeie poate fi întrunită într-o persoană fără ca dorinţa sexuală să se 
conformeze heterosexualitătii — rezultând de aici o identitate de gen alternativă. 

Unele lesbiene spun că a fi butch nu are nimic comun cu a fi bărbat, în 
timp ce altele consideră că a te identifica drept butch are de a face cu statutul 
de bărbat, în sensul că e singura rută spre un statut social dezirabil. 246 
Această ezitare indică faptul că atitudinea celor din urmă este „dictată" de 
imperative sociale şi că ele adoptă atitudini menite să le asigure un statut 
analog cu cel al bărbaţilor heterosexuali. Nimic condamnabil moral în aceste 
tactici individuale. Ele arată doar că indivizii reacţionează la presiuni sociale 
în moduri diferite şi că identităţile lor se construiesc într-un cadru politic 
determinat care influenţează construcţia identitară. 

Halberstam vorbeşte pe larg despre masculinitatea femeiască, punând în 
evidenţă o serie de aspecte legate de educaţia copiilor, ale fetelor în special, 
de modalităţile de manifestare şi trăire a masculinităţii de către persoane cu 
corpuri femeieşti şi de dificultăţile de a fi ele însele datorită constrângerilor 
sociale. Fiind o fetiţă căreia i-au fost refuzate activităţi „masculine", căreia i 



2 4 3 Butler, 1999: 10. 

244 Butch vine de la butcher (măcelar) probabil şi desemnează o persoană cu compor- 
tament şi prezenţă agresivă masculină (cf. The New Penguin English Dicţionar)'. 
2000). 

243 Stere, 1999. 

246 Butler, 1999: xi. 

s-a interzis să joace box şi alte sporturi mai dure de care se simţea atrasă, 
Halberstam declară: „Eu personal am trăit adolescenţa ca pe o micşorare a 
lumii mele". 2 4 7 Fedţele nu au voie să joace box pentru că sunt fetiţe, iar 
băieţii nu au voie să plângă pentru că ei nu sunt fetiţe. Masculinitatea a fost 
rezervată pentru oamenii cu corpuri bărbăteşti şi a fost activ negată celor cu 
corpuri femeieşti. 

Cultura lesbianismului include diferenţierea dintre butch şi femme" care 
se vrea o diferenţiere între femeia-bărbat şi femeia-femeie. E vorba aici des- 
pre o modalitate de etichetare şi definire a lesbienelor, cu repercusiuni asupra 
modurilor lor de autoidentificare. Diverse studii arată că o persoană butch 
include următoarele caracteristici: femeie masculină, care arată ca un bărbat, 
adoptă un rol sexual activ şi doreşte femei. 2 " Desigur că acest mod de afişare 
de atitudini şi comportamente e posibil într-o societate care recunoaşte legi- 
timitatea dezvăluirii identităţii sexuale lesbiene, a ceea ce se numeşte coming 
out. 2lr> România nu este încă o asemenea societate. Abia vezi invitată la câte o 
emisiune televizată, timid, câte o lesbiană căreia nici măcar nu i se spune ca 
atare, fiind caracterizată drept „non-heterosexuală" şi care e privită ca şi cum 
ar fi o marţiană. 

Femeile lesbiene butch sunt „suspecte" în ochiul opiniei publice şi sunt 
luate în derâdere pentru că îşi asumă ceva ce nu se cuvine: rolul de partener 
activ, declarat şi afişat public, în relaţia sexuală; iar femeile nu pot fi decât 
pasive în gândirea tradiţională privind sexualitatea. Odată acceptată legitimi- 
tatea lesbianismului, a celor două variaţiuni de care vorbeam mai sus, 
aşteptările oamenilor sunt ca alături de o butch să regăsească o femme — cuplu 
care s-ar conforma tradiţionalei legături complementare bărbat-femeie. 
Există şi opinii potrivit cărora identitatea de butch ar trebui să fie separată de 
cea de femme pentru că altfel se reproduce constrângerea aplicată anterior 
fiecărui model în parte. Inness şi Lloyd propun să fie separată identitatea de 
butch, definită prin apariţie masculină de orientarea sexuală. 251 De ce nu am 
accepta o butch heterosexuală, de pildă? Poate pentru că trezeşte anxietăţi, sau 
poate şi pentru că gusturile bărbaţilor heterosexuali sunt aşa de puternic ca- 
nalizate spre femeia/emme. 



247 Halberstam, 1998: 267. 

248 Termen preluat din franceză, „femeie" şi care vrea să sublinieze feminitatea femeii. 
24S Breemlyn şi Eliason, 1996. 

2,0 Termen preluat din culturile de limbă engleză şi care se referă la recunoaşterea 

publică a identităţii sexuale alternative. 
251 Inness şi Lloyd, 1996. 

Feminităţi 



Monique Wittig considera că lesbienele nu sunt femei pentru că ele nu 
sunt implicate în matricea heterosexuală care produce diferenţa sexuală 
bărbaţi — femei ca relaţie de putere. 2 5 2 Această idee este perfect consonantă 
cu ideea lui Butier privind definirea culturală a ce înseamnă femeie, care in- 
clude ca una din conotaţii pe cea de heterosexualitate. Dacă vrei să fii identi- 
ficată drept femeie trebuie neapărat să fii heterosexuală — iată o nouă moda- 
litate de expresie a heterosexualitătii obligatorii. 

O concepţie radicală aparţine lui Luce Irigaray, pentru care femeile con- 
stituie un paradox în cadrul discursului despre identitate. Femeile sunt „sexul 

care nu e unul", spune Irigaray. In cadrul unui limbaj masculinist cvasi- 

253 

universal, al unui limbaj falogocentrist, femeile sunt cele de nereprezentat 
pentru că ele nu sunt numite în acest limbaj. Femeile reprezintă categoria 
despre care nu se poate vorbi pentru că nu există un limbaj pentru a le 
numi. 2 5 4 Faptul că „femeia" nu este prezentă în limbajul falogocentric nu 
exclude existenţa feminităţii. 

Există mai multe feminităţi pe care le putem caracteriza cultural, aşa 
cum s-au configurat în scrierile unor autori influenţi în reflecţia asupra 
sexualităţii. Marchizul de Sade prezintă cititorilor cel puţin două tipuri de 
feminitate distincte: o feminitate angelică, neputincioasă, pasivă, care se lasă 
în voia soartei, victimă şi victimizată, religioasă, pioasă până la bigotism, cre- 
dulă, cu o irecuperabilă încredere în diverse personaje pe care le întâlneşte 
de-a lungul experienţelor sale de viaţă şi care sfârşeşte jalnic (Justine); o altă 
feminitate, diabolică, fără scrupule, vicioasă prin esenţă, pusă pe înavuţire 
prin fraudă, profitoare, intrigantă, orientată exclusiv spre sine, cu un apetit 
sexual de nestăvilit, folosindu-se de sex pentru a domina, doritoare de pute- 
re, dominatoare, şi care triumfă (Juliette). 255 Tipul de feminitate acceptat so- 
cialmente este mai curând cel al angelicei Justine — victimă credulă care 
sfârşeşte rău tocmai datorită pasivităţii şi conformismului ei. Marchizul de 
Sade nu putea să servească mai bine conceptul emancipării femeii decât ilus- 
trând consecinţele acţiunilor conforme preceptelor „fetei cuminţi" sau „fe- 
meii la locul ei" — care nu îşi cunoaşte interesele, nu realizează în ce lume 
trăieşte şi este constant folosită pentru interesele egoiste ale altora. 



2 52 Halberstam, 1998: 17. 

2 5 3 Cuvânt compus, derivat din latinescul/j/m/te (penis) şi grecescul logos (cuvânt). 
254 Irigaray, 1985. 
2 5 5 Carter, 2001. 

Un tip de feminitate afirmat în perioada post-eliberare a femeilor este 
descris creativ în cuvintele cântăreţei Meredith Brooks din anii '90: „I'm a 
bitch, I'm a lover, I'm a chilă, I'm a mother, I'm a sinner, I'm a saint, I do not feel 

ashamed..'\ 25 '' Este o feminitate complexă, schimbătoare în funcţie de context 
şi care aduce foarte mult a auto-suficienţă în înţelesul cel mai bun: o femini- 
tate asumată de către o persoană cu personalitate, fără complexe şi fără false 
pudori şi care are o capacitate de modulare a comportamentului astfel încât 
să-şi poată acoperi diversele nevoi omeneşti. 

In ceea ce priveşte „feminitatea fără femele", ea este aspru sancţionată 
social atunci când este asumată de către un bărbat — fie acesta gay care se 
identifică cu un bărbat, fie acesta transsexual care se identifică cu o femeie, 
fie chiar heterosexual cu valenţe feminine pronunţate. Subiectul feminităţii 
bărbăteşti apare ca o contradicţie în termen şi este cu siguranţă un subiect 
mai sensibil decât cel al mas cuhni taţii femeieşti, pentru că atinge substanţa 
raporturilor de gen ca raporturi de putere, văzute ca asimetrice în favoarea 
„cetăţenilor cu penis". 257 

Un model de feminitate aparte este cel acreditat în perioada aşa-zis co- 
munistă: cel al superfemeii care face supercumpărături şi superbucătărie, care 
este supermamă şi supersocială. Acest model persistă încă în rândul anumi- 
tor categorii sociale — e suficient să ne uităm la rezultatele Barometrului de Gen 
al FSD din 2000 — care arată că majoritatea muncilor casnice sunt îndeplinite 
în proporţii de peste 80% de femei, în condiţiile în care angajarea femeilor pe 
piaţa muncii plătite rămâne la cote ridicate. Tranziţia către o economie de 
piaţă, în condiţiile favorizării structurale a bărbaţilor în economie, a fost o 
provocare pentru superfemeia română şi a dus modelul superfemeii pe culmi 
neatinse în societatea condusă de PCR. Un model alternativ de feminitate 
dezvoltat în perioada tranziţiei este cel al femeii-vânătoare-de-bani. El a pro- 
kferat paralel cu modelul superfemeii care are cel puţin două servicii şi face 
totul în casă. Pe fondul persistenţei unui asemenea tip de atitudini faţă de 
muncă şi faţă de rolul femeilor, nu e surprinzător că s-a dezvoltat modelul 
feminin de persoană întreţinută atât timp cât arată bine, cât oferă servicii 
decorative şi sexuale şi care declină orice partener care nu oferă bani şi o 
situaţie materială solidă. Un alt model din România de azi, mai transparent, 
este cel al prostituării deschise — al vânzării de sex pe bani. 



J> Sunt o căţea [în sens de afurisită, n. a.], o iubită, un copil, o mamă,..., o păcătoasă, o sfân- 
tă, nu mi-e ruşine. 

'' Expresia folosită de John Stoltenberg la care am făcut referire în secţiunea dedi- 
cată pornografiei. 

Anxietăţi 



O serie de identităţi de gen, printre care se numără şi cele prezentate 
mai sus, reprezintă alternative la identităţi de gen impuse şi acceptate prin 
tradiţie, cutumă, presiunea majorităţii sau alţi factori. Afirmarea sau doar 
posibilitatea afirmării acestor identităţi alternative creează anxietăţi. 
Transgresiunile de categorii acceptate şi încetăţenite sunt uneori greu de su- 
portat. 

Iată câteva din anxietăţile create de afirmarea unor identităţi de gen al- 
ternative. Cazul masculinităţii femeieşti pune în evidenţă teama de feminitate 
redusă. In lucrarea lui Halberstam găsim exemplul unei fetiţe care practica 
boxul şi cu care tatăl ei era de acord în măsura în care era convins că mascu- 
linitatea jocului este perfect compatibilă cu feminitatea fetiţei. Tatăl s-a do- 
vedit a fi mai preocupat de posibila pierdere a feminităţii fetei decât de faptul 
că sportul însuşi era periculos pentru sănătatea fetei printr-o posibilă acci- 
dentare. 258 Teama de feminitate redusă era motivată de teama tatălui de o 
posibilă diluare viitoare a atracţiei heterosexuale a fiicei sale. 

Unii consideră că dacă mas cuhni ta tea femeiască ar fi aprobată public 
nimeni nu ar mai vrea să facă copii şi să aibă grijă de ei, considerându-se că 
doar feminitatea determină dorinţa de a face copii şi de a avea grijă de ei. 
Implicit, se presupune că e indezirabil să faci copii şi să ai grijă de ei, 
consecinţa fiind că femelele trebuie forţate să intre în acele roluri. Teama de 
extincţie a rasei umane este implicată şi ea în această atitudine — aceeaşi tea- 
mă pe care o regăsim în unele argumente contra homosexualităţii. 

Aşa-numita „problemă a toaletei" pentru femeile care sunt masculine în 
apariţie şi comportament atrage atenţia asupra persistenţei binarismului de 
gen şi a anxietăţii aferente negării lui. 2 " Iată două replici dintr-o scurtă 
conversaţie surprinsă de Halberstam într-o toaletă de femei: „Nu poţi să-ţi 
dai seama dacă acea persoană e bărbat sau femeie", „Ar trebui să chemăm 
băieţii care se ocupă de securitatea clădirii ca să ne asigurăm". Se distinge aici 
o anxietate provocată de faptul că protagonistele dialogului nu puteau înca- 
dra exact persoana văzută în toaletă într-una din cele două categorii cunos- 
cute — teama de imposibilitatea de încadrare într-o categorie anume. Dacă nu 
popi numi, categorisi, eticheta, încadra ceva, atunci pierzi controlul asupra 
acelei entităţi — ea nu se mai supune regulilor cunoscute. Ni se întâmplă une- 
ori să vedem asemenea persoane. Pentru unii este amuzant, pentru alţii alar- 
mant. In orice caz, atitudinile percepute faţă de o femeie masculină contri- 



Halberstam, 1998: 270. 
Ibidem: 22. 

buie la formarea unei identităţi de gen aparte, distinctă de cea de „femeie" 
sau de „bărbat". 

Un alt caz care produce anxietate este cel al bărbaţilor gay. Cu referire la 
un bărbat gay (sau presupus gaj) auzim frecvent întrebarea: „Este pasiv sau 
activ?". întrebarea conţine un stereotip al inevitabilului cuplu pasiv — activ, 
dar conţine şi presupoziţia că bărbaţii gay se împart în pasivi şi activi, că 
formează categorii fixe de pasivi şi activi. Apare aceeaşi anxietate determi- 
nată de imposibilitatea de a încadra persoana într-o categorie. Ideea 
schimbării de roluri a uneia şi aceleiaşi persoane este greu de acceptat pentru 
că heterosexualitatea obligatorie se întemeiază pe roluri fixe şi neschimbabile 
şi gândirea despre sexualitate se mişcă încă în cadre binare. 

Eliberare sexuală în România? 

Religia creştină, în care dragostea faţă de Dumnezeu se sprijinită pe 

învăţătura lui Isus, nu poate să vestească discriminarea sau ura. 

(Episcop unitarian Dr. Szabo Arpâd, 2001) 

In România Liberă, suplimentul Aldine, se putea citi la 2 august 2002 o 

notă, „un gând" cum mărturiseşte autorul însuşi, în care se dezavuează emi- 
siunile TV care îndeamnă tinerele fete să-şi vadă mai întâi de carieră şi abia 
după 30 de ani să se gândească la căsătorie şi iubire. Mai mult, tot 
televiziunile le povăţuiesc pe tinere „să lupte cot la cot cu bărbatul, chiar cu 
riscul de a-şi pieidefeminitatea". Recunoscând că este de modă veche, autorul 
continuă: „Poate că renunţând la feminitate, femeia va câştiga în carieră etc, 
însă bărbatul va pierde ceea ce este frumos, gingaş, împodobit [etc.]". Mesajul 
este că nu poţi fi femeie cu carieră şi să fii feminină şi dorită în acelaşi timp. 
Dacă vrei să fii iubită şi dorită trebuie să fii dependentă, ar spune implicit 
autorul. Aceasta este singura feminitate pe care o cunoaştem şi nu renunţăm 
la ea — pare a fi mesajul micuţului articol din România Liberă — apărut într-un 
supliment care arborează în dreapta titiului steluţele U.E. 

întreaga pleiadă de constrângeri de sexualităţi, practici sexuale, roluri şi 
identităţi de gen despre care am vorbit mai sus se regăseşte într-un context 
specific în România. In Occident, mişcarea de eliberare sexuală a vizat 
îndepărtarea, mai mult sau mai puţin explicită, a acelor constrângeri. în Ro- 
mânia nu s-a manifestat o mişcare de eliberare sexuală — cel puţin nu în pe- 
rioada aşa-zis comunistă. Lynne Segal consideră că reprimarea oricărei tenta- 
tive de eliberare sexuală a reprezentat cel mai semnificativ aspect al oprimării 

femeilor în ţările „socialismului de stat" din Estul Europei. Rezultatul 
acestei reprimări a fost că problemele eliberării sexuale (probleme personale 
ca experienţe şi relaţii sexuale, sexism, violenţa intrafamilială şi responsabili- 
tatea maternă exclusivă privind creşterea copiilor) nu au fost aduse pe agen- 
da politică." 1 Studiile Adrianei Baban explorează traumele trăite de femeile 
din România: „O femeie divorţată, o mamă celibatară, o soţie fără copii sau 
o celibatară atrăgătoare erau incompatibile cu imaginea femeii comuniste 
ideale: o mamă asexuată, un fel de tovarăşă de muncă a bărbatului". 262 

Ce s-a întâmplat după 1989? Aspecte ale mişcării de eliberare sexuală, 
realizate în vest începând cu anii '60 au început să intre pe agenda politică, 
mai timid sau mai brutal. Printre primele modificări legislative post-revolu- 
ţionare s-a înscris liberalizarea avorturilor. Dar agenda eliberării sexuale ulte- 
rioară a fost dominată de chestiunea legalizării homosexualităţii şi aceasta s-a 
datorat unor foruri internaţionale. Implicit, chestiunea se referea la relaţiile 
gay dintre bărbaţi. Cea mai tranşantă atitudine organizată împotriva abolirii 
articolului 200 din Codul Penal a venit din partea Bisericii Ortodoxe Româ- 
ne: o importantă desfăşurarea de forţe, „disproporţionată în raport cu di- 
mensiunile şi vizibilitatea minorităţilor sexuale din România". 2 6 3 Eforturile 
B.O.R. au fost suplimentate de alţi actori. 

In Apelul către parlamentari, semnat de trei asociaţii ortodoxe de tineret 
(1995) se arată că homosexualitatea este „un păcat strigător la cer şi împotri- 
va firii umane, o infracţiune, un viciu şi un pericol social". „împotriva firii 
umane" presupune că membrii acestor asociaţii, asumând heterosexualitatea 
obligatorie, ştiu ei şi decid ei ce este firea umană, fără să ia în considerare ce 
simt unii oameni faţă de alţi semeni. Homosexualitatea a rămas o „infracţiu- 
ne" atât timp cât erau interzise prin lege relaţiile între persoane de acelaşi sex. 
Eticheta „un viciu" reiterează o prejudecată în ce-i priveşte pe gay: că ei se 
complac în practici „perverse" şi că ei „aleg" păcatul (perspectiva „liberului 
arbitru" adoptată de fundamentalismul creştin). In ce priveşte denumirea 
homosexuali taţii drept „pericol social" ea poate fi interpretată nu doar ca 
reiterarea unui stereotip dar şi ca instigare la ură faţă de un grup minoritar — 
şi care vine tocmai de la o instituţie ce are ca menire apărarea valorilor 
creştine. Dar istoria se repetă: legionarii au făcut acelaşi lucru faţă de evrei şi 
alte minorităţi care nu se aliniau „sufletului românesc". Dacă Codul Penal va 



2M Segal, 1994: 310. 
261 Ibidem: 311. 
2 6 2 Baban, 1996: 51. 
2 6 3 Buhuceanu, 1999. 

fi modificat, ' ameninţa scrisoarea, aceasta va însemna „lezarea voinţei po- 
porului român care s-a declarat în proporţie de peste 95% creştin". Afirmaţia 
ignoră, desigur, procentul de persoane creştine non-heterosexuale din cele 
95% invocate. Scrisoarea asociaţiilor ortodoxe este doar unul din documen- 
tele scrise în acest ton intolerant şi damnant. 

într-o scrisoare semnată de cei mai înalţi reprezentanţi ai Bisericii Orto- 
doxe Române, inclusiv de Patriarhul Teoctist, şi care a fost trimisă preşe- 
dintelui României (Ion Iliescu) în luna mai 1995, regăsim descrierea unor 
pretinse pericole pe care le-ar reprezenta homosexualitatea. Homosexualii 
sunt înfăţişaţi ca ameninţând însăşi existenţa omenirii. Ei sunt un pericol 
social şi ameninţările lor legitimează angoasele heterosexualilor, în ai căror 
apărători se erijează semnatarii. Documentul se referă implicit la homosexu- 
alitatea masculină. Să considerăm pe rând aceste „pericole" şi soluţiile suge- 
rate în documentul respectiv. 

Una dintre „cauzele imposibilităţii practice de a proteja pe membrii 
normali ai societăţii" se scrie în documentul respectiv, este sodomia. Sodo- 
mia ameninţă, se subînţelege, pe bărbaţii heterosexuali. In mod ciudat nu se 
pune problema sodomizării femeilor, deşi sodomia este o practică sexuală în 
care se angajează şi cuplurile heterosexuale, faţă de care nu se manifestă 
aceeaşi preocupare. De aceea se poate pune întrebarea dacă există standarde 
duble faţă de homosexuali şi heterosexuali în privinţa acestei practici. 

Scrisoarea reiterează stereotipul: homosexualul face prozeliţi şi „se va 
ajunge la o naţie de homosexuali". Pe de o parte, acest stereotip trimite la 
ideea abuzului de minori de către gaj, pe de altă parte el face referire la ab- 
senţa procreaţiei în raporturi homosexuale. In ce priveşte prima latură a ste- 
reotipului, B.O.R. nu a condus până acum vreo cruciadă similară împotriva 
cazurilor de fete molestate, agresate şi violate de către maturi — mult mai 
numeroase decât cazurile de abuz ale unor ga; faţă de copii sau tineri. Aici 
intervine o altă tratare după un dublu standard a homosexualilor şi a 
heterosexualilor. In ce priveşte „pericolul transformării într-o naţie de ho- 
mosexuali", el trebuie privit în contextul relaţiei sex — reproducere. Scrisoa- 
rea înalţilor preoţi e concepută ca şi cum cuplurile heterosexuale fac sex doar 
pentru reproducere în România. Penetrarea anală a femeii de către bărbat în 
relaţii heterosexuale, la fel ca şi cea homosexuală, nu este nici ea procreativă. 
Nu a existat nici o scrisoare trimisă autorităţilor de reprezentanţii B.O.R. 
care să ceară interzicerea actelor heterosexuale neprocreative. 



'■' în acea perioadă se punea doar problema modificării articolului 200 din Codul 
Penal pentru a decrirninaliza activitatea homosexuală desfăşurată în spaţiu privat. 

„Dacă măsurile de limitare ar fi eficiente, homosexualii ar dispărea, 
neputându-se înmulţi natural" — este sugesda făcută în scrisoarea menţionată. 
Găsim aici reiterat principiul eugenie nazist care a animat prigoana şi genoci- 
dul împotriva homosexualilor din timpul celui de-al doilea război mondial. 
Dacă sunt indezirabili (conform unei abordări a dublului-standard), ei trebuie 
opriţi să se mai înmulţească şi atunci vor dispărea. Ca şi cum homosexualii 
alcătuiesc o specie paralelă heterosexualilor şi nu ar fi oameni. Ca şi cum 
homosexualitatea s-ar transmite genetic — fapt nedovedit ştiinţific. Afirmaţia 
se bazează pe o crasă ignoranţă în ce priveşte homosexualitatea şi este foarte 
departe de principiul creştin al iubirii aproapelui. 

Legat de această ultimă afirmaţie din scrisoarea comentată, Warren 
Blumenfeld demonstrează într-un articol publicat în 1996, că există interco- 
nexiuni între reprezentările istorice ale evreilor şi cele ale LGBT 2 " — 
condamnaţi religios, acuzaţi de a fi în stadii de dezvoltare imatură, de faptul 
că sunt tipuri biologice imutabile, că abuzează şi recrutează copii, că vor să 
domine şi să distrugă societatea „civilizată." Blumenfeld face, de asemenea, o 
paralelă între filmul de propagandă nazistă Evreul Etern (1940) şi filmul pro- 
dus de Drepta radicală din SUA, Agenda Gay (1992) — care ambele portreti- 
zează evreii, respectiv pe gay, că ar răspândi infecţii şi degenerescentă şi afir- 
mă că dacă li se permite să continue vor duce la colapsul civilizaţiei. 266 

B.O.R. nu este singura îngrijorată de pericolul gay. O serie de oameni ca- 
re pretind să reprezinte ştiinţa sunt şi ei îngrijoraţi. Dr. Năstase nu afirmă că 
homosexualitatea este o boală, în schimb spune că este un viciu cu influenţă 
nefavorabilă „asupra individului însuşi, a familiei, 267 a întregii societăţi". 
„Trebuie ca tinerii să afle ce este libertatea, ce este democraţia, spre a nu fi 

tentaţi să confunde racilele societăţilor decadente cu valorile morale, pentru 

2t>8 

care au murit tinerii în sângeroasa iarnă a anului 1989." Prima întrebare 
care se impune este: Care sunt mecanismele prin care s-a înrădăcinat atât de 
puternic propaganda Partidului Comunist Român în conştiinţele oamenilor 
încât să refoloseşti după ani şi ani de zile fraze de genul „racilele societăţilor 
decadente" şi care or fi acele societăţi? Apoi se mai impune întrebarea: Des- 
pre ce democraţie vorbeşte doamna doctor Năstase? Despre cea populară cu 



" s 'Lesbian, Gay, Transsexual, Bisexual. 
266 Blumenfeld, 1996: 156. 

2 6 7 Dr. Năstase are în vedere în exclusivitate familia heterosexuală. 

2 6 8 Rodica Năstase — „Perspectiva medicală. Homosexualitatea privită din punct de 
vedere psihiatric", în Homosexualitatea: propagandă a degenerării umane. Materiale 
prezentate in cadrul conferinţei cu acest nume, organizate de ASCOR la 19 ianua- 
rie 1995 în Aula Universităţii: 12-13. 

care ne-a obişnuit propaganda regimului ceauşist? Dar oare câţi dintre cei 

care au murit în decembrie 1989 au fost non-heterosexuali? Proporţional cu 

populaţia gay din orice societate, posibil ca ei să fi fost undeva între 5 şi 10% 

dintre cei care au murit eroic în decembrie 1989. Şi atunci, aceşti oameni care 

au murit în decembrie 1989 pentru ce fel de libertate s-au sacrificat? 

Există şi încercări de contracarare a poziţiilor redate mai sus, mai timide, 

mai puţine — dar există. 26 " Cuvântul lui Isus este invocat de Florin Buhuceanu, 270 

directorul asociaţiei ACCEPT, 271 în încercarea de a contracara prejudecăţile 

şi stereotipurile existente. Prejudecăţile unor creştini le întâmpină cu porunca 

272 

„Să nu mărturiseşti strâmb împotriva aproapelui tău". „Să iubeşti pe 
aproapele tău ca pe tine însuti" este comandamentul creştin fundamental 
încălcat de cei care au atitudini homofobe. 2 " Dar poate cel mai frumos gând 
exprimat de Buhuceanu este următorul: „homosexualitatea face parte din 
realitatea umanului în viaţa Bisericii şi [...] Dumnezeu lucrează necontenit în 
miezul slăbiciunilor şi suferinţelor, dându-le un sens". 274 

Alte modalităţi de a contrabalansa homofobia sunt luciditatea, încerca- 
rea de cunoştere a fenomenelor presupuse de sexualităţi alternative, asuma- 
rea diversităţii umane şi compasiunea autentică. Cuvinte pline de înţelep- 
ciune, fundamentate pe o cunoaştere a fenomenului homosexualităţii dar mai 
ales pe înţelegerea diferitelor regimuri de gen, aparţin unui om al bisericii, 
creştin, episcopului unitarian transilvan Dr. Ârpâd Szabo': „Intr-o ţară în care 
valorile patriarhale sunt esenţa structurii sociale şi bărbaţii sunt văzuţi ca sin- 
gurii care iau decizii, homosexualitatea printre bărbaţi este o şi mai mare 

275 

problemă tocmai pentru că ameninţă organizarea genizată a priorităţilor". 
Ea creează confuzii şi subminează ordinea patriarhală stabilită, establishmentul 
hetero-sexist. 

Alături de biserică şi instanţe medicale, mass media joacă un rol impor- 
tant în propagarea şi contracararea prejudecăţilor privind sexualităţile alter- 
native. In măsura în care ,,[o]rientarea şi identitatea sexuală nu pot fi schim- 



269 Gabriel Andreescu este una dintre personalităţile publice care s-a remarcat în 
acest sens. 

270 Florin Buhuceanu este actualmente director executiv al organizaţiei ACCEPT 
pentru apărarea drepturilor minorităţilor sexuale din România. 

271 ACCEPT este asociaţia care se ocupă de protecţia şi promovarea drepturilor 
minorităţilor sexuale din România cea mai activă politic până în acest moment. 

2 7 2 Interviu cu Florin Buhuceau, în Vestitorul Ortodoxiei, 1998. 
2 7 3 Buhuceanu, 1998. 
™ Ibidem, 1998. 

27 5 Raportul ILGA: 61 (Dr. Ârpâd Szabo - în Szabadsâg, 15 septembie, 2001). 

bate în mod voluntar şi nici prin constrângerea legii", ' o evoluţie în sensul 

eliberării sexuale pentru persoanele cu orientări alternative poate fi realizată 

doar cu sprijinul media. In general, presa din România înregistrează un grad 

de homofobie destul de ridicat, deşi nu sunt multe ziare româneşti declarat 
277 

homofobe. Iată câteva din stereotipurile prezente în presă: 

„trebuie să legalizăm homosexualitatea pentru că doar astfel vom 
intra în structurile euro-atiantice" (cu alte cuvinte nu există o moti- 
vaţie internă de legalizare şi nici preocupări pentru drepturile omului 

- şi cetăţeanului, ci ni se impune din afară — pare a spune acest mesaj); 

„homosexualii sunt pedofili şi corup minorii" (dar statistic proporţia 
pedofililor homosexuali nu este mai mare decât cea a pedofililor 
heterosexuali) ; 

- - gaj sunt „dezechilibraţi psihic şi prin urmare violenţi şi perverşi" 

■• ' (caracterizare empiric falsă: „a fi homosexual nu e un avantaj, dar nu 

27H 

e nici ceva ruşinos, nici un viciu, nici o boală", scria Ion Vianu). 

Limbajul folosit în media referitor la homosexualitate oscilează între 
279 

agresivitate şi ironie. De bisexualitate nici nu se vorbeşte. Transsexualitatea 
reprezintă un subiect spectaculos şi de aceea este mai vizibil, deşi tonul folo- 
sit de reporteri sau redactori este mai curând ironic. Lesbienele sunt ignorate 
aproape cu desăvârşire, iar când sunt luate în seamă sunt asociate cu 
infracţionalitatea. 280 Alteori, sunt obiect de admiraţie şi jinduială erotică sau 
subiect spectaculos (cum a fost cel legat de grupul rusesc Tatu, alcătuit din 
două tinere, sărutându-se pe scena Festivalului de la Braşov în 2002). 

întregul arsenal de argumente ale B.O.R., a unei însemnate părţi din 
media şi a altor instanţe de tip inchizitorial, este perfect compatibil cu situaţia 

în care majoritatea românilor nu doresc să fie vecini cu homosexuali (în 

281 

proporţie de peste 67% arată sondajele), iar peste 40% consideră că ho- 
mosexualii nu ar trebui să trăiască în România. 2 " 2 Dincolo de cifre, sunt 
trăirile individuale care nu pot fi măsurate — nici de partea populaţiei LGBT 

2 7 6 Coman, 2000. 

2 7 7 Creţeanu şi Coman, 1998. 

2 7 8 Vianu, 1999. 

27 " Creţeanu şi Coman, 1998. 

2S " Ibidem, 1998. 

281 Un sondaj CURS, realizat în noiembrie 2000: 86% din populaţie nu ar dori să 
aibă homosexuali ca vecini (după alcoolici, foşti deţinuţi, homosexualii sunt pe lo- 
cul al treilea). Potrivit unui sondaj MMT, realizat cu 6 luni mai târziu, „doar" 67% 
din populaţie nu doresc să aibă ca vecinigay (Raportul ILGA, 2001: 60). 

282 Sondajul despre Intoleranţă al IPP, septembrie 2003. 

nici de partea homofobilor. Calitativ, pot fi relevate anumite atitudini. Iată ce 
scriu doi tineri bărbaţi gay despre cum văd ei o Românie dezirabilă: „o 
societate în care cei care se iubesc nu se simt «anormali» şi nu trăiesc cu frica 
şi ruşinea de-a fi cândva «puşi la zid» de opinia publică pentru că nu sunt 
îndrăgostiţi de Măria, ci de Marian" (Adrian Păun). „Dacă Dumnezeu există 
cu adevărat, trebuie că râde trist de România absurdă în care trăim [...]", „în 
care în-fiinţăm asociaţii pentru a ne apăra dreptul de a iubi [...]" (Marian 
Cosma). 1 " De aceea, destigmatizarea homosexualităţii pare a fi o exigenţă 
minimă de solidaritate socială, un exerciţiu necesar împotriva ipocriziei în 
România. 284 

Homosexualitatea a concentrat atenţiile multora pentru că legalizarea ei 
a reprezentat un atac la adresa unui regim de gen întemeiat pe hetero- 
sexualitatea obligatorie. O eliberare a heterosexualilor este imposibilă fără o 
regândire şi o reconsiderare a atitudinilor faţă de orientări sexuale alternative. 
Aceasta presupune renunţarea la ideea că orice varietate sexuală este pericu- 
loasă şi că îi ameninţă pe ceilalţi. O heterosexualitate eliberată de obsesia 
„dominaţiei cetăţenilor cu penis asupra celor fără penis" (parafrazându-1 pe 
Stoltenberg) necesită o înţelegere largă şi lipsită de prejudecăţi a lesbianis- 
mului, a homosexualităţii masculine, a bisexualitaţii, a transsexualităţii şi a 
tuturor practicilor sexuale alternative. 

Problematica relaţiilor sexuale prezentată în ipostazele de mai sus: 
prostituţie, pornografie, orientări sexuale alternative, pune în lumină faptul 
că relaţiile sexuale sunt şi relaţii de putere. Ele reflectă o anumită ordine de 
gen, anumite ierarhii, şi sunt un indicator bun al modului în care se 
desfăşoară şi dezvoltă relaţiile de putere dintre sexe într-o societate sau alta. 
Puterea se poate manifesta în moduri mai subtile, ca manipulare şi persua- 
siune, sau în moduri brute şi violente. In aceste din urmă cazuri politica se- 
xelor devine vizibilă şi sancţionabilă social şi juridic. Puterea se manifestă ca 
forţă, politica este continuată cu alte mijloace, ca să parafrazez un strateg 
militar. în acest context apare esenţială o discuţie asupra fenomenului vio- 
lenţei între sexe. 



283 Buletin informativ ACCEPT lgbt@accept, nr. 21/22, mai/iunie 2002. 
21,4 Revista 22, nr. 85, 8 iunie 1999. 

Violenţa împotriva femeilor 



Bălaia e o coborâre forţată în infern 
şi nu poţi săfaci faţă iadului la modul inocent şi moral. 

(Andrea Dworkin, 1987) 

Cineva s-ar putea întreba de ce discutăm unilateral chestiunea violenţei 

împotriva femeilor. O discutăm pentru că există o asimetrie evidentă între 
proporţiile agresiunilor reciproce dintre femei şi bărbaţi. Cu sau fără docu- 
mente şi statistici, femeile suportă sistematic şi simptomatic violenţe de dife- 
rite tipuri, de la cele fizice şi până la cele subtil-psihologice. Fără îndoială că 
şi bărbaţii sunt ţinte ale violenţelor, dar în cele mai multe cazuri ei sunt ţinta 
agresivităţii altor bărbaţi. Violenţa împotriva femeilor este partea vizibilă, 
vârful unui aisberg de relaţii de dominaţie care scapă cogniţiei acestora şi le 
deformează însăşi grila de percepţie a lumii. 1 Desigur că există femei care 
reuşesc să se sustragă schemelor impuse de paradigma dominaţiei. Pe de altă 
parte, nu se poate spune că toţi bărbaţii sunt responsabili de existenţa acestui 
sistem. Nu înseamnă nici că acele femei care se supun lui se fac automat res- 
ponsabile de menţinerea lor în supuşenie. Cu toate acestea fenomenul 
dominaţiei masculine se perpetuează şi se manifestă în fiecare societate, mai 
primitiv sau mai rafinat, în funcţie de datele şi condiţiile respectivei societăţi. 
Acest capitol îşi propune să disece fenomenul violenţei împotriva femeilor 
aşa cum apare în diferite contexte, cu un interes deosebit pentru ceea ce se 
întâmplă în realitatea românească. 

1. Dominaţie, violentă si sex 

« 9 9' 

0 femeie ar trebui să trăiască flămândă, să moară tânără şi 

să lase în urmă un hoit nostim. 
(Naomi Wolf, 1991) 

Violenţa împotriva femeilor este o reflectare a relaţiilor de putere ine- 
gale dintre femei şi bărbaţi şi serveşte la perpetuarea acestor raporturi 
dezechilibrate. Există o legătură intimă între structurile de dominaţie mascu- 
lină şi violenţa exercitată în sfera sexualului — de la hărţuire sexuală, care 
plasează femeile pe o poziţie vulnerabilă în domeniul muncii, la violenţa 



1 Bourdieu, 2001. 

intrafamilială, şi până la violuri în grup, care au potenţialul de a distruge o 
fiinţă umană, capacitatea ei de a iubi şi de a avea încredere în semeni. Relaţia 
de dominaţie a genului femeiesc de către cel bărbătesc este o relaţie care se 
manifestă în genere subtil, prin înseşi modurile de percepere a realităţii. 2 
Manifestările violente sunt expresii agresive ale dominaţiei. Agresiunile asu- 
pra femeilor constituie o modalitate specifică de perpetuare a dominaţiei, 
lată o mostră a proporţiilor fenomenului violenţei împotriva femeilor: con- 
form unei estimări realizate de FBI, în SUA anului 1994 se petrecea câte un 
viol la fiecare 6 minute.- 1 Nici azi situaţia nu s-a îmbunătăţit semnificativ. 

Simbolistica violenţei este importantă: în diverse culturi bărbaţii trec 
prin „probe ale bărbăţiei", care le conferă demnitate de bărbat, onoare şi 
respectabilitate în comunitate. Formele de violenţă împotriva femeilor sunt 
legate de o simbolistică a supunerii: indienele asiatice erau îngropate de vii 
alături de soţi (ca simbol al ataşamentului lor faţă de soţ şi dincolo de moar- 
te, fidelitatea lor faţă de soţ fiind demonstrată de sacrificiul suprem); în Afri- 
ca de Vest femeile în vârstă se îndeletnicesc cu excizarea clitorisului tinerelor 
- act „necesar" pentru asigurarea fidelităţii şi a unui comportament matern 
exemplar. 

Se pot distinge două mari categorii de femei: o parte care nu au suferit 
direct acţiuni violente, violenţe fizice sau psihologice, violuri, bătăi, umilinţe 
şi întregul arsenal al agresiunii de care se folosesc unii bărbaţi pentru a-şi 
afirma „bărbăţia"; şi o altă parte care a suferit de pe urma unora dintre aceste 
suplicii. Cea din urmă categorie poate apărea de neînţeles primei, întrucât 
experienţele lor nu coincid în ce priveşte modalităţile de relaţionare cu 
bărbaţii, ceea ce determină dificultăţi în înţelegerea femeilor care au suferit 
violenţe. Reprezentantele feminismului radical au tins să dezvolte un discurs 
extrem de dur în evaluarea fenomenelor de violenţă împotriva femeilor, 
situându-se de partea primei categorii descrise mai sus. Andrea Dworkin este 
un caz exemplar în acest sens. 4 Discursul ei este unul de tip activist, mobili- 



2 Bourdieu, 2001. 

3 E vorba de violuri înfăptuite de bărbaţi necunoscuţi — nu de prieten, soţ sau altă 
cunoştinţă, membru al familiei (Lorber, 1994: 75). Proporţia dintre cazurile de viol 
înfăptuite de străini şi cele înfăptuite de cunoscuţi este de aproximativ 50% la 50% 
- cum rezultă dintr-o serie de studii. Cu alte cuvinte, se poate presupune că tot din 
6 în 6 minute se întâmpla şi un viol al unei femei de către un cunoscut. 

4 Una dintre cărţile ei, tradusă în română, Războiul împotriva tăcerii (Iaşi, Polirom, 
2001) - este o colecţie de eseuri chiar pe tema violenţei împotriva femeilor. 
Dworkin pledează, printre altele, pentru ruperea tăcerii în ce priveşte maltratările 
pe care le îndură multe femei. 

zator, extrem de dur la adresa întregului regn bărbătesc. Dar Dworkin vor- 
beşte inimilor femeilor umilite şi terorizate de bătăi şi abuzuri sexuale. Radi- 
calele asumă că sursa relaţiilor de dominaţie/subordonare se află în sfera 
sexualului, a dominaţiei sexuale. Iată câteva afirmaţii ale Andreii Dworkin: 
„[A] umili o femeie este [...] parte integrantă a plăcerii sexuale resimţite de 
bărbat.", 3 „Uneori chiar bătaia în sine aduce satisfacţie sexuală bărbatului", 6 
,,[P]entru bărbaţi, violul şi sexul nu sunt specii diferite", 7 „Sub dominaţia 
masculină nu există opoziţie de natură fenomenologică între sex şi violenţă. 
Orice act de violenţă comis împotriva unei femei este de natură sexuală". 8 

Refuz continuarea demersului alături de Dworkin în ceea ce priveşte 
generalizarea la toţi bărbaţii a acestui tip de afirmare a masculinităţii. 
Dworkin pare a inversa termenii şi a spune că orice act heterosexual repre- 
zintă o violenţă împotriva femeilor — o apreciere eronată, cu care nu sunt de 
acord. Dar e adevărat că există structuri adânci de percepţie şi de semnifica- 
ţie care conservă dominaţia masculină — dominaţie care se perpetuează în 
primul rând prin simboluri şi semnificaţii. „Este greu să ne imaginăm cât de 
mult ne urăsc bărbaţii,"' scrie Dworkin. Poate că unii ne urăsc, dar dacă 
Bourdieu are dreptate, lucrurile se aranjează/aşează în sensul reproducerii 
dominaţiei fără intervenţia unor sentimente atât de puternice ca ura. 

Comportamentul sexual al unor bărbaţi este unul violent, de afirmare a 
virihtăţii şi de perpetuă confirmare a bărbăţiei în acest fel, indiferent de ce 
simte partenera. Precepte de genul «dacă nu o bat, o să creadă că nu o iu- 
besc», «dacă nu o siluiesc, o să creadă că nu-mi fac datoria de bărbat», «sunt 
sigur că-i place s-o iau dur» — dau expresie acestui tip de comportament. Este 
perspectiva unor bărbaţi care îşi definesc „bărbăţia" şi dominaţia prin acte 
sexuale violente, ca umilire a partenerelor. Cealaltă faţetă a lucrurilor este că 
suficient de multe femei intră în rolul de victime sau îşi asumă roluri de su- 
puse. In anumite instanţe, însăşi simularea orgasmului la femei este o expre- 
sie a puterii masculine asupra femeilor pentru că semnificaţia adoptării aces- 
tei atitudini este că el a reuşit să-i impună să gândească şi să acţioneze con- 
form principiilor lui sexuale. 10 



3 Dworkin, 2001: 176. 
° Ibidem: 183. 
' Ibidem: \%h. 
" Ibidem: 182. 
"Ibidem: 185. 

111 Bourdieu o aprobă de Catharine MacKinnon, altă feministă radicală faimoasă, în 
această interpretare a orgasmului mimat (Bourdieu, 2001: 19). 

Există o diferenţă vizibilă între modurile în care au fost socializate fe- 
meile şi bărbaţii în ce priveşte aşteptările faţă de viaţa intimă, sexuală, 
împărtăşită cu partenerul. Cele două sexe dau semnificaţii diferite actului 
sexual: ea e pregătită social să vadă sexualitatea ca pe o experienţă emoţiona- 
lă, intimă, care nu presupune neapărat penetrare, el tinde să vadă sexualitatea 
ca pe un act de cucerire orientat spre penetrare şi orgasm." Desigur, aici nu 
se poate generaliza. Bruckner şi Finkielkraut sunt şi mai brutali când spun că 
„visul masculului mediu din Europa de astăzi este să le vadă pe toate femeile 
că vin la el şi îi spun: «Mă interesează sperma dumneavoastră. Mă înnebu- 
neşte juisarea dumneavoastră»". 12 Aşteptările sunt înşelate de ambele părţi. 
Refuzul diferenţei şi educarea în spiritul conservării privilegiului de a fi 
bărbat reprezintă bariere pentru ajungerea la semnificaţii comune privind 
actul sexual. Bourdieu consideră că inclusiv practici aparent simetrice ca 
fellatio şi cunnilingus au semnificaţii diferite pentru femei şi bărbaţi (pentru care 
sunt tot acte de dominare). Chestiunea violenţei împotriva femeilor ţine şi de 
anumite moduri învăţate de afirmare a identităţii masculine şi de afirmare a 
identităţii feminine. 

Afirmarea propriei diferenţe în comportamente sexuale e firească, dar 
atunci când ea este însoţită de lezarea, lovirea, rănirea, abuzul altor persoane, 
situaţia nu e acceptabilă. Iată alte instanţe de dominare. Hărţuirea sexuală nu 
ţinteşte întotdeauna posedarea sexuală, ci pur şi simplu exprimarea şi afirma- 
rea dominării. Violurile în grup (prezentate ca sex în grup în multe 
reprezentări pornografice) sunt menite să întărească sensul de „bărbăţie" al 
fiecărui membru al grupului masculin în faţa celorlalţi. Aceasta indică depen- 
denţa bărbaţilor unii de alţii şi teama de a nu pierde respectul şi admiraţia 
grupului. Violul în grup este o faţetă a afirmării tipului de „bărbăţie" invocat 
mai sus — cu efecte devastatoare în cazul „obiectului" violurilor. Acest tip de 

angajare sexuală a bărbaţilor cu femeile „este primordial codată ca o afirmare 

13 

a «bărbăţiei» sănătoase", adesea transformând practica heterosexuală în 
ceva ce nu are nimic în comun cu idealul satisfacerii şi oferirii reciproce de 
plăcere sexuală. 

Dominaţia se afirmă şi se perpetuează prin acte sexuale conforme cu 
modul în care unii bărbaţi înţeleg şi simt sexualitatea: ca violenţă. S-ar putea 
aduce argumentul că nu se poate face nimic dacă ei simt în acest fel. Eronat. 
Oricine simte într-un fel sau altul, simte aşa pentru că a fost educat să simtă 
în acel mod şi să perceapă pe ceilalţi din jurul său într-un anume fel. Dar mai 



"Bourdieu, 2001. 

12 Bruckner şi Finkielkraut, 1995: 50. 

13 Segal, 1994: 240. 

periculos, şi totodată mai pervers, este că persoanele dominate aplică relaţiilor 
de dominaţie, categorii care le fac să perceapă relaţiile de dominaţie drept natu- 
rale. Aceasta poate duce la o sistematică depreciere şi denigrare de sine. 

Dominaţia cu ajutorul persoanelor dominate are expresii profunde. O 
formă de durere cu care femeia s-a obişnuit de secole lasă în urma sa un loc 
pe care structurile de dominaţie îl umplu cu forme mai perverse de violenţă 
şi de durere. Naomi Wolf vorbeşte despre un „Mit al Frumuseţii" care li se 
impune femeilor zilelor noastre, cu sacrificii şi noi dureri. Dacă până în se- 
colul XIX, principala cauză a suferinţelor femeieşti erau sarcinile şi naşterile 
repetate, azi principala cauză a suferinţelor femeieşti sunt cele impuse de 
rigorile Mitului Frumuseţii. Dezvoltarea tehnologică a dus la eliberarea fe- 
meilor de suferinţe trecute (cloroformul a fost inventat în 1860, antisepticele 
inventate în 1880, anticoncepţionalele au fost inventate în secolul XX). 
Mişcarea de eliberare a femeilor a făcut posibilă imaginarea şi chiar trăirea 
unei vieţi presărate cu plăceri şi nu doar cu dureri, iar sexul a început să fie 
disociat de durere pentru femei (asociere pe care bărbaţii nu au cunoscut-o 
vreodată). 14 Şi iată că după aceasta, apare o nouă sursă de dureri asumate de 
multe femei, Mitul Frumuseţii. 

De-a lungul istoriei s-au succedat tot felul de practici de control al minţii 
femeilor — ideea că menstruaţia e ceva murdar, că educaţia superioară a fe- 
meilor are efecte distructive asupra organelor lor reproductive 15 şi altele. Azi 
Mitul Frumuseţii a luat locul acestora. Povestea spune aşa: „ca femeie natu- 
rală, aşa cum eşti, cu greutatea, trăsăturile, formele, vârsta pe care o ai, nu 
corespunzi cerinţelor actuale de frumuseţe. Trebuie să te schimbi". Recla- 
mele şi permanenta defilare de fotomodele, mereu în schimbare, dar simbo- 
lizând Modelul, au puterea de a convinge multe femei că nu sunt suficient de 
frumoase, ba chiar urâte. Iar pentru urâţenie şi deficienţe există remedii — 
printre altele, chirurgia estetică se impune cu tot mai mare putere. Azi, chi- 
rurgia estetică este o industrie cu profituri de miliarde de dolari în Occident. 
In SUA, un medic de chirurgie estetică câştigă peste un milion de dolari pe an. 

Standarde de frumuseţe care să preseze mental şi atitudinal femeile indi- 
că un fenomen de violenţă psihologică la care o mare parte dintre ele se su- 
pun. Ele sunt ajutate şi chiar împinse să se subestimeze, să se vadă urâte şi 
inadecvate. Numărul de operaţii chirurgicale pe care le îndură femeile an de 
an sunt în creştere în occident, dar şi la noi: liposucţii, operaţii de mărire şi 



l4 Wolf, 1991: 219. 
" Ibidem: 225. 

modificare a formei sânilor , liftinguri faciale etc. Cui aparţine câştigul net? 
Chirurgilor, caselor de cosmetice, capitalului investit în acest domeniu şi sis- 
temului de dominaţie masculină perpetuat cu ajutorul acestui Mit. 

întreaga ideologie aferentă acestui Mit conduce la ideea că este prefera- 
bilă o femeie artificială, cu ţesuturi mortificate 17 sau chiar bolnavă, 1S decât una 
vie şi sănătoasă. 

„Acum când femeia modernă este binecuvântată cu un corp cu care 
se poate mişca, cu care poate alerga, dansa, juca, care o poate duce la 
orgasm; cu sâni necanceroşi, un uter sănătos, cu o viaţă de două ori 
mai lungă decât aceea a mediei de vârstă a femeii victoriene, sufi- 
cient de lungă ca să-i permită să-şi exprime personalitatea; care are 
suficientă hrană şi un metabolism care o protejează prin depuneri de 
carne acolo şi atunci când are nevoie; acum când al ei este darul 
sănătăţii şi bunăstării dincolo de orice aşteptări ale predecesoarelor 
ei — [apare] Epoca Chirurgiei care zădărniceşte imensul ei noroc."" 
Iată doar câteva riscuri ale conformării la Model: foamea — care este o 
suferinţă în sine; permanenta abţinere de la consumul a ceva ce ne face plă- 
cere — un soi de masochism; stresul cauzat de perpetua cură de slăbire este 
un factor de risc de îmbolnăvire; riscul de îmbolnăvire al fumatului — pentru 
că multe femei care fumează continuă să fumeze ca să-şi menţină greutatea; 
anorexie; bulimie şi altele. 

Concepţia lui Wolf ţinteşte deopotrivă violenţa fizică asupra femeilor (şi 
durerea lor fizică prin supunerea la operaţii foarte dureroase şi periculoase) 
dar şi violenţa psihologică asupra lor. Femeile, în majoritatea lor, sunt per- 
manent preocupate de cum arată, de kilograme în plus sau în minus, de for- 
me în minus sau în plus — fiind permanent tentate să considere că nu sunt în 
regulă: fie că au burtă, fie că au trecut de prima tinereţe, fie că deviază de la 
„Sânul Oficial" — încât viaţa lor e clar mai puţin fericită decât ar putea să fie 
în absenţa acestor rigori de „frumuseţe". Epoca chirugicală, sub pretenţia 
servirii clientelor şi a lui Venus, zeiţa frumuseţii, transmite mesajul că „o fe- 
meie ar trebui să trăiască flămândă, să moară tânără şi să lase în urmă un hoit 2 ' 1 



16 Wolf vorbeşte la un moment dat de „Sânul Oficial" impus ca model de urmat 

pentru orice femeie ai căror sâni au alte forme şi mărimi. 
" Silicon şi alte substanţe. 

18 Riscurile pentru sănătate ale operaţiilor estetice sunt mari şi adesea nu sunt comu- 
nicate pacientelor. 
"Wolf, 1991: 228. 

20 Este interesant că în anumite cercuri termenu de „hoit" este folosit argotic pentru 
a desemna corpuri de femei model. 

nostim". Wolf se întreabă dacă nu este mai mult decât o coincidenţă faptul 
că chirurgia de sân se extinde într-o epocă în care sexualitatea feminină în 
plină afirmare este percepută ca o ameninţare de către bărbaţi. 

Simbolistica esteticii feminine pe care o propune Naomi Wolf este 
totuşi parţială. A te „face frumoasă", a te îngriji, poate să însemne mai mult 
decât a te supune unor rigori, a te conforma pentru a place, pentru a fi 
preţuită sau/şi dorită de celălalt. A te îngriji şi a te înfrumuseţa este o moda- 
litate a grijii de sine şi poate fi şi un mijloc de a fermeca pe ceilalţi, de a-i 
controla tu pe ei, de a folosi „armele" frumuseţii pentru a atrage pe cine vrei 
tu, când vrei tu şi în proporţia în care vrei tu. A fi frumoasă poate să însemne 
că eşti puternică — dacă ştii cum să foloseşti acest lucru spre binele propriu 
(şi nu neapărat în detrimentul altora). Aici sunt cu totul în asentimentul 
Camillei Paglia, care celebrează frumuseţea feminină alături de cea masculină 
şi sexualitatea explozivă a unui trup frumos de femeie. A fi sexy comportă 
anumite riscuri şi cel mai mare este de a face faţă propriei tale aparenţe prin 
comportament. Discursurile generalizatoare şi negativiste, precum cel al An- 
dreii Dworkin, ar trebui nuanţate, pentru că relaţia de dominaţie are totdeau- 
na doi protagonişti şi exercitarea ei în mod unilateral şi vicios în defavoarea 
unuia dintre parteneri depinde şi de modul în care se prezintă acesta din ur- 
mă: dacă se prezintă ca personaj vulnerabil, riscurile violenţei sunt infinit mai 
mari decât în cazul afirmării unei personalităţi puternice. „Femeile care sunt 
cel mai consistent brutalizate sunt exact acelea care nu cârtesc faţă de pa- 
triarhii care se presupune că le ocrotesc." 22 

Tentaţia violenţei va continua să existe iar asocierea ei cu sexualitatea şi 
gradul de conectare mtimă violenţă-sexualitate va depinde în mare măsură de 
gradul de opoziţie şi contestare din partea femeilor. Va depinde, implicit şi 
de modul în care femeile vor şti să-şi afirme propria lor sexualitate (inclusiv 
prin cultivarea grijii faţă de sine, a farmecului personal) şi a specificului ei, 
fără să capituleze în faţa tentaţiei unor bărbaţi de a impune sexul ca violenţă 
nedorită sau violenţa ca sex. 

2. Violenta în familie 

9 

Actele de violenţă care se petrec în familie reprezintă cel mai delicat as- 
pect al violenţei împotriva femeilor pentru că intră în joc legături profunde, 
intime, bazate pe o încredere reciproc investită, dar şi pentru că la mijloc 



21 ,~4 woman should live hungiy, dieyoung, and leave apreiiy corpse", Wolf, 1991: 231. 

22 Segal, 1994: 283. 

sunt alte fiinţe umane, copiii, care pot rămâne marcaţi o viaţă întreagă de 
aceste abuzuri trăite în copilărie. Violenţa intrafamilială, sau violenţa domes- 
tică, este un fenomen larg răspândit în lume şi se referă la acte de agresiune 
între membrii adulţi care au o relaţie intimă, de familie, inclusiv relaţii sexuale, 
în aproximativ 80-95% din cazuri agresori sunt bărbaţii. 23 Există o varietate de 
tipuri de violenţă în familie: abuz fizic, abuz emoţional, abuz verbal, abuz sexual 
(inclusiv viol) , abuz economic (exploatare economică, folosirea şantajului ş. a.). 

Definiţiile legale şi înţelesurile simţului comun ale violenţei nu reflectă şi 
aspecte mai subtile ale acestui fenomen, pentru că ele sunt puternic 
influenţate de perspectiva masculină asupra violenţei. De pildă noţiunea de 
„presiune de a face sex" ascunde un anumit tip de violenţă experimentat de 
multe femei care au fost supuse acestui tip monoton dar perseverent de vio- 
lenţă de intensitate redusă dar constantă. în raportul organizaţiei 
ARAPAMESU privind violenţa faţă de fetele de liceu din Sibiu se remarcă 
„Datorită frecvenţei ei, agresiunea verbală tinde să fie minimalizată ca gravi- 
tate şi considerată un dat al vieţii de zi cu zi, cu care orice femeie e nevoită să 
se obişnuiască". 24 Sondajul Gallup privind violenţa împotriva femeilor din 
aprilie 2003 arată că anumite comportamente precum controlul economic al 
femeilor în cadrul familiei şi abuzurile verbale/emoţionale tind să fie consi- 
derate violenţă domestică împotriva femeilor de către un procentaj mai mic 

de femei (peste 66%) decât abuzurile fizice sau sexuale, care sunt considerate 

25 

cea mai serioasă formă de violenţă domestică (peste 90%). Definiţiile femi- 
niste includ alături de violenţa manifestă ideea de ameninţare şi teama de 
forţă — forme prezente în cazurile de violenţă intrafamilială. 

în ce priveşte cazurile „clasice" de violenţă, bătaia, Barometrul de Gen rea- 
lizat în august 2000, indică următoarele: 17% din respondenţi cunosc femei 
care îşi bat soţii/partenerii şi 5 3% din respondenţi cunosc bărbaţi care îşi bat 
partenerele/soţiile. 26 1% din bărbaţii chestionaţi răspund că au fost bătuţi de 
soţii şi 18% din femei recunosc că au fost bătute. 27 Având în vedere caracte- 
rul delicat al problemei, se prea poate ca aceste răspunsuri să nu reflecte rea- 
litatea. Există şi o închnaţie culturală de a folosi forţa în relaţiile interumane 
la nivelul familiei, mai ales îndreptată împotriva femeilor. La aceasta se mai 
poate adăuga şi refuzul de a recunoaşte faptul de a fi fost bătut al bărbaţilor 



23 Maynard şi Winn, 1997. 

24 „Concluziile chestionarului privind agresiunea sexuală în rândul elevelor de liceu 
din Sibiu", ARAPAMESU, Sibiu. 

25 http://www.gallup.ro/romana/poll ro/releases ro/pr030527 ro/pr030527 ro.htm 
Barometrul de gen , 2000: 110. 

" Ibidem: 115. ' • 

— indicat de diferenţa dintre proporţia soţi bătuţi/ soţii bătute de care 
respondenţii au cunoştinţă (17%/53% adică aproximativ 1/3) pe de o parte, 
şi diferenţa dintre proporţia soţi bătuţi/ soţii bătute ale respondenţilor care 
s-au confesat în chestionare ( 1 % / 1 8 % adică 1/18). Dintr-un sondaj realizat 
de Data Media, făcut pe populaţia feminină a Bucureştiului, reiese că 48,7% 
din divorţuri se desfac din cauza violenţei inttafamiliale. 28 Aceste date sunt 
suficiente pentru a trage concluzia că violenţa intrafamihală are proporţii 
serioase şi reprezintă o problemă în România. Mulţi bărbaţi tind să fie mult 
mai agresivi şi să se folosească mai curând de mijloace fizice pentru a „co- 
munica" cu partenerele. Această situaţie nu este specifică doar României, din 
păcate. Ea există şi în ţări dezvoltate, în diferite proporţii, dar acolo statele 
fac mai mult pentru a contracara fenomenul. Guvernul Canadei, de exemplu, 
a finanţat şi derulat un program special împotriva violenţei domestice între 
anii 1992-1993, program în valoare de 136 de milioane de dolari canadieni. 
Câţi dolari a investit guvernul României pentru contracararea acestui feno- 
men? Dacă ar fi investit corespunzător atunci ar fi dovedit şi responsabilitate 
pentru educarea românilor, mai ales a celor care consideră că „bătaia e ruptă 
din rai". 

In ce priveşte explicaţiile care au fost date comportamentului violent al 
unor bărbaţi, ele au tins să atribuie responsabilitatea unor caracteristici exte- 
rioare bărbatului: el fie este bolnav psihic şi deci nu este „normal" (este diso- 
ciat de bărbaţii „normali"), fie a fost provocat şi femeia este cea care poartă 
vina acţiunilor lui." In ambele cazuri bărbatul agresor nu poartă responsabi- 
litatea actelor sale. Aceste explicaţii sunt consonante cu ideologia dominantă, 
dar pun în umbră o caracteristică esenţială a construcţiei unui tip de masculi- 
nitate definită prin dominare brută faţă de femeie („nu eşti bărbat, dacă nu îi 
arăţi că eşti bărbat"). Desigur, există şi modele alternative, conform cărora 
este nebărbătesc să loveşti o femeie — subtextul fiind că nu te poţi pune ca 
bărbat cu o fiinţă evident mai slabă ca tine. In nici unul din modele nu apare 
dimensiunea „om": «alături de mine se află un om care şi-a pus încrederea în 
mine, cu care împart un cămin, cu care am copii; să încercăm să rezolvăm 
diferenţele dintre noi prin alte mijloace decât cele primitive, sau să ne 
despărţim». Există studii elaborate privind masculinităţile şi cauzele violenţei 
inttafamiliale, realizate mai ales de cercetători occidentali, care pun în evi- 
denţă şi cauze subtile ale unui asemenea tip de comportament. 



Sondaj al Data Media comandat de organizaţia de femei a PD din Bucureşti, ale 
cărui rezultate au fost date publicităţii în august 2002. 
Robinson şi Richardson, 1997. 

Paradoxal, multe relaţii abuzive încep prin a fi foarte romantice şi ca- 
racterizate printr-o grijă excesivă a partenerului faţă de femeie. Dar atenţia 
specială acordată ei este treptat percepută de ea ca fiind intruzivă, posesivă şi 
controlatoare prin exces. Relaţia evoluează astfel încât femeia se depărtează 
treptat de prieteni şi familie, astfel că la izbucnirea primului episod violent, 
ea nu va avea alt sprijin moral exterior decât pe soţul abuziv însuşi, de care se 
va simţi exclusiv dependentă, în absenţa celor apropiaţi până nu demult. 
Atunci când masculinitatea bărbaţilor se defineşte prin dominaţie şi este 
trăită ca atare de un bărbat şi când acesta nu reuşeşte să creeze condiţiile 
economice ale dominaţiei sale, bărbatul Unde să abuzeze femeia pe care o 
iubeşte fie fizic, fie psihologic, fie ambele. 1 " 

„De ce mai rămâne cu el?" este întrebarea care apare cel mai adesea în 
legătură cu un asemenea caz. Şi întrebarea se poate pune cu atât mai multă 
îndreptăţire în cazuri în care femeia nu numai că a fost lezată cu semne pe 
corp şi ochi învineţiţi, dar şi violată de propriul soţ, căreia i-au fost sparte 
oase şi poartă răni traumatice ce-i afectează sănătatea pe termen lung. Julie 
Blackman a încercat să răspundă acestei întrebări pe baza unui studiu înte- 
meiat pe 172 de interviuri cu femei bătute. Concluzia la care a ajuns este că 
ele nu aveau un sens al nedreptăţii asupra a ceea ce li se întâmpla pentru că 
nu vedeau o variantă de ieşire din situaţie. O parte dintre femeile intervievate 
au relevat faptul că nu puteau să suporte ideea, nu puteau să admită faţă de 
ele însele şi faţă de familie, că nu au fost în stare să se ridice la nivelul 

aşteptărilor familiilor lor conform cărora ele sunt „fete cuminţi" (aşa cum au 

31 

fost crescute să fie). De aici rezultă şi multă tăcere. Conform datelor Insti- 
tutului Gallup din aprilie 2003, realizat în România, doar o treime (35%) din 
femeile care au experimentat o formă de violenţă domestică au vorbit cu 
cineva despre acest lucru şi doar 17% au mers la poliţie sau au chemat politia 
pentru a face o plângere ultima dată când au fost agresate." într-un alt stu- 
diu se arată că femeile bătute sunt asemenea ostaticilor: simt că 
supravieţuirea lor depinde de faptul de a fi speciale pentru persoana care le 
ameninţă viaţa dar de care nu pot scăpa." Iar dacă scapă, vor trăi cu teama 
de a nu fi urmărite de partenerul-agresor şi de răzbunarea lui. Când o femeie 
bătută omoară pe abuzatorul ei, ea nu o face din răzbunare sau violenţă 
reciprocată, ci din cauza sentimentului că furia bărbatului a escaladat şi îi 



Lorber, 1994: 71. 
1 Blackman, 1989. 

1 littp:// www. gallup.ro/ romana/poll ro/releases ro/pr030527 ro/pr030527 ro.htm 
' Graham, Rawlings şi Rimini, 1988. 

ameninţă viaţa ei şi a copiilor ei. Se mai vorbeşte în literatură şi de „sin- 
dromul femeii bătute" — diagnostic dat de o serie de feminişti soţiei care şi-a 

ucis soţul pentru că a abuzat-o repetat, transformând-o într-o persoană fără 
35 

judecată. Dar aceasta este o explicaţie controversată şi nu o voi dezvolta în 
acest context. Este un model explicativ care presupune că o femeie abuzată 
în mod repetat îşi creează un profil psihologic aparte şi, în anumite 
circumstanţe, se manifestă prin agresivitate maximă îndreptată împotriva 
agresorului, ucigându-1. 

Există multe studii privind abuzurile intrafamiliale — multe dintre ele 
fiind comandate de către state unor institute de cercetări pe problematica 
relaţiilor de gen. In România, o importantă contribuţie la studierea fenome- 
nului au avut-o câteva organizaţii neguvernamentale care au desfăşurat 
activităţi în domeniul prevenţiei şi protecţiei femeilor abuzate. O organizaţie 
de pionierat în domeniu şi de elită în domeniul promovării drepturilor femeilor 
din România este Şanse Egale pentru Femei — sau ŞEF pe scurt. Organizaţia 
a fost fondată şi este condusă în continuare de Dina Loghin, iar sediul prin- 
cipal se află în Iaşi. Iată o serie de concluzii desprinse de ŞEF din studiile 
făcute asupra femeilor care au solicitat sprijinul organizaţiei: 

Cazurile de violenţă atunci când agresorul a consumat alcool sunt de 3 

ori mai multe decât cele în care consumul de alcool era absent. 
Abuzul emoţional este preponderent: 73,9% din cazurile de abuz. 
Violenţa poate continua şi după ce victima şi agresorul nu mai locuiesc 

împreună, datorită separării sau divorţului (19,2% dintre femei continuă 

să fie abuzate în aceste condiţii). 16 

Condiţiile economice precare ale majorităţii victimelor le forţează să 
continue să trăiască alături de agresor şi deci şansele de a sparge cercul 
vicios al violenţei sunt minime sau inexistente." 

In 38,18% din cazurile care s-au adresat Centrului, clientele au cerut 
informaţii despre proceduri de divorţ şi în peste 90% din cazuri motivul 
a fost violenţa domestică. Mai puţin din 50% din victimele violenţei do- 
mestice au fost interesate de informaţii privind pedepsirea agresorului, 
fiind mai mult preocupate de proceduri, termeni legali şi costuri. Con- 



Harlow, 1991- citată în Lorber, 1994. 
Robinson şi Richardson, 1997. 

Concluziile unui studiu al ŞEF — document obţinut de la preşedinta organizaţiei 
prin amabilitate (iulie, 2002). 

Raport final al proiectului: „Centrul de cercetare şi asistenţă a victimelor violurilor, 
abuzurilor sexuale şi al traficului de femei", realizat de ŞEF între 2000-2001, Ref. 
Nr. 17056/2/16. 

cluzia generală a acestor cercetări este că în cazurile de violenţă împotri- 
va femeilor (fie intrafamilială sau nu), vicdmele fie nu vor să facă nimic 
pentru pedepsirea agresorilor, fie renunţă la acţiunea legală datorită pro- 
cedurilor de durată, anevoioase, complicate pe care ar trebui să le urme- 
ze." lată un domeniu al politicilor publice de gen unde sunt multe de 
făcut în România. 

Violenţa domestică, tentativele de explicare a comportamentului băr- 
batului agresor şi al femeii agresate, condiţiile în care se perpetuează violenţa 
şi în care calvarul continuă cu complicitatea victimei — sunt zone complexe 
iar reacţiile de contracarare a acestor fenomene sunt încă insuficiente. Iată 
încă alte întrebări care aşteaptă răspunsuri: Cum se explică faptul că român- 
cele agresate renunţă la pedepsirea celor care le-au violentat? Cum 
supravieţuiesc femeile după câţiva ani de violenţe suportate sau după o viaţă 
întreagă de calvar? Ce asistenţă le oferă statul în acest sens — atât victimelor 
curente dar şi celor cu sechele? 

3. Infernul traficului de femei 

Cei mai mulţi dintre noi am aflat de acest fenomen al traficului de femei 

în ultimii ani — şi aceasta pentru că sunt tot mai multe românce atrase în 
reţele de traficanţi, dar şi pentru că mass media consideră că este un subiect 
sexy şi grav, în acelaşi timp. Migraţia de femei care se prostituează a avut di- 
mensiuni globale încă din a doua jumătate a secolului XIX. Iată câteva cifre 
ilustrative pentru munca sexuală fără graniţe: între 1889-1901, 75% din 
prostituatele din Argentina proveneau din Europa şi Rusia; în timpul celui 
de-al doilea război mondial majoritatea prostituatelor din Hawaii erau aduse 
din alte părţi; în anii '80 ai secolului XX, între 30-60% din prostituatele din 
Olanda erau din America Latină şi Asia; azi lor li s-au alăturat femei din Eu- 
ropa de Est şi din Africa de Vest; multe rusoaice lucrează în Egipt, mexica- 
nele ocupă o mare parte a pieţei japoneze etc." 

O distincţie fundamentală se cere a fi făcută: între emigrarea cu scopul 
de a practica prostituţia şi comercializarea de fiinţe umane cu scopul de a le 
folosi sexual. Traficul de femei, mai ales în Sud-Estul Europei, în care sunt 
implicate şi românce, este distinct de emigrarea benevolă. Departamentul de 
Stat estimează că anual sunt trecute ilegal peste graniţe între 1 şi 2 milioane 



" Ibidem. 

■"Kempadoo, 1998. 

de persoane de sex feminin care sunt vândute şi cumpărate în scopul 
exploatării sexuale. 40 

Schimbările produse de o economie globalizată duc la o vulnerabilizare 
a poziţiei economice a majorităţii femeilor în anumite părţi ale lumii a treia. 
Alături de migraţii a milioane de femei dinspre ţări sărace spre altele mai bo- 
gate, în epoca globalizării s-a dezvoltat şi o nouă industrie prosperă: turismul 
sexual. Această industrie se dezvoltă în ţări sărace ale căror autorităţi au des- 
coperit potenţialul femeilor lor exotice de a se transforma în marfă şi în sursă 
de venit naţional. Succesul industriei sexului se bazează pe o „relaţie specia- 
lă" de interese împărtăşite de lideri militari, autorităţi poliţieneşti, promotori 
de turism, „naşi" şi proxeneţi. La nivel internaţional există linii aeriene şi 
lanţuri hoteliere care au lucrat cu elita locală de afaceri şi militari pentru a 
promova industria turismului sexual în Thailanda — ţară deja renumită pentru 
această industrie. Veniturile directe şi indirecte din sex ale Thailandei au fost 
de 5 miliarde de USD în 1993. 41 Cuba şi Republica Dominicană sunt alte 
două ţări în care există şi se profilează un „viitor luminos" pentru turismul 
sexual. 

Situaţia economică şi socială precară a multor femei, mai ales recom- 
pensarea insuficientă a muncii lor în diferite domenii, sunt cauze principale 
42 

ale prostituţiei. Această afirmaţie a fost valabilă în secolul XIX, a fost vala- 
bilă în secolul XX şi rămâne valabilă în secolul XXI. Truong, o cercetătoare 
preocupată de studiul economiei politice a prostituţiei în Asia de Sud-Est 
considera că, având în vedere sărăcia femeilor în toată lumea, prostituţia este 
adesea singura opţiune de muncă. 43 Un raport al OIM 44 arată că fenomenul 
migraţiei s-a feminizat - e vorba de o feminizare a migraţiei internaţionale a 
muncii — cu precădere a femeilor din Asia. Este simptomatic faptul că migra- 
ţia şi traficul de femei se desfăşoară pe anumite aliniamente, căile de scurgere 
ale „mărfurilor" fiind orientate în sensuri bine determinate. Jurnalista 
Francois Loncle scria că „prostituţia reflectă inegalităţile fundamentale dintre 
bărbaţi şi femei, între bogaţi şi săraci, între Nord şi Sud, între Vest şi Est" 45 - 
aceasta este cu atât mai valabil în cazul traficului şi al muncii sexuale forţate. 



40 Blebea, Gabriela — „Traficul de femei" în Dragomir şi Miroiu (ed), Lexicon 
Feminist, Iaşi, Polirom, 2002. 

41 Petras şi Wongchaisuwan, 1993: 35-38. 

42 Goldman, 1965: 20. 
45 Truong, 1990. 

44 Organizaţia Internaţională a Migraţiilor (OIM) sau International Organisation for 

Labour (ILO). 
" Le Monde Dipiomatique , 8. XI. 2001. 

Există o diferenţă majoră între femeile care pleacă de bunăvoie spre un 
alt continent sau altă ţară pentru că ele consideră că acolo vor câştiga mai 
bine din prostituţie decât acasă (unde, de regulă, slujbele la care au acces sunt 
foarte prost plătite) şi altele care fac obiectul unei tranzacţii la care nu sunt 
parte şi nu consimt. Diferenţa se traduce în două concepte cheie: migraţic şi 
trafic. A ti implicată în traficul de femei presupune a face obiectul unor 
tranzacţii care scapă voinţei tale şi pentru care nu primeşti bani ci, de regulă, 
eşti abuzată pentru a fi forţată să faci muncă sexuală. Nu este vorba de 
prostituţie ci de violenţă împotriva femeilor şi formele pe care acest trafic le 
îmbracă în Sud-Estul Europei la ora actuală sunt pe măsura sălbăticiei capi- 
talismului primitiv care se dezvoltă aici. 

Comerţul cu femei din Sud-Estul Europei este o afacere foarte profita- 
bilă şi „mult mai puţin periculoasă ca traficul de droguri pentru că nu există 
încă nici un cadru juridic internaţional pentru a-1 combate." 41 ' Pentru 
„mărfurile" traficate este, în schimb, un infern. Traficul de femei care se 
desfăşoară în Sud-Estul Europei indică o inegalitate sexuală bazată pe ex- 
ploatarea unor femei nevoiaşe din această zonă sau zone conexe şi ai cărui 
profitori sunt grupuri de bandiţi cu legături de afaceri până în vârful pirami- 
delor politice locale. Ei sunt avantajaţi de absenţa unor cadre legislative 
internaţionale bine puse la punct şi de inexistenţa unor structuri statale solide 
în ţările Sud-Estului Europei. 

Exploatarea sexuală se produce clar pe demarcaţiuni de apartenenţă de 

47 

sex: femei forţate să facă sex pentru beneficiul financiar în majoritatea ca- 
zurilor al unor bărbaţi solidari în interesele lor materiale şi bine organizaţi. 
Femeile sunt recrutate fie de membri ai reţelei de trafic prin înşelare sau prin 
forţă, fie sunt trimise de părinţii lor. Uneori este decizia lor de a risca pleca- 
rea. Reţelele le asigură transportul şi transbordarea, dar şi înşelarea multora 
prin confiscarea paşapoartelor lor cu complicitatea unor autorităţi de la 
graniţe. Traficul de femei se bazează pe înşelarea încrederii, pe ignoranţă şi 
pe credulitatea femeilor care riscă să plece din ţara lor lăsându-se în mâinile 
unor necunoscuţi. Dar toate acestea: credulitate, ignoranţă, vulnerabilitate la 
înşelare şi şmechereală, sunt simptomatice pentru o cultură care le învaţă pe 
femei să rămână ignorante şi supuse chiar cu preţul integrităţii fizice. 
Ce li se întâmplă acestor femei traficate în Balcani? 48 

Sunt supuse la bătăi repetate, vânzări repetate (într-un articol din Le 
Monde se menţionează şi cifra de 18 vânzări repetate), astfel că preţurile 



46 Dl Gerard Stoudman (OSCE) în Le Monde Diplomatique, 8.XI.2001. 

47 De regulă. 

4! Acestea sunt şi ţări de tranzit spre occident dar şi ţări de destinaţie. 

lor pornesc de undeva de la 50 de dolari şi se pot finaliza la mii de dolari 
— abuzurile repetându-se la fiecare nouă vânzare. 

Sunt bătute, agresate şi violate repetat de către acelaşi proxenet, după 
care urmează altul şi altul, în funcţie de numărul de vânzări. 

Sunt bătute cu bastoane. 

Li se sting ţigări pe sâni şi pe alte părţi ale corpului. 49 

Sunt arse şi electrocutate. 

Li se amputează părţi ale corpului. 

Sunt ameninţate cu moartea — de exemplu prin obligarea lor de a ţine o 
grenadă în gură. s ° 
Sunt aruncate pe fereastră. 

Sunt folosite toate metodele pentru a îmblânzi pe acelea dintre sclave 
care sunt recalcitrante. 
Sunt violate şi dresate în tabere de supunere (Macedonia) 5 ' 
Sunt ţinute în teroare psihologică, amplificată şi de teama de a se reîn- 
toarce acasă după ce au făcut ceea ce au făcut. 

Cum altfel poate fi descrisă experienţa acestor femei decât ca o trecere 
prin infern?! Trei pătrimi din femeile traficate nu s-au prostituat niciodată 
înainte de a fi traficate şi vândute în sclavaj sexual. Cele mai multe femei vin 
din Rusia, Ucraina, România, Moldova, iar Bosnia, Albania, Macedonia" 
sunt, preponderent, ţări de tranziţie — unde se practică sclavajul sexual, 
într-un sat din Macedonia, de pildă, au fost găsite nu mai puţin de 7 borde- 
luri. Ţările de destinaţie predilecte sunt Italia, Germania, Franţa. 

O femeie este obligată să se lase abuzată sexual între 15 şi 30 ori pe zi şi 
să dea proxenetului între 500 şi 1000 euro pe zi pentru a nu fi bătută. Miza 
întregii afaceri sunt banii, evident: mulţi bani. Un proxenet redutabil ca 
Bojko Dilaler câştiga peste 20.000 euro pe lună în 2001. Cifra de afaceri cu 
prostituţia în Italia (unde jumătate din cele 50.000 de prostituate provin in 
Estul Europei) este de peste 93 milioane euro pe lună. La 15.000 prostituate, 
cifra de afaceri se ridică la 3 miliarde de euro pe an. 33 în Bosnia, se pare că 



* Emisiune radio BBC (Londra), mai 2000. 

" Documentar în cadrul emisiunii Recurs la morală (România 1) — noiembrie, 2001. 

11 Christian Amiand, şeful Oficiului Central pentru Combaterea Traficului cu Fiinţe 
Umane, Franţa. 

12 Ţările ex-iugoslave sunt, după Gerard Stroudman, placa turnantă a crimei organi- 
zate „infiltrată în structuri de stat până la nivel înalt". Le Monde Diplomatique, 
8. XI. 2001. 

J Le Monde Diplomatique, 8. XI. 2001. 

industria sexului e singura profitabilă. Concluzia lui Bjorn Clarberg de la 

Interpol este: „business-vX exploatării sexuale între cele două părţi ale Europei 

, , ,.55 
a explodat . 

Prezenţa proxeneţilor români de ambe sexe în toată afacerea traficului 
de românce pentru desfătarea şi bestiarul aferent al străinilor cu femei din 
România nu trebuie minimalizată. Într-un raport al M.I. din 2000 sunt 
menţionate exemple de cazuri de racolare de femei în diferite zone ale ţării 
de către pretinse agenţii de impresariat artistic. Intre 1997-1999 au fost 
soluţionate 300 de cazuri în care au fost implicaţi 234 de proxeneţi şi aproa- 
pe 700 de prostituate, din care 101 minore. Serviciul de combatere a crimei 
organizate şi corupţiei Galaţi a probat infracţionalitatea a 3 cetăţeni din 
Galaţi (două femei şi un bărbat) care au racolat 15 tinere, le-au dus în Turcia 
şi le-au obligat să se prostitueze, câştigând din exploatarea lor 120 000 USD. 
Serviciul analog din Suceava a documentat activitatea infracţională a unui 
proxenet care a racolat 60 de tinere din judeţul Suceava, le-a dus în Grecia şi 
le-a vândut unor proxeneţi locali cu sume între 450-700 USD de persoană 
(câştigând în jur de 30 000 — 40 000 USD în total). Raportul se încheie aşa: 
„Toate cazurile prezentate validează aceeaşi concluzie şi anume că prostituţia 
şi proxenetismul se dezvoltă galopant, reprezentând, în unele situaţii — aşa 
cum reiese din unele exemple de mai sus — o nouă formă de sclavie". 56 

După traficul de droguri şi arme, traficul de femei este azi cea de-a treia 
importantă sursă de profituri ilegale" şi care se desfăşoară în absenţa unui 
cadru legislativ internaţional care să protejeze persoanele-ţintă ale acestui 
trafic. De aceea, lupta de contracarare nu este uşoară. Fără o prioritate acor- 
dată acestei grave probleme de către autorităţile implicate, începând cu cele 
ale reprezentanţilor Ministerului de Interne şi fără modificări ale legislaţiei 
româneşti şi internaţionale, mii de femei din România (asemenea celor din 
Republica Moldova, Ucraina etc). vor continua să intre în circuitul sclava- 
gismului sexual în plină epocă a democratizării. O implicare activă a Centru- 
lui pentru Combaterea Crimei Organizate cu sediul la Bucureşti şi o strânsă 
colaborare între foruri internaţionale pentru contracararea traficului de fe- 
mei, dar şi o intensificare a activităţii de educare şi conştientizare a pericole- 
lor în rândul categoriilor vulnerabile, ar scădea proporţiile fenomenului. In 
plus, ameliorarea climatului economic şi accesul nediscrimatoriu al femeilor 



34 Documentar în cadrul emisiunii Recurs la morală (România 1) — iarna 2001/2002. 
v ' Le Monde Diplomatique , 8. XI. 2001. 

56 Raport intern al M.I. (2000). 

57 Blebea, Gabriela — „Traficul de femei" în Dragomir şi Miroiu (ed.), Lexicon Feminist. 

la locuri de muncă decent plătite ar reprezenta paşi în contracararea infer- 
nului traficului de femei. 

4. Rezistenta la violentă 

Femeile au opus dintotdeuna rezistenţă la violenţă şi la încercarea de a fi 

dominate într-un fel sau altul. Povestea Lysistratei din Grecia antică, care a 
condus o revoltă a femeilor împotriva bărbaţilor care nu mai conteneau 
războaiele, este un exemplu elocvent. Lysistrata le-a învăţat pe grecoaice să le 
refuze soţilor lor favorurile sexuale atât timp cât aceştia continuă războiul. 
Trucul a funcţionat. Desigur că există diferenţe culturale — Cântecul Nibe- 
lungilor şi exemplul Brunhildei, nu se vor compara cu mitul Meşterului Manole 
şi cu Ana a lui Manole — unde Ana, însărcinată, este păcălită şi zidită în 
pereţii bisericii întru trăinicia bisericii, trăinicia ctitoriei fiind pusă mai presus 
decât viaţa ei şi a copilului ei. Mitul peceduieşte un model de comportament, 
o cale de urmat, învaţă nişte atitudini. De aceea, dacă aş avea puterea de de- 
cizie adecvată, aş interzice studierea acestui mit de către copii. El ar putea fi 
studiat, în schimb, la nivel universitar pentru valoarea lui simbolică în cultura 
română, dar nu la vârsta fragedă când atitudinile copiilor sunt în formare. 
Manole o sacrifică pe Ana pentru trăinicia operei lui de construcţie. Pe de 
altă parte, Ana se lasă înşelată şi sacrificată. 

Solidaritatea feminină, empatia, împărtăşirea de experienţe, ajutorul mo- 
ral şi material a celor în nevoie s-au impus de-a lungul timpului ca mijloace 
de rezistenţă la agresiunile suferite din partea unor bărbaţi şi mai ales din 
partea partenerilor de viaţă. In epoca modernă, fenomenul rezistenţei la vio- 
lenţă a căpătat forme relativ organizate. Primul val al feminismului s-a coa- 
gulat ca revoltă împotriva condiţiei social-juridice inacceptabile a femeilor. In 
interiorul multiplelor faţete de împotrivire din acea perioadă regăsim 
iniţiative care vizau opoziţia la violenţă şi eliberarea de agresiuni din partea 
soţilor. Feministele au căutat diferite mijloace în acest sens — protecţia legii 
fiind unul dintre ele. In Anglia, după îndelungi eforturi a fost adoptată Ma- 
trimonial Causes sictiri 1878, care crea mijloace pentru ca soţiile să se elibereze 
prin divorţ de soţi abuzivi. Denunţarea publică a violenţei a reprezentat un 
alt mijloc. Frances Cobbe Power în scrierile şi discursurile ei publice sublinia 
că violenţa împotriva femeilor nu este expresia unui comportament patologic 
ci extensia unui sistem de practici şi legi care consfinţesc dreptul de proprie- 
tate al bărbaţilor asupra femeilor. 

In timpul celui de-al doilea val al feminismului s-au realizat câţiva paşi 
majori în recunoaşterea publică a problemei violenţei împotriva femeilor şi 

au fost iniţiate acţiuni de pionierat: înfiinţarea de linii telefonice de criză în 
caz de viol (helpline) — prima linie fiind deschisă în SUA în 1971, refugii 
pentru femei bătute — primul refugiu fiind deschis în Marea Britanie în 1972, 
grupuri de suport pentru femei agresate. Astăzi, asemenea servicii sunt larg 
răspândite şi mare parte din ele sunt subvenţionate de stat. Ele au devenit 
componente ale unor politici publice menite să contracareze fenomenul 
violenţei împotriva femeilor. In România prima linie de suport prin convor- 
bire telefonică pentru ajutorarea femeilor victime ale violenţei a fost deschisă 
de către organizaţia ŞEF la Iaşi în cadrul unui proiect cu finanţare externă 
derulat între 2000-2001." 

Un alt mod, extrem, de manifestare a rezistenţei la abuz îmbracă forma 
uciderii abuzatorilor. O direcţie în care şi-au îndreptat atenţia feminiştii a fost 
tratamentul penal al femeilor care şi-au ucis soţii abuzivi. In SUA şi Marea 
Britanie s-a conturat un curent de opinie în ce priveşte încadrarea legală a 
acestor cazuri, militanţii denunţând cazurile în care poliţia a fost sesizată re- 
petat despre situaţii de violenţă în familiile în care soţia şi-a ucis soţul în final. 
După îndelungate agonii de bătăi şi violenţe, unele soţii ajung să-şi ucidă 
soţul. In România, cum am văzut, femeile renunţă să mai acţioneze în jude- 
cată soţii agresivi şi renunţă la acţiuni de divorţ, în primul rând datorită fap- 
tului că procedurile sunt complicate, îndelungate şi costisitoare. Probabil că 
feminiştii români vor trebui să-şi îndrepte mai întâi atenţia asupra acestui 
aspect şi, de asemenea, asupra tratamentului penal al femeilor care şi-au ucis 
soţul, având în vedere că există dificultăţi în sensibilizarea autorităţilor când e 
vorba de cazuri de violenţă domestică. După îndelungi eforturi, la sfârşitul 
anului 2000, Parlamentul României a aprobat modificarea Codului Penal 
astfel încât politia şi parchetul să poată interveni din oficiu în cazuri de agre- 
siuni în spaţiul privat al familiei. Abia în vara anului 2003 a fost adoptată Le- 
gea nr. 217/2003 pentru prevenirea şi combaterea violenţei in familie/" cu 
contribuţia Coaliţiei Naţionale a organizaţiilor neguvernamentale implicate în 
combaterea violenţei intrafamiliale, coagulată la începutul anului 2003. 

Statul român nu a acordat până acum o finanţare de substanţă de la bu- 
get pentru programe de contracarare a fenomenelor de violenţă împotriva 
femeilor. Totuşi, de dată recentă, prin Legea 217/2003 se prevede înfiinţarea 
Agenţiei Naţionale pentru Protecţia Familiei în subordinea Ministerului 



Robinson şi Richardson, 1997. 

Raport final al proiectului: „Centrul de cercetare şi asistenţă a victimelor violurilor, 
abuzurilor sexuale şi al traficului de femei", realizat de ŞEF între 2000-2001 (Ref. 
Nr. 17056/2/16). 

Lege publicată în Monitorul OficialVattez I nr. 367, 29 mai 2003. 

Sănătăţii şi Familiei şi înfiinţarea unor structuri la nivel judeţean subordonate 
acestei Agenţii. La nivelul Uniunii Europene au fost iniţiate o serie de pro- 
grame cu ţintă „multinaţională". în 1996, UE a lansat programul STOP al 
cărui principal obiectiv era susţinerea autorităţilor publice şi ONG-urilor în 
prevenirea şi combaterea traficului de persoane. Iniţiat în 1997, programul 
DAPHNE urmărea contracararea fenomenelor de violenţă domestică. în 
anul 2000, organizaţiile neguvernamentale româneşti de profil se plângeau că 
statul român nu plătise contribuţia de participare la programul DAPHNE, al 
UE, pentru ca ONG-urile româneşti să aibă acces la finanţările de proiecte 
disponibile prin acest program. Ele ar fi putut obţine fonduri considerabile 
pentru proiecte de contracarare a violenţei domestice. Marea Britanie a iniţiat 
şi derulat în 1992 campania „Toleranţa Zero" (toleranţa la violenţă), menită 
să aducă în atenţia opiniei publice dar şi să pună pe agenda politică chestiu- 
nea violenţei în familie. Brazilia este autoarea unei invenţii instituţionale: 
staţii de poliţie ale femeilor (Delegacias de Defensa da Mulher) cu personal femi- 
nin specializat în cazuri de violenţă împotriva femeilor. 61 Acestea sunt doar 
câteva exemplificări ale modului în care alte state sprijină societatea civilă şi 
ele reprezintă practici curente atunci când electoratul unei ţări democratice 
semnalează factorilor politici că e vorba de un fenomen grav şi când vocea 
electoratului are putere. 

Forme complexe de contracarare a fenomenului violenţei domestice îl 
reprezintă politicile publice care includ (a) alocarea de locuinţe pentru victi- 
me ale violenţei care aleg să ducă o viaţă independentă, oferirea de suport 
financiar, siguranţă emoţională şi fizică, consiliere medicală, (b) educarea 
poliţiştilor în ce priveşte complexitatea fenomenului violenţei domestice, a 
cadrului legal aferent şi a modalităţilor de acţiune în cazuri concrete, (c) 
campanii împotriva violenţei domestice, (d) campanii împotriva violurilor şi 
pentru conştientizarea consecinţelor lor pentru victime — campanii ce ar tre- 
bui susţinute de stat prin finanţări şi diferite alte moduri de sprijin (uman, ma- 
terial, media) şi integrate în strategii complexe de contracarare a fenomenului. 

Există în România organizaţii suficient de puternice care ar putea să 
contribuie la organizarea unor astfel de campanii şi care au o dovedită capa- 
citate organizatorică, cum sunt: Asociaţia pentru Promovarea Femeilor din 
România (APFR, Timişoara), Şanse Egale pentru Femei (ŞEF, Iaşi), Artemis 
(Cluj-Napoca). Este semnificativ că organizaţiile pentru combaterea violenţei 
sunt cele mai puternice organizaţii de femei din România. Dacă ar exista vi- 
ziune la nivel guvernamental în ce priveşte combaterea fenomenului violen- 
ţei, ar putea fi atrase şi utilizate eficient mult mai multe mijloce disponibile în 



61 Caldeira, 1998: 75. 

ţară. Probabil că în cazul fenomenului violenţei, statul este mai curând cel 
care trebuie sensibilizat prin lobby şi acţiuni civice de tipul Coaliţiei 
Naţionale a organizaţiilor neguvernamentale implicate în combaterea vio- 
lenţei intrafamiliale, înfiinţată în 2003. 

5. Violenţa împotriva femeilor din România 

Violenţa împotriva femeilor din România are o lungă istorie. Suferin- 
ţele şi moartea femeilor din avorturi ilegale erau fapte intrate în normalitatea 
vieţii cotidiene ceauşiste — 10 000 de mame au murit în acest fel între 1967 şi 
1989, ca să nu mai amintim şi nenumăratele cazuri de femei judecate şi închi- 
se pentru „vina" de a dispune de propriul lor corp. Cu o asemenea 
moştenire, peste care se suprapun mituri care consacră jertfa femeii ca valoa- 
re fondatoare şi practicile uzuale mai ales în mediul rural, susţinute de zicale 
precum „azi o baţi şi mâine o pupi" sau „bătaia e ruptă din rai" — proporţiile 
fenomenului violenţei împotriva femeilor în spaţiul domestic este de înţeles. 

Dar violenţa împotriva femeilor nu se desfăşoară doar în spaţiul casnic. 
Există şi ţinte specifice ale violenţei unor bărbaţi dintre care menţionăm: 
prostituatele, femeile rrome, lesbienele, tinerele fete. In ce priveşte cea din 
urmă categorie, un sondaj realizat de organizaţia AR AP A M E S U din Sibiu la 
5 licee din Sibiu, cu un număr de 632 fete chestionate, arată că: (1) una din 
două fete suferă de o formă de agresiune fizică (o mare parte a acestora cau- 
zate de colegii lor băieţi care „au mentalitatea că atingerile insistente fac 
plăcere fetelor şi nu iau în seamă protestele sau gesturile lor de respingere", 
scrie în raportul final); (2) 3 din 4 eleve au suferit cel puţin o formă de agre- 
siune verbală; (3) 18% din tinere sunt implicate în relaţii cu parteneri care le 
abuzează emoţional. 62 

Specificitatea violenţei aplicate unui grup este legată de vulnerabilităţile 
specifice ale grupului respectiv şi ele trebuie luate în considerare în configu- 
rarea diferitelor programe, acţiuni şi politici concrete. Un alt grup vulnerabil 
îl reprezintă prostituatele — a căror necesitate este pe de o parte recunoscută 
şi tolerată, dar a căror prezenţă socială e considerată indezirabilă. „Stigmati- 
zarea culturală a muncii sexuale face din prostituate o ţintă particulară a vio- 
lenţei masculine. In acelaşi timp, recursul lor la reparaţii legale este semnifi- 



„ Concluziile chestionarului privind agresiunea sexuală în rândul elevelor de liceu 
din Sibiu" (ARAPAMESU, Sibiu). 

cativ rectus."" Abuzarea prostituatelor de către clienţi, proxeneţi dar şi de 
către autorităţile poliţieneşti marchează un tip de violenţă specifică aplicată 
acestui grup social. 

Grupul cel mai vulnerabil la hărţuire sexuală este cel al tinerelor absol- 
vente de facultate în primii ani de angajare — arată sondajul Gallup din aprilie 
2003. El mai arată că există o ignoranţă destul de pronunţată în ce priveşte 
înţelesul termenului de „hărţuire sexuală", astfel că majoritatea 
respondentelor nu asociază hărţuirea sexuală cu locul de muncă sau şcoala. 
Aproape jumătate (44%) din cele care au fost hărţuite sexual la locul de 
muncă sau la şcoală nu au făcut nimic în legătură cu acest lucru şi doar o 
victimă din zece a făcut o plângere. 12% au afirmat că au demisionat pentru 
a scăpa de problemă. Rămâne de explicat ce a dus la această decizie de a de- 
misiona? Ignoranţa, neîncrederea în mecanismele de soluţionare legală a 
problemei sau ce alte circumstanţe? 

Unul din episoadele semnificative recente ale istoriei violenţei împotri- 
va femeilor la români a fost declanşat de publicarea în numărul din aprilie 
2000 al revistei Playboy din România a unui articol cu titlul „Cum să-ţi baţi 
nevasta fără să laşi urme". Primele reacţii de sensibilizare a opiniei publice asu- 
pra publicării unui asemenea articol au fost cele ale presei scrise, prin articolele 
semnate de Cornel Nistorescu _ (EvenimentulZilei) şi Iaromira Popovici (Dilema). 

Scandalul Playboy 

Este o poveste care la momentul respectiv (aprilie 2000) a făcut mai 

mult valuri în afara ţării decât în interiorul ei şi a fost în mare parte 
influenţată de indignarea unor străini care locuiau pe atunci în România. 
Totul a început prin publicarea articolului cu tidu şocant, însoţit de poze 
ilustrative pentru cum o bate un „el" pe o „ea" cu ajutorul unor metode 
miliţieneşti de pe timpul lui Ceauşescu. Articolul a fost inclus într-un număr 
chipurile satiric dedicat lui 1 Aprilie poznaş. Principalul argument adus îm- 
potriva publicării articolului era că pe o asemenea temă nu se pot face glume, 
având în vedere gravitatea fenomenului în România şi faptul că metodele de 
bătaie descrise în articol erau cât se poate de valide — paşii descrişi în articol 
ilustrau chiar modul în care securitatea şi miliţia bătea fără să lase urme pe 
trupul acuzatului în timpul dictaturii ceauşiste. 



63 Sullivan, 1995. 

Două organizaţii civice au organizat o demonstraţie publică: 64 Civic 
Education Project România şi Şanse Egale pentru Femei. Fiind direct implicată 
în acţiunea de revoltă a organizaţiilor civice (susţinută de peste 60 de organi- 
zaţii şi personalităţi publice), concretizată în demonstraţia împotriva violenţei 
domestice din 24 aprilie 2000 din Piaţa Revoluţiei, cunosc dinlăuntru faptele, 
modul în care a a fost organizată demonstraţia, dialogurile dintre redacţia 
Playboy şi organizaţiile civice, discuţiile dintre organizaţii, reacţiile unor oa- 
meni de presă şi ale unor personalităţi. In organizarea demonstraţiei roluri 
deosebite le-au jucat Oana Popa, directoare pe atunci a Comisiei Fulbright şi 
Dina Loghin, preşedinta ŞEF din Iaşi. 

Nu am fost singurele care am reacţionat prin acţiuni concrete. 
Demonstraţia a fost precedată de două alte iniţiative: Mihaela Miroiu, profe- 
soară universitară la SNSPA şi decan al Facultăţii de Ştiinţe Politice, a lansat 
un protest circulat prin e-mail, prin care cerea adeziuni la protest; Consiliul 
Executiv al SIRDO (organizaţie pentru apărarea drepturilor omului) a trimis 
o scrisoare de protest ministrului de interne de atunci, Constantin Dudu 
Ionescu. Rodica Stănoiu, pe atunci senatoare, a dialogat cu noi foarte deschis 
şi a încercat să sprijine acţiunea noastră în ceea ce privea o posibilă auto- 
sesizare a Parchetului General privind articolul publicat." Mary Cummins, 
directoarea filialei româneşti a National Democratic Institute (NDI) a fost per- 
manent alături de noi, cu idei, contacte şi sprijin moral. Nu în ultimul rând, 
trebuie menţionată contribuţia deosebită a Sheilei Kast Rosapepe — soţia 
fostului ambasador al SUA în România — jurnalistă de prestigiu, ale cărei 
sfaturi şi susţinere au contat enorm pentru noi. Doamna Rosapepe a şi parti- 
cipat la demonstraţie, a vorbit participanţilor, a sensibilizat trustul ABC pri- 
vind protestul nostru. O acţiune independentă a aparţinut soţilor Paul şi 
Barbara Miller care au scris direct congresmanilor Bill Pascrell Jr. şi Chris 
Smith despre oripilantul articol din Playboy. în scrisoarea lor, soţii Miller 
menţionează următoarele: „Noi ştim că acest articol nu ar fi putut vreodată 
să fie publicat în ediţia SUA a lui Playboy şi nu înţelegem cum a putut fi apro- 
bată publicarea lui într-o ţară ca România în care se încearcă îmbunătăţirea 
condiţiilor pentru femei". 

După trimiterea primei scrisori din partea organizaţiilor civice către 
Playboy România, redacţia a avut următoarea reacţie: „acest articol este parte 
a unui număr satiric dedicat lui 1 Aprilie; articolul a fost menit să distreze 



Demonstraţie iniţiată de Dina Loghin şi Liliana Popescu. 

Autosesizarea nu s-a concretizat, şi cu siguranţă nu din cauza doamnei Stănoiu. 

cititorii". Da, o bătaie descrisă cu sânge rece, într-un stil amuzant şi explicată 
cu amănunte de torţionar, într-o ţară în care „bătaia e ruptă din rai", în care 
bătăile, abuzurile şi violurile sunt la ordinea zilei, a publica un ardcol despre 
bătaia femeii poate fi o glumă — în opinia redacţiei de atunci a revistei. 

Totul a început să devină mai serios când au intrat în acţiune americanii, 
ca urmare a unui mesaj în copie pe care l-am trimis la New York, directoru- 
lui pentru ediţii internaţionale, David Walker. Dan Silviu Boerescu, redacto- 
rul-ŞEF de atunci al revistei, şi ceilalţi membri ai redacţiei au început să se 
panicheze. David Walker s-a deplasat la Bucureşd pentru a avea discuţii cu 
managementul local al revistei. Redactorul-ŞEF nu a fost demis — dar aceasta 
nu era de competenţa americanilor pentru că Playboy avea statutul unei afa- 
ceri autonome asociate unui trust media local. Pe noi nu ne interesa persoana 
lui Boerescu şi nici afacerile trustului, dar ne-a surprins absenţa unui gest ce 
părea firesc în respectivul context: demiterea redactorului-şef. Nu s-a întâm- 
plat nimic în acest sens. 

Reacţia celor de la Playboy din Bucureşd a fost ghidată în final de ce zi- 
ceau responsabilii americani şi nu de ceea ce le spunea conştiinţa. Dacă şi-ar 
fi urmat conştiinţa, probabil că le-ar fi râs în nasul zecilor de organizaţii civi- 
ce şi personalităţi care s-au revoltat. Cum ar fi putut ei să înţeleagă că a bate 
o femeie e ceva rău?! De unde să le vină ideea că într-o chestiune care 
afectează milioane de românce nu se pot face glume?! Cum să-i treacă prin 
minte lui Dan Silviu Boerescu că ar fi un gest firesc să-şi dea demisia sau 
conducerii trustului sâ-1 demită?! „Muierea d-aia e muiere, să sufere" — for- 
mulă pe care nu numai că mulţi români o consideră firească, dar şi multe 
românce. In schimb, Christie Hefner, preşedinta Playboy International, fiica 
întemeietorului revistei, şi-a cerut scuze public în numele Playboy România 
pentru publicarea neinspiratului şi ofensatorului articol: 

„Acest articol dă o lovitură întregii istorii de patruzeci şi şase de ani 
a revistei Playboy, care se opune cu putere oricărei reprezentări vi- 
zuale sau editoriale a violenţei faţă de femei. Noi nu acceptăm 
aceasta şi nu o vom tolera. Editorul a fost mustrat şi ne cerem scuze 
în cei mai vehemenţi termeni faţă de femeile române pentru orice 
suferinţă pe care ar fi putut să o producă această «satiră» prost- 
concepută". 66 



Declaraţie dată presei de către Christie Hefner (a putut fi citită pe 
httn://www.marketwatch.newsaltert . corn/ ... la 26 aprilie 2000). 

Americanii ştiu că nu se poate glumi cu violenţa împotriva femeilor - 
cel puţin nu în faţa cetăţenilor americani — şi nici cu legile S.U.A., modificate 
şi ele corespunzător de-a lungul timpului (mai ales din anii '70 încoace) dato- 
rită acţiunilor politice ale organizaţiilor de femei. Nu pot glumi cel puţin din 
motivul că pot rămâne fără profit, fără afacere şi fără credibilitate. De aceea 
am marele regret de a nu fi intrat în legătură la timp cu organizaţia americană 
N.O.W." pentru consiliere juridică şi sprijin. în temeiul legilor americane cu 
siguranţă am fi avut câştig de cauză - pentru că lezarea morală a femeilor 
române necesita reparaţii. Iar Playboy România era legată într-un fel de Playboy 
International. Prin legislaţia românească nu se putea ajunge la nici un rezultat 
reparatoriu pentru demnitatea lezată a româncelor. în consecinţă, organiza- 
toarele acţiunii de protest am apelat la metode extra-legale — pe care le-am 
urmat atât cât ne-au permis resursele pe care le aveam la dispoziţie. Demer- 
surile noastre au fost încununate de succes parţial: redactorul ŞEF al Playboy 
şi-a cerut scuze în mod public (pe posturi de televiziune naţionale), două 
organizaţii naţionale cu activităţi în domeniul contracarării violenţei domesti- 
ce (Artemis din Cluj şi o organizaţie din Constanţa") au obţinut câte 5000 
USD pentru a derula mici programe în domeniu. în numărul din iulie al re- 
vistei Playboy, secţiunea Forum a fost dedicată discutării problematicii vio- 
lenţei împotriva femeilor (de către specialişti în diferite domenii — psihiatrie, 
sociologie, studii de gen, scriitori). Dar nu am reuşit să obţinem o finanţare 
adecvată pentru deschiderea unui adăpost pentru femei bătute — şi aceasta a 
fost ţinta noastră în termeni materiali. Cifrele obţinute de la I.G.P. în acea 
perioadă arătau că din totalul femeilor omorâte din acte violente în România, 
mai mult de jumătate erau omorâte de soţi sau parteneri. Pe de altă parte, 
statul român nu finanţa nici un refugiu. 

Un grup de idealişti, de apărători de drepturi şi de principii, alături de 
câteva personalităţi ale lumii culturale româneşti, au semnat un protest şi au 
participat la o demonstraţie împotriva violenţei domestice în faţa Senatului în 
24 aprilie 2000. Deşi planificat iniţial ca un protest împotriva revistei care a 
publicat un asemenea articol, organizatoarele nu au dorit să facă reclamă re- 
vistei şi au preferat un protest care să atragă atenţia opiniei publice asupra 



67 National Organisation for Women (Organizaţia Naţională pentru Femei). 

"" Liderele campaniei au urmărit să obţină finanţarea unui refugiu pentru femei 
bătute, dar legile româneşti nu ne-au oferit mijloacele de a putea face asemenea ce- 
reri - deşi cererea noastră era absolut legitimă având în vedere proporţiile feno- 
menului de violenţă domestică din România. 

fenomenului violenţei împotriva femeilor, asupra faptului că fenomenul nu e 
o glumă şi că este inadmisibil să fie tratat ca o glumă. Pe pancartele de la 
demonstraţie erau înscrise următoarele: 

VIOLENŢA NU E O GLUMĂ 

MAMELE VOASTRE AU URME? 
STOP VIOLENŢA! 
SĂPTĂMÂNA PATIMILOR ÎN FAMILIE" 
BĂRBAT PENTRU DREPTURI EGALE 
-»* ŞI NOI SUNTEM NEVESTE 

Pe cea mai mare pancartă se putea citi: 

VIOLENŢA ÎN FAMILIE NU E DOAR PROBLEMA FEMEILOR: 

E PROBLEMA NOASTRĂ A TUTUROR 

Care au fost scopurile demonstraţiei? In primul rând să tragă un semnal 

de alarmă asupra seriozităţii problemei violenţei împotriva femeilor în Ro- 
mânia şi să arate că este problema întregii societăţi. In al doilea rând, scopul 
mai precis a fost să ceară urgentarea adoptării ca lege a Proiectului de Lege 
privind violenţa în familie şi unele infracţiuni referitoare la violenţa sexuală 7 " 
(care urma să modifice Codul Penal şi care a fost în final votată în toam- 
na/iarna lui 2000). 

Ecoul acţiunii noastre de protest a fost imens în afara României. Scene 
din demonstrate au fost arătate pe CNN şi la alte posturi prestigioase de 
televiziune. în zilele premergătoare, reporteri ai postului american de televizi- 
une ABC au filmat scene de pregătire a demonstraţiei la sediul Civic Education 
Project şi au intervievat o serie de persoane implicate în scandal. Rezultatul a 
fost un documentar de jumătate de oră pe această temă prezentat pe postul 
american ABC la o oră de audienţă maximă (20.00). Scene de la demonstraţie 
au fost arătate şi pe postul britanic BBC (de asemenea, pe situl BBC se putea 
vedea o fotografie de la demonstraţie şi se puteau citi informaţii şi comenta- 



Demonstraţia s-a desfăşurat în Săptămâna Patimilor dinaintea Paştelui creştin- 
ortodox. 

Prin acest Proiect urma ca poliţia şi parchetul să aibă dreptul să intervină în cazuri 
de violenţă intrafamilială, victima agresiunilor ar fi urmat să fie mai bine protejată 
prin îndepărtarea agresorului (prin hotărâre judecătorească) de casă pentru o pe- 
rioadă de timp, iar violul intramarital era şi el sancţionat. 

iii)." Reuters, Associated Press, Eurovision Network, The New York limes, The 
International Herald Tribune, The Chicago Tribune, precum şi jurnale din Canada, 
Turcia, Scoţia" au difuzat informaţii şi materiale despre acest protest. 

Şi presa românească a reacţionat. In primul rând trebuie menţionată 
participarea întregii redacţii a revistei Cosmopolitan la demonstraţie, inclusiv 
a redactorei-şefe, Elena Francisc." Ulterior, Cosmo a publicat articole şi 
materiale solide despre violenţa domestică. Revista îşi continuă şi acum pre- 
ocuparea pentru această problemă. Dana Deac, redactor la postul de televi- 
ziune Antena 1, a fost extrem de receptivă, realizând o serie de documentare 
despre demonstraţie şi ulterior despre fenomenul violenţei domestice, cu 
materiale culese din întreaga ţară. Articole de informare asupra demonstraţiei 
au mai fost publicate în: Evenimentul Zilei, Libertatea, Adevărul, Capitala. Este 
posibil ca şi alte periodice să fi publicat materiale despre acest protest, dar de 
care nu am aflat. Regret eventualele omiteri. 

Acţiunea de protest a fost descrisă în presa internaţională drept „primul 
succes post-decembrist al societăţii civile în ceea ce priveşte militarea pentru 
drepturi civile". 74 Aşteptarea a fost ca organizaţiile care activau în domeniul 
contracarării violenţei domestice vor continua campania. Ce acţiuni au ur- 
mat? Alături de victoria morală faţă de Playboy România şi de modestele re- 
zultate materiale obţinute pentru sprijinul activităţii a două ONG-uri de fe- 
mei, organizatoarele au considerat că problematica nu trebuie abandonată. 
De aceea am iniţiat o Campanie împotriva violenţei în familie, formând o 
Coaliţie a organizaţiilor împotriva violenţei în familie — din care au făcut 
parte iniţial nouă organizaţii. Am alcătuit şi trimis scrisori unor factori de 
decizie importanţi în stat pentru urgentarea votării în Camera Deputaţilor a 
Proiectului de Lege privind violenţa în familie şi unele infracţiuni referitoare 
la violenţa sexuală. Printre personalităţile cărora le-am trimis aceste scrisori 
de număra: preşedintele României, primul-ministru, ministrul justiţiei, mi- 
nistrul de interne, ministrul muncii, ministrul de externe, preşedintele Came- 
rei Deputaţilor, preşedintele Senatului, şefii comisiilor pentru drepturile 



71 La 25 aprilie 2000 — pe http:/news2. this.bbc. co.uk/hi/english/world/europe/ 
newsid . . . 

72 Acestea sunt apariţiile media de care avem cunoştinţă. 

73 Este de apreciat că azi, redactora-şefă a lui COSMO este o sprijinitoare activă a 
activităţilor organizaţiei timişorene Asociaţia pentru Promovarea Femeilor din 
România, care a derulat programe foarte bune şi eficiente pentru contracararea vio- 
lenţei domestice. 

74 Comunicatul Reuters. 

omului din cele două camere, şefi de partide. Reacţii au venit doar din partea 
a doi miniştri: Valeriu Stoica şi Constantin Dudu Ionescu. In toamna 
aceluiaşi an, Proiectul a devenit Lege şi Codul Penal a fost modificat. In 2003, 
o nouă coaliţie, întărită, a fost mfiinţată şi acţiunile sale au dus la adoptarea 
Legii nr. 17/2003 pentru prevenirea şi combaterea violenţei în familie. 

Dincolo de scandal... 

... au fost acţiunile concrete ale diferiţilor actori sociali: cetăţeni şi gru- 
puri de persoane, organizaţii şi asociaţii, periodice şi televiziuni, finanţatori ş. 
a. în vara aceluiaşi an, 2000, USAID 75 a organizat o conferinţă despre impli- 
carea femeilor în democraţie şi despre dezvoltarea spiritului de conducere la 
femei. Cu acel prilej au fost prezente la Bucureşti, locul de desfăşurare al 
conferinţei, aproape 300 de femei din toată ţara - din afaceri, din ONG-uri, 
politică, educaţie şi sindicate. Cu acel prilej au fost strânse peste 200 de sem- 
nături de susţinere a urgentării votului în Camera Deputaţilor pentru Pro- 
iectul care urma să schimbe Codul Penal şi să protejeze mai bine pe victimele 
violenţei domestice. In iarna aceluiaşi an acest Proiect a devenit Lege. Pentru 
prima dată în legislaţia românească apărea noţiunea de viol marital, iar poliţia şi 
parchetul aveau dreptul de a interveni din oficiu în cazuri de violenţă domesti- 
că. Există încă vicii în aplicarea legii şi sunt încă necesare modificări în legislaţia 
ce reglementează cazuri de violenţă domestică, dar modificarea Codului Penal a 
reprezentat un pas important înainte. 76 

Ca parte a Campaniei împotriva violenţei în familie au fost organizate 
întâlniri cu reprezentanţi ai presei ale iniţiatoarelor demonstraţiei de la Bucu- 
reşti în diferite oraşe ale ţării, unde au fost cooptate şi alte lidere ale organiza- 
ţiilor neguvernamentale locale — la Iaşi, Timişoara, Cluj. Au fost prilejuri 
deosebite de informare a jurnaliştilor şi a publicului privind proporţiile fe- 
nomenului violenţei, iar organizaţiile neguvernamentale şi-au mărit vizibili- 
tatea la nivel local şi regional. La Cluj, organizaţia gazdă a fost Artemis, unde 
oaspete din Bucureşti a fost Oana Popa, co-organizatoare a demonstraţiei 



" United States Agency for Internationale Development (Agenţia Statelor Unite pentru 
Dezvoltare Internaţională). 

76 Ordonanţa de urgenţă a guvernului nr. 89/2001 pentru modificarea şi completarea 
unor dispoziţii din Codul penal referitoare la infracţiuni privind viaţa sexuală şi Le- 
gea nr. 61/2002 privind aprobarea respectivei ordonanţe. 

din 24 aprilie. La Timişoara şi Iaşi am avut drept gazde colaboratoare în 
această acţiune pe Ana Muntean (conferenţiar universitar şi lideră a 
organizaţiei SCOP) la Timişoara, respectiv pe Dina Loghin (preşedinta 
Ş.E.F). şi Irina Barbălată (actualmente preşedinta organizaţiei Pro Women) la 
Iaşi. Iată câteva dintre ziarele unde au apărut articole, alături de posturi locale 
de radio şi televiziune: Evenimentul şi Ziua de Iaşi, jurnalul National de Cluj, 
Jurnalul National (ediţia Transilvania), S%abadsăg, S%abadsăg Cluj, Monitorul de 
Cluj, Adevărul de Cluj, Transilvania jurnal, Prima Oră (Timişoara), Renaşterea 
Bănăţeană, Agenda Zilei (Timişoara), Focus Vest (Timişoara). 

Ulterior tema violenţei intrafamihale a început să fie abordată în emi- 
siuni populare de televiziune, chiar în talk-showuri. S-a remarcat suita de emi- 
siuni difuzate de Antena 1 realizate cu profesionalism de Dana Deac, emisi- 
uni care au inclus şi interviuri cu femei victime — la Iaşi şi în alte părţi ale 
ţării. Şi pe alte posturi au fost discutate aspecte ale problemei astfel încât, 
treptat chestiunea violenţei domestice a intrat pe agenda interesului public — 
ceea ce nu a putut decât să bucure pe iniţiatorii protestului din aprilie 2000. 
Fără discutarea deschisă a problemelor nu sunt căutate nici soluţii. In 2002 
revista Unica a iniţiat o campanie a VIP-urilor împotriva violenţei 
intrafamihale. Violenţa domestică a devenit într-un fel o temă atrăgătoare 
pentru presă şi chiar pentru personalităţi artistice româneşti, ceea ce nu e 
neapărat rău, ba chiar bine pentru că astfel se creează opinii şi atitudini faţă 
de acest fenomen. Chiar dacă sunt la început difuzate în mediile clasei de 
mijloc (la fel de mult afectată de fenomen ca şi clasele mai sărace), aceste 
atitudini vor fi luate în seamă de tot mai mulţi oameni, femei şi bărbaţi. 

Este de remarcat însă că mass media tinde să-şi îndrepte atenţia cu 
predilecţie spre violenţa împotriva copiilor şi este foarte puţin orientată spre 
fenomenul violenţei împotriva femeilor, care nu se manifestă doar în familie, 
ci este prezent şi în sfera publică. Se discută mult despre violenţa domestică, 
şi o serie de clipuri publicitare au fost difuzate pe posturi de televiziune cu 
scopul de a sensibiliza publicul asupra violenţei contra copiilor — ignorându-se 
în bună măsură fenomenul violenţei împotriva femeilor care are un specific 
aparte (aşa cum am discutat în secţiunile anterioare). Fundaţia pentru o 
Societate Deschisă a sprijinit difuzarea unui clip care ţinteşte specific violenţa 
împotriva femeii (larg difuzat în ianuarie — februarie 2003). 

O altă urmare a acţiunii de protest a fost preocuparea pentru Proiecte 
de Legi împotriva violenţei — din partea diferitelor forţe politice. Ceea ce 
întăreşte idea că problema a intrat pe agenda politică. In mai, 2003, a fost 

adoptată Legea pentru combaterea şi prevenirea violenţei în familie 77 — şi 
adoptarea acestei legi, care impune înfiinţarea unei Agenţii Naţionale cu 
preocupări în domeniu, s-a realizat sub impactul unei revigorate Coaliţii de 
organizaţii neguvernamentale care lucrează în domeniul combaterii violenţei. 
Adoptarea acestei legi este încă o reuşită în domeniul drepturilor femeilor 
realizată prin forţe proprii — forţele civice care au sprijinit iniţiativa politică. 
Organizaţiile neguvernamentale de profil 78 se străduiesc să facă faţă imensei 
cereri de servicii de consiliere psihologică, juridică, de adăpostire a victime- 
lor, de ajutor în cazuri de viol etc. — cu finanţări exclusiv externe. Există o 
serie de centre de consiliere pentru femei abuzate la Cluj (ARTEMIS), Piteşti 
şi Bucureşti (GRADO), Timişoara (SCOP şi APFR), Iaşi (ŞEF - cel mai 
complex centru: de cercetare, asistenţă, prevenire şi combatere). 7 ' Finanţările 
au venit în mare parte de la Fundaţia pentru o Societate Deschisă, dar şi de la 
UE (Phare LIEN), din Olanda, Germania şi alte surse din străinătate. între- 
barea este când şi sub ce formă va investi statul român în programe de con- 
tracararea violenţei domestice împotriva femeilor? 

Organizaţiile menţionate, împreună cu altele axate pe problematica 
drepturilor omului, iniţiază acţiuni specifice de colaborare cu autorităţile lo- 
cale pentru o sensibilizare şi o mai bună intervenţie a poliţiei şi a magistraţilor 
în soluţionarea cazurilor particulare de violenţă. Ar fi necesară creşterea 
numărului de femei poliţiste, dar şi educarea întregului corp poliţienesc pri- 
vind modul de abordare a cazurilor de violenţă împotriva femeilor. O serie 
de dificultăţi provin şi din faptul că unii poliţişti spun: „bine-a făcut că a 
bătut-o, ştie el de ce a făcut-o" — cum relatează membri ai acestor ONG-uri 
specializate. Cu asemenea atitudini nu se poate face o protecţie corespunză- 
toare a sănătăţii şi vieţii femeilor şi copiilor lor. Nu aş dori să fac generalizări 
contraproductive aici — există secţii de poliţie extrem de cooperante şi des- 
chise la minte şi suflet pentru această problematică. Dar există şi mulţi 



n Legea nr. 17/2003 pentru prevenirea şi combaterea violenţei în familie, publicată 
în Monitorul Oficial nr. 367/29 mai 2003. 

'* In acest context, subliniez încă o dată că prin activitatea lor, organizaţiile neguver- 
namentale care se ocupă de victimele violenţei împotriva femeilor sunt cele mai 
serioase şi puternice organizaţii de femei din România. 

" J In 2001, ŞEF era singura organizaţie din ţară care dezvoltase un serviciu telefonic 
de consiliere pentru femeile victime ale violenţei (Helpline) - conform Raportului 
final al proiectului: „Rape, Sexual Abuse, and Trafficking in Women Research and 
Victims' Assistance Center", realizat de ŞEF în 2000-2001 (Ref. Nr. 17056/2/16). 

poliţişti şi judecători (inclusiv judecătoare) care nu au o înţelegere adecvată şi 
trebuie găsite soluţii pentru schimbarea situaţiei. 

în legătură cu problema contribuţiei statului la contracararea violenţei 
împotriva femeilor şi a cele domestice este interesant de remarcat evaluarea 
pe care o fac două britanice la adresa statului britanic. Maynard şi Winn scriu 
că statul a acţionat fragmentar, că legile votate în acest sens nu au beneficiat 
de o aplicare corespunzătoare datorită atitadinii neprietenoase a multor 
judecători şi poliţişti."" Dar britanicii se plâng şi de curăţenia trenurilor lor - 
de zeci de ori mai curate decât majoritatea celor din România. Analog, coo- 
perarea poliţiştilor şi judecătorilor britanici este net superioară celor de la 
noi, dar această situaţie este datorată luptei de decenii şi chiar secole ale en- 
glezoaicelor, irlandezelor, scoţienelor, galezelor pentru demnitate. Marea 
Britanie însă, ca stat, investeşte bani serioşi pentru afirmarea drepturilor fe- 
meilor. Instituţia Equal Opportunities Commission, organism autonom dar 
finanţat de stat, are bugete de zeci de milioane de lire sterline anual — având 
următoarele funcţii: de monitorizare a aplicării legislaţiei şanselor egale, de 
consiliere în cazuri concrete de abuzuri şi discriminare şi de cercetare. 

Unele organizaţii româneşti realizează şi proiecte de cercetări şi studii 
privind fenomenul violenţei. Un astfel de proiect a fost realizat de Artemis 
(Cluj) prin cooperare cu Poliţia şi care a presupus monitorizarea apelurilor 
telefonice (privind acte de violenţă) de către Poliţia din Cluj 81 pe parcursul 
anului 2000. Iată o parte a concluziilor acestui studiu: din 1201 apeluri, doar 
5.3% din semnalări au fost urmate de investigaţii ulterioare, o treime din 
agresori au fost sancţionaţi contravenţional (din bugetul comun al familiei) şi 
38% din agresori au primit avertisment. Majoritatea agresiunilor se semnalea- 
ză pentru vârste cuprinse între 26 şi 45 de ani. Nici un dosar cu infracţiune 
de lovire sau vătămare corporală între membrii familiei nu a ajuns în instanţă 
în 2000 (perioada monitorizată). 82 Este exact concluzia la care a ajuns şi stu- 
diul efectuat de ŞEF pentru perioada 2000-2001. Aceasta întăreşte concluzia 
că există piedici serioase, poate insurmontabile, în calea separării legale a cu- 
plurilor în care se manifestă agresiuni şi în care femeile sunt traumatizate. 



" Maynard şi Winn, 1997. 

' DispeceraUil central şi o secţie. 

n „îmbunătăţirea intervenţiei în cazuri de violenţă domestică", Cluj-Napoca, 16-18 
Februarie, 2001. Concluziile seminarului organizat de organizaţia ARTEMIS, Cluj- 
Napoca. 

Cel mai elaborat studiu privind violenţa în familie şi la locul de muncă 
aparţine Centrului Parteneriat pentru Egalitate şi a fost realizat în vara lui 
2003 şi lansat înspre sfârşitul aceluiaşi an." Studiul a reunit cercetători din 
diferite domenii, oferind date şi perspective interdisciplinare asupra fenome- 
nului. Printre cele mai semnificative rezultate ale studiului se numără con- 
statarea că peste 80% dintre victime nu au apelat la instituţiile statului pentru 
a încerca soluţionarea situaţiilor violente din familie. Această cercetare 
reprezintă un instrument fundamental pentru creatorii de politici şi progra- 
me în domeniul violenţei în familie şi la locul de muncă. 

Victimizarea femeilor nu este acceptabilă, chiar dacă fenomenul violen- 
ţei împotriva lor le transformă momentan pe unele în victime. Recunoaş- 
terea faptului că există agresiuni şi violenţă de mari proporţii împotriva fe- 
meilor în România este altceva decât victimizare. Dacă această recunoaştere 
este urmată şi de acţiune politică adecvată cu atât mai bine pentru femeile 
din această ţară. Ele au suportat politica demografică a lui Ceauşescu, multe 
dintre ele suportă soţi agresivi, duc în spate familii, sunt manageri ai 
finanţelor familiei şi educă copii. Având atâta forţă şi putere în ele însele de 
ce nu ar îndrepta-o şi spre schimbarea atitudinilor şi acţiunilor bărbaţilor faţă 
de ele? Totul este să se mobilizeze spre a face acest lucru şi să fie solidare. 
Restul urmează de la sine. 



ss Cercetarea naţională privind violenţa în familie şi la locul de muncă. România, 
2003. Centrul Parteneriat pentru Egalitate (CPE - organizaţie membră a Reţelei 
Deschise Soros). • 

Partea a IlI-a 
Guvernare si democraţie 

Judecăţile noastre se modifică ceas cu ceas şi ar trebui 
să nu ne fie ruşine să ne îndreptăm greşelile. 
Schimbarea este firească şi pentru bărbaţi şi pentru femei[...J 
Şi aşa, toate se transformă: bărbaţii, femeile, vremurile. 

(Joăo de Barros, 1540)' 

Feminităţile şi masculinităţile sunt în schimbare — la fel şi rolurile sociale 

ale femeilor şi ale bărbaţilor. Nu ar trebui „să ne fie ruşine" de aceste 
schimbări, ci este să le identificăm şi să ni le asumăm în conformitate cu no- 
ile contexte sociale. In capitolele precedente am discutat o serie de aspecte 
legate de aceste schimbări. Dar în ce măsură modul în care ne asumăm 
aceste roluri şi identităţi în România corespunde valorilor democraţiei pe 
care declarăm că o construim în această ţară? 

Un sistem legislativ adecvat, care consfinţeşte egalitatea în drepturi între 
femei şi bărbaţi, reprezintă o condiţie necesară pentru o democraţie „de 
ambe sexe". Dar este un asemenea sistem suficient pentru a spune că socie- 
tatea românească este deopotrivă democratică pentru bărbaţi şi pentru fe- 
mei? Uneori aspectele procedurale neutre care se aplică bărbaţilor-cetăţeni şi 
femeilor-cetăţene, nu sunt suficiente pentru ca ambele categorii să fie tratate 
democratic. 

Jumătate din cetăţenii României consideră că nu există discriminare de 
gen în această ţară. Capitolele precedente aduc o serie de argumente în fa- 
voarea ideii că există discriminări de gen. Mai mult, acestea se manifestă şi în 
domeniul politic. In cele ce urmează voi analiza chestiunea guvernării şi 
măsura în care se poate vorbi de o participare politică asimetrică a sexelor, şi 
chiar discriminatorie. Voi explora măsura în care noţiunea de cetăţean este 
neutră şi diferenţele semnificative dintre femei şi bărbaţi în ce priveşte apli- 
carea drepturilor civile şi politice. De asemenea, pornind de la definiţiile ac- 
tuale ale democraţiei liberale, voi arăta că în România există un deficit de 
democraţie pe dimensiunea de gen. 



Bock, 2002: 25. 



„Cine guvernează? 



Cine guvernează statele? Cine sunt cei care iau deciziile majore şi domi- 
nă politica la nivel de stat? 2 De ce sunt mult mai mulţi bărbaţi decât femei în 
structuri de putere? Ce e de făcut? Dar oare ar trebui făcut ceva? Dacă da, ce 
anume? Iată întrebări care se pot pune în mod legitim din perspectiva 
segregării pe sexe a politicului. In politică, asimetria şi dezechilibrul de gen 
sunt mai izbitoare decât în orice alt domeniu. Până nu demult, în România 
reprezentarea parlamentară a femeilor se situa la nivel de 5,5% — cifră com- 
parabilă cu cea a ţărilor arabe şi foarte departe de cifrele de reprezentare ale 
ţărilor europene. După alegerile din 2000, numărul femeilor din structuri 
parlamentare şi guvernamentale s-a mai îmbunătăţit, lăsând totuşi un extrem 
de generos 90% bărbaţilor. 

De ce aceste dezechilibre? Care sunt mecanismele care reproduc în po- 
litică asimetriile pe criteriul de gen? Oare cine sunt responsabilii pentru 
aceste asimetrii: aranjamentele sociale şi politice structurale păstrate şi per- 
petuate cu grijă, decidenţii politici de azi, femeile însele? Pentru multe per- 
soane această situaţie este percepută ca normală şi nu îngrijorează. Doar un 
patriarhahşm extrem şi fanatic sau un total dezinteres pentru felul în care 
sunt administrate treburile societăţii, pot explica o astfel de atitudine. Pentru 
unii, implicarea femeilor în politică echivalează cu o pierdere iremediabilă a 
feminităţii şi aceasta datorită modului rigid în care este concepută feminita- 
tea: «eşti femeie dacă eşti feminină; eşti feminină dacă eşti/pari vulnerabilă 
(puţin prostuţă sau/şi naivă), concupiscentă şi interesată de binele personal 
doar prin găsirea unui bărbat de care să devii dependentă». Prea multă hotărâre 
şi capacitate de decizie rapidă şi lucidă nu sunt compatibile cu „Feminitatea". 3 

Cunoaşterea comună ni le înfăţişează pe femei ca fiind implicate în poli- 
tică în secolele trecute în primul rând ca soţii de regi, de împăraţi, amante 
inteligente sau muze inspiratoare ale oamenilor politici bărbaţi. Este arhicu- 
noscută expresia, vehiculată mult în România în ultimii ani în varii jurnale, de 
„politică de alcov". Sunt încă prea puţine personaje istorice feminine pre- 
zentate de către istorici ca proeminente prin ele însele, deşi lucrurile încep să 
se schimbe. Şi oricum, politica nu înseamnă doar ce fac elitele (sau „elitele"). 



2 întrebarea „Cine guvernează?" face trimitere la titlul unei lucrări fundamentale de 
ştiinţă politică. Robert Dahl, unul dintre cei mai apreciaţi teoreticieni 
contemporani ai democraţiei, a publicat în 1961 Who Governs? Democracy and Power 
in an American City (New Haven: Yale University Press). 

1 Vesj, de pildă, România Libera" (A/dine), 3 August 2002 articolul „Feminitate!...". 

1. Cate politică? 



Democraţie în ţară şi în casa 
(slogan politic al lui 
Patricio Aylwin, 1989) 

în sens restrâns politica desemnează activitatea cetăţenilor care se află la 

guvernare şi a partidelor care fie se află, fie se pregătesc să ajungă la putere. 3 
Dar dincolo de acest sens restrâns, politica înseamnă mult mai mult. De aici 
vine întrebarea „Care politică?" Unde se iau deciziile importante pentru viaţa 
cetăţenilor? Care sunt problemele care cad în afara orizontului de decizie 
politică? Există asemenea probleme? în ştiinţele politice a avut loc o întreagă 
dezbatere legată de această tematică, iar feminismele au avut un rol impor- 
tant în declanşarea şi dezvoltarea acestei dezbateri. 

Politica presupune exercitarea puterii. O definiţie a puterii care a inspirat 
mulţi politologi şi cercetători ai ştiinţelor sociale este cea dată de Robert 
Dahl. 6 în temeiul ei, putem explicita sensul noţiunii de „exercitare a puterii 
asupra cuiva" după cum urmează: 

Y exercită putere asupra lui X dacă Y acţionează intenţional deter- 
minându-1 pe X să facă Z (unde Z este o acţiune pe care X nu ar fi 
făcut-o în absenţa influenţei lui Y). 7 
Steven Lukes 8 a arătat că un actor Y îl poate influenţa pe X şi prin non- 
acţiune astfel încât acesta din urmă să facă Z. „Nu este supremul exemplu de 
putere când subiecţii încep să asculte pe deţinătorul puterii în mod voluntar 
şi necritic?" Este impkcată aici ideea că actorul Y nu (mai) are nevoie să 
acţioneze în vreun fel pentru ca X să facă Z. Cei care au trăit vremurile de 
dinainte de 1989 ştiu foarte bine ce însemna acest gen de supunere voluntară 
şi de suportare a exercitării puterii în acest fel. 



4 Slogan al candidatului Chilean creştin-democrat la preşedinţie Patricio Aylwin, care 
a şi devenit preşedinte al Republicii Chile în 1990. 

5 In ziarele româneşti se putea citi până de curând că Puterea (cu „P" mare) a făcut 

cutare sau cutare lucru, ca şi cum cei care sunt la guvernare ar întruchipa prin sine 
locul care emană decizii, ca şi cum puterea politică nu ar fi o relaţie — care funcţio- 
nează doar dacă are cel puţin doi poU: decidenţi şi cei care se supun deciziilor. 
«Dahl, 1963. 

7 Definiţia poate fi criticată dar are meritul de a fi reprezentat o bază serioasă de 
pornire în problematizarea conceptului de putere. 

8 Lukes, 1974. 

l > Kristjansson, 1992: 134. 

Aceste aspecte conceptuale ajută la înţelegerea naturii politicii. Unele 
probleme sunt puse pe agenda politică, altele nu ajung deloc (sau foarte târ- 
ziu) pe agenda politică. Faptul că unele probleme nu ajung pe agenda politică 
şi în atenţia publicului poate fi rezultatul unei acţiuni sau rezultatul unei non- 
acţiuni. De exemplu: lipsa de acţiune energică a organizaţiilor de femei şi a 
organizaţiilor de drepturi ale omului în favoarea înfiinţării unei structuri gu- 
vernamentale de rang înalt care să se ocupe de problematica femeilor, 10 plus 
inacţiunea decidenţilor guvernamentali duce la perpetuarea situaţiei în care 
România nu are o structură guvernamentală adecvată promovării drepturilor 
femeilor." 

Dincolo de aspectele ce ţin de exercitarea puterii şi de folosirea meca- 
nismelor guvernamentale în acest scop, există modalităţi extraguvernamen- 
tale de influenţare şi exercitare a puterii. Acestea sunt subliniate de o serie de 
perspective asupra politicii, care arată că: (1) politica în calitate de activitate 
care serveşte Binele Public înseamnă mai mult decât guvernarea, dar (2) po- 
litica este încă definită ca activitate masculină. In majoritatea lucrărilor de 
ştiinţă politică, ea e definită prin activităţi tradiţional masculine. Acele 
activităţi care îi animă în genere pe bărbaţi (război, controverse, manipulare 
electorală) sunt definite specific drept „politică", în timp ce activităţile care în 
genere animă pe femei (nevoile umane de hrănire, îmbrăcăminte, adăpost, 
aderenţa la principii morale consistente, refuz al războiului ca iraţional) nu sunt 
definite ca politică. Atribute stereotipizate drept masculine sunt considerate 
norme ale politicii. Această tendinţă este atât de puternică încât o reacţie 
masculină este considerată a fi „politică", doar pentru că e masculină. 12 

Privat şi public, personal şi politic 

Dacă noi am îndepărtat femeia din viaţa publică, 

amfăcut-o pentru a-i reda demnitatea. 

(Joseph Goebbels) 

Una dintre cele mai cunoscute devize ale celui de-al doilea val al mişcării 

de femei a fost: „Ceea ce este personal este politic" şi ea sublinia că o serie 
de probleme care până atunci fuseseră considerate personale, de pildă, as- 



10 Structuri care există în toate ţările civilizate, europene şi non-europene. 

" In cadrul MMSS funcţionează o minusculă Direcţie pentru Şanse Egale, cu trei sau patru 

angajaţi, tără buget propriu, fără activitate bogată din cauza mărimii ei şi fără prestigiu. 
12 Bourque şi Grossholtz, 1998. 

pecte ale relaţionării de cuplu (bătaia şi agresiunile în familie) — sunt chestiuni 
ce trebuie aduse în atenţia publică şi supuse reglementărilor legale prin in- 
termediul deciziei politice. „Personalul este politic" mai înseamnă că „ceea ce 
se întâmplă în viaţa personală, mai ales în relaţiile dintre sexe, nu este imun 
faţă de dinamica puterii, care a fost tipic văzută ca o trăsătură definitorie a poli- 
ticii".' 1 Politica nu se regăseşte doar în spaţiul public, ci şi în cel privat, al fami- 
liei. Relaţiile familiale nu sunt doar relaţii personale, ele sunt şi relaţii de putere 
şi acestea nu sunt izolate de relaţiile de putere din sfera publică. 

Feminismul liberal a insistat pe menţinerea unei distincţii clare între pri- 
vat şi public, continuând tradiţia liberală pentru care distincţia este esenţială 
întrucât iniţiativele private ale cetăţenilor trebuie ocrotite de orice ingerinţă a 
autorităţilor de stat. In acelaşi timp, pentru feminismul radical, „personalul 
este politic" însemna că nimic nu este în afara politicului — nici viaţa sexuală, 
nici dragostea, nici relaţiile copii-părinţi — într-o asemenea măsură încât sfera 

14 

privată aproape se dizolvă în cea publică. Cele două feminisme se constru- 
iesc antitetic din acest punct de vedere. Aici se vede încă o dată că a vorbi 
despre „feminism" la singular este uneori înşelător. Dar dincolo de 
distincţiile specifice ale feminismelor, un lucru a devenit clar: o serie de pro- 
bleme ale femeilor care fuseseră considerate ca ţinând de domeniul privat până 
atunci au fost aduse în atenţia publică şi s-a căutat rezolvarea lor politică. 

Feminismele au redefinit ce este politic, au redefinit aria problemelor 
care pot fi legitim definite ca politice. Vechile convenţii privind ceea ce 
aparţine politicului în mod legitim au fost respinse, graniţele vechi au fost 
remodelate şi noi probleme au fost introduse în circuitul negocierilor politi- 
ce. Milhcent Garrett Fawcett, sufragetă britanică de frunte, spunea la 
cumpăna dintre secole XIX şi XX: „Noi dorim ca latura casnică a vieţii şi 
căminului să aibă o mai mare pondere în politică şi în administraţia publică 
decât o au în prezent". ' 

In contextul chestionării relaţiei personal-politic, au fost dezvăluite o se- 
rie de presupoziţii ascunse ale politicilor publice. Bunăoară, ideologia axată 
pe rolul de aducător de pâine în casă al bărbatului 16 a fost (şi mai este încă) 
cea care a contribuit şi contribuie încă la plata de salarii bărbaţilor destinate 
întreţinerii întregii familii, lăsând în genere femeilor slujbe mai prost plătite. 
Deşi bărbaţii nu mai sunt de mult timp unicii întreţinători ai familiilor lor, 
inerţial ei tind să fie plătiţi cu salarii mai mari decât ale femeilor. Un alt 



"Moller Okîn, 1998: 124. 
l4 Elshtain, 1993: 213. 
ls Bock, 2002: 181. 

" „Mart as breadwinner ideolog)/", în engleză. 

exemplu: ideologia legitimităţii adulterului masculin, care a produs legislaţie 
şi politici care exonerau sau pedepseau mult mai blând pe bărbaţi în 
comparaţie cu femeile. In Chile, până în 1994 femeile adultere erau pedepsite 
cu 5 ani de închisoare, în timp ce un bărbat primea maximum un an şi 
jumătate şi aceasta doar dacă relaţia extraconjugală era de notorietate publică. 

In pofida acestor deschideri feministe, diverşi gânditori au continuat să 
ignore noile zone politice. „Judecata că familia este «non-pohtică» este impli- 
cită în însuşi faptul că nu este discutată în majoritatea teoriilor politice de 
azi"." Unul dintre cei mai influenţi teoreticieni contemporani ai politicului, 
John Rawls, nu a problematizat chestiuni de dreptate în familie. 18 Din acest 
punct de vedere, Rawls se înscrie în marea galerie de filosofi care au ignorat 
problematica inegalităţilor de gen şi teoretizările existente în domeniu. 

Diviziunea muncii în familie şi mai ales prevalenta creşterii copiilor de 
către femei sunt construite social-politic şi de aceea contează ca probleme 
politice. Inegalităţile din domeniul muncii şi politicii sunt intim legate de 
inegalităţile din familie. O femeie care-şi creşte singură copiii ar putea crede 
că starea de sărăcire treptată şi de dificultate majoră în a-şi creşte decent co- 
piii se datorează pur şi simplu incapacităţii ei personale de a face faţă 
situaţiei. Dar ea trăieşte într-o societate în care statul nu are nici o politică 
clară pentru sprijinirea mamelor fără parteneri (în afară de cei 200.000 de lei 
de copil drept alocaţie — în jur de 5 euro pe lună). Chestiunea nu se pune în 
termenii lui „dacă": dacă să intervină statul sau nu în familie prin politici. 
Statul nu alege." Fie că are sau nu o politică în acest domeniu, statul 
influenţează viaţa de familie, puterea sa se face simţită, mai mult sau mai 
puţin pozitiv. Deci statul influenţează viaţa personală a cetăţenilor săi fie că 
are sau nu o politică bine definită într-un domeniu sau altul. El o 
influenţează şi prin non-acţiune. 

Politicul e mai mult decât ceea ce ne condiţionează tradiţia să credem. 
Statul social a primit multe teme de casă ca urmare a problemelor ridicate de 
mişcarea de femei şi de alte mişcări de masă. Instaurarea democraţiilor libe- 
rale şi rolul jucat de diverse grupuri de presiune în constituirea agendelor 
politice au condus la lărgirea ariei politicului. 



17 Moller Okin, 1998: 119. 

18 Deşi există şi teoreticieni, bărbaţi şi femei (ex. Sen, Tinker), care studiază chestiuni 
legate de dreptate intrafamilială. 

" Okin, 1998, referindu-se la articolul lui Frances Olsen, 1985. 

Moduri alternative de a face politică 



Nu numai că tentaculele politicii se ramifică în multe activităţi sociale, 
inclusiv în viaţa noastră personală, dar şi modurile în care cetăţenii se pot 
implica politic sunt numeroase şi pot depăşi sfera tradiţională de acţiuni 
cetăţeneşti. In genere, anumite situaţii sociale şi politice generează invenţii de 
noi tipuri de implicare politică. In Peru în timpul crizei economice a anilor 
'80 în mahalalele Limei s-a dezvoltat fenomenul „bucătăriilor comunale": 
femeile lucrau fără salariu în aceste bucătării pentru a contribui la ameliora- 
rea stării milioanelor de flămânzi. In 1991 Lima avea 7 milioane locuitori şi 
7200 bucătării colective care preparau un milion şi jumătate de mese pe zi. 2 " 
în timpul regimului militar autoritar din Argentina (1976-1983) s-a manifes- 
tat fenomenul „desaparecidos 'Qispăruţii din timpul regimului autoritar al ge- 
neralilor. Acest fenomen a determinat Mişcarea Mamelor (Madres Movimiento) 
şi Mişcarea Bunicilor JAhuelas Movimiento) din Pla%a del Mayo. Ea s-a manifes- 
tat ca un marş tăcut organizat în fiecare joi în faţa clădirii guvernului, cu po- 
ze, scutece, batiste — simboluri ale celor dispăruţi. Noua Mişcare s-a înteme- 
iat pe capacitatea femeilor de a inventa o acţiune politică cu care a sensibili- 
zat o lume întreagă prin sentimente şi emoţii — asociate sferei private în mod 
obişnuit — adaptată la condiţiile represive specifice perioadei respective. 
„Simbolic, slăbiciunea lor «feminină» a devenit putere". 21 Mişcarea a atras 
atenţia lumii întregi asupra fenomenului „desaparecidos" şi a politicii 
ultrarepresive a regimului argentinian. 

Mişcarea de femei a deschis calea unei largi varietăţi de strategii şi tactici 
politice, cum arată Vkginia Sapiro, care a încercat o sistematizare a acestora: 
Tehnici convenţionale de presiune: acţiuni legale, lobby, participare elec- 
torală, contactarea autorităţilor şi a presei. Acestea sunt tactici pe care 
le-au folosit organizaţiile naţionale americane NAWSA (secolul XIX) şi 
N O W (secolul XX). în România de azi sunt puţine organizaţii de femei 
cu astfel de putere, dar merită menţionate: Şanse Egale pentru Femei 
(Iaşi) şi Centrul Parteneriat pentru Egalitate (Bucureşti). 

Tehnici neconvenţionale de presiune: demonstraţii, proteste, acţiuni 
simbolice, uneori violenţă. De pildă, legarea sufragetelor cu lanţuri de 
gardul clădirii Parlamentului sau spargerea geamurilor de la locuinţele 
membrilor parlamentului etc. 



Barrig, 1998: 106. 
Feijoo, 1994: 34. 

Activităţi de conştientizare şi de mobilizare a maselor pentru a influenţa 
decizii politice. Demonstraţia împotriva violenţei în familie din 
Bucureşti, 24 aprilie 2000, este un bun exemplu. 

înfiinţarea de instituţii alternative în: sănătate, transport, bănci, protecţie, 
sprijin legal, publicaţii, educaţie. Exemple: adăposturile pentru protejarea 
femeilor bătute de către membri ai familiei, înfiinţarea de structuri 
organiza^ional pentru protecţia sănătăţii (cum ar fi Coaliţia pentru 
Sănătatea Reproducerii din România), bănci pentru acordarea de 
microcredite sau alte facilităţi specifice tipurilor de întreprinderi econo- 
mice ale femeilor (au funcţionat extrem de bine în anumite ţări ale lumii 
a treia, în Bangladesh de pildă) etc. 

Separatism: stabilirea de grupuri, instituţii sau reţele separate ale femeilor. 

Crearea de organizaţii de femei în interiorul altor organizaţii — a unor 
grupuri de femei" în interiorul unei structuri organizaţionale mai mari, 
cum ar fi Clubul Parlamentarelor înfiinţat în interiorul Parlamentului 
României. 

Coaliţii cu alte organizaţii, cu grupuri care au interese comune sau cone- 
xe (de pildă, Coaliţia pentru Eliminarea Violenţei împotriva Femeilor 
întemeiată în mai 2000 în România reunea organizaţii de femei, 
organizaţii de drepturile omului şi organizaţii de educaţie civică). In 
2003, s-a organizat o nouă coaliţie şi a contribuit la adoptarea în Parla- 
ment a Legii pentru combaterea violenţei în familie. 

Implicare în organizaţii internaţionale. In lume există congrese 
internaţionale ale femeilor încă din secolul XIX. Reţeaua organizaţiilor 
de şi pentru femei din lume s-a diversificat şi intensificat fantastic în ul- 
timii 20 de ani — cam din perioada în care ONU a declarat deceniul 
1975-1985 Deceniul Femeilor. 

Concluzia celor prezentate până aici este că sfera politicii este mult mai 
largă decât cea a alegerilor, luptei pentru putere şi a guvernării de către „eli- 
te". Se dovedeşte necesară o redefinire a politicii pentru a include forme 
participative de comportament în sfera politicii. 24 Dacă trecem dincolo de 
politica tradiţională (partide, candidaturi, campanii electorale, competiţie 
electorală, vot, reprezentare, lupte între partide etc), regăsim o mult mai lar- 
gă participare politică a femeilor decât cea manifestă în politica tradiţională. 
Modul în care răspundem la întrebarea „Cine guvernează?" depinde, în 



12 „Consdousness-raising", în engleză. 

23 Un astfel de grup este numit în engleză „caucus". 

24 Bourque şi Grossholtz, 1998. 

consecinţă, şi de modul în care vedem politicul. în orice caz, într-o societate 
în care guvernele au roluri puternice şi deciziile politicii tradiţionale au im- 
pact social considerabil, este greu de subestimat dominaţia masculină în acest 
domeniu. Şi nu poate fi ignorată nici creşterea proporţiei femeilor în struc- 
turi guvernamentale, deci în politica tradiţională. 

2. Teorii politice despre bărbaţi, femei şi guvernare 

Natura [. . .] i-a spus femeii: fii femeie! Grija tandră pentru copii, 

micile treburi casnice, încântătoarele dureri ale maternităţii, 

astea sunt rosturile tale. 
(Jean-Jacques Rousseau, 1762) 

Teoriile politice, din care un grup special îl reprezintă teoriile democra- 
ţiei, fundamentează normativ gândirea despre politică şi raporturile dintre 

25 

subiecţii ei. Majoritatea creatorilor de filosofie politică, atunci când se refe- 
ră generalizator la subiecţii sau protagoniştii politicii, se referă implicit la 
bărbaţi. Teoria şi ştiinţa politică a tins să ia drept presupoziţie norma com- 
portamentului masculin şi să considere că femeia este „alta" în comparaţie cu 
bărbatul-normă. De aceea, de cele mai multe ori femeile sunt ignorate în 
gândirea politică tradiţională sau, atunci când sunt incluse, ele sunt abordate 
aristotelic ca „bărbaţi deficienţi." Distanţele dintre femei şi bărbaţi nu sunt 
văzute în termeni de diferenţe, ci în termeni de „deficienţe". Diferenţele sunt 
judecate ca deficienţe. 

Idei şi oameni mai vechi 

Dacă ne întoarcem în timp şi aruncăm o privire asupra modului în care 

gânditorii politici s-au referit la femei, vom găsi temeiuri ale deprecierii lor 
valorice. Augustin (secolul V) nu vedea ce alt folos ar avea o femeie pentru 
un bărbat în afară de cel al procreaţiei. O idee asemănătoare se regăseşte mai 
târziu şi la Samuel Pufendorf (secolul XVII). Pentru Toma d'Aquino (Summa 
Theologicd) femeia este în mod natural supusă bărbatului pentru că acesta din 
urmă posedă în mod natural capacităţi raţionale mai mari, în timp ce mintea 
femeilor este în mod necesar afectată de înclinaţia ei spre „concupiscenţă". 



Inclusiv John Rawls, în a sa A Theory of Justice (1970), cum subliniază Susan Moller 
Okin. 

Ideea înclinaţiei specifice a femeilor spre senzualitate excesivă, care întunecă 
raţiunea, s-a menţinut până în zilele noastre. In ciuda caracterului 
revoluţionar al teoriei contractului social, John Locke se alătură concepţiei 
patriarhale conform căreia subordonarea femeilor faţă de soţii lor are un 
fundament natural, iar voinţa bărbatului în familie trebuie să prevaleze asu- 
pra voinţei soţiei în privinţa tuturor chestiunilor de interes comun. In teoria 
clasică a contractului social, diferenţele „naturale" dintre cele două sexe sunt 
construite ca relaţie de superioritate/ inferioritate şi dominaţie/ subordona- 
re. Teoreticienii contractului social considerau că diferenţele naturale dintre 
sexe erau diferenţe politice: dintre libertate (pentru bărbaţi) şi supunere 
(pentru femei). Se considera că doar bărbaţii au capacitatea „naturală" de a 
întemeia contractul original şi de a participa în calitate de cetăţeni egali la o 
societate civilă liberă. 26 

Mai aproape de noi în timp, Jean-Jacques Rousseau considera, ca şi 
Freud mai târziu, că femeile nu au abilitatea de a transcende „natura lor bio- 
logică" şi nu au calităţile necesare participării la viaţa civilă şi subordonării 
faţă de legile universale ale societăţii civile. In Emile, maestrul îl separă pe 
Emile de Sophie pentru o perioadă de deprindere şi învăţare a politicii şi 
cetăţeniei. Abia după aceea îi este permis lui Emile să se reîntoarcă şi să intre 
în „posesia" lui Sophie ca soţ. Chiar şi John Stuart Mill, autorul lucrării de 
pionierat Subordonarea femeilor (1869), în care critică aranjamentele sociale 
victoriene care menţineau femeile într-o poziţie subordonată, presupunea că 
o femeie ar prefera mariajul altor opţiuni de afirmare socială. E interesant că 
tot potrivit lui Mill, o persoană îşi poate dezvolta abilităţile şi calităţile demo- 
cratice doar prin participare activă la viaţa publică." Ar urma, firesc, că fe- 
meile care ar alege mariajul drept „carieră" ar alege automat şi neparticiparea 
la viaţa politică. 

Dincolo de aceste inconsistenţe, trebuie menţionat că Mill a fost primul 
filosof şi parlamentar englez proeminent preocupat de drepturile politice ale 
femeilor — cel care a cerut în Parlamentul britanic dreptul de vot pentru fe- 
mei şi înlocuirea termenului de „bărbat" cu cel de „persoană" în legislaţie 
(1867). Din fericire, John Stuart Mill nu a fost unicul gânditor politic bărbat 
care a empatizat cu statutul public şi politic al femeilor. înainte de el, 
Erasmus, în dialogurile lui, dovedeşte astfel de preocupări. în preajma 
Revoluţiei Franceze, Marchizul de Condorcet recomandase să li se acorde şi 
femeilor aceleaşi drepturi electorale pe care le aveau bărbaţii (1787). 



"Pateman, 1994. 

27 Considerations on Representative Government, în Mill, 1991. 

Condorcet a şi scris o lucrare intitulată Despre recunoaşterea dreptului cetăţenesc al 
femeilor care a stârnit senzaţie în Franţa şi în alte ţări. 28 

In orice caz, numărul teoreticienilor politici bărbaţi care au presupus că 
femeile sunt inferioare bărbaţilor (implicit sau explicit) depăşeşte cu mult pe 
cel al gânditorilor orientaţi spre înţelegerea diferenţelor. Lui Aristotel, 
Augustin, Toma, Samuel Pufendorf li se alătură Fichte, Kant, Hegel, 
Nietsche, Schopenhauer, Herbert Spencer şi mulţi, mulţi alţii. Nu mai de- 
parte de anii '40 ai secolului XX, Joseph Schumpeter considera că absenţa 
dreptului de vot al femeilor nu invalidează caracterul democratic al unei so- 
cietăţi. 21 Mare parte din teoretizările actuale ale politicului evită această pro- 
blematică prin tăcere, chiar daca ea este relevantă pentru tematica abordată. 

Timpuri şi abordări mai noi 

Nici secolul XX nu a fost ultrarevoluţionar în sensul schimbării opticii 

privind femeile în politică. Lucrurile s-au schimbat, dar încet. Interesul pen- 
tru problematica femeilor în politică a crescut simţitor în anii '70 şi '80, după 
o foarte lungă perioadă de ignorare a ei de către politologi. Acest interes 
crescut se datorează în mare parte faptului că femeile au început să se afirme 
tot mai mult în domeniul teoriei şi studiilor politice. In această perioadă s-au 
afirmat trei tipuri de abordări ale problematicii relaţiei femei — politică. 3 " 

In primul rând o abordare concentrată pe participarea femeilor în activitatea 
politică tradiţională: modele de recrutare politică, participare în activitatea 
partidelor politice, comportament electoral, caracteristici ale femeilor 
active politic etc. Lucrarea lui Maurice Duverger, Rolul Politic al Femeilor 
(UNESCO, Paris, 1955) a jucat un rol de pionierat pentru acest tip de 

abordare. Duverger consideră formele tradiţionale de participare politică 

31 

drept norme de participare politică fără a pune în discuţie faptul că 
aceste forme au fost create şi încetăţenite ca modalităţi masculine de 
participare. Două întrebări ce decurg din această viziune sunt: De ce fe- 
meile nu se conformează aşteptărilor de comportament politic?, De ce 
ele sunt mai puţin reprezentate la nivelul elitelor politice?. Diferite studii 
ulterioare arată că aceste chestiuni ţin mai puţin de alegerea femeilor, cât 



28 Bock, 2002. 

29 Schumpeter, 1943. 

30 Githens, Norris, Lovenduski (ed), 1994. 

31 Participare la vot, apartenenţă şi activism în cadrul unui partid politic, petiţionare a 
celor aflaţi în poziţii de putere poEtică, candidare la funcţii reprezentative în stat etc. 

de o părtinire sistemică şi sistematică a democraţiilor, o deformare 
structurală a acestora în favoarea bărbaţilor." 
• Un al doilea tip de abordare ia în considerare diversitatea formelor de implica- 
re politică a femeilor, nu doar formele de participare politică tradiţionale, 
acreditate prin practici masculine, reprezintă moduri de implicare politi- 
că. Acest tip de abordare se concentrează pe mişcări sociale şi mai ales 
pe acelea care urmăresc schimbarea de politici publice pentru a servi in- 
tereselor şi nevoilor femeilor: campanii publice, proteste, acţiuni colecti- 
ve netradiţionale etc. Obţinerea dreptului de vot de către femei prin 
activism civic şi politic, care a culminat cu mişcarea sufragetelor, face 
parte din această gamă de moduri netradiţionale de implicare politică. 

Un tip de abordare mai recent în comparaţie cu celelalte două ia în con- 
siderare tradiţia teoriei şi filosofiei politice şi explorează implicaţiile omisiu- 
nii şi subordonării femeilor reflectate în gândirea politică. Pentru foarte mult timp 
femeile şi comportamentul lor au fost privite ca deviaţii de la normele 
masculine. Specificitatea experienţelor femeilor, diferenţele neierarhizante 
dintre femei şi bărbaţi, au fost ignorate — subliniază această abordare. 
Ştiinţa politică a tins să ia drept presupoziţie ideea că femeia este „alta" 
în comparaţie cu bărbatul (norma). Această nouă abordare îşi declară 
intenţia de a se concentra asupra diferenţelor şi nu asupra „deficienţe- 
lor." Femeile operează cu un set diferit de presupoziţii care rezultă într-o 
viziune proprie a lumii şi o agendă politică proprie. Ele au o percepţie 
diferită a politicului şi a rolului lor în politic. 

In orice caz, aceste trei tipuri de abordări pe care le pun în evidenţă 
Githens, Norris şi Lovenduski, nu se referă la producţia standard (sau 
mainstream) de ştiinţe politice. Deşi Duverger este cel mai cunoscut autor care 
a deschis pârtia pentru problematica participării politice a femeilor, abor- 
dările de mai sus caracterizează mai curând producţia feministă de ştiinţe 
politice — în genere marginalizată de către mainstream. In genere, comunitatea 
de politologi continuă să definească politica în moduri care fac ca 
preocupările feministe să apară fie inadecvate fie irelevante. Creaţia feministă 
despre politică este marginalizată şi nu este incorporată în analizele politice 
standard." Una din tacticile de marginalizare este separarea stadiilor de gen 
de problematica centrală standard (mainstream). Alta este prezentarea tematicii 
studiate ca şi cum ar fi neutră din punct de vedere al genului. Mai sunt şi al- 
tele, dar însuşi faptul de a separa studiile de gen şi a nu incorpora punctul de 
vedere al diferenţelor de gen în alte arii de studiu ale ştiinţelor politice 



"Elson, 1999. 

33 Sapiro (1), Bourque şi Grossholtz, Phillips, 1998. 

înseamnă o respingere şi o marginalizare. Locul „destinat" celor care se ocu- 
pă de studii de gen este analog rolului alocat femeilor care încearcă să se 
afirme în politică: marginea spectrului. 

însăşi definirea îngustă a politicii îşi are sursa în teoretizările politice 
standard ale ştiinţei politice. In alegerea datelor de analizat şi în interpretarea 
datelor, disciplina insistă pe o definire îngustă şi exclusivă a politicii care limi- 
tează activitatea politică la un set de roluri stereotipizate în societate ca mas- 
culine. Există o tendinţă a politologilor de a explica neparticiparea unor gru- 
puri (inclusiv a femeilor) ca reflectare a poziţiei lor sociale şi a predispozi- 
ţiilor lor/„înnăscute": e vina lor că nu se organizează şi că nu participă. Pro- 
blema nu este văzută ca o expresie a unor structuri bine înrădăcinate de a 
face politică şi care poartă amprenta a mit de ani de dominaţie masculină. 

Bourque şi Grossholtz au făcut un studiu comparativ al unor lucrări ce- 
lebre de ştiinţe politice. Ele au examinat în detaliu lucrările The American 
Voter a lui Angus Campbell (1960), The Civic Culture a lui Gabriel Almond şi 
Sydney Verba (1963) şi Political Life a lui Robert Lane (1959, revizuită în 
1964). Au constatat că în aceste lucrări există patru tipuri de categorii de 
distorsiuni în ce priveşte interpretarea comportamentului politic al femeilor — 
categorii care se regăsesc în multe alte lucrări de ştiinţe politice mainstream. 

Născocirea de atitudini şi comportamente: presupunerea existenţei unor 

atitudini şi comportamente fără suport în datele existente. 
Presupoziţia dominaţiei masculine: presupunerea că totdeauna bărbaţii 

deţin poziţii de influenţă, fără să fie chestionate cauzele situaţiei prezente 

sau să fie luată şi interpretată ca atare situaţia în care o femeie deţine o 

astfel de poziţie. 

• Mas cuhni ta tea ca ideal de comportament politic: raţionalitatea compor- 
tamentului politic este prin definită ca raţionalitate politică a bărbaţilor, 
standardul de comportament politic este cel al bărbaţilor. 
Adeziune faţă de eternul feminin: explicarea comportamentului politic 
feminin prin rolul de soţie, mamă, care nu au nimic de a face cu o 
explicaţie ştiinţifică ci sunt mai curând proiecţii ale experienţelor de 
cunoaştere ale autorilor." 

Prezenţa unor analize informate şi critice, cum este cea a lui Bourque şi 
Grossholz, privind creaţii cu autoritate în ştiinţele politice aduc o notă 
proaspătă, de contrazicere a corectitudinii politice din ştiinţele politice şi de 
realism, în ultimă instanţă. 



Bourque şi Grossholtz, 1998. 

Teoretizări recente ale democraţiei 



Se poate constata fără mari eforturi, o neglijare sistematică a dimensiunii 

de gen a democraţiei în scrierile teoreticienilor contemporani ai democraţiei. 
Philippe Schmitter, unul dintre cei mai renumiţi teoreticieni în domeniu, ad- 
mite acest lucru. 

„Femeile ca grup socio-politic cu interese şi moduri de acţiune dis- 
tinete nu au fost, după cunoştinţa mea, incluse sistematic în teoriile 
şi analizele comparative care s-'au dpzvojtât în jurul democratizării 
[...] Cea mai mare parte a recentei şi de acum voluminoasei literaturi 
despre democratizare a ignorat rolul femeilor. 
Autorii care au fost preocupaţi de teoretizarea democraţiei au presupus 
tacit că valabilitatea afirmaţiilor şi teoriilor lor este universală, că ea se 
potriveşte în egală măsură şi femeilor şi bărbaţilor. Presupoziţia este falsă. 
Dar trebuie să recunoaştem, împreună cu Carole Pateman, că este dificil să 
demontezi rapid o presupoziţie veche de peste două mii de ani, potrivit 
căreia „democraţia" şi „subordonarea femeilor" sunt compatibile. Este greu 
să demontezi ideea că excluderea femeilor de la o participare deplină şi egală 
la viaţa politică nu prejudiciază democraţia. 3 " 

Dacă studiem lucrările celor mai binecunoscuţi teoreticieni «i demo- 
craţiei" vom constata că în evaluările lor privind stadiile tranziţiei către 
democraţie dimensiunea de gen nu apare menţionată. Pur şi simplu nu repre- 
zintă o 'problemă. In definiţiile luiJuan Linz şi Alfred Stepan, doi teoreticieni 
cunoscuţi ai tranziţiei spre democraţie, abia în procesul consolidării democra- 
ţiei intervin criterii care au o implicită dimensiune de gen: dezvoltarea unei 
societăţi civile libere, egalitatea de şanse înscrisă în lege dar şi practicată. Dar ei 
nu discută deloc dimensiunea de gen şi o evaluează implicit ca fiind tangenţială 
democratizării. Se presupune că societăţile contemporane funcţionează cu 
cetăţeni asexuaţi sau că genul lor nu le afectează modul de exercitare a 
cetăţeniei. Această presupoziţie este criticată într-o secţiune mai jos. 



35 Schmitter, 1998: 222. 

36 Pateman, Carol — The Disorder of Women , Stanford University Press, Stanford, Cali- 
fornia, 1989. 

3/ Lucrările lui Linz, Stepan, O'Donnell, Diamond, Di Palma etc. 

Perspective alternative asupra democraţiei 



O serie de teorii alternative ale democraţiei iau în considerare dimensiu- 

nea de gen. Feminiştii în genere privesc democraţia mai cuprinzător, extin- 
zând importanţa valorilor egalităţii şi libertăţii individuale la sfera privată a 
relaţiilor de familie şi la relaţiile de muncă. Teoretizările feministe contrazic 
două presupoziţii fundamentale ale teoriilor democraţiei contemporane 
mainstream 

' democraţia priveşte -atât' sfera publică cât şi pe cea privată; 

este importantă exercitarea drepturilor şi explorarea diferenţelor în 
funcţie de sexul cetăţenilor, pentru că nu există un cetăţean neutru; 
„cetăţeanul neutru" pe care îl iau în considerare teoriile clasice ale 
democraţiei este modelat după standarde masculine. 

Pentru teoreticiene ca Iris Marion Young, Anne Phillips, Chantal 
Mouffe, democraţia este definită ca democraţie reprezentativă procedurală 
cât şi ca proces de egalizare a relaţiilor sociale inegale. Esenţa obiecţiilor adu- 
se de această nouă perspectivă este cel mai bine sintetizată de Zillah 
Eisenstein: „Societăţile democratice au nevoie de familii şi economii demo- 
cratice şi de relaţii sexuale şi rasiale democratice".' 

Este '"dezirabil ca atenţia cercetării să fie îndreptată asupra diferenţelor 
dintre sexe, construite îndeobşte ca „deficienţe." Femeile operează cu un set 
diferit de presupoziţii care rezultă într-o viziune şi experienţă proprie a lumii 
şi o agendă politică proprie — cum arată în scrierile lor feministe ca 
Chodorow, Gilligan, MacKinnon, Elshtain, Phillips ş. a. O viziune radicală 
ca aceea a lui Catharine MacKinnon merge mult mai departe şi subliniază că 
abordarea diferenţelor ca simple diferenţe este insuficientă: nu diferenţa este 
cea care defineşte relaţia dintre genul masculin şi genul feminin, ci 
dominaţia. 3 * 

„Scopul ultim al politicii mişcării de femei trebuie să fie schimbarea 
modului în care politica şi rolul statului sunt conceptualizate." 4 " Teoria poli- 
tică poate face o parte a acestei munci de schimbare a modului de conceptu- 
alizare, prin prezentări inteligibile, printr-o deschidere faţă de problemele 
oamenilor, femei şi bărbaţi, şi prin teoretizarea problemelor. Cealaltă parte 
revine celor care citesc, discută, sunt angajaţi în practica politică, celor care 
lucrează în media. 



38 Eisenstein, în Funk şi Mueller (ed.), 1993. 

35 MacKinnon, 1998. 

411 Lovenduski, 1988: 123. 

3. Participate politică şi reprezentare politică 



Dreptul unui bărbat de a-şi exercita 
dreptul electoral se ba "ea pe faptul că este bărbat. 
(Preşedintele Camerei Comunelor, 41 1917) 

Sufragiul universal 

Unul dintre drepturile politice elementare tradiţionale ale unei demo- 
craţii liberale este dreptul de vot — pe care femeile le-au obţinut cu mult efort 
şi perseverenţă. „Nicăieri în Europa femeile nu au fost admise la exercitarea 
dreptului electoral naţional înainte ca anumite bariere de clasă să fi fost ridi- 
cate pentru bărbaţi." 42 In SUA, acum am arătat în prima parte, bărbaţii negri 
au fost încetăţeniţi înainte de încetăţenirea femeilor. Al 15-lea amendament 
conferea explicit dreptul de vot foştilor sclavi bărbaţi. Femeile din SUA au 
obţinut dreptul de vot abia prin cel de-al 19-lea amendament, în 1919. 

După Revoluţia Franceză, în timpul căreia s-a pus prima dată problema 
dreptului de vot al femeilor, 43 o pledoarie majoră pentru acordarea de drep- 
turi electorale femeilor a fost făcută în Anglia de către doi irlandezi, Anne 
Wheeler şi William Thompson (1825). Cererea lor nu a găsit ecou în Parla- 
ment şi reforma din 1832 din Imperiul Britanic nu a adus nimic nou în ce 
priveşte statutul politic al femeilor. In 1865 a fost creat Women's Sujfrage 
Committee, care a reuşit strângerea în două săptămâni a 1500 semnături de la 
femei pentru o petiţie de dobândire acestui drept. John Stuart Mill a susţinut 
şi el cauza în Parlament, cerând şi înlocuirea termenului „man" cu „person". 
Millicent Garrett Fawcett a fost conducătoarea mişcării pentru sufragiu în 
Anglia. In Germania, Louise Otto. Motto-u\ publicaţiei conduse de Otto era 
„Recrutez cetăţene pentru imperiul libertăţii". In Franţa, Hubertine Auclert a 
creat în 1876 un comitet pentru acordarea dreptului electoral al femeilor. In 
Italia, Anna Măria Mozzoni cerea la 1864 să li se recunoască femeilor dreptul 
electoral activ 44 şi pe cât posibil şi pe cel pasiv. 43 Şi în Elveţia primele cereri 
pentru dreptul de vot al femeilor datează din anii 1860, deşi în final l-au 
obţinut abia în 1971. 



41 A Regatului Unit al Marii Britanii. 
"Bock, 2002: 191. 

43 Şi chiar înainte de izbucnirea ei, prin condeiul marchizului de Condorcet (1787). 

44 Drept electoral activ însemna dreptul de a merge la urne şi a vota. 

43 Dreptul pasiv însemna dreptul de a fi alese reprezentante în Parlament. 

Argumentele de legitimare a dreptului electoral pentru femei au variat ca 
formă de prezentare dar ca esenţă ele au fost aceleaşi, incluzând următoarele: 

Censul. „O serie de femei sadsfac condiţia censului stabilit prin lege 
pentru dreptul de vot", era unul din argumente. De ce nu au ele acelaşi 
drept ca şi bărbaţii care sadsfac aceeaşi cerinţă? 

Plata impozitelor. O serie de femei plătesc impozite la fel ca şi bărbaţii (e 
vorba de femei necăsătorite plătitoare de impozite). De ce nu ar avea 
dreptul de vot, în măsura în care ele deţin proprietăţi şi au o miză în 
conducerea corespunzătoare a treburilor politice? O primă victorie au 
repurtat britanicele în 1869, prin obţinerea dreptului de vot comunal ac- 
tiv pentru femeile care plăteau impozite (cele necăsătorite). 

îndatoriri. Eugenie Niboyet argumenta acordarea dreptului de vot fe- 
meilor, cerut de revoluţionari la 1848: „Pe noi nu ne interesează să fim 
buni cetăţeni, ci doar să fim bune cetăţene şi dacă ne cerem drepturile, o 
facem ca femei şi nu ca bărbaţi [...] Ne reclamăm drepturile numai în 
numele îndatoririlor noastre". 46 

Maternitatea. Femeile îşi fac datoria faţă de societate, datoria cetăţe- 
nească de a da fii" ţării şi de a-i educa. De ce nu sunt mamele tratate ca 
şi cetăţene când e vorba de drepturi şi nu doar când e vorba de datorii? 

Sacrificii. în iunie 1917 un grup de intelectuale române au cerut acorda- 
rea dreptului de vot femeilor pe temeiul sacrificiilor lor din timpul pri- 
mului război mondial. 4 " 

Una din cele mai elocvente exprimări privind teama de a da drepturi 
politice femeilor aparţine unui preot polonez, Kaplanski, care scria: „Sub 
acoperirea obţinerii egalităţii de drepturi, femeile aspiră la dominaţia asupra 
bărbaţilor". Dar acelaşi lucru putea fi citit cu multe secole înainte, în cartea a 
XXXIV din A.b Urbe condita a lui Titus Livius, comentează ironic Gisela 
Bock. 4J Este vorba mai curând despre o proiecţie inversată a sensului domi- 
naţiei decât despre o perspectivă reală a ceea ce s-ar întâmpla dacă femeile ar 
avea drepturi egale. înverşunarea lui Kaplanski era atât de mare încât el con- 



Citată de Gisela Bock, 2002. 

Fiicele erau depreciate, pentru că se ştia că societatea nu le permite să se dezvolte 
ca întreţinători de familii şi nici ca soldaţi ai ţării — şi aceasta a fost valabil în toate 
statele avansate din secolul XIX. Modelul de gândire nu s-a risipit cu totul nici 
până azi. 

Mihăilescu, Ştefania - „Istoria feminismului poktic românesc 1815-2000" în 
Dragomir şi Miroiu (ed.), 2002. 
Bock, 2002: 173. 

sidera că egalitatea în drepturi ar fi pentru Polonia o catastrofă mai mare de- 
cât împărţirea ţării. 

, Totuşi bărbaţii din diferite ţări ale lumii au riscat să „intre sub 
dominaţia" femeilor, astfel că femeile „lumii întâi" au obţinut, în ritmuri şi la 

date diferite, dreptul de vot universal şi dreptul de a fi alese (ceva mai târziu). 

în 

Iată o sinteză a datelor privind dobândirea dreptului de vot: 

Noua Zeelandă (1893) a fost primul stat care a legalizat exercitarea vo- 
tului de către femei, dar nu şi dreptul de a candida (obţinut în 1919); 
Finlanda (1906) şi Norvegia (1907); 

alte 17 ţări europene între 1915-1922 şi SUA în 1919 (1920 după ratifica- 
re); 

primul val de drepturi de vot pentru femei s-a încheiat cu Spania şi 
Portugalia (1931). 

Late-comers" au fost Franţa (1944), Italia (1945), Grecia (1952) şi Elveţia 
(1971)." 

România, ca şi alte ţări din fostul bloc de est, se situează printre very late- 
- comers , întrucât deşi femeile au obţinut dreptul de vot în 1939, ele, ca şi 
bărbaţii, nu şi l-au putut exercita liber vreme de 45 de ani (1946-1990), 
votul neavând nici o valoare de alegere autendcă în această perioadă. 
Practic cetăţenele României îşi exercită acest drept de vot doar din 1990. 
Obţinerea dreptului de vot de către femei a fost o victorie răsunătoare şi 
mult celebrată. Dezamăgirea a fost mare când fostele militante au realizat că 
pentru a influenţa politica trebuie să influenţezi politicile şi pentru aceasta 
dreptul de vot nu este suficient. Treptat, au fost experimentate alte forme de 
participare politică. Astăzi sunt ţări care au preşedinţi sau prim-miniştri fe- 
mei. Când se va întâmpla aceasta în România vom fi trecut deja printr-o 
revoluţie în gândire şi atitudine. Sufragiul feminin, în orice caz, a fost doar 
începutul unei lungi lupte de împărţire a puterii politice cu bărbaţii şi de 
redefinire a politicului. 



s " în aproape toate cazurile dreptul de a candida şi a fi votată a survenit mai târziu 

decât dreptul de vot. 
51 întârziaţi, în engleză. 
"Bock, 2002: 166. 
53 Foarte întârziaţi, în engleză. 

Despre teoria şipractica participării politice 



Participarea politică este un concept politic fundamental al ştiinţei poli- 
tice şi care este bine definit în teoriile mainstream. El desemnează activitate^ 
cetăţenească menită să influenţeze guvernarea, activitatea guvernamentală, 
deciziile politice. Printre cele mai importante forme de participare politică se 
numără participarea la vot, activitate în cadrul unui partid politic, participare 
la campanii electorale, lobby asupra unor persoane cu funcţie politică sau pu- 
blică, colectare de bani pentru un candidat şi candidatură pentru o funcţie 
politică. 

Punctul de vedere tradiţional privind participarea politică, prevalent în 
anii '50 — '70 şi atestat prin lucrarea Participation and Political Equality a lui 
Verba, Nye şi Kim, 34 este că bărbaţii sunt mai activi politic decât femeile: 
există o diferenţă de gen [gender gap] în participarea politică a femeilor şi 
bărbaţilor. Cartea constata diferenţe între naţiuni în ce priveşte acest gender 
gap: diferenţele erau mai mari în cazul unor ţări ca India, Nigeria şi Iugosla- 
via, minimală în cazul SUA. O altă constatare a lucrării: diferenţele de com- 
portament politic dintre femei şi bărbaţi sunt mai mici în cazul votării, dar 
ele cresc odată cu forme mai complexe de participare politică. Pe baza aces- 
tui punct de vedere au avut loc o serie de dezbateri privind cauzele 
participării politice mai mici a femeilor ţinând de: constrângeri economice, 
resurse socio-economice, afilieri organizaţionale, socializare de rol, încredere. 35 

Acest punct de vedere tradiţional este mult criticat, dar mai există şi 
susţinători ai săi. In anii '70 poziţia teoretică standard privind participarea 
politică a fost criticată de radicale care insistau pe faptul că femeile nu parti- 
cipă mai puţin ca bărbaţii ci diferit. Este necesară doar o mutare a accentului 
de la politica electorală la forme neconvenţionale de politică — participare în 
activitatea asociaţiilor comunitare, organizaţiilor voluntare, a grupurilor de 
protest etc. Revizioniştii, pe de altă parte, consideră că acest gender gap se re- 
duce în timp: o apropiere a stilurilor de viaţă între bărbaţi şi femei va rezulta 
în final în modele asemănătoare de participare politică." In fond, aceste 



54 Verba, Nie, Kim, 1987. 

55 Mai ales încredere în eficacitatea şi succesul lor în activităţi politice. 

s6 Există două modele diferite: (1) modelul divergenţei, pentru care genul reprezintă 
o diviziune politică fundamentală (model compatibil cu viziunea radicalelor că 
există moduri specifice de implicare politică feminine şi altele masculine - fără să 
vadă vreo viitoare apropiere) şi respectiv (2) modelul convergenţei, pentru care 
genul are un impact scăzut asupra comportamentului politic şi care se va 
omogeni-za treptat (model compatibil cu cel al revizioniştilor). 

277 



două viziuni nu ar trebui să se contrazică neapărat: participarea politică a 
femeilor, care tinde să ia în prezent mai mult forme netradiţionale, se poate 
apropia treptat de formele tradiţionale, intrând pas cu pas în forme masculi- 
ne de a face politică, pe măsură ce modurile de viaţă se apropie. Pe de altă 
parte, tot mai mulţi bărbaţi încep să se implice şi în forme netradiţionale, 
alternative de a face politică. 

Pamela Johnston Conover arată, în studiul ei bazat pe date din SUA, că 
femeile şi bărbaţii nu diferă în genere în ce priveşte valorile lor politice. Ca 
grup macrosocial, femeile nu sunt mai egalitare, individualiste, rasiste sau 
liberale decât bărbaţii. Totuşi, ele par a fi mai înclinate să favorizeze pe cei 
dezavantajaţi în societate şi deci să fie mai mult animate de o „etică a grijii". 
Se constată diferenţe între femei feministe şi bărbaţi nefeminişti în ceea ce 
priveşte preferinţele pentru anumite politici publice şi pentru anumite valori 
fundamentale: femeile feministe sunt mai liberale decât bărbaţii nefeminişti. 
In genere, o identitate feministă stimulează exprimarea unei perspective fe- 
minine." 7 

Pretinsul conservatorism al femeilor nu este unul „natural", arată Nancy 
Walker. In studiul lor Cultura Civică (1963), Almond şi Verba constatau con- 
servatorismul şi apatia femeilor în comportamentul lor politic. Dacă în anii 
'50 şi '60, comportamentul politic al femeilor din Occident era 
precumpănitor conservator, el s-a transformat treptat astfel încât în anii '80 
în ţări ca SUA, Danemarca, Suedia, trendul conservator s-a inversat: femeile 
au devenit mai liberale decât bărbaţii în ce priveşte identificarea de partid, 
evaluarea candidaţilor la preşedinţie şi alegerile pentru parlament şi pentru 
preşedinte. In Marea Britanie, dacă femeile nu ar fi obţinut dreptul de vot, s-a 
apreciat că laburiştii ar fi fost la putere toată perioada de după al doilea 
război mondial. Dar înspre sfârşitul anilor '70 şi în anii '80, britanicele au 
început să nu mai voteze în mod conservator, ceea ce a făcut mai dificilă 
sarcina partidelor politice, care au trebuit „să le curteze" din punct de vedere 
politic. In alegerile din 1997, Partidul Laburist a introdus sistemul de liste de 
candidaţi „fermoar" [tipper— în engleză] o femeie, un bărbat — în alternanţă — 
pentru a egaliza şansele femeilor de a fi alese. Votul britanicelor a fost crucial 
pentru schimbarea unei lungi guvernări conservatoare cu una laburistă. 



"Johnston Conover, 1994. 

Reprezentarea politică 



în secolul XIX se făcea distincţia dintre drept electoral activ (care vota) 
şi pasiv (care putea fi votat). Acestea sunt doar două din aspectele problemei 
reprezentării politice aşa cum au fost puse în practică şi teorie. Cel puţin trei 
alte aspecte sunt demne de analizat. 

De ce este necesară prezenţa femeilor în politică? De ce nu pot fi femeile 
reprezentate de bărbaţi? De ce trebuie să fie ele însele reprezentante? 

De ce ar trebui să crească proporţiile de reprezentare a femeilor? De ce 
ar trebui să fie ea paritară? Prin ce se justifică aceste cerinţe? 
De ce sunt bărbaţii suprareprezentaţi în majoritatea ţărilor? 
Mai întâi să explorăm prima problemă: De ce este necesară prezenţa 
femeilor în politică? De ce nu pot fi femeile reprezentate de bărbaţi? In dia- 
logul Senatulus al lui Erasmus, Cornelia propune înfiinţarea unui parlament al 

femeilor asemănător adunărilor episcopilor şi călugărilor care să chibzuiască 

5R 

asupra „demnităţii şi intereselor noastre." Olympe de Gouges, o celebră 
revoluţionară, a conceput în timpul Revoluţiei Franceze o Adunare 
Naţională care, alături de cea masculină, ar fi fost alcătuită numai din femei — 
idee ce mai fusese cuprinsă şi în petiţia semnată de Dames franţaises la 1789. 
întrebarea ei implicită era „Dacă bărbaţii pot reprezenta întreaga naţiune de 
ce n-ar face-o şi femeile?". 5J într-un document al Revoluţiei Franceze se 
problematizează dacă un bărbat poate să reprezinte o femeie: „dacă 
reprezentanţii trebuie să aibă absolut aceleaşi interese ca şi aceia pe care îi 
reprezintă, femeile pot fi reprezentate doar de femei". 6 " S-a vorbit şi de crea- 
rea unei Stări alcătuită doar din reprezentantele sexului femeiesc. Iată că 
identitatea de interese reprezintă un prim motiv de contestare a dominaţiei 
masculine în reprezentare. Nici cu cea mai mare bunăvoinţă bărbaţii nu pot 
să cunoască în aceeaşi măsură necesităţile femeilor şi să aibă aceeaşi 
experienţă ca ele pentru un motiv foarte simplu, care a fost adus, atât de des, 
ca argument împotriva sufragiului: „bărbaţii sunt bărbaţi şi femeile sunt fe- 
mei". 61 Argumentul diferenţei de nevoi şi interese este adus aici în favoarea 
prezenţei femeilor în rândul reprezentanţilor politici. 

Cercetarea în diferite domenii ale ştiinţelor sociale confirmă speculaţia 
că femeile au interese distincte şi furnizează dovezi că femeile au o poziţie 
distinctă şi un set împărtăşit de probleme care definesc un interes special. 



i! Bock, 2002:41-42. 
" Ibidem: 67-68. 

60 Ibidem: 50-51. 

61 Catherine Marshall, 19 1 1 , în Bock, 2002: 180. 

Multe dintre aceste elemente distincte sunt situate în instituţia în care cel mai 
adesea se presupune că femeile şi bărbaţii au interese comune, familia. 62 La 
întrebarea de ce sunt relevante politic diferenţele de grup dintre bărbaţi şi 
femei, răspunsurile frecvente sunt: experienţa subordonării, a marginalizării, 
constanţa rolului jucat în familie, mişcarea de femei etc. 

La 1848, Jeanne Deroin includea într-o foaie volantă: „O adunare legis- 
lativă alcătuită numai din bărbaţi este tot atât de capabilă să dea legi care să 
regleze o societate formată din bărbaţi şi femei ca şi o adunare de privilegiaţi 
care discută interesele muncitorilor"." Argumentele aduse aici se situează în 
jurul ideii că femeile trebuie să fie reprezentate datorită faptului că au intere- 
se şi experienţe de viaţă distincte, ce nu pot fi cunoscute pe deplin de către 
bărbaţi. Aceste argumente pledează pentru prezenţa femeilor în rândul 
reprezentanţilor, dar nu şi pentru o anumită proporţie de reprezentare sau 
pentru paritate. 

Despre creşterea proporţiei de reprezentare a femeilor 

Dacă am arătat că se justifică prezenţa feminină în parlamente şi alte 

structuri guvernamentale alese, de ce ar trebui ca femeile să fie reprezentate 
şi mai mult în structurile de putere? Nu ar fi suficiente doar câteva femei în 
fiecare parlament? Una e să justifici necesitatea prezenţei a câtorva repre- 
zentante şi alta e să justifici necesitatea unei proporţii mai mari decât cea 
prezentă. Dacă justificarea prezenţei feminine era compatibilă cu procente de 
1-3% ale femeilor în parlamente, cea de-a doua chestiune ridică ştacheta şi 
întreabă: De ce să nu fie mai multe femei reprezentante întrucât populaţia 
feminină este aproximativ aceeaşi cu cea masculină, ba chiar mai mare în 
multe ţări? Iată în continuare o serie de argumente. 

Argumentul discriminării structurale. Atât timp cât se menţine disproporţia 
flagrantă în reprezentarea politică, există un dezechilibru major în ce 
priveşte exercitarea dreptului femeilor de a fi alese. Se menţin anumite 
cauze descriptibile/explicabile sociologic care acţionează ca bariere pen- 
tru slaba reprezentare a femeilor relativ la reprezentarea bărbaţilor. Se 
menţine distanţa între egalitatea formală de drepturi şi cea reală. 

Argumentul interesului degrup. Diferite studii arată că doar la o participare 
a unei mase critice de femei de 30% ele vor avea un impact asupra poli- 
ticilorcare să reflecte interesele de grup. Există dovezi că femeile tind să 



" Sapiro (2), 1998: 165. 
63 Bock, 2002: 179. 

aibă o altă agendă politică, mai înclinată spre problematica socială 
(protecţiei sociale, sănătăţii publice, problematicii copiilor) decât colegii 
lor şi care derivă din experienţele lor specifice de viaţă, din perspectiva 
lor asupra problemelor omeneşti. 

Argumentul cetăţeanului cu sex. In genere se consideră că democraţia se 
întemeiază pe o noţiune neutră de cetăţenie. Presupoziţia acestei opinii 
este că interesele pe care politicienii bărbaţi le reprezintă în activitatea lor 
sunt interesele generale — presupoziţie contestabilă, întrucât deciziile lu- 
ate de o masă copleşitor majoritară de bărbaţi vor reflecta în primul rând 
interesele bazate pe experienţa de viaţă specific masculină, deşi vor fi 
prezentate ca şi cum ele sunt interese generale. Această situaţie nu tre- 
buie atribuită neapărat rea-voinţei, ci unei implicite evaluări că „proble- 
mele altora sunt cele pe care le am şi eu." 

Argumentul libertăţii. Cu cât sunt mai multe femei în structurile de pute- 
re, cu atât scade probabilitatea ca aceste structuri să fie pur masculine ca 
mod de operare şi cultură de grup." Cu cât sunt mai multe femei cu atât 
creşte probabilitatea ca libertatea lor de a se comporta aşa cum sunt (fe- 
minin sau altfel) să fie mai mare, pentru că nu mai sunt marginalizate. 
Creşte şi probabilitatea de a fi mai eficace în ceea ce întreprind pentru 
că se diluează constrângerile comportamentale (bariere de rol impus, 
problematica impusă etc. — aşa cum arată studiile existente că e cazul în 
prezent) . 65 

Janet Clark arată că teoriile descriptive ale reprezentării argumentează că 
excluderea unui grup de la poziţii de putere poate duce la distorsionarea de- 
ciziilor politice şi a rezultatelor lor. 66 Desigur acesta este un argument pen- 
tru prezenţa într-o anumită proporţie a femeilor în foruri decizionale, dar nu 
este neapărat un argument pentru creşterea reprezentării sau pentru paritate. 
Dar el indică legitimitatea preocupărilor pentru reprezentarea femeilor în 



64 într-o cultură patriarhală, bărbaţii tind să se relaţioneze şi să creeze reguli ale jo- 
cului bazate pe valori specifice: competiţie, agresivitate, forţă etc. — cărora femeile 
în minoritate slabă trebuie să le facă faţă dacă vor să rămână acolo. Dincolo de 
acestea, în orice circumstanţe, inclusiv înalt-parlamentare, când sunt laolaltă, 
bărbaţii vorbesc între ei despre „femei şi fotbal", beau un şpriţ împreună, se 
socializează pe aceleaşi teme de interes etc. - alte modalităţi, informale, de 
marginalizare a femeilor minoritare. 

65 Argumentul creştem libertăţii este mai slab decât cel al dreptăţii sociale pe care îl 
aduce Anne Phillips: în sensul că acest argument va avea impact doar pentru cei 
care consideră libertatea ca valoare supraordonată altor valori sociale. 

66 Clark, 1994: 99. 

structuri de putere din perspectiva politicilor ce derivă din activitatea acestor 
structuri. 

O serie de argumente împotriva reprezentării feminine sporite în 
structuri politice alese derivă din observaţia că democraţia liberală repre- 
zentativă este diferită de democraţia participativă. In timp ce în democraţia 
participativă era esenţial cine participă, democraţia reprezentativă a mutat 
accentul pe ce anume reprezintă participanţii: politici, preferinţe, interese, idei. 
Prin aceasta responsivitatea 67 reprezentanţilor aleşi faţă de cetăţeni este 
esenţială. De acest punct de vedere se leagă şi neglijarea caracteristicilor 
„periferice" ale reprezentanţilor. Tot de aici vine şi presupunerea tacită că 
reprezentanţii sunt cetăţeni „neutri". Dar să urmărim în continuare cele 
mai importante argumente în favoarea creşterii reprezentării feminine în 
structuri de putere elaborate de Anne Phillips, una din teoreticienele cele 
mai valoroase în domeniu. 

Argumentul dreptăţii sociale. Este evident şi grotesc de nedrept ca bărbaţii 
să monopolizeze reprezentarea, scrie Phillips. Dacă nu ar exista obstacole 
care operează astfel încât să ţină în afara vieţii politice anumite grupuri soci- 
ale, atunci poziţiile de putere politică ar fi distribuite la întâmplare între sexe, 
grupuri etnice etc. Orice distribuţie distorsionată a poziţiilor politice indică o 
discriminare intenţională sau structurală. 68 Femeilor li se neagă drepturi şi 
oportunităţi şi e cazul să se acţioneze. In România se poate vorbi despre un 
dezechilibru major, întrucât la nivel parlamentar avem o reprezentare de 
90% bărbaţi şi 10% femei. „La asemenea niveluri de dezechilibre de gen, 
formulările retorice sunt suficiente, ar trebui să fii un patriarh foarte hotărât 
să aperi această stare de lucruri", scrie Phillips." 

Argumentul se bazează pe respingerea ideii că actuala diviziune a muncii 
este naturală. Actualmente, ciclul vieţii femeilor este de dominat de o perioa- 
dă destul de lungă de creştere a copiilor şi o alta de îngrijire a părinţilor după 



67 "Accountability" în engleză. Termenul de „responsabilitate" nu este adecvat ca tra- 
ducere pentru ..accountability" şi cu atât mai puţin pentru realitatea relaţională 
reprezentanţi-reprezentaţi desemnată. Românescul „responsabilitate" desemnează 
mai curând un ansamblu nerelaţional de datorii pe care le-ar avea reprezentantul şi 
eludează noţiunea că reprezentantul răspunde în faţa celor reprezentaţi în moduri 
concrete. „Responsabilitatea faţă de cei reprezentaţi" nu face parte din înţelesul 
termenului românesc de responsabilitate, nici din experienţa democratică româ- 
nească trecută şi cu atât mai puţin 8in cea prezentă. De aceea „responsivitate" este 
un termen care, cu riscul de a fi un nou barbarism, ar introduce această „noutate" 
relaţională în limbajul politic românesc. 

68 Phillips, 1991. 

69 Phillips, 1998. 

care s-ar putea, eventual, dedica politicii. Această diviziune a muncii conform 
căreia grija revine femeii pe o perioadă îndelungată nu este o diviziune natu- 
rală, ci una socială care dezavantajează femeile care ar putea fi interesate de 
politică. Dacă, pe de altă parte, cineva respinge această idee şi consideră că 
diviziunea actuală este naturală atunci nici argumentul dreptăţii sociale nu ar 
mai avea validitate pentru că s-ar spune că unii se ocupă în mod natural de 
politică în timp ce alţii (citeşte „altele") fac munca de îngrijire a semenilor. 
„Natura a împărţit lucrurile în mod firesc" lăsându-le femeilor 
„încântătoarele dureri ale maternităţii", scria Rousseau în secolul XVIII, 
bucurându-i pe bărbaţi cu deliciile puterii politice. 

Nedreptatea socială exprimată în subreprezentarea la nivelul poziţiilor 
politice oficiale este o reflectare a subreprezentării în cadrul partidelor şi re- 
flectă oportunităţi reduse de participare politică. Este vorba de un deficit de 
participare politică la nivele preliminare. Egalitatea de participare reprezintă 
un fundament teoretic serios în teoriile democraţiei şi un criteriu de evaluare 
a democraţiilor. 7 " A pleda pentru egalitate de participare politică nu înseamnă 
să presupui că preocupările sunt egal distribuite: preocuparea pentru politică 
e inegal distribuită ca şi cea pentru sport şi jazz, de pildă. Dar „când 
distribuţia coincide prea clar cu diviziuni de clasă sau de gen sau de 
etnicitate, participarea politică este prin definiţie inegală şi influenţa politică 
este ca urmare denaturata. 

Argumentul realismului politic. Interesele femeilor ar fi neglijate fără o pre- 
zenţă adecvată a femeilor ca reprezentante. Să presupunem că există anumite 
nevoi şi interese distincte şi separate care derivă din experienţele specifice ale 
femeilor (care nu sunt adresate în mod adecvat de reprezentanţii bărbaţi). 
Vulnerabilitatea acestei presupuneri este că deşi se poate arăta relativ uşor că 
există interese distincte şi comune femeilor, nu se poate stabili un set de inte- 
rese comun tuturor femeilor. Dimpotrivă, dacă aceste interese ar fi clare şi 
transparente, orice reprezentant ar putea să le reprezinte. Dar interesele sunt 
variate, fluctuante, unele sunt doar în proces de formare etc. şi e dificil să se- 
pari ce este reprezentat de cine reprezintă. Această vulnerabilitate determinată de 
imposibilitatea definirii clare şi precise a intereselor femeilor ca grup, se 
transformă în avantaj: argumentul este că deşi admitem că există interese 
distincte ale femeilor nu le putem detaşa cu suficientă claritate astfel ca 

reprezentanţi să poată fi oricine. Prezenţa femeilor ca reprezentante este indispensa- 

72 

bilă pentru că nu putem detaşa interesele de purtătoarele intereselor. 



70 Parry, Moyser, Day, 1992. 

71 Phillips, 1998: 231. 

72 Conceptul de „politică a prezenţei" îi aparţine lui Anne Phillips (1995). 

Dacă aceste interese nu pot fi reprezentate de către bărbaţi, atunci doar 
prezenţa femeilor asigură reprezentarea lui. Dar, deşi empiric s-a confirmat 
în parte că femeile apără mai bine interesele femeilor, în absenţa unor me- 
canisme de responsivitate a femeilor reprezentante faţă de femei ca grup 
social ar fi nedemocratic să echivalăm creşterea numerică a femeilor ca re- 
prezentante cu reprezentarea intereselor femeilor. Reprezentanţii în genere 
nu sunt consecvenţi şi nu urmăresc programele electorale pe baza cărora 
câştigă alegerile. 

Argumentul realismului politic nu este suficient de puternic pentru a 
susţine reprezentarea paritară ci doar o reprezentare aproape de pragul care 
asigură reprezentarea intereselor. In schimb, argumentul dreptăţii sociale 
pledează în favoarea unei reprezentări paritare, semnalând prezenţa unui 
dezechilibru flagrant explicabil doar printr-o discriminare structurală. 

Dacă admitem principiul reprezentării paritare, cum ar putea fi el im- 
plementat? Cea mai simplă şi neproblematică soluţie ar fi creşterea puterii 
economice şi sociale a grupurilor dezavantajate economic şi social, astfel în- 
cât aceste grupuri să aibă acces echilibrat la mijloacele participării politice. 
Dar aceste schimbări presupun o concertare de eforturi şi mai ales o orienta- 
re politică fundamentală care lipseşte în genere guvernelor. O altă soluţie 
pentru creşterea proporţiei de femei în structuri reprezentative ar fi parte a 
unui proiect mai larg de a dispersa puterea într-o serie de structuri decizio- 
nale astfel încât raportul participare/reprezentare să se modifice în favoarea 
primeia. Idealul parităţii în politică poate fi susţinut doar în contextul acesta 
mai larg, al schimbării raportului participare/reprezentare. 

Anne Phillips oferă cea mai solidă linie de argumentare în favoarea unei 
reprezentări politice paritare propunând conceptul de „politică a prezenţei" 
(în contrast cu „politica ideilor"). Phillips numeşte „politica ideilor" viziunea 
liberalismului clasic pentru care singurele diferenţe relevante politic sunt di- 
ferenţele de opinii, idei, preferinţe şi scopuri. „Politica ideilor" s-a dovedit a 
fi inadecvată în probleme de excludere. In perimetrul acestei politici a ideilor, 
în alegerea reprezentanţilor contează coerenţa ideilor politice combinată, 
eventual, cu o abilitate superioară de a articula şi înregistra idei." Prioritare 
sunt considerate problemele reprezentate şi nu cine le reprezintă. 

Dacă s-ar pune problema unei simple reprezentări de idei sau a unui set 
prestabilit de interese atunci nu ar conta cine le reprezintă. Dar lucrurile nu 
stau aşa. Dacă acest set de interese a fost cenzurat, astfel încât a lăsat la o 
parte alternative, făcându-le invizibile, atunci singura soluţie satisfăcătoare 
este schimbarea persoanelor care reprezintă interesele. „Setul de idei şi 



" Phillips, 1996: 140-141. 

preferinţe politice este în mod serios constrâns de caracteristicile celor care le 
transmit." 74 Phillips consideră că problemele de excludere politică pot fi re- 
zolvate doar printr-o politică a prezenţei. Ea propune schimbarea „politicii 
ideilor" cu una a „politicii prezenţei", considerând că problematica şi intere- 
sele femeilor sunt indisociabile de prezenţa lor politică în foruri decizionale. 

Democraţiile vor însă să ofere egalitate politică, astfel că problema pre- 
zenţei politice nu poate fi evitată. Pot fi inventate mijloace de aplicare a prin- 
cipiului prezenţei. Printre mecanismele de implementare a principiului politi- 
cii prezenţei se numără: sistemul cotelor adoptat de anumite partide în Eu- 
ropa şi practicile democraţiilor consociaţionale bazate pe împărţirea puterii 
între diferite grupuri religioase sau lingvistice. Strategia favorită a lui Phillips 
pentru o politică a prezenţei este cea a introducerii cotelor de candidatură în 
interiorul partidelor, iar tactica este bazată pe presiunea asupra lor pentru a 
adopta un asemenea sistem. Criticii unei asemenea strategii subliniază că sunt 
puţine femei „experimentate", 73 că este probabil ca astfel să fie' pierduţi 
bărbaţi valoroşi 76 şi că există riscul ca nivelul general al calibrului politicieni- 
lor să scadă. Desigur, experienţa se câştigă doar dacă ai ocazia să experi- 
mentezi. Fără o breşă în acest sens e imposibil să devii experimentat. Câte 
femei valoroase nu se vor fi pierdut de-a lungul timpului datorită politicii 
excluderii?! Numărul lor nu va fi niciodată cunoscut. 

Faptul că femeile au peste tot în lume o reprezentare sub cota lor de 
populaţie ar trebui văzut în context. A supralicita acest aspect ar însemna să 
vedem femeile drept iremediabile victime ale dominaţiei masculine şi fiinţe 
„deficiente" în raport cu „norma" reprezentată de standardul acreditat de 
prezenţă politică masculină. Cel puţin parte din motivul pentru care nu sunt 
50% femei în parlament niciunde în lume este că multe femei la ora actuală 
au un alt mod de a vedea politicul şi rolul lor social. De aceea, idealul parităţii 
de reprezentare ar trebui să fie însoţit de cel al unei participări sporite a 
bărbaţilor în probleme domestice şi comunitare. 



74 Ibidem: 147. 

75 In repetate discuţii pe care le-am avut cu femei din sindicate a revenit mereu în 
discuţie chestiunea pregătirii şi experienţei lor. Aceste femei erau autentic preocu- 
pate de faptul că „nu sunt suficient de bine pregătite". Au rămas mirate de 
întrebarea: Dar colegii voştri bărbaţi ce fel de pregătire specială au? Au răspuns că 
nu prea au, dar că la pregătirea care se oferă membrilor de sindicat prin finanţări 
externe sunt trimişi în proporţie de peste 90% bărbaţi. Ceea ce înseamnă că lipsa 
de pregătire nu este natural asociată femeilor dar că, în circumstanţele în care 
conducerea sindicală e covârşitor masculină, tendinţa este de creare a unei dispari- 
tăţi de pregătire prin preferenţialitatea educaţiei. 

76 Problema pierderii unor femei valoroase prin ignorarea lor în partid nu se pune. 

Candidate, candidaţi, partide, alegeri şi reprezentare 



Care sunt punctele cheie care duc la alegerea de reprezentând şi care 

sunt punctele nevralgice în care se creează cUsproporţiile de reprezentare? 

Dorinţa şi capacitatea candidaţilor de a intra în jocul politic, în rândul celor eli- 
gibili . Ele sunt determinate de socializarea politică — atitudini politice, 
ambiţie, încredere — dar şi de constrângeri structurale — modele ocupaţionale , 
resurse financiare, calificare profesională etc. La acest capitol femeile stau 
mai prost decât bărbaţii — dar, desigur nu toate femeile, nu în toate ţările în 
aceeaşi proporţie şi nu pentru totdeauna. Dimensiunea „încredere" şi alte 
caracteristici care ţin de socializare sunt influenţate de opinia prevalentă că 
femeile nu sunt bune ca lidere şi locul lor nu este la conducere. 

Deficitul se instalează în faza formării dorinţei de a intra în politică. 
Referindu-se la Statele Unite la începutul anilor '90 Darcy, Welch şi Clark 
apreciază că şi dacă fiecare femeie care candidează ar câştiga în alegeri tot nu 
s-ar ajunge la reprezentare proporţională, pentru că sunt puţine femei care 
candidează. 77 O observaţie similară privind dorinţa femeilor de a-şi asuma 
roluri politice a fost făcută de unele membre ale Parlamentului României, 
într-o serie de întâlniri organizate de ŞEF (Şanse Egale pentru Femei) şi faci- 
litate de deputata Viorica Afrăsinei (PSD) cu prilejul discuţiilor privind 
amendarea Legii electorale, în februarie 2004. Anca Boagiu, de pildă, deplân- 
gea numărul mic de femei care ar fi dispuse să candideze în anumite 
circumscripţii. Acest fapt ţine de faza dorinţei şi capacităţii de a intra în poli- 
tică. Datele arată că liderii de partid nu discriminează împotriva femeilor care 
doresc să candideze, susţine studiul lui Darcy, Welch şi Clark. Ei consideră 
că femeile ar trebui să fie mai incisive în comportamentul lor politic, să 
depăşească teama provocată de credinţa că nu vor fi votate pentru că sunt 
femei, care este parţial îndreptăţită, întrucât tendinţa alegătorilor este ca din 
ce în ce mai mult să nu mai ţină cont de sexul candidatului. 

Factorul familie pare să fie unul dincei mai importanţi în transformarea 
dorinţei în capacitate de a intra în politică. Diferitele sondaje făcute la noi, cu 
metode mai mult sau mai puţin ştiinţifice, indică acelaşi lucru care în alte ţări 
a fost cercetat deja mai temeinic. Cercetări efectuate în SUA arată că factorul 
„suport din partea familiei" joacă unul din primele trei locuri în decizia unei 
femei de a intra în politică. Jeane Kirkpatrick, în lucrarea sa Political Woman, 
una dintre primele cărţi care au abordat tema femeilor în politică, arăta că 
femeile în politica americană tindeau să-şi amâne începutul carierei până 



77 Darcy, Welch şi Clark, 1994. 

când copiii lor intrau la şcoală. Aşa se explică faptul că vârsta medie a fe- 
meilor în congres este mai mare decât cea a bărbaţilor. 78 

In ce priveşte aspectele structurale, stadiile arată că ocupaţiile din care 
se extrag cei mai mulţi candidaţi şi reprezentanţi sunt cele de jurişti şi 
economişti. In România, unde există paritate în acest domeniu (ba chiar fe- 
meile juriste depăşesc ca număr pe bărbaţii jurişti) nu ar trebui să fie dife- 
renţe în accederea la politică din acest punct de vedere. In Occident există 
într-adevăr diferenţe semnificative între cele două genuri în ce priveşte 
proporţia economiştilor şi juriştilor şi parte din diferenţele de reprezentare 
politică se datorează faptului că grupul economiştilor şi juriştilor bărbaţi, din 
care provin cei mai mulţi candidaţi, este mai mare decât cel al femeilor juriste 
şi economiste. In România acest decalaj nu există. In schimb există o altă 
diferenţiere structurală: resursele financiare. Resursele financiare la dispoziţia 
bărbaţilor sunt net superioare celor la dispoziţia femeilor (cum arată studiile 
privind veniturile, la care m-am referit la începutul Părţii a Il-a). In orice caz, 
nu există nici un studiu făcut în România pe domeniul accederii la poziţii 
politice, care să cerceteze în mod special diferenţele de gen. Există un singur 
studiu care atinge doar chestiunea recrutării parlamentarelor şi din perspecti- 
va de gen. 7 ' 

Depăşirea filtrelor care preced candidatura. Cetăţenii care au intrat în politică 
şi s-au dovedit viabili în faza intrării în politică, trebuie să facă faţă filtrelor 
care-i duc pe liste de candidaţi: partidele, grupurile de interese, finanţatori, 
media, voluntarii de campanie, alegătorii. 80 Darcy, Welch şi Clark consideră 
implicit că acesta este nivelul la care femeile întâmpină cele mai mari 
dificultăţi, mai ales din cauza faptului că este dificilă dislocarea acelor 
reprezentanţi care au fost instalaţi în poziţii de putere prin alegeri anterioare 
sau prin numiri în funcţii de partid. In marea majoritate a cazurilor cei care 
deţin aceste poziţii sunt bărbaţi. 81 Desigur că nu este singura barieră care 
intervine la nivelul partidelor. 

într-un interviu" acordat de Mariana Stoica, fosta deputată PD şi amba- 
sadoare a României în Israel, menţionează că adesea femeile din partid nu 
votează cu candidate femei şi aceasta dintr-o lipsă de încredere în capacităţile 
femeilor puternic înrădăcinată. 82 Probabil că aceasta este una dintre explicaţii 



78 Kirkpatrick, 1974: 38. 

79 Ştefan şi Grecu, 2003. 

80 Githens, Norris şi Lovenduski, 1994. 

81 Este numita problemă a „incumbency" — „deţinerii unei funcţii", în traducere din 
engleză. 

•* Popescu (ed.), 1999. 

deşi nu singura. Sunt necesare multe studii pe această zonă practic neexplo- 
rată în România. Totuşi, studiul NDI efectuat în România între 1999-2000, 
bazat pe chestionare completate de către femei membre ale tuturor partide- 
lor politice, arată că una dintre cele mai mari bariere în calea înaintării în po- 
litică este absenţa susţinerii lor de către propria lor familie. 

O serie de autori care se ocupă de acest domeniu arată că democratiza- 
rea sistemelor electorale nu a fost acompaniată de democratizarea partidelor 
şi că în absenţa unei schimbări în interiorul partidelor, barierele pentru can- 
didaturile femeilor vor continua să fie semnificative. 

Susţinerea alegătorilor. Alegătorii şi preferinţele lor influenţează modul în 
care femeile şi bărbaţii îşi prezintă candidatura. Femeile candidate tind să nu 
ridice chestiuni legate de problemele femeilor. Emily Stoper arată că femeile 
care candidează pun mai puţin accent pe viaţa de familie decât bărbaţii în 
discursul lor public, probabil din cauza faptului că menţionând treburi casni- 
ce ar indica că se lasă distrase de la viaţa publică de problematica domestică. 
In schimb, bărbaţii vorbesc degajat despre viaţa de familie întrucât ar indica 
electoratului interesul şi solidaritatea lor cu problemele familiei şi ar fi un 
indiciu că sunt „soţi buni". 81 

Se pare că partea cea mai dificilă a ascensiunii politice a femeilor nu este 
susţinerea lor de către alegători, ci depăşirea filtrelor care preced candidatura 
şi mai ales trecerea de barierele de partid. 84 Nu se sesizează diferenţe în ce 
priveşte votarea femeilor relativ la bărbaţi în alegeri locale şi generale. Dacă 
ajung să candideze, femeile nu sunt discriminate la acest nivel. 85 Desigur, un 
caz aparte îl constituie alegerile directe pentru o funcţie anume, cum ar fi cea 
de preşedinte de republică. Aici prejudecăţile privind o femeie candidat, 
tocmai datorită faptului că este femeie, ar putea reprezenta un handicap ma- 
jor pentru candidata respectivă, într-o ţară cu vederi conservatoare în ce 
priveşte rolurile sexelor, cum este România (vezi cazul recent al Liei 
Roberts). 

Sistemele de vot nu sunt neutre în ce priveşte favorizarea/ defavorizarea 
alegerii femeilor. Sistemele de vot uninominale defavorizează creşterea 
reprezentării femeilor. De asemenea, tipul de valori adoptate de către electo- 



3 Emily Stoper, citată în Sapiro (2), 1998. 

4 Deci, elemente ce ţin de etapa a Il-a descrisă mai sus. 

;s Darcy, Welch şi Clark, 1994. Ei arată că există o părere populară cum că femeile 
sunt discriminate de către electorat, dar că sondajele arată că la începutul anilor '90 
în SUA mai puţin de 20% nu ar vota pentru o femeie ca preşedinte. Această cifră 
este mai mică decât proporţia celor care nu ar fi votat un preşedinte catolic în 
1960 (iar Kennedy a fost ales şi era catolic). 

rat (egalitare/ tradiţionaliste) influenţează şi ele alegerea/ nealegerea femei- 
lor. Faptul că sistemul politic este multipartid favorizează reprezentarea fe- 
minină pentru că oferă mai multe puncte de acces la reprezentare. 86 Din 
acest punct de vedere un partid puternic care domină scena politică este ne- 
favorabil unei democratizări pe dimensiunea de gen a României. 

După alegeri, caracterul distinct şi parţial diferit al prezenţei feminine în 
foruri decizionale îşi continuă dezvoltarea. In SUA femei aflate în poziţii de 
putere se angajează în realizarea unor scopuri ale mişcării de femei. Ele sunt 
mai înclinate să dea prioritate proiectelor legislative care afectează interesele 
femeilor. Acest lucru este vizibil şi în alte parlamente, în Europa occidentală 
de pildă. Important este totuşi să existe o masă critică de reprezentare a lor. 
Implicarea lor în proiecte de care beneficiază grupul macrosocial al femeilor 
este unul liber ales şi, evident, nu este vorba de toate femeile. Este suficient 
să reamintim aici cazul lui Phyllis Schlafly şi al campaniei ei împotriva Equal 
Rights Amendment. Un caz mai familiar nouă este campania din 2002 pentru 
adoptarea Proiectului de Lege privind controlul bolilor cu transmitere se- 
xuală (BTS) şi SIDA, de legalizare a prostituţiei pentru motive şi în maniere 
mai curând contraproductive apărării drepturilor femeilor. Nu susţin aici 
menţinerea actualei stări de lucruri ci susţin deopotrivă decriminalizarea 
prostituţiei, considerarea ei ca pe o meserie ca oricare alta şi destigmatizarea 
ei. Au existat şi iniţiative favorabile intereselor femeilor ale unor deputate şi 
senatoare de-a lungul timpului. Legea pentru combaterea şi prevenirea vio- 
lenţei în familie este un astfel de proiect iniţiat de o deputată (PNL). Acum 
câţiva ani o deputată PD a încercat să forţeze votarea în Cameră a unui pro- 
iect de susţinere a candidaturii femeilor în interiorul partidelor prin stimulare 
financiară a partidelor. In februarie-martie 2004, deputata Julia Pataki a în- 
cercat să propună amendarea Legii electorale astfel încât listele de candidaţi 
să conţină pe locuri eligibile şi femei. 87 

O serie de alte comportamente ale femeilor în politică sunt impuse din 

afară. Candidatele şi femeile în poziţii guvernamentale sunt forţate să intre în 

roluri de „femei", sunt forţate să se definească drept femei-candidaţi sau fe- 
tiţi 

mei-parlamentari, şi nu drept simple candidate, respectiv parlamentare. în 
virtutea faptului că sunt femei, li se atribuie anumite poziţii, sunt împinse 
către anumite tipuri de preocupări (de pildă: educaţie, sănătate, muncă etc. 



"Norris, 1994. 

7 Pornind de la o iniţiativă UDMR propusă prima oară de senatorul UDMR Peter 
Eckstein şi de la o colaborare a unui număr de deputate cu organizaţii ale societăţii 
civile. 

,! Sapiro (2), 1998: 181. 

pentru că există prejudecata că femeile au doar preocupări în domenii care 
sunt o prelungire a activităţilor domestice: educaţia, îngrijirea sănătăţii, mun- 
ca domestică etc). De aceea şi primele femei numite ministru sunt în genere 
în zona aceasta: sănătate, muncă, mediu. O schimbare radicală ca aceea a 
numirii unei femei ministru al apărării sau ministru de externe ar fi extrem de 
benefice pentru spulberarea multor prejudecăţi şi stereotipuri în România. în 
alte ţări europene o ministră a apărării nu mai reprezintă de mult o noutate. 

Importanţa unei creşteri a reprezentării politice feminine îşi găseşte re- 
flectarea în fapte concrete şi decizii adoptate de către diferite partide sau gu- 
verne ale diferitelor ţări ale lumii. Acţiunea afirmativă de a creşte proporţia 
femeilor alese este de acum pe agenda politică a multor ţări. Startul 1-a dat 
Norvegia, unde Partidul Socialist a adoptat cote de gen la începutul anilor 
70, urmat în anii '80 de partidele Muncii şi de Centru şi mai apoi urmat de o 
creştere substanţială a numărului femeilor alese de Partidul Conservator. 
Partidul Ecologist a fost primul partid din Germania care a adoptat princi- 
piul alternării femei-bărbaţi pe liste (în 1986)."' Simţind competiţia acestui 
partid, creştin-democraţii au adoptat cota voluntară şi apoi social-democraţii 
au transformat cota într-o politică formalizată. O serie de partide din alte ţări 
au adoptat, de asemenea, sisteme similare. Modul în care partidele au emulat 
iniţiativa, într-un proces concurenţial, este ilustrativ. Creşterea proporţiei de 
reprezentare a femeilor în parlamente a fost o consecinţă a concurenţei din- 
tre partide pentru voturile femeilor. Şi ţări din afara spaţiului euroatlantic 
au realizat importanţa chestiunii (din motive electorale sau nu). Argentina de 
pildă, unde în noiembrie 1991, la propunerea preşedintelui Menem, a fost 
votată Legea nr. 24012 care stipula ca minimum 30% din numărul locurilor 
de pe listele partidelor să fie ocupate de femei." 

Iată câteva cifre care indică cele mai înalte proporţii ale reprezentării 
parlamentare feminine în 2004: Suedia 45,3%, Danemarca 38%, Finlanda 
37,5%, Olanda 36,7%, Norvegia 36,4%. Poate părea surprinzător, dar cea 
mai mare proporţie de reprezentare parlamentară o găsim în Ruanda 
(48,8%), după care urmează Suedia etc. Perspectivele unei echilibrări a 
balanţei apare într-o lumină optimistă — dar ele nu se vor realiza fără eforturi 
considerabile din partea celor interesate şi a celor care simpatizează cu ideea 
de echilibru. Schimbarea formulelor democratice, astfel încât sistemul politic 



" Lista „fermoar" adoptată în anii '90 şi de laburiştii britanici cu mare succes. 
"' Bock, 2002: 317. 
" Feijoo, 1998. 

92 Date de pe situl Uniunii Interparlamentare, http://www.ipu.ora/wmn-e/classif.htm 
(12 martie 2004). 

să fie mai prietenos faţă de permearea sa de către ambele sexe, este propusă 
şi de Philippe Schmitter — care constată că reţinerea în faţa experimentării de 
noi reguli şi instituţii reprezintă o trăsătură importantă a valului de democra- 
tizare actual. Schmitter sugerează o serie de posibile reforme postliberale 
care ar putea duce la creşterea egalităţii de gen: forme de democraţie directă, 
participativă la nivelul comunităţilor locale; selecţia aleatorie a reprezentan- 
ţilor prin computer; introducerea „reprezentării categoriale" prin definirea 
grupurilor de femei ale căror interese merită recunoaştere explicită, ca în 
democraţiile consociaţionale (de pildă femeile rome în România, sau mamele 
care îşi cresc singure copiii); stipularea prin lege ca jumătate din candidaturi 
să fie deţinute de femei; sau metode corporatiste — formarea unui grup re- 
prezentativ al femeilor dintr-o ţară, finanţarea publică a activităţii acestuia şi 
reprezentarea funcţională, monopolistă, a intereselor macrogrupului femei- 
lor; reprezentare prin impozitare: fiecare cetăţean să plătească o parte din 
impozite direcţionat către anumite organizaţii/ asociaţii care să-i reprezinte 
interesele. Iată aici o bogăţie de idei pe care Schmitter le pune la îndemână. 
Realismul şi aplicabilitatea lor rămân la latitudinea cetăţenelor şi cetăţenilor 
interesaţi în schimbare. 



4. Guvernarea prin politici publice 

Femeia trebuie să dea ascultare. în ceea ce priveşte rolul ei 

în stat, eu sunt împotriva oricărui feminism. 

(Benito Mussolini, 1929) 

Obţinerea dreptului de vot „pasiv" (de a fi alese) de către femei a fost o 

victorie parţială a sufragetelor pentru că numărul femeilor alese în primele 

decenii a fost extrem de mic. Victoria a fost parţială şi pentru că votul pasiv 

nu a dus la impunerea punctului lor de vedere privind priorităţile şi conţi- 
93 

nutul politicilor publice. Una din sursele dezamăgirilor a fost faptul că pro- 
blemele casnice, ale căminului, cele care umpleau viaţa majorităţii femeilor, 
nu făceau obiectul preocupărilor politice. 

Problemele care au frământat succesiv militantele pentru drepturile fe- 
meilor au fost variate. Unele apărute în primul val al mişcării au reapărut, 
amplificate, ulterior. Fiecare dintre ele a fost însoţită de argumentări şi luări 
de poziţii împotriva prejudecăţilor existente. In favoarea protecţiei sociale a 
mamelor s-a pronunţat şi Leonie Rouzade, feministă socialistă, care la 1896 



Lovenduski, 1988: 107. 

spunea că maternitatea nu este o funcţie naturală, privată sau individuală ci 
una socială. Acest lucru este cu greu înţeles de unii şi azi. Radicala germană 
Kăthe Schirmacher declara în 1904 că nu există muncă mai productivă decât 
cea a mamelor pentru că ea construieşte valoarea tuturor valorilor: fiinţa 
umană. Problema controlului reproducerii a fost abordată încă de la sfârşitul 
secolului XIX. Emma Goldman ţinea discursuri publice despre importanţa 
iubirii libere şi despre diferenţa dintre căsătorie"" 4 şi dragoste. Mărie 
Carmichael Stopes a fost activă în domeniul controlului reproducerii femei- 
lor sărace. 5 O altă chestiune ridicată încă de feminismul primului val a fost 
cea privind munca din gospodărie: dacă e productivă şi produce valori. La 
acest capitol românca Eugenia de Reuss Ianculescu a fost contemporană 
prin preocupări cu feminismul occidental când adăuga la programul ei de 
revendicări din 1913 plata muncii domestice. 

Regimurile democratice par a fi mai deschise egalităţii de gen şi 
schimbărilor de politici publice pentru realizarea acestei egalităţi. Regimurile 
totalitare, precum cel hitierist şi mussolinian, au dezavuat puternic şi explicit 
feminismul. In Germania se considera că feminismul este o mişcare de 
inspiraţie evreiască, naţional-socialiştii proclamând nevoia de „emanciparea 
de emanciparea femeii". Mussolini a fost şi mai direct: „Femeia trebuie să 
dea ascultare. In ceea ce priveşte rolul ei în stat, eu sunt împotriva oricărui 
feminism". Regimul fascist al lui Mussolini a promovat o battaglia demografica, 
o virilită naţionale, o glorificare a paternităţii şi o minimizare a maternităţii. 
Atunci s-a impus lozinca „Cel ce nu este tată nu este bărbat", dar şi impozite 
pentru bărbaţii necăsătoriţi, prime pentru taţi la naşterea copilului şi tot 
atunci a fost desfiinţată cassa di maternită de inspiraţie feministă." 

Dacă regimurile autoritare procedează prin impunere de sus în jos şi- 
sunt opace la nevoile exprimate de cetăţenii înşişi, democraţiile tind să ia în 
considerare aceste nevoi şi să creeze mijloace de exprimare a acestor nevoi. 
Una din problemele majore ridicate de mişcarea de femei începând cu anii 
'60 a fost aceea a violenţei împotriva femeilor. Atunci au fost înfiinţate pri- 
mele case pentru femei maltratate — mai întâi instituite prin iniţiativele pri- 
vate ale unor organizaţii, ulterior instituite ca parte a unor politici de 
protecţie a femeilor victime ale violenţei intrafamihale. Astăzi aceste politici 
sunt extrem de complexe, incluzând aspecte legislative, măsuri de imple- 
mentare (implicând psihologi, politie, magistraţi etc), cu accent pe prevenţie, 
şi o componentă de cercetare privind cauzele agresivităţii masculine. O 



94 Căsătorie aşa cum era configurată la vremea respectivă cel puţin. 

95 Chiar dacă în final a sucombat ideilor de eugenie. 

96 Bock, 2002: 238. 

chestiune rezolvată foarte târziu prin intervenţia statelor a fost aceea a 
acordării dreptului de divorţ (Irlanda, Argentina, Brazilia, Chile ş. a). în Chile 
divorţurile erau încă interzise prin lege în 1997. Tribunalele braziliene încă 
mai achitau în anii '80 soţi care-şi uciseseră soţiile pe temeiul „apărării legiti- 
me a onoarei". Curtea Supremă a Braziliei a interzis folosirea acestui argu- 
ment abia în 1991." 

Multe alte probleme au fost ridicate şi soluţionate politic, de cele mai 
multe ori femeile acţionând din afara structurilor de putere democratice 
tradiţionale. Ca şi în ţările dezvoltate din anii '60-'70, în ţările lumii a treia ca 
şi în cele aflate în tranziţie, problemele femeilor au început să dobândească o 
mai mare atenţie. Aceste probleme au început să figureze în platformele po- 
litice ale partidelor şi mulţi candidaţi au văzut în femei o forţă electorală. 
Problemele lor au început să fie politizate. în timpul preşedintelui J. F. 
Kennedy au fost înfiinţate primele Comisii pentru Statutul Femeilor şi au 
fost votate o serie de legi antidiscriminatorii. Un exemplu ilustrativ în ce 
priveşte forţa electoratului feminin în politică 1-a reprezentat Italia, unde în 
1974 a fost montat un proces de masă împotriva a 263 femei acuzate de 
avort. Reacţia promptă a electoratului feminin a condus la căderea guvernu- 
lui italian, în 1975. 

Potrivit Virginiei Sapiro, în genere guvernele şi guvernările se rapor- 
tează la problemele femeilor sub impactul unor factori care duc şi la 
schimbări de politici publice. Dintre aceşti factori cel mai mare impact îl au: 

problemele ce ţin de economie politică generală; 

ideologii partidelor la putere, ale bisericilor etc; 

organizarea intereselor, inclusiv mişcarea de femei; 

rezultatele acţiunilor femeilor implicate în elita politică." 

In ce priveşte primul factor, femeile constituie o forţă de muncă al cărui 
statut fluctuează în funcţie de nevoile sistemice ale producţiei, reproducţiei şi 
consumului. De pildă, femeile umplu nevoia de muncă feminină în timpul 
războiului — aşa cum s-a întâmplat în timpul celui de-al doilea război mon- 
dial. Dacă în ultimele decenii femeile au continuat să intre perseverent pe 
piaţa publică a muncii, guvernele nu au încercat niciodată să transfere prin 
politici publice parte a sarcinii muncii casnice asupra bărbaţilor. în ceea ce 
priveşte ultimul factor, există presupoziţia că odată ce există femei în poziţii 
de putere ele vor reprezenta interesele femeilor ca grup. Dar această 
presupoziţie este doar parţial adevărată întrucât sunt foarte puţine femei care 
caută să obţină o poziţie guvernamentală pentru a reprezenta interesele fe- 

meilor ca atare. Pe de altă parte, cu cât sunt mai puţine femei reprezentante 
cu atât fidelitatea faţă de partid şi subordonarea faţă de comandamentele 
partidului sunt mai importante decât orice altă politică de grup, cum ar fi cea 
în interesul femeilor. 

Statele contemporane sunt creatoare de politici publice, iar aceste poli- 
tici se întemeiază pe anumite viziuni şi valori, adesea neformulate explicit. 
Statele sunt creatoare de politici fie prin acţiuni fie prin non-acţiuni, întrucât 
puterea se poate manifesta prin acţiuni concrete sau prin abstinenţă de la 
acţiune. Faptul de a nu interveni într-un domeniu critic este o implicită luare 
de poziţie. Mişcarea de femei a contribuit la dezvăluirea de astfel de 
presupoziţii ascunse ale politicilor publice. Menţionam într-un capitol ante- 
rior ideologia bărbatului-care-aduce-pâinea-în-casă. Diane Sainsbury arată că 
această ideologie este încă puternică în zilele noastre şi că ea este un princi- 
piu călăuzitor al politicilor de stat. Pentru a exemplifica: mult timp această 
ideologie a ghidat politicile în ce le priveşte pe femeile olandeze căsătorite, 
care nu aveau dreptul independent la beneficii de handicap, de pensie de 
vârstă sau de şomaj până în anii '80, numărul creşelor în Olanda fiind cel mai 
mic din rândul ţărilor CEE.''' Lucrurile s-au schimbat mult de atunci. Azi 
Olanda este una din ţările cele mai generoase în privinţa finanţării de pro- 
grame pentru drepturile femeilor din diverse ţări ale lumii, inclusiv România 
(prin Ministerului Olandez de Externe). Ideologia bărbatului-care-aduce- 
pâinea-în-casă este larg îmbrăţişată de foarte multe femei în România. Din 
păcate, Barometrul de gen publicat de Fundaţia pentru o Societate Deschisă 
(august 2000) nu indică proporţiile de gen a răspunsurilor la întrebarea „Este 
mai mult datoria bărbatului să aducă bani în casă?". Ceea ce ştim este că 70% 
din respondent au răspuns „da" — o cifră care ar trebui să sperie pentru că o 
asemenea intensitate a acestei ideologii atrage după sine politici corepunză- 
toare, care nu sunt deloc favorabile independenţei financiare a femeilor. Este 
foarte probabil ca respondents celor şaptezeci de procente să fie în egală 
măsură bărbaţi şi femei. 

Guvernarea prin adoptarea de politici publice adecvate intereselor fe- 
meilor (sau a diferitelor segmente ale acestui macrogrup social) este unul 
dintre cele mai fascinante şi dificile domenii. Ea presupune multă cunoaştere: 
a realităţii diferitelor aspecte ale vieţii femeilor, a zonelor critice de discrimi- 
nare de gen, a celor mai defavorizate segmente ale populaţiei feminine şi 
multe altele. Pentru ca politicienii şi politicienele să aibă la îndemână datele 
de mai sus activitatea de cercetare ţintită spre aceste zone de cunoaştere este 
indispensabilă. In statele civilizate ale lumii, dar şi în multe dintre ţările în 

curs de dezvoltare, guvernele finanţează cercetarea în acest domeniu. în 
România statul nu finanţează direct o asemenea activitate specializată. Cer- 
cetarea este efectuată de cadre universitare cu resurse mai mult decât mo- 
deste şi care se implică în proiecte cu eventual sprijin financiar din partea 
Fundaţiei pentru o Societate Deschisă, UE sau a altor finanţatori. Există 
doar două organizaţii neguvernamentale centrate pe astfel de cercetări, Socie- 
tatea de Analize Femininste AnA şi Centrul de Dezvoltare Curriculară şi 
Studii de Gen FILIA, sub egida cărora au fost publicate cel puţin zece volu- 
me de cercetare românească. In ultimii ani s-a remarcat activitatea Centrului 
Parteneri pentru Egalitate, care a finanţat în 2003 o amplă cercetare pe pro- 
blema violenţei în familie şi la locul de muncă. Datorită puţinătăţii 
cercetărilor se poate spune că guvernarea prin politici publice de gen este 
aproape imposibilă în România şi această situaţie de datorează în bună parte 
absenţei finanţării cercetării de către stat. Nici o deputată sau senatoare, nici 
un deputat sau senator, nu poate să iniţieze şi să ducă o campanie în favoarea 
unui obiectiv sau altul fără o documentare pe temeiul cunoaşterii ştiinţifice. 



5. Bărbaţi, femei şi structuri de forţă: armată şi poliţie 

„Cum ?! O femeie săfie ministru al apărării ???" 

(student român la o facultate de ştiinţe politice, 1997) 

Participarea femeilor la pregătire militară şi activarea lor în forţele ar- 
mate este foarte controversată nu datorită faptului că există diferenţe de ca- 
pacitate fizică (din ce în ce mai puţin importantă într-un război contempo- 
ran) ci pentru că pune în discuţie noţiunea comună de feminitate. Este dificil 
de acceptat un tip de identitate feminină care să includă ca parte componentă 
îndeletniciri de tip militar. Dar poate şi mai dificilă e acceptarea unei 
identităţi masculine care să includă preferenţial îndeletniciri domestice. Nu 
imposibil totuşi. „Când vorbim de femei şi folosirea forţei, săpăm la rădăci- 
nile a ceea ce simultan [obişnuinţa ne] face [să vedem] femeile [ca fiind] fe- 
minine şi bărbaţii masculini. " 1 00 Modurile în care am fost socializaţi ne-au dat 
multora dintre noi lentile speciale prin care nu vedem decât alb şi negru, ver- 
de şi roşu etc, fără să ne permită să vedem culori şi nuanţe intermediare. 
Pentru a putea vedea într-o lumină favorabilă implicarea femeilor în structuri 
de forţă, avem nevoie de lentile care să ne permită să vedem întregul curcu- 
beu. Exact ca şi pentru înţelegerea problemelor sexualităţii şi ale spectrului ei. 

Societatea cultivă o mulţime de stereotipuri privind ceea ce este potrivit 
pentru o femeie şi ce este potrivit pentru un bărbat, ce este „specific femi- 
nin" sau „specific masculin". Unul din aceste stereotipuri este acela că fe- 
meile sunt inerent pacifiste iar bărbaţii sunt inerent războinici. Unele poziţii 
feministe alimentează această stereotipizare, considerând că bărbaţii ar fi 
războinici, dominatori, distrugători, în timp ce femeile ar fi pacifiste, neagre- 
sive şi ar avea vocaţie de salvatoare. Dar „nu există dovezi că femeile sunt 
prin natura lor mai pacifiste, mai empatice sau mai iubitoare [...] decât 
bărbaţii",'" 1 scrie Carol Tavris, care a cercetat atent chestiunea. De pildă, la 
dezvoltarea proiectului american de arme nucleare Manhattan au contribuit 
femei şi bărbaţi în aproape aceeaşi măsură — deşi până atunci se crezuse că 
femeile nu sunt capabile să lucreze cu material nuclear. 102 

Este posibil ca atitudinile femeilor faţă de folosirea forţei să fie diferite 
de ale bărbaţilor datorită poziţiei lor subordonate în societate şi puterii lor 
sociale scăzute — dar nu pentru că sunt „natural" pacifiste. 103 Cercetările făcute 
asupra politiei americane în 1993, unde 10% din personal erau femei, arătau 
că ele tindeau să folosească mai puţin forţa decât colegii lor, să fie mai puţin 
citate pentru comportament inadecvat decât bărbaţii, în condiţiile în care 
erau la fel de eficace în exercitarea profesiei. 104 Această diferenţă între com- 
portamentul femeilor şi bărbaţilor poliţişti se poate datora conjuncturii 
actuale în care femeile au poziţii subordonate social. 

Nu există o unică perspectivă feministă asupra acestui subiect, aşa cum 
nu există asupra oricărui subiect abordat în această carte. Radicalele conside- 
ră, de pildă, că folosirea forţei echivalează cu patriarhatul şi că nu există loc 
pentru un rol legitim al femeilor în forţele armate. Liberalele, în schimb, nu 
acceptă discriminarea femeilor pe temeiul presupoziţiei (pe care o consideră 

falsă) că toţi bărbaţii sunt potriviţi pentru folosirea forţei, în timp ce nici o 
105 * 

femeie nu e potrivită. In ce mă priveşte, îmbrăţişez întru totul poziţia libe- 
rală în această problemă. 

Chestiunea importanţei participării femeilor la structuri de forţă ale sta- 
tului a intrat în atenţia feminismelor celui de-al treilea val — anii '90 — adică 
exact atunci când ţările fostului Bloc de Est începeau să renunţe la contribu- 
ţia femeilor, impusă de ideologia partidelor comuniste, iar cele occidentale 



101 Tavris în Howes şi Stevenson (ed.), 1993: 97-98. 
,02 Howes şi Herzenberg, în Goodchilds (ed.), 1991. 
'"Tavris, în Goodchilds (ed.), 1991. 
" I4 Goodchilds, 1991. 

105 Caroll şi Hali, în Howes şi Stevenson (ed.), 1993. 

începeau să-şi deschidă porţile faţă de femei. De exemplu Canada, membră 
NATO, a deschis femeilor posibilitatea unei cariere militare în 1989. 

Un alt stereodp este acela că femeile nu sunt bune să conducă şi cu atât 
mai puţin să conducă forţe armate. In Barometrul de gen,*' 6 54% din cei 
intervievaţi au răspuns că bărbaţii sunt mai capabili să conducă decât femeile 
— o majoritate a românilor au această prejudecată. Ea se reflectă şi în reacţia 
spontană a unui fost student de-al meu când i-am spus că Finlanda (1997) 
avea o ministră a apărării. Studentul meu a răspuns: „Cum?! O femeie?! Să 
mă conducă pe mine o femeie?" — conotaţia replicii fiind că nu este accepta- 
bil pentru un bărbat să fie condus de o femeie, adică de o persoană cu statut 
inferior lui. 107 în legătură cu subiectul conducerii de către femei, un studiu 
calitativ comparativ a trei femei lider arată că practic nu există diferenţe de 
sex în luarea de decizii militare de către trei şefi executivi femei: Golda Meir 

(legat de războiul din 1973), Margaret Thatcher (războiul Falkland/Malvine) 

1 08 

şi Indira Gandhi (legat de separarea Bangladesh). Deciziile luate de ele nu 
diferă de decizii luate de bărbaţi şefi ai executivului în situaţii similare. 

Forţa militară susţine puterea unui stat în genere din umbră, dar şi des- 
chis uneori. Atât poliţia cât şi forţele armate sunt structuri de coerciţie me- 
nite să asigure acea susţinere necesară statului în exercitarea puterii, în 
influenţarea comportamentelor cetăţenilor săi în sensul dorit şi decis de 
guvernanţi. De aceea chestiunea participării la forţele militare şi poliţieneşti 
nu este o simplă chestiune de feminităţi alternative. Ea se pune în mod legi- 
tim în măsura în care noţiunea de cetăţean este asociată cu cea de persoană 
care şi-a satisfăcut stagiul militar sau serviciul social în beneficiul comunităţii 
şi este la dispoziţia statului pentru a-şi sacrifica viaţa la nevoie. Un pas înainte 
în disocierea cetăţeniei masculine de serviciul militar obligatoriu a fost făcut 
prin adoptarea Constituţiei din 2003. Dar dacă participarea femeilor la 
forţele armate ar fi respinsă din principiu ar însemna să avem două definiţii 
distincte ale noţiunii de cetăţean, ori această noţiune este menită să aducă pe 
toţi membrii unei „cetăţi" la numitorul comun al apartenenţei la acea cetate. 



'"" Fundaţia pentru o Societate Deschisă şi Institutul Gallup, Bucureşti, 2000. 

'•" Popescu, 1999: 68-69. 

297 



6. „Teribila falocraţie" sau politica românească post- 1989 



Egalitatea între femeile şi bărbaţii din România, deşi consacrată 
prin Constituţie, rămâne încă o egalitate formală, de drept. 

(Rezoluţie specială, Cartel ALFA, 2001) 

In rândurile care urmează aş vrea să punctez formele concrete pe care le 

ia discriminarea politică în România, fără a avea pretenţia că noi românii 
suntem singulari sau excepţionali în privinţa prezenţei discriminărilor. Doar 
că, într-adevăr, ne mişcăm mult mai lent decât alte ţări europene, chiar est- 
europene. Nu mai devreme decât în legislatura 1996-2000 proporţia de re- 
prezentare a femeilor în Parlamentul României era de 5,5%. Azi reprezenta- 
rea parlamentară este de 90% pentru bărbaţi şi 10%, în timp ce în Bulgaria 
femeile sunt reprezentate la nivel central în proporţie de 26,2%.'° Politica 
acţiunii afirmative privind reprezentarea femeilor în parlament şi structuri 
locale abia a început, timid, să fie pusă în mod public. Ea nu este o problemă 
pe agenda politică încă deşi ea reprezintă ceva uzual în ţări europene. Un 
sondaj CURS din iulie 2002 referitor la încrederea populaţiei în politicieni 
includea doar bărbaţi politicieni, în condiţiile în care România avea un pro- 
cent record" 0 de parlamentare şi avea la acel moment 5 femei ministru. 
Rodica Stănoiu, ministră a justiţiei la acea oră, a catalogat, pe bună dreptate, 
această procedură ca fiind expresia unei „teribile falocraţii". ' U Ar fi nedrept 
să nu menţionăm aici şi lipsa de nerv politic al majorităţii femeilor din 
această ţară şi cantonarea în roluri şi atitudini tradiţionale. Fără acestea 
falocraţia nu ar avea proporţiile pe care le are acum. Nu ar fi una teribilă, ci o 
falocraţie oarecare, ca în multe părţi ale lumii. 

Femei şi bărbaţi în politica „ oficială " 

Prezenţa şi activitatea femeilor şi bărbaţilor în foruri politice centrale 

sau locale se desfăşoară pe fondul anumitor percepţii referitoare la 
capacităţile lor de conducere. Am menţionat mai devreme că o majoritate a 
românilor consideră că „bărbaţii sunt mai capabili să conducă decât femeile" 
(54%). Totuşi, o majoritate a celor cu studii superioare consideră că acest 
lucru este fals (tot 54%). Procentul celor care consideră că „femeile sunt 



' Statisticile Uniunii Interparlamentare, http://www.ipu.org 
"° Record în perioada post-1989. 

" jurnalul Naţional, sâmbătă 13, duminică, 14 iulie 2002. 

învăţate că a fi la conducere nu e treaba lor" este mare (46%) deşi 42% con- 
sideră că nu e aşa. Dar cele mai interesante date care privesc implicarea poli- 
tică a reprezentanţilor celor două sexe sunt următoarele. 

68% răspund că femeile nu au timp pentru posturi de conducere, fiind 
prea ocupate cu treburi gospodăreşti. Aceasta indică o clară inegalitate 
de şanse de a fi interesate şi de a încerca să intre în politică. Indică, de 
asemenea, nevoia unei egalizări a şanselor prin eliberarea de sarcini cas- 
nice. 

Există o discrepanţă semnificativă între bărbaţi şi femei în ce priveşte 
opinia despre faptul că „bărbaţii sunt interesaţi ca femeile să nu intre în 
concurenţă cu ei pentru posturile de conducere". In timp ce rezultatul 
total al răspunsurilor indică o majoritate care aprobă acest lucru (51%), 
bărbaţii sunt mult mai mult de acord cu această idee decât femeile 
(bărbaţi: 65%, iar femei: 49%). 

Multe femei îşi subestimează potenţialul lor concurenţial — şi aceasta are 
efecte descurajatoare, mai ales în prima fază de recrutare politică, în timp ce 
mult mai mulţi bărbaţi conştientizează pericolul concurenţei feminine. In 
măsura în care datele existente indică o discriminare de gen în termeni de 
timp disponibil şi disponibilitate de intrare şi avansare în politică, chestiunea 
acţiunii afirmative în sprijinul creşterii reprezentativităţii femeilor ar trebui să 
apară pe agenda politică. 

Acţiune afirmativă pentru creşterea reprezentării. In România, cel mai bun 
exemplu de acţiune afirmativă de gen, dacă nu chiar unicul, a fost sistemul de 
promovare în funcţii politice în PCR pe bază de „cote". Deşi în esenţă 
măsura e menită să repare nedreptăţi/ discriminări trecute, dacă este prost 
aplicată duce la efecte adverse. Aşa s-a întâmplat şi în România. In final, 
ideea de acţiune afirmativă însăşi a fost compromisă pentru că au fost pro- 
movate multe femei incompetente, pe criteriul fidelităţii faţă de partid. Azi, 
ideea de „cotă de reprezentare" este privită cu reticenţă şi din această cauză. 
In prezent, şansele acestei modalităţi de a recupera inegalităţile de reprezen- 
tare politică între femei şi bărbaţi nu sunt foarte mari, inclusiv datorită aces- 
tui trecut care uneori este folosit manipulativ şi abuziv de către cei cărora le 
este teamă de pierderea scaunelor lor guvernamentale. Este posibil şi 
dezirabil ca partidele să adopte reguli interioare de reprezentare egalitară, 
bazate pe procente. PRM şi PD au asemenea reglementări interne, dar se 
pare că doar PRM le respectă. In vara lui 2003, senatorul PNL Nicolae Vlad 
Popa a iniţiat un proiect legislativ prin care să oblige partidele la respectarea 
unei cote de 30% de reprezentare pentru femei. Proiectul a căzut la un vot, 
deşi prevedea sancţiuni neglijabile şi obligativitatea de a pune femei pe locuri 
eligibile nu era prezentă. La începutul lui 2004 senatorul UDMR Peter 

Eckstein a formulat o propunere mai consistentă, conform căreia partidele 
aveau obligaţia de a se asigura că pe listele de candidaţi nu figurează conse- 
cutiv trei persoane aparţinând aceluiaşi gen. Dar şi această propunere preve- 
dea amenzi foarte mici. O serie de parlamentare, din diferite partide au luat 
iniţiativa, concretizată într-o propunere înaintată de deputata UDMRJulia 
Pataki, de a face amendamente la Legea electorală, astfel încât să fie 
sancţionată prin lege obligativitatea partidelor de a include pe liste, pe locuri 
eligibile, atât femei cât şi bărbaţi. Sunt iniţiative remarcabile ale parlamenta- 
rilor menţionaţi. Din păcate au fost primite cu reticenţă de colegi şi nu s-au 
concretizat în modificări legislative, deocamdată. Este demn de menţionat că 
acţiunea parlamentarelor s-a născut într-un proces de consultare cu 
organizaţii neguvernamentale preocupate de problemă, în cadrul unor întâl- 
niri iniţiate şi organizate de asociaţia ieşeană Şanse Egale pentru Femei. 

Femei şi bărbaţi în partide. In interiorul partidelor tendinţa este de a consi- 
dera cea mai mare parte a membrelor de partid drept personal auxiliar şi a le 
folosi ca atare în campanii electorale şi nu numai în campanii electorale. In 
toate partidele parlamentare funcţionează organizaţii de femei. Fiecare din 
ele încearcă să obţină influenţă în propriul partid. Organizaţiile de femei tind 
să fie marginalizate şi nu beneficiază de sprijin material efectiv din partea 
partidelor, deşi femeile plătesc şi ele cotizaţie. Situaţia din partide reproduce 
situaţia existentă la nivelul bugetului de stat, format din bani de impozite 
colectate deopotrivă de la bărbaţi şi femei, care sunt cheltuiţi mai puţin pe 
nevoi specifice femeilor — deşi de banii cheltuiţi pentru anumite nevoi ale 
femeilor ar beneficia toată lumea (maternităţi, refugii pentru femei bătute cu 
copii etc). Se va vedea mai jos că şi în sindicate lucrurile stau similar. Această 
situaţie face ca organizaţiile de femei să fie marginalizate şi să se marginali- 
zeze şi ele într-un fel în raport cu partidele din care fac parte. Se ajunge la o 
anumită izolare a problematicii femeilor. De exemplu, în Partidul Democrat 
sunt 41% femei" 2 şi problematica femeilor este totuşi slab reprezentată şi 
femeile sunt puţin reprezentate în funcţii de decizie şi putere." 3 Dar faţă de 
alte partide, PD a fost poate cel mai deschis la problematica feminină şi o 
serie de femei democrate s-au impus ca figuri politice importante: Paula 



"■ ! Din declaraţia deputatei Paula Ivănescu, relatată în lucrarea Elenei Bălan (stu- 
dentă anul II la Masteratul de Gen, SNSPA, în 2001) rezultată dintr-un interviu. 
Cifrele referitoare la numărul de membri ai partidelor şi cu atât mai mult a 
distribuţiei lor pe sexe este aproape imposibil de găsit. 

8% din Biroul Permanent Naţional e reprezentat de femei şi nici o femeie între 
cei 12 vicepreşedinţi ai PD (în vara lui 2001). 

Ivănescu, Mariana Stoica, Anca Boagiu şi Măria Petre, mai recent — pentru a 
numi pe cele mai proeminente. 

Aceste constatări privind politica din interiorul partidelor este perfect 
consistentă cu rezultatele unei cercetări realizate de Institutul National De- 
mocratic (National Democratic Institute — NDI) în Parlamentul României între 
1999-2000. 114 O majoritate a parlamentarilor au răspuns că voturile femeilor 
sunt importante pentru a câştiga alegerile. Dar, tot o majoritate (56%) nu 
ştiau dacă partidul lor are o strategie clară pentru a atrage voturile femeilor. 
Aceste date aparent contradictorii pot să conducă la concluzia că: (1) ori 
partidele nu sunt profesioniste în campaniile lor electorale, (2) ori că parti- 
dele presupun că femeile nu ştiu să voteze în funcţie de interese specifice de 
grup (deci mizează pe faptul că femeile nu cunosc valoarea voturilor lor). 
Ambele variante sunt îngrijorătoare. 

Reprezentarea politică scăzută a femeilor este o caracteristică a sistemului po- 
litic românesc. Aceasta este adevărat relativ la ţări europene de care dorim să 
ne apropiem (ca Germania, Franţa, Spania — ca să nu vorbim de ţările scan- 
dinave). Trecerea de la un sistem impus de reprezentare la unul liber, respec- 
tiv de la cel pe cote impus de PCR la cel liber afirmat după 1989, relevă şi 
reflectă autenticele mentalităţi ale românilor şi în ce priveşte rolurile de gen, 
relaţiile de putere de gen, percepţiile privind feminităţile şi masculinitătile ac- 
ceptate. De la o reprezentare la nivel central de peste 30% femei şi sub 70% 
bărbaţi, pe timpul regimului Ceauşescu, s-a ajuns în primul Parlament de 
după 1990 la o proporţie de 4% femei. între 1996-2000 am avut 5,5% (cu 2 
femei senatoare dintr-un număr total de 143 şi cu 7,5% deputate), iar la nivel 
local cifrele de reprezentare erau mai mici — ceea ce reprezenta o excepţie în 
raport cu majoritatea statelor europene, unde proporţiile de participare locale 
sunt de regulă mai mari decât cele centrale. 

La întrebarea „Ce influenţă au reprezentantele?" răspunsul nu poate fi 
decât „cvasi-nulă pe probleme care afectează interesele femeilor". Ele, încă 
în număr mic, îşi ascultă partidele în primul rând şi nu mai au loc şi timp 
pentru iniţiative favorabile intereselor specifice. Cu excepţii, desigur. Diferite 
studii arată că pentru a avea influenţă şi impact asupra agendei politice par- 
lamentare şi a deciziilor luate, grupul femeilor reprezentante trebuie să atingă 
pragul de 30%. Este o masă critică necesară unui grup social pentru a avea 
şansa de a sparge reţeaua „clubului băieţilor" pe o problemă sau alta. Fără o 



1 Cercetarea s-a bazat pe chestionare trimise membrilor parlamentului din întreg 
spectrul politic, la care au răspuns peste 30% din parlamentari. Chestionarele au 
fost trimise în decembrie 1999. 

prezenţă considerabilă în foruri de decizie, femeile tind să fie fidele doar 
partidului lor, nu şi intereselor sectoriale sau generale ale femeilor. 

Sindicate şi putere 

In preambulul Revoluţiei speciale privind egalitatea de şanse între femei şi bărbaţi, 

adoptată de Congresul al V-lea al CNS Cartel ALFA (2001), scrie: „Egalita- 
tea între femeile şi bărbaţii din România, deşi consacrată prin Constituţie, 
rămâne încă o egalitate formală, de drept". Cu siguranţă că nici un alt seg- 
ment al grupului femeilor nu este mai îndreptăţit decât femeile din sindicate 
să facă asemenea afirmaţii. Ele se confruntă cu probleme dificile: de muncă 
şi salarizare, de creştere a copiilor, de sănătate, de afirmare profesională, de 
concurenţă cu colegii bărbaţi, de politică internă a sindicatelor şi multe altele. 
Din păcate însuşi gradul de sindicalizare al femeilor este net mai mic decât 
cel al bărbaţilor (de pildă, în BNS procentul era de 38% femei, 62% bărbaţi, 
în 2001). " s 

In ce priveşte gradul de reprezentare a femeilor în structurile de condu- 
cere ale sindicatelor, acesta este extrem de redus. Iată cazul Blocului National 
Sindical. 

femei delegate la Congresul Naţional BNS (noiembrie 1999) 32 din 265 
(12,07%); 

femei delegate la Congresul Naţional Extraordinar BNS (noiembrie 
2001) 46 din 392 (1 1,73%); 

reprezentarea femeilor în Consiliul National BNS (august 2001) 7 din 
118 (5,93%); 

reprezentarea femeilor în Biroul Executiv al BNS: o femeie din 19 
delegaţi; 

reprezentarea femeilor în conducerea federaţiilor: 2 din 37; 
reprezentarea femeilor în conducerea filialelor BNS: o femeie din 36 
lideri. 

Organizaţiile de femei din sindicate au o activitate semnificativă iar 
obiectivele şi rezoluţiile lor indică problemele pe care le au chiar în interiorul 
sindicatului. In Rezoluţia referitoare la obiectivele Organizaţiei de Femei a 
BNS (adoptată la Congresul Naţional Extraordinar BNS, 13-14 noiembrie 
2001) se cere ajutorul şi sprijinul întregii confederaţii pentru ca fondurile 
strânse de organizaţia de femei să fie folosite pentru activităţile specifice 



1|s Materiale oferite la seminarul „Sindicatele din România şi egalitatea de şanse (Si- 
biu, 27-28 noiembrie 2001) de către reprezentantele BNS şi Cartelului ALFA. 

organizaţiei (de unde se deduce că ele se varsă la fondul comun, fără ca alte 
fonduri să fie repartizate organizaţiei). Aceeaşi Rezoluţie pledează pentru 
ratificarea Convenţiei revizuite a OIM nr. 183 privind protecţia maternităţii, 
ceea ce ar impune şi modificarea Legii 19/2000 în ce priveşte modalitatea de 
acordare şi calculul indemnizaţiei pe durata concediului pentru creşterea co- 
piilor până la vârsta de 2 ani. Aceste documente-rezoluţie încearcă să 
definească poziţia specifică a femeilor din sindicate faţă de federaţia-mamă 
dar şi în ce priveşte anumite linii de politici publice. 

O rezoluţie mai detaliată, aparţinând Organizaţiei de Femei a Cartelului 
ALFA, include revendicări politice: 

promovarea unui sistem proporţional de reprezentare a femeilor şi 
bărbaţilor în Congres şi în Consiliul General, 
includerea a cel puţin o femeie în comisia de negociere a contractului 
colectiv de muncă unic la nivel naţional ca membru titular, 
desemnarea unui număr egal de femei şi bărbaţi în delegaţia sa la 
Conferinţa Internaţională a Muncii, 

constituirea unor baze de date segregate pe sexe pentru urmărirea în 
timp a schimbărilor produse. 

In diferite întruniri cu participarea femeilor sindicaliste se discută a serie 
de probleme care dau seamă de preocupările, opiniile şi problemele lor. 
Multe dintre sindicaliste consideră că acolo unde sunt lideri femei lucrurile se 
rezolvă mai repede şi mai bine. Totuşi, sunt preocupate de ceea ce ele nu- 
mesc „lipsa de pregătire a femeilor în sindicate", considerând că aceasta ar fi 
cauza pentru care ele nu reuşesc să ajungă în funcţii de conducere. întrebate 
dacă bărbaţii sindicalişti sunt mai pregătiţi pentru funcţii de conducere, 
răspunsul vine prompt: accesul la programe de instruire a bărbaţilor este 
mult mai uşor decât cel al femeilor, în cadrul sindicatelor — deşi, recunosc în 
acelaşi timp, că mulţi care ajung lideri nu au o pregătire specială. Lipsa de 
încredere în sine funcţionează şi printre femeile sindicaliste. Organizaţiile de 
femei nu au finanţare proprie deşi toate membrele sindicale plătesc cotizaţii. 
O reprezentantă a unui bloc sindical era vizibil încântată la o întrunire co- 
mună a sindicatelor' lr ' şi aprecia drept un succes semnificativ decizia congre- 
sului respectivului bloc de a „da" spre cheltuire organizaţiei de femei 1% din 
veniturile blocului. O altă preocupare majoră a sindicalistelor îl reprezintă 
accesul pe piaţa muncii. In acest sens, raportul unui grup de lucru pe „şanse 
egale pe piaţa muncii" de la aceeaşi întrunire sindicală invocată mai sus, 



•' Seminarul „Sindicatele din România şi egalitatea de şanse" (Sibiu, 27-28 noiem- 
brie 2001). 

precizează că foarte multe femei sunt mai uşor disponibilizate decât bărbaţii 
şi subliniază dificultatea femeilor de peste 40 de ani de a-şi găsi un serviciu. 

Este de apreciat solidaritatea liderelor sindicale ale organizaţiilor de fe- 
mei din cele patru centrale sindicale: BNS, Cartel ALFA, CNSRL-Frăţia şi 
CSDR, în realizarea unui proiect comun cu amendamente pe linia protecţiei 
drepturilor femeilor în Contractului Colectiv de Muncă Unic la Nivel 
National adoptat în fiecare an. 

Politica invizibilă a femeilor 

Abţinerea femeilor de la cariere politice integrale nu indică o lipsă de 

interes faţă de politică, scrie Julia Szalai. Din punctul ei de vedere, participa- 
rea la politica oficială ar pune în pericol „modul feminin" de negociere şi ar 
conduce la solitudine în viaţa socială." 7 Problema e că „modul feminin" de 
negociere nu are oricum şanse de reuşită în structuri de putere unde regulile 
jocului politic rutinate de sute de ani poartă amprenta „modului masculin" 
de negociere. Tocmai de aceea, pentru a avea succes, femeile care intră în 
politică sunt obligate prin natura situaţiei să adopte moduri masculine de 
comportament politic. Desigur, ele sunt ulterior „alintate" cu epitete de ge- 
nul „femeia-bărbat". Szalai esenţializează şi stereotipizează modul „feminin" 
de negociere, justificând în subsidiar prezenţa redusă a femeilor în politică. 
Dar dincolo de aceasta, cercetătoarea maghiară indică faptul că există moduri 
de implicare politică pe care femeile le folosesc şi care sunt prezente dincolo 
de politica oficială, formală. 

Există percepţia că doar persoanele în poziţii de reprezentare guverna- 
mentală, de autoritate publică sau din partide, fac politică. Dar există şi un 
activism politic dincolo de „politica oficială", de structurile vizibile ale statu- 
lui democratic — partide, parlament, consilii judeţene, consilii locale etc. Fe- 
meile tind să exceleze în acest domeniu al activismului politic invizibil. In 
România, ele poartă cea mai mare parte a consecinţelor politicilor de ajustare 
structurală şi macrostabilizare economică adoptate în ultimii ani — aşa cum, 
înainte de 1990 au purtat consecinţele politicii demografice ceauşiste. Orientarea 
bugetului statului din ultimii ani către sectoare care produc comercializabile, în 
detrimentul sectoarelor care nu produc comercializabile (educaţie, sănătate, 
servicii sociale, etc.) pun mari segmente de femei în situaţia de a suplini o 
serie de servicii sociale scumpe (dacă ar fi plătite) şi de a le oferi gratuit. Ele 
îşi suplimentează astfel munca plătită cu alte munci gratuite, necontabihzate 



'■' Szalai, 1988: 199. 

nicăieri — educaţia copiilor, îngrijirea celor bolnavi, a celor bătrâni etc. Pe de 
altă parte, cea mai mare parte a muncii în organizaţii neguvernamentale care 
au o activitate de substanţă în România, ca şi în alte ţări din zonă, e desfăşurată 
de femei. Aici sunt incluse atât cele care se ocupă de activităţi de caritate cât 
şi de probleme de apărare a drepturilor diferitelor categorii sociale. 

Dacă politica este înţeleasă în sensul larg, de contribuţie la realizarea Bi- 
nelui Public, toate aceste activităţi preluate masiv de către femei în sfera pri- 
vată reprezintă o activitate politică. Şi poate această activitate este mai 
substanţială decât politica oficială, formală, datorită contribuţiei ei la reali- 
zarea Binelui Public. Daca vom considera ca fiind „politice" munca de 
creştere şi educare a copiilor, costurile suportate în proporţie covârşitoare de 
femei în ce priveşte reproducerea forţei de muncă viitoare, implicarea lor în 
rezolvarea treburilor publice în mod sectorial prin muncă în organizaţii 
neguvernamentale, atunci se poate spune că şi ele contribuie la conducerea 
societăţii româneşti, doar că în moduri diferite, cu vizibilitate şi recunoaştere 
socială diferită. 

O anumită diviziune a muncii politice dar şi a prestigiului se naşte în 
acest context, în sensul că „politica formală" este dominată de către bărbaţi 
în timp ce „politica informală" este dominată de către femei. In timp ce 
bărbaţii domină politica oficială, vizibilă, asociată unor statuturi sociale ridi- 
cate, dotată cu prestigiu social etc, femeile domină politica „neoficială" invi- 
zibilă, cu recunoaştere socială redusă, desfăşurată inclusiv în spaţiul privat." 8 
Nu e cazul să le martirizăm, dar este importantă recunoaşterea celor două 
tipuri de politică şi a faptului că poverile „invizibile" sunt disproporţionat 
distribuite la fel ca şi beneficiile politicii vizibile. In consecinţă, o serie de 
măsuri şi acţiuni politice formale ar fi oportune pentru a repara această 
distribuţie dezechilibrată. 



" s Dar cu consecinţe semnificative în spaţiul public. 

Politica sexelor si democraţia românească 

5 9 



Nu înţelegem de ce devine atât de vag spiritul bărbaţilor noştri inteligenţi, 

când e vorba de fiicele şi surorile noastre? 
Când e vorba de îmbunătăţirea soartei femeii 

(Măria Flechtenmacher, 1880) 

Democraţia românească poate fi privită din multe unghiuri, dintre care 

unul a fost până acum ignorat aproape complet. Este vorba despre dimensiu- 
nea de gen a democraţiei. Ea se referă la diferenţele dintre femei şi bărbaţi în 
calitatea lor de cetăţeni, la feminităţi şi masculinităţi, la valorizarea socială şi 
politică a acestora, la tratamente discriminatorii în temeiul acestor valorizări 
etc. Unii critici ar putea spune că democraţia românească este mai întâi defi- 
citară şi asimetrică pe alte dimensiuni, pretins mai importante: acces 
diferenţiat la resurse de putere în funcţie de poziţii sociale, de criterii econo- 
mice, în funcţie de situare în mediu urban sau rural, şi altele. Totuşi, asime- 
tria democraţiei româneşti pe dimensiunea de gen nu este nici mai puţin pro- 
eminentă decât cea economică, nici mai puţin importantă. Mai mult, discri- 
minările de gen se împletesc cu criteriile economice, etnice, de mediu etc. 

România încearcă să construiască în ultimii 14 ani o democraţie liberală 
asemenea celor din vestul Europei sau din America de Nord. Sau cel puţin 
aceasta este intenţia declarată a suitei de politicieni care s-au succedat la pute- 
re. Termenul de „liberal" din noţiunea „democraţie liberală" face trimitere la 
un sistem politic care protejează libertatea individuală şi care asigură o sferă a 
activităţii private, civile, scoasă de sub controlul statului. Termenul de 
„democraţie" se referă la un sistem politic reprezentativ, bazat pe competiţia 
pentru putere dintre partide şi nu la o manifestare populară a puterii — chiar 
dacă libertăţile noi aduse de democraţia liberală în construcţie presupune şi o 
desfăşurare de forţe populare şi exprimarea liberă a cetăţenilor. 

1. Asimetria de gen a democraţiei 

Pentru a pune în evidenţă deficitul de democraţie pe dimensiunea de 

gen, asimetriile democraţiei româneşti, voi aduce în prim plan teoretizările 
contemporane ale democraţiei şi aspectele sale problematice. Ce spun teoriile 



1 Măria Flechtenmacher în articolul despre Legea Telegrafistelor, Femeia Română, 
anul III, nr. 207, 14 septembrie 1880. 

contemporane ale democraţiei? Terchek şi Coute au încercat să sintetizeze 
nucleul minimal al oricărei teorii a democraţiei, spunând că oricare din aceste 
teorii: 

refuză ideea unui conducător unic sau a unui grup conducător restrâns, 

presupune că oamenii sunt egali în aspecte importante ale vieţii şi merită 
să-şi spună cuvântul în ce priveşte guvernarea lor [inclusiv prin organiza- 
rea de alegeri libere — n. a.], 

presupune că fiecare membru al comunităţii are suficiente capacităţi 
raţionale pentru a evalua modul de guvernare astfel că o serie de libertăţi 
(de conştiinţă, de expresie, de adunare, de asociere) pot fi fructificate, 

consideră schimbarea paşnică a puterii ca fiind esenţială. 2 

Dincolo de aceste elemente comune, 3 teoriile democraţiei sunt dife- 
renţiate şi chiar polarizate în funcţie de anumite criterii. Unul din cele mai 
importante clivaje este cel dintre concepţiile care accentuează importanţa 
reprezentării (şi limitarea participării) şi concepţiile participaţioniste (care 
accentuează insuficienţa reprezentării). Se poate vorbi despre un pol 
representational al concepţiilor despre democraţie şi unul participqtionist. 
Participaţioniştii constată că participarea politică şi influenţa politică sunt 
inegal distribuite între clase, genuri sau grupuri etnice şi promovează o 
creştere a participării politice a celor dezavantajaţi. Ei intră în conflict cu 
susţinătorii unui concept strict de democraţie liberală reprezentaţională, 
pentru care reprezentarea e menită să reflecte/apere diverse interese, în timp 
ce participarea maselor mai mult încurcă acest proces. Joseph Schumpeter, 
de pildă, este foarte explicit în a susţine punctul de vedere reprezentaţional. 4 
Pentru participaţionişti, acest sens strict al democraţiei liberale reprezentati- 
ve, în care totul este filtrat şi rezolvat la nivelul elitelor politice alese, nu este 
satisfăcător. Ei vor să extindă înţelesul democraţiei astfel încât problemele 
cetăţenilor să fie mai mult luate în considerare în conturarea politicilor publi- 
ce şi zonele de control democratic să fie mai extinse decât cele existente. 

Feminismele au adoptat mai curând viziunea participaţionistă a 
democraţiei. Feminiştii, ca şi postmoderniştii, extind sfera politicii democra- 
tice, considerând că spaţiul privat este şi el unul în care pot fi aplicate valorile 
fundamentale ale democraţiei. Se vorbeşte, astfel, de democraţie în familie. 



2 Terchek şi Coute, 2001. 

3 Acest nucleu de elemente comune propus de Terchek şi Coute este discutabil. El 

nu include, de pildă, ideea de competiţie a forţelor care aspiră la putere într-un stat 
democratic — idee prezentă în definiţia democraţiei în multe teorii ale democraţiei. 

4 Schumpeter, 1943. 

Puterea numeşte limitată la spaţii instituţionale, publice sau private, ci ea „cir- 
culă" prin societate: în familie, relaţii rasiale, în şcoli şi media, la locul de 
muncă, şi chiar în sferele aparent neutre ale cunoaşterii, ştiinţei şi tehnologiei. 5 

Unul din aspectele problemadce ale criticilor feministe la adresa teoriilor 
democraţiei este legat de reprezentativitate. (De ce ar trebui să fie femeile 
reprezentate? De ce nu pot ele să fie reprezentate de bărbaţi? De ce ar trebui 
mărită prezenţa femeilor în instituţiile reprezentative? De ce nu există un 
echilibru de reprezentare pe dimensiunea de gen? Aceste întrebări au fost 
discutate într-un capitol anterior). 

Dar poate cel mai disputat şi mai problematic aspect, atunci când este 
vorba de democraţie, de drepturile şi libertăţile care sunt implicate în 
noţiunea de democraţie, este cel al diferenţei dintre drepturile formale şi modul 
în care ele sunt şi pot fi exercitate. Aceasta este una din diferenţele cel mai 
pregnant acuzate de către feminişti. Dacă am aduce această problematică în 
actualitatea României de azi, am spune că există diferenţe semnificative între 
drepturile existente formal, între legislaţia armonizată cvasi-total cu cea a 
U.E. şi realitatea practică, a exercitării acelor drepturi. De altfel, unul dintre 
Rapoartele Comisiei UE din ultimii ani menţiona explicit acest lucru." 

Pentru a avea o perspectivă mai complexă asupra deficitului de demo- 
craţie din România propun întoarcerea către teoriile contemporane şi la defi- 
niţiile lor ale democraţiei. Dincolo de aspectele formale ale definiţiei voi cău- 
ta să identific modul în care sunt exercitate drepturile democratice. Vor 
apărea distinct: discrepanţa dintre drepturi şi libertăţi formale pe de o parte şi 
modul de exercitare a acestor drepturi de către reprezentanţii celor două se- 
xe. In România se consideră implicit că democratizarea „întregii societăţi" 
este deopotrivă benefică celor două sexe. Presupoziţia aceasta este falsă, iar 
paragrafele următoare ţintesc să demonstreze această afirmaţie. Voi prezenta 
sintetic democraţia românească din punctul de vedere al relaţiilor de gen şi 
voi folosi informaţii şi aprecieri dezvoltate în capitole anterioare. 

In tradiţie pluralistă, bazată pe scrierile lui Robert A. Dahl, o democraţie 
se caracterizează printr-o serie de elemente esenţiale, după cum urmează: 

alegeri libere, unde cetăţeanul are de ales între forţe politice aflate în 

competiţie ; 

competiţie autentică între aceste forţe politice; 
dreptul egal al cetăţenilor de a alege; 
dreptul egal al cetăţenilor de a fi aleşi; 



5 Terchek, 2001: xiv-xv 

6 Vezi Raportul din 2001 la http://europa.eu.int/comm/enlargement /românia/ 

index.htm 

libertatea, de informare şi de expresie; 
dreptul de întrunire publică şi de asociere; 

libertatea de a nu fi reţinut (privat de libertate) în mod arbitrar de către 

reprezentanţi ai autorităţilor de stat; 
stat de drept funcţional. 7 

Dacă excludem ultimul punct, celelalte elemente fac trimitere la regle- 
mentări legale, formale pe care le regăsim în România de azi. Dar dincolo de 
drepturile înscrise în legi realitatea exercitării lor este problematică, distanţa 
dintre aceste drepturi formale şi exercitarea lor indicând magnitudinea defi- 
citului de democraţie. 

In ce priveşte primul element, alegeri libere, în România au existat alegeri 
cvasi-libere în perioada dinainte de cel de-al doilea război mondial, dar nu- 
mai pentru anumite segmente de populaţie — care nu includeau femeile până 
în 1929 la nivel local şi până în 1939 la nivel parlamentar. Războiul, urmat de 
regimul comunist au încheiat perioada alegerilor libere sau cvasi-libere din 
România. Intre 1939 şi 1946 nu au fost organizate alegeri. Se poate spune că 
româncele au început să-şi exercite acest drept la nivel naţional în 1946 (când 
rezultatele alegerilor au fost falsificate), dar nu se poate spune că acela a fost 
un vot liber, nici pentru femei, nici pentru bărbaţi. In România, femeile au 
început să-şi exercite liber dreptul de a vota şi de a fi alese abia din 1990," în timp 
ce bărbaţii cunoscuseră tradiţia votului liber înainte de 1939. 

Luând în considerare dreptul cetăţenilor de a fi aleşi (cel de-al patrulea ele- 
ment din definiţia de mai sus), se poate constata că după alegerile din 2000, 
scorul proporţiilor de reprezentare femei/bărbaţi la nivelul puterii centrale în 
România este, respectiv, de 10% / 90%. Dreptul de a fi alese este exercitat 
de către românce în mult mai mică măsură decât bărbaţii români. Contrastul 
şi asimetria sunt cu atât mai nedumeritoare cu cât în ţări europene ca Suedia 
sau Norvegia, proporţiile de reprezentare ale celor două genuri sunt echili- 
brate, undeva în jurul procentelor de +40%. Proporţia de reprezentare a ro- 
mâncelor la nivel central în 2002 (10%) este mult mai slabă decât proporţia 
de dinainte de 1989 (33%). Aceeaşi situaţie se regăseşte la nivel local. Merită 
menţionate totuşi două lucruri: înainte de 1989 nu erau alegeri libere, iar Ma- 
rea Adunare Naţională nu era decât un for marionetă a conducerii de vârf a 
PCR, lipsită de putere de decizie reală. Pe de altă parte, 10% reprezintă un 
progres relativ la procentul de 5,5% din perioada legislaturii 1996-2000 şi 



7 Aceasta este o trăsătură ce apare doar în anumite definiţii ale democraţiei. 

s în ce priveşte cel de-al doilea element din definiţie, „competiţie autentică între 

forţele politice", discutarea acestui element nu-şi are locul în acest context întrucât 

nu are o dimensiune de gen specifică. 

faţă de 4% de după 1990. Se remarcă o înceată democratizare în termeni de 
reprezentativitate pentru femeile din România. Dar în termeni absoluţi dis- 
crepanţa del9 la 1 indică oportunităţi reduse pentru femei de a se afirma ca 
lideri politici.* 

Referitor la reprezentarea politică a femeilor, cuvintele Virginiei Sapiro 
sunt perfect aplicabile realităţii româneşti: 

„Femeile şi bărbaţii continuă să creadă că politica este un domeniu 
al bărbaţilor pentru că adevărul empiric în acest moment este că 
politica este un domeniu al bărbaţilor. Oameni de ambele sexe con- 
sideră guvernarea de către femei ca fiind ciudată, ieşită din comun, 
extraordinară şi chiar nepotrivită. Putem să considerăm un sistem de 
guvernare ca fiind reprezentativ pentru femei dacă femeile nu sunt 
considerate «reprezentative» pentru guvernare?" 10 
Parafrazând-o pe Sapiro am putea întreba dacă sistemul politic româ- 
nesc este reprezentativ (şi democratic, implicit) pentru românce dacă ele nu 
sunt considerate reprezentative pentru guvernare? 

Problema aici nu este aceea de a învinovăţi reprezentanţii unui gen sau a 
altuia, ci de a desluşi mecanismele şi structurile care conduc la discriminări 
sistematice. Un studiu realizat de NDI" în România sugerează că în viziunea 
partidelor, femeile nu-şi cunosc interesele atunci când votează. Probabil că 
tocmai de aceea partidele nu şi-au făcut mari probleme până acum în ce 



' Problema de principiu care se pune în legătură cu reprezentarea politică în Româ- 
nia, atunci când o considerăm neadecvată şi grosier disproporţionată (raportul de 
9/1), este cea a „absenţei femeilor" prin opoziţie cu nevoia de „prezenţă a femei- 
lor" în corpul reprezentativ şi în politică. In ultimă instanţă, este o problemă de 
dreptate socială, pe care Phillips o pune în termenii unei întrebări: Prin ce superio- 
ritate de talent „natural" pot să pretindă bărbaţii dominarea parlamentelor? 
Explicaţia disproporţiilor flagrante rezidă în inegalităţi structurale care viciază con- 
stant participarea politică a celor două genuri. Dacă nu ar exista obstacole (struc- 
turale sau de altă natură) care să opereze spre excluderea din politica oficială a 
anumitor grupuri sociale, atunci poziţiile de putere politică ar fi distribuite la în- 
tâmplare între sexe, grupuri etnice etc. Orice distribuţie distorsionată a poziţiilor 
politice indică o discriminare intenţională sau structurală (Phillips, 1991). Chiar în 
lipsa unor aranjamente deliberate de a bara drumul femeilor spre parlamente şi 
consilii locale, absenţa acţiunii politice în direcţia reparării nedreptăţii sociale indi- 
cate de raportul de reprezentare echivalează cu acceptarea ca justă a situaţiei dis- 
crepante actuale. 

111 Sapiro (2) 1998: 183. 

" National Democratic Institute (Institutul Naţional Democratic) din SUA, ve"ţ bibliografia. 

priveşte atragerea şi sensibilizarea electoratului feminin. 12 în programele par- 
tidelor problematica femeilor e prezentă la modul formal şi lapidar, cu o 
dezvoltate mai semnificativă la partidele de stânga, în ultimii ani. în timpul 
campaniilor electorale de până acum nu a fost ridicată nici o problemă care 
să fie în mod specific referitoare la contracararea discriminării de gen. în alte 
ţări democratice există o competiţie între partide pentru a-şi atrage electora- 
tul feminin, iar iniţiativele privind acţiunea afirmativă în interiorul partidelor 
sunt încurajate. 13 Există şanse ca situaţia să se schimbe cu prilejul alegerilor 
din 2004. 

în ce priveşte libertatea de informare şi expresie (al cincilea element din 
definiţia democraţiei menţionată mai devreme) este de domeniul cunoaşterii 
comune că presa e dominată de punctul de vedere masculin. Proprietatea 
principalelor trusturi din media precum şi posturile de conducere sunt 
deţinute preponderent de către bărbaţi, preocupările şi grilele masculine sunt 
dominante. Chiar dacă există multe tinere cu veleităţi jurnalistice, care au şi 
talent, majoritatea deciziilor se iau în birourile bărbaţilor. Există multe studii 
privind modalităţile prin care media, prin conţinutul şi formele de expresie 
specifice, influenţează modul cetăţenilor de a gândi şi de a vedea lucrurile. 
Media are capacitatea de a forma moduri de percepere a realităţii sociale, de a 
pune sau a scoate de pe agenda politică unele probleme importante pentru 
un grup social sau altul. Iată de ce o influenţare unilaterală, pe dimensiunea 
de gen, măreşte deficitul de democraţie pe dimensiunea de gen. 

Vorbind despre dreptul de asociere al femeilor (desprins din cea de-a şasea 
condiţie) lucrurile nu stau rău, numeric vorbind. Există o mulţime de 
organizaţii şi asociaţii de femei şi multe sunt extrem de active şi cu rezultate 
excelente. Dar majoritatea acestor organizaţii sunt centrate pe grija fajă de 
copii, bătrâni, comunitate — activităţi asociate feminităţii tradiţionale. în ce 
priveşte dreptul de întrunire şi dreptul de manifestare publică a unor protes- 
te, cu revendicări specifice grupului macrosocial al femeilor, el nu este exer- 
citat de către românce aşa cum ar putea fi, conform dreptului în vigoare. 
Autocenzura excesivă, fără rost, este o cauză majoră pentru care probleme 
importante ce ar fi putut să se constituie într-o agendă politică a femeilor din 
România nu au ajuns pe agenda politică. Nu mai departe de aprilie 2000, am 
auzit argumentul potrivit căruia o demonstraţie publică ar pune femeile par- 
ticipante într-o lumină proastă: „Se va spune că femeile sunt isterice!". Ar- 



12 Cum rezultă din sondajul de opinie realizat de NDI în Parlamentul României (cu 
respondenţi parlamentari din toate partidele), 2000. 

13 Reamintesc cazul alegerilor din 1997 în Marea Britanie, când Partidul Laburist a 
adoptat principiul „fermoarului": un candidat femeie, unul bărbat în alternanţă. 

gumentul mi-a adus aminte de reţinerea anti-sufragetelor de a se înscrie în 
asociaţii antisufragiu şi de a vorbi în public pentru a nu fi fost considerate 
nefeminine în „excesul" lor de manifestare publică. în orice caz, contrastul 
dintre serioasele probleme specifice pe care le are macrogrupul social al fe- 
meilor şi absenţa unor manifestări publice politice pe aceste teme reprezintă 
un subiect de studiu ce merită atenţia politologilor, sociologilor şi mai ales al 
antropologilor de ambe sexe. 

în ceea ce priveşte statul de drept în România, ca indicator al evoluţiei de- 
mocratice (descris în condiţia a opta în definiţia democraţiei), dacă luăm în 
considerare discriminările de gen putem constata că doar de curând au fost 
operate modificări legislative semnificative. Este vorba de modificarea Co- 
dului Penal astfel încât victimele violurilor şi a violenţei în familie să fie mai 
bine protejate, de adoptarea Ordonanţei nr. 137/2000 şi a Hotărârii de Gu- 
vern privind înfiinţarea Consiliului Naţional pentru Combaterea 
Discriminării (CNCD), de Legea Egalităţii Şanselor intrată în vigoare în 
2002, de Legea privind combaterea şi prevenirea violenţei în familie, adop- 
tată în 2003. Deşi acest cadru legal există, sunt multe de spus în ce priveşte 
folosirea lui şi exercitarea drepturilor cetăţeneşti în temeiul lor. CNCD se 
zbate încă să se afirme ca instituţie, în condiţii de precaritate a resurselor 
umane (angajaţi foarte tineri şi puţin experimentaţi, puţin-cunoscători ai 
problematicii discriminării, carenţa de experţi) şi de insuficienţă a fondurilor 
financiare în comparaţie cu proporţiile discriminărilor existente. Nu există o 
instituţie guvernamentală care să fie dedicată aplicării Legii Egalităţii 
Şanselor, aşa cum există în toate ţările UE. Sub impulsul Comisiei UE a fost 
înfiinţată o Agenţie Naţională pentru Şanse Egale (ANSE) cu fonduri de la 
Comisie şi de la guvern în proporţie e 10 la 1 (1,8 milioane euro fonduri U.E. 
şi 200 000 euro fonduri guvernamentale). Această Agenţie ar soluţiona pro- 
bleme de inegalitate de şanse doar în domeniul muncii, nu şi în alte aspecte 
ale vieţii femeilor şi bărbaţilor. De aceea, cu toate că există un asemenea ca- 
dru legislativ care aproximează legislaţia UE, înscriindu-se pe linia aquis-uXm 
comunitar, discriminările şi inegalităţile de şanse continuă să se manifeste 
nestingherit. Un exemplu doar: procedurile greoaie de divorţ existente 
descurajează femeile agresate de către soţi să divorţeze. Consecinţele se pot 
ghici. Cu cât statul de drept este mai slab cu atât probabilitatea menţinerii 
cUscriminărilor de gen este mai mare. Dezvoltarea unui stat de drept puternic 
în România este în favoarea egalităţii de şanse între cele două genuri şi a unei 
democraţii simetrice pe dimensiunea de gen. 

Această scurtă discuţie a elementelor definitorii ale democraţiei indică 
faptul că democraţia românească nu este aceeaşi pentru femei şi pentru 
bărbaţi, aşa cum nu este nici pentru diferitele etnii care trăiesc în această ţară. 

O teorie a democraţiei este fie incompletă, fie de-a dreptul greşită dacă nu ia 
în considerare diferenţele de gen. Teoriile democraţiei care iau în considerare 
un cetăţean neutru din punctul de vedere al genului ignoră diversitatea 
realităţii politice democratice şi, în ultimă instanţă, nu explică realitatea so- 
cială, ci mai curând o „realitate" presupusă dar inexistentă. 

Dacă am face un experiment mental şi am separa cetăţenii unei ţări în 
două corpuri distincte: cetăţenele femei şi cetăţenii bărbaţi, am ajunge la 

concluzia că din punctul de vedere al femeilor-cetăţene, multe democraţii 

14 

contemporane sunt mai curând democraţii electorale, care le garantează dreptul 
formal de a alege, dar care nu le garantează adecvat drepturile politice 15 şi 
civile. 1 " în acelaşi timp, pentru corpul cetăţenesc masculin din aceeaşi ţară, 
respectivele aranjamentele instituţionale indică democraţii liberale care şi-au 
terminat tranziţia sau sunt chiar democraţii consolidate. Pentru cazul româ- 
nesc, dacă punem un plus democraţiei electorale pentru cetăţene şi reducem 
din caracterul încheiat al democraţiei pentru bărbaţi ajungem la un tablou 
realist al stadiului democraţiei. 

în orice caz, o discuţie cât de concisă privind democratizarea pe dimen- 
siunea de gen din România nu poate fi completă fără referiri la lipsa de 
activism a înseşi femeilor. în România nu există o mişcare politică a femeilor 
în ultimul deceniu." Aceasta, dacă ar exista, ar presupune o agendă 
cvasinaţională, o minimă coordonare între organizaţiile interesate, o prezenţă 
publică de notorietate şi toate acestea ar trebui să conducă la rezultate 
măsurabile care să afecteze pozitiv, în timp, o mare masă de oameni. Se 
poate spune că „mişcarea de femei" din România postrevoluţionară s-a pe- 
trecut tot în mediul domestic şi în izolare. Această situaţie se poate justifica 
parţial prin faptul că puncte importante de pe agenda mişcărilor feministe au 
fost realizate fără o mişcare de femei în perioada sociaUsmului de stat — par- 
ticiparea ridicată pe piaţa muncii (peste 47% din totalul forţei de muncă în 

18 1 f J 

comunism şi aproape 45% acum), dreptul la avort (1949-1966, 1990 şi 



14 Concept inspirat din cel de electoralism, utilizat de Linz şi Stepan, şi care trimite la o 
noţiune de democraţie în care dreptul de a participa la alegeri este o condiţie sufi- 
cientă (Linz şi Stepan, 1996). 

13 Cum am văzut mai sus. 

16 Cum se va vedea în capitolul dedicat Cetăţeniei. 

17 Miroiu şi Popescu, 1999. 

18 Şi acest drept a fost mai întâi o obligaţie a femeilor şi a continuat să fie perceput 
ca o obligaţie, nu ca un mijloc de eliberare; în mod firesc a fost interpretat aşa de 
către multe femei: munca în sectorul public continua să se suprapună peste 
obligaţiile tradiţionale, pe care nu le-a mai chestionat mai nimeni în mod public. 

până acum), concediul parental" (1997). Majoritatea femeilor din România 
stau mai bine la capitolul „apărarea drepturilor altora" decât ale lor proprii, 
toată munca lor dedicată familiei şi reproducerii forţei de muncă fiind politi- 
că, fără ca majoritatea lor să conştientizeze acest lucru. 

In rândurile de mai sus, am luat în considerare o concepţie a demo- 
craţiei liberale care se situează mai curând spre polul reprezentaţional al 
concepţiilor despre democraţie şi care pune accentul pe aspecte politice for- 
male, ce ţin în primul rând de reguli de articulare a sistemului politic fără a 
ţine cont de sexul cetăţenilor. Luând ca reper o astfel de concepţie formală şi 
minimalistă, am arătat că democraţia liberală românească, aşa cum este ea 
azi, este diferită pentru femei şi bărbaţi. Contextualizarea pe cazul românesc 
îmi aparţine şi reprezintă o încercare de a arăta că definiţiile formale, care 
accentuează valoarea reprezentativă a democraţiei liberale, iau drept standard 
o noţiune neutră de cetăţenie, deşi cetăţenia nu este neutră în exercitarea 
drepturilor. In momentul în care ne îndreptăm atenţia asupra modului în 
care aceste drepturi şi libertăţi sunt practicate, exercitate, realizăm că există 
din nou diferenţe între cetăţenii-bărbaţi şi cetăţenii-femei. 

O concepţie mai largă a democraţiei, apropiată de polul participaţionist, 
care să ia în considerare drepturi civile mai extinse, drepturi sociale şi eco- 
nomice dar şi sfere netradiţionale, cum ar fi familia, ne va releva o serie de 
alte aspecte discriminatorii între sexe. Acestea vor fi urmărite în continuare, 
pornind de la conceptul de cetăţenie. 



Redarea dreptului la avort a însemnat mai puţin libertatea de alegere a femeii, cât 
libertatea cetăţenilor de a face sex tară obstrucţionări (avem aici în vedere numărul 
enorm de mare al avorturilor în primii ani după 1990, clar detrimental femeilor în 
cauză). 

Adoptarea concediului parental a trecut aproape neobservată în presă, iar posturile 
de televiziune au selectat doar reacţiile conservatoare la această lege, de genul 
„legea e ridicolă", „e natural ca femeile să-şi ia concediu" etc. 

2. « Liberte, Egalite, Fraternite» ... dat unde sunt surorile? 



Pentru a fi o fiinţă independentă, un cetăţean, 
trebuie să nu fii femeie sau copil. 
(Immanuel Kant, 1797) 

Liberte, Egalite, Fraternite este emblema Revoluţiei Franceze, cea care a 

pus în centrul atenţiei noţiunea de cetăţenie şi ideea de republică. Modul în 
care a evoluat cetăţenia modernă este indisolubil legată de evoluţia 
democraţiei liberale însăşi. De aceea analiza cetăţeniei şi a modului în care ea 
a fost şi este exercitată în cadrul democraţiilor liberale devine importantă în 
contextul lucrării de faţă. Cât de neutră este noţiunea de cetăţenie, aşa cum a 
fost ea întemeiată ideologic şi practic? Şi mai ales cât de neutră este exercita- 
rea cetăţeniei? Iată întrebări la care îmi propun să răspund în continuare. 

Cetăţenia modernă 

> 

Cetăţenia modernă s-a constituit pe parcursul procesului de construcţie 

a democraţiilor liberale în societăţile occidentale. Teoreticienii moderni ai 
politicului ca şi politicienii înşişi au fost foarte rezervaţi faţă de ideea de 
democraţie, preferând-o pe cea de republică până spre mijlocul secolului 
XIX. „Republica" desemna, în viziunea politicienilor şi teoreticienilor vremii, 
o formă de conducere politică opusă despotismului şi deschisă unei condu- 
ceri plurale şi bazate pe responsabilitatea conducătorilor faţă de cei care i-au 
instaurat la putere. „Cetăţenia" avea rezonanţe republicane şi era o noţiune 
mult mai uşor de acceptat în limbajul revoluţionar decât noţiunea de 
„democraţie" — asociată populismului, conducerii de către mulţimea igno- 
rantă şi lipsei de coerenţă politică. 21 

La sfârşitul secolului XVIII, „cetăţenia" se referea doar la o parte a 
membrilor masculini ai societăţii. Nu includea femeile, dar nici pe majorita- 
tea bărbaţilor. In cadrul revoluţiei franceze au existat curente care au pretins 
extinderea drepturilor şi libertăţilor asociate cetăţeniei la alte categorii sociale 
- la cei fără proprietăţi, dar şi la femei. După exuberanţe, excese, lupte şi 
iluzii dezlănţuite concretizate într-o dezbatere detaliată privind recunoaşterea 
cetăţeniei feminine, Convenţia Naţională din Franţa a interzis toate organizaţiile 
de femei la începutul lui noiembrie 1793. In timpul revoluţiei franceze, toate 
femeile care între 1791-1793 frecventaseră cluburi revoluţionare, republicane 



Aşa cum fusese ea criticată şi de Platon, Aristotel sau Xenofon în antichitate. 

sau iacobine, fuseseră considerate eitqyennes. 21 Ele au pretins că Declaraţia 
Drepturilor Omului şi Cetăţeanului trebuie să fie valabilă şi pentru ele. Dar 
această Declaraţie nu s-a referit la ele. A fost concepută la un moment dat o 
Declaraţie similară, cu valabilitate pentru sexul femeiesc. In termeni concreţi, 
au mai trebuit să treacă decenii şi chiar secole până când cetăţenia femeilor a 
dobândit un set de drepturi şi libertăţi comparabile cu cele ale cetăţenilor 
bărbaţi. Cazul francez nu este singular, dar prezintă cele mai izbitoare elemente 
ale luptei pentru recunoaşterea cetăţeniei femeilor urmată de negarea ei. 

Independenţa economică, exprimată în primul rând în proprietăţi, a fost 
un criteriu major al cetăţeniei în secolul XVIII, dar şi ulterior, până în secolul 
XX. Cutumele şi legile consfinţeau pe bărbaţi drept subiect al proprietăţilor. 
Lărgirea sferei cetăţenilor, într-o societate sau alta, s-a produs, într-o primă 
instanţă, prin reducerea treptată a barierelor sau standardelor economice 
pentru cetăţenii bărbaţi, însemnând creşterea numărului celor ce au câştigat 
drepturi şi libertăţi civile şi politice. Apoi, au început să fie acordate anumite 
drepturi civile femeilor, cele politice fiind ultimele obţinute. Cetăţenia era 
legată iniţial de capacitatea de a deţine proprietăţi şi de a semna contracte. 

Aceste drepturi au fost obţinute treptat de către femei (în SUA în anii 
'40 ai secolului XIX, în Anglia în 1882 şi alte ţări europene mai târziu). 23 In 
România au existat în epocă dezbateri publice pe această temă invocându-se 
schimbările din Anglia privind statutul femeilor măritate, dar măsurile con- 
crete au fost luate jumătate de secol mai târziu. Cam acesta a fost mersul 
lucrurilor în mai toate ţările aflate în fruntea dezvoltării şi civilizaţiei moder- 
ne: întâi extinderea drepturilor cetăţeneşti către cercuri mai largi de bărbaţi şi 
abia apoi obţinerea de drepturi de către femei. In Germania de Vest, Curtea 
Constituţională a recunoscut explicit că egalitatea femeilor şi bărbaţilor ca şi 
cetăţeni este valabilă şi în domeniul căsătoriei abia în 1959. 24 

Chiar dificilă şi sinuoasă cum a fost, obţinerea drepturilor şi libertăţilor 
civile şi politice nu a echivalat (şi nu echivalează) cu posibilitatea practică de 
a le şi exercita. 

Ce este cetăţenia ? 

Noţiunea de cetăţenie se întemeiază pe două tradiţii: ( 1 ) tradiţia civic - 

republicană, cu rădăcini în antichitate şi reînviată în oraşele Renaşterii şi (2) 



22 „Cetăţene", în franceză. 

23 Sapiro (2), 1998. 
24 Vogel, 1991. 

tradiţia liberală, o invenţie modernă. în dmp ce prima accentuează partici- 
parea la viaţa publică şi implicarea politică a membrilor cetăţii, cea de-a do- 
ua pune accent pe afirmarea drepturilor individuale (civile în primul rând, 
social-economice mai apoi) 25 şi pe reprezentativitate în politică. 

O carte influentă şi controversată despre cetăţenie, publicată după cel 
de-al doilea război mondial, a fost Cetăţenie şi clasă socială de T. H. Marshall. 
In această carte, Marshall face distincţia dintre: 

Cetăţenie civilă (libertăţi civile individuale, asigurate juridic prin sistemul 

de drept) 

Cetăţenie politică (drept de vot, de asociere politică, de a fi membrul 
unui partid ş. a.) 
Cetăţenie socială (educaţie şi drepturi sociale) 

Alţi teoreticieni vorbesc despre generaţii de drepturi cetăţeneşti, astfel 
încât cetăţenia civilă ar fi precedat cu mult cetăţenia socială. Iată cele trei 
generaţii de drepturi civile evidenţiate de Oliver şi Heater: 

libertatea persoanei, libertatea de asociere, libertatea cuvântului, egalitate 

în ce priveşte protecţia legii (corespunzător cetăţeniei civile a lui 

Marshall); 

protecţia legală a drepturilor social-economice: educaţie, sănătate, 
locuinţă, servicii sociale; dreptul de a avea proprietate, de a câştiga şi 
cheltui bani după bunul plac, dreptul de alegere în cumpărarea de produ- 
se (parţial corespunzător cetăţeniei sociale); 

protecţia drepturilor legate de mediul înconjurător (o nouă generaţie de 
drepturi asociate cetăţeniei). 

Dreptul de proprietate a fost unul dintre principalele drepturi civile 
afirmate şi apărate politic de elita economică dintr-o ţară sau alta, încă de la 
începutul epocii moderne. E suficient să mă refer aici la Anglia mijlocului de 
secol XVII, la Războiul Civil şi la toate frământările sociale şi politice din a 
doua jumătate a secolului, la scrierile lui John Locke şi a altor teoreticieni 
care au dezvoltat bazele liberalismului. De aceea, formula „generaţii" pe care 
o folosesc Oliver şi Heater este mai curând o formă de stil pentru că, cro- 
nologic, lucrurile nu stau chiar aşa. Dreptul economic de proprietate a pre- 
cedat obţinerii de drepturi civile şi a reprezentat piatra de încercare pentru 
încetăţenirea diferitelor categorii sociale, inclusiv a femeilor. Una dintre 
direcţiile principale a luptei feministelor din secolul XIX s-a îndreptat spre 



25 Oliver, Heater, 1994. 

obţinerea de drepturi de proprietate pentru femeile măritate — care-şi pier- 
deau statutul de subiect de contract odată cu căsătoria. 26 

Chiar şi o concisă prezentare a ceea ce înseamnă cetăţenia trebuie să 
facă referire la o problemă spinoasă legată de tensiunea sesizabilă dintre sis- 
temul economiei de piaţă care generează inegalităţi (în unele cazuri inegalităţi 
flagrante şi moral reprobabile pentru mare parte din cetăţeni) 27 şi cetăţenie 
care generează egalitate, formal cel puţin, lată de ce o discuţie aparte a pro- 
blemei distanţei dintre cetăţenia formală, afirmată ca drepturi şi libertăţi for- 
male, şi cea reală, exercitabilă şi exercitată, este oportună. Aceasta include 
referiri la tensiunea dintre inegalităţi economice şi egalităţi cetăţeneşti. Dar, 
mai întâi să punem întrebarea dacă cetăţenia descrie o realitate unică sau nu? 
Cât de neutre au fost tradiţiile republicană şi liberală în conturarea 
conţinutului noţiunii de cetăţenie? 

O cetăţenie, două cetăţenii... 

Una din ideile fundamentale afirmate de feminişti este că elementele de- 
finitorii ale cetăţeniei au fost constituite istoric, luând în considerare exclusiv 
statutul bărbatului în societate: o unică cetăţenie constituită pe model masculin. în- 
trucât femeile au fost, în genere, „adăpostite" în spaţiul privat, cetăţenia a 
luat conturul celor care participau la viaţa publică, adică a bărbaţilor. Carole 
Pateman consideră că teoreticienii contractului social au ignorat contractul 
sexual, care era presupus implicit în contractul social. 28 Practic, contractul 
social care întemeiază logic statul este un contract doar între bărbaţi. El nu 
include femeile. Se presupune că ele sunt reprezentate de bărbaţi. Există un 
contract tacit între cele două sexe — un contract sexual, care se bazează pe 
anumite diferenţe „naturale" dintre sexe. Teoreticienii contractului social 
considerau implicit că diferenţele (aşa-zis) naturale dintre sexe: libertate 



în Marea Britanie, abia în 1988 a fost scoasă din sistemul legislativ reglementarea 
potrivit căreia o femeie căsătorită este o proprietate (chattel, în engleză) a soţului! 
E suficient să ne gândim aici la discrepanţele ce pot fi sesizate în diverse părţi ale 
lumii. La Rio de Janeiro, de pildă, de pe frumoasele plaje străjuite de hoteluri de 
lux, unde se cheltuiesc sume fabuloase, pot fi văzute aşa-numiteley'rfve/ai — cartiere 
întregi, de sute de mii de oameni care trăiesc în condiţii subumane de igienă, 
hrană, locuinţă. Dar nici nu trebuie să mergem atât de departe cu gândul. E 
suficient să te uiţi atent la ceea ce se întâmplă în România la 14 ani după 
răsturnarea regimului Ceauşescu. 
Pateman, 1994: 245. 

(pentru bărbaţi) şi supunere (pentru femei) întemeiază politic faptul că 
bărbaţii erau singurii care puteau să încheie contracte. Ei considerau că doar 
bărbaţii au capacitatea „naturală" de a întemeia contractul originar şi de a 
participa în calitate de cetăţeni egali la o societate civilă liberă. 2 ' Iată de ce, ei 
au pus bazele cetăţeniei masculine în societate. 

In primele secole ale conturării democraţiilor liberale occidentale, 
cetăţenia s-a referit şi s-a aplicat exclusiv bărbaţilor albi înstăriţi: la început 
unui grup restrâns, definit prin putere economică de un anumit nivel, mai 
apoi unui grup mai larg, tot masculin şi apoi treptat unor categorii sociale 
mai puţin favorizate. Târziu, femeile au început să câştige câteva din atribu- 
tele cetăţeniei, aşa cum fusese definită masculin de către puterea politică şi 
consfinţită prin teorii politice. Mult timp femeile au fost „cetăţeni indirecţi" 
- adică îşi „exercitau cetăţenia" prin intermediul soţilor. Unul din argumen- 
tele anti-sufragiştilor a fost că femeile votează indirect şi că ele sunt repre- 
zentate de către soţii lor. De ce ar mai fi nevoie e votul lor? 

Teoreticienii contractului social au construit o noţiune de cetăţenie care 
presupune o implicită diferenţiere între public şi privat, între politic şi natu- 
ral. Astfel construită, noţiunea de cetăţenie presupune o egalitate definită 
iniţial ca egalitate între bărbaţi, pe care dacă femeile vor s-o atingă, trebuie să 
renunţe la diferenţele de sex. Scopul mişcării de femei ar trebui să fie, după 
Pateman, includerea femeilor în politică, în sfera „cetăţeniei", dobândirea 
statutului de „autoritate evidentă prin sine", fără ca acestea să însemne că 
femeile sunt (sau că ar trebui să fie) identice cu bărbaţii. 

Apare că epoca modernă a produs un tip de cetăţenie standard, definită 
după statutul, chipul şi asemănarea bărbaţilor. Dacă femeile vor să devină 
cetăţene, nu au decât să intre în standardul definit anterior pentru bărbaţi. Ca 
şi cum diferenţele nu ar conta sau ca şi cum şi femeile ar trebui să fie şi să se 
comporte exact ca bărbaţii. Aceasta a fost una din capcanele în care au căzut 
unii feminişti: pentru a se afirma, femeile trebuie să atingă standarde mascu- 
line, să se comporte şi să acţioneze asemenea celor cu îndelungată experienţă 
în sfera publică, şi mai ales în politică. Cele mai virulente critici ale acestei 
viziuni au aparţinut aşa-numitului feminism francez, pentru care diferenţele 
trebuie acceptate ca atare şi chiar cultivate: doar prin afirmarea diferenţelor şi 
specificităţii femininului se poate ieşi din subordonarea şi dominaţia mascu- 
lină — nu prin încercări de atingere a standardelor masculine. Dar şi acest 
punct de vedere este problematic, întrucât atunci când e vorba de definirea 
unui statut public valabil pentru întreaga populaţie matură, e nevoie de o 
noţiune formală de egalitate şi de o aplicabilitate universală a ei. O serie de 



Ibidem, 1994. 

feminişti au avansat chiar ideea potrivit căreia egalitatea formală ar trebui 
exdnsă şi în spaţiul privat — democraţia şi cetăţenia ar trebui exdnse la spaţiul 
domestic în măsura în care sunt implicate chestiuni de dreptate socială. 

Pentru a avea ceva de spus în politică şi în afacerile publice, femeile au 
luptat să obţină dreptul de vot — una din mărcile de bază ale cetăţeniei. Cum 
altfel ar ti putut ele oare să înceapă să acceadă la decizia politică? Dincolo de 
diferenţele dintre femei şi bărbaţi, construite social, cultural ş.a.m.d., accesul 
la decizia guvernamentală începe cu revendicarea unui drept de bază egal: 
dreptul de vot. După obţinerea dreptului de vot, dezamăgirea fostelor sufra- 
gete a fost mare, întrucât au constatat că votul nu era suficient pentru a in- 
fluenţa decizia politică. Structurile de putere şi de luare a deciziilor erau (şi 
sunt încă) puternic masculinizate şi dreptul de a vota reprezentanţii nu era 
nici pe departe suficient pentru a răzbi prin aceste structuri şi a accede la 
luarea deciziilor. Procesul de pătrundere a femeilor în aceste structuri de pu- 
tere a fost foarte lent şi continuă până azi, în ritmuri diferite, în ţări diferite. 
Ideea de a avea femei lider este încă inacceptabilă pentru multă lume. 
Răspunsurile din Barometrul de Gen al FSD din 2000 sunt grăitoare în acest 
sens — o majoritate a românilor consideră că bărbaţii sunt mai capabili să 
conducă decât femeile. 

Noţiunea de cetăţenie şi cea de democraţie presupun o universalitate în 
egalitate şi oricât de mult am glorifica şi celebra diferenţele dintre sexe, pen- 
tru ca un sistem politic să funcţioneze el are nevoie de repere clare şi general 
aplicabile pentru ambele sexe. Aici, într-adevăr există critici care spun că e 
nevoie de o reformulare a cetăţeniei astfel încât să ia în considerare nevoile şi 
elementele specific feminine. 30 De pildă, luarea în considerare a maternităţii. 
Se poate spune: «Constituţia României din 2003 consfinţeşte egalitatea în 
drepturi dintre femei şi bărbaţi». Aşa spunea şi Constituţia din 1965, din 
vremea lui Ceauşescu, deşi ea nu a împiedicat dubla zi de muncă pentru fe- 
mei, precum şi adopatarea decretului de interzicere a avorturilor din 1966 
care a dus la un trist record de mortalitate maternă. Dreptul la viaţă al celor 
două sexe era inegal distribuit. De asemenea, dreptul la timp liber şi la dez- 
voltarea propriei personalităţi era inegal distribuit. Cetăţenia este, de aceea, 
nu doar un set de drepturi şi libertăţi, ci şi un set de practici şi comporta- 
mente acceptate social. In ce priveşte această parte, de practici şi comporta- 
mente, ele nu sunt general aplicabile celor două sexe. De aceea apare 
îndreptăţită afirmaţia că deşi există o unică cetăţenie, definită în mare parte în 
funcţie de o istorie a exercitării ei exclusiv masculine,, totuşi există două 



"' Vein 'şi Magyari-Vincze, 2002. 

cetăţenii dacă ne referim la regulile, pracdcile şi comportamentele acreditate 
social, care fac operabile drepturile şi libertăţile înscrise în legi. 31 

Există anumite particularităţi şi „ciudăţenii" ale cetăţeniei femeilor, aşa 
cum este ea exercitată acum, ca diferită de cea a bărbaţilor. Spre ilustrare, să 
luăm cazul maternităţii: femeile sunt văzute ca având o anumită datorie 
cetăţenească de a naşte copii, dar, pe de altă parte, lor le este contestat drep- 
tul de consimţământ refritor la sarcină. Această contestare se manifestă im- 
plicit, prin tolerarea efectelor violurilor, nedisponibilitatea anticoncep- 
ţionalelor" sau explicit, prin interzicerea avorturilor. Femeilor le-a fost con- 
testată libertatea individuală şi dreptul de decizie în ceea ce priveşte propriul 
trup. Pateman susţine că nu va exista o teorie autentică a democraţiei şi o 
practică autentică a democraţiei, până când maternitatea nu va fi recunoscută 
ca problemă a democraţiei." Presupoziţia tacită a majorităţii teoriilor 
democraţiei este că maternitatea nu este o problemă politică. Majoritatea 
teorieticienilor nu văd o problemă în privinţa legăturii dintre femei şi 
democraţie. 

Pentru unii maternitatea a reprezentat o legitimare a cetăţeniei feminine, 

iar pentru alţii a fost un motiv de a o refuza. Pentru Mary Wollstonecraft, 

una dintre cele mai proeminente figuri ale afirmării drepturilor femeilor din 

epoca modernă, maternitatea a fost într-adevăr un mod de legitimare a 

cetăţeniei. De aici şi până la afirmaţia iacobinului Louis-Marie Proudhomme, 

e o distanţă apreciabilă. Iată ce spunea Proudhomme: adevăratele citgyennes 

„rămân în casă, nu se dau în spectacol, nu se expun ridicolului" şi „îi lasă pe 

34 

bărbaţi să facă revoluţia". Afirmaţia lui Proudhomme este în acelaşi ton cu 
distincţia Abatelui Sieyes dintre „cetăţeni activi" (îndreptăţiţi la participare 
politică) şi „cetăţeni pasivi" (care ar avea doar drepturi „naturale": libertate, 
proprietate, siguranţă — în care erau incluse femeile). 35 A fi de acord cu 
Proudhomme şi Sieyes echivalează cu a spune că nu există o unică cetăţenie, 
ci două — în sensul cel mai autentic al cuvântului — adică două tipuri de 
cetăţenii formale. Una dintre cetăţenii îţi conferă toate drepturile legate de 
participarea la viaţa publică şi privată, în timp ce a doua îţi conferă doar 
dreptul de a fi întreţinut şi înlănţuit în spaţiul privat, de a fi dependent şi re- 



31 Aici mă refer exclusiv la dimensiunea de gen a cetăţeniei. Se pot face observaţii 
similare pornind de la alte criterii - etnice, de pildă. 

32 In România de azi, pentru unele categorii sociale anticoncepţionalele nu sunt acce- 
sibile financiar. 

"Pateman, 1994. 
34 Bock, 2002. 
" Ibidem: 60. 

prezentat de altcineva în spaţiul public. în acest context, formal vorbind erau 
definite două cetăţenii, dintre care una din ele era superioară celeilalte. 
Cetăţenia feminină era inferioară ca statut celei masculine întrucât cetăţeniei 
masculine îi erau asociate libertăţi şi drepturi mai multe şi mai semnificative 
decât cetăţeniei feminine. Dacă ar fi să ne imaginăm matematic, am putea 
spune că sfera cetăţeniei feminine era o parte a sferei cetăţeniei masculine. 
Dar, acest tip de dedublare a cetăţeniei formale (drepturi şi libertăţi afirmate 
formal, legal) nu mai este caracteristic lumii noastre. Azi, preponderentă este 
discrepanţa între o unică cetăţenie formală, croită istoric după chip masculin, 
şi exercitarea ei de către cetăţenii care nu sunt întru totul asemănători mo- 
delului/chipului originar. 

Una dintre problemele legate de cetăţenie, pusă de teoreticieni ai 
tradiţiei republicane, a fost considerarea participării la forţele militare şi al 
disponibilităţii de sacrificiu pentru ţară ca elemente definitorii ale cetăţeniei. 
Pentru republicani ca Rousseau, Robespierre, Tocqueville, „cetăţenia" tri- 
mitea la o diviziune foarte clară între „cetăţeni" şi „non-cetăţeni" pe alinia- 
mente de gen: bărbaţii sunt cetăţeni, iar femeile nu sunt cetăţeni. Ei au osci- 
lat între afirmarea inferiorităţii „naturale" a femeilor (incompetenţa lor civilă) 
şi a superiorităţii lor ca „mame republicane". 36 

Transformarea armatelor în corpuri specializate din ultimul timp şi eli- 
minarea obligativităţii stagiului militar (inclusiv în Constituţia României, 
2003), relativizează asocierea dintre abilităţi militare şi cetăţenie. Dar 
obişnuinţa gândirii de acest tip, bazată pe dihotomii, se mai păstrează încă, 
din inerţie. Participarea la forţele armate şi la alte structuri „de forţă" ale 
statuiui ar trebui să fie în mod egal deschise atât bărbaţilor, cât şi femeilor, 
dacă vrem să vorbim de o cetăţenie unică formală aplicabilă ambelor sexe. Se 
poate afirma, apropiind participarea la forţele armate de maternitate, că fe- 
meile îşi riscă viaţa ori de câte ori nasc. Argumentul repubhcan tradiţional 
privind conexiunea dintre cetăţenie şi stagiu militar îşi are un echivalent în 
argumentul privind conexiunea dintre maternitate şi cetăţenie. El a fost folo- 
sit mai ales atunci când sufragetele cereau drepturi politice. 

Dacă ne raportăm la tradiţie, nu rezultă nimic încurajator pentru femei 
din punct de vedere al cetăţeniei. Tradiţia civic-republicană, face o netă 
distincţie între public şi privat, plasând femeile exclusiv în zona privatului" şi 
pe bărbaţi exclusiv în zona publicului, în timp ce tradiţia liberală accentuează 
noţiunea de drepturi individuale, unde individul este subînţeles a fi masculin, 
în continuarea acestei tradiţii, ne apare că o cetăţenie unică, universalizantă, 



36 Vogel, 1991. 
"Dietz, 1992. 

menită să aducă egalitate între membrii cetăţii în aspecte importante ale vieţii 
lor este greu de realizat. Problema majoră care se pune este legată de această 
dedublare între cetăţenie formală şi cetăţenie exercitată. 

3. Despre egalitate şi discriminare de gen în România 

Una din întrebările fundamentale care se impune este următoarea: 

Există sau nu există discriminare a femeilor în România'? In această privinţă 
întrebările sunt împărţite, aproape în două părţi egale, aşa cum arată Barome- 
trul de Gen (FSD, 2000). Este probabil ca o parte a celor ce au răspuns că nu 
există discriminări să fi răspuns aşa pentru că în viziunea lor cetăţenia femi- 
nină şi cea masculină sunt diferite, asemănătoare celei a lui Poudhomme din 
secolul XVIII. O cetăţenie feminină „pasivă" ar putea să însemne dubla zi de 
muncă plus tolerarea de gesturi agresive (eventual bătăi), iar cea „activă" 
masculină ar presupune salariul bărbatului-care-aduce-pâinea-în-casă şi o 
participare politică privilegiată. Dacă cineva concepe cetăţenia ca fiind din 
start dedublată: una feminină şi alta masculină, atunci într-adevăr nu există 
discriminare, pentru că discriminarea se instalează în însăşi conceperea 
democraţiei şi a unei duble cetăţenii care o întemeiază. Aş specula că la ora 
actuală în România prevalează această variantă: implicit se acceptă două 
standarde de cetăţenie: unul masculin (croit după standarde bărbăteşti, inclu- 
zând noţiunea că bărbatul este cel responsabil pentru asigurarea venitului 
familiei) şi unul feminin (croit parţial după standarde bărbăteşti, dar cu 
adăugiri specific femeieşti — activităţi care ar trebui realizate doar de femei, în 
spaţiul casnic). Aşa s-ar putea explica de ce jumătate din populaţie consideră 
că nu există discriminare pe aliniamente de sex în România. Această jumătate 
de populaţie consideră că fiecare dintre cele două sexe îşi exercită propria 
cetăţenie specifică (feminină, dacă eşti femeie şi masculină dacă eşti bărbat). 

Dacă totuşi acceptăm un concept de cetăţenie unic, fără de care o 
democraţie nu poate exista, atunci va trebui să privim nu doar la aspectele 
formale, legale, de garantare a drepturilor, ci şi la aspectele efective, concrete, 
practice de realizare a acestor drepturi: „Trebuie să realizăm că egalitatea 
legală, formală, deşi centrală în cetăţenie, nu poate prin sine să garanteze 
egalitatea de substanţă dintre membrii comunităţii". 38 Desigur, dacă alegem 
să gândim realitatea în termenii unei unice cetăţenii, definită prin legi, drep- 
turi, libertăţi perfect nediscriminatorii, aspectele discriminatorii vor apărea la 
nivelul modului în care aceste drepturi şi libertăţi sunt exercitate. Cu referire 

38 Oliver, Heater, 1994: 74. 

la societăţile occidentale din anii '80, Ursula Vogel pune în evidenţă urmă- 
toarele: chiar dacă individul, indiferent de statutul familial, este unitatea 
normativă a cetăţeniei în cadrul unei constituţii democratice, drepturile 
sociale cetăţeneşti ale unei femei sunt, în multe privinţe, definite de relaţiile 
lor cu alţii. Există politici sociale care au în centru bărbatul-care-aduce- 
pâinea-în-casă, iar drepturile soţiei sunt ale unei persoane dependente. Pe de 
altă parte, se presupune că femeile fac o serie de servicii domestice, 
pornindu-se de la prezumţia de „atruism obligatoriu . Această idee este 
perfect valabilă şi în situaţia contemporană din România. 

Discriminarea femeilor în această ţară este o realitate, aşa cum voi arăta 
în cele ce urmează. Ruta de constituire a discriminărilor este aceasta: dife- 
renţe — deficienţe — discriminări. Diferenţele constatate între bărbaţi şi femei 
sunt construite ca deficienţe ale femeilor (întrucât ele nu sunt identice cu ei, 
standardul) şi apoi transformate în discriminări care funcţionează fie în legea 
însăşi, fie în practica legală, fie în practica cotidiană, cu asentimentul femeilor 
însele. Aici se află unul dintre cele mai perverse efecte ale „ideologiei 
dominaţiei masculine" de care vorbeşte Bourdieu. 

Sistemul politic românesc care se doreşte a fi o democraţie liberală, este 
semnificativ mai puţin democratic pentru femei decât pentru bărbaţi. Drep- 
turile civile ale femeilor sunt mai puţin apărate decât cele ale bărbaţilor, în 
primul rând în ceea ce priveşte exercitarea acestor drepturi. Există şi zone în 
care exercitarea drepturilor de către bărbaţi este mai precară, cum ar fi cea a 
exercitării rolului de tată. Dar privirea de ansamblu relevă că discriminarea 
femeilor e mult mai accentuată. Legislaţia apare a fi neutră în domeniul 
drepturilor politice. In schimb, exercitarea drepturilor politice de către femei 
este evident deficitară în comparaţie cu exercitarea lor de către bărbaţi. 

Egalitate formală în faţa legii şi în ce priveşte protecţia acesteia, este o 
condiţie necesară pentru exercitarea unei cetăţenii egale, dar nu este suficientă. 
Cu referire la chestiuni legate de muncă, există un cadru legal aparent neutru, 
dar care la o examinare mai atentă relevă prezenţa unor fenomene de discri- 
minare indirectă. 4 " Dacă discriminarea directă a fost eliminată prin crearea 
unui cadru legal aparent neutru, discriminarea indirectă este prezentă în mod 



Vogel, 1991. 

Prin discriminare indirectă se înţelege diferenţa indirectă de tratament prin aplica- 
rea unor prevederi, criterii sau practici în aparenţă neutre dar care, prin efectele lor 
afectează într-o măsură semnificativ mai mare persoanele de un anumit sex, reli- 
gie, etnie, orientare sexuală etc. Un exemplu de discriminare indirectă este cel a 
stabilirii salariilor în diferite sectoare de muncă. (Ve%i detalii în capitolul referitor la 
Politica muncilor şi a veniturilor, în Partea a Il-a a lucrării de faţă). 

semnificativ în domeniul muncii. De pildă, legile adoptate în ultimii ani nu iau 
în considerare faptul că există grupuri de persoane care sunt sistematic 
dezavantajate: grupul femeilor între 18 - 25 de ani şi cel al femeilor între 45 
- 50 de ani. 41 Nici o măsură de ordin afirmativ nu a fost luată pentru a con- 
tracara acest dezavantaj dovedit. 

Se menţine situaţia prin care salariile în sectoarele dominate de bărbaţi 
sunt mai mari — valoarea muncii în aceste sectoare fiind considerată implicit 
mai mare — iar sectoarele dominate de femei sunt plătite mai prost sau chiar 
foarte prost. Acest sistem de salarizare este consfiinţit prin cadrul legal. Nu a 
fost întreprinsă nici o acţiune de reevaluare a muncilor şi de considerare a 
principiului de plată egală pentru muncă de valoare egală. Aici se manifestă o 
segregare a muncilor pe orizontală şi o discriminare economică pe orizonta- 
lă, în acelaşi timp. Legea Egalităţii de Şanse, adoptată. în primăvara lui 2002 
nu şi-a arătat eficacitatea în contracararea acestui fenomen. Dacă înainte de 
adoptarea'Legii Şanselor Egale, hărţuirea era un fenomen total nesancţionat, 
acum el este sancţionat în lege dar aproape neaplicat. Unităţile cu angajaţi au 
anumite obligaţii în privinţa informării acestora şi monitorizării eventualelor 
cazuri, conform legii, iar această informare şi monitorizare nu se întâmplă. 
Din discuţiile purtate cu lidere sindicale rezultă că în multe cazuri de hărţuire 
la locul de muncă, până la urmă persoana hărţuită părăseşte locul iar 
hărţuitorul rămâne nepedepsit. Dincolo de aceasta, singura instituţie care ar 
putea să preia rezolvarea cazurilor de discriminare datorate hărţuirii sexuale 
la locul de muncă ar fi Consiliul National de Combatere a Discriminării, dar 
care nu are capacitatea de a rezolva multiplele tipuri de discriminări existente 
în România. 42 Recent s-au constituit Comisii specializate pentru Şanse Egale 
în cadrul celor două Camere ale Parlamentului, dar ele nu au competenţe de 
a rezolva cazuri concrete. 

In studiul lui Paşti şi Ilinca apare că bărbaţii au suferit cel mai mult în 
probleme de muncă în perioada de tranziţie, pentru că sectoarele cel mai 
drastic restructurate sau micşorate erau preponderent ocupate de bărbaţi. 
Studiul mai arată totuşi că cele mai mari plăţi compensatorii de trimitere în 
şomaj s-au dat în aceleaşi sectoare. In noiembrie 2003 s-au manifestat pro- 
teste ale asistentelor medicale, care cereau plăţi compensatorii pentru conce- 
dierea lor masivă. Evident, colegii lor asistenţi bărbaţi (puţini la număr) au 
avut de suferit alături de colegele lor — lucrând într-un domeniu dominat de 
femei şi, prin urmare, mai prost tratat din punct de vedere al veniturilor. Pe 



41 Coica, 2001. 

42 CNCD are rolul de a se ocupa de discriminări pe criterii etnice, de orientare sexu- 
ală, religioase etc. 

de altă parte, din stadiile existente în domeniu se poate constata că siste- 
matic, femeile din toate grupele de vârstă (cu o singură excepţie) stau cel mai 
mult în şomaj până la obţinerea unui nou serviciu. Iată un alt domeniu în 
care o politică guvernamentală consistentă lipseşte, în care nu există studii 
coerente care să explice fenomenul şi care să propună soluţii. 

Un alt tip de discriminare în muncă, unde aparent legea este neutră, ba 
chiar binevoitoare şi aparent cUscriminând pozitiv, este cea legată de pensio- 
narea timpurie. A existat în anii '90 o excepţie de pensionare, la care aveau 
acces doar femeile cu vârsta de peste 50 de ani şi cu o anumită vechime în 
ani îndeplinită. Respectiva lege a fost pe placul multor femei, dar ea nu făcea 
altceva decât să contribuie la întărirea fenomenului de şomaj mascat. Mai 
mult, ea a contribuit la perpetuarea poziţiei femeilor de casnice, deşi pretex- 
tul dat respectivelor reglementări era că femeile sunt mai muncite şi au ne- 
voie de mai multă odihnă. Legea recunoştea implicit că femeile sunt supuse 
unei duble zile de muncă şi le trimitea din nou „la cratiţă" — adică le trimitea 
din nou la muncă neplătită. Ieşirea la pensie, de bunăvoie, cu promisiunea 
unui timp liber sporit, era însoţită de o scădere în perspectivă a veniturilor 
realizate din pensie datorită timpului mai redus de muncă în sfera publică. 
Faptul că legea nu impunea retragerea forţei de muncă feminine ci doar o 
permitea este analoagă prevederii legale potrivit căreia fetele se pot căsători 
la 16 ani, spre deosebire de băieţi (la 18 ani), 44 deşi atât fetele cât şi băieţii nu 
pot vota decât la 18. Se invocă dezvoltarea fizică timpurie a fetelor, ca şi cum 
decizia de căsătorie se ia cu uterul şi nu cu creierul. Nevoia imediată poate 
împinge multe femei să beneficieze de o lege aparent avantajoasă, dar în 
fond conservatoare şi care nu face decât să confirme viziunea potrivit căreia 
femeile reprezintă o armată de forţă de muncă oricând disponibilă şi 
disponibilizabilă, în funcţie de „nevoile societăţii." 

Ieşind de sub incidenţa legilor aparent neutre, o serie de factori extrale- 
gal! favorizează menţinerea chscriminării în domeniul muncii şi la aceştia mă 

voi referi în continuare. Dacă segregarea ofertei de muncă, prin anunţuri în 

45 . „ . . . . . „ . 

ziare, este m descreştere segregarea orientam spre anumite activităţi este 

prezentă în şcoli. Din studiul realizat de Doina Olga Ştefănescu şi Laura 

Griinberg rezultă că deşi educaţia în şcoli este aparent nediscriminatorie, în 

fond cadrele didactice îndrumă informai fetele şi băieţii spre cariere segregate 



43 Vezi Femeile şi bărbaţii din România, UNDP, 2000. 

44 Articolul 4 din Codul Familiei. 

43 Până la începutul lui noiembrie 2003, CNCD a sancţionat 7 jurnale cotidiene din 
cauza anunţurilor discriminatorii — sancţiuni cu „avertisment", fără amenzi cores- 
punzătoare. 

pe sex, urmând aceleaşi delinieri de discriminare pe munci şi venituri care se 
regăsesc în economie." Coroborând aceste rezultate cu datele din Barometrul 
de Gen (FSD, 2000), care arată că băieţilor li se cultivă de două ori mai mult 

spiritul de independenţă, avem o schiţă a ceea ce se petrece între părăsirea 

47 

porţilor diferitelor şcoli şi viaţa social-economică reală, cu segregările ei pe 
orizontală şi pe verticală. Una din cele mai flagrante orientări impulsionate 
de profesorii şcolilor din studiul lui Ştefănescu şi Griinberg este că băieţii 
sunt îndrumaţi spre a deveni manageri, în timp ce fetele sunt îndreptate spre 
a deveni asistente de manageri. 48 Eforturile celor două cercetătoare de a pro- 
pune un proiect de schimbări în domeniul educaţional menit să diminueze 
fenomenele de discriminare — proiect pe care l-au depus la Ministerul 
Educaţiei şi Cercetării — au rămas fără nici un răspuns din partea autorităţilor 
guvernamentale responsabile în domeniu. 

în topul celor mai bogaţi 300 români din 2003, figurează doar 8 femei. 49 
La acestea se adaugă faptul că în timp ce proporţia patronilor femei este de 
aproximativ 25%, iar a bărbaţilor de aproximativ 75%, proporţia lucrătorilor 
familiali neremuneraţi este de peste 70%, iar a bărbaţilor de sub 30%. în 
plus, muncile casnice, tot neplătite, sunt efectuate de femei în proporţie de 
peste 80%. 3 " Este adevărat că aceste aspecte nu sunt cuprinse în sfera 
noţiunii de drepturi civile, dar realitatea faptului că există o discrepanţă evi- 
dentă între munci şi venituri pe dimensiunea de gen indică o disponibilitate 
mult scăzută a femeilor de a-şi dedica timpul şi energia activităţilor publice, 
civice şi politice în particular. Situaţia particulară în care se găseşte România 
în ultimii 13 ani, a Yăcut ca fenomenul de favorizare structurală a bărbaţilor 
în economie să se accentueze în condiţiile aplicării unor politici de ajustare 
structurală şi de macrostabilizare economică — adoptate sub impulsul 
instituţiilor financiare internaţionale. Astfel, instituţii ce funcţionau relativ 
adecvat în perioada anterioară, menite să uşureze presiunea asupra celor ce 
se ocupă de grija altora: creşe, grija bătrânilor, grija sănătăţii, educaţia copii- 
lor, sunt inadecvat finanţate — fondurile fiind direcţionate spre sectoarele 
producătoare de profit. întrucât aceste activităţi sunt tradiţional asociate ro- 



4 " Ştefănescu, Miroiu (ed.), 2001. 

47 Incluzând aici şi facultăţile. 

48 Ştefănescu, 2003. 

Capital. Cei mai bogaţi 300 de români. Supliment, nr. 2, noiembrie 2003. Este a 
devărat că sunt câteva cazuri în care nu apare bărbatul ca fiind cel mai bogat, ci 
familia respectivă (unele poze includ şi consoartele sau şi copiii). 
"' Barometrul de Gen, FSD, 2000. 

lului femeilor, greutăţile tranziţiei specific determinate de aceste politic sunt 
disproporţionat repartizate pe sexe. 

In măsura în care principalul model de feminitate conservă treburile 
casnice ca pe o componentă indispensabilă, responsabilităţile multor femei 
pentru casă şi îngrijirea copiilor - în condiţiile unei pronunţate sărăciri, a 
unor servicii publice precare şi scumpe — s-au înmulţit considerabil, exerci- 
tând o presiune suplimentară asupra lor. Femeile din România continuă să 
câştige mai puţin, considerabil mai puţin decât bărbaţii — statistic vorbind. 
Sărăcia serviciilor de îngrijire a copiilor, bătrânilor, persoanelor cu disabilităţi 
reprezintă o piedică în calea angajării lor ca persoane libere de obligaţii familiale. 

In ceea ce-i priveşte pe bărbaţi, majoritatea lor trebuie să facă faţă altor 
dificultăţi în ultimii 14 ani: securitate scăzută a serviciului, competiţie 
crescută din partea femeilor, presiunea rolului tradiţional de a se conforma 
principalului model de masculinitate centrat pe bărbatul-aducător-de-pâine- 
în-casă (în condiţiile crizei de locuri de muncă şi al salariilor precare), trauma 
şomajului, efortul de a face faţă unui număr crescând de femei care preferă 
relaţionarea partenerială celei bazate pe dependenţă economică şi psihologi- 
că. Tranziţia este o provocare pentru bărbaţi şi în măsura în care economia 
de piaţă în formare îi împinge spre preluarea de munci fie neconsiderate 
munci până acum, fie desconsiderate, fie de-a dreptul dispreţuite, inclusiv 
cele din spaţiul casnic. 

Dacă rămânem în perimetrul muncilor alternative, nu putem să nu 
abordăm chestiunea discriminării unei categorii de cetăţeni: a lucrătorilor 
sexuali. Aici, Codul Penal incriminează activitatea de prostituţie — deci avem 
de a face în primul rând cu o discriminare directă. Majoritatea lucrătorilor 
sexuali sunt femei — este un loc comun. Unele sunt forţate de împrejurări 
de viaţă, altele sunt dispuse să o facă pentru că oferta de muncă nu le aduce 
un venit suficient pentru a supravieţui şi a-şi întreţine familia, altele sunt dis- 
puse să o facă pentru mai mulţi bani şi, poate, pentru că nu ştiu să facă altce- 
va, iar altele, pur şi simplu pentru că le place această muncă. Prostituatele 
sunt sancţionate penal în România, în timp ce clienţii lor nu sunt 

. 52 

sancţionaţi. 

In acest business al prostituţiei, cetăţenii care oferă servicii sexuale sunt 
net dezavantajaţi de cadrul legal existent, dar şi de practicile instituţiilor care 



1 Numărul bărbaţilor care se prostituează este mult mai mic. Ei sunt discriminaţi în 
aceeaşi măsură. 

2 Art. 328. Prostituţia - Fapta persoanei care îşi procură miljoacele de existenţă sau 
principalele mijloace de existenţă, practicând în acest scop raporturi sexuale cu di- 
ferite persoane, se pedepseşte cu închisoarea de la 3 luni la 3 ani. (Codul Penal) 

veghează aplicarea legii. Aici intervine discriminarea reală, practicată, dincolo 
de litera legii. In aplicarea legii, organele de ordine favorizează cetăţenii 
clienţi (aproape totdeauna bărbaţi) şi defavorizează cetăţenii care oferă servi- 
cii sexuale. Este ca şi cum statul român a adoptat drept ideologie de stat 
concepţia conform căreia prostituţia este un rău dar numai în măsura în care 
serviciile sexuale sunt oferite, nu şi cumpărate. 

Dacă lucrătorii sexuali fac parte în genere din categoria cea mai defavo- 
rizată economic, femeile, cu venituri care se situează cu mult sub veniturile 
bărbaţilor, clienţii fac parte în genere din categoria cetăţenilor celor mai 
avantajaţi material vorbind. Urmărind investigaţiile Academiei Caţavencu, 
am putut constata cum unele femei se prostituează chiar şi pentru 30 000 de 
lei. Studii efectuate asupra femeilor din Bucureşti care vând servicii sexuale 
din Bucureşti confirmă tranzacţii făcute pe asemenea sume derizorii. ^ Ce ne 
poate spune această cifră? Există prostituţie extrem de ieftină, proporţională 
cu gradul de sărăcie şi nevoi ale unei categorii de ofertanţi de servicii sexuale. 
Dreptul tinerelor femei de a nu se prostitua este grav afectat de absenţa unor 
măsuri de acţiune afirmativă pentru cea mai defavorizată categorie de 
potenţială forţă de muncă sexuală: femeile între 18 şi 25 de ani. Dreptul tine- 
rilor bărbaţi de a nu se prostitua este net mai bine apărat de legislaţia şi prac- 
tica politică. Aici este vorba deopotrivă de o chestiune de dreptul muncii şi 
de o problemă de demnitate: prostituatele sunt desconsiderat ca persoane 
sau cetăţeni, sunt acuzate nefondat de faptul că răspândesc boli venerice în 
rândul populaţiei, în condiţiile în care în România există carenţe serioase de 
educaţie sexuală, şi în care clienţii de prostituţie nu pot fi obligaţi să facă sex 
protejat. 

Rămânând în sfera discriminărilor de gen pe componenta sexuală, tre- 
buie menţionată situaţia cetăţenilor români care au o altă orientare sexuală 
decât cea heterosexuală. Când mă refer la discriminări de gen, am în vedere 
conceptul de gen acreditat de Judith Butler, pentru care genul este o noţiune 
mai complexă incluzând: sexul biologic, genul social/cultural construit al 
individului şi orientarea sexuală. Articolul 200 al Codului Penal, care „repre- 
zenta o inegalitate de tratament juridic între relaţiile heterosexuale şi cele 
homosexuale, încălcându-se astfel principiul constituţional al egalităţii în faţa 
legii' 04 a fost abrogat. Dincolo de abrogarea acestui articol, realizată cu con- 
cursul decisiv al unor presiuni exterioare, statul român nu face aproape nimic 



53 Bocai, Pănculescu, 1999. 

54 Coman, Atitudini, nr. 1 /2000. 

pentru combaterea homofobiei." Stadiile arată că populaţia CGET din orice 
societate se situează undeva între 5 şi 10%. Deci vorbim despre un procent 
semnificativ din cetăţenii României care, din punct de vedere al apărării 
dreptului lor de a avea o orientare sexuală alta decât cea heterosexuală, nu 
sunt protejaţi de instituţiile statului. 

„[Discriminarea la locul de muncă împotriva persoanelor gay sau 
lesbienelor este frecventă şi multe persoane apelează la organizaţia ACCEPT 
pentru a cere asistenţă legală şi informaţii." 5 '' Cazuri concrete: doi membri 
ACCEPT au fost concediaţi din media, după ce şi-au afirmat public orienta- 
rea sexuală. înainte şi după 1989 mulţi români au cerut azil politic pe motiv 
de discriminare pe baza orientării sexuale „cel mai citat motiv [fiind] 
hărţuirea formală şi informală de către politie" se menţionează într-un Ra- 
port al Organizaţiei Internaţionale a Lesbienelor şi Bărbaţilor Gay." Un alt 
caz, din 2003, din Valea Jiului, este cel al unei tinere violate care fusese 
crescută de un cuplu lesbian. Poliţia a fost foarte reţinută şi nu a aplicat legea 
pentru că cele care o crescuseră pe tânără erau lesbiene. 58 Recent, Institutul 
de Politici Publice a dat publicităţii un stadiu privind intoleranţa în rândul 
populaţiei României. Peste 40% din respondenţi au declarat că homosexualii 
nu ar trebui să trăiască în România. 5 " în acest context este lăudabilă iniţiativa 
civică a organizaţiei ACCEPT şi a altor organizaţii neguvernamentale de a 
organiza un Festival al Diversităţii în luna mai 2004, pentru a celebra dife- 
renţele şi diversitatea socială şi pentru a atrage atenţia asupra discriminărilor 
prezente în societatea românească. 

Discriminarea împotriva femeilor lesbiene şi bisexuale, a bărbaţilor ho- 
mosexuali şi bisexuali, a transsexualilor şi travestirilor, este susţinută prin 
interpretări răuvoitoare ale Bibliei, ale cuvântului şi spiritului ei. Acestea 
întreţin ideea homosexualităţii ca viciu, ca alegere a individului, ignorând 
realitatea faptului că homosexualitatea este un dat, pe care individul nu îl 
alege ca şi cum ar alege dacă să fure sau nu dintr-un magazin, sau să violeze 
sau să nu violeze pe cineva. Cuvintele episcopului unitarian Szabo Arpâd 
revin cu putere: „Religia creştină, în care dragostea faţă de Dumnezeu se 



55 Am aici în vedere faptul că a fost înfiinţat Consiliul Naţional pentru Combaterea 
Discriminării (CNCD), care are în atribuţii inclusiv soluţionarea cazurilor de dis- 
criminare pe criterii de orientare sexuală. 

56 Raport ILGA, 2001: 58. 

57 Ibidem: 59. 

58 Interviu cu Florin Buhuceanu, 2003. 

59 Intoleranţă, discriminare si autoritarism în opinia publică. Institutul pentru Politici Publi- 
ce Bucureşti. România, septembrie 2003. 

sprijină pe învăţătura lui Isus, nu poate să vestească discriminarea sau ura". 
O poziţie tolerantă, de înţelegere a diferenţei este imperioasă şi este în folo- 
sul exercitării egale a dreptului la libertate individuală de către cetăţenii non- 
heterosexuali. Adoptând paradigma gândirii liberale, atunci când vorbim 
despre libertatea relaţiilor sexuale, oricare ar fi felul lor, vorbim despre liber- 
tatea individuală a cetăţenilor de a face sex consensual. 

Violenţa faţă de semeni nu se opreşte la cea manifestată faţă de oameni 
mulţi necunoscuţi care se întâmplă să aibă o altă orientare decât cea 
heterosexuală. Ea este larg răspândită în însuşi spaţiul familial şi îndreptată 
asupra celor mai apropiaţi. Violenţa în familie este preponderent îndreptată 
împotriva copiilor şi femeilor, fără ca statul să adopte polidci clare şi 
investiţii pe măsura fenomenului. In 2003 a fost adoptată o lege pentru 
combaterea violenţei în familie, 6 " dar aplicarea şi aplicabilitatea ei lasă de do- 
rit, pentru că ea implică costuri care nu au fost prevăzute de autorităţi. A 
existat o încercare de întreţinere a unui centru pentru femei agresate, la Poli- 
clinica Titan, acum câţiva ani. Treptat, adăpostul Titan s-a transformat într-un 
loc sumbru, neîngrijit, unde singura licărire de speranţă venea din partea 
juriştilor de la SIRDO, care ofereau consultanţă juridică voluntară. La ora 
actuală este practic nefuncţional. 

In ţară există câteva organizaţii de femei, Şanse Egale pentru Femei 
(Iaşi), Artemis (Cluj), GRADO (Bucureşti şi Piteşti) şi alte câteva mai mici, 
care oferă consiliere pentru victime ale abuzului violenţei domestice. Toate 
beneficiază exclusiv de finanţări externe. Fenomenul violenţei împotriva fe- 
meilor este extrem de grav — poate cel mai grav dintre discriminările tolerate 
în această ţară, pentru că violenţa lasă urme mai ales în profilul psihologic al 
persoanei. Nu este lipsit de semnificaţie faptul că organizaţiile pentru com- 
baterea violenţei sunt cele mai puternice organizaţii de femei din România. 

Studiile arată că femeile agresate cel mai adesea renunţă la divorţ din ca- 
uza procedurilor extrem de greoaie existente, deşi principala cauză pentru 
care îşi doresc divorţul este agresiunea la care sunt supuse (şi se lasă supuse) 
acasă. In afara activităţii acestor organizaţii neguvenamentale de care vor- 
beam, nu există programe guvernamentale de informare a cetăţenilor privind 
drepturile lor în ce priveşte integritatea lor fizică şi psihologică şi nici vreun 
efort pentru a modifica procedurile de divorţ pentru asemenea cazuri. Iată că 
în ceea ce priveşte dreptul fundamental de protecţie individuală a cetăţenilor 
femei, acesta este în mod discriminatoriu practicat şi aplicat din inerţie gu- 
vernamentală, din nepăsare, din absenţa unor politici care să contracareze 
fenomenul. Anul 2003 a adus totuşi noutăţi în domeniul activismului şi 



Legea nr. 217/2003 pentru prevenirea şi combaterea violenţei in familie. 

legislaţiei în domeiul contracarării acestui fenomen. Ca rezultat al campaniei 
a organizaţiilor neguvernamentale pentru combaterea violenţei în familie şi 
în vară a fost adoptată Legea nr. 217/2003 pentru prevenirea şi combaterea 
violenţei in familie. 

Schimbând registrul şi concentrându-ne asupra drepturilor politice ale 
cetăţenilor, se poate constata că diferenţele de şanse politice sunt afectate 
major de diferenţele financiare şi de statut material în ce priveşte promova- 
rea politică, accesul la reţele informale de relaţii, capacitatea de a finanţa acti- 
vitatea unui partid etc. Se constată o diferenţă notabilă între statutul material 
şi financiar al macrogrupului femeilor şi cel al bărbaţilor, iar diferenţele de 
şanse de afirmare în politică sunt pe măsura acestor diferenţe. Diferenţele de 
putere economică se reflectă asupra modului în care sunt exercitate dreptu- 
rile politice. Un exemplu: în măsura în care locurile pe listele de candidaţi ale 
partidelor la diferite nivele sunt cumpărate, sub un pretext sau altul (cum ar 
fi donaţie pentru partid etc), bărbaţii vor fi constant avantajaţi având veni- 
turi de aproape două ori mai mari decât femeile. 

Dacă acceptarea femeilor în domeniul economic este semnificativă, ac- 
ceptarea lor în sfera politică se lasă aşteptată. Corectitudinea politică ceau- 
şistă a reprezentării femeilor de 33% în M.A.N. 6 ' de dinainte de 1990 a lăsat 
locul unei noi corectitudini politice, conform căreia femeile nu prea au ce 
căuta în politică fiindcă nu e „locul lor" acolo, fiindcă nu sunt „făcute" să 
conducă. Spre deosebire de vechea corectitudine, explicit exprimată, noua 
corectitudine politică se aplică tacit. Azi, raporturile de putere de gen sunt 
mai transparente şi mai autentice" dar se constată şi o involuţie a rolurilor de 
gen conform dictonului „ce-i al femeii trebuie să rămână al femeii — casa şi 
familia" — aducându-ne aminte de Mussolini, Goebbels, Hider şi Căpitanul. 
Toate celelalte idei despre femei şi feminintate, despre rolurile lor sociale 
sunt o „viciere dinspre Occident", spun mulţi. Dar există şi un aspect pozitiv 
al schimbărilor din anii '90: sporirea libertăţii tuturor cetăţenilor de a se afir- 
ma social fără constrângeri legale. Şi aici sunt necesare precizări: regulile 
instituţiilor în care se pot afirma cetăţenii sunt părtinitoare în favoarea 
bărbaţilor, iar libertatea despre care vorbim indică doar absenţa barierelor 
legale de afirmare socială dar nu şi a altor tipuri de bariere. 

Atât timp cât există o disproporţie flagrantă în domeniul reprezentării 
politice, se perpetuează un dezechilibru major în ce priveşte exercitarea 
dreptului cetăţenelor de a fi alese. Deficienţele de ordin structural ale institu- 



61 Marea Adunare Naţională. 

62 Adică, neviciate de o corectitudinea politică impusă de autorităţile guvernamenta- 
le, ca înainte de 1989. 

ţiilor politice necesită adoptarea unor măsuri afirmative de o manieră sau alta 
fie prin (1) adoptarea în cadrul partidelor a unor cote de reprezentare pe lis- 
tele de candidaţi (de pildă, cel puţin 40% pentru oricare din cele două ge- 
nuri), fie prin (2) legiferarea obligativităţii partidelor de a include pe liste 
candidaţi de ambe sexe într-o anumită proporţie (de exemplu, cel puţin 40% 
pentru oricare dintre cele două genuri). Dacă prima variantă pare a fi mai 
atrăgătoare datorită caracterului ei voluntar, consimţit la nivelul partidelor şi 
venind de „jos în sus", cea de-a doua pare a fi mai adecvată realităţilor 
româneşti, unde în genere deciziile se iau de sus în jos. De altfel, Raportul 
Comisiei UE din 2003 constată o reprezentare politică scăzută a femilor în 
România. 

Am atins mai sus un punct foarte sensibil al democraţiei din interiorul 
partidelor. In ce măsură mecanismele de funcţionare internă a partidelor sunt 
deschise participării femeilor? Studiile făcute de National Democratic Institute în 
România arată că în 2000 existau preocupări în interiorul partidelor pentru a 
promova femei şi că profilul candidatului promovat pe liste era croit pentru 
a se potrivi candidaţilor bărbaţi." Este adevărat că sunt partide care în ulti- 
mul timp încep să acorde atenţie femeilor candidate şi să le promoveze ca 
atare. Iată exemplul PUR care a înaintat doar candidate femei la primăriile de 
sector ale capitalei şi la primăria generală. întrebarea se pune de ce nu fac 
acelaşi lucru şi partidele care au şanse de reuşită electorală considerabil mai 
mari decât ale PUR-ului. 

Un aspect particular al discriminării femeilor în ce priveşte dreptul lor 
de a fi alese se referă la femeile cu vârste cuprinse între 18 şi 45 de ani, ferti- 
le, care sunt dezavantajate pentru că în acea perioadă ele sunt mai puţin dis- 
ponibile pentru a acorda atenţie politicii şi pentru a candida. Şi aceasta nu 
neapărat pentru că nu le-ar interesa sau nu ar vrea, ci pentru că se 
supraresponsabilizează în creşterea copiilor, iar calitatea serviciilor care ar 
suplini temporar grijile lor este îndoielnică sau disponibilă doar la preţuri 
inaccesibile majorităţii. în Suedia, din anii '90 funcţionează servicii de îngriji- 
re a copiilor pe lângă Parlament. 

Programul Naţional de Aderare a României la Uniunea Europeană include ca 
obiectiv operaţional completarea legislaţiei prin armonizarea cadrului juridic 
naţional cu legislaţia internaţională inclusiv în domeniul egalităţii de şanse. 64 
Ordonanţa 137/2000, HG 1194/2001 de înfiinţare a Consiliului Naţional 



63 NDI, 1999 şi 2000. 

64 Hotărâre de Guvern Nr. 1273 din 7 decembrie 2000 privind aprobarea Planului 
naţional de acţiune pentru egalitatea de şanse între femei şi bărbaţi, Monitorul 
Oficial al României nr. 659 /15. 12.2000. 

pentru Combaterea Discriminării, Legea Egalităţii de Şanse, iniţiativa 
înfiinţării Agenţiei Naţionale pentru Şanse Egale (ce urmează a fi 
operaţională în 2005), 65 modificări ale Codului Penal, ale Codului Muncii — 
toate au fost făcute la presiunea autorităţilor europene. Se poate spune că 
sunt multe alte modificări legislative pe care statul român şi le asumă datorită 
voinţei de a îndeplini obiectivul aderării la UE. Este lăudabilă perseverenţa 
cu care se fac negocieri şi se încheie capitole de negociere. Negocieri finali- 
zate cu succes şi legi bifate în rapoarte sunt de diferite tipuri, dar una este să 
închei cu brio capitolul referitor la reglementări în industria peştelui şi alta să 
închei adoptarea legislaţiei privitoare la egalitatea de şanse. Fără o schimbare 
de optică în ce priveşte discriminările de gen şi fără exercitarea de fapt a 
drepturilor înscrise în legi nu se va ajunge la o democraţie simetrică pe di- 
mensiunea de gen în România. Şi aceasta, indiferent de calificativele şi apre- 
cierile din Rapoartele Comisiei UE. 

„Acţionarii" acestei afaceri de egalizare a şanselor de afirmare socială 
sunt în primul rând femeile, dar şi bărbaţii. Multe femei nu ştiu acest lucru, 
altora nu le pasă şi altele consideră că sunt mai câştigate dacă nu sunt deloc 
acţionare şi trăiesc pe lângă bărbaţi, dependente. Sunt mulţi bărbaţi care 
realizează beneficiile egalizării de şanse. Probabil că ei sunt partenerii femei- 
lor cu acţiuni în această întreprindere de a schimba mentalităţi, viziuni 
tradiţionale, roluri încremenite şi moduri de acţiune învechite. 



Raportul Comisiei UE, 2003 ( http://ewopa.eu.int/comm/enlargement/romania/ 
index.htm) 



334 



BIBLIOGRAFIE 



„Address to the European Parliament's Committee on Women's 
Rights" by the Employment and Social Affairs Commissioner, 
Padraig Flynn, March, 1999. 

ANAli"e (Colecţia revistei, editată de Societatea de Analize Feministe 
„AnA"), Bucureşti 1999/2002. 

Barometrul de Gen. România. August 2000. Editat de Fundaţia pentru o 
Societate Deschisă şi realizat de Institutul Gallup România, 2000. 

Buletin informativ ACCEPT. lgbt@accept, nr. 21/22, mai/iunie 2002. 

Bulletin on Women and Employment in the E.U. Nr. 7, octombrie 1995. 

Bulletin on Women and Employment in the E. U. Nr. 8, Aprilie 1996. 

Capital. Cei mai bogaţi 300 de români. Supliment nr. 2, noiembrie 
2003. 

Cercetarea naţională privind violenta în familie ţi la locul de muncă. România, 
2003. Centrul Parteneriat pentru Egalitate CPE 

„Concluziile chestionarului privind agresiunea sexuală în rândul 
elevelor de liceu din Sibiu", ARAPAMESU, Sibiu. 

Concluziile unui studiu privind violenţa domestică realizat de 
organizaţiei Şanse Egale pentru Femei (material obţinut prin amabilitatea 
doamnei Dina Loghin, preşedinta organizaţiei ŞEF), iulie 2002. 

Documente ale Comitetului pentru Drepturile Omului ale Parlamen- 
tului European. 

Equal Opportunities for Women, Second Elan of Action. 1993-1995. Ministe- 

rio de Asuntos Sociales. Instituto de la Mujer (1995). 

Equality for Lesbians and Gay Men. A Relevant hsue in the EU Accession 
Process. A Report by ILGA-Europe. 2001. 

Femeile şi bărbaţii în România. Lucrare apărută sub dubla egidă a Comi- 
siei Naţionale pentru Statistică şi Programul Naţiunilor Unite pentru 
Dezvoltare, 2000. 

Les Femmes en Politique dans Ies Etats Membres du Conseil de LEurope. Do- 
cument d'Information e'tabli par la Direction Ge'ne'rale des Droits de 
l'Homme. Strasboug, aout, 2000 [EG (2000) 4]. 



335 



Les Femmes en Republique Federale dAllemagne. Ministere Federal de la 
Familie, des Personnes âgees, de la Femme at de laJeunesse, 1998. 

Home Office. Report of the Committee on Obscenity and Film Censorship. 
Chairman Bernard Williams. London. Her Majesty's Stationery Offi- 
ce. 1979, reprint 1981. 

Homosexualitatea: propagandă a degenerării umane. Culegere de materiale 
prezentate în cadrul conferinţei cu acest nume, organizată de ASCOR 
în Aula Universităţii la 19 ianuarie 1995. 

* The Implementation of the Beijing Platform for Action. NGO Alternative Report 
ofFinland. ECE Regional Meeting Geneve 17-18.01.2000, collated by 
Sinikka Mustakalho and Merja Pentikainen. 

„îmbunătăţirea intervenţiei în cazuri de violenţă domestică" — 
Concluziile seminarului organizat de ARTEMIS, Cluj-Napoca, 16-18 
Februarie, 2001. 

Intoleranţă, discriminare şi autoritarism în opinia publică. Institutul pentru 
Politici Publice Bucureşti. România, septembrie 2003. 

Materiale oferite la seminarul „Sindicatele din România şi egalitatea de 
şanse" (Sibiu, 27-28 noiembrie 2001) de către reprezentantele BNS şi 
Cartelului ALFA 

Le Monde Diplomatique, 8 noiembrie, 2001. 

Monitorul Oficial al României. Nr. 659 din 15 decembrie 2000. 

Monitorul Oficial al României. Nr. 792 din 12 decembrie 2001. 

Monitorul Oficial al României. Nr. 2 din 7 februarie 2002. 

Monitorul Oficial al României. Nr. 342 din 20 mai 2003. 

Monitorul Oficial al României. Nr. 367 din 29 mai 2003. 

Revista Mi (SUA). Septembrie — octombrie, 1993. 

National Democratic Institute. Studiu privind percepţia femeilor în politi- 
că realizat pe baza trimiterii de chestionare tuturor parlamentarilor (cu 
o rată de răspuns de peste 30%) în decembrie 1999 şi obţinut de la di- 
rectoarea de atunci a NDI, Mary Cummins. 

National Democratic Institute. Raport şi materiale privind participarea 
politică a femeilor (2000) obţinute de la directoarea de atunci a NDI, 
Mary Cummins. 



* * * Norwegian NGOs Alternative Report to Beijing+5/ Women 2000: Gender 

Equality, Development and Peace for the Twenty First Century (Forum for 
Women and Development). 

* * * National Machinery, Action Plans and Gender Mainstreaming in the Council of 

Europe Member Sattes since the 4 h World Conference on Women (Beijing, 
1995). Council of Europe, EG (99) 12, Strasbourg, 19 October 2001. 

* * * Un Parcours Commun (1977-1997). Le Conseil Consultatif. Les ONG des 

Droits des Femmes au Portugal, Lobby Europeen des Femmes. Mai 
1999. 

* * * Raport final al proiectului: „Rape, Sexual Abuse, and Trafficking in 

Women Research and Victims' Assistance Center", realizat de ŞEF în 2000- 
2001 (Ref. Nr. 17056/2/16). 

* * * Raport intern al M.I., 2000. 

* * * Raport OCDE privind România, 1999. 

* * * Raport UNICEF „Women in Transition". Bucureşti, Septembrie, 1999. 

* * * Revista 22. Colecţia revistei. 

* * * The Situation of RromalGypsy Women in Europe. Prepared by Mrs. 

Nicoleta Bitu, Rroma Centre for Social Intervention and Studies 
(Rromani CRISS). Council of Europe. Strasbourg, September 1999 
[MG-S-ROM (99)9]. 

* * * Statistici ale Uniunii Interparliamentare (IPU). http://www.ipu.org 

* * * U.S. Department of Justice Washington D. C. 20530 Attorney General's 

Commission on Pornography Final Report, July, 1986. 

* * * Women 2000. An Investigation into the Status of Women 's Rights in Central 

and SEE and the NIS. International Helsinki Federation for Human 
Rights, 2000. 

* * * Women 's Rights 2000. Progress in Achieving Equality for Women 1992-1997 

and the Agenda for the Future. A Report for the National Women 's Council of 
Ireland prepared by Goodbody Economic Consultants (1997). 



http://abcnews.go.com/sections/business/Nightline/porn 020325.html 
http :/ /e u ropa. eu.int/comm/enlargement /report 200 2 / ro en.pdf 
http://europa.eu.int/comm/enlargement/romania/index.htm 



337 



http://legislatie.resurse-pentru-democratie.Org/2 17 2003. php 
http://www . 121.ro/ nu violenta/ong.php3 
http://www.amazoncasde.com/femmism/menhist.shtml 
http://www.dailv.rape-pic.com 

http://www.db-decision.de/GenderMainstreaming/belgium.html 

http://www.gallup.ro/romana/poll ro/releases ro/pr030527 ro/pr030527 
ro.htm 

http//: www. genderomania.ro 
http://www.hardcore-porn-69.com/ 

http://www.helsmH.fi/science/xantippa/wee/weetext/wee2 5 3.htrnl 
http://www.idea.int (Website IDEA) 

http://www.infoxchange.net.au/wise/HEALTH/Pros2.htm 
http://www.ipu.org/bdf-e/BDFsearch.asp 
http://www.ipu.org/wmn-e/ classif.htm 
http://www.legi-internet.ro/lgporno.htm 

http: / /www, mdp.ro /romana/dezvoltare /str nationale/mdp/pnd200 2/c2 
2_3_3.htm 

http://www.menweb.org/throop/books/reviews . html 
http://www.mtholvoke.edu/~ilschrei/charter.html 
http://www.rapedirectorv.com/ 
http: / /www, rapepages.com/ 

http://www.screamandcream.com/index.php3?id = biglom&bis = 87 . 
http:/ /www, sdnp.undp.org/ww/ww-natmach/msg0003 1. html 

Interviu cu Dr. Doina Dimitriu, expert parlamentar, Subcomisia de Oportu- 
nităţi Egale, Comisia de Integrare Europeană a Parlamentului, 24 ia- 
nuarie 2002. 

Interviu cu doamna Măria Morărescu, vicepreşedinta Federaţiei sindicale 
Hipocrat şi Preşedinta Comisiei pentru Femei din CSDR, 26 Februa- 
rie 2002. 



338 



Interviu cu domnul Florin 
CEPT, 30 mai 2003. 



Buhuceanu, 



directorul executiv la asociaţiei AC- 



Abad, Angelita; Briones, Marena; Cordero, Tatiana; Manzo, Rosa; Marchan, 

Marta — „The Association of Autonomous Women Workers, Ecua- 
dor: 22°" June", în Kempadoo and Doezema (ed.), Global Sex Workers. 
Rights, Resistance, and Redefinition. New York, London: Routledge, 1998. 

Alexander, Priscilla — „ Prostitution: A Difficult Issue for Feminists" în 
Delacoste şi Alexander (ed.), Sex Work. Writings by Women in Sex 
Industry. London: Virago Press, 1988. 

Allen, Marvin - „We've Come a Long Way, Too, Baby. And We've Still Got 
a Ways to Go. So Give Us a Break!", în Mary Roth Walsh (ed.), 
Women, Men, and Gender. New Haven & London: Yale University 
Press, 1997. 

Almond, Gabriel şi Verba, Sydney — The Civic Culture: Political Attitudes and 
Democracy in Five Nations. Princeton, N. J.: Princeton University Press, 
1963. 

Aristophanes — The Acharnians. The Clouds. Lysistrata. Harmondsworth: 
Penguin Books, 1980. 

Atkinson, Ti-Grace - „Theories of Radical Feminism" în Shulamith 
Firestone (ed). Notesfirom the second year, women's Fiberaton. New York, 1970. 

August, Eugene — The New Men's Studies: A Selected and Annotated 
Interdisciplinary Bibliography. Englewood: Libraries Unlimited, Inc., 
1995. 

Baker, Karen — „Bisexual Feminist Politics: Because Bisexuality Is Not 
Enough" în Ahson Jaggar (ed.), Living with Contradictions. Controversies In 
Feminist Social Ethics. Boulder, San Francisco, Oxford: Westwiev Press, 
1994. 

Baker, Peter - „ Maintaining Male Power: Why Heterosexual Men Use 
Pornography" , în Itzin (ed). Pornography. Women, Violence, and Civil 
Liberties. Oxford & New York: OUP, 1993. 



339 



Balaşcă, Mirela; Cîrstea, Georgeta; Coica, Liliana; Haida, Eugenia - Drep- 
turile femeii angajate. Bucureşti: Publicaţie realizată cu sprijinul USAID 
România, ENI, sub auspiciile Centrului „ Solidarity" , 2001. 

Bariţiu, George — Gazeta Transilvaniei, an XVI, nr. 15, 21 februarie 1853, în 
Scrieri social-politice. Bucureşti: Editura Politică, 1962. 

Barrig, Maruja — „Female Leadership, Violence, and Citizenship in Peru", în 
Janejaquette şi Sharon Wolchik (ed.).Women and Democracy. The Johns 
Hopkins University Press, Baltimore and London, 1998. 

Bardey, Paula — Prostitution. Prevention and Reform in England, 1860 — 1914. 
London, New York: Routiedge, 2000. 

Baumli Francis (ed). — „The History of the Men's Movement", în Men Freeing 
Men: Exploding the Myth of the Tradiţional Male. New Atlantis Press, 
1985. 

Baumli, Francis şi Williamson, Tom — „The History of the Men's Movement" 
(1997). http: // www.amazoncasde.com/feminism/menhist.shtml 

Baban, Adriana - „Viaţa sexuală a femeilor: o experienţă traumatizantă în 
România socialistă", în Cine suntem noi?, Mâdălina Nicolaescu (ed.), 
Bucureşti: Editura Anima, 1996. 

Bădescu, Ilie — „Homosexualitatea — studiu sociologic". Homosexualitatea: 
propagandă a degenerării umane. Culegere de materiale prezentate în ca- 
drul conferinţei cu acest nume, organizată de ASCOR în Aula 
Universităţii la 19 ianuarie 1995. 

Bălcescu, Nicolae — Foaie pentru Minte, Inimă si literatură, an VIII, nr. 5, 28 
ianuarie 1846. 

Beauvoir, Simone — The Second Sex. London: Picador, 1988. 
— Al doilea sex. Bucureşti : Editura Univers, 1998. 

Benhabib, Seyla (ed) — Democracy and Difference. Contesting the Boundaries of the 
Politica!. NewJersey, Princeton University Press: 1996. 

Blackman, Julie — Intimate Violence. A Study oflnjustice. New York: Columbia 
University Press, 1989. 

Blumenfeld, Warren — „History/Hysteria: Parallel Representations ofJews 
and Gay, Lesbians, and Bisexuals", în Brett Breemyn şi Mickey 
Eliason, Queer Studies. A Lesbian, Gay, Bisexual, and Transgender 
Anthology. New York, London: NYU Press, 1996. 

Bly, Robert - Iron John. Reading, Massachussetts: Addison-Wesley, 1990. 



340 



Bocai, Alina şi Pănculescu, Liliana — „Cercetare privind comportamentul 
sexual al femeilor care practică sex comercial în Bucureşti" — studiu 
realizat în 1999 şi obţinut prin amabilitatea domnului Florin 
Buhuceanu, directorul asociaţiei ACCEPT. 

Botez, Calypso Corneliu — Problema feminismului — 0 sistematizare a elementelor ei. 
Bucureşti, Tipografia Gutenberg, 1920. 

Bourdieu, Pierre — Masculine Domination. Cambridge: Polity Press, 2001 (Ver- 
siunea franceză originală publicată la Paris: Ed. Seuil, 1998). 

Bourque, Susan şi Grossholtz, Jean — „Politics an Unnatural Practice: 
Political Science Looks at Female Participation", în Anne Phillips (ed.). 
Feminism <& Politics. Oxford, New York: Oxford University Press, 
1998. 

Breemyn, Brett şi Eliason, Mickey (ed.) — Queer Studies. A Lesbian, Gay, Bise- 
xual, and' Transgender Anthology. New York, London: NYU Press, 1996. 

Brennan, Teresa şi Pateman, Carole — „Mere Auxiliaries to the Com- 
monwealth': Women and the Origins of Liberalism" , în Anne Phillips 
(ed.). Feminism & Politics. Oxford, New York: Oxford University 
Press, 1998. 

Brown, Wendy — States of Injury: Power and Freedom Fate Modernity (fragment 
din). Princeton: Princeton University Press, 1995 — în Kemp, Sandra 
şi Squires (ed). Feminisms. Oxford, New York. Oxford University 
Press, 1997. 

Brownmiller, Susan — Against Our Will: Men, Women, and Rape. New York: 
Simon and Schuster, 1975. 

Bruckner, Pascal şi Finkielkraut , Alain — Noua dezordine amoroasă. Bucureşti: 
Nemira, 1995. 

Buckley, Mary şi Anderson, Malcolm (ed). — Women, Equality and Europe. 
Houndmills, London: MacMillan, 1988. 

Bucur, Măria şi Miroiu, Mihaela (ed). — Patriarhat şi emancipare în istoria gândirii 
politice româneşti. Iaşi: Polirom, 2002. 

Buhuceanu, Florin — Interviu publicat în Vestitorul Ortodoxiei, nr. 229-230/15 
iulie 1999. 

- „Politico-Teologice", în Revista 22, nr. 85/8 iunie 1999. 

Buder, Judith — Gender Trouble. Feminism and the Subversion of Identity. New 
York: Roudedge (prima ediţie în 1990), 1999. 



341 



Buţureanu, Măria C. - Femeia. Studiu Social. Iaşi: Institutul de arte grafice, 
N.V. Ştefăniu et Co, 1913. 

Byne, William — „The Biological Evidence Challenged" , în Robert A. Nye 
(ed.), Sexuality. Oxford: Oxford University Press, 1999. 

Caldeira, Teresa - „Justice and Individual Rights: Challenges for Women's 
Movements and Democratization in Brazii", în Jane Jaquette şi 
Sharon Wolchik (ed.). Women and Democracy. Baltimore and London: 
The Johns Hopkins University Press, 1998. 

Caroll, Berenice şi Welling Hali, Barbara — „Feminist Perspectives on 
Women and the Use ofForce", în Goodchilds , J . D . (ed.). Psychological 
Perspectives on Human Diversity in America. Washington D. C, American 
Psychological Association, 1991. 

Carter, Angela — The Sadeian Woman and the Ideology of Pornography. Penguin 
Books, 2001. 

Câncea, Paraschiva — Mişcarea pentru emanciparea femeii în România (1848-1948). 
Bucureşti: Editura Politică, 1976. 

Chapkis, Wendy — Live Sex Acts. Women Performing Erotic Labor. New York: 
Routledge, 1997. 

Charles, Nickie; Hughes-Freeland, Felicia (ed) - Practicing Feminism. Identity 
Difference Power. London, New York, Routledge, 1996. 

Chodorow, Nancy — The Reproduction of Mothering: Psychoanalysis and the Sociology 
ofGender. Berkeley: University of California Press, 1978. 

Cioran, Emil — Pe culmile disperării. Bucureşti: Humanitas, 1990. 

Clark, Janet — „Getting There: Women in Political Office", în Githens, 
Norris şi Lovenduski. Different Roles, Different Voices. Harper Collins 
College Publishers, 1994. 

Cockburn, Cynthia — In the Way of Women : Men's Resistance to Sex Equality in 
Organisations. Ithaca: Corneli University Press, 1991. 

Codiţă, Cornel, Miroiu, Mihaela şi Paşti, Vladimir — România. Starea de fapt. 
Bucureşti: Nemira, 1997. 

Coica, Liliana — „Egalitatea de şanse în România". Lucrarea prezentată la 
Seminarul Sindicatele din România şi egalitatea de şanse (Sibiu, 27-28 
noiembrie 2001). 

Coman, Adrian — „Oamenii pot fi judecaţi pentru ce fac, nu pentru ce sunt!", 
în revista Atitudini, nr. 1/2000. 



342 



Connell, Robert W. — „Gender and Power: Society, the Person and Sexual 
Politics", în Githens, Norris şi Lovenduski. Different Rotes, Different 
Voices. HarperCollins College Publishers, 1994. 

Corneli, Drucilla — At the Heart of Freedom. Feminism, Sex, and Equality. 
Princeton, NewJersey: Princeton University Press, 1998. 

Cosma, Ghizela; Magyari Vincze, Eniko şi Pecican, Ovidiu (editori) — Pre- 
zenţe feminine. Studii despre femei în România. Cluj-Napoca: Editura 
Fundaţiei Deşire, 2002. 

— „Prostituţia în România între cele două războaie", în Gizela Cosma, 

Eniko Magyari Vincze şi Ovidiu Pecican (editori) — Prezenţe feminine. 
Studii despre femei în România. Cluj-Napoca: Editura Fundaţiei Deşire, 
2002. 

Creţeanu, Antonia şi Coman, Adrian — „Homosexualitatea în presa scrisă din 
România", în Minorităţi şi mass-media, lucrare publicată de Centrul pen- 
tru Jurnalism Independent, mai 1998. 

Dahl, Robert A. — Modern Politica/ Analysis. Englewood Cliffs: Prentice 
Flail: 1963. 

- On Democracy. New Haven and London: Yale University Press, 

1998. 

Dahlerup, Drude (ed). — The New Women's Movement. Feminism and Political 
Power in Europe and the USA. London: Sage, 1986. 

Dalia Costa, Mariarosa şi James, Selma — The Power of Women and the Subversion 
ofthe Community. Bristol: Falling Wall Press, 1972. 

Daly, Mary — „Women and the Catholic Church", în Robin Morgan, Sis- 
terhood Is Powerful. New York: Random House, 1970. 

— Beyond God the Father. Boston: Beacon Press, 1973. 

— Gyn-Ecology: The Metaethics of Radical Feminism. Boston: Beacon 

Press, 1979. 

Darcy R., Welch S şi Clark J. — „Women, Elections, and Representaton", în 
Githens, Norris şi Lovenduski, Different Roles, Different Voices. 
HarperCollins College Publishers, 1994. 

Dean, Jodi (ed). — Feminism and the New Democracy. London: Sage 
Publications, 1997. 

Decter, Midge — The New Chastity and Other Arguments Against Women's 
Liberation. New York: Berkeley Medallion Books, 1972. 



343 



Delacoste, Frederique; Alexander, Priscilla (ed). — Sex Work. Writings by 
Women in Sex Industry. London: Virago Press, 1988. 

Dietz, Mary — „Context is AII: Feminism and Theories of Citizenship", in 
Chan tal Mouffe (ed). Dimensions of Radical Democracy. Pluralism, 
Citizenship, Community. London, New York: Verso, 1992. 

Dima, Ana Măria — „Femeile de minoritate Rroma între lipsa de modele şi 
integrarea europeana a României", în Laura Griinberg (ed). Gen şi Inte- 
grare, 2002. Volum publicat cu sprijinul Societăţii Ana şi al CPE. 

Dines, Gail; Jensen, Robert; Russo, Ann — Pornography. The Production and 
Consumption of Inequality. New York & London: Routledge, 1998. 

Dinnerstein, Dorothy — The Mermaid and the Minotaur. New York: Avon, 
1977. 

Doyle, Richard — The Rape of the Male. St. Paul, Minnesota: Poor Richard's 
Press, 1976. 

Dragomir, Otilia şi Miroiu, Mihaela (ed). — 'Lexicon Feminist. Iaşi: Polirom, 
2002. 

Duerst-Lahti, Georgia; Kelly, Rita Mae (ed). — Gender Power, Leadership and 
Governance. Ann Arbor: The Michigan University, 1995. 

Dunca, Constanţa — Apel adresat Domnitorului Cuza şi Camerei Deputa- 
ţilor, publicat în serial în Amicul Familiei, anul I, nr. 2-14, 1863. 

Duncan, Patricia L. — „Identity, Power, and Difference: Negociating Conflict 
in an S/M Dyke Community", în Brett Breemyn şi Mickey Eliason, 
Queer Studies. A Lesbian, Gay, Bisexual, and Transgender Anthology. New 
York, London: NYU Press, 1996. 

Dworkin, Andrea — Pornography. London: Women's Press, 1981. 

— Intercourse. London: Arrow Books, 1988. 

— Războiul împotriva tăcerii. Iaşi: Polirom, 2001. 

Elman, R. Amy (ed). — Sexual Politics and the E.U. Providence, Oxford: 
Berghahn Books, 1996. 

Elshtain, Jean Bethke — Public Man, Private Woman. Women in Social and 
Political Thought. Ediţia a doua. Princeton University Press, 1993. 

Elson, Diane (ed) — Male Bias in the Development Process. Manchester University 
Press, 1995. 

Elson, Diane - „Labour Markets as Gendered Institutions: Equality, 
Efficiency and Empowerment Issues", în World Development on 



344 



Promoting Women's Employment. Manchester, Genecon Unit, Graduate 
School of Social Sciences, University of Manchester, 1999. Material 
obţinut de la Diane Elson. 

Engels, Friedrich- - Originea familiei, a proprietăţii private şi a statului. Bucureşti: 
Editura de Stat pentru Literatură Politică, 1957. 

Evans, Sara — Personal Politics: the Roots of Women's Liberation in the Civil Rights 
Movement and the New Left. New York: Vintage Books, 1980. 

Fraser, Nancy — „Equlity, Difference and Democracy: Recent Feminist 
Debates in the USA", în Jodi Dean (ed.). Feminism and the New 
Democary. London: Sage, 1997. 

Farrell, Warren — The Liberated Man. Beyond Masculinity: Freeing Men and Their 
Relationships with Women. New York: Bantam Books, 1974. 

- Why Men Are The Way They Are. New York: McGraw-Hiil, 1986. 

— The Myth Of Male Power. New York: Simon and Schuster, 1993. 

Feijoo, Măria del Carmen — „Democratic Participation and Women in Ar- 
gentina", în Jane Jaquette şi Sharon Wolchik (ed.). Women and 
Democracy. Baltimore and London: The Johns Hopkins University 
Press, 1998. 

Firestone, Shulamith — The Dialectic of Sex: The Case for Feminist Revolution. 
London: Jonathan Cape, 1971. 

Flax, Jane — „Do Feminists Need Marxism?" Building Feminist Theory: 
Essays from „Quest," A Feminist Quarterly, New York: Longman, 
1981. 

Foucault, Michel — The History of Sexuality. Voi. I: An Introduction. New York: 
Pantheon, 1978, trilogie ale cărei volume au fost prima oară publicate 
în 1976, 1984, respectiv 1984. 

Friedan, Betty — The Feminine Mystique. New York: W. W. Norton, 1963. 

— It Changed My Life. New York: Random House, 1976. 

Fuerst, Gunilla — Sweden — The Equal Way. The Swedish Institute, 1999. 

Funk, Nanette; Mueller, Magda (ed). — Gender Politics and Post-Communism, 
New York, London: Routledge, 1993. 

Gal, Susan şi Kligman, Gail — The Politics of Gender After Socialism. A Compara- 
tive- Historical Essay. New York: Princeton University Press, 2000. 

Gheonea, Elena-Simona şi Gheonea, Valentin (1) — „Femeile în propaganda 
regimului comunist", în Olteanu, Gheonea şi Gheonea, Valentin — 

345 



Femeile în România comunistă. Studii de istorie socială. Bucureşti: Politeia- 
SNSPA, 2003. 

Gheonea, Elena-Simona şi Gheonea, Valentin (2) — „Statutul femeilor în 
legislaţia României comuniste", în Olteanu, Gheonea şi Gheonea, 
Valentin — Femeile în România comunistă. Studii de istorie socială. Bucureşti: 
Politeia-SNSPA, 2003. 

Gilligan, Carol — In a Different Voice. Harvard University Press, 1982. 

Giobbe, Evelina — „Confronting Liberal Lies about Prostitution" , în Jaggar, 
A. M. Living with Contradictions. Boulder: Westview, 1994. 

Githens, Marianne; Norris, Pippa; Lovenduski, Joni - Different Roles, Different 
Voices. New York: HarperCollins College Publishers, 1994. 

Goldberg, Herb — The Hazards of Being Male: Surviving the Myth of Male Privilege. 
Bergenfield, N.J.: New American Library, 1977. 

Goldman, Ruth — „Who's that Queer Queer? " , în Brett Breemyn şi Mickey 
Eliason, Queer Studies. A Lesbian, Gay, Bisexual, and Transgender 
Anthology. New York, London: NYU Press, 1996. 

Goldman, Emma — The Traffic in Women and Other Essays on Feminism. Was- 
hington, NJ: Times Change Press, 1970. 

— „The Tragedy ofWoman's Emancipation" , în revista Anarchy, 56, 

voi. 5, no. 10, oct. 1965. 

Goodchilds, J. D. (ed). — Psychological Perspectives on Human Diversity in America. 
Washington D. C, American Psychological Association, 1991. 

Gorman, Michael — „Male Homosexual Deşire", în Robert A. Nye (ed.), 
Sexuality. Oxford University Press, 1999. 

Gould, Carol — „Diversity and Democracy: Representing Differences", în 
Benhabib, Seyla (ed), Democracy and Difference. Contesting the Boundaries of 
the Politica/. Newjersey: Princeton University Press, 1996. 

Graham, Dee; Rawlings, Edna şi Rimini, Nelly — „Survivors of Terror: 
Battered Women, hostages and the Stockholm Syndrome", în Kersti 
Yllo şi Michele Bograd (ed.), Feminist Perspectives of Wife Abuse. 
Newbury Park, California: Sage, 1988. 

Grant, Linda — „What Sexual Revolution?" , în Robert A. Nye (ed.), Sexuality. 
Oxford University Press, 1999. 

Greer, Germaine — The Female Eunuch. New York: Bantam Books, 1971. 



346 



Grossman, Atina — „The New Woman and die Rationalization of Sexuality 
in Weimar Germany", în Ann Snitow, Christine Stansell şi Sharon 
Thompson, Powers of Deşire. The Politics of Sexuality. New York: 
Monthly Review Press, 1983. 

Griinberg, Laura; Miroiu, Mihaela (ed) — Gen şi societate. Bucureşti: Editura 
Alternative, 1997. 

— Gen şi Educaţie. Bucureşti: AnA, 1997. 

Griinberg, Laura — „ONG-izarea feminismului în România. Eşecul unui suc- 
ces", în revista AnaLi"e, nr. 7/2000. 

Griinberg, Laura (ed). — Gen şi Integrare. Bucureşti: AnA şi CPE, 2002. 

Halberstam, Judith — Female Masculinity. Durham and London: Duke 
University Press, 1998. 

Hart, Heber — Woman's Suffrage: A National Danger. A Pleafor the Ascendence of 
Man (1912), în Mărie Mulvey Roberts şi Tamae Mizuta (ed). 
Controversies in the History of British Feminism. The Opponents. The 
Antisuffragists. London, Tokyo: Routledge/ Thoemmes Press, 1995. 

Hardey, Nina — „Confessions of a Feminist Porn-Star", în Frederique 
Delacoste şi Priscilla Alexander (ed.), Sex Work. Writings by Women in 
Sex Industry. London: Virago Press, 1988. 

Heidenry, John - „Sexual Utopias", în Robert A. Nye (ed.), Sexuality. Oxford 
University Press, 1999. 

Hite, Shere — The Hite Report on Female Sexuality. London: MacMillan, 1976. 

Hoskyns, Catherine — „The European Union and the Women Within", în 
Amy Elman (ed.). Sexual Politics and the E. II. Providence, Oxford: 
Berghahn Books, 1996. 

Howes, Ruth H. şi Stevenson, Michael R. (ed). — Women and the Use of Military 
Force. Boulder, London: Lynne Rienner Publishers, 1993. 

Humphries, Jane şi Rubery, Jill — The Economics of Equal Opportunities. 
Manchester, EOC, 1995. 

Hunter, Ian; Saunders, David; Williamson, Dugald — On Pornography. 
Literature, Sexuality and Obscene Law. London: MacMillan Press Ltd, 
1993. 

Hutchins, B. L. - „The Working Life ofWomen" (1911), în Mărie Mulvey 
Roberts şi Tamae Mizuta (ed). Controversies in the History of British Femi- 



347 



nism. The Workers. Women and Tabor. London, Tokyo: Routledge/ 
Thoemmes Press, 1995. 

Inness, Sherrie A. şi Lloyd, Michelle E. - „G. I. Joes in Barbieland: 
Recontextualizing Butch in Twentieth Century Lesbian Culture", in 
Brett Breemyn şi Mickey Eliason, Queer Studies. A Lesbian, Gay, Bisexu- 
al, and Transgender Anthology. New York, London: NYU Press, 1996. 

Iordache, Românită — „Egalitatea de şanse între femei şi bărbaţi în România: 
între acquis-ul comunitar şi mecanismele instituţionale de implementa- 
re", în Laura Griinberg (ed.), Gen şi Integrare. Volum editat cu sprijinul 
Societăţii AnA şi al CPE, 2002. 

Irigaray, Luce — This Sex Which is Not One. Ithaca: Corneli University Press, 
1985. 

Isay, Richard A. — Being Homosexual. Gay Men and Their Development. London: 
Penguin Books, 1993. 

Itzin, Catherine (ed). — Pornography. Women, Violence, and Civil Liberties. Oxford 
& New York: OUP, 1993. 

Jaggar, Alison M. (ed). — Living with Contradictions. Controversies In Feminist Soci- 
al Ethics. Boulder, San Francisco Oxford: Westwiev Press, 1994. 

Jaggar, Alison M. — „Abortion and a Woman's Right to Decide", în Alison 
Jaggar (ed.), Living with Contradictions. Controversies In Feminist Social 
Ethics. Boulder, San Francisco, Oxford: Westwiev Press, 1994. 

Jaggar, Alison M. şi Young, Iris Marion (ed). — A Companion to Feminist 
Philosophy. Oxford: Blackwell Publishers, 2000. 

Jaquette , J ane S.; Wolchik, Sharon L. (ed.) — Women and Democracy. Baltimore 
and London: TheJohns Hopkins University Press, 1998. 

Jeffreys, Sheila — „The Sexual Revolution Was for Men", în Robert A. Nye 
(ed.), Sexuality. Oxford University Press, 1999. 

Kemp, Sandra şi Squires, Judith (ed). — Feminisms. Oxford, New York. 
Oxford University Press, 1997. 

Kempadoo, Kamala şi Doezema, Jo (ed). — Global Sex Workers. Rights, 
Resistance, and Redefinition. New York, London: Roudedge, 1998. 

Kimmel, Michael şi Kaufman, Michael - „Weekend Warriors: The New 
Men's Movement", în Marz Roth Walsh (ed.), Women, Men, and Gender. 
New Haven & London: Yale University Press, 1997. 



348 



Kinsey, Alfred & al. — Sexual Behavior in the Human Male. Philadelphia: W. B. 
Saunders Company, 1948. 

Kirkpatrick, Jeane J. — Political Woman. New York: Basic Books, 1974. 

Kirkwood, Katherine — Leaving Abusive Partners, from the Sears ofSurvival to the 
Wisdom ofChange. London: Sage, 1993. 

Kligman, Gail — Politica duplicităţii. Controlul reproducerii în România lui Ceauşescu. 
Bucureşd: Humanitas, 2000. 

Koedt, Anne — „Mitul Orgasmului Vaginal" ( publicat prima dată Înl969), în 
Jaggar, Alison M. (ed). — Living with Contradictions. Controversies In Femi- 
nist Social Ethics. Boulder, San Francisco, Oxford: Westwiev Press, 
1994. 

Krafft-Ebbing von, Richard — „Sadism as an Exaggeration of Heterosexual 
Love", în Nye, Robert A. (ed.), Sexuality. Oxford University Press, 1999. 

Kristjansson, K. — „«Constraining Freedom» and «Excercising Power over»". 
International Journal of Moral and Social Studies, voi. 7, nr. 2, 1992. 

Lerner, Gerda — The Creation of Patriarchy. New York, Oxford: O.U.P., 1986. 

Linz, J. şi Stepan, A. — Problems of Democratic Trasition and Consolidation. 
Baltimore and London: TheJohns Hopkins University Press, 1996. 

Longino, Hellen E. — „ Pornography , Opression, and Freedom: A Closer Look", 
în Alison Jaggar (ed)., Living with Contradictions. Westview Press, 1994. 

Lorber, Judith — Paradoxes of Gender. New Haven and London: Yale 
University Press, 1994. 

Lorde, Audre — „Scratching the Surface: Some Notes on Barriers to Women 
and Loving", în Alison Jaggar (ed.), Living with Contradictions. Westview 
Press, 1994. 

Lovenduski, Joni; Githens, Marianne; Norris, Pippa (ed.) — Different Roles, 
Different Voices. HarperCollins College Publishers, 1994. 

Lovenduski, Joni — „The Women's Movement and Public Policy in Western 
Europe: Theory, Strategy, Practice, and Politics", în Mary Buckley şi 
Malcolm Anderson (ed.), Women, Equality and Europe. Houndmills, 
London: MacMillan, 1988. 

Lukes, Steven — Power: A Radical View. London: MacMillan Press Ltd., 1974. 

MacKinnon, Catharine şi Dworkin, Andrea (ed). — In Harm's Way. The Porno- 
graphy Civil Rights Hearings. Harvard University Press, 1997. 



349 



MacKinnon, Catharine - „Towards a Feminist Theory of the State", în 
Kemp şi Squires, Feminisms. Oxford, New York: Oxford University 
Press, 1997. 

- „Abortion: On Public and Private", în Alison Jaggar (ed.), Living 

with Contradictions. Controversies In Feminist Social Ethics. Boulder, San 
Francisco, Oxford: Westwiev Press, 1994. 

- „Difference and Dominance: On Sex Discrimination" , în Anne 

Phillips (ed.), Feminism & Politics. Oxford, New York: Oxford 
University Press, 1998. 

Magyari-Vincze, Eniko, „Regimurile de gen şi cetăţenia femeilor", în Ghizde 
Cosma, Eniko, Magyari-Vincze, Eniko şi Pecican, Ovidiu, (ed.), Pre- 
zenţe feminine. Studii deespre femei în România, Cluj: Editura Fundaţiei 
Deşire, 2002. 

Maloney, Anne — „Women and Children First", în Alison Jaggar (ed.), Living 
with Contradictions. Controversies In Feminist Social Ethics. Boulder, San 
Francisco, Oxford: Westwiev Press, 1994. 

Marcus, Eric - „Este homosexaulitatea o alegere?", Revista 22, Nr. 78, 9 fe- 
bruarie 1999. 

Masters, William şi Johnson, Virginia - Human Sexual Response. Boston: 
Litde, Brown & Co., 1966. 

Mather, Ann - „A History of Feminist Periodicals" , Journalism History 1 
(Toamna), 1974. 

Maynard, Mary şi Winn, Jan - „Women, Violence and Male Power", în 
Victoria Robinson şi Diane Richardson (ed) Introducing Women's Studies. 
Ed. a Il-a. MacMillan, 1997. 

McClintock, Anne - „ Female- Friendly Porn", în Nye, Robert A. (ed.), 
Sexuality. Oxford University Press, 1999. 

Mihăilescu, Ştefania — Emanciparea Femeii Române. Antologie de texte. Voi. I, 
1815- 1918 . Bucureşti, Editura Ecumenica, 2001. 

— Din istoria feminismului românesc. Antologie de texte (1838 — 1929). Iaşi: 

Polirom, 2002. 

Mill, John Stuart — On Liberty and Other Essays. Oxford, New York: Oxford 
University Press, 1991. 

Millet, Kate — Sexual Politics. London, Virago, 1977. 

Miroiu, Adrian (ed) — învăţământul românesc aid. Iaşi: Polirom, 1998. 



350 



Miroiu, Mihaela — Gândul Umbrei. Abordări feministe în filosof ia feministă. 
Bucureşti: Alternative, 1995. 

— „Imaginea noastră cea de toate coddianele", AnaFize, nr. 3/1998 

- Societatea Retro. Bucureşti : Editura „Trei", 1999. 

— Ghid pentru promovarea educaţiei de gen in învăţământul superior. 

Bucureşti: CEPES, UNESCO, 2003. 

Mihaela Miroiu şi Liliana Popescu - „Condiţia femeilor din România — între 
tradiţie şi înnoire", în Liliana Popescu (ed.), Gen fi politică. Femeile din 
România în viaţa publică. Bucureşti: Editura Alternative (cu sprijin 
UNDP), 1999/ 

Mitchell, Juliet — Psychoanalisis and Feminism. New York: Penguin Books, 
1974. 

Moller Okin, Susan — „Gender, the Public, and the Private", în Anne Phillips 
(ed.), Feminism & Politics. Oxford, New York: Oxford University 
Press, 1998. 

Morgan, Peggy — „Living on the Edge", în Delacoste şi Alexander, Sex 
Work. Writings by Women in Sex Industry. London: Virago Press, 1988. 

Morgan, Robin (ed). — Sisterhood Is Powerful. New York: Random House, 
1970. 

Mouffe, Chantal (ed). — Dimensions of Radical Democracy. Pluralism, Citizenship, 

Community. London, New York: Verso, 1992. 

Mouffe, Chantal — „Democratic Citizenship and the Political Community", 
în Chantal Mouffe (ed). Dimensions of Radical Democracy. Pluralism, 
Citizenship, Community. London, New York: Verso, 1992. 

Mulvey Roberts, Mărie şi Mizuta, Tamae (ed). (1) — Perspectives on the History of 
British Feminism. The Radicals: Revolutionary Women. London: Routiedge, 
1994. 

— Perspectives on the History of British Feminism. The Wives: The Rights of 

Married Women. London: Routiedge, 1994. 

— Controversies in the History of British Feminism. The Opponents. The 

Antisuffragists. London, Tokyo: Routiedge/ Thoemmes Press, 1995. 

— Controversies in the History of British Feminism. The Workers. Women and 

Fabor. London, Tokyo: Routiedge/ Thoemmes Press, 1995. 

Neville, Richard — „Public Celebrations" , în Robert A. Nye (ed.), Sexuality. 
Oxford University Press, 1999. 



351 



Nicolaescu, Mădălina - Cine suntem noi? Despre identitatea femeilor din România 
modernă. Bucureşti: Editura Anima, 1996. 

Nicolescu-Quintus, V. şi Pircă, Radu — „Femeia în gândirea naţionalistă ro- 
mânească: patriarhalismul indiferenţei", în Măria Bucur şi Mihaela 
Miroiu (ed.). Patriarhat şi emancipare în istoria gândirii politice româneşti. 
Iaşi: Polirom, 2002. 

Norris, Pippa — „The Impact of the Electoral System on Election of 
Women to National Legislatures" , în Githens, Norris şi Lovenduski, 
Different Roles, Dijferent Voices. New York: HarperCollins College 
Publishers, 1994. 

Nye, Robert A. (ed). — Sexuality. Oxford University Press, 1999. 

Oliver, Dawn şi Heater, Derek — The Foundations of Citizenship. Harvester 
Wheatsheaf, 1994. 

Olteanu, Cristina Liana; Gheonea, Elena-Simona şi Gheonea, Valentin — 
Femeile în România comunistă. Studii de istorie socială. Bucureşti: Politeia- 
SNSPA, 2003. 

Olteanu, Cristina Liana — „Strategii de integrare a femeilor în spaţiul public 
românesc al anilor '70", în Olteanu, Gheonea şi Gheonea — Femeile în 
România comunistă. Studii de istorie socială. Bucureşti: Politeia-SNSPA, 
2003. 

Parry, Geraint; Moyser, George şi Day, Neil — Political Participation and 
Democracy in Britain. Cambridge University Press, 1992. 

Pascal, Despina — „Egalitatea de şanse în business", în AnAUze, nr. 
7/martie 2000. 

Paşti, Vlaclimir — Ultima inegalitate. Iaşi: Ed. Polirom, 2003. 

Paşti, Vladimir şi Ilinca, Cristina — „Discriminarea de gen. O realitate a 
tranziţiei" — lucrare realizată în 2001 sub egida Institutului de Studii 
ale Dezvoltării, obţinut de la Mihaela Miroiu. 

Pateman, Carol — The Disorder of Women. Stanford, California: Stanford 
University Press, 1989. 

— „Does Sex Matter to Democracy? — A Comment", în Marianne 

Githens, Pippa Norris şi Joni Lovenduski (ed.). Different Roles, 
Different Voices. New York: HarperCollins College Publishers, 1994. 

Petras, James şi Wongchaisuwan, Tienchai — „Thailand: Free Markets, 
AIDS, and Child Prostitution", în Z Magazine, Sept. 1993. 



352 



Pheterson, Gail — The Prostitution Prism. Amsterdam: AUP, 1996. 

Phillips, Anne — Democracy and Difference. The Pennsylvania State University 
Press, 1993. 

— The Politics of Presence 1995. Oxford University Press, 1995. 

— „Dealing with Difference: A Politics of Ideas, or a Politics of 

Presence?", în Seyla Benhabib (ed), Democracy and Difference. Contesting the 
Boundaries of the Political. New Jersey, Princeton University Press: 1996. 

— „Democracy and Representation: Or Why Should it Matter Who 

our Representatives Are?", în Anne Phillips (ed.). Feminism <& 

Politics. Oxford, New York: Oxford University Press, 1998. 

Phillips, Anne (ed). — Feminism & Politics. Oxford, New York: Oxford 
University Press, 1998. 

Popescu, Liliana (ed). — Gen şi politică. Femeile din România în viaţa publică. 
Bucureşti: Editura Alternative, 1999. 

Popescu, Liliana — „Inegalitatea şanselor de acces la conducere politică", în 
Liliana Popescu (ed.). Gen şi politică. Femeile din România în viaţa publică. 
Bucureşti: Editura Alternative, 1999. 

- „Instituţiile europene de promovare a egalităţii de şanse între Femei 

şi bărbaţi. O perspectivă comparativă", în Laura Grunberg (ed). Gen şi 
integrare. Volum publicat cu sprijinul Societăţii Ana şi al CPE, 2002. 

- „Studiile de gen la Şcoala Naţională de Ştiinţe Politice şi Adminis- 
trative", în Ionela Băluţă şi Ioana Cârstocea (coord). Direcţii şi teme de 
cercetare în studiile de gen din România. Volum apărut sub egida Colegiului 
Noua Europă, 2003. 

Pringle, Rosemary — Secretaries' Talk: Sexuality, Power and Work., London: 
Verso, 1989. 

Rhode, Deborah L. — „The Politics of Paradigms: Gender Difference and 
Gender Disadvantage", în Anne Phillips (ed.). Feminism & Politics. 
Oxford, New York: Oxford University Press, 1998. 

Rich, Adrienne — „Compulsory Heterosexuality and Lesbian Existence", 
Signs, voi. 5, no. 4, Summer 1980. 

— „Compulsory Heterosexuality and Lesbian Existence", în Alison 

Jaggar, Living with Contradictions. Controversies in Feminist Social Ethics. 
Boulder, San Francisco Oxford: Westwiev Press, 1994. 



353 



Richardson, Jo A. şi Howes, Ruth H. — „How Three Female National 
Leaders Have Used the Military", în Goodchilds, J. D. (ed.). 
Psychological Perspectives on Human Diversity in America. Washington D. C, 
American Psychological Association, 1991. 

Robinson, Victoria; Richardson, Diane (ed). — Introducing Women's Studies. Ed. 
all-a. London: Macmillan, 1997. 

Rosetti, C. A. — Prima epistolă către femeile claselor privilegiate. Paris, Tipografia E. 
Soye, 1852. 

Rowbotham, Sheila — „The Trouble with Patriarchy", în R. Samuel (ed.), 
People's History and Socialist Theory. London: Routledge and Kegan Paul, 
1981. 

Rowland, Robyn — „Women Who Do and Women Who Don't Join die 
Women's Movement: Issues for Conflict and Collaboration" , în 
Marianne Githens, Pippa Norris şi Joni Lovenduski (ed.). Different 
Roles, Different Voices. New York: HarperCollins College Publishers, 
1994. 

Rubin, Gayle — „Notes for a Radical Theory of the Politics", în Carole S. 
Vance (ed.), Pleasure and Danger. Exploring Female Sexuali ty. Londra: 
Roudedge and Kegan Paul Books Limited, 1984. 

— „Feminist Puritanism", în Robert Nye (ed.), Sexuality. Oxford 

University Press, 1999. 

Rust, Paula C. — „Sexual Identity and Bisexual Identities: the Struggle for 
Self-Description in a Changing Sexual Landscape", în Brett Breemyn 
şi Mickey Eliason, Queer Studies. A Eesbian, Gay, Bisexual, and Transgender 
Anthology. New York, London: NYU Press, 1996. 

Sacher-Masoch, Leopold — Venus în blană (trad, fragmentară de Tinu 
Pârvulescu), Iaşi: Polirom, 1999. 

Sainsbury, Diane — „Gender and Comparative Analysis: Welfare States, State 
Theories, and Social Policies", în Marianne Githens, Pippa Norris şi 
Joni Lovenduski (ed.). Diferent Roles, Different Voices. New York: 
HarperCollins College Publishers, 1994. 

Sapiro, Virginia — „Feminist Studies and Political Science — and Vice Versa", 
în Anne Phillips (ed.). Feminism & Politics. Oxford, New York: Oxford 
University Press, 1998. 



354 



— „When are Interests Interesting? The Problem of Political 

Representation of Women", în Anne Phillips (ed.). Feminism & Politics. 
Oxford, New York: Oxford University Press, 1998. 

Schmitter, PhiUipe - „Contemporary Democratization: The Prospects for 
Women", în Jane Jaquette şi Sharon Wolchik (ed.). Women and 
Democracy. Baltimore and London: The Johns Hopkins University 
Press, 1998. 

Schumpeter, Joseph — Capitalism, Socialism and Democracy. London: Allen & 
Unwin, 1943. 

Segal, Lynne — Straight Sex. The Politics ofPleasure. London, Virgo Press Ltd, 
1994. 

Sen, Amartya — „Gender and Cooperative Conflicts", în Tinker, Irene (ed.) 
Persistent Inequalities. Women and World Development, NY, Oxford, OUP, 
1990. 

— Freedom as Development. New York: Alfred A. Knopf, 2000. 

Sherfey, Mary Jane — The Nature and Evolution ofFemale Sexuality. New York: 
Vintage Books, 1973. 

Snitow, Ann Barr — „Mass Market Românce: Pornography for Women is 
Different", în Snitow, Ann; Stansell, Christine; Thompson, Sharon — 
Powers of Deşire. The Politics of Sexuality. New York: Monthly Review 
Press, 1983. 

Snitow, Ann; Stansell, Christine; Thompson, Sharon (ed). — Powers of Deşire. 
The Politics of Sexuality. New York: Monthly Review Press, 1983. 

A Southern Women's Writing Collective — „Sex Resistance in Heterosexual 
Arrangements" , în Alison Jaggar (ed.). Living with Contradictions. 
Controversies in Feminist Social Ethics. Boulder, San Francisco, Oxford: 
Westwiev Press, 1994. 

Stanton, Elisabeth Cady; Anthony, Susan B. şi Gage, Matilda Joslyn (ed). — 
History^ ofWoman Suffrage, 3 voi., Rochester, Charles Mann, 1881-1891. 

Stere, Emilia - „Majoritate vs individ", în Revista 22, nr. 85 din 8 iunie 1999. 

Stoica, Virgil — „Public Policies Concerning the Equality of Opportunities 
between Women and Men, 1990-2000", în The Romanian Journal of 
Society and Politics, Voi. 3, No. 1, May 2003 (o publicaţie a Civic 
Education Project România). 

Stoller, Robert J. - „Why Men Like Pom?", în Robert Nye (ed.), Sexualltles, 
Oxford University Press, 1999. 



355 



Stoltenberg, John - „Pornography, Homophobia and Male Supremacy", în 
Itzin (ed). Pornography. Women, Violence, and Civil Liberties. Oxford & 
NewYork: OUP, 1993. 

Sullivan, Barbara — „Rethinking Prostitution" , în Câine, B. & Pringle, R. (ed). 
Transitions: New Australian Feminisms. Sydney: Allen & Unwin, 1995. 

Sundahl, Debie — „Stripper", în Jaggar, Alison, (ed.)., Living with Contradictions. 
Westview, 1994. 

Szabo, Arpâd — „Nu poate fi privită ca imoralitate", S^abadsăg/ Libertatea, 15 
septembie, 2001. 

Szalai, Julia — „Women and Democratization: Some Notes on Recent 
Changes in Hungary", în Jane Jaquette şi Sharon Wolchik (ed.). 
Women and Democracy. Baltimore and London: The Johns Hopkins 
University Press, 1998. 

Ştefan, Laurenţiu şi Grecu, Răzvan - „ Parliamentary Representation in Post- 
Communist România", lucrare prezentată la a Il-a Conferinţă 
EURELITE, Bucureşti, septembrie, 2003. 

Ştefănescu, Doina-Olga şi Miroiu, Mihaela — Gen şi politici educaţionale. 
Bucureşti: Step-by-Step., 2001. 

Ştefănescu, Doina-Olga şi Griinberg, Laura — „Manifestări explicite şi im- 
plicite ale genului in programele si manualele şcolare", în Lazăr 
Vlăsceanu (coordonator), Şcoala la răscruce. Schimbare şi continuitate în 
curriculumul învăţământului obligatoriu. Studiu de impact. Iaşi: Polirom, 
2002. 

Ştefănescu, Doina-Olga — Dilema degen a educaţiei. Iaşi: Polirom, 2003. 

Terchek, Ronald J. şi Coute, Thomas C. (ed). - Theories of Democracy. Lanham: 
Rowman / Litdefield Publishers, Inc., 2001. 

Tinker, Irene (ed). - Persistent Inequalities. Women and World Development. New 
York, Oxford: OUP, 1990. 

Thompson, Sharon — Powers of Deşire. The Politics of Sexuality. New York: 
Monthly Review Press, 1983. 

Tong, Rosemary — Feminist Thought. A Comprehensive Introduction. London: 
Roudedge, 1993. 

Tobias, Sheila — Faces of Feminism. An Activits' Kef lections on the Women's 
Movement. Boulder, Colorado: Westview Press, 1997. 



356 



Toril Moi — „From Simone de Beauvoir to Jacques Lacan", în Marianne 
Githens, Pippa Norris şi Joni Lovenduski (ed.). Different Roles, Diferent 
Voices. New York: HarperCollins College Publishers, 1994. 

Travis, Carol — „The Mismeasure of Women", în Goodchilds, J. D. (ed.). 
Psychological Perspectives on Human Diversity in America. Washington D.C.: 
American Psychological Association, 1991. 

Truong, Thang-Dam — Sex, Money and Morallty: The Political Economy of 
Prostitution in South- East Asia. London: Zed Books, 1990. 

Udis-Kessler, Amanda — „Identity/Politics: Historical Sources of the Bise- 
xual Movement", în Brett Breemyn şi Mickey Eliason, Queer Studies. A 
Lesbian, Gay, Bisexual, and Transgender Anthology. New York, London: 
NYU Press, 1996. 

Valenzuela, Măria Elena — „Women and the Democratization Process in 
Chile", în Jane Jaquette şi Sharon Wolchik (ed.). Women and Democracy. 
Baltimore and London: The Johns Hopkins University Press, 
Baltimore and London, 1998. 

Verba, Sydney; Nie, Norman H. şi Kim, Jae-On Kim — Participation and 
Political Equality: A Seven-Nation Comparison. University of Chicago 
Press, 1987. 

Vianu, Ion — „Homosexualitatea: de la represiune la toleranţă", în Revista 22, 
nr. 85 din 8 iunie 1999. 

Vogel, Ursula — „Is Citizenship Gender-Specific?", în Ursula Vogel şi 
Michael Moran (ed.). Frontiers of Citizenship. Hounclmills: Macmillan, 
1991. 

Walby, Sylvia - Theorizing Patriarchy. Oxford: Basil Blackwell, 1990. 

— Gender Transformations. London and New York: Routiedge, 1997. 

Walsh, Mary Roth (ed). — Women, Men, and Gender. New Haven & London: 
Yale University Press, 1997. 

Warrior, Betsy — „Man as Obsolete Life Form", în No More Fun and Games: 
A Journal ofFemale Liberation 2, February 1969. 

Weisstein, Naomi — „«Kinder, Kiiche, Kirche» as Scientific Law: Psychology 
Constructs Female", în Robin Morgan. Sisterhood Is Powerful. New 
York: Random House, 1970. 

Williams, Linda — Hard Core. Power, Pleasure, and the „Frenzy of the Visible". 
Berkeley, Los Angeles: University of California Press, 1989. 



357 



Willis, Ellen — „Feminism, Moralism, and Pornography " , în Snitow, Ann; 

Stansell, Christine; Thompson, Sharon - Powers of Deşire. The Politics of 
Sexuality. New York: Monthly Review Press, 1983. 

Wittig, Monique — „One is Not Born a Woman", în The Second Sex - Thirty 
Years Later. A. Commemorative Conference on Feminist Theory. New York: 
Institute for the Humanities, 1979. 

Witz, Anne — „Women and Work", în Victoria Robinson şi Diane 
Richardson (ed). Introducing Women's Studies. Londra: MacMillan, 1997 
(ediţia a doua). 

Wolf, Naomi - The Beauty Myth. London: Vintage, 1991. 

— Fire with Fire. New York: Random House, 1993. 



358 



INDEX 
de substantive proprii 



A 

Afganistan, 31 
Afrăsinei, Viorica, 286 
Africa de Sud, 155 

Alexander, Priscilla, 144-146, 148, 150- 

151, 157 
Allen, Marvin, 98 
Anthony, Susan, 33 
Astell, Mary, 23, 24 
Australia, 154 
Ay 1 win, Patricio, 261 

B 

Baker, Karen, 206 

Bălcescu, Nicolae, 63 

Barbălată, Irina, 255 

Bariţiu, George, 58, 66, 340 

Barmby, Catherine, 28 

Barre, Francois Poullain de la, 23 

Barros, Joăo de, 259 

Bax, Ernest Belfort, 34 

Beauvoir, Simone de, 39, 41-42, 50, 

102, 116, 191 
Besant, Anne, 29 
Blackman, Julie, 237 
Blumenfeld, Warren, 224 
Bly, Robert, 97 
Boagiu, Anca, 286, 301 
Bock, Gisela, 275 
Bodichon, Barbara, 26, 23 
Boerescu, Dan Silviu, 25 0 
Bonaparte, Mărie, 200 
Bonaparte, Napoleon, 60, 64, 65, 70 
Botez, Calypso, 60, 67, 76 
Bourdieu, Pierre, 147, 164,228,229, 

230, 231,324 
Brooks, Meredith, 219 



Brownmiller, Susan, 48, 106 
Buhuceanu, Florin, 222, 225, 330 
Bush, George, 52 

Butler, Judith, 30, 203, 207, 213-214, 

216,218,329 
Buţureanu, Măria, 67, 76, 342 
Buzatu, Stana, 82 
Byne, William, 209,210 

c 

Canada, 154, 253,297 

Cantacuzino, Alexandrina Gr., 76 

Carol al II-lea, 76, 79 

Ceauşescu, Elena, 82 

Chrisoscoleu, Sofia, 67 

Cioran, Emil, 77, 78 

Clark, Janet, 281 

Cockburn, Cynthia, 123 

Coica, Liliana, 120 

Condorcet, Marchizul de, 24, 268 

Conover, Pamela Johnston, 27 8 

Corelli, Mărie, 35,107 

Cornea, Neli, 57, 66, 67, 71, 73 

Corneli, Drucilla, 150, 178, 179, 186 

Costin, Lascâr, 74 

Cummins, Mary, 249 

D 

Dahl, Robert, 260-261, 308 
Daly, Mary, 49 
Danemarca, 191,278,290 
Davies, Margaret Llewelyn, 29 
Deac, Dana, 253, 255 
Deroin, Jeanne, 280 
Doyle, Richard, 93 
Duca, I. G„ 75, 77 
Duerst-Lahti, 113 



359 



Dunca, Constanţa, 58, 66 
Duţă, Vasile, 158 

Dworkin, Andrea, 162-164, 174-175, 
178, 185, 228-230, 234, 344, 349 

E 

Eckstein, Peter, 289, 300 
Eliade, Mircea, 77 
Elshtain, Jean Bethke, 116 
Elveţia, 31, 274, 276 
Emilian, Cornelia, 6 1 , 64, 66 
Estrich, Susan, 48 

F 

Farrell, Warren, 95-96, 1 14, 215 
Fawcett, Millicent Garrett, 263, 274 
Ficşinescu, C. V., 61, 64 
Flechtenmacher, Măria, 61-63, 65-66, 
306 

Ford, Isabella, 28 

Francisc, Elena, 253 

Franţa, 36-37, 39, 50, 68, 140, 154, 166, 

183, 192, 242, 269, 274, 276, 301, 

315 

Freud, Sigmund, 40, 42, 200, 268 
Friedan, Betty, 37, 39, 51, 54, 91, 106, 
192 

G 

Gandhi, Indira, 297 

Germania, 35, 155, 158, 166, 183, 188- 
189, 242, 256, 274, 290, 292, 301, 
316 

Goebbels, Joseph, 262, 332 

Goldberg, Herb, 94, 96 

Goldiş, Vasile, 75, 77 

Goldman, Emma, 17, 148, 188, 292 

Goldman, Ruth, 202 

Gorman, Michael, 211 

Gouges, Olympe de, 279 

Grant, Linda, 193 

Grecia, 163,243-244, 276 

Greer, Germaine, 102, 193 

Grossman, Atina, 189 



Griinberg, Laura, 85, 126, 326 
H 

Halberstam, Judith, 214-218, 220 
Hamer, Dean, 210 
Hart, Heber, 34, 107 
Hartley, Nina, 145, 180 
Hartman, Heidi, 123 
Hefner, Christie, 250 
Hernandez, Aileen, 106 
Hite, Shere, 201 
Hitler, Adolf, 78, 332 
Hulubei, Valeriu, 62, 67 
Hutchins, B. L., 28 

I 

India, 145, 155, 277 

lordache, Românită, 138, 140 

Iorga, Nicolae, 75 

Irigaray, Luce, 218 

Italia, 149, 154, 242, 274, 276, 293 

Ivănescu, Paula, 300-301 

J 

Jaggar, Alison, 196 
Japonia, 155 

Jeffreys, Sheila, 193, 197 
Johnson, Lyndon, 45 
Johnson, Virginia, 199, 350 
Jung, Cari Gustav, 97 

K 

Kaufman, Michael, 97-99, 348 
Kelly, Rita Mae, 113 
Kempadoo, 153, 154, 155, 239 
Kennedy, John Fitzgerald, 37, 38, 288, 
293 

Kidd, Ruben, 93 

Kimmel, Michael, 97, 98, 99, 348 
Kinsey, Alfred, 199, 200, 349 
Kligman, Gail, 81, 151 
Koedt, Anne, 50, 200, 201 



360 



Krafft-Ebbing, Richard von, 171, 198, 
208 



Leigh, Carol, 144 
LeVay, Simon, 210 
Linz, Juan, 272 
Locke, John, 268, 317 
Loghin, Dina, 238, 249, 255 
Lombroso, Cesare, 152 
Loncle, Francois, 240 
Longino, Hellen, 163, 164, 349 
Lovenduski, Joni, 112, 346, 349 

M 

MacKinnon, Catharine, 174, 185, 197, 

230, 273, 350 
Magyari-Vincze, Eniko, 89 
Maiorescu, Titu, 69 
Maloney, Anne, 196,350 
Maniu, Iuliu, 75, 77 
Marcus, Eric, 209,212,350 
Marea Britanie, 1 1 , 19, 22, 25, 34, 36- 

37, 154, 181, 183, 192-194, 245- 

246, 257, 278,311,318 
Măria, Regina, 75 
Marshall, T. H., 3 1 7 
Masters, William, 199,350 
Mather, Ann, 350 
Maynard, Mary, 35 0 
McClintock, Anne, 183. 185,350 
Meir, Golda, 297 
Meissner, Elena C, 76 
Melbourne, Lordul, 25 
Metz, Charles V., 93 
Mihăilescu, Ştefania, 59,275,350 
Mill, John Stuart, 24, 70, 268, 274, 350 
Miller, Paul şi Barbara, 249 
Millet, Kate, 39-41, 106, 350 
Miroiu, Adrian, 350 

Miroiu, Mihaela, 87, 89, 104, 112,249, 

341, 344, 347, 351, 356 
Mitchell, Juliet, 42 
Morârescu, Măria, 141 
Morgan, Peggy, 151, 166 



Morgan, Robin, 42, 174, 343, 357 
Mott, Lucretia, 32 
Mouffe, Chantal, 273 
Mozzoni, Anna Măria, 274 
Muscă, Mona, 85 

Mussolini, Benito, 78, 291-292, 332 

N 

Nădejde, Sofia, 34, 63-64, 66, 68-70, 

78, 102 
Negruzzi, EUa, 23, 62, 72 
Neville, Richard, 191 
Niboyet, Eugenie, 275 
Nistorescu, Cornel, 248 
Norton, Caroline, 25-26, 29 
Norvegia, 276, 290, 309 

O 

O'Connor, Sandra Day, 52 

Olanda, 154-155, 239, 256, 290, 294 

Olteanu, Cristina, 83 

Oproiu, Ecaterina, 82 

Otto, Louise, 274 

P 

Pankhurst, Christabel, 34, 89, 102, 107 
Parisi, Peter, 184 
Partis, George, 93 
Pascal, Despina, 127 
Pasolini, Pier Paolo, 167 
Paşti, Vladimir, 85, 136, 325 
Pataki, Julia, 289, 300 
Pateman, Carole, 268, 272, 318-319, 
321 

Păunescu, Adrian, 148 
Petre, Măria, 301 

Pheterson, Gail, 145, 148, 153, 157, 159 
Phillips, Anne, 110,270,273,281-285, 
310 

Pop, Măria M., 76 
Popa, Constanţa, 152, 157 
Popa, Nicolae Vlad, 299 
Popescu, Eliza, 74 
Popovici, Iaromira, 248 



361 



Power, Cobbe Frances, 24, 26, 27, 244 
Pringle, Rosemary, 124 
Proudhomme, Louis-Marie, 321, 323 
Pufendorf, Samuel, 267, 269 

R 

Rawls, John, 264, 267 

Rădulescu, Ion Heliade, 58, 66 

Reagan, Ronald, 52 

Reuss Ianculescu, Eugenia de, 65, 67, 
71-73, 111, 119, 292 

Rich, Adrienne, 192, 202 

Robespierre, Maximilien de, 322 

România, 11,19, 21, 26, 28, 30, 33-34, 
38, 48, 57-58, 60, 63, 67, 71-76, 78- 
82, 84-85, 87-90, 100, 103-104, 109, 
115, 117-121, 125-131, 133, 135- 
136, 139, 141-144, 153, 156-159, 
181, 194-195, 202-204, 206, 209- 
210, 217, 219, 221-223, 225-226, 
236-239, 242-243, 245-253, 256- 
260, 262, 265-266, 276, 282, 287- 
291, 294-295, 298-299, 302-304, 
306, 308-313, 316, 318, 321, 323- 
331, 333-337, 340, 342-343, 346- 
349, 351-353 

Roosevelt, Eleanor, 38 

Roosevelt, Franklin Deleanor, 45 

Rosapepe, Sheila Kast, 249 

Rousseau, Jean-Jacques, 267, 268, 283, 
322 

Royalle, Candide, 183 

Rubin, Gayle, 175, 177, 178, 185, 187, 

203, 204, 205, 208 
Rusia, 239, 242 

s,s 

Sacher-Masoch, Leopold von, 171, 198 
Sade, Marchizul de, 218 
Sainsbury, Diane, 294 
Sapiro, Virginia, 265, 293, 310 
Schlafly, Phyllis, 46, 53, 108, 289 
Schmitter, Philippe, 272, 291 
Schumpeter, Joseph, 269, 307 
Scorţeanu, Paul, 59, 64, 66 



Segal, Lynne, 221 

Sherfey, Mary Jane, 50 

Snitow, Anne, 177, 182-184, 188, 192 

Sophia, 23-24 

Spencer, Herbert, 269 

Spooner, Lysander, 89 

Spornic, Aneta, 82 

Stanton, Elizabeth Cady, 32-33 

Statele Unite ale Americii, 21-22, 30, 
32, 35-39, 42, 44-46, 50, 53, 55, 91- 
92, 104, 107, 140, 144, 155, 157, 
165, 174, 178-179, 181, 183, 190, 
192, 196, 199, 205, 210, 213, 224, 
229, 232, 245, 249, 274, 276-278, 
286, 288-289,310,316,336 

Ştefanescu, Doina Olga, 126, 326 

Steinem, Gloria, 54, 102, 106, 166 

Stepan, Alfred, 272 

Stoica, Mariana, 157, 287, 301 

Stoller, Robert, 179, 183 

Stoltenberg, John, 172-173, 219, 227 

Stoper, Emily, 288 

Stopes, Mărie Carmichael, 29, 292 

Stratilescu, Eleonora, 62, 67, 74 

Sturdza-Bulandra, Lucia, 79 

Suedia, 154, 278, 290,309,333 

Sundahl, Debie, 180 

Szabo, Ârpâd, 221,225,330 

Szalai, Julia, 304 

T 

Tavris, Carol, 296 
Taylor, Harriet, 24 
Thatcher, Margaret, 297 
Thompson, William, 274 
Tobias, Sheila, 36, 55, 105 
Tocqueville, Alexis de, 212, 322 
Toma dAquino, 267, 269 

V 

Vianu, Ion, 209, 226 
Victoria, Regina, 34, 107 



362 



w 

Walby, Sylvia, 123 

Walker, David, 250 

Walker, Nancy, 278 

Weisstein, Naomi, 42 

Wheeler, Anne, 274 

Wiggers, Ona Zee, 150-151, 179 

Williams, Linda, 165-166, 169-170, 

175-176, 183 
Willis, Ellen, 162, 165-166, 176, 178 
Wilson, Woodrow, 33 



Winn, Jan, 350 
Wittig, Monique, 213,218 
Wolf, Naomi, 102, 228, 232-234 
Wollstonecraft, Mary, 24, 321 

X 

Xenopol, Adela, 58, 67-69, 74-75 

Y 

Young, Iris Marion, 273 



INDICE DE TERMENI 



A 

Acţiune afirmativă, 35, 120, 299, 329 
Afirmare socială,61, 115, 120, 137, 

268, 332, 334 
Alegeri, 79, 286-289, 307-309, 313 
Antifeminism, 100, 107, 109, 111 
Antipornografie/mişcare 

unii pornografie, 174 
Antisufragiu/mişcarea antisufragiu, 34- 

35, 107,312 
= Armată, 23, 2 11, 295, 326 

Autonomie, 60, 85, 98, 110, 121, 148 
Autoritate, 45, 49, 60, 70, 148, 159, 

160, 200, 271,304,319 
Avort, 52-53, 80, 111, 177, 195-197, 

293,313-314 



Bărbat, 23, 31, 45, 50-51, 59, 69-70, 73, 

94, 96, 102, 105, 108, 112, 117-119, 
121, 123-124, 128, 130, 146, 148- 
149, 154, 160, 171, 173, 177, 190, 
198, 203, 205, 207, 211, 213-217, 
219-221, 223, 228-231, 236-237, 
243, 260, 264, 267-268, 274, 278- 
279, 292, 296-297, 304, 311, 323 
Bărbat-care-aduce-pâinea-în-casă, 128, 
294, 323 

Biserică, 49,51, 143, 188, 195,203, 

222-223, 225 
Bisexualitate, 206-207, 226 

c 

Căsătorie, 27, 33, 48, 50-51, 59. 72, 

148, 188, 191,221,292,326 
Cetăţenie, 32, 281, 314-323 
Comisii pentru Statutul Femeilor, 35 
Condiţia femeilor, 57, 104 



Condiţia prostituatelor, 30, 149, 151, 
156 

Consimţământ, 60, 70, 186, 208, 211, 
321 

D 

Democraţie, 224, 254, 259, 272-273, 

283, 291, 306-308, 311, 313, 320, 

323, 333 

Dependenţă, 49, 59, 80, 87, 108, 119, 
123, 125, 328 

Diferenţe, 19,31,58,64,81,84, 108, 
113, 115, 117, 123, 126, 128-131, 
134, 168, 184, 203, 231,236, 244, 
259, 267, 269-270, 273, 277, 284, 
295, 306,318,324, 332 

Discriminare, 43, 46, 82, 117-118, 120, 
131-132, 146,257,282, 294,323- 

324, 330 

Diversitate, 50, 92, 101, 167, 207, 270 
Dominaţie, 123-124, 166, 169, 175, 

180, 199, 202, 208, 228-230, 232- 

234, 237, 268, 271 
Dragoste. Vezi Iubire 
Dreptate socială, 56,91,310,320 
Drepturi 

dreptul de vot, 30-32, 65, 74-75, 79, 

107, 268, 274-276, 278,320 
drepturi ale femeilor, 65, 71, 79 
drepturi civile, 17,33,43,75-76, 

253, 314, 316-317, 327 
drepturi politice, 74, 275, 322 
drepturile bărbaţilor, 91-92, 94 
drepturile taţilor, 9 1, 94, 97 

Dubla zi de muncă. Vezi Munca 

Dublu standard, 29, 223 



364 



E 

Educaţie, 23, 29, 45, 48, 55, 57, 70, 81, 
126, 133, 137, 184, 188,212,317, 
329 

Egalitate, 3 1 , 36, 7 1 , 73, 8 1 , 104, 120, 

259,317,319,323 
Eliberare sexuală, 187,206,221. Vezi şi 

libertate sexuală 
Eliberarea femeilor, 43, 232 
Emancipare, 45,61,63,77,82, 107, 

292 

Erotica, 165, 166, 168, 176 
Etică, 209 

F 

Falocraţie, 298 

Familie, 33, 53, 64, 88, 104, 108, 115, 
123,134,234,245,264,314 

Favorizarea structurală a bărbaţilor în 
economie, 134 

Femeie, 23, 27-28, 30, 32, 36, 40, 42, 
44-45, 47, 49, 51-52, 54, 60, 63, 65, 
69, 71-73, 78, 102, 107-109, 112, 
117-118, 128, 130, 148-149, 155, 
160, 164, 170-171, 174, 180, 184, 
186, 193, 198, 202-203,205,211, 
213-221, 228, 230, 232-238, 242, 
250, 260, 264, 267-268, 271, 278- 
279, 286, 288, 295-297, 300, 302- 
303,31 1,315,318, 323 

Feminism/feminisme, 54, 78, 91, 93, 
98-101, 106, 110-111, 115, 125, 
159, 178, 180, 263, 291-292,319, 
338, 340 

Feminitate, 207, 2 1 1 , 2 13-2 14, 2 18- 
221,295,328 



Gay, 168, 173, 176, 184, 203, 205-206, 

208-215, 219, 221-227, 330. Vezi şi 
homosexualitate 

Gen, 19, 43, 47, 58, 69, 79-80, 83, 85- 
91, 95, 98-99, 103-104, 109, 114, 
119-121, 126, 130, 134-135, 139- 



140, 142, 153, 163, 165, 177-178, 
186, 200, 206-207, 213-216, 219- 
221, 225, 227, 235, 238-239, 251, 
259-261, 264, 270-273, 277, 282- 
283, 289-292, 294-295, 297, 299- 
301, 306, 308, 309-313, 321-323, 
327, 329, 332, 334, 351-353, 356 

Genetică, 201, 209 

Guvernare, 259, 26 1,267, 29 1,307 

H 

Hărţuire sexuală, 118, 228, 248 
Heterosexualitate, 148, 192,201 
Homofobie, 172, 210, 226, 330 
Homosexualitate, 35, 199,204,226 

I 

Independenţă, 61, 35, 147, 327 
Individ, 119, 187, 199,209-210,214, 

216, 329 
Inegalitate socială, 103 
Iubire, 28, 66, 145, 149, 166, 183, 185, 

188, 202, 221, 263, 292 

L 

Legea Drepturilor Civile (Civil Rights 
Act), 39 

Legea Egalităţii de Şanse, 120, 140, 

141, 312, 325, 334 

Legea egalităţii de şanse privind 

creditul (Equal Credit Opportunities 
Act), 108 

Legea Plăţii Egale (Equal Pay Act), 45 
Legea privind Discriminarea legată de 

Sarcină (Pregnancy Discrimination 

Act), 46 

Legea privind infracţiuni sexuale, 254 
Legea privind prevenirea şi combaterea 

pornografiei, 181 
Legea privind prevenirea şi combaterea 

violenţei in familie, 245,312,331- 

332 

Legislaţie, 35, 117, 137, 140, 257, 264, 
332 



365 



Lesbianism/lesbiene, 51, 105-106, 109, 
170, 192, 202,204-206, 216-217, 
227 

Liberalism, 35, 284, 317 
Libertate 

libertate sexuală, 30, 117, 187, 197 
Locul femeii, 42,47,78,90, 105 

M 

Masculinism, 35, 113 
Masculinitate, 35, 94, 173, 236, 27 1 , 
328 

Maternitate, 35,275,321 
Mişcare de bărbaţi, 91 
Mişcare de femei, 35, 57, 85-86, 90, 
313 

Moralitate, 31, 162 

Muncă, 35-36, 59, 124, 126, 130, 133, 
138, 144, 219, 292, 303, 325-326 
dubla zi de muncă, 104, 1 10, 136, 

323 

N 

NOW (National Organization for 
Women), 22, 44-45, 95, 265 

O 

Organizaţii ale prostituatelor, 154 
Organizaţii de femei, 35, 44, 78, 86, 
300, 331 

P 

Participare politică, 83, 259, 269, 283, 
321 

Patriarhat, 43, 8 1,84, 122 
Plăcere, 19,51, 114, 143, 161, 165, 

169, 177, 198 
Politică, 35, 83, 100, 112, 176, 187, 

261, 263, 265, 269-270, 277, 279, 

285-286, 289, 298, 301, 310, 320 
Poliţie, 82, 150,237,256,330 
Pornografie, 162, 165, 167, 172, 174, 

177, 182, 184 



Prejudecată, 102, 105,211 
Proprietate, 25, 32, 64, 70, 196, 244, 
311, 

Prostituţie, 35, 146, 160 

Public, 27, 41, 47, 204, 217, 262, 319, 

330. Vezi şi spaţiul public/privat 
Putere, 143, 182,302,332 

R 

Reprezentare politică, 88, 115, 274, 299 
Reproducere, 29, 148, 194,223 
Revoluţia Sexuală. Vezi eliberare 

sexuală 
Rezistenţa la violenţă, 244 
Roluri de gen, 91 

s 

Sado-masochism (S/M), 199, 208, 344 

Sărăcie, 28, 196, 329 

Scandalul Playboy, 248 

Sex, 132, 149, 166-167, 194, 197, 207, 

228, 234, 240, 281, 297, 327, 329 
Sexism, 43, 95, 183 
Sexualitate, 50, 116, 143, 166,204, 

213,234 
Sindicate, 28, 141,254,302 
Socializare, 277 

Soţie/soţ, 26, 40, 46, 60. 108, 121, 125, 

189,208, 271 
Spaţiul privat, 245, 307, 320. Vezi şi 
public 

Spaţiul public, 78, 103, 117, 127, 263. 

Vezi public/privat 
Stat, 51,63, 78, 105, 125, 140, 143, 
160, 187, 253, 276, 292, 297, 309, 
329 

Statutul femeilor, 19, 22, 24-26, 32-33, 
35, 37-39, 42-43, 46, 57, 60-61, 65- 
67, 70-71,73,81, 108, 115-116, 
147, 163-164, 268, 274, 293,316, 
318-319, 332, 346 
Stereotipuri, 42, 225-226, 290 
Stigmă/stigmatizare, 146, 152,202, 
247 



366 



Subordonare, 51, 107, 109,155, 175, 

192, 272, 319 
Subreprezentare, 283 
Suferinţă,125,209,233,250 ' 
Sufragete/mişcarea sufragetelor, 30, 34, 

270 

• . . s 

Şanseegale,47,61,87, 118, 138, 174, 
238, 246,300, 331 

T 

Tabu, 29,51, 153 
Teorii politice, 267, 319 
Trafic de femei, 239 
Transsexualitate, 170,207,226 

.V 

Victimă/victimizare, 87, 180, 218, 248 
Viol, 45, 151, 164, 174, 183, 195, 208, 

229, 245, 254 
Violenţă, 104, 150, 168, 198, 208, 228, 

234, 244, 254 



Editor: Iosif Varga 
Tehnoredactare: Mihaela Varga 
Responsabil tipar: Robert - Octavian Abalaşei 
Finisare: Silvia Ciobanu 
Tipar: SC MAIKO IMEX SRL 
Bucureşti, str. Someşul Rece nr. 23 



